ANTANAS 
MACEINA 


RASTAI 


VI 


BENDRIEJI 
FILOSOFIJOS KLAUSIMAI 


Gi 

Vilnius 

„Mintis“ 
1994 


UDK 1 
Ma 32 


Serija leidžiama nuo 1987 m. 


Sudarė 
ANTANAS RYBELIS 


Redagavo 
RIMA DULKINIENĖ 


ISBN 5—417—00689--0 ©; Sudarymas — A. Rybelio, 1994 


FILOSOFIJOS 
KILMĖ IR PRASMĖ 


AUTORIAUS ŽODIS 


Ši knyga turi biografinio pobūdžio. Jos autorius, užim- 
damas Münsterio i. W. universitete nebeatšaukiamą („auf 
Lebenszeit") filosofijos dėstytojo vietą (1962), pageidavo, 
kad jo venia legendi būtų paryškinta priedu: „kreipiant 
ypatingą dėmesį į religijos filosofiją — mit besonderer Be- 
rūcksichtigung der Religionsphilosophie“. Tai Vokietijos 
universitetuose yra įprasta, kai kurio nors dalyko dėstyto- 
jų esama keleto. Münsteryje tuo metu filosofijos dėstytojų 
buvo net aštuonetas. Todėl ir anas paryškinimas buvo pras- 
mingas. Fakultetas mielai sutiko su autoriaus pageidavi- 
mu, ir taip Münsteryje tarp įvairių kitų atsirado ir „re- 
ligijos filosofas“. Autoriui tai buvo malonu todėl, kad jis, 
ilgokai dėstęs Rytų Europos filosofiją — visų pirma mark- 
sistinę, iš dalies betgi ir senąją rusiškąją, — galėjo dabar 
atsidėti „savam dalykui“, kuriam jis jautėsi ir geriau pasi- 
ruošęs ankstesnėmis teologijos studijomis, ir artimesnis sa- 
vos dvasios polinkiais. 

Tačiau religijos filosofija turi vieną keblumą: ją lengva 
dėstyti, jei iš jos išjungiamas Dievo buvimo klausimas, 
paliekant jį metafizikai; ją sunku dėstyti, jei Dievo buvi- 
mas padaromas religijos filosofijos išeities tašku. Metodiš- 
kai Dievo buvimą išskirti iš religijos filosofijos galima vi- 
siškai teisėtai: religijos filosofas remiasi metafizikos išva- 
da, kad Dievas yra, ir todėl apmąsto tiktai žmogaus santykį 
su šiuo esančiuoju Dievu. Šitaip Vakarų Europoje ir esti 
dėstoma bei rašoma religijos filosofija. Dievo buvimo 
klausimas joje nėra keliamas. 

Bet kaip tik šitaip dėstyti religijos filosofijos autorius 
nenorėjo. Nes kaip Dievo buvimo išskyrimą iš religijos 
filosofijos pateisinti egzisienciškai? Argi galėtų religijos 
filosofas būti savo sąžinėje ramus, apmąstydamas žmogaus 

santykį su Dievu, o neatskleisdamas kelio į patį Dievą 

kaip Būtį? Dievo buvimas yra juk religijos pagrindas. Kaip 
tad būtų galima praeiti pro šį pagrindą, tariamai pasiteisi- 
nant, esą jį yra atskleide „kiti“ — pasiskaitykite jų veika- 
lus! Dievas nėra teorija, kurios nesą reikalo dėstyti, ka- 
dangi kiti yra ją jau išdėstę. Metodinis Dievo buvimo iš- 
skyrimas iš religijos filosofijos yra sąžiningas tik tuo atve- 
jų, kai religijos filosofas žino kelią į Dievą ir jį savo 
klausytojams nurodo. 

Ilgą betgi laiką autorius tokio kelio nežinojo. Jis Die- 
vą tikėjo. Tačiau atskleisti protu jo buvimo jis nemokėjo. 
Tuo tarpu filosofijai tai pagrindinis dalykas. Atremta į ti- 
kėjimą, o ne į žinojimą, filosofija virsta slapta teologija, 
nešiojančia filosofinę kaukę, po kuria slypi teologinis vei- 
das. Tiesa, autorius savo gyvenime net du kartu buvo 
perstudijavęs aristoteliškai scholastinę filosofijos sistemą 
ir joje radęs ištisą Dievo įrodymų aibę. Ir vis dėlto jie 
autoriui visą laiką atrodė įtartini, nors jis aiškiai ir nesu- 
vokė, kodėl taip yra. Tik įsigilinęs į marksistinę filosofiją, 
jis suprato Dievo įrodymų silpnybę, būtent: jie galioja 
tik tam tikros metafizikos rėmuose ir yra įimti į šios me- 
tafizikos pagrindus; jie yra ne išvada, o prielaida. Jeigu 
sakau, kad visa, kas juda, yra judinama kito, tuo pačiu ta- 
riu, kad yra ir pirmasis Judintojas, kurį Tomas Akvinietis 
pavadino Dievu. Jeigu sakau... Bet jeigu nesakau? Jeigu 
būti ir judėti yra tapatu? Tuomet nebereikia judėjimui iš- 
aiškinti „kito“, o tuo pačiu nebereikia nė pirmojo Judin- 
tojo. 

Iškilus Dievo įrodymų silpnybei sąmonės švieson, sa- 
vaime buvo aišku, kad jie negali būti metafizinė autoriaus 
dėstysimos religijos filosofijos atrama. Tačiau savos at- 
ramos jis neturėjo. Užtat kurį laiką jis dėstė ne savą, o 
svetimą religijos filosofiją: F. Dostojevskio, V. Solovjo- 
vo, N. Berdiajevo. .. 

Ir tik labai pamažu brendo jame savas žinojimas, kad 
Dievas yra. Psichologinis šio brendimo vyksmas neturi 
reikšmės, nes jis nebuvo nei koks „atsivertimas“, nei „PO- 
sūkis“ ar „lūžis“, o tik lėtas apmąstymas klausimo: ar ne- 
būtų galima Dievo buvimo taip atskleisti, jog jis išsitek- 
tų kiekvienoje metafizikoje? Kaip Kantas moralei pagrįsti 
griebėsi formalinio kategorinio imperatyvo, apimančio bet 
kokią dorinę žmogaus padėtį, taip autorius, gal kiek Kan- 
to ir paakintas, griebėsi Dievo buvimui atskleisti forma- 
linės pačios metafizikos esmės, kuri yra visur ir visados 
ta pati, nors savo turiniu būtų net priešgyniška. Šio au- 

toriaus žingsnio išvada buvo: pati filosofijos esmė kaip 
tokia liudija Dievo buvimą; Dievo buvimas atsiskleidžia 
ne kuriame nors pasaulio objekte ar pasaulio visumoje, o 
filosofavime kaip tam tikrame pažinimo būde; klausdami, 
ką reiškia filosofuoti, ir išvystydami šį klausimą ligi galo, 
baigiame Dievo buvimu; pats filosofavimas yra kelias Die- 
vop; kiekvienas, kuris filosofuoja, eina Dievo linkui — 
net ir dialektinis materialistas; jis tik turi suvokti, ką jis 
filosofuodamas iš tikro daro; jis tik turi suvokti, kas gi 
yra filosofija. 

Kai ši išvada atrodė pakankamai subrendusi, autorius 
1966 metų vasaros semestrą skaitė kursą „Filosofijos kil- 
me ir prasmė — Ursprung und Sinn der Philosophie“. Kur- 
sas susilaukė klausytojų atgarsio, nes jis buvo kitoks, 
negu yra įprasta kalbėti šia tema. Vedamoji ano kurso 
mintis buvo: filosofuoti yra galima tik būtybės kaip kū- 
rinio akivaizdoje, kadangi filosofija savo esme yra inter- 
pretacija; todėl tik būtybė kaip kūrinys įgalina filosofi- 
ją, nes tik kūrinys — ne daiktas — leidžiasi būti interpre- 
tuojamas. O jei būtybė yra kūrinys, tai pati jos sąvoka 
reikalauja Kürejo,— ir kelias Dievop atsiveria savaime: 
esant būtybei kaip kūriniui tikrove, yra tikrovė ir Dievas 
kaip Kūrėjas. Išdėstęs šį kelią į Dievo buvimą ištisa pa- 
skaitų eile, autorius galėjo ramia sąžine sklaidyti žmogaus 
santykį su Dievu arba religiją, nes tokiu atveju religijos 
filosofija buvo atremta nebe į tai, ką „kiti“ yra sakę, bet 
į tai, ką jis pats savo mąstymu buvo laimėjęs. 

Skaitytojo turima knyga ir yra išaugusi iš ano grin- 
džiamojo universitetinio kurso. Ji prasideda plačiu filo- 
sofijos kilmės keliu, kuris siaurėja filosofijos esmės sklai- 
doje ir galop Baigiasi būties ir Dievo tapatybe kaip galu- 
tine filosofijos prasme, užbaigdamas ir patį filosofavimą: 
pasiekęs būtį kaip Dievą, filosofavimas turi grįžti atgal, 
nes eiti toliau negu būtis-Dievas yra išmonė. Be abejo, bū- 
tų buvę žymiai tiksliau, jei ši knyga būtų galėjusi išeiti 
anksčiau negu autoriaus „Religijos filosofija“ (1 dalis, 
Putnam, 1976): tokiu atveju ji būtų šiąją sistemingai pa- 
grindusi. Tačiau savo turiniu būdama grynai filosofinė, ji 
nesitikėjo rasianti lietuviškojo leidėjo, todėl trūnijo sta- 
linėje kaip nesutvarkytas vokiškų paskaitų rankraštis. Tik 
Lietuvių fondo 1975 metais autoriui skirta kūrybinė sti- 
pendija paskatino jį imtis aną kursą paversti lietuviškuo- 
ju skaitiniu, jau bent trečdaliu didesniu negu vokiškasis 
jo protekstis. O Lietuvių Katalikų Mokslo Akademijos 

ryžtas knygą išleisti, didelė vieno geraširdžio mecenato, 
nenorinčio tarti savo vardo, auka ir galop Lietuvių fondo 
paspirtis įgalino šią studiją pasirodyti viešumoje. Visiems 
pagalbininkams — asmenims ir įstaigoms — autorius taria 
šioje vietoje gilios padėkos žodį. 

Dar viena trumputė pastaba autoriaus filosofinio žo- 
dyno reikalu. Ši knyga yra parašyta lietuviškai tikriausia 
šio žodžio prasme; tai reiškia: mąstymas ir kalba joje su- 
tampa. Autorius taria lietuviškai tai, ką jis mąsto žmogiš- 
kai. Todėl svetimybių čia reta; jos reiškia tik sustabare- 
jusias sąvokas, kurios filosofijoje teturi įrankinį pobūdį. 
Visa kita yra lietuvybės. Naujadarų knygoje yra nedaug; 
jie yra ne „nukalti“, o paprasčiausiai ištarti. Visi kiti, pir- 
mu požiūriu kiek neįprasti žodžiai yra randami „Dabar- 
Linės lietuvių kalbos žodyne" (Vilnius, 1972). Knygos kal- 
bai, o tuo pačiu ir jos turiniui lengviau suprasti autorius 
patartų, kad knyga būtų pradedama skaityti jos priedu 
„Filosofija ir lietuvių kalba“. 


Antanas Maceina 
Mūnsteris i, W., 1977 metų balandžio 22 dieną. 


Įvadas 


FILOSOFIJA KAIP PROBLEMA 


Svarstymo pobūdis ir linkmė 


Nors ši studija ir yra pavadinta bendriniu filosofijos 
kilmės bei prasmės vardu, vis dėlto ji anaiptol nenori būti 
įprastinis filosofijos įvadas, vadinasi, pagrindinių filosofi- 
jos sąvokų aptarimas ir svarbiausių jos krypčių aprašy-- 
mas. Ji siekia visai ko kito, būtent apmąstyti filosofiją 
kaip žmogiškojo būvio apraišką, nes tai iš tikro didžios 
nuostabos apraiška. Savo esme ji neturi nei pradžios, nei 
galo, kartu betgi ji be perstogės kyla ir praeina: kyla kaip 
klausimas ir praeina kaip atsakymas. Savo turiniu ji yra 
išnešiojusi bei pagimdžiusi visus mokslus, su jais tačiau 
nesusiliedama ir jų neatstojama: visų mokslų motina pati 
nėra mokslas. Savo prasme ji yra viena vienintelė, o vis 
dėlto šią prasmės vienybę ji skleidžia neaprėpiama išorės 
įvairybe ir net priešingybe: amžinoji vienos tiesos ieško- 
toja niekad neina vienu: keliu. Mus stebina istoriniai jos 
matmenys ir sykiu nuvilia pasiektieji jos laimėjimai. 

Šią tad „priešingybių samplaika", vadinamą ne išmin- 
timi, o tik „išminties meile", ir mėginsime čia apmąstyti, 
kreipdamiesi į ją pačią ir ją prabildindami, kad pasakytų, 
kas esanti ir ką veikusi tūkstantmetės savo istorijos ei- 
goje. Tai turėtų būti pačios filosofijos susimąstymas. 

Kiekvienas betgi susimąstymas kyla iš dalyko abejin- 
gumo. Kolei kas nors yra akivaizdu, tolei tuo reikalu ne- 
susimąstome. Čia slypi, pasak Platono, pagrindas. kodėl 
dievai nefilosofuoją, nes dievams nesą nieko abejotino; 
būdami pati išmintis, jie negalį nei patys tapti išmintin- 
gesni, nei išmintingiau žvelgti į kitus, atitiesdami ar pa- 
gilindami ankstesniąsias savo įžvalgas `, Užtat sakydami, 
kad filosofija susimąsto savo pačios reikalu, mes tuo pa- 
čiu teigiame, kad ji yra pasidariusi abejotina, kad jos 
akivaizdumas yra dingęs, kad ji savęs nebesuprantanti ir 
savos būklės nebepateisinanti. Pačioje tad mūsų apmąs- 

tymo pradžioje yra būtina pasiaiškinti, kas yra šis filoso- 
fijos abejotinumas, ką jis apima ir kuo reiškiasi. 
Susimąstymas yra betgi kartu ir pastanga pergalėti abe- 
jotinumą bei pasiekti akivaizdaus aiškumo. Tai Žmogaus 
noras atsidurti dievų padėtyje, kurioje dėl būties šviesos 
jokio abejotinumo nėra. Savos nevilties naktį Goethe's 
Faustas, atsiskleidęs knygą ir žiūrėdamas į paslaptingą 
makrokosmo ženklą, regi, kaip aplinkui jį gamta ima atsi- 
verti, kaip jis pamažu žvelgia į jos bruožų ir jėgų gelmę ir 
todėl sušunka: „Argi ašen Dievas? Man daros taip švie- 
su!“ ? Todėl Platonas filosofavimą ir laiko dievėjimo vyks- 
mu: atsimindamas tai, ką siela regėjusi, buvodama pas 
Dievą, filosofas tampąs dieviškas, nors miniai jis ir atro- 
dytų tarsi pamišėlis“. Būties nušvitimas pergali abejotinu- 
mą, o nušvitimą pažadina filosofavimas. Dievai nefiloso- 
fuoja todėl, kad gyvena būties šviesoje: jie neklausia ir 
nesusimąsto. Jeigu tad ir mes, žmonės, pergaletume filo- 
sofuodami abejotinumą, tai savaime patektume į akivaiz- 
dumo būklę ir būtume panašūs į dievus: „sicut dii” — 
pavojingas gundymas, sykiu tačiau ir galutinis pažinimo 
“ siekis. Užtat mums irgi reikia čia pat spręsti klausimą, ko- 
kia prasme filosofija gali susimastydama pergalėti savo 
pačios sujukimą ir ar iš viso tokia pergalė yra įmanoma, 
nenusilenkiant gnostinei vilionei „būsite kaip dievai“. 


1. FILOSOFIJOS ABEJOTINUMAS 


Filosofijos abejotinumas yra visapusis: mes nežinome, 
kas filosofija yra savyje, ką ji ilgoje savo trukmėje yra 
veikusi, ko siekusi ir ką pasiekusi. Be abejo, kol apie visa 
tai nemąstome kiek įtampiau, atrodo, kad atsakyti į šiuos 
klausimus esą gana lengva. Pabandę betgi savus atsaky- 
mus aptarti kiek tiksliau, čia pat suglumstame ir esame 
priversti pripažinti, kad nei filosofijos esmė, nei jos veik- 
la, nei jos išdavos negali būti nusakomos taip, jos šis 
nusakymas būtų nebeabejotinas: priešais vienokį nusaky- 
mą kyla čia pat visiškai kitoks, manąsis esąs taip lygiai 
pagrįstas, kaip ir pirmasis. Jau vien tai, kad kiekvienas 
mąstytojas aptaria filosofiją vis savaip, įspėja mus ne- 
pasitikėti iš anksto nė vienu aptarimų. 

Dar daugiau. Suvokdamas filosofiją kaip žmogaus die- 
vėjimą, Platonas tuo pačiu laikė ją ne tik pažinimo, bet 
ir buvimo būdu. Filosofija esanti ne tik teorija, bet ir 

praktika, todėl M. S. Boecijaus regėjime nešiojanti dra- 
bužį, kurio šonuose esančios išsiuvinėtos dvi graikiškosios 
reidės: x ir 0 (praktike kai thedrčtikė philosophia). Filoso- 
fuoti reiškia buvoti tam tikru skirtinu būdu. Filosofija yra 
būsena, vadinasi, regimas jos įžvalgų susiklostymas kas- 
dienoje: x yra neatskiriama nuo 0; tai dvi to paties ap- 
siausto pusės. Ir vis dėlto Boecijus čia pat priduria, kad 
piktos žmonių rankos suplėšiusios filosofijos drabužį ir jį 
gabalais išsinešiojusios, vadinasi, perskyrusios teoriją ir 
praktiką'. Vėliausiai nuo Krikščionybės laikų filosofija 
nebėra žmogaus būsena, nes nebėra jo dievėjimas. „Nuo- 
širdus Mąstymas, — teigiama šiandien, — pasiekia ne Die- 
va, o tik niekj"°. Tuo būdu filosofijos abejotinumas iš- 
plinta ligi jos būvio prasmės, tai yra ligi to, kas senovėje 
kaip tik buvo akivaizdžiausia — pagal Sokrato dėsnį: „Kas 
padoriai nefilosofuoja, nebus nė pats padorus“. 

Abi tad filosofijos pusės — filosofija kaip teorija ir fi- 
losofija kaip būsena — yra reikalingos apmąstyti, kad su- 
voktume jų abejotinumo gylį bei jo reikšmę filosofijos 
sampratai. 


1. Filosofinės teorijos abejotinumas 


Tarp daugybės įvairių žmogiškosios kūrybos sričių fi- 
losofija yra vienintelė, turinti savimonę, vadinasi, savo 
pačios priemonėmis galinti suprasti, kad ji esanti filosofija: 
filosofijos apibrėžtis yra jos pačios klausimas, sprendžia- 
mas ne iš šalies, bet iš jos vidaus. Filosofija aptaria save 
pati iš savęs. „Jeigu žinau, kas yra filosofija, tai tik to- 
dėl, kad joje gyvenu", —teigia K. Jaspersas“. Ir kitoje 
vietoje: „Filosofija neturi nieko viršum savęs ir nieko ša- 
lia savęs; jos negalima išvesti iš nieko kito; kiekviena fi- 
losofija apibrėžia pati save savęs vykdymu“, vadinasi, fi- 
losofavimu 7. Ši filosofijos savimonė yra buvusi jai daugy- 
bės patyčių priežastis. S. Kierkegaard'as, sakysime, rašo, 
esą „patyrimas yra parodęs, kad filosofijai nėra sunku 
prasidėti, kadangi ji prasideda iš nieko ir todėl gali pra- 
sidėti kiekvieną akimojį; filosofijai yra sunku tik liau- 
tis“ ®. Dar pikčiau filosofiją šiuo atžvilgiu pajuokia H. Hei- 
re, kritikuodamas J. G. Fichte'ę: pasak Heine's, filosofija 
esanti tarsi beždžionė, tupinti ant varinio katilo ir verdan- 
ti jame savo pačios uodegą; mat filosofijai nepakanką tik 


13 


objektyviai virti; ji norinti dar ir subjektyviai patirti, kas 
esąs virimas pats savyje °. 

Bet kaip tik šios patyčios ir atskleidžia filosofijos pra- 
našumą ryšium su žmogaus žinija. Jokia kita žmogiškojo 
pažinimo sritis negali savomis priemonėmis suvokti, kas 
yra ji pati. Kiekviena sritis nagrinėja tik savą objektą, bet 
neatsigrįžta į save ir todėl nepadaro savęs pačios tyrimo 
objektu. „Mokslas nemąsto“,— šis M. Heideggerio teigi- 
nys, savo metu daugelį stipriai papiktinęs, iš tikro yra 
mokslo esmės išraiška, būtent telktis aplinkui savą objek- 
tą, bet ne aplinkui patį save; tiktai „virti“, neklausiant, 
kas yra virimas bei virėjas savyje, ir todėl neverdant nė 
savo paties „uodegos“ kaip savimonės prasmens. Paaiš- 
kindamas minėtą teiginį, Heideggeris priduria: „Fizika 
sukinėjasi erdvėje, laike ir judėjime. Tačiau kas yra judė- 
jimas, kas yra erdvė, kas yra laikas, mokslas kaip moks- 
las išspręsti negali. Vadinasi, mokslas nemąsto ir šia pras- 
me jis savo metodais nė negali mąstyti. Aš negaliu, saky- 
sime, fizikiniais metodais suvokti, kas yra fizika. Kas yra 
fizika, galiu apmąstyti tik filosofinio klausimo būdu. Po- 
sakis „mokslas nemąsto“ nėra joks priekaištas; tai tik 
mokslo sąrangos liudijimas“ 1°. Šio posakio prasmė yra, 
pasak Heideggerio, pabrėžti, kad „mokslas buvoja ne fi- 
losofijos matmenyje ir sykiu kad jis, nė pats to nežinoda- 
mas, yra šio matmens reikalingas“ (t. p.). Tai reiškia: no- 
rėdamas suvokti, kas jis pats yra, mokslas turi pereiti į fi- 
losofijos matmenį kaip jo paties savimonės atskleidėją. 
„Nėra fizikos mokslo fizikos“ !!, užtat yra fizikos mokslo 
filosofija, nes jei fizika galėtų tarti „aš esu fizika“, ji būtų 
nebe fizika, o filosofija — lygiai taip kaip beždžionė, ga- 
lėdama tarti „aš esu beždžionė", būtų nebe beždžionė, o 
žmogus. Savimonė visados yra šuolis į aukštesnę tiek pa- 
žinimo, tiek buvimo plotmę. Filosofija kaip tik ir yra to- 
kia plotmė, kurion kopia kiekviena žinijos sritis, norė- 
dama susivokti, kas esanti. 

Filosofijos galia suvokti bei aptarti save pačią iš savęs 
teikia jai nuostabų pranašumą mokslo atžvilgiu, sykiu ta- 
čiau virsta pikta nelemtimi jos pačios atžvilgiu. Būdama 
neaptariama kieno nors iš šalies, o nusakydama pati save 
iš vidaus, filosofija turi savo esmę ne duotą 18 anksto, 
kad vėliau ją filosofavimu tik skleistų, bet ji kildina šią 
esmę pačiu filosofavimu: filosofija yra tai, ką ji taria, kad 
ji tai yra. Štai kodėl galima kalbėti apie filosofijos pasi- 
rinkimą pagal pasirenkančiojo žmogaus polinkį !? ir štai ko- 

dėl filosofijos savimonė gali istorijos eigoje pereiti į sa- 
vo priešingybę. . 

Jau sakėme, kad filosofuoti Platonui reiškė tapti pa- 
našiam į Dievą: filosofija jam buvo kelias, kuriuo eida- 
mas žmogus vis mažiau klausia, nes jam visa vis labiau 
nušvinta. Tuo tarpu P. Tillichui ar W. Weischedeliui — 
juos minime čia tik kaip būdingus šiandieninės filosofinės 
savimonės atstovus — filosofuoti reiškia „radikaliai klaus- 
ti; gi radikaliai klausti reiškia klausti, pradedant pačia 
„šaknimi“. Šaknies vaizdas slepia savyje neigimą visko, 
kas yra iš šaknies išaugę, vadinasi, bet kokio dalyko kaip 
duomens“ S. Tai vyraujanti mūsų meto filosofijos savi- 
monė: filosofija yra radikalus klausimas. Ką tai reiškia, 
plačiau bei tiksliau nusako W. Weischedelis, nurodydamas 
tris šios savimonės bruožus. Radikaliai klausti reiškia vi- 
sų pirma „laikyti būtį abejotiną jos visumoje"; kas klausia 
tik šio bei to, „nėra joks filosofas“, nes filosofavimas įt- 
traukia abejotinumo sritin visa, niekur nesustodamas ir 
nieko nesigailėdamas.— Antra, radikaliai klausti reiškia 
„nepasitenkinti nė vienu atsakymu“; tiesa, filosofas būtų 
ne filosofas, jeigu jis atsakymo nesiektų, kadangi tokiu 
atveju Mąstymas virstų žaidimu; tačiau jis būtų taip pat 
ne filosofas, jei sustotų prie vieno kurio atsakymo; radi- 
kaliam klausimui kiekvienas atsakymas yra peržengiamas 
tolimesniu klausimu.— Trečia, radikaliai klausti reiškia 
„leistis į filosofinio klausimo begalybę“, nes, tik paviršium 
žiūrint, atrodo, kad filosofinis klausimas esąs aprėžtas; iš 
tikro gi jis siekia tiek toli, kiek siekia ir pati būtis, vadi- 
nasi, ligi nebūties: nė Dievas čia nėra išskiriamas, ir jis 
darąsis abejotinas. O „jeigu ir Dievas kaip kiekvienos bū- 
tybės pagrindas bei kiekvienos tiesos pradžia dingsta ra- 
dikalaus klausimo verpetuose, tuomet nebelieka iš viso 
nieko tikro; tuomet filosofuojąs žmogus turi prisipažinti: 
nėra nieko, kas galėtų atsispirti manam klausimui; nėra 
jokios save pačią grindžiančios būties, jokios pastovios 
tiesos, jokio galiojančio tikrumo; nėra nieko, išskyrus 
niekj" H. Todėl Weischedelis ir kalba apie filosofavima 
kaip apie „atvirą skepticizmą“, „atvirą ateizmą“ ir galop 
„atvirą nihilizmą“: pati filosofijos esmė, pasak jo, esanti 
nihilistiška !?. Tai nėra tik skirtina ta ar kito filosofo 
samprata; tai bendra šiandieninė filosofavimo linkmė — 
bent Vakarų Europoje, i 

Ką tad reiškia filosofuoti: kilti Dievop ar leistis nebū- 
tin? Galime sutikti su K. Jaspersu, kad „filosofuoti — tai 

būti pakeliui“ !“. Tačiau kuo baigiasi ir ar iš viso baigiasi 
šisai buvimas pakeliui? Kas yra filosofijos istorijos eiga? 
Metafiziniuose savo dienoraščiuose G. Marcelis yra įra- 
šęs (1943 m. kovo 30 d.): „Kiekvienas filosofijos istorijos 
vadovėlis, nors būtų ir sąžiningiausiai paruoštas, pateikia 
mums visados tik kvailiausioje mugėje vykstančio kauliu- 
kais lošimo reginį" 7, G. W. Hegelio tapatybės filosofija 
paverčia šį reginį didingu pačios būties žygiavimu savimo- 
nės linkui. Būti ir mąstyti esą tas pat; būtis mąstanti pati 
save; ji ir jos sąvoka esančios tolygios; todėl mąstymo 
istorija esanti būties istorija; tai absoliuto tapsmas, dia- 
lektiniu būdu einąs nuo buvimo prie savęs per buvimą 
kitu į buvimą pačiu savimi. Filosofija kaip tik ir esanti 
šisai absoliuto pasiektas buvimas savimi arba absoliuto 
savimonė: tik filosofijoje būtis tarianti tai, kas ji esantį. 
Menas ir religija esą irgi absoliutinės dvasios pavidalai. 
Tačiau jie virstą absoliutinės dvasios savimone tik filosofi- 
joje, kadangi tik filosofija pakelianti ir meną, ir religiją 
į sąvokos rangą. Užtat filosofija — tiek atskirais savo tarps- 
niais, tiek visumoje —ir esanti būties sąmonėjimas. 

Tuo tarpu M. Heideggeris regi Vakarų filosofijos isto- 
rijoje, neišskiriant nė paties Hegelio „Logikos“, kaip tik bū- 
ties pridengimą ir jos pamiršimą: nuo būties, tokios gyvas- 
tingos priešsokratiniame mąstyme, esą žengta prie būtybės, 
pati gi būtis kaip tema buvusi pamiršta ir pakeista atsie- 
tine transcendentaline, tai yra bendriausia bei tuščiausia są- 
voka, kurią kiekvienas naudojąs, tardamasis ją savaime 
suprantąs. Buvusi senoviniam mąstymui didžiulio nerimo 
žadintoja, būtis filosofijos istorijos eigoje virtusi lėkšta 
suprantamybe, nekeliančia jokio nerimo '®. Kitaip sakant, 
kas Hegeliui reiškė mąstymo viršūnę, būtent būties sąvo- 
ką, Heideggeriui reiškia mąstymo nuosmukį. Hegelis ir 
pats save laikė, ir kitų buvo laikomas būties sąmonėjimo 
atbaigeju; jo „Enciklopedija“ (1817) esanti „idėjų panteo- 
nas", kuriame buvojančios visos iš absoliutinės dvasios iš- 
vystytos ir vienu glaudžiu ryšiu sujungtos praėjusiųjų 
tarpsnių mąstymo pažintys, įgijusios čia „naują išvaizdą 
bei pagarbą“ ir todėl pasiekusios savo tikslą, kuris esąs 
kartu ir pasaulio istorijos tikslas !°, Heideggeris gi laiko 
save ligšiolinės metafizikos kaip būtybės apmąstymo ardy- 
toju ir ontologijos kaip būties apmąstymo pradėjėju, tikė- 
damasis duoti pradžią naujam mąstymui, ir yra pasiryžęs 
nusilenkti prieš tą filosofą, kuris gal po tūkstančio metų 
iš tikro šį jo mąstymą perims ir pratęs %. Iš praeities is- 

torinės medžiagos, R. Kronerio žodžiais tariant, „Hegelis 
stato namus, kuriuose gyvena dvasia“ 2. Tuo tarpu Hei- 
deggeris toje pačioje istorijoje regi žygiuojantį nihilizmą 
kaip pagrindinį Vakarų dvasios vyksmą 22, todėl kviečia 
grįžti „į pirmykštę patirtį" ir iš naujo kelti klausimą, ką gi 
mes iš tikro manome, tardami žodį „būtis“ *.— Kas tad 
yra istorinis filosofijos kelias arba anasai Jasperso „bu- 
vimas pakeliui“: vis labiau sąmonėjąs būties atsiskleidi- 
mas ar vis labiau atsietiniu virstąs būties pridengimas ir 
net pamiršimas? 

Esant abejotinai filosofijos esmei ir istorinei jos eigai, 
savaime darosi abejotinos ir jos išdavos. „Kur esama to- 
kios filosofijos, — klausia V. Solovjovas,— kuri iš tikro bū- 
tų patenkinusi protą ir įrodžiusi savo teiginius?“ * Nes 
jeigu tokia filosofija būtų, tai ji būtų viena vienintelė, 
kaip ir mokslas — kiekvienas savo srityje — yra vienas 
vienintelis. Nėra daugybės fizikų ar biologijų, bet yra dau- 
gybė filosofijų, būtent todėl, kad nė viena iš jų negali 
savo teiginių padaryti tokių, jog jie pergalėtų abejotinu- 
mą arba savo akivaizdumu, arba galimybe juos patikrinti 
bei pakartojamai įrodyti. Užtat Solovjovas ir mano, kad 
„įrodantis tikrumas yra tiksliųjų mokslų, ne filosofijos 
privilegija“ (t. p.). Kiekvienas filosofinis teiginys pažadina 
savo priešingybę; filosofijoje nėra nieko, kas kaip išva- 
da galiotų visoms srovėms bei kryptims. Filosofija visa- 
dos yra daugiau geismas eiti tiesos linkui, o mažiau tiesos 
laimėjimas. Galop — argi pati tiesos sąvoka nėra apibrė- 
žiama pačios filosofijos? Todėl yra ydingas ratilas (circulus 
vitiosus) mėginti filosofijos išdavas matuoti tiesos mastu, 
tarsi tiesa buvotų šalia filosofijos ir todėl galėtų būti nau- 
dojama filosofijos išdavų teisingumui nustatyti. Ne veltui 
tad K. Jaspersas drąsiai taria: „Tiesos ieškojimas, o ne 
tiesos turėjimas yra filosofijos esmė" ?°, Bet ir vėl: ar šis 
ieškojimas vyksta tiesiu keliu, vis ką nors rasdamas ir pa- 
silaikydamas kaip tikrą, ar eina ratu, vis grįždamas į tą 
patį tašką ir galop virsdamas beprasmiu? Nes ieškojimas 
nieko nerandant liudija, be abejo, subjektyvų Sizifo ryž- 
tą, tačiau neteikia jokio objektyvaus laimėjimo. Filosofi- 
jos istorija yra pilna tokio ryžto. Bet ar ji yra pilna ir 
neabejotinų laimėjimų? Šiuo atžvilgiu Jaspersas yra iš 
tikro teisus teigdamas, kad „filosofijos klausimai yra es- 
mingesni negu jos atsakymai“ (t. p.). 

Filosofijos išdavas S. Bulgakovas prasmingai lygina su 
legendinio Ikaro skrydžiu: „Filosofui yra neįmanoma ne- 

skristi", vadinasi, nekelti klausimų ir neteikti atsakymų; 
tačiau jam pakilus, „neišvengiamai tirpsta jo sparnai sau- 
lės spinduliuose, ir jis krinta bei sudūžta" "P: jo atsakymai 
esti suabejojami ir paliekami pakeliui ar net šimtmečius 
pamirštami. Tiesa, ne vienas jų vėliau prisikelia; filosofi- 
jos istorijoje esama ne vieno tos ar kitos filosofinės sro- 
vės atgimimo. Tačiau net ir gyvastingiausio kurios nors 
filosofijos klestėjimo metu jos įsigalėjimas anaiptol ne- 
laiduoja jai pastovumo. Jokia filosofija nėra nuolatinė, ir 
joks filosofinis atsakymas nėra patvarus. Vad. „philosop- 
Kia perennis“ yra tik teologiškai nuspalvintas lūkestis. Fi- 
losofijos istorija tai liudija visu įtaigumu. Ji iš tikro yra 
laukas, kuriame tyso išbarstytos anų suduzusiy Ikaru ske- 
veldros. „Filosofijos istorija, — pasak to paties Bulgako- 
vo,— yra tragedija senovine prasme, nes čia žmogus ken- 
čia ne dėl asmeninės savo kaltės“; priešingai, „filosofas net 
paklūsta nurodymams iš aukšto ir vis dėlto jis būtinai 
žengia pražūtin“ (t. p.). „Tikras filosofas, kaip ir tikras 
poetas, niekados nemeluoja, niekados neapgaudinėja, vi- 
sados yra nuoširdus bei tiesus, o vis dėlto jo likimas yra 
sudužti“ (t. p.). 

Būtų iš tikro per pigu filosofinės minties dužlumą su- 
vesti į protinį jos kūrėjų nepajėgumą, nes tai reikštų, kad 
visi žmonijos mąstytojai yra buvę metafiziniai bukapro- 
čiai. Filosofinių atsakymų abejotinumas glūdi žymiai gi- 
liau, būtent pačiame jų pobūdyje, kad jie yra filosofiniai. 
Būtų jie fizikiniai ar biologiniai, tai būtų ir pastovūs, jei 
tik atitiktų medžiaginės ar gyvybinės tikrovės savybes 
kaip jų tiesos mastą. Tačiau kur rasti tikrovę, kurią ati- 
tiktų filosofiniai atsakymai, išlikdami istorijoje kaip lai- 
mėta tiesa? Filosofinis atsakymas pasilieka abejotinas ne 
todėl, kad yra klaidingas ar nepilnas savyje, bet todėl, kad 
jis visiškai kitaip kyla ir yra visiškai kitokios prigimties 
negu mokslinis atsakymas. Filosofinio klausimo abejoti- 
numas yra jo kokybė ir todėl priklauso pačiai jo sąrangai. 
Visa tai, žinoma, mus suglumina ir apvilia: aukščiausioji 
pažinimo lytis arba „aukščiausiasis proto laimėjimas“ 
(J. Maritain), kaip filosofija dažnai vadinama, nepajėgia 
galutinai išspręsti nė vieno klausimo ir pateikti mums nė 
vieno pastovaus atsakymo. Užtat ir filosofinių išdavų at- 
žvilgiu girdime patyčių: „Kiekviena sistema, — sako S. Bul- 
gakovas,— manosi esanti pasaulio gėlas ir istorijos atbai- 
ga, bet istorija vis rieda toliau“ 27. Tai dūris Hegeliui. Ta- 

Čiau tai daugiau ar mažiau tinka kiekvienai filosofijai. Teo- 
rinė filosofijos pusė pasirodo iš tikro esanti abejotina visais 
savo sandais. 


2. Filosofinės būsenos abejotinumas 


Pačią abejotinumo gelmę filosofija pasiekia betgi ne 
tiek savo teorija, kiek savo santykiu su žmogiškuoju bū- 
viu. Kol susimąstome filosofinės teorijos reikalu todėl, 
kad joje esama priešingų ir net prieštaraujančių sampra- 
tų, tol galime vis dar tikėtis, kad vieną dieną priešingybės 
bus suderintos ir prieštaravimai pašalinti. Jeigu tačiau pa- 
sidaro abejotina ir filosofijos reikšmė žmogaus būviui ap- 
skritai, tuomet susvyruoja patys filosofijos buvimo pagrin- 
dai, nes tokiu atveju filosofija virsta beprasmiu siauro 
keistuolių ratelio užsiėmimu. Ir štai kaip tik ši filosofijos 
pusė yra šiandien labiausiai abejojama ir tiesiog net nei- 
giama: filosofija kaip būsena yra nebetekusi galios; nie- 

„ kas šiandien nebebuvoja filosofiškai. Bet ką gi reiškia bu- 
voti filosofiškai? — Į šį klausimą atsako ir tuo būdu filo- 
sofiją kaip būseną geriausiai nušviečia Sokrato pavyzdys. 

Sokrato likimas yra visiems žinomas: tai likimas, „su- 
daras — pasak. R. Guardini'o,— vieną iš esminių Vakarų 
dvasios istorijos temų“ 78 Mes stebimės Sokrato elgsena 
mirties akivaizdoje, tarsi ši mirtis būtų buvusi ne netei- 
singas Atėnų miesto sprendimas, o giliausias jo paties 
pasiryžimas. Tačiau dažniausiai pamirštame, kad Sokrato 
elgsena yra ne kas kita, kaip filosofinė elgsena, vadina- 
si, filosofijos kaip žmogiškosios būsenos asmeninė išraiš- 
ka. Sokratas yra buvęs, kaip. jį vadina Guardini, „egzisten- 
cine filosofinės ištaros (Aussage) priešingybė“ ??. Tai reiš- 
kia: jis buvo tasai, kuris filosofiją vykdė ne kaip teorinių 
sąvokų ir sprendimų sistemą, o kaip savo paties bu- 
vimo būdą; jo filosofija buvo jo būvis. Ši tad asmeniniu 
būviu virtusi filosofija ir atsidūrė mirties akivaizdoje, at- 
siskleisdama, kas esanti, nes mirtis yra kiekvienos būse- 
nos atšvaita. 

Platono dialoge „Fedonas" Sokratas kalba, esą filoso- 
fuojąs žmogus visados stengiąsis išvaduoti „sielą iš vie- 
nybės su kūnu“; tai pastanga, kuri filosofuojančiajame 
esanti žymiai stipresnė negu kituose žmonėse; tiesą sa- 
kant,- „to siekia tik tikrai filosofuojantieji" *?. Kadangi kū- 
nas esąs susijęs su žeme ir su visu jos turiniu, todėl išsi- 

vadavimas iš. kūno reiškiąs sykiu ir išsivadavimą iš vis- 
ko, kas žemiška, nes „kiekviena akių pagava yra pilna 
apgaulės, pilna apgaulės yra ausų ir visų kitų pojūčių 
pagava"*!. Jeigu tad filosofuojantysis paklūstąs saviems 
pojūčiams, jis regis būtį tiktai „tarsi pro pinučių tvorą“ 
(t. p.). Užtat filosofas ir turįs susilaikyti nuo visko, kas 
rištų jį prie kūno ar žemės: „tai ir yra filosofų užsiėmi- 
mas, — sako Sokratas, — išvaduoti ir atskirti sielą nuo kū- 
no“ 3, Tačiau išvadavimas sielos iš kūno yra mirtis. Nuo- 
sekliai tad filosofas, pasak Sokrato, taip įsikuriąs žemėje, 
jog „buvotų kuo arčiausiai mirties" (t. p.). Tikrasis filoso- 
favimas yra nuolatinis buvojimas mirties artumoje. „Tie, 
kurie atsideda filosofijai tinkamu būdu, nesiekia nieko 
kito, kaip tik mirti, nors pašaliečiai to ir nepastebėtų" 3, 

Non, priartėjus mirčiai kaip tikroviniam įvykiui, fi- 
losofas anaiptol „nėra nepatenkintas tuo, ko taip ilgai 
buvo siekęs bei troškęs“ (t. p.). Priešingai, mirtis reiškianti 
jam tik paskutinį viso jo filosofinio būvio veiksmą; ji 
esanti galutinis filosofinės būsenos įvykdymas. „Žmogus, — 
sako Sokratas,— kuris gyveno tikrai filosofiškai, turėtų 
tik džiaugtis, ruošdamasis mirti" (t. p.). „Iš visų žmonių 
mirtis filosofui yra mažiausiai baisi“ t. Juk būtų, pasak 
Sokrato, iš tikro keista, jei filosofas, visą gyvenimą ilgė- 
jęsis Mirties, imtų nuogąstauti, kai ji ateinanti, vadinasi, 
imtų bijoti, kad siela skiriantis nuo kūno ir kad „jis likusį 
metą praleis su dievais, išlaisvintas iš klaidos ir nežinios, 
iš baimės, netvarkingos meilės ir iš visų kitų žmogiškųjų 
blogybių“ *. Kadangi paties Sokrato gyvenime būti ir fi- 
losofuoti buvo tas pats dalykas, tai jis mirties nė kiek 
nesibaimino, ja nesikratė, bet, jai artėjant, ramiai pasako- 
jo savo draugams apie kitą žemę, kurios šventyklose die- 
vai iš tikro gyveną ir kurioje laimingieji regj „saulę, mė- 
nulį ir žvaigždes" taip, kaip šie „iš tikro yra“ 59. Paskui 
paėmė nuodų taurę ir „smagiai nusiteikęs" išgėrė ją lig 
dugno“. Šitaip užbaigė Sokratas savo filosofinę büsen 
arba būsena virtusią savo filosofiją. Si 

Filosofija buvo tad visiškai tikrovinė jo buvimo api- 
pavidalintoja. Ji buvo jam ne koks nors skirtinas protinis 
veiksmas, bet paties jo būvio vyksmas, apsprendžiąs tiek 
jo nusiteikimą, tiek jo elgseną. Tai žymiai daugiau negu 
tai, ką naujoji filosofija vadina visybiniu filosofavimo po- 
būdžiu, kai, pasak M. Schelerio, žmogus mąsto „sutelkęs 
aukščiausių savo dvasios galių visybę“, ką Scheleris lai- 
ko „ne kurios nors vienos filosofijos bruožu, o pačia fi- 

losolijos esme“, rasdamas šią „konkrečią žmogaus visybę“ 
net ir labai „dalinėse filosofijos problemose“ 38, Tai yra 
teisingas, bet tik daugiau ar mažiau psichologinis nuro- 
dymas į filosofijos subjekto pilnatvę. Tačiau šis nurody- 
mas dar nieko nepasako apie filosofavimą žmogiškosios 
būsenos prasme. Tuo tarpu filosofija kaip būsena ne tik 
iš žmogiškosios visybės kyla, bet šią visybę grįžtamuoju 
poveikiu ir apsprendžia, sukurdama filosofui, Sokrato pa- 
vyzdžių, tam tikrą lytį, skirtingą nuo nefilosofuojančiųjų 
gyvenimo bei veikimo lyties. Ši lytis tarsi kokie lietuvai 
įspaudžia viskam pastovų filosofinį pavidalą. Tikrai filoso- 
fuojąs žmogus randa filosofijoje atramą ir kelrodį. Užtai 
Sokratas ir galėjo kalbėti apie filosofiją kaip mielą guo- 
deja žemiškojo gyvenimo neteisybėse "3: guodėją ne psi- 
chologinio nuraminimo, bet būtinio pagrindimo prasme: fi- 
losofija įšaknija žmogų bülyje. Tai ir yra būsena bei elg- 
sena ne tik mirties, bet ir viso žmogiškojo būvio akivaiz- 
doje: buvoti įsišaknijus. 

Ši tad iš filosofijos kilusi ir kasdienine regimybe vir-; 
tusi būsena ir yra šiandien ginčijama. Mums yra pasi4 
darę labai abejotina, ar filosofija galinti tapti mūsąja elg4, 
sena ir būti mMūsąja guodėja gyvenimo nedalioje. Tai jau; 
tė net jau ir paties Sokrato mokiniai. „Fedono" pradžio4 
je Sokratas liepia Kebetui pasveikinti savo mokinį Eueną 
ir jam pasakyti, kad jis, „jei protingas“, pasekty Sokra-: 
tu *%, vadinasi, elgtųsi filosofiškai ir nebijotų būti nuteis 
tas mirti. Tačiau Simijas, vienas iš „Fedono" pokalbininkų, 
tuo kaip tik ir abejoja: „Ka tu ten liepi Euenui pasakyti, 
Sokratai? Su šiuo žmogumi aš esu ilgai bendravęs ir, 
„kiek pastebėjau, jis neturi nė mažiausio noro tavimi sek- 
"ti" (t. p.). Sokratas tada klausia nustebęs: „Kaip tai? Argi 
:Euenas nėra filosofas?“ —, „Atrodo, kad taip“,— sutinka Si-| 
-mijas.—,,Jeigu taip, — taria toliau Sokratas, — tuomet jis, 
tikrai norės, o su juo ir kiekvienas, kuris vertai filosofija“ 
užsiima" 2. Vadinasi, Sokratas nedvejoja, kad filosofinėj 
būsena yra tikrovė ir kad todėl kiekvienas, kuris tikrai fi-. 
losofuoja, tokią būseną susikuria ir ją susikūręs elgiasi: 
taip, kaip ji reikalauja. Jeigu tad Euenas yra filosofas, 
kaip tad jis galėtų Sokratu nesekti, tai yra bėgti nuo teis, 
mo ir mirties? Kaip jis galėtų filosofuoti ir neturėti filo- 
sofinės gyvenimo lyties, perskverbiančios jį visą? Euenas, 
Sokrato pažiūra, „tik sau pačiam gyvybės neatims, nes tai 
nėra teisinga", vadinasi, nėra filosofiška (t. p.). 

Betgi tai, ką Simijas atsako įsitikinusiam Sokratui, pa- 
kerta bet kokią filosofinę būseną. Euenas nekovoja su 
Sokrato filosofija, kaip Atėnų miesto teisėjai. Savos fi- 
losöfines būsenos jis nestato priešais Sokrato būseną, nes 
Euenas jokios filosofinės būsenos neturi ir nenori turėti. 
Jis stengiasi, tiesa, būti filosofas ir atrodo toks esąs. Ta- 
čiau savą būvį jis mėgina padaryti nuo filosofijos nepri- 
klausomą. Nenorėdamas sekti Sokratu mirties pavojuje, 
Euenas tuo pačiu paneigia filosofijos virtimą būsena ap- 
skritai. Euenas atmeta ne Sokrato teoriją, bet šios teori- 
jos tapdymą su filosofuojančiojo žmogaus būviu: filoso- 
fuoti ir būti Euenui nebėra tas pats dalykas, kaip Sokra- 
tui. Euenas vienaip filosofuoja, o kitaip būna. Jis nenori 
eiti mirti laisvai bei džiaugsmingai, kaip Sokratas, nors 
abu išpažįsta tą pačią teoriją, skelbiančią tikrosios būties 
buvimą anapus. Sokrato būvyje filosofija yra teorija, vir- 
tusi praktika. Eueno būvyje ji pasilieka tik teorija. Euenas 
yra tasai, kuris, jei prisiminsime ankstesnius Boecijaus žo- 
džius, savomis rankomis suardo teorijos ir praktikos vie- 
nybę filosofijoje. Eueno elgsena yra atsieta nuo filosofi- 
jos ir apspręsta psichologinių paskatų bei įvairių kasdie- 
nos aplinkybių. Jo praktika nėra filosofijos regimybe. 

Šitoje vietoje reikia pridurti, kad patiems graikams vis 
dėlto yra buvęs būdingas ne Euenas, bet Sokratas. Eue- 
nas, kuris norėjo paversti filosofiją tik teorija, buvo sofis- 
tinio nusistatymo, o sofistai buvo graikų niekinami kaip 
tik todėl, kad pardavinėjo savo filosofiją, nes parduoti 
filosofiją reiškia laikyti ją gryna teorine pažintimi, kurią 
galima už pinigus perimti iš kito, nevirstant ja pačiame 
savyje. Sofistika yra būdinga ne tiek savo metafizika 
(skepticizmu ir reliatyvizmu), kiek filosofijos kaip büse- 
nos neigimu. Štai kodėl Platonas ir vaizduoja Sokratą 
kaip sofisto priešingybę, o savo raštuose piešia labai nie- 
kingą sofistų kaip keliaujančiųjų mokytojų bei auklėtojų 
vaizdą. Užtat tikrieji filosofai, kuriuos Sokratas nuolatos 
mini, stengėsi gyventi taip, kaip filosofavo. Jų mokyklos 
buvo ne grynos mokymo įstaigos, bet tikros gyvenimo 
bendruomenės, panašios į budistinius ar net krikščioniš- 
kuosius vienuolynus: būti neturtingam, mylėti artimą, 
paleisti laisvėn vergus, mėgti tylą bei vienatvę, saugoti 
skaistybę buvo filosofo savybės. Savo veikalu „Politeia" 
Piatonas mėgino šią filosofinę būseną išplėsti net į visuo- 
menę: valstybės valdysena turėjusi būti irgi iš filosofijos 
kilusi ir šiosios apspręsta. Todėl jis ir skelbė: „Valstybės 


22 


galia ir filosofija yra vienas ir tas pats dalykas“, kas kon- 
krečiai reiškė: „Arba filosofai taps valstybių karaliais, 
arba karaliai virs tikrais ir nuodugniais filosofais” *2. Filo- 
sofija kaip žmogiškoji būsena teikianti atramos ne tik as- 
meniui, bet ir visuomenei; ji apimanti abu šiuos Zmogis- 
kojo būvio polius. Užtat ir valstybinė būsena turinti būti 
filosofinė. Čia slypi priežastis, kodėl graikų filosofai 
būdavo paprastai laikomi revoliucininkais ir nuolatos tre- 
miami iš savo gimtinių. Sokrato nuteisimas mirti irgi bu- 
vo pagrįstas šia pažiūra. „Graikų teismai už bedievybę,— 
pastebi B. Snellis, — niekad neliesdavo kitatikių, tai yra ki- 
tokios religijos šalininkų, o tik filosofus“; šie gi būdavo 
kaltinami ne kokia nors tikėjimo klaida, kurią jie galėtų 
atšaukti, „bet „asebeia”, vadinasi, piktadarybe dievams, 
kaip šį graikiškąjį žodį būtų galima išversti“: šios rūšies 
piktadaris (asebes) vagia dievų aukas, daužo jų statulas, 
teršia jų šventyklas, vadinasi, elgiasi bedieviškai; filoso- 
fai, be abejo, to niekados nedarydavo, tačiau sava būsena, 
neatitinkančia viešosios nuomonės bei elgsenos, jie atro- 
dė esą dievų niekintojai ir todėl būdavo baudžiami kaip 
piktadariai dievams *. Ir Sokratas turėjo mirti todėl, kad 
buvojo, o ne tik tikėjo bei mokė kitaip, negu buvo įpras- 

ta Atėnų piliečiams. > 
Tolimesni Vakarų Mąstymo istorijos šimtmečiai parodė, 
kad teisus buvo Simijas, abejodamas filosofavimo ir bu- 
vimo tapatybe, o ne Sokratas, šią tapatybę laikydamas 
akivaizdybe. Krikščionybė paneigė filosofijai žmogiško- 
sios būsenos rangą, nes po Kristaus ne filosofavimas, bet 
tikėjimas įšaknija žmogų būtyje — ir tai ne tikėjimas kaž- 
kokia bendrine dievybe, o asmeniniu Dievu, nužengusiu 
„iš dangaus“, prisiėmusiu žmogiškąją prigimtį ir istoriš- 
kai apsireiškusiu Jėzumi iš Nazareto. Nuo dabar krikš- 
čionims „išmintis, teisumas, pašventimas ir atpirkimas“ (1 
Kor 1, 30) kyla tiktai iš Kristaus. Ne filosofija apgyvendi- 
na žmogų „pas Dievą“, kaip skelbė Platonas, „kad jį su- 
dievintų“ *, bet tikėjimas Kristumi. Ne filosofija padaro 
mūsų būvį „tvarkingą ir dievišką, kiek tai žmogui įma- 
noma“ 45, bet Kristaus malonė jo skleidžiamos karalystės 
pavidalu. Ne iš filosofijos kyla dorybės, reikalingos tiek 
asmens, tiek visuomenės tobulumui, bet iš sekimo Kris- 
tumi arba iš gyvenimo Kristuje. Kitaip sakant, viso to, ko 
senovinis žmogus laukė iš filosofijos ir ką ši jam daugiau 
ar mažiau iš tikro teikė, krikščionis laukia iš tikėjimo 
Dievažmogiu. Mes vis dar nesame pakankamai įsisąmoni- 

nę, kad Krikščionybė nepakenčia šalia savęs jokio varžo- 
vo ir kad todėl ji visiems amžiams sunaikino filosofiją kaip 
gyvenimo lytį, kaip būseną ir elgseną, kaip žmogaus at- 
ramą ir kelrodį, paversdama ją gryna teorija, nebepersun- 
kiančia žmogiškosios būtybės, kadangi šiosios keitėjas da- 
bar yra Kristus, kuriuo reikia apsivilkti kiekvienam krikš- 
čioniui: viršinį filosofo apsiaustą Krikščionybė pakeitė vi- 
diniu Kristaus apvalkalu (plg. Rom 13, 14). Ilgaamžis 
prieglobstis, kurį viduramžiais filosofija buvo radusi Va- 
karų Bažnyčioje, ir organiškas graikų filosofijos įaugimas 
į krikščioniškąjį mokslą Rytų Bažnyčioje pridengia filo- 
solijos kaip būsenos sužlugdymą ir todėl ne kartą žadina 
klaidingą įspūdį, esą Krikščionybė yra užgrindusi priešin- 
gybę tarp „pažinimo medžio“ ir „gyvybės medžio“ (plg. 
Pr 2, 9); priešingybę, kurią senovėje taip stipriai pabrėžė 
Tatjanas Sirietis Rytuose ir Tertulianas Vakaruose ir kurią 
mūsų laikais iš naujo kelia S. Kierkegaard'as pastebėda- 
mas, kad „krikščioniškoji pasaulėžiūra apie viską spren- 
džia nuodėmės atžvilgiu“ ir kad todėl „filosofas čia yra 
per daug estetinis“, vadinasi, laikosi per daug abuojai; 
Krikščionybė esanti „kas kita negu pagalba visų filosofų 
išminčiai" *%; ji nepalyginamai aukščiau statanti asmenį už 
sąvoką (Hegel!) ir tuo pačiu skelbianti, kad „būti filosofu 
nėra aukščiausias dalykas“ *’. Esama didesnių dalykų ne- 
gu filosofija. 

Teisingai tad sakoma, kad „tik vieną vienintelį sykį fi- 
losofija yra buvusi likimas“, būtent „graikų laikais“; šian- 
dien „ji mums vargu ar yra likimas“ 18. Šį „šiandien“ rei- 
kia suprasti ne kaip mūsąją dabartį kalendoriškai, o kaip 
dabartį, kuria tebegyvena visa Vakarų dvasios istorija, bū- 
tent kaip visą krikščioniškąjį Vakarų tarpsnį, kuris pra- 
sidėjo tą akimirką, kai Kristus tarė: „Aš esu <...> tie- 
sa" (Jn 14, 6). Nes šią akimirką buvo atverta bedugnė 
tarp filosofiškai bendrinės ir religiškai asmeninės tiesos, 
ir ši bedugnė liko neužgrįsta, nes jos negalima užgrįsti. 
Asmuo kaip tiesa ir idėja kaip tiesa yra du priešingi da- 
Iykai. Užtat graikai Krikščionybę, kuri rėmėsi Kristaus 
asmeniu kaip tiesa, ir laikė kvailybe (plg. 1 Kor 1, 18), 
reikalaudami išminties (plg. 1 Kor 1, 22) idėjine lytimi. 
Sokratas ir Kristus ne tik kad nėra panašūs, kaip dažnai 
neapdairiai teigiama, bet juodu tiesiog išskiria vienas ki- 
tą. Juk nėra nieko priešingesnio, kaip Sokrato ir Kristaus 
mirtis: priešpriešiais Sokrato ramybei bei skaidrai mer- 
dėjimo metą stovi Kristaus liūdesys, baimė ir skundas. 

Stabmeldiskieji Krikščionybės kritikai (pvz, Kelsas) tuo- 
jau pastebėjo šį skirtumą ir prikaišiojo krikščionims, esą 
ų mokytojas miręs baisiai nefilosofiškai: baiminęsis, pra- 
kaitavęs, nenorėjęs būti vienas, prašęs savo Tėvą atimti 
„šią taurę“ (Lk 22, 42) ir garsiai šaukęs ant kryžiaus, ko- 
dėl Tėvas jį apleidęs *?. Kristus buvęs labiau panašus į 
Eueną negu į Sokratą. Be abejo, šis stabmeldžių kritikų 
priekaištas krikščionims buvo labai skaudus, tačiau jis 
atvėrė jiems akis parodydamas, kad Krikščionybė anaiptol 
nėra filosofinės būsenos pratęsimas, bet jos paneigimas. 
Kristus sakosi esąs „kelias, tiesa ir gyvenimas“ (Jn 14, 6) 
ir vis dėlto jis neseka Sokratu, laukdamas mirties kaip 
trokšto išsivadavimo iš kūno, o sutinka ją kaip baisenybę, 
kuria purtosi visa žmogiškoji būtybė. Žmogiškosios pri- 
gimties sankrėtis mirties metą išeina aikštėn ne Sokrato, 
bet kaip tik Kristaus mirtyje. Jokia filosofija čia negelbs- 
ti ir nepaverčia mirties skaistaus veido jaunuoliu, kuris 
ramiai nusvarina žibintą, kaip kad graikai vaizduodavosi 
mirtį. 

Tik vieną vienintelį kartą krikščioniškojoje Vakarų 
dvasios istorijoje vienas mąstytojas dar mėgino atgaivin- 
ti filosofiją kaip būseną ir į ją atremti nykstantį savo bū- 
vį. Tai buvo M. S. Boecijus (480—524), Romos konsulas ir 
magistras, ostgotų karaliaus Teodoriko apkaltintas vals- 
tybės išdavimu ir nužudytas. Įmestas kalėjiman, Boecijus 
rašė veikalą „Filosofijos paguoda" ne laikui praleisti, o 
mėginti iš naujo grįsti savą būvį gresiančios mirties aki- 
vaizdoje — taip lygiai, kaip ir Sokratas, kuriuo Boecijus 
aiškiai sekė. Šioje knygoje jis vaizduoja filosofiją „orios 
bei senyvos, tačiau nepaprasto gajumo ponios“ pavidalu, 
kuri ateina pas kalinį, kad dalintųsi jo kančia ir kartu su 
juo neštų jo neganda, „nes filosofija, — pasak Boecijaus, — 
elgtųsi neteisingai, jei nepalydėtų nekaltai kenčiančiojo“ °°, 
Tai reiškia: filosofija netektų prasmės ir nepateisintų savo 
buvimo, jei nesusidorotų su žmogiškojo būvio sunkenybė- 
mis. Užtat Boecijus ir glaudžiasi prie jos, kaip vaikas prie 
auklės, neabejodamas, kad jos stiprinamas jis pasirody- 
siąs „priaugęs visiems likimo smūgiams“ (t. p.). Jis nori, 
kad filosofija palydėtų jį mirtin, kaip kadaise Sokratą, ka- 
dangi ir šis „išsikovojo pergalę prieš neteisingą mirtį“ (t. 
p.) ne kuo kitu, o tik filosofija. Todėl jis ir vadina filoso- 
Dia visų dorybių maitintoja, didžiausia pavargusiųjų šir- 
džių paguoda, vedėja į tikrąją šviesą ir tikrąją laimę. 

Be abejo, mes niekad nesuzinosime, ar filosofija Boe- 
cijų mirties valandą iš tikrųjų paguodė bei sustiprino, kaip 
Sokrato atveju. Viena tačiau yra tikra: Boecijus yra bu- 
ves paskutinysis Vakarų mąstytojas, mėginęs grąžinti fi- 
losofijai būsenos reikšmę — ir tai jau krikščioniškajame 
istorijos tarpsnyje. Užtat filosofijos istorikai ir stebisi, kaip 
Boecijus, būdamas krikščionis,— šiandien neabejojama, 
kad jis buvęs krikščionis ir net parašęs keletą teologinių 
veikalų, — galėjo paguodos ieškoti filosofijoje, o „ne Die- 
vo malonėje ir Išganytojo darbe“ *!. Jau vien ši nuostaba 
yra aiškus nurodymas į tai, kad filosofijos vaidmuo, kurį 
ji buvo turėjusi senovėje, yra Krikščionybėje liovęsis ir 
kad todėl kiekvienas, kuris mėgina šį vaidmenį atgaivinti, 
kelia nepasitikėjimą. Kadaise Sokratas klausė: argi Eue- 
nas nėra filosofas, kad mirties akivaizdoje nenori remtis 
filosofine būsena? Šiandien mes klausiame: argi Boecijus 
nėra krikščionis, kad mirties akivaizdoje nori remtis filo- 
sofine būsena? Euenas kaip filosofas privalėjo teikti savam 
būviui filosofine lytį. Boecijus kaip krikščionis neprivalėjo 
to daryti, nenorėdamas atkristi stabmeldybėn. Ne padori 
filosofija kildina padorią būseną, kaip manė Sokratas, bet 
iš jau esančios padorios būsenos kyla ir padori filosofija. 
Ši ištara girdėti visose pastarųjų amžių sampratose, apibü- 
dinančiose filosofijos santyki su žmogiškuoju būviu — vis 
tiek ar tai būtų Kanto reikalavimas filosofuoti, atsirėmus 
į dorovę bei religiją, ar Schelerio pažiūra į filosofiją kaip 
išganymo (Heil) kelią, ar Jasperso lūkestis atsakymo, tei- 
kiančio žmogui ramstį ir išvystančio jo savimonės galimy- 
bes. Visur čia filosofija pašoksta į jos pačios trokštamą 
aukštį, tik pasispyrusi į kažką kita, kas nebėra ji pati: 
niekur čia filosofija nėra pradme. Gal tik marksistinė D. 
losofija mėgina šiandien kurti žmogui jo būseną bei elg- 
seną, tuo kaip tik ir sukildama prieš visą ligšiolinį krikš- 
čioniškųjų Vakarų filosofavimą. 


II. FILOSOFIJOS ABEJOTINUMO 
PERGALĖ 


Laikydami filosofijos abejotinumą jos susimąstymo pa- 
grindu, turime pripažinti, kad šis pagrindas yra visiškai 
tikrovinis: filosofija iš tiesų yra abejotina visais atžvil- 
giais — ir savo esme, ir savo eiga istorijoje, ir savo išda- 
vomis. Ypatingą svorį jos abejotinumas įgyja, netekus jai 

būsenos pobūdžio, kadangi šiuo atveju ji nebegrindžia 
žmogiškojo būvio apskritai, mažų mažiausiai krikščioniš- 
kojo būvio, vadinasi, būvio, kuriuo yra būdingas ` visas 
dviejų tūkstančių metų Vakarų gyvenimo tarpsnis. Aiškin- 
damas Hölderlino elegiją „Duona ir vynas“, M. Heideg- 
geris klausia: „Kam tie poetai?“?2 Apžvelgę filosofijos 
abejotinumo plotą, lygia teise galime klausti: kam tie filo- 
sofai? Kam tos įvairios filosofinės sistemos, srovės, link- 
mės, mokyklos? Ar jos, kalbant Platono žodžiais dialoge 
„Eutidemas“, „rimtai puoselėja norą padaryti žmogų iš- 
mintingą, ar tik juokauja“? 53 

Filosofijos abejotinumas verčia tad ją susimąstyti jos 
pačios reikalų. Susimąstymas gi, kaip minėta, visados yra 
pastanga abejotinumą pergalėti ir iš naujo save pagrįsti. 
Kokiu betgi keliu ši pergalė filosofijos atžvilgiu gali būti 
siekiama ir pasiekta? Šiam tikslui siūlosi dvi viena kitai 
priešingos elgsenos: 1) nusigrįžti nuo filosofijos, ją arba 
visiškai paneigiant kaip istorijos pralenktą dalyką, arba 
sklaidant grynai istoriškai kaip ir kiekvieną kitą kultūros 
reiškinį; 2) aisigrįžli į filosofiją, ją pačią prabildant ir tuo 
būdu filosofavimą renkantis sklaidos objektu. Abu keliai 
yra Mūsų metui būdingi, todėl abu prašosi paaiškinami, 
kad įžvelgtume, kokią reikšmę filosofijos abejotinumas tu- 
ri jos pačios savimonei. 


1. Nusigrįžimas nuo filosofijos 


Nusigrįžimas nuo filosofijos prasideda jos kaip praei- 
nančio istorinio dalyko samprata: filosofija turinti savo 
pradžią ir savo pabaigą. Tai visu ryškumu yra nusakęs 
A. Comte'as (1798—1857) „trijų tarpsnių dėsniu“, išvys- 
tytu jo veikale „Pozityviosios filosofijos kursas“ (1830— 
1842). Pasak Comte'o, dvasinė žmonijos istorija pereinan- 
ti tris tarpsnius, kurie pakeičią vienas kitą, perimdami ir 
vienas kito pažinimo uždavinius ir tuo būdu vienas kitą 
atstodami. Pirmasis tarpsnis esąs mitologinis. Jo metu žmo- 
gus ieškąs pasaulio bei jo vyksmo pagrindo aukštesnėse, 
anapus mūsų tikrovės buvojančiose galybėse (dievai) arba 
vienoje asmeninėje galybėje (Dievas). Antrasis tarpsnis 
esąs metafizinis, Šiuo metu žmogus meginas aiškinti pa- 
saulį bendruoju jo pagrindu, vadinamu įvairiais vardais: 
esme, prigimtimi, substancija, idėja, entelechija, dvasia, 

Be abejo, mes niekad nesužinosime, ar filosofija Boe- 
Cijų mirties valandą iš tikrųjų paguodė bei sustiprino, kaip 
Sokrato atveju. Viena tačiau yra tikra: Boecijus yra bu- 
vęs paskutinysis Vakarų mąstytojas, mėginęs grąžinti fi- 
losofijai būsenos reikšmę — ir tai jau krikščioniškajame 
istorijos tarpsnyje. Užtat filosofijos istorikai ir stebisi, kaip 
Boecijus, būdamas krikščionis — šiandien neabejojama, 
kad jis buvęs krikščionis ir net parašęs keletą teologinių 
veikalų, — galėjo paguodos ieškoti filosofijoje, o „ne Die- 
vo maloneje ir Išganytojo darbe" 5!, Jau vien ši nuostaba 
yra aiškus nurodymas į tai, kad filosofijos vaidmuo, kurį 
ji buvo turėjusi senovėje, yra Krikščionybėje liovęsis ir 
kad todėl kiekvienas, kuris mėgina šį vaidmenį atgaivinti, 
kelia nepasitikėjimą. Kadaise Sokratas klausė: argi Eue- 
nas nėra filosofas, kad mirties akivaizdoje nenori remtis 
filosofine būsena? Šiandien mes klausiame: argi Boecijus 
nėra krikščionis, kad mirties akivaizdoje nori remtis filo- 
sofine būsena? Euenas kaip filosofas privalėjo teikti savam 
būviui filosofinę lytį. Boecijus kaip krikščionis neprivalėjo 
to daryti, nenorėdamas atkristi stabmeldybėn. Ne padori 
filosofija kildina padorią būseną, kaip manė Sokratas, bet 
iš jau esančios padorios būsenos kyla ir padori filosofija. 
Si ištara girdėti visose pastarųjų amžių sampratose, apibü- 
dinančiose filosofijos santykį su žmogiškuoju būviu — vis 
tiek ar tai būtų Kanto reikalavimas filosofuoti, atsirėmus 
į dorovę bei religiją, ar Schelerio pažiūra į filosofiją kaip 
išganymo (Heil) kelią, ar Jasperso lūkestis atsakymo, tei- 
kiančio žmogui ramstį ir išvystančio jo savimonės galimy- 
bes, Visur čia filosofija pašoksta į jos pačios trokštamą 
aukštį, tik pasispyrusi į kažką kita, kas nebėra ji pati: 
niekur čia filosofija nėra pradmė. Gal tik marksistinė fi- 
losofija mėgina šiandien kurti žmogui jo būseną bei elg- 
seną, tuo kaip tik ir sukildama prieš visą ligšiolinį krikš- 
čioniškųjų Vakarų filosofavimą. 


II. FILOSOFIJOS ABEJOTINUMO 
PERGALĖ 


Laikydami filosofijos abejotinumą jos susimąstymo pa- 
grindu, turime pripažinti, kad šis pagrindas yra visiškai 
tikrovinis: filosofija iš tiesų yra abejotina visais atžvil- 
giais — ir savo esme, ir savo eiga istorijoje, ir savo išda- 
vomis. Ypatingą svorį jos abejotinumas įgyja, netekus jai 

būsenos pobūdžio, kadangi šiuo atveju ji nebegrindžia 
žmogiškojo būvio apskritai, mažų Mažiausiai krikščioniš- 
kojo būvio, vadinasi, būvio, kuriuo yra būdingas - visas 
dviejų tūkstančių metų Vakarų gyvenimo tarpsnis. Aiškin- 
damas Hėlderlino elegiją „Duona ir vynas“, M. Heideg- 
geris klausia: „Kam tie poetai?“52 Apžvelgę filosofijos 
abejotinumo plotą, lygia teise galime klausti: kam tie filo- 
sofai? Kam tos įvairios filosofinės sistemos, srovės, link- 
mės, mokyklos? Ar jos, kalbant Platono žodžiais dialoge 
„Eutidemas“, „rimtai puoselėja norą padaryti žmogų iš- 
mintingą, ar tik juokauja“? 

Filosofijos abejotinumas verčia tad ją susimąstyti jos 
pačios reikalu. Susimąstymas gi, kaip minėta, visados yra 
pastanga abejotinumą pergalėti ir iš naujo save pagrįsti. 
Kokiu betgi keliu ši pergalė filosofijos atžvilgiu gali būti 
siekiama ir pasiekta? Šiam tikslui siūlosi dvi viena kitai 
priešingos elgsenos: 1) nusigrįžti nuo filosofijos, ją arba 
visiškai paneigiant kaip istorijos pralenktą dalyką, arba 
sklaidant grynai istoriškai kaip ir kiekvieną kitą kultūros 
reiškinį; 2) alsigrįžti į filosofiją, ją pačią prabildant ir tuo 
būdu filosofavimą renkantis sklaidos objektu. Abu keliai 
yra mūsų metui būdingi, todėl abu prašosi paaiškinami, 
kad įžvelgtume, kokią reikšmę filosofijos abejotinumas tu- 
ri jos pačios savimonei. 


1. Nusigrįžimas nuo filosofijos 


Nusigrįžimas nuo filosofijos prasideda jos kaip praei- 
nančio istorinio dalyko samprata: filosofija turinti savo 
pradžią ir savo pabaigą. Tai visu ryškumu yra nusakęs 
A. Comte'as (1798—1857) „trijų tarpsnių dėsniu“, išvys- 
tytu jo veikale „Pozityviosios filosofijos kursas“ (1830— 
1842). Pasak Comte'o, dvasinė žmonijos istorija pereinan- 
ti tris tarpsnius, kurie pakeičią vienas kitą, perimdami ir 
vienas kito pažinimo uždavinius ir tuo būdu vienas kitą 
atstodami. Pirmasis tarpsnis esąs mitologinis. Jo metu žmo- 
gus ieškąs pasaulio bei jo vyksmo pagrindo aukštesnėse, 
anapus mūsų tikrovės buvojančiose galybėse (dievai) arba 
vienoje asmeninėje galybėje (Dievas). Antrasis tarpsnis 
esąs metafizinis, Šiuo metu žmogus mėginąs aiškinti pa- 
saulį bendruoju jo pagrindu, vadinamu įvairiais vardais: 
esme, prigimtimi, substancija, idėja, entelechija, dvasia, 

Be abejo, mes niekad nesužinosime, ar filosofija Boe- 
cijų mirties valandą iš tikrųjų paguodė bei sustiprino, kaip 
Sokrato atveju. Viena tačiau yra tikra: Boecijus yra bu- 
vęs paskutinysis Vakarų mąstytojas, mėginęs grąžinti fi- 
losofijai būsenos reikšmę — ir tai jau krikščioniškajame 
istorijos tarpsnyje. Užtat filosofijos istorikai ir stebisi, kaip 

veikalų. — galėjo paguodos ieškoti filosofijoje, o „ne Die- 
vo malonėje ir Išganytojo darbe" *!. Jau vien ši nuostaba 
yra aiškus nurodymas į tai, kad filosofijos vaidmuo, kurį 
ji buvo turėjusi senovėje, yra Krikščionybėje liovęsis ir 
kad todėl kiekvienas, kuris mėgina šį vaidmenį atgaivinti, 
kelia nepasitikėjimą. Kadaise Sokratas klausė: argi Eue- 
nas nėra filosofas, kad mirties akivaizdoje nenori remtis 
filosofine būsena? Šiandien mes klausiame: argi Boecijus 
nėra krikščionis, kad mirties akivaizdoje nori remtis filo- 
sofine būsena? Euenas kaip filosofas privalėjo teikti savam 
būviui filosofinę lytį. Boecijus kaip krikščionis neprivalėjo 
to daryti, nenorėdamas atkristi stabmeldybėn. Ne padori 

dinančiose filosofijos santykį su žmogiškuoju būviu — vis 

į dorovę bei religiją, ar Schelerio pažiūra į filosofiją kaip 
išganymo (Heil) kelią, ar Jasperso lūkestis atsakymo, tei- 
kiančio žmogui ramstį ir išvystančio jo savimonės galimy- 
bes. Visur čia filosofija pašoksta į jos pačios trokštamą 
aukštį, tik pasispyrusi į kažką kita, kas nebėra ji pati: 
niekur čia filosofija nėra pradmė. Gal tik marksistinė fi- 
losofija mėgina šiandien kurti žmogui jo būseną bei elg- 
seną, tuo kaip tik ir sukildama prieš visą ligšiolinį krikš- 
čioniškųjų Vakarų filosofavima. 


II. FILOSOFIJOS ABEJOTINUMO 
PERGALE 


Laikydami filosofijos abejotinumą jos susimąstymo pa- 
grindu, turime pripažinti, kad šis pagrindas yra visiškai 
tikrovinis: filosofija iš tiesų yra abejotina visais atžvil- 
giais — ir savo esme, ir savo eiga istorijoje, ir savo išda- 
vomis. Ypatingą svorį jos abejotinumas įgyja, netekus jai 

būsenos pobūdžio, kadangi šiuo atveju ji nebegrindžia 
žmogiškojo būvio apskritai, mažų mažiausiai krikščioniš- 
kojo būvio, vadinasi, būvio, kuriuo yra būdingas - visas 
dviejų tūkstančių metų Vakarų gyvenimo tarpsnis. Aiškin- 
damas Hölderlino elegiją „Duona ir vynas“, M. Heideg- 
geris klausia: „Kam tie poetai?"°? Apžvelgę filosofijos 
abejotinumo plotą, lygia teise galime klausti: kam tie filo- 
sofai? Kam tos įvairios filosofinės sistemos, srovės, link- 
mės, mokyklos? Ar jos, kalbant Platono žodžiais dialoge 
„Eutidemas“, „rimtai puoselėja norą padaryti žmogų iš- 
mintingą, ar tik juokauja"? 53 

Filosofijos abejotinumas verčia tad ją susimąstyti jos 
pačios reikalu. Susimąstymas gi, kaip minėta, visados yra 
pastanga abejotinumą pergalėti ir iš naujo save pagrįsti. 
Kokiu betgi keliu ši pergalė filosofijos atžvilgiu gali būti 
siekiama ir pasiekta? Šiam tikslui siūlosi dvi viena kitai 
priešingos elgsenos: 1) nusigrįžti nuo filosofijos, ją arba 
visiškai paneigiant kaip istorijos pralenktą dalyką, arba 
sklaidant grynai istoriškai kaip ir kiekvieną kitą kultūros 
reiškinį; 2) alsigrįžii į filosofiją, ją pačią prabildant ir tuo 
būdu filosofavimą renkantis sklaidos objektu. Abu keliai 
yra mūsų metui būdingi, todėl abu prašosi paaiškinami, 
kad įžvelgtume, kokią reikšmę filosofijos abejotinumas tu- 
ri jos pačios savimonei. 


1. Nusigrįžimas nuo filosofijos 


Nusigrįžimas nuo filosofijos prasideda jos kaip praei- 
nančio istorinio dalyko samprata: filosofija turinti savo 
pradžią ir savo pabaigą. Tai visu ryškumu yra nusakęs 
A. Comte'as (1798—1857) „trijų tarpsnių dėsniu“, išvys- 
tytu jo veikale „Pozityviosios filosofijos kursas“ (1830— 
1842). Pasak Comte'o, dvasinė žmonijos istorija pereinan- 
ti tris tarpsnius, kurie pakeičią vienas kitą, perimdami ir 
vienas kito pažinimo uždavinius ir tuo būdu vienas kitą 
atstodami. Pirmasis tarpsnis esąs mitologinis. Jo metu žmo- 
gus ieškąs pasaulio bei jo vyksmo pagrindo aukštesnėse, 
anapus mūsų tikrovės buvojančiose galybėse (dievai) arba 
vienoje asmeninėje galybėje (Dievas). Antrasis tarpsnis 
esąs metafizinis. Šiuo metu žmogus mėginąs aiškinti pa- 
saulį bendruoju jo pagrindu, vadinamu įvairiais vardais: 
esme, prigimtimi, substancija, idėja, entelechija, dvasia, 

vadinasi, atsietinėmis sąvokomis arba viena kuria tokia 
sąvoka, Trečiasis tarpsnis esąs pozilyvinis. Jo metu žmo- 
gus suvokiąs pasaulį kaip tai, kas prieinama betarpiškai ir 
kas veikia dėsningai, vadinasi, kas pasiekiama patirtimi 
arba bandymu. Šių tarpsnių pažinimo lytys esančios: pir- 
mojo tarpsnio — teologija, antrojo tarpsnio — filosofija 
ir trečiojo tarpsnio — mokslas, pirmoje eilėje gamtamoks- 
lis. Kadangi šios pažinimo lytys, pasak Comte'o, esančios 
kartu ir pažinimo išsivystymo laipsniai, tai kiekviena iš jų 
savaime esti laiko eigoje pakeičiama tolimesniąja: teologi- 
ja pakeičiama filosofija ir filosofija — mokslu. Comte'o pa- 
žiūra, jau XIX šimtmečio pradžioje yra atsivėręs trečiasis 
tarpsnis, vykdąs filosofijos pakeitimą mokslu. Filosofija 
esanti atgyvenusi savo amžių ir toliau teturinti prasmę 
tik kaip priemonė žmogaus protui lavinti. Dalykinių pa- 
žinčių ji teikti nebegalinti: šį uždavinį dabar iš jos per- 
imąs mokslas. 

Iš tikro anuo metu pradedą klestėti gamtos mokslai ir 
nepaprastai smunkanti filosofija po Hegelio mirties (1831) 
darė įspūdį, kad ir pati Comte'o teorija esanti ne filoso- 
fija, o patirtiniais duomenimis pagrįstas mokslas, žiūrįs į 
filosofiją kaip į kiekvieną kitą istorinį reiškinį, atsekda- 
mas jo atsiradimą, jo klestėjimą ir galop jo nykimą. Com- 
te'as neneigė, kad filosofija atgyvenos pavidalu dar ga- 
linti buvoti gana ilgai, kaip, sakysime, astrologija buvoja 
šalia astronomijos ar antroposofija šalia antropologijos. 
Tačiau toksai filosofijos buvojimas nebesąs mūsojo tarps- 
nio pažinimo lytis: pozityvinis istorijos metas pažįstąs ne- 
be filosofiškai, o moksliškai; visa tad, kas nėra moksliš- 
kai pažįstama bei išreiškiama, patenką į išmonės plotmę, 
atsidūrusią žmogaus būvio pakraštyje. Kaip Krikščionybė 
paneigė filosofiją žmogiškosios būsenos prasme, taip da- 
bar pozityvizmas neigiąs filosofiją žmogiškosios pažinse- 
nos prasme. Kaip Krikščionybė paskelbė, esą žmogaus bū- 
vis yra grindžiamas tikėjimu, taip pozityvizmas dabar 
skelbiąs, kad šisai būvis yra grindžiamas tyrimu. Ir vie-- 
nur, ir kitur filosofija pasidariusi atlaika, pralenkta isto- 
rinės pažangos. Tai vėliau (1878) labai ryžtingai nusakė 
Fr. Engelsas, atsirėmęs į dialektinį materializmą, kuris sa- 
va dialektika išaiškinąs tiek gamtos, tiek istorijos įvy- 
kius ir todėl nesąs „reikalingas jokios viršum mokslų sto- 
vinčios filosofijos“; „iš visos ligšiolinės filosofijos lieka 
savarankiškas tik mąstymo bei jo dėsnių mokslas, vadinasi, 
formalinė logika ir dialektika. Visa kita yra perimama 

pozityvinio gamtos ir istorijos mokslo“ **. Užtat Engelsas 
ir kalba apie „mirusią filosofiją“ 5. 

A. Comte'o teorijos nenugali M. Schelerio pastaba, esą 
„trijų tarpsnių dėsnis“ yra „klaidingas iš pagrindų“, ka- 
dangi „Comte'as išsivystymo laipsniais laiko tai, kas iš 
tikro yra dvasios skleidimosi vyksmas" **. Pasak Schelerio, 
„religiskai teologinis pažinimas bei mąstymas, metafizinis 
pažinimas bei mąstymas ir pozityvinis pažinimas bei mąs- 
tymas yra ne istoriniai žinijos išsivystymo tarpsniai, o es- 
minės, pastovios, su pačia dvasios prigimtimi susijusios 
laikysenos ir pažinsenos, kurių viena negali kitos nei at- 
stoti, nei jai atstovauti“ 5. Tai teisinga. Tačiau tai anaip- 
tol nepaneigia Comte'o pažiūros, kad Schelerio minimas 
dvasios skleidimosi vyksmas galįs sudaryti ir pažinimo pa- 
žangos larpsnius, vadinasi, būti, istoriškai žiūrint, nevie- 
nodos vertės bei reikšmės pasauliui suvokti. Kodėl tad 
tokiu atveju šie tarpsniai negalėtų pakeisti vienas kito? 
Štai kodėl mūsų dienomis ir klausiama (T. Adorno, 
R. Heiss, E. Topitsch), ar nepaprastai išsivysčiusių ir te- 
beišsivystančių mokslų akivaizdoje filosofija turinti dar 
kokį nors savam buvimui pateisinimą. Dabartinė filosofijos 
savimonė, kad ji esanti „mokslo teorija“, savaime kelia 
įtarimą, jog pati filosofija atsisakanti ankstesnio savo vaid- 
mens ir pereinanti mokslų tarnybon: viduramžių „ancilla 
theologiae” virstanti mūsų laikais „ancilla scientiarum". 
M. S. Boecijaus regejime laikiusi vienoje rankoje knygą, 
kitoje — skeptrą, vadinasi, buvusi mokytoja ir valdovė, 
filosofija mūsų dienomis paneigianti šią savimonę ir virs- 
tanti tarnautoja. Užtat ir H. Rombacho apibūdinimas, tai- 
komas naujųjų laikų filosofijai, kad „ji nesiimanti jokios 
tarnybos ir nevykdanti jokio veikmens" *, tinka tik filo- 
sofijos laisvinimuisi iš teologijos mūsojo tarpsnio pradžio- 
je, tačiau vargu ar jis tinka filosofijai, nusilenkiančiai 
mokslams dabartyje. A. Comte'o teorija gali būti nugalėta 
tik nauja pačios filosofijos savimone. 


Kas tad belieka veikti, jeigu filosofija savo duoklę ži- | 


nijos pažangai jau yra atidavusi? Neigiamu atžvilgiu tai 
reiškia atsisakyti visų tų klausimų, kuriuos filosofija an- 
ksčiau buvo kėlusi dalykiškai, nes visi šie klausimai — vis 
tiek kokios filosofinės srovės jie būtų buvę kelti — esą 
nemoksliški todėl, kad esą beprasmiai; o beprasmiai jie 
esą todėl, kad jų ištaros ir sprendimai neturį dalykinio tu- 
rinio, vadinasi, negalį būti patikrinti nei kasdieniniu paty- 
rimu, nei moksliniu tyrimu. Šitaip R. Carnapas mėgina 

apvalyti filosofiją nuo „tariamų problemų (Scheinproble- 
me)”, kurių mokslas negalįs nei priimti, nei atmesti ir ku- 
rios kaip tik dėl to ir neturinčios jokios mokslinės ver- 
tės“?. Visos metafizinės problemos esančios tokios rūšies, 
kadangi apie jas visas negalima kalbėti mokslinio patikri- 
nimo būdu. Užtat pozityvizmas ir tariasi galįs peržengti 
filosofiją kaip nebereikalingą. „Filosofija, — pasak L. Witt- 
gensteino,— viską tik tvirtina, o neaiškina ir nedaro iš- 
vadų. Bet kadangi viskas guli prieš mūsų akis atvira, tai 
nėra nė ko aiškinti, nes tai. kas paslėpta, mūsų nedomi- 
na”, Jau vien kalbiškai žiūrint, filosofija negalinti su- 
vokti daiktų esmės, nes nepajėgianti šios esmės nusakyti: 
jos vartojami žodžiai anaiptol neturį tos prasmės, kurią 
jie turį kasdieninės kalbos sąrangoje. Užtat L. Wittgen- 
steinas ir stengiasi „grąžinti žodžius iš metafizinio jų var- 
tojimo į kasdieninį jų vartojimą“ *!, kuris filosofiją savai- 
me paneigiąs: kasdieninėje kalboje nesą jokių problemų 
gilybių. Pozityvizmas sąmoningai pasilieka mūsų būvio 
paviršiuje ir tuo būdu nutraukia filosofinę pastangą, bu- 
vusią Vakaruose gyvą jau nuo pat Sokrato, būtent žvelgti 
į būtį bent pro pinučių tvorą. Pozityvizmas regi tiktai 
tvorą. 

Tačiau neregėti problemų kalbos sąrangoje ar kasdie- 
nos būklėje dar anaipto! nereiškia įrodyti, kad jų iš viso 
nesama. Jau grynai logiškai svarstant, neregėti ir nebūli 
anaiptol nėra tas pat. O jeigu vis dėlto šie du tokie skir- 
tingi dalykai — vienas grynai subjektyvus, kitas grynai ob- 
jektyvus — esti tapatinami, tai šis tapatinimas gali kilti 
tik iš tam tikros metafizikos: filosofijos neigimas yra aiš- 
ki filosofija. Nes niekas negali neigti filosofijos nefiloso- 
fuodamas, kaip niekas negali neigti proto, jo neturėdamas. 
Šia prasme K. Jaspersas teisingai pastebi, kad iš „filo- 
sofijos ištrūkti negalima. Ją galima tik padaryti sąmoningą 
ar nesąmoningą, gerą ar blogą, surizgusią ar aiškią. Kas 
atmeta filosofiją, pats filosofuoja, nors ir nežinotų tai da- 
rąs“ 92, Užtat neigiamą nusistatymą filosofijos atžvilgiu rei- 
kia laikyti nevaisingu ta prasme, kad jis arba vieną filo- 
sofiją pakeičia kita, neįstengdamas peržengti filosofavimo 
kaip tokio, arba mėgina neregėti problemų, nepajėgda- 
mas pašalinti jų pačių. Kad tai, kas paslėpta, daugelio ne- 
domina, yra tikra. Tačiau nesidomėjimas yra grynai sub- 
jektyvus nusistatymas, apreiškiąs greičiau filosofuojan- 
čiojo tingumą negu filosofijos nereikalingumą. 

Teigiamu atžvilgiu nusigrįžimas nuo filosofijos reiškia- 


si atsigrįžimu į jos istoriją: čia dalykiniai klausimai sa- 
vo esme esti pastumiami į šalį, o imamasi jų sklaidos tik 
laiko tėkmėje, Tai ypač jausti dabartinėje akademinėje 
filosofijoje. Vokietijos universitetuose, pavyzdžiui, retai 
pasitaiko dalykinių arba tematinių paskaitų, o jeigu kuris 
nors filosofinis kursas ir yra pavadinamas dalykiškai, tai 
jo turinys dažniausiai esti tik istorinė ano dalyko apžval- 
ga. Tuo būdu kuriasi savotiškas filosofijos pavidalas, kurį 
tiksliausia yra vadinti „filosofijos mokslu“ pn, kuris betgi 
nėra filosofija, kaip meno ar literatūros istorija nėra me- 
nas ar literatūra. Šisai „filosofijos mokslas“ šiandien yra 
labai judrus ir net triukšmingas: knygos, laikraščiai, ins- 
titutai, draugijos, suvažiavimai, kongresai, — vis tai yra 
jo veiklos regimybė. Nepaisant tačiau viso šio judrumo bei 
triukšmo, „filosofijos mokslo“ viduje, anot B. von Bran- 
densteino, jaučiama „vis labiau auganti filosofinė tyla“ 64; 
tai sąmoningas nenoras kelti klausimo filosofiškai ir duoti 
į jį atsakymą taip pat filosofiškai, užuot jį davus istoriškai 
ar sociologiškai. „Filosofijos mokslas“ vengia filosofijos 
kuo stropiausiai. 

Tokio nusistatymo pagrinde glūdi įsitikinimas, nors ir 
ne visados aiškiai ištariamas, esą filosofavimas galįs lai- 
kytis ir moksline svelimy pažiūrų sklaida. Tuo tarpu jau 
viduramžiai žinojo, kad filosofijai atsidedama ne patirti, 
ką žmonės manė bei skelbė, bet „kaip yra su daiktų tie- 
sa — qualiter se habeat veritas rerum“ (Tomas Akvinie- 
tis). Nes filosofijos istorija, kaip ir istorija apskritai, daik- 
tų tiesos atžvilgiu laikosi abuojai. Šią seną pažiūrą gražiai 
yra mūsų laikais nusakęs E. Husserlis: „Filosofais tampa- 
me ne filosofijomis“ ®. Be abejo, Husserlis filosofijos is- 
torijos anaiptol neneigia. Jis tik pabrėžia, kad postūmis 
filosofuoti turįs kilti „ne iš filosofijų, bet iš dalykų ir prob- 
lemy” (t. p.). Įtampus posūkis filosofijos istorijon visados 
reiškia filosofavimo nuosmukį. Be abejo, kaip vėliau maty- 
sime, filosofijos trukmė laiko eigoje sudaro sudedamąjį fi- 
losofavimo pradą, vadinasi, yra esminis jo sandas, kadan- 
gi ši trukmė visados yra dabartinė: yra praėjęs Hipokra- 
tas, bet nėra praėjęs Platonas. Užtat mes negalime filo- 
sofuoti, neregėdami filosofijos trukmės dabartyje ir su ja 
nesigalynėdami, Tačiau filosofijos istorija mokslo prasme 
kaip tik ir sunaikina šią filosofinės trukmės dabartį. Is- 
torija — vis tiek kokia ji būtų — svarsto savą objektą vi- 
sados kaip praėjusįjį. Filosofijos istorikas, aprašinėdamas 
net ir dabarties filosofiją, žiūri į ją praeities akimis ir todėl 

nesiima galynėtis su jos keliamais klausimais iš esmės. 
Toks galynėjimasis istorijai yra svetimas. Užtat filosofijos 
istorijai, kaip ir istorijai apskritai, galioja dėsnis: aprašyti, 
„kaip iš tikrųjų yra buvę“ (L. Ranke). Šis gi dėsnis sa- 
vaime išskiria aukščiau minėtą Tomo Akviniečio dėsnį: su- 
žinoti, „kaip yra su daiktų tiesa“. Štai kodėl filosofijos is- 
torikas paprastai ir nėra filosofas, ir štai kodėl atsigrįžimas 
į filosofijos istoriją yra nusigrįžimo nuo filosofijos lytis. 
Tiesa, ji nėra tokia neigiama kaip pozityvizmo pastanga 
metafizinius klausimus laikyti beprasmiais ir todėl apie 
juos iš viso nekalbėti. Filosofijos istorija apie juos kalba, 
tačiau tik kaip apie praėjusius reiškinius, o ne kaip apie 
amžinai dabartinius žmogiškojo būvio rūpesčius. 

Abi tad nusigrįžimo nuo filosofijos lytys — filosofijos 
keitimas mokslu ir traukimasis filosofijos istorijon — ne- 
pergali filosofijos abejotinumo jau vien todėl, kad nė vie- 
na iš šių lyčių nesigalynėja su juo iš esmės. Filosofijos 
keitimas mokslu yra savyje ne kas kita, kaip tam tikros 
metafizikos išraiška. Teigti, esą mokslas galįs atstoti filo- 
sofiją, reiškia suvokti būtybę kaip neturinčią gelmės ar- 
ba, erdviniais įvaizdžiais kalbant, kaip esančią plokštuma. 
Be abejo, kodėl gi nebūtų galima šitaip būtybės suvokti? 
Betgi šitokia samprata juk ir yra esmiškai filosofinė, Štai 
kodėl pozityvizmas filosofijos anaiptol nepakeičia moks- 
lu; jis tik vienokią filosofiją pakeičia kitokia, būtent: bü- 
tybę, suvoktą kaip vienamatę, jis atiduoda į mokslo ran- 
kas, pats pasilikdamas filosofiniu šio atidavimo pagrindu 
bei pateisinimu. Filosofija keisti mokslu galima tik remian- 
tis tam tikra filosofija kaip būtybės samprata. Nusigrįžti 
nuo filosofijos reiškia ją patvirtinti. — Nūn traukimasis fi- 
losofijos istorijon, stebint jį psichologiškai, gema iš nusi- 
vylimo, kad filosofija neteikianti mums galutinio bei pas- 
tovaus atsakymo į pagrindinius mūsų būvio klausimus. Ta- 
čiau ar esame teisūs, tokio atsakymo iš filosofijos reika- 
laudami? Ar šis reikalavimas iš tikro atitinka filosofijos 
esmę ir prasmę? O gal jis yra tik priskyrimas filosofijai 
tokio uždavinio, kuris priklauso visiškai kitai pažinimo 
sričiai? Atsakyti į šiuos klausimus galime ne bėgdami į 
filosofijos istoriją, o kreipdamiesi į pačią filosofiją ir ją 
pačią pasiklausdami. Filosofija turi susimąstyti savo esmės 
bei prasmės atžvilgiu. Tik tada gali paaiškėti, kiek abe- 
jetinumas jos veikime yra pagrįstas ir kaip jis gali būti 
pergalėtas. Savo disertacijoje K. Marxas kadaise (1840) 
reikalavo, kad filosofija kreiptų akis į išlaukę. Mes dabar, 

priešingai, meginsime filosofijos akis kreipti į jos pačios 
vidų. 


2. Atsigrįžimas į filosofiją 


Filosofijos abejotinumas yra pagrindas, kodėl norime, 
kad ji susimąstytų savo pačios atžvilgiu, Tačiau kas yra 
šis susimąstymas savyje? Ko mes iš tikrųjų siekiame klaus- 
dami, kas filosofija esanti ir ką ji veikianti? Formalinė 
filosofijos aptartis nėra mūsų siekinys, nes jokia aptartis 
nėra tikslas savyje. Kildama iš pačios filosofijos, jos ap- 
tartis laikosi tik filosofijos visuma ir todėl gali būti nu- 
sakyta bei suprasta irgi tik ryšium su šia visuma. Filo- 
sofijos aptartis yra tik vienas žingsnis filosofijos susi- 
mąstymo keliu. Pats gi susimąstymas eina žymiai toliau: 
filosofija susimąsto būties klausimo šviesoje. 

Būties klausimas yra pats pagrindinis bei galutinis fi- 
losofijos klausimas. Tiesa, pirmieji Vakarų mąstytojai, va- - 
dinami Jonijos „gamtos filosofais“, ieškodami daiktų 
pradmės, nusakė šį klausimą kosmologiškai: Talis vande- 
niu arba drėgme, Anaksimenas oru, Heraklitas ugnimi. Ta- 
čiau pačią kilmę jie suvokė ne praeinančios pradžios, o 
pasiliekančio pagrindo prasme. Pasaulio daiktai ne taip 
kylą iš vandens, oro ar ugnies, jog jų atsiradimas pakeis- 
tų pradmenų — vandens, oro, ugnies — buvojimą, kaip, 
sakysime, popieriaus lakšto atsiradimas pakeičia rąstą, iš 
kurio medienos popierius kyla. Vanduo, oras, ugnis su- 
darą patį daiktų pagrindą: daiktai laikąsi šiuo pagrindų 
. savame buvojime. Vanduo, oras, ugnis priklausą kiekvie- 
nam daiktui — ne kaip atsitiktinė prietapa ar medžiaga, 
iš kurios daiktas būtų nužiestas, bet kaip tai, kas yra ana- 
pus kiekvieno daiktinio būvio, tačiau kas šį būvį laiko 
bei neša ir kas todėl padaro, kad jis yra šis tas, o ne nie- 
: kis. „Šisai pasaulis, — sako Heraklitas,— visados buvo, yra 
: ir bus amžinai gyva ugnis, pagal tam tikrą mastą įsižie- 
` bianti ir pagal tam tikrą mastą užgęstanti“ D. Tai reiškia: 

pasaulio pavidalai kintą, betgi pats jų pagrindas visados 
liekąs „ugnis“, buvojanti visų anų pavidalų dabartyje. 

Šį tad nuolatinį pagrindą, kuris daiktus laiko jų buvi- 
me, vadiname būtimi. Todėl nors Jonijos mąstytojai ir kal- 
bėjo apie visiškai apčiuopiamus dalykus, tačiau jie turėjo 
galvoje anaiptol ne vandenį, kuriuo prausiamės, ne orą, 

kuriuo alsuojame, ir ne ugnį, kuria verdamės valgio, o 
ana grindžiantį amžiną pradmenį. Gamtos elementų var- 
dai čia buvo tik kosmologinės ištaros, kuriomis pirmieji 
graikų filosofai apvilko ontologinę būties sampratą. Už- 
tat tik labai lygstamai galima pirmuosius Vakarų mąsty- 
tojus vadinti „gamtos filosofais“, kaip jie paprastai filo- 
sofijos istorijos vadovėliuose esti vadinami, nes jų min- 
tis krypo ne į gamtą müsosios regimybės prasme, o į pati 
daiktų buvimą: šie mąstytojai yra ontologai — bent savo 
minties užuomazga. 

Pirmasis tačiau, kuris būties klausimą kėlė jau visiškai 
sąmoningai, buvo Platonas. Savo dialoge „Sofistas“ Pla- 
tonas sakydina svetimšalį, vieną iš pokalbio dalyvių: 
„Teigdami, kad visa yra šilta ar šalta, ar kas nors kita 
buvoja dvejopai, ką jūs tariate apie šiuos daiktus, jei ne 
tai, kad jiedu abu būna? Bet kaipgi turime šią jūsų būtį 
suprasti? Ar norime prijungti ją prie anos dvejopybės 
kaip trečiąjį dalyką ir todėl visumą laikyti greičiau trigu- 
ba negu dvigubą?““ Kitaip tariant, ar daiktas ir jo bū- 
tis yra du sandai? Juk šis daikto „antrininkas“ yra tas 
pats visiems, kas tik būna, taigi ir priešingybėms: šiltas 
ir šaltas daiktas — abu būna, vadinasi, abiem būtis yra 
viena ir ta pati. Platono svetimšalis buvo ilgą laiką kal- 
bėjęsis su Teaitetu apie daugį ir vienį, tačiau galop abu 
suprato, kad visa ši kalba yra beprasmė, jei pirma neiš- 
'siaiškinama, kas yra būtis. Užtat Teaitetas ir sako svetim- 
šaliui: „Mums reikia visų pirma ištirti būti“; į tai svetim- 
šalis atsako: „Iš tikro, Teaitetai, tu tai supratai“ ®, Nes 
juk tiek daugis ar vienis, tiek šiluma ar šaltis turi bendrą 
pagrindą, kuris padaro, kad jie iš viso yra ir kad todėl 
apie juos galima kalbėti. Šisai bendras pagrindas todėl ir 
turėtų būti visų pirma svarstomas ir suvokiamas. Plato- 
no svetimšalis teisingai reikalauja, kad tie, kurie kalba 
apie vienį — čia Platonas turi galvoje Parmenida bei jo 
šalininkus, neigusius daugj,— visų pirma pasakytų, ką jie 
mano, tardami žodį būna. Kas yra būtis? Štai klausimas, 
kreipiamas ne į kurią nors vieną filosofijos srovę, bet į 
filosofiją kaip tokią: filosofinis pažinimas prasideda būties 
klausimu. Kartu jis šiuo klausimu ir baigiasi. Būtis yra 
pradžia, nes be jos nėra ko klausti, bet būtis yra ir pa- 
baiga, nes už jos nebėra ko klausti. e. 


Būtis kaip pradžia ir pabaiga sudaro rėmus, kuriuose 
vyksta filosofavimas. Būdama bendriausia sąvoka gnoseo- 
logiškai, būtis atrodo esanti pati suprantamiausia. Būdama 

bendriausias pagrindas ontologiškai, būtis yra pati tam- 
siausia ir mįslingiausia: „Pirmiau tarėmės žiną, kas ji yra, 
o dabar stovime suglumę“— sako svetimšalis minėtame 
Platono dialoge °%, išreikšdamas tuo apskritai filosofo lai- 
kyseną būties atžvilgiu. Pašalinti šį suglumimą yra filo- 
sofijos uždavinys, jos buvimo pateisinimas ir jos garbė, 
Filosofija, kuri atsisakytų kelti būties klausimą, sunaikintų 
pati save, Tokiu atveju ji susilietų su mokslu, netekdama 
pagrindo buvoti kaip skirtinas pažinimas. O filosofija, vyk- 
doma mokslo būdu, nebūtų nei filosofija, nei mokslas. Ji 
prarastų filosofijos gilumą ir nepasiekių mokslo tikslumo. 
Būtis yra tikrasis filosofijos likimas. Filosofija yra tiek fi- 
losofija, kiek yra perskverbta būties klausimo. Užtat ir fi- 
losofijos susimastymas savo pačios atžvilgiu negali pra- 
eiti pro būtį tylomis. Priešingai, filosofija kaip tik todėl 
ir susimąsto, kad iš naujo būties klausimą keltų ir jį savu 
būdu nušviestų. Tai ir yra pagrindinis mūsų siekis. Mūsų 
susimąstymo tikslas yra ne formaliai sklaidyti filosofiją 
kaip savotišką mąstymo lytį, o laimėti būties samprata. 
Tačiau kokiu būdu? i . 

Būdama paskutinioji ontologiškai, būtis savaime, ją 
apmastant, virsta klausiamuoju tikslu pradžioje ir klausia- 
mąja išdava pabaigoje, bet niekad ne pasiklausiamuoju 
dalyku paties klausimo vyksme. Paklydęs klausiu praeivi 
kelio. Kelias yra mano klausimo tikslas ir, praeiviui atsa- 
kius, mano klausimo išdava; bet tasai, kurį klausiu, yra 
ne kelias, o praeivis. Taip yra ir su būtimi. Būties galima 
klausti, tačiau jos negalima pasiklausti. Ir kaip tik čia 
slypi filosofavimo sunkenybė, o gal net ir jo tragika. Mes 
visados pradedame būtimi; vadinasi, būtis mums yra pa- 
žistama; kitaip negalėtume ja pradėti. Mes ieškome jos 
kaip daikių buvimo pagrindo; vadinasi, būtis mums yra 
tikravinė; kitaip jos neieškotume, nes neieškoma to, ko 
nėra. Ir vis dėlto niekur ir niekad nesusiduriame su bū- 
timi, o visur ir visados tik su būtybėmis. Tuo tarpu būtis 
ir būtybė nėra tas pat. Tiesa, šiandien esama mąstytojų, 
kurie nenorėtų kalbiškai skirti „būties“ nuo „būtybės“, 
pasiteisindami, esą ir Platonas šių dviejų sąvokų kalbiškai 
neskyręs, vartodamas tą patį žodį „on“ ir būčiai, ir bū- 
tybei nusakyti "0. Dalykiškai betgi tarp būties ir būtybės 
tvylo bedugnė. Būtis nėra apibendrinanti būtybės atotrau- 
ka, besilaikanti būtybe (in re) kaip ir kiekviena kita ato- 
trauka. Būtis yra būtybės buvimo pagrindas: būtybė yra 
tik todėl būtybė, kad būna. O tai, kas padaro, kad būtybė 

būna, ir yra būtis. Ne būtis tad laikosi būtybe, kaip tai 
būtų atotraukos atveju, bet būtybė laikosi būtimi pačiame 
savo buvime. Buvimo atžvilgiu būtis yra grindėja, o bū- 
tybė — grindžiamoji. Tai reiškia: pats jų santykis su bu- 
vimu yra kitoks, nes būti grindėju ir būti grindZiamuoju 
yra priešingi dalykai. Tarp būties ir būtybės esama on- 
lologinės skirtybės, vadinasi, paties buvimo skirtybės: bū- 
tis būna kitaip negu būtybė. Jų buvimas vyksta ne toje 
pačioje plotmėje, 

Štai kodėl yra netikslu vadinti būtį ir būtybę tuo pa- 
čiu žodžiu, užtrinant, nors tik ir kalbiškai, ontologinę jų 
skirtybę. Juk pats sunkusis ir kartu pats galutinysis filo- 
sofijos uždavinys kaip tik ir yra suvokti aną skirtybę, 
ją nusakyti ir apibūdinti. Todėl jau ir kalbiškai ji turėtų 
būti aiškiai išreikšta. Labai galimas daiktas, kad Platono 
kalbinis būties nuo būtybės neskyrimas kaip tik pradėjo 
tąjį būties pamiršimą, kuriuo M. Heideggeris kaltina visą 
Vakarų filosofijos istoriją, nes, negalėdama būti pasiklau- 
siama, būtis lengvai darosi iš viso neklausiama. Štai kodėl 
mūsajame apmąstyme ryškinsime aną skirtybę ne tik da- 
lykiškai, bet ir kalbiškai, tuo labiau kad lietuvių kalba 
mus įgalina tai daryti gana patogiai, teikdama abiem šioms 
savokoms ir du skirtinus žodžius. Ką kitos europinės kal- 
bos išreiškia tik arba dalyviu (on, ens, seiend), arba 
bendratimi (esse, ėtre, ser, sein), lietuvių kalba sugeba iš- 
reikšti dviem vientisiniais daiktavardžiais: „būtis“ ir „bü- 
tybė“. Jų prasmė müsajame apmąstyme todėl ir bus: bū- 
tis kaip buvimo pagrindas, būtybė kaip buvime pagrįstoji. 
Šią skirtybę įžvelgti ir išvystyti bus viso mūsų apmąstymo 
vidinis rūpestis, gal ne visur aiškiai išreiškiamas, tačiau 
visur srovenąs tarsi požeminė versmė. 

Pačioje betgi mąstymo bei apmastymo eigoje būtis, 
kaip sakyta, negali būti pasiklausiama, kadangi jos nie- 
kur ir niekad nesutinkame, visur ir visados rasdami tik 
bütvbe kaip pagrįstąją. Pats pagrindas bei grindimas lie- 
ka neužčiuopiami. Nuosekliai tad būtis ir nėra Liesiogi- 
nis mūsų apmąstymo objektas, o tik apmąstymo tikslas ir 
galop jo išdava. Apmastymo objektas yra būtybė, nes tik 
ją galime klausti ir tik iš jos galime gauti atsakymą. Ki- 
taip sakant, pagrindą galime suvokti tik pagrįsiajame ir 
tik per pagrįstąjį. Tik būtybė gali mums atskleisti būtį. 
M. Heideggerio filosofavimas yra ryškus šiam reikalui pa- 
vyzdys. Kaip jau probėgomis minėta, Heideggeris kaltina 
Vakarų metafiziką, esą ši pamiršusi būtį, o atsidėjusi tik 

bütybei, neklausdama jos pagrindo. Heideggeris užtat ir 
bando pergalėti šią užmarštį ir sukurti kaip tik ano pa- 
mirštojo pagrindo ontologiją, jo vadinamą „grindžiamąja 
ontologija — Fundamentalontologie“, kuri klausty būties ir 
ieškotų atsakymo į šį patį pastarąjį filosofijos klausimą. 
Tačiau nė pats Heideggeris negali pasiklausti būties tie- 
siog, nesutapdydamas jos su būtybe ir nepakartodamas tos 
pačios klaidos, už kurią jis peikia Vakarų mąstymą. Ir 
jam belieka pasiklausti tik būtybę ir tik per ją paregėti 
būtį. Todėl Heideggeris ir sako: „Iškelti (ausarbeiten) bü- 
ties klausimą reiškia padaryti perregimą vieną kuria bū- 
Gebei" 7. Tačiau kurią? „Kuria būtybe turėtų prasidėti bū- 
ties atskleidimas?" — klausia Heideggeris (t. p.). „Ar išei- 
ties taškas, keliant būties klausimą, yra koks pakliuvo (be- 
liebig), ar tam tikra būtybė turi čia pirmenybę?“ (t. p.). 
Heideggeris apsisprendžia už vienos būtybės pirmenybę, 
tūtent už tokią būtybę, „kuriai jos būlyje rūpi kaip tik ši 
būtis“ 72. Tokia būtybė, pasak Heideggerio, esanti žmogus. 
Juo tad ir turįs prasidėti būties klausimo kėlimas bei sklei- 
dimas. Žmogus turis būti padarytas perregimas, kad jame 
sušvistų „būties prasmė" "?. Žmogaus kaip visados tam 
tikroje būklėje būnančiojo (Dasein) sklaida turinti įga- 
linti mus įžvelgti būtį. Tai ir yra Heideggerio kelias bū- 
ties linkui. . 

Užtat mums dabar savaime ir peršasi klausimas: kokios 
būtybės sklaida pradėsime spręsti būties klausimą müsa- 
jame apmąstyme? Kokią būtybę laikysime, Heideggerio 
žodžiais kalbant, „pavyzdine būtybe“ (t. p.) ir teiksime jai 
pirmenybę ryšium su kitomis būtybėmis? Bet kaip tik šis, 
toks neišvengiamas klausimas ir suglumina autorių: jis 
turi prisipažinti neturįs jokios pavyzdinės būtybės ir todėl 
jokiai neteikiąs pirmenybės; M. Heideggerio keliu jis eiti 
nemanas, nes jam atrodo, kad pavyzdinės būtybės sklaida 
yra būties klausimo akligatvis. Nukreipdami savo dėmesį 
į vieną kurią būtybę — vis tiek kokia ji būtų. — mes sa- 
vaime atsidedame apmąstyti jos būsenai: padaryti būty- 
bę perregimą reiškia parodyti, kaip ji buvoja. Heideggerio 
pastangos patvirtina tai visu ryškumu. Visa heideggeriško- 
ji žmogaus būvio sklaida (Daseinsanalytik) ir yra juk ne 
kas kita, kaip vienas ištisas — tikras ar tariamas — nuro- 
dymas, kaip žmogus buvoja. Bet kaip tik tai ir atitrau- 
kia mąstantįjį nuo būties. Pati galutinoji mąstymo pastan- 
ga juk yra atskleisti ne tai, kaip būtybė būna, bet tai, 
kad ji iš viso būna. Ne būsena, o buvimas — „kad yra šis 

tas, o ne greičiau niekis" (Leibniz) — yra „stebuklų ste- 
buklas“, kaip tai pripažįsta ir pats Heideggeris“. Tuo 
tarpu jokia būtybė, nors ji būtų ir žmogus, negali mūsų 
minties pervesti iš „kaip“ į „kad“; kadangi iš būsenos, 
kiekvienai būtybei skirtinos, neplaukia buvimas, visoms 
būtybėms tolygus. Pradėję pavyzdinės būtybės būsena, 
mes nebegrįžtame į šios būtybės buvimą, nes iš skirtybės 
nebėra kelio į bendrybę. Tai yra net ir biologinis dės- 
nis: iš skirtinai apspręsto organo skirtinam veikmeniui nie- 
kad negali išsivystyti bendro pobūdžio organas bendriems 
veikmenims. 

M. Heideggerio minties kelias yra būdingas ir šiuo at- 
žvilgiu: jo pradėta ir gilia vaga varyta žmogiškosios bū- 
senos sklaida nutrūksta kaip tik tą akimojį, kai ji turėtų 
nuo pavyzdinės būtybės pereiti į būtį. Svarstant būtį lai- 
ko akiratyje („Sein und Zeit") ir sklaidant žmogų kaip 
vpaörge būdu buvojantį šiame akiratyje, turėjęs būti pa- 

ucžzs mastvmo posūkis (Kehre) nuo laiko į būtį („Zeit 
und Sein“). Deja, šis posūkis, paties Heideggerio prisipa- 
žinimu. nepasisekęs. Paskutinį pagrindinio savo veikalo 
„Būtis ir laikas“ (1927) skyrių Heideggeris atsiėmęs tiesiog 
iš spaustuvės ir niekad jo nebepaskelbes: „Metafizine kal- 
ba,— kaip jis sako, — nebepajėgė posūkio išreikšti" 7°. Tik 
po 35-erių metų Heideggeris skaitė Freiburgo universitete 
paskaitą (1962 m. sausio 31 d.), pavadintą ano posūkio 
vardu „Zeit und Sein“, kuri tačiau savo turiniu jau ne- 
bebuvo pirmykštis jo sumanymas apgręžti savo mąstymą: 
būtis kaip būtybės pagrindas čia neprabilo. Heideggeris 
mėgino apmąstyti būtį savyje jau be ryšio su jo anksčiau 
pabrėžta bei sklaidyta pavyzdine būtybe. Bedugnė tarp 
būties ir būtybės buvo peršokta neparodant, nei kas šis 
šuolis vra, nei kokiu veiksmu jis įvyksta 7°. Trumpai ta- 
riant, pradėjęs žmogumi kaip pavyzdine būtybe, Heideg- 
geris neužbaigė savo minties būtimi kaip būtybės buvimo 
pagrindu. Jo „grindžiamoji ontologija“ įstrigo žmogiško- 
sios būsenos sklaidoje ir liko tik paruošta. Be abejo, šios 
būsenos sklaida atvėrė mums nuostabiai gilių metafizinių 
įžvalgų: žmogaus buvojimas pasaulyje, jo svetimbūvis ir 
savibūvis, jo rūpestis, baimė, sąžinė, kaltė, laikinybė, slink- 
tis mirtin... Tačiau visas šis, kaip pats Heideggeris sa- 
ko, „kėlimas aikštėn žmogaus būvio sąrangos yra vis dėl- 
to tiktai kelias; tikslas yra nubrėžimas (Ausarbeitung) bū- 
ties klausimo apskritai“ 7”. Šis tad tikslas ir liko Heidegge- 
rio mąstyme nepasiektas. Žmogus kaip pavyzdinė būtybė 

pasirodė esąs ne kelias į būtį, o greičiau akligatvis, į kurį 
patekus apgręžti mąstymo nebeįmanoma. Tai tragika, iš- 
tikusi Heideggerį — ir ne tik jį vieną. 

Šios tragikos priežastis, atrodo, esanti ta, kad, pasi- 
klausiant tą ar kitą pavyzdinę būtybę, esti sklaidoma tik 
ji pati (materialinis pažinimas), pamirštant arba bent ne- 
paisant paties pasiklausimo (formalinis pažinimas). Tuo bet- 
gi yra nusikalstama vad. parmenidinei pažinimo lyčiai, ku- 
ri, H. Kringso pažiūra, sudaranti kiekvieno filosofavimo 
pradžią ir laiduojanti jam sėkmę "3. Savo rašte „Apie gam- 
tą“ (apie 480 m. pr. Kr.) Parmenidas, deivės vadovauja- 
mas, dėsto savo pažiūras į būtį apskritai, į pasaulio są- 
rangą ir gyvenimo prasmę. Tačiau pirmiau, negu deivė ap- 
reiškia jam šias turinines pažintis, ji pamoko jį, kame 
glūdįs tikrasis pažinimo. kelias. Tuo būdu susikuria ypa- 
tinga sąveika tarp pažinimo ir jo objekto, būtent: mes 
negalime objekto materialiai pažinti, jeigu jo netyrinėja- 
me; bet mes negalime jo materialiai tyrinėti, jei formaliai 
nežinome, kas yra šis tyrinėjimas. Nes kaip tik formalia- 
me žinojime atsiskleidžia objekto sąranga, SE mus 
pasisavinti materialinį jo pažinimą. 

Šio gnoseologinio dėsnio galiojimą gali mums paryš- 
kinti gana paprastas kasdienos pavyzdys. Mes išmokstame 
vairuoti automobili tik praktiškai (materialiai) važiuoda- 
mi. Tačiau mes negalime važiuoti, jei nežinome (formaliai), 
kas yra važiavimas. Jei tad pasitaikytų žmogus, kuris ne- 
turėtų važiavimo sąvokos, jis negalėtų suvokti automobilio 
kaip važiavimo priemonės ir todėl negalėtų nė išmokti jo 
vairuoti. Tokiam žmogui turėtume visų pirma įdiegti for- 
malinę važiavimo sąvoką, o tik paskui pradėti ji mate- 
rialiai mokyti, kaip elgtis, įlipus automobilin, nes tik for- 
malioje važiavimo sąvokoje  atsiskleistų jam materialinė 
automobilio sąranga. Štai kodėl Parmenidas ir teigia: „Tas 
pat yra mintis ir tai, ką mąstome“ 7°, Tai nėra hegeliš- 
koji minties ir būties tapatybė. Tai tik ištara atitikmens 
tarp pažinimo ir jo objekto sąrangos: logos iuri savo prieš- 
priešą tikrovėje. Užtat norėdami tikrovę suvokti. turime 
tai daryti taip, kaip ją logos laiko savyje. Norėdami va- 
žiuoti, turime elgtis, kaip nurodo važiavimo „logos“, at- 
skleisdamas mums,. kas yra važiavimas savyje. Tai pa- 
grindinis kiekvieno pažinimo dėsnis. Tai dėsnis ir filoso- 
finio pažinimo. Pirmiau, negu pasiklausiame būtybę bū- 
ties reikalui, turime būti.pamokomi, kas yra šis pasiklau- 
simas. Nepakanka sklaidyti tą ar kitą. „pavyzdinę būtybę“; 

reikia visų pirma žinoti, kas yra pati sklaida ryšium su 
būtybe, kaip važiavimas ryšium su automobilių. Reikia ži- 
noti, kas yra būtybės pasiklausimas, kad galėtume ją iš 
tikro pasiklausti. 

Štai kodėl müsajame apmastyme ir neieškosime „pa- 
vyzdinės būtybės“; vadinasi, nesklaidysime vienos kurios 
iš būtybių aibės, o telksimės aplink patį sklaidymą arba 
būtybės pasiklausimą kaip tokį. Būtybės pasiklausimas 
betgi yra ne kas kita, kaip filosofavimas veiksmo prasme 
arba filosofija būklės prasme. Filosofijos objektas yra tik 
būtybė, ir būtybė atsiskleidžia tik filosofijoje. Jeigu tad 
kelias į būtį eina, kaip sakyta, per būtybę, tai tuo pačiu 
jis eina ir per filosofiją. Užtat ir yra visiškai nuoseklu 
klausti filosofiją, ką ji iš tikro daro, būtybę pasiklausda- 
ma. Ką reiškia klausti būties, pasiklausiant būtybę? Kitaip 
sakant, ką reiškia filosofuoti? Atsakyti į šį klausimą gali 
tik pati filosofija, nes tik ji vienintelė, kaip minėta, turi 
savimonę, vadinasi, žino, kas esanti. O žinodama, kas esan- 
ti, ji tuo pačiu žino ir ką daranti. Mūsų uždavinys todėl ir 
yra atskleisti šį filosofijos „elgesį“ su būtybe arba filoso- 
favimo esmę. Nes atskleidę filosofijos logos, mes tuo pa- 
čiu atskleisime ir būtybės logos arba ontologinę jos są- 
rangą, kadangi tarp šių dviejų dalykų, einant Parmenido 
dėsniu, esama atitikmens: filosofijos prieiga prie būtybės 
vyksta pagal pačios būtybės sąrangą, slypinčią filosofa- 
vimo esmėje, Padarius perregimą šią esmę, savaime bus 
įžvelgta ontologinė būtybės sąranga, o įžvelgę šią sąran- 
gą, suvoksime, ką reiškia grįsti būtybę jos buvime. Suvo- 
kę gi, kas yra būtybės grindimas, suvoksime ir kas yra 
būtis kaip būtybės buvimo grindėja bei laikantis šio buvi- 
mo pagrindas. 

tai toji Minties pynė, kuri savaime susidesto, atsigri- 
Zus į filosofiją ir norint pergalėti vispusišką jos abejoti- 
numą. Metodiškai žiūrint, ši minties pynė yra tokia, apie 
kurią ir kalbėjome, būtent klausii būties, pasiklausiant 
būtybę. Mes tik renkamės ne materialinį pasiklausimo tu- 
tinj, kuris mus savaime ir neišvengiamai vestų į kurią 
"nors „pavyzdinę būtybę“, uždarydamas jos būsenos akli- 
gatvyje; mes renkamės savo apmąstymo tema patį pasi- 
klausimą kaip pasiklausimą arba filosofavimą formaline 
jo sąranga. Mes stengiamės pasiklausti būtybę via philo- 
sophiae, 

Šiuo keliu tad dabar ir mėginsime pamažu ir kiek ga- 
Jėdami atsargiai žengti priekin, 

Pirmas skyrius 


FILOSOFIJOS KILMĖ 


1. FILOSOFIJOS KILMĖS SUDĖTINGUMAS 


Klausti filosofijos kilmės galima dvejopai: galima ieš- 
koti jos laikinės pradžios ir galima žvelgti į jos nuolatinę ` 
tėkmę. Pirmuoju atveju norime patirti, kada ir kur yra 
prasidėjusi filosofija kaip istorinė apraiška arba „masty- 
mo kultūra“ (K. Joël). Antruoju atveju stengiamės at-- 
skleisti tąją paskatą, iš kurios tarsi iš kokio šaltinio teka 
filosofija kaip žmogiškojo būvio apraiška. Pradžia yra is- 
torinis įvykis: juo kas nors pasirodo kaip nebuvėlis. To- 
dėl šis įvykis turi daugiau ar mažiau tikslų kalendorinį 
metą, kuriuo prasideda ir šiuo prasidejimu baigiasi: pra- 
džia yra praeinanti pačia savo prigimtimi. Tuo tarpu kilmė 
nusako trunkančią paskatą, kuri paskatintajame buvoja 
kaip šiojo pagrindas. Kilmė yra nuolatos dabartinė ir tuo 
pačiu nepraeinanti. Kilmės galas reikštų ir kildinio galą: 
užvertus šaltinį, upelis liautųsi tekėjęs. Užtat kilmė ir yra 
ne istorinė, o esminė apraiška. 

Kaip yra nūn su filosofija? Ar ji turi laikinę pradžią, 
ar tik esminę kilmę, kaip, sakysime, kalba, šeima, ugdy- 
mas, menas, religija, kurių istorinė pradžia sutampa su 
paties žmogaus atsiradimu? Kitaip tariant, ar filosofija yra 
sykį kilusi ir pasilikusi, ar ji kyla kiekvieną kartą vis iš 
naujo? 


i. Filosofijos pradžios abejotinumas 


Nepaprastai stipriai istorijos įtaigaujamas tiek filosofi- 
jos dėstymas aukštosiose mokyklose, tiek jos sklidimas vi- 
suomenėje literatūros pagalba yra įdiegęs mums tokią gi- 
lią laikinės jos pradžios sąmonę, jog mes šią pradžią 
laikome tiesiog akivaizdybe, nė kiek neabejodami, kad filo- 
sofija turinti tikslų savo atsiradimo laiką ir aiškiai aprėž- 
tą geografinę šio atsiradimo erdvę: ji esanti pasirodžiu- 


41 


si VI šimtmetį prieš Kristų Mažosios Azijos pakrantėse — 
Milete, Klazomenuose, Kolofone, Same... Mums yra 
žinomas net „filosofijos tėvas“, kaip jį yra pavadinęs Aris- 
totelis, būtent Talis iš Mileto. Taip pat yra žinoma ir pra- 
dinio filosofijos tarpsnio problematika: klausti daiktų pa- 
grindo, randant jį čia drėgmėje (Talis), čia ore (Anaksi- 
menas), čia ugnyje (Heraklitas), čia skaičiuje (Pitagoras), 
čia neaprėžtybėje (Anaksimandras). Net pats vardas šiai 
„Mąstymo kultūrai“ yra graikų duotas: filosofija — išmin- 
ties meilė; kuklus vardas, nes patys išminčiai esą, pasak 
Platono, tik dievai; žmogus galįs išminties tik siekti ir to- 
dėl būti tik jos draugas I, 

Ir vis dėlto ši filosofijos laikinės pradžios akivaizdybė 
greitai virsta abejotina, įsisąmoninus, kad filosofija anaip- 
tol nėra tik vakarietiškosios dvasios apraiška. Tiesa, ilgą 
laiką buvo vyravęs įsitikinimas — jis ir šiandien dar nė- 
ra visiškai išnykęs *,— esą filosofija yra toksai Vakarų kū- 
rinys, kurio kitose kultūrose arba iš viso nėra, arba jis 
yra įgabentas iš Europos. Pastaruoju tačiau metu, tiksliau 
bei giliau ištyrus -kitų tautų kultūros sąrangą, imama vis 
labiau atsisakyti šio įsitikinimo, įžvelgiant, kad filosofijos 
esama ir kitur,— ir tai tokios, kuri savo gilumu prilygsta 
Europos filosofijai, nors savo lytimi nuo šiosios ir Žymiai 
skiriasi. Todėl šiandien vis daugiau rašoma apie indų fi- 
losofiją *, apie kinų. filosofiją *, net apie bantų filosofiją *. 
Šiandien grįžtama prie A. Schopenhauerio pažiūros, kad 
„kiekviena tauta turi savo metafiziką“ mituose, kurie jun- 
gia pasaulį į tam tikrą visumą ir tuo padaro jį supranta- 
ma"; kad „filosofuoja net ir nekultūringiausi žmonės, mo- 
terys, vaikai ir tai ne retomis progomis, bet nuolatos, la- 
bai uoliai ir labai pasitikėdami savimi“ 9. Užtat W. Wund- 
tas jau šio šimtmečio.pradžioje mėgino rašyti primityviųjų 
tautų filosofijos istoriją, norėdamas parodyti, kad „primi- 
tyviajai filosofijai priklauso visos tos problemos, kurios 
yra randamos ir vėlesnėje mokslinėje filosofijoje, nors 
sprendimai čia ir ten būtų skirtingi“ ?. Tai lyg ir „proto- 
filosofija“ (R. Eisler), buvojanti taip lygiai visur, kaip ir 
religija. Jei tad kalbame apie istorinę filosofijos pradžią, 
nukeldami šiąją į VI šimtmetį prieš :Kristų Graikijon, tai 
tuo daugių daugiausia nusakome tik vakarietiškosios filo- 
sofijos pradžią, o ne pradžią filosofijos apskritai.. Filosofija. 
„kaip žmogiškojo būvio apraiška neturi laikinės: pradžios.. 
o tik esmine kilmę, kaip jos neturi nei kalba, nei visa 


"eilė. kitų kultūrinės „kūrybos s sričių. Pagrįstai tad M. Hei- 

deggeris teigia, kad filosofija „kyla tik iš mąstymo mas- _ 
tyme. Mąstymas gi nekyla. Jis yra, kiek būtis būna 
(west? 8. 

Tuo kaip tik ir yra nusakoma filosofijos sąsaja su Zmo- 
giškuoju būviu: filosofija kyla iš mąstymo ryšium su bū- 
timi, Tai reiškia: ji yra istorinė tik tokia prasme, kokia is- 
torinis yra ir pats žmogiškasis būvis. Ji prasideda ne is- 
torijoje, o su istorija. Nėra buvę istorinio tarpsnio be fi- 
losofijos, kaip nėra buvę istorinio tarpsnio be mąstymo. 
Be abejo, pradinė filosofija galėjo būti labai paprastutė, 
kaip ir pradinis menas ar pradinė religija yra buvę pa- 
prastučiai. Tačiau kaip pirmoji dainelė prie snaudžian- 
čio kūdikio buvo menas, kaip pirmasis atodūsis Dievop 
buvo religija, taip ir pirmasis gyvenimo bei mirties klau- 
simas buvo filosofija. O kas gi galėtų įrodyti, kad buvo 
buvęs toksai tarpsnis, kurio metu šis klausimas nekilęs? 
V. Solovjovas net tvirtina, esą galia apibendrinti (logika) 
ir pažinti visybės pagrindą (metafizika) yra esminė žymė, 
skirianti žmogų nuo gyvulio °. 

Šiuo atžvilgiu yra būdinga K. Jasperso Ee kad 
filosofuoja ne tik vaikai —,,vaikai dažnai parodo tokį ge- 
nialumą, kurio suaugusieji yra jau nebeteke”,— bet ir be- 
pročiai: „Kai kurių psichinių ligų pradžioje atsiranda tie- 
siog mus sukrečiančių metafizinių įžvalgų; žinoma, kalbinė 
jų išraiška nėra tokio lygio, jog turėtų objektyvią reikš- 
me, išskyrus ypatingus atvejus, kaip poetas Hölderlinas 
ar tapytojas van Goghas. Tačiau kas tai stebi, negali nu- 
sikratyti įspūdžių, kad čia plyšta kažkokia uždanga, po 
kuria aplamai gyvename" 10, Užtat, pasak Jasperso, „filo- 
sofija yra žmogui neišvengiama; ji visados yra čia pat — 
viešumoje, patarlėse, įprastiniuose posakiuose, vyraujan- 
čiuose įsitikinimuose, šviesuomenės kalboje, politinėse pa- 
žiūrose, o ypač istorijos pradžioje mituose“ (t. p.). Filoso- 
fija yra žmogaus susimąstymas savo būvio akivaizdoje. 
Todėl nebūtinai ji turi būti sisteminga ar net sąmoninga: 
žmogus filosofuoja net nė nežinodamas, kad filosofuoja. 
Kaip ne kunigai išrado religiją, o religija kildino kuni- 
gus, taip ir ne filosofai sukūrė filosofiją, o filosofija kil- 
dino filosofus. Filosofija nėra tokia apraiška, kuri atsiras- 
tų susimąstymo ar apmąstymo pabaigoje kaip šiųjų vai- 
sius; pats šis ‚susimastymas ar apmastymas yra filosofija 
ir todėl stovi pačioje žmogaus būvio pradžioje kaip jo 
tapsmo gairė. Nuosekliai tad jos istorinės pradžios klau- 
simas ir pradingsta šio būvio eigoje, susiliedamas, heideg- 
geriškai kalbant, su rūpesčiu būti. 

Užtat juo įtampiau skverbiasi mūsų sąmonėn filosofi- 
jos esminės kilmės klausimas; kilmės, kurios ieškojo jau 
Platonas ir kurią jis tarėsi radęs nuostaboje !!. Šiuo at- 
vejų yra ieškoma šaliinio, iš kurio filosofija nuolatos te- 
ka, pagrindo, kuris ją laiko bei istorijos eigoje neša, pas- 
kaios, kuri žadina mąstantįjį filosofiškai klausti. Tai 
žymiai daugiau negu kalendorinis laikas ar geografinė erd- 
vė. Filosofinė literatūra dažnai kalba apie tam tikrą „pa- 
grindinį patyrimą (Grunderfahrung)“, iš kurio išauga „kiek- 
vienas tikras filosofavimas“ ir kuris šį užveda tarsi laik- 
rodi, kad eitų lf, Tiesa, anasai patyrimas retai kada pats 
virsta filosofinio apmąstymo objektu. Filosofuodamas Zmo- 
gus retai klausia, kas žadina jį filosofuoti. Iš tikro betgi 
minėtasis patyrimas glūdi kiekvienoje filosofijoje tiek kaip 
subjektyviniame veiksme, tiek kaip objektyvinėje siste- 
moje, tiek kaip istoriniame vyksme, apspręsdamas visą jo 
apraiškų plotą. Viena filosofija skiriasi nuo kitos ne tiek 
savo turiniu, kiek túo, iš kokio pagrindinio patyrimo ji 
"kyla ir kaip ji į šį patyrimą atveikia. „Tikroji filosofijos 
"istorija; — pasak W. Weischedelio— yra anų požeminių 
filosofinių patyrimų istorija“ 13, Atskleidžiant, iš kokio pa- 
grindinio patyrimo yra išaugusi ta ar kita filosofinė srovė 
bei sistema, savaime atsiskleidžia ir jos vidinė dvasia, ir 
metodinė jos sąranga, ir net jos įtaka visuomenei. Deja, 
šios rūšies filosofijos istorija yra dar neparašyta. Ir mes 
nemėginsime čia teikti jos nė apmatų. Mes tik bandysi- 
me apibūdinti anuos pagrindinius patyrimus kaip nuola- 
tinius filosofijos kilmės šaltinius ir padaryti vieną kitą 
metafizinę išvadą tiek filosofijos įvairybei suprasti, tiek 
pačiai būtybės sąrangai įžvelgti. 

Tačiau, prieš pradėdami apmąstyti esminę filosofijos 
kilmę, turime išsiaiškinti filosofijos santykį su dviem da- 
lykais, būtent su mitologija ir su klausimu, kadangi jie 
abu yra ne kartą taip pat laikomi filosofijos kilmės šalti- 
niais. . 


2. Filosofija ir mitologija 


Devynioliktojo šimtmečio pozityvizmas (J. Burnet, T. 
Gomperz, P. Tannery) atstovavo pažiūrai, esą graikų filo- 
sofija yra kilusi iš lūžio su mitologija: filosofija gimusi tą 
akimirką, kai Talis taręs, kad visa kyla ne iš.„Okeano", 

bet iš vandens. Tą akimirką žmogaus mąstymas išsivilkęs 
iš vardinės-asmeninės lyties ir prisiėmęs sąvokinę-bendrinę 
lytį. Mitas buvęs pakeistas logu. Šios pažiūros sisteminto- 
jas yra buvęs mūsų amžiuje dar ir W. Nestle pagarsėju- 
siu savo veikalu „Nuo mito į loga“ !*, kurio jau pats pa- 
vadinimas nusako aną pažiūrą: filosofija esanti perėjimas 
nuo Mito į logą, vadinasi, nuo vaizdo į atotrauką, nuo as- 
meninės skirtybės į sąvokinę bendrybę. „Mitas ir logas — 
sako W. Nestle, — yra du poliai, tarp kurių svyruoja žmo- 
gaus dvasios gyvenimas. Mitinis vaizdavimasis ir loginis 
mąstymas yra priešingybės" "5./Filosofija kaip tik ir esan- 
ti loginio mastymo pergalė rungtynėse su mitiniu vaizda- 
vimusi. Vis dėlto jau mūsojo šimtmečio pradžioje K. Joė- 
lis paprieštaravo šiai pažiūrai, regėdamas filosofijoje ne“ 
lūžį su mitologija, bet tam tikrą šiosios tęsinį, todėl ir pa- 
čią filosofiją kildindamas iš graikiškosios mistikos !*. Šian- 
dien linkstama manyti, kad „filosofija mitinio aiškinimo 
anaiptol nepašalino; ji liko į jį įglausta (eingebettet) ir 
kiekvieną sykį vis iš naujo jo gaivinama“ V. Tiesa, ir W. 
Nestle sutinka, kad loginio mąstymo atsiradimas neužbai- 
gęs mitinio vaizdavimosi; mitas dar ilgai ėjęs ranka rankon 
su logu: „Mitiskai mąstomo santykio negalima laiko at- ` 
žvilgiu griežtai atriboti nuo filosofiškai mąstomo. santy- 
kio” 18 Kartais net ir patys filosofai, pvz, Parmenidas, 
Prodikas, Platonas, Protagoras, apvilkę savo mintis ne tik 
poetiniais vaizdais, bet tiesiog mitiniais įvaizdžiais: jiems, 
pasak Nestle's, „mitas tarnauja logui” "3 Kartais gi po 
ilgų amžių mitinis vaizdavimasis vėl atsigaunas ir net nu- 
stelbias filosofinį mąstymą. Taip yra, pasak Nesitle's, atsi- 
tikę trečiąjį šimtmetį po Kristaus neoplatoninėje filosofi- 
jos srovėje, kurioje „filosofinio gyvenimo tikslas bei vir- 
šūnė buvo nebe protinis pažinimas, o mistinis susijungimas 
(unio mystica) su dieviškuoju, viršum visos būties esan- 
čiuoju Vieniu“ ??, Vėlesnieji neoplatonizmo atstovai, norė- 
dami apginti senąją religiją nuo Krikščionybės, „įėmę i 
savo sistemą net ištisą demonologija" (t. p.): čia logas bu- 
vęs palenktas mituj. . 

Vis dėlto W. Nestle's minimas mito atsigavimas tą ar 
kitą istorijos metą turi kitą prasmę negu E. Topitscho tei-', 
gimas, esą filosofija liekanti įglausta į mitą ir semiantis iš 
jo paskatų. Šiuo teiginiu norima pasakyti, kad filosofija 
anaiptol nėra mitologijos-nutraukimas, o kaip tik savotiš- 
kas jos pratęsimas, panašus į išsivysčiusiojo meno santykį 
su liaudies menų, kuriame anasai yra įsišaknijęs, skleis- 

damas jį turtingesnėmis lytimis. Šia prasme filosofija nie- 
kad nesanti lūžis su mitologija. Mito pradų esama kiekvie- 
noje filosofijoje. Be abejo, šiuos pradus filosofija papras- 
Tai nusakanti nebe vardine-asmenine lytimi. Pirmaeiliai 
filosofijos prasmenys, kuriuose slypi pagrindinės jos min-- 
tys, esą išreiškiami daiktiniais pavidalais, taip kad jie sto- 
ją asmeninių įvaizdžių vieton. Sakysime, tokie naujosios, 
pirmoje eilėje vokiškosios filosofijos prasmenys, kaip „aki- 
ratis — Horizont”, „tolis — Ferne", „bedugnė — Abgrund”, 
„požiūris — Standpunkt”, „kiaurymė — Öffnung” („ply- 
Sys —letrou" J. P, Sartre'o filosofijoje), sutinkami kas 
žingsnis egzistencinėje filosofijoje, esą tikros ‚mitologe- 
mes?) Jos nėra sąvokos, o daiktiniai prasmenys, kaip se- 
niau mitai yra buvę asmeniniai prasmenys. Daiktinės mito- 
logemos filosofijoje nusako tam tikrą idėją tolygiu įvaiz- 
džiu, kaip ir asmeninės mitologemos mitologijoje, pvz., 
Erotas, Dikė, Heraklis, Prometėjas. .. Todėl naujosios filo- 
sofijos kalba darosi vis konkretesnė, nes ji vis daugiau 
daiktinių įvaizdžių įtraukia į savo sritį. Aiškesnė betgi ši 
kalba netampa; atvirkščiai, daįktinių prasmenų neapibrėž- 
tumas..ir tuo pačių negriežtumas padaro ją dar sunkiau, 
"suprantamą negu atsietinė kalba: „akiratis“ ar „kiaury- 
me" prašosi ne mažiau paaiškinami, kaip „Dikė“ ar „Ura- 
nas”. Teisingai tad sakoma, kad mūsų dienų filosofija, at- 
sisakiusi išdidaus Apšvietos nusigrįžimo nuo vaizdingumo 
ir grąžinusi šiajam „visišką jo teisę“, tuo pačiu netekusi 
galimybės „atmesti kokį nors mitą kaip tik dėl jo kon- 
kretumo“ 22 
Ir vis dėlto nė katra iš šių pažiūrų neišsprendžia san- 
tykio tarp filosofijos ir mitologijos, nes nė katra neklau- 
sia, kuo gi šis santykis remiasi. Juk ar filosofija mitolo- 
gijos atžvilgiu yra lūžis, ar tęsinys, kiekvienu atveju juod- 


Tokiu er: iš viso SE kalbėti apie jųdviejų san- 
tyki. Šią tad bendrą jungtį arba pagrindą ir išlėidžia. iš, 
Akių filosofijos tiek kaip lūžio, tiek kaip tęsinio ryšium su 
"mitologija teorijos. Norėdami gi suvokti, ar mitologija iš 
tikro gali būti filosofijos kilmės šaltinis, kaip tik ir turime 
klausti anos jungties ir išsiaiškinti jos prigimtį. Šiam rei- 
kalui — pavyzdžio dėlei — pasklaidysime Platono elgesį su 
graikų mitu, vaizduojančiu pasaulio atsiradimą. 

Pasak šio mito, pasaulis ėsąs atsiradęs iš sąjungos dvie- 

jų jūros dievybių: Tetės ir Okeano. Tetė esanti pasaulio 
motina, o Okeanas jo tėvas. „Teaiteto" dialoge Platonas ` 
nagrinėja žinomą sofisto Protagoro posakį, esą „Zmogus 
yra visų daiktų matas“ *, ir nurodo, kad šis teiginys re- 
miąsis pasaulio kaip tapsmo samprata. Pasaulyje nesą „nie- 
ko pastovaus“; visi daiktai maišąsi vienas su kitu, judą, 
kintą, taip kad mes niekad apie nieką negalį tarti, „kad 
tai yra“, kadangi „niekas niekad nebūna, o tik. tampa“ *, 
Šios nuomonės, pasak Platono, laikęsi „visi išminčiai, iš- 
skyrus Parmenida"; tos pačios nuomonės buvę „ir poetai, 
pvz., Epicharmas ir Homeras" (t. p.). Norėdamas skaityto- 
jui pavaizduoti, kad Homeras iš tikro yra atstovavęs vi- 
suotinio tapsmo idėjai; Platonas pacituoja vieną jo eilu- 
tę, liečiančią minėtąjį pasaulio atsiradimo mitą: „Aš tėvą 
regiu Okeaną ir motiną Tetę“, ir čia pat priduria: tai sa- 
kydamas, Homeras „nori nurodyti, kad visa kyla iš tėk- 
mės ir judesio“ (t. p.). Tai reiškia: Platonas supranta mitą 
ne žodiškai, o įžvelgia jame glūdinčią visuotinio tapsmo 
idėją. Vardiniais Okeano ir Tetės prasmenimis Homeras 
noris išreikšti bendrinę sąvoką, kad visa, „kas yra, alsi- 
randa judesio, maišymosi ir kitimo dėka“ (t. p.). Platonas 
šio mito anaiptol neatmeta kaip išmonės. Bet jis nepriima 
jo nė kaip filosofinės ištaros. Jis mėgina asmeniniuose mi- 
to prasmenyse įžvelgti bendrą filosofinę mintį. Tačiau kaip 
tai yra galima? Kaip galima pro mito vaizdą, kuris visados 
yra asmeninis, paregėti jo prasmę, kuri visados yra ben- 
drinė? Į tai atsako pati mito esmė. | 

Kas yra mitas? — Šis klausimas buvo pateiktas senovi- 
nės, religijos ir klasikinių kalbų žinovui K. Kerenyi vie- 
name suvažiavime Freiburge (i. Br.) 1965 metais. Į ji Ke ` 
renyi atsakė graikų neoplatoniko Salustijaus (4 Simtm. po + 
Kr.) žodžiais iš jo veikalo „Apie dievus ir pasaulį“: „Tai 
niekados neįvyko, bet tai yra visados“ 2, paaiškindamas 
'šių žodžių prasmę žinomų Antigonės mitu. Antigonė nie- 
kad nėra gyvenusi; mite pasakojamo „žygio, esą ji palai- 
dojusi savo brolį Poliniką prieš tirono valią, ji niekad 
nėra atlikusi („tai niekados neįvyko“). Tačiau Antigonė 
gyvena visur, kur tik meilė artimui susikerta su neteisin- 
gais įsakymais ir kur žmogus paklauso ne įsakymo, o mei- 
lės. Antigonė, kalbėjo Kerenyi, „yra žmogiškojo būvio pir- 
mavaizdis” (t. ol Visur, kur tik šis būvis virstas veiks- 
mu, kur tik žmogus vykdąs Antigonės žodžius, nusakančius 
jos paskirtį „ne nekęsti, bet mylėti“, — visur ten Antigonė 
virstanti tikrove. Ji niekad. nėra gyvenusi, bet ji visados 


47 


yra gyva. Jos žygis niekad nebuvo atliktas, bet jis esti at- 
liekamas ir šiandien, kai kritusiųjų partizanų žmonos, mo- 
tinos, seserys naktimis pavagia miestų aikštėse pamestus 
lavonus ir juos palaidoja. Antigonės žygis yra ne įvykis, 
o įvaizdis; jis neturi nei laiko, nei erdvės, todėl nėra vien- 
kartinis ir-užtat galimas pakartoti kiekvieną sykį („tai yra 
visados“): „Antigonė vis tebeieško savo Poliniko šimt- 
mečiais” (Č. Milašius). 

Šitokia mito sąranga ir įgalina filosofiją atskleisti jame 
glūdinčią idėją arba, „pasak Platono, jame paslėptą pras- 
mę. Mitas iškyla prieš mūsų akis kaip asmeninis, visiškai 
konkretus įvaizdis. Kadangi tačiau -šis įvaizdis yra vaiz- 
das ne kokios nors istorinės asmenybės, o tam tikros idė- 
jos, todėl jis savaime reikalauja būti suvokiamas kaip 
prasmuo, vadinasi, kaip nurodymas į tam tikrą idėją, 
kaip šios idėjos nešėjas istorijoje ir jos perteikėjas kartų 
kartoms. Jei mitas būtų suprantamas kaip tikrovinis įvy- 
kis, jis neatliktų savo uždavinio, kuriam buvo sukurtas. 
Nešdamas savimi paslėptą prasmę, mitas prašosi būti per- 
regimas bei atveriamas, kad ana prasmė būtų suvokta. 
Antigonės mitas yra reikšmingas ne tuo, kad Antigonė 
būtų iš tikro kažkada gyvenusi bei veikusi, bet tuo, kad 
ji visados gyvena bei veikia. Mitas laikosi ne savo asme- 
niniu įvaizdžiu, o savyje slepiama bendrine idėja. Filo- 
sofijos uždavinys yra įžvelgti šią idėją ir nusakyti ją filo- 
sofine ištara. 

Mito slepiama idėja arba prasmė ir yra ta bendra jung- 
tis, kuri sieja mitologiją su filosofija. Mitologija ilgisi fi- 
losofijos, kad ši bendriniu būdu ištartų tai, ką mitologija 
yra ištarusi vienkartiniu būdu. Perkėlusi gi asmeninę mi- 
to vienkartybę į bendrinę atoiraukos plotmę, filosofija 
įvykdo mito paskirtį — buvoti visados. Kitaip sakant, fi- 
losofija atbaigia mitą. Juk jeigu mito turinys niekados nė- 
ra įvykęs, o visados įvyksta, tai ši nuolatinė mito dabar- 
tis yra įmanoma tik filosofinės sąvokos pavidalu. Mitas 
gyvena tik todėl, kad tamsi jo prasmė esti pervedama są- 
monės švieson, vadinasi, kad mes suprantame, ką jis reiš- 
kia: mitas yra amžinas savo reikšme. {Bet kaip tik todel 
filosofija ir negali būti nei mitologijo aneigimas, nei jos 
pratęsimas. Paneigimas arba lūžis nusako, kad neigėjas bei 
laužėjas stato kažką nauja. Bet filosofija mitologijos at- 
žvilgiu kaip tik netaria nieko naujo; ji tik apibendrina tai, 
kas mite jau slypi, vadinasi, ką taria jau pats mitas. Ar 
mes mitiškai sakome, esą pasaulis yra gimęs iš Okeano ir 

Tetės jungtuvių, ar filosofiškai, esą pasaulis yra kilęs iš 
visuotinio tapsmo, esmėje abiem ištaromis reiškiame tą 
pačią mintį, būtent: pasaulis turi pradžią; jis nėra amži- 
nas. Kokiu tad būdu galėtume čia kalbėti apie kokį nors 
lūžį? Tačiau tęsinio sąvoka irgi netinka, nes tęsinys reiš- 
kia prailginimą ar išvystymą to paties. Nusakydama bet- 
gi mito vienkartybę bendrine sąvoka, filosofija mito ne- 
bepratęsia ir nebeišvysto: ji lik jį nušviečia, padaryda- 
ma jį perregimą. Mitas kaip prasmuo yra atbaigtas savyje 
ir todėl negali būti pratęsiamas iš viso. Užuot pratęsusi, 
filosofija mitą užsklendžia galutinai. ` 

Kalbėti tad apie filosofijos kilmę iš mitologijos yra tau- 
tologija: pati mitologija yra viena iš filosofavimo lyčių. 
Filosofija paverčia mitą logu tik todėl, kad logas jau glū- 
di mite. Štai kodėl ir A. Schopenhaueris, ir W, Wundtas 
tautų mituose regėjo jų filosofijos pradmenis. Šiuo keliu 
eina ir dabartiniai Azijos tautų filosofijos tyrinėtojai. Iš 
lietuvių šiuo keliu žengia V. Bagdanavičius, sklaidydamas 
tautų pasakas ir jų gelmėse rasdamas bendrinių idėjų kaip 
filosofavimo išraiškų "8. 


3. Klausimo santykis su filosofija 


Šiandienos polinkis regėti filosofijos esmę radikaliame 
klausime, peržengiančiame kiekvieną atsakymą, savaime 
pastümi ne vieną mąstytoją ieškoti klausime ir pačios fi- 
losofijos kilmės: filosofija iš klausimo kylanti ir klausimu 
išsisemianti; klausimas esąs „gryna pradžia, pradžia be 
jokio duomens“ ”, Žmogus esąs „klausianti būtybė“, ir 
klausiamasis jo pobūdis žadinąs „nerimą bei veržimąsi 
pralenkti kiekvieną pasiektą laimėjimą, peržengti kiekvie- 
ną radinį kaip nevertingą ir visados siekti naujybių. Kiek- 
vienas „todėl“ slepia savyje „kodėl“, ir kiekvienas išspręs- 
tas klausimas kildina dešimtį naujų neišspręstų. Ir juo 
labiau mokslas žengia priekin, juo labiau jis šakojasi. 
Tačiau ne tik mokslas gyvena klausimu; juo gyvena. ir 
metafizika“ 2. Tai bendras mūsų meto įsitikinimas, randa- 
mas net tarp labai skirtingų minties krypčių atstovų: E. Co- 
rethas S. J.— K. Jaspersas, H. Rombachas — W. Weische- 
delis, W. Bruggeris S.:J.—P. Tillichas. Kaip Aristotelis 
filosofiją siejo su įgimtu žmogaus troškimu žinoti, taip šian- 
dieninis mąstymas ją sieja su igimtu žmogaus troškimu 
klausti; troškimu, užbėgančiu už akių žinojimui bei spren- 


4. A. Maceina, 6 t. 49 


dimui: žmogus klausia pirmiau, negu žino bei sprendžia; 
jis klausia kaip tik todėl, kad trokšta žinoti bei spręsti. 
.. Ši loginė klausimo pirmenybė ir yra paskatinusi E. Co- 

. Tethą sistemingai pasklaidyti klausimo santykį su filosofa- 
vimu, randant klausime nebeperžengiamą metafizikos pra- 
džią, o tuo pačiu ir filosofijos šaltinį apskritai. Metafizi- 
kos pradžioje, pasak Coretho, stovi klausimas, kas esanti 
„piadžia: tačiau kas gi kita gali būti .pradžia,. jei. ne. klau- 
simas, kas yra.pradžia:.,„pradėti-reiškia klausti pradžios“ 9. 
Tai klausimas, nebeperžengiamas ir į nieką nebeatremtas. 
Klausimą peržengti būtų galima tik kitu klausimu; bet 
kiekvienas klausimas yra ir lieka klausimas; klausimo 
klausimas yra taip pat klausimas. Užtat Corethas ir tei- 
gia: „Klausimas yra kritiškai griežčiausia pradžia, kokia 
tik iš viso yra įmanoma... Nėra jokios kitos pradžios, ku- 
ri klausimą pranoktų 'ar užbėgtų jam už akių (p. 82). 
<...> Klausimas yra vienintelė galima pradžia“ °®. Pir- 
mu žvilgiu atrodo, kad Corethas esas teisus: klausimas 
yra iš tikro pati pirmoji pažinimo sąlyga. Tačiau abejoti- 
na, ar dėl to jis virsta ir filosofavimo pradme. Reikia, be 
abejo, klausti, kad pažintum. Tačiau kodėl reikia pažinti? 
Pažinimas kaip susivokimas pasaulyje kovos už būvį rei- 
kalui filosofijos yra nereikalingas: jam pakanka mokslo. 
Filosofinis pažinimas peržengia šį susivokimą. Kokia tad 
yra šio peržengiančiojo ir kovą už būvį pralenkiančiojo 
pažinimo prasmė? Klausimo sklaida į tai neatsako. Klausi- 
mas iš tikro kildina apmąstymą. Tačiau kas kildina patį 
klausimą, jei filosofinis apmąstymas kovai už būvį pasau- 
lyje yra nereikalingas? (M. Heideggerio „rūpestis būti“ 
kaip vienas iš pagrindinių žmogiškojo būvio apsprendimų 
(das Existenziale) anaiptol nėra rūpestis. pasaulyje išsilai- 
kyti. Jei tad filosofuoti reiškia rūpintis būti, tai anaiptol 
ne susivokimo bei išsilaikymo pasaulyje prasme. Iš kur 
tad kyla šis troškimas klausti filosofiškai? Antra vertus, 
kaip netrukus matysime, žmogaus būvyje esama ir neklau- 
siančiosios būklės. Klausimas anaiptol-nėra--būtinybė, iš- 
aiškinama jgymiu, vedant lygiagretę su aristoteliškuoju 
įgymiu pažinti. Esama būklės, kurioje filosofinis klausi- 
mas tyli. Galop pati klausimo sąranga yra tiek sudėtin- 
ga, jog vargu ar leistų laikyti klausimą pačią save grin- 
džiančia metafizikos pradžia, o tuo pačiu ir filosofijos kil- 
me. Štai kodėl mums ir tenka kritiškai pažvelgti į aną ta- 
riamai aiškią klausimo kaip filosofijos kilmės sampratą. 
Visų pirma klausimas nera jau taip į nieką neatremtas 

(voraussetzungslos), kaip norėtų Corethas. Klausimo są- 
rangoje, žvilgtelėjus į ją kiek atidžiau, randame tris pag- 
rindinius sandus, be kurių jis iš viso būtų neįmanomas ir 
kurie kaip tik del to ir sudaro jo prielaidas, būtent: kas ` 
klausia, ko klausia ir kam. klausia. Kitaip sakant, klau- 
simas turi savo subjektą, savo objektą ir savo tikslą. Vi- 
si šie sandai pranoksta patį klausimą — bent loginiu at- 
žvilgiu. Bent logiškai klausimas filosofavime niekad nėra 
pati pradžia be jokio duomens. 

Subjekto buvimas klausime iš sykio atrodo esąs aki- 
vaizdybė ir net nuodėva: visados esama to, kas klausia. 
Todėl W. Bruggeris, kaip minėjome, ir vadina žmogų klau- 
siančiąja būtybe, papildydamas tuo daugybę kitų žmogaus 
aptarimų, sakysime: protingoji būtybė, kalbančioji būty- 
bė, visuomeninė būtybė... Iš tikrųjų betgi žmogus anaip- 
tol nėra klausiančioji būtybė pačia savimi, kaip jis yra 
protingoji ar kalbančioji būtybė pačiu savimi. Neklau- 
siančioji jo būklė, kurią netrukus svarstysime, yra tokia 
plati, jog filosofinis klausimas yra retas kaip veiksmas ir 
dar retesnis kaip būsena. Galime sutikti su A. Schopen- 
hauerio teiginiu, kad kiekvienas žmogus yra gimęs meta- 
fizikas. Tačiau šis teiginys išreiškia tik žmogiškąją gali- 
mybę, o ne tikrenybę ir todėl turi tokią pat prasmę kaip 
ir teiginys, kad kiekvienas žmogus yra gimęs šventasis. 
Kiekvienas žmogus filosofuoja. Bet taip lygiai kiekvienas 
žmogus gali ir nefilosofuoti. Kiekvienas vaikas pergyvena 
Kklausiamąjį amžių, kuriame klausimas yra svarbesnis ne- 
gu atsakymas: tai psichologinė tikrybė. Tačiau tai anaiptol 
nėra pasiliekanti padėtis. O kad šitokia padėtis būsenos 
prasme susikurtų, yra reikalingas tam tikras, kaip saky- 
ta, pagrindinis patyrimas, kuris paverčia žmogų klausimo 
subjektu — ne psichologiniu, kaip vaiko amžiuje, bet jau 
metafiziniu subjektu. Šis gi pagrindinis patyrimas, akstinąs 
žmogų klausti, yra pirmesnis negu pats klausimas, Ne klau- 
simas kildina aną pagrindinį patyrimą, bet pats iš jo kvla. 
„Kas klausia" yra ne tik logiškai, bet ir ontologiškai anks- 
tesnis negu „kad klausia“. 

Dar giliau su klausimu yra susijęs jo objektas arbą tai. 
ko klausėjas klausia, ‚ nes klausimas niekad neina ratu, © 
turi kryptį, kurią jam ir nurodo tasai „KO“ "arba Bka 
"Jei nežinotumė, ko klausiame, negalėtume iš viso klausti. 
Be abejo, klausimo objektas išryškėja tik pačiu klausimu: 
klausimas ir jo objektas nesantykiauja, vaizdingų G. Pėl- 
tnerio posakiu, „kaip įrankis ir padarinys“; juodu „nestovi 

šalia vienas kito“, tarsi klausimas susirastų savą objektą, 
buvojantį jam priešpriešiais: klausimo objektas yra ran- 
damas tik klausime *!. Ir vis dėlto šisai „ko klausiame“ 
anaiptol nėra grynai formalinė linkmė; jis turi jau tam 
tikrą turinį, kurį klausimu kaip tik ir ištariame, Nors ta- 
sai turinys būtų dar tik nuojauta ar nuovoka, bet jis vi- 
sados sudaro klausimo sandą. Užtat ne sykį ir sakoma, kad 
„klausimas yra neužbaigtas atsakymas" ®. Jis prašosi už- 
baigiamas, bet užbaigti galima tik tai, kas pradėta: klau- 
simas atsakymą pradeda. Su tuo sutinka ir Corethas: „Klaus- 
ti — sako jis,— galima tik tada, kai jau žinau, ko klau- 
siu; kitaip klausimas neturėtų krypties“ 3. Mes pridurtu- 
me: kitaip klausimas neturėtų esmės. Čia tad ir išeina 
aikštėn klausimo sąrangos priešybė: mes klausiame todėl, 
kad dar nežinome; tačiau mes galime klausti tik todėl, 
kad jau žinome. Ir štai šis „jau žinome“ kaip tik ir įgalina 
klausimą, sudarydamas jam prielaidą ir todėl buvodamas 
anksčiau negu pats klausimas. Tad ir savo objekto at- 
žvilgiu klausimas nėra ir negali būti gryna pradžia, nes 
jis negali būti grynas klausimas. 

Galop klausimas turi ir tikslą, kam klausiame. Tačiau 
klausimo tikslas yra labai savotiškas ir net nuostabus. Jis 
nėra kokia nors aprėžta pažintis, kurios klausimų siek- 
tume: tai siekiame ir pasiekiame klausimo objektu. Klau- 
simo tikslas yra mūsų pačių padėtis, kad nebeklaustume: 
klausimo paskirtis yra sunaikinti klausimą. Šia prasme 
W. Bruggeris būdingai pastebi, kad „kiekvieno klausimo 
tikslas <...> gali būti tik tai, ko jau nebereikia klausti 
(das Fraglose)" 3. Tai didžiai reikšminga pastaba, nes kiek- 
vienas klausimas būtų beprasmis, jei jis nesiektų išnykti 
aiškumo šviesoje., Klausimas yra.-praeinantis pačią savo 
prigimtimi bei užduotimi: atskleisti. Atskleidus gi tai, kas 
norėta, klausimas liaujasi. Mums šiuo tarpu yra nesvarbu, 
kada klausimas liaujasi: absoliuto akivaizdoje, kaip teigia 
W. Bruggeris®®, ar šifro akivaizdoje, kaip to nori K. Jas- 
persas ®. Mums čia svarbu tik pabrėžti, kad klausimas 
įieka į neklausimą kaip į savo atbaigą ir kad ši atbaiga 
yra klausimo galutinis tikslas. buvojąs anksčiau (primus 
in intentione) negu pats klausimas, nors ir įvykdomas tik 
galų galiausiai (ultimus in executione). Neklausimas kaip 
klausimo siekis, būdamas pirmesnis negu klausimas, ir pa- 
daro, kad klausimas negali būti griežta, niekuo nesire- 
mianti pradžia. 

Klausimas yra tad įstatytas į tam tikrus rėmus: nuojau- 

ta ar nuovoka ir visiškas aiškumas. Šituose rėmuose jis 
kyla ir juose jis skleidžiasi. Klausimas yra filosofavimo ly- 
tis, bet ne filosofavimo kilmės šaltinis. Mes filosofuojame 
klausdami. Tačiau kad klaustume, turime turėti ištisą ei- 
lę prielaidų, kurių nesant, iš viso neklaustume. Klausimo 
negalima laikyti nebeužbėgama pradžia. Jį galima laikyti 
tik pradine filosofavimo ištara. Šia prasme E. Corethas yra 
teisus teigdamas, kad metafizika prasideda ne spręsmu, 
kaip tikėjo scholastika, o klausimu *7. Tai reiškia: mes per- 
žengiame mūsų regimybę — metafizika juk ir reiškia mū- 
sy regimybės peržengimą (meta ta physika) — ne spręs- 
dami, o klausdami. Betgi pati pastanga peržengti, vadi- 
nasi, filosofuoti, yra klausimu tik ištariama jau kaip esan- 
ti, tačiau anaiptol ne kildinama. Kad mūsojoje regimybėje 
neprapultume, o ją peržengtume, reikia kažko kito, kas 
pažadintų ir patį klausimą, nes neklausti yra žmogui taip 
lygiai sava kaip ir klausti. 

Klausimo sąrangos šviesoje galime nūn įvertinti ir 
aukščiau minėtą filosofijos kaip radikalaus klausimo sam- 
pratą. Radikalus klausimas, kuris, pasak jo atstovų, su- 
daras filosofavimo esmę, esąs neigimas bet kokio daly- 
ko kaip duomens arba abejojimas būtimi jos visumoje. 
Jeigu beigi iš tikro šilaip būtų, tai radikalaus klausimo 
radikalumas sunaikintų jį patį, jam dar net neprasidėjus. 
Neigiant bet kokį dalyką kaip duomenį, šisai neigimas 
visų pirma atsikreipty į patį klausimo subjektą arba klau- 
sėją, kuris kaip duomuo yra pats pagrindinis, kad klausi- 
mas iš viso būtų įmanomas: ir radikaliausias klausimas 
yra reikalingas to, kas klausia. Neneigiant gi to, kas klau- 
sia — nei jo buvimo, nei klausiamojo jo veiksmo, — savai- 
me dingsta klausimo radikalumas bei abejojimas visuma: 
bent klausėjas ir klausimas kaip veiksmas yra išskiriamas 
iš šios abejotinos visumos ir laikomas nebeabejotinu. Ta- 
čiau tas pat yra ir su radikalaus klausimo objektu arba 
tuo, ko klausiama. Sutikime, kad radikalus klausimas ne- 
pasitenkina jokiu atsakymu. Tačiau kiekvieną sykį jis 
žino, ko klausia, vadinasi, turi siekį ir objektą kaip duo- 
menis; ir radikaliausias klausimas turi turėti kryptį, kitaip 
jis būtų beprasmis ir beesmis, Sutikime taip pat, kad radi- 
kalus klausimas yra abejojimas būtimi jos visumoje. Ta- 
čiau jis jau privalo žinoti, kas yra būtis ir kas yra jos 
visuma, nes kitaip neturėtų abejojimui objekto. Trumpai 
sakant, radikalaus klausimo radikalumas visados žvelgia 
tik priekin, bet niekados ne atgal: kas buvoja užu jo, to 

jis neneigia ir tuo jis neabejoja. Kitaip jis ne tik baigtųsi 
niekiu, kaip tai teigia W. Weischedelis "2. bet ir praside- 
tų niekiu, kaip tai pašiepia S. Kierkegaard'as. Radikaliai 
klausti reikštų tokiu atveju tylėti. Radikalus klausimas ga- 
li būti tikroviškai ištartas tik tada, kai jis nėra radika- 
lus, vadinasi, kai savos „šaknies“ (radix) jis anaiptol ne- 
neigia, o iš jos kaip tik išauga ir yra jos nuolat maitina- 
mas. Vadinti tad filosofavimą radikaliu klausimu reiškia 
arba kalbėti netiksliai, padarant šį radikalumą tik žodinį, 
arba pateisinti Kierkegaard'o patyčias, kad filosofija ga- 
linti prasidėti iš niekio kiekvieną akimojį, kas yra iš- 
monė, tačiau radikalaus klausimo sampratoje neišvengia- 
ma kaip logiškai būtina išvada. . į 


4. Neklausiančioji būklė 


Griežčiausiai betgi klausimą kaip filosofavimo šaltinį 
paneigia neklausiančiosios būklės tikrovė žmogaus būvy- 
je. Kaip jau pats pavadinimas rodo, neklausimas yra es- 
minė šios būklės savybė. Tačiau neklausimas, kaip sa- 
kėme, yra ir klausimo tikslas. Ar tai reiškia, kad neklau- 
siančioji būklė, kurią čia mėginsime pasklaidyti, yra klau- 
simu pasiektojo tikslo padėtis? Anaiptol! Nes neklausti 
galima dėl dviejų priežasčių: dėl būties šviesos ir dėl bū- 
ties pridengimo. Tai priežastys, dėl kurių, Platono pažiū- 
ra, nė nefilosofuojama. Dievai gyveną būties šviesoje, to- 
dėl neklausti yra jų būsena. Tačiau neklausią ir neišmanė- 
liai. Neklausti yra ir šiųjų būsena, Vis dėlto skirtumas tarp 
dievų neklausimo ir neišmanėlių neklausimo esąs esminis. 
Dievai neklausia, pasak Platono, todėl, kad yra išmintin- 
zi. Neišmanėliai neklausia todėl, kad tariasi esą išmintin- 
gi, tokie anaiptol nebūdami. „Blogiausia,— sako Platonas, — 
yra tai, kad neišmanėlis jaučiasi savimi patenkintas, nebū- 
damas nei gražus, nei geras, nei išmintingas. Nes kas 
netiki ko nors stokojąs, tas nė netrokšta to, ko manosi ne- 
stokojąs“ 3%, Štai kodėl „nei išminčiai, nei neišmanėliai“ 
nefilosofuoja: (t. pi: pirmiesiems nereikią „išminties mei- 
les" arba filosofijos todėl, kad jie yra pilni pačios išmin- 
ties; antriesiems jos nereikia todėl, kad jie manosi esg jos 
pilni %; pirmųjų neklausimas kyla iš būties aiškumo tikre- 
nybės, antrųjų — iš būties aiškumo tariamybės. 

Ši būties aiškumo tariamybe kaip tik ir sudaro neklau- 
siančiosios būklės esmę. Rusų poetas F. Tiutčevas (1803— 

1873) eilėraštyje „Diena ir naktis" (1839) vaizduoja dieną 
kaip apgaulų reiškinį, kuris auksu ataustą skarą išsklei- 
džiąs viršum nakties neišsakomos gelmės ir šiąją priden- 
giąs, tarsi jos nė nebūtų. Todėl diena atrodanti mums gai- 
vi, rami,. šviesi ir aiški: „žmonių ir dievų draugė“. Bet 
štai diena gęstanti, jos maloni skara dingstanti, ir nakties 
gelmė išnyranti visu nejaukumu, atsiverdama ne kažkur 
šalia mūsų, bet mumyse pačiuose, taip kad mes, pasak 
Tiutčevo, „nejaučiame jokios pertvaros tarp jos ir mūsų: 
štai kodėl naktis mums yra tokia baisi“ *!. Ši auksu ataus- 
ta dienos skara ir yra tariamo -būties Ee prasmuo. Ji 
pridengia gelmę, aną baisią būties bedugnę, ir mes buvo- 
jame žibančiame paviršiuje, manydamiesi viską suprantą 
ir todėl nereikalingi klausti; buvojame taip, tarsi anos gel- 
mės iš viso nebūtų, tarsi visas mūsų būvis išsisemtų tik 
šios paauksuotos skaros plokštuma, Būties aiškumas čia 
yra gryna tariamybė bei apgaulė. Tačiau mes jaučiamės, 
kaip anas Platono neišmanėlis, patenkinti savimi ir todėl 
nesiilgime nieko, kas gelmę praskleistų; mes net užmer- 
kiame akis, jei kur nors ji mėgina atsiverti. Diena ir nak- 
tis Tiutčevo eilėraštyje nėra gamtiniai reiškiniai, bet me- 
tafizinės žmogaus būklės, kurių viena pridengia kitą, su- 
plokštindama visą mūsų būvį. Šias būkles naujausioji Va- 
karų filosofija yra suvokusi bei aprašiusi gana išsamiai bei 
giliai: tai M. Heideggerio-,,man“ — bevardis subjektas ir 
N. Berdiajevo „meščanstvo“ = EumuEionėjimas arba su- 
buržuazėjimas. 

M. Heideggerio „man“ 'arba bevardis subjektas kyla I iš 
žmogaus buvimo drauge, vadinasi, iš buvojimo su kitais. 
Šie „kiti“ betgi, pasak Heideggerio, nėra nei šis ar anas 
konkretus žmogus, nei žmonių suma: kiekvienas — net ir 
ašen pats — esąs „kitas“ ir kaip tik todėl bevardis, lietu- 
viškai galimas nusakyti tik veiksmažodžiu (sakoma, daro- 
ma), bet ne įvardžiu: lietuviškoji kalbinė sąmonė asmeninį 
bevardį įvardį pergyvena kaip prieštaravimą ir todėl jo 
neturi, tuo skirdamasi nuo kitų kalbų, kuriose toksai įvar- 
dis vis dėlto yra įmanomas (vok. „Man“, pranc. „on“). Šis 
tad bevardis „kito“, su kuriuo kartu buvojame, pobūdis 
kaip tik ir apsprendžia mūsąją būseną: būti drauge reiš- 
kia buvoti bevardiškai. „Mes mėgaujamės ir linksmina- 
mės,— sako Heideggeris — taip, kaip megaujamasi; mes 
skaitome, žiūrime, sprendžiame apie literatūrą bei meną 
taip, kaip žiūrima ir sprendžiama; mes piktinamės tuo, kuo 
piktinamasi“ 42, Nors šis bevardis subjektas ir nesąs joks 

konkretus žmogus ar žmonių suma, vis dėlto jis mums 
„nustato kasdienos būseną“ (t. p.), kurią Heideggeris pras- 
mingai vadina vidutiniškumu: tai mastas, kuriuo esame ap- 
sprendžiami. „Kiekvienas prasikišimas esti nuslegiamas be 
triukšmo. Kiekvienas originalumas jau rytojaus dieną esti 
paskelbiamas esąs seniai žinomas. Kiekvienas išsikovotas 
dalykas paverčiamas paiogiu. Kiekviena paslaptis netenka 
galios“ (t. p.). Įvairių įvairiausios galimybės buvoti vie- 
naip ar kitaip esančios ano bevardžio subjekto sulygina- 
mos ir suvienodinamos. „Kiekvienas yra kitas, ir nė vie- 
nas nėra jis pats” (t. p.). Kiekvienas buvojąs nesavai. Ano 
bevardžio subjekto niekur negalime užtikti. O vis dėlto 
jis veikia visur, taip kad Heideggeris vadina jį net „ens 
realissimum” (t. pl, 

Šisai bevardis..subjektas, apspręsdamas mūsų būseną, 
turi, be abejo, tam tikrą „būdą suvokti, kalbėti, aiškinti, 
vadinasi, turi tam tikrą požiūrį .į pasaulį. Ir kaip tik šis 
jo požiūris sukuria aną neklausiančiąją būklę. M. Heideg- 
geris bevardžio subjekto požiūrį (Sicht) vadina smalsumu, 
skirdamas ji griežtai nuo nuostabos, kuri, kaip netrukus 
matysime, iš tikro sudaro vieną iš pagrindinių filosofijos 
kilmės šaltinių: 'nuostaba atsikreipia i būtybę ir suglumina 
besistebintįjį jo paties nežinojimu, iš kurio kaip tik ir ky- 
la klausimas kaip pradinė filosofavimo lytis. Tuo tarpu 
smalsumas telkiasi ne apie būtybę, o aplink naujybę kaip 
naujybę: „Jis ieško naujybės tik tam, kad nuo vienos šok- 
tų vis prie kitos“ #. Todėl neapsistojimas (Unverweilen) 

esanti, pasak Heideggerio, esminė smalsumo savybė. Smal- 
sumas esąs benamis (aufenthaltslos): „Jis yra visur ir jo 
nėra niekur" *. z 

Regėdamas ne būtybę, o tik naujybę, smalsumas nusa- 
ko tai, kas regėta, tauškalo lytimi. Bet kaip smalsumas nė- 
ra nuostaba, taip tauškalas nėra kalba. Kalba, anot Hei- 
deggerio, visados esanti ko nors suvokto perteikimas ir 
pakalbintojo dalyvavimas šiame perteikiamajame suvoki- 
me: kalba atskleidžia būtį ir jima klausiantįjį į šį atsklei- 
dimą. Tuo tarpu tauškalas, smalsumo vedamas, nėra to- 
kio pobūdžio, jog sąmojingai perteiktų „šį tą kaip ši tą" *. 
Tauškale girdima, pasak Heideggerio, „ne tiek būtybė, 
apie kurią kalbama, kiek „pats tauškėjimas kaip toks“ 4. 
Todėl ir suprantamas yra čia ne pats dalykas, o tik tauš- 
kalo žodžiai: „Tauškalas yra galimybė suprasti viską, ne- 
linkstant iš anksto į patį dalyką" *7. Štai kodėl tauškalas 
„sustabdo kiekvieną naują klausimą ir kiekvieną galynė- 

jimąsi“ (t. p.). Iš tauškalo nekyla joks ginčas ar tolimes- 
nis skverbimasis gilyn, kadangi tauškalas neturi žemės 
(bodenlos), į kurią atsirėmęs galėtų skverbtis. Tauškalas 
kybo ore, todėl sklinda viešumoje, apimdamas vis plates- 
nius sluoksnius ir juos slėgdamas savo „autoritetu“. Tauš- 
kalas primeta savo valią: „taip yra, kadangi taip sakoma" 
(t. p.). Tuo būdu tauškalas virsta filosofinio klausimo prie- 
šingybe ir suzlugdo jį pačioje pradžioje: tauškalo valdomo- 
joje erdvėje joks filosofavimas yra neįmanomas. Tauška- 
lo būklė yra neklausiančioji būklė pačia antropologinė sa“ 
vo sąranga. | TTT 

M. Heideggerio bevardį subjektą paryškina N. Berdia- 
jevas Iėkšiumo prasmeniu; lėkštumo, kuris sudaras dvasi- 
nio buržuaziškumo arba miesčioniškumo esmę, Berdiajevo 
nusakytą tuo pačiu metu (1926) ir tais pačiais bruožais, 
kaip ir Heideggerio. „Buržuaziškumas,— pasak Berdiaje- 
vo,— yra dvasios būklė ir jos kryptis; tai pirmykštis bū- 
ties pergyvenimas. Jis nėra socialinė ar ekonominė, tuo 
labiau ne psichologinė ar etinė kategorija. Tai dvasinė ir 
ontologinė kategorija“ (p. 3); „tai amžinas pradmuo (na- 
čalo), vienas iš pasaulinių pradmenų, pasirodąs vis nau- 
jomis ir naujomis apraiškomis“; buržuaziškumas yra gali- 
mas „visose dvasinio gyvenimo srityse: galima būti bur- 
žujumi religijoje, dorovėje, moksle ir mene“; visose sri- 
tyse buržuazinis žmogus „jaučia savo persvarą ir galią“, 
bet tai esanti, pasak Berdiajevo, kaip ir pasak Heidegge- 
rio, „svetima persvara bei galia: „visose srityse buržujus 
nori rodytis, būdamas bejėgis būti“ *. Tai ta pati mintis, 
kuria Platonas, kaip minėjome, apibūdina neišmanėlius: 
užuot buvę, jie rodosi esą „tokie“ ar „kitokie“. 

Šią buržuazinio žmogaus pastangą rodytis Berdiajevas 
ir vadina Jėkštumu (platitude). Juo žmogus „išreiškia ga- 
lutinį įsikūrimą žemesnėje plotmėje, kurioje dingsta 
ne tik aukštesniojo pasaulio ilgesys ar šventas nuogąstis 
transcendencijos akivaizdoje, bet net ir baimė“ ‘° kaip ap- 
raiška žmogaus buvojimo nebūties grėsmėje. Šios grėsmės 
buržuaziškai nusiteikęs žmogus nepergyvėna, nes lėkštu- 
mas, tarsi ana Tiutčevo skara, pridengia bet kokį pakili- 
mą ir bet kokią bedugnę: „Kalnai išnyksta visam laikui 
iš akiračio, palikdami tik begalinę lygumą. Lėkštumas 
paslepia gyvenimo tragiką ir jo nuogąsčius; jis išdildo iš 
atminties socialinės kasdienybės kilmę iš nuodėmės; kas- 
cienybe čia buvoja visiškai patenkinta ir džiaugiasi net 
nebūtybės paviršiumi; ji yra galutinis apsistojimas šiame 

paviršiuje, griežtas lūžis su būties branduoliu, baimė grįž- 
ti į bet kokią gelmę“ (t. p.). Buržuazinio žmogaus pasau- 
lis, jei kalbėtume geometriniais įvaizdžiais, yra grynai 
dvimatis: jis turi ilgį ir plotį, bet jis neturi gylio. Tai be- 
galinė plokštuma, ataidinti dvasioje kaip lėkštumas. Tei- 
singai tad Berdiajevas sako, kad buržuaziniam žmogui „yra 
svetima simbolinė pasaulėžvalga; šis žmogus nėra simbo- 
listas, kuriam regimasis bei praeinantysis mūsų pasaulis 
būtų kito, neregimojo, tikrojo pasaulio prasmuo; buržuazi- 
nis žmogus yra ne simbolistas, o tik naivus realistas“ *?. 
M. Heideggerio bevardis subjektas, verčiąs visus buvoti 
vienodai, išnyra buržuazinėje būsenoje visu ryškumu: 
„Lėkštumas,— sako Berdiajevas,— įgalina tik kartojimą ir 
begalinį vienodumą“ SI, Lėkštumas kaip buvojimo matmuo 
užgniaužia kiekvieną mėginimą eiti gilyn, nes gylio mat- 
mens lėkštumas nepažįsta. 

„Gelmės matmens stokoje kaip tik ir glūdi neklausian- 
čiosios būklės esminis pobūdis. Tiek Heideggerio bevardis 
"subjektas, tiek Berdiajevo miesčionis klausia daug ko, bet 
jo klausimas išsisemia jo. užsiėmimu“, nesavais tapę žmo- 
nės, pasak Heideggerio, „yra tai, ką jie veikia (betrei- 
ben)" 5., Užsiėmimo būdas yra jiems jų buvojimo būdas. 
Berdiajevas "taiko jiems G. Marcelio pabrėžtas kategori- 
jas „būti“ ir „turėti“, sakydamas: „BurZujus apibrėžia sa- 
ve ne tuo, kas jis yra, o tuo, ką jis turi" 3, suprantant tu- 
Jėjimą ne ekonomine, o greičiau ontologine . prasme, bū- 
tent kaip buvojimą šalia savęs arba kitame: „foras eram" 
(Augustinas). Abu nusakymai — tiek Heideggerio, tiek 
Berdiajevo — iš esmės yra tapatūs: būti tuo, ką veiki, arba. 
būti tuo, ką turį; kiekvienu atveju būti ne savimi, o tuo, 
ką veiki ar ką turi, vadinasi, daiktu, nes tik daiktas lei- 
džiasi būti veikiamas ar turimas. Tai“ nėra kokia nors is- 
torinė žmogaus būklė; tai nusistatymas būties atžvilgiu; 
tai nuolatinė galimybė atitrūkti nuo pagrindo ir regėti tik 
paviršių, tuo pačiu sulėkštėti savyje, užsisklendžiant gel- 
mes matmeniui. Šis pavojus graso visiems, visur ir visa- 
dos. Jis pažadina filosofijos nuosmukį ir atskirame asme- 
nyje, ir atskiroje tautoje, ir galop atskirame istoriniame 
tarpsnyje. Neklausianti būklė kaip PS yra grėsmin- 
ga kiekvieno dabartis. | 

Kas suardo šią būklę? Kas pergali aną bevardį subjek- 
tą; aną miesčionio lėkštumą, aną buvimą šalia savęs daik- 
to būdu? Kas-nutraukia Tiutčevo minimą paauksuotą die- 
nos .skara;: kad atsivertų nakties gelmė .būties bedugnės 

prasme? — Atsakyti į šį klausimą reiškia atrasti anuos pra- , 
dinius bei pagrindinius patyrimus, iš kurių kyla klausimas 
kaip pirmykštė filosofavimo lytis. Tai reiškia atrasti ir pa: 
čios filosofijos kilmę arba aną akstiną, kuris verčia Zmo- 
gų filosofuoti ir jį lydi visą filosofavimo metą. 


U. FILOSOFIJOS KILIMAS Iš NUOSTABOS 


Pirmasis — ne istoriškai ir ne esmiškai, o tik mūsų 
svarstymų eilėje — iš anų pagrindinių patyrimų, kurie su- 
ardo neklausiančiąją būklę ir pažadina klausimą, yra nuos- 
jaba. Jeigu neklausiančiąją būklę apibūdinome kaip užsi- 
ėmimo ir buvimo tapatybę — esu tai, kuo verčiuosi,— tai 
nuostaba kaip tik ir turi galios sugriauti šią tapatybę, at- 
skleisdama buvimo matmens skirtingumą nuo užsiėmimo 
matmens. Nuostaba, pasak Hegelio, yra žmogiškosios dva- 
sios atbudimas „iš atbukimo bei apdujimo"; tai jos atsi- 
palaidavimas „nuo tiesioginio grynai praktinio santykio su 
pasauliu“ ir atsitraukimas nuo savo pačios „pavienio (sin- 
gulär) būvio“, kad paregėtų tai, kas bendra, esmiška ir 
pastovu Di. Neklausiančiojoje būklėje pasaulis žmogui at- 
rodo esąs vienamatis: tik plokščias, be gylio ar aukščio. 
Tuo tarpu nuostabos ištiktam žmogui jis atsiskleidžia kaip 
dvimatis: Jėkšiumas kaip būsena yra nuostabos pakeičia- 
ma gelmės sąmone, Kasdienybes akivaizdumas dingsta, ir 
būties aiškumo tariamybė išnyra kaip aiški apgaulė. Ko- 
del tai ivyksta, pasakyti vargu ar įmanoma, nes nuostaba 
yra kiekvieno asmens skirtinas pergyvenimas, nesuimamas 
į jokią bendrą ištarą. Staigumas — kalbiškai: „pervėrė kaip 
žaibas“ — yra šio pergyvenimo antropologinė apraiška. 


1. Nuostabos objektas 


Nuostabos galia sukrėsti žmogaus būtybę bei pažadinti 
klausimą kaip tik ir paverčia ją „filosofijos gimimu" 

+ (P. Wust). Tai suvokė jau Platonas. Vienoje „Teaiteto” vie- 
toje Platonas nagrinėja Sokrato lūpomis santykį tarp būs- 
mo ir tapsmo, tačiau tiek dialektiškai, jog Teaitetas, su- CS 
jaudintas Sokrato minties vingių, sušunka: „Dievazi, So- 
kratai! Aš nepaprastai stebiuos, kaipgi čia dabar gali būti! 
Iš-tiesų man kartais tiesiog svaigsta galva“ 5. Į tai So- 
kratas atsako: „Tai kaip tik ir yra filosofo nuotaika (pat- 


Vom 

„hos) — tasai stebėjimasis; nes nėra jokios kitos filosofijos 
pradmės, kaip tik šioji“ (t. p.). Tai, rodos, pats pirmasis 
filosofijos istorijos prasitarimas apie nuostabą ryšium su 
filosofijos kilme; prasitarimas, kurį vėliau pakartojo ai- 
bė mąstytojų: Aristotelis, Augustinas, Tomas Akvinietis, 
Herderis, Hegelis, Heideggeris, Pieperis, Wustas ir daugy- 
bė kitų. Visi jie sutaria, kad nuostaba yra ne laikinė filo- 
sofijos pradžia, o esminė jos kilmė žadinančios ir gaivi- 
nančios tėkmės prasme: filosofija tekanti iš nuostabos, 
kaip upelis tekąs iš šaltinio. Minėtoje „Teaiteto“ vietoje 
Platonas vadina nuostabą „arch& filosofias” (t. p.). Aiš- 
kindamas žodį „archė“, M. Heideggeris sako: „Graikiska- 
ji žodį „arche“ turime suprasti pilnutine prasme. Jis nu- 
sako tai, iš ko kas nors paeina. Šisai betgi „iš ko“ nėra 
paliekamas; greičiau „archė“ virsta tuo, ką nusako žodis 
„archein”,, būtent tai, kas valdo. Nuostabos pathos stovi 
filosofijos pradžioje ne paprastai, kaip, sakysime, rankų 
plovimasis chirurginės operacijos pradžioje. Nuostaba fi- 
losofiją neša ir valdo“ 5. Užtat nėra taip, tarsi žmonės ka- 
daise būtų nustebę, pradėję filosofuoti, o paskiau, filoso- 
{ijai įsismaginus, būtų nuostabą pastūmėję į šalį kaip nebe- 
reikalingą, o filosofija būtų riedėjusi toliau ir be jos. 
Anaiptol! Nuostaba kaip pradmuo negali dingti. Ji visados 
stovi filosofavimo priekyje kaip kildinanti nuotaika, todėl 
filosofavime nuolatos ir buvojanti: „Nuostaba,— pasak 
Heideggerio,— valdo kiekvieną filosofijos žingsnį“ 7. To- 
dėl sugebėjimą stebėtis galime pagrįstai laikyti filosofinės 
kultūros lygmečiu. Asmuo, tauta, istorinis tarpsnis, netekę 
gabumo stebėtis, netenka ir filosofijos, atkrisdami į ne- 
klausiančiąją būklę. Nuostabos stoka yra visados filoso- 
fijos nuosmukio ženklas. Kas nesistebi, tas nefilosofuoja, 
kadangi gyvena būties aiškumo tariamybe. 

Tačiau kuo gi mes stebimės arba, kitaip sakant, kas gi 
mus stebina? Kas yra nuostabos objektas? — Pastaruoju 
metu yra Vakaruose įprasta manyti, esą mes stebimės tuo, 
kad yra šis tas, o ne niekis. Pirmasis šį dalyką yra kė- 
lęs aikštėn Leibnizas, vėliau (1921) jį pakartojo M. Sche- 
leris, regėdamas filosofijos esmę stebėjimesi tuo, „kad yra 
šis tas, o ne greičiau niekis“ *; dar vėliau tai pabrėžė 
M. Heideggeris, pavadindamas šį stebėjimąsi net „pagrin- 
diniu metafizikos klausimų“ 5, Jais šiandien seka ištisa 
eilė kitų mąstytojų (U. Arnold, I. Dūring, J. Pieper, 
H. Rombach, B. Welte...), kurie atdairomis daro išvadą, 
esą ir Platonas kartu su kitais graikų filosofais stebejesis’ 

tuo, kad yra šis tas: „Graikų mastymas,— sako, pavyz- 
džiui, H. Rombachas,— stovi tarsi užkerėtas akivaizdoje 


stebuklo, kad šis tas yra“ ®. Tačiau ši išvada yra apgauli, - 


nes ji yra krikščioniškojo mąstymo — arba bent mąstymo 
Krikščionybės akiratyje — perkėla į graikiškąjį mąstymą; 
perkėla todėl, kad graikiškasis mąstymas klausimo, kodėl 
-yra arba „kad yra” iš viso negalėjo kelti, nes kelti šį klau- 
simą reiškia mąstyti, kad būtybės kaip būtybės galėtų ir 
nebūti. Tuo tarpu būtybės buvimo amžinumas — net kos- 
mologinės sąrangos prasme (Aristotelis) — graikiškajam 
mąstymui yra buvęs viena iš pagrindinių prielaidų. Ste- 
bėtis tuo, kad šis tas yra, reiškia mąstyti nebūtį kaip on- 
tologinę galimybę, kuri galėtų ir likti, nepereidama į on- 
tologinę tikrenybę. Tai iš tikrųjų reiškia mąstyti būtybės 
kilimą iš nebūties ar jos grįžimą nebūtin, kas graikams 


buvo visiškai svetima. Todėl K. Löwithas teisingai prikiša“ 


A 


M. Heideggeriui, esą šisai, klausdamas, „kodėl yra būty- ` 


bė, o ne greičiau niekis“, mąsto „„krikščioniškosios tradici- 
jos rėmuose“ *!. Stebėtis būtybės buvimu (kad yra) reiškia 
laikyti ją atsitiktine (contingens)._Bütybes atsitiktinumas 
(contingentia) yra betgi skirtinai krikščioniškoji sąvoka. 

Norėdami suvokti tikrąjį nuostabos objektą, turime 
grįžti atgal į Platono „Teaitetą“ ir kiek arčiau žvilgtelėti 
į minėtą tekstą. Kuo gi stebisi Teaitetas, kad jam net 
svaigsta galva? Prieš išreikšdamas savą nuostabą, Teaite- 
tas kartu su Sokratu svarsto sofisto Protagoro teiginį, esą 
kas nors galįs tapti didesnis neaugdamas. Šį teiginį So- 
kratas paneigia trimis savais teiginiais: {tf niekas nėra di- 
desnis ar mažesnis, kol jis yra pats sau lygus; 2) tasai, 
kuriam nieko nepridedama ir neatimama, nei auga, nei 
mažėja, pasilikdamas visad toks pat; 3) ko pirmiau nebu- 
vo, negali būti nė paskiau, jeigu netapo ®. Visi šie teigi- 
niai yra pačios akivaizdybės, taip kad Teaitetas jiems pri- 
taria be niekur nieko. Nekintanti būtybė savaime juk lieka 
ta pati. Teaitetas todėl ir mano Sokratą gerai supratęs. 
Bet štai, sekdamas sava dialektika kaip gimdomuoju me- 
nu (maieutikė), Sokratas staiga viską apverčia aukštyn ko- 
jomis. Jis pasakoja, kad jis esąs jau subrendęs vyras ir 
todėl nebeaugas; jo ūgis nei didėjąs, nei mažėjąs, pasi- 
likdamas lygus sau pačiam. Dabar Sokratas esąs didesnis 
už Teaitetą. Tačiau Teaitetas esąs dar jaunas ir todėl te- 
beaugąs. Po metų galį atsitikti, kad Teaitetas būsiąs di- 
desnis negu Sokratas. Tuomet Sokratas būsiąs mažesnis už 
Teaitetą. Betgi Sokratas metų eigoje savo ūgio neprarado. 

Jis pasiliko pats sau lygus, Ir vis dėlto jis pasidarė ma- 
žesnis. Logika nepermaldaujamai teigia: niekas nekinta ne- 
tapdamas. Sokratas, būdamas subrendęs, savo ūgiu ne- 
betapo, todėl nebegalėjo pasidaryti nė mažesnis. Tačiau 
atsistojęs šalia Teaiteto, jis aiškiai regi, kad yra pasida- 
ręs mažesnis. Taigi: mažesnis ir kartu ne mažesnis. 
Paslėptą šitokio galvojimo klaidą atrasti nesunku. Sa- 
vokos „didesnis“ ar „mažesnis“ yra santykinės, apiman- 
čios Mažiausiai du narius. Tuo tarpu santykis lieka pats 
sau lygus tik tada, kai lieka patys sau lygūs ir jo nariai, 
Kintant bent vienam santykio nariui, kinta ir pats san- 
tykis. Minėti trys Sokrato dėsniai galioja, be abejo, ir san- 
tykiui, tačiau tik tuomet, kai jis ir yra mąstomas kaip 
santykis visu plotu, vadinasi, visais savo nariais. Užtat 
kai Sokratas sako, kad dabar jis esąs didesnis, o po me- 
tu būsiąs mažesnis, tai jis turi galvoje savo santyki su Te- 
aitetu. Betgi šis santykis kinta, kadangi Teaitetas kaip an- 
trasis jo narys augdamas kinta. Sokratas kaip pirmasis 
santykio narys pasilieka, tiesa, toks pat, bet pats vienas 
jis negali išlaikyti santykio tapatybės, kadangi ne jis vie- 
nas jį sudaro. Tuo tarpu Teaitetas kinta, keisdamas ir patį 
santykį, kuriame Sokratas buvoja. Tačiau kai Sokratas 
sako, kad jis savo ūgiu netapo mažesnis, tai jis turi gal- 
voje nebe savo santykį su Teaitetu, o tik save patį kaip 
pavienę būtybę. Ši pavienė būtybė, išjungta iš santykio, 
nepasidarė, žinoma, mažesnė; ji paliko iš tikro pati sau 
lygi. Nuosekliai tad Sokrato išvada: jis esąs mažesnis ir 
kartu ne mažesnis, yra dviprasmė. Mažesnis yra Sokra- 
tas kaip santykinė būtybė; ne mažesnis jis yra kaip pa- 
vienė būtybė. Protagoro teiginys, esą kas nors galįs pasi- 
daryti didesnis neaugdamas, kaip tik ir remiasi šitokia dvi- 
prasmybe, kaip ir daugybė įvairių kitų sofistinių teiginių. 
Mūsų klausimui yra ne tiek svarbi šio galvojimo lo- 
gika, kiek tai, kas nustebina Teaitetą. jo eigoje. Logika 
verčia Teaitetą pripažinti, kad Sokrato ūgis nekinta ir kad 
todėl jis negali būti mažesnis. Tikrovė verčia jį pripažin- 
ti, kad Sokratas vis dėlto pasidarė mažesnis. Šitoje tad 
vietoje Teaitetas ir sušunka: „Dievazi, Sokratai! Aš nepa- 
prastai stebiuosi". Kuo. jis stebisi? Į tai atsako tolimesni jo 
paties žodžiai: „Kaipgi čia dabar gali būti?" Kaip tai gali 
būti, kad Sokratas, neprarasdamas savo ūgio, pasidarė ma- 
žesnis? Šiame „kaip“ tad ir slypi nuostabos. objektas, Te- 
aitetas tikėjosi anuos tris Sokrato teiginius supratęs ir 
tuo būdu įžvelgęs svarstomo dalyko esmę. Nūnai jis stai- 

ga suvokia, kad visa tai nėra jau taip paprasta; kad svars- 
tomas dalykas yra kur kas sudėtingesnis negu pradžioje 
atrodęs; kad teiginys „niekas nekinta netapdamas“ turįs 
dar ir kitą, nelauktai keistą pusę. Ir kai ši pusė netikėtai 
atsiskleidžia, žmogų pagauna nuostaba: kaip tai yra ga- 
lima! Formalinis nuostabos objektas užtat yra ne tai, kad 
šis tas yra, bet tai, kaip tasai „šis tas“ buvoja. Trumpai 
tariant, nuostabos objektas yra būtybės būsena. Nuosta- 
boje atsiveria ne būties ir nebūties priešybė („kad yra šis 
tas, o ne greičiau niekis“), bet priešybė tarp tariamai aiš- 
kios ir tikroviškai neaiškios būsenos. Štai kodėl Aristote- 
lis nuostabą ir sieja su mąstymo aklaviete ®. Aklavietė 
iškelia aikštėn naujosios būsenos priešybę senajai būsenai, 
suglumina mąstytoją, ir jis stebisi, kaip tai gali būti, kad 
jo mąstymas neberanda išeities. Filosofija gema anaiptol 
ne savaime; ji esti „gimdoma skausmuose“, spaudžiama 
būtybės priešingybių ir tuo versdama mus klausti bei ieš- 
koti. Sotus neklausiančiosios būklės aiškumas virsta akla- 
vietėje alkio pilnu klausimu: kaipgi čia dabar iš tikrųjų 
yra? 

Šitokią nuostabos objekto sampratą pateikia mums ne 
tik Platonas, bet ir Augustinas, susidūręs su žmogiškosios 
atminties savotiikumu. Atmintis kaip galia susigrąžinti są- 
monen praeiti yra tokia aiški, jog kasdienoje mes apie ja 
paprastai nė negalvojame, Ilgus dešimtmečius negalvojo 
apie ją nė Augustinas. Bet vėliau, pradėjęs įtampiai ap- 
mąstyti savo santykį su Dievu ir tuo būdu labiau gilintis į 
savo paties vidų, jis atrado ten atmintį kaip „plačia ir be- 
galinę ertmę (penetrale)”, kurios „dugno niekas nėra pa- 
siekęs" %, Tačiau atminties turinys buvoja žmoguje ne 
daiktiškai, o vaizdiškai. Čia tad ir kyla klausimas: kaip tai 
yra galima? Be to, Augustinas pastebi, kad žmogus atsi- 
mena ne tik daiktus, bet ir tai, kad jis juos kadaise paži- 
no — teisingai ar klaidingai: „jis atsimena atsiminęs“ 95; 
„jis atsimena pamiršęs“ %. Kartu Augustinas suvokia, kad 
atmintis turinti savą subjektą, kuris ją neša, vadinasi, ku- 
ris su atmintimi nesutampa ir atminčiai nepasiduoda, nes 
niekad nevirsta praeitimi. Vadinasi, „aš neapimu viso sa- 
vęs, kas esu. Ar tad siela (animus) yra per ankšta ap- 
glėbti pačią save (ad habendum se ipsum)? — klausia Au- 
gustinas.— Ir kur yra tai, ir kas yra tai, ko ji neapima? Ar 
šalia jos, o ne joje pačioje? Ir kokiu būdu ji to neapi- 
ma?” e 

Šių klausimų spaudžiamas Augustinas sušunka beveik 

Teaiteto žodžiais: „Mane apninka didžiulė nuostaba! Aše 
apstulbstu” (t. p.). Ir kaip tik čia Augustinas taria anuo. 
amžiais kartojamus žodžius: „Žmonės stebisi kalnų aukš 
tumu, jūros bangavimu, upių platumu, vandenyno apim 
timi, žvaigždžių sukimusi, o pamiršta patys save, savim 
nesistebedami" (t. p.). Iš tikro gi tai žmogus yra pats nuos 
tabiausias padaras, tačiau ne tuo, kad yra, o tuo, kaip yra 
„Kas gi aš esu, mano Dieve? Kokios prigimties aš esu?” ê 
Nuolatinis kartojimas žodžio „kaip“ ir „kokiu būdu“ (guo 

y modo) aiškiai rodo, kad Augustinui, kaip ir Platonui, nuo 
stabą žadina ne „kad“, o „kaip“. Kaip yra galimas daiktc 
vaizdas žmogaus sieloje? Kaip buvoja joje anie kalnai 
ahos jūros, upės, žvaigždės, kurias žmogus regi užu sa- 
vęs ir jomis stebisi? Kasdieninis atminties suprantamumas 
dingsta: ją apmąstant, atsiveria kažkokia baimę keliant 
gelmė — „scio quid horrendum" (t. p.). Ir šios gelmės aki 
vaizdoje daiktai pradeda buvöti kilaip negu anksčiau. To. 
dėl tiek Platonui, tiek Augustinui tinka Aristotelio teigi 
nys: „Filosofija kyla iš stebėjimosi tuo, kaip daiktai būnė 
ir veikia" 9, 


2. Pasaulio pergyvenimas nuostaboje 


Kas yra šisai „kaip“, kad jis pajėgia mus nustebinti: 
Kaipgi turi būti suręsta būtybės būsena, kad ja stebėtu- 
mes? Juk ne kiekvienos būsenos akivaizdoje mus nuostabc 
ištinka. Būsena, kuri mums apsireiškia, sakysime, baimės, 
nevilties, kančios lytimis, anaiptol mūsų nestebina. Prie- 
šingai, bet kokios neigiamybės atsiskleidimas būtybėje 
nuostabą kaip tik sužlugdo: kiekviena neigiamybė mus 
nugąsdina ir atstumia. Mes stebimės tik teigiamybe. Ir juc 
didesnė ar paslaptingesnė yra Be teigiamybe, juc 
gilesnę ji kelia mumyse nuostabą. Šia prasme esama vi- 
dinio ryšio tarp nuostabos ir graikiškojo būtybės kaip kos- 

mo pergyvenimö; ryšio, kuris mums nušviečia ne tik at- 
siradimą, bet ir pobūdį filosofijos, kuri iš nuostabos kyla 
ir nuostaba laikosi. 

Graikiškasis pasaulio pavadinimas „kosmu“ yra gerai 
žinomas. Mažiau yra žinoma gilesnioji tokio pavadinimo 
reikšmė. Žodis „kosmos“ pradžioje reiškė „tvarką“, pir- 
moje eilėje karinę tvarką: tam tikru būdu sustatytas ka- 
reivių eiles ar net ir jų aprangą, įgydamas dėl to ir „pa- 

mpuošalo“ prasmę, kadangi kareivio apranga — šalmas, sky- 
"das, kardas, ietis — iš tikro buvo jo puošmenos, ne kartą 
"net ir didžiai meniškai išgražintos. Anaksimenas pirmasis 
žodį „kosmas” pritaikė pasauliui, šiai regimai visatai, sa- 
kydamas, kad oras kaip pradmuo apimąs visą kosmą. Bet 
šitoks turininis žodžio „kosmas“ išplėtimas ir vėlesnis šio 
išplėtimo besąlyginis vartojimas buvo įmanomas tik todėl, 
kad graikiškasis pasaulio pergyvenimas atitiko pirmykštę 
„kosmo“ kaip tvarkos ir papuošalo prasmę. Tvarka ir pa- 
puošalas esą ne tik tai, ką pats Žmogus sukuriąs, pavyz- 
džiui, kariuomenė ir valstybė, apranga ir puošmenos, bet 
ir tai, kas Žmogų apsupa iš viršaus, būtent pasaulis. Daik- 
tų santykis, pajėgiąs kelti nuostabą, esąs ne kas kita, 
kaip tvarkos ir puošmenos santykis. Savaimingas pergyve- 
nimas graikiškojo kraštovaizdžio, pilno šviesos bei gro- 
žio ir žavėjusio Europos filosofus ir menininkus, pradedant 
Renesansu ir baigiant Goethe, Renanu, Nietzsche, Gogoliu, 
Leontjevu, virto graikų filosofijoje samoningu įsitikinimu: 
visata yra kosmas, vadinasi, tvarka bei darna. Ir ši tvar- 
ka bei darna persunkianti kiekvieną būtybę, kadangi 
kiekviena dalyvaujanti visumoje ir esanti visumos laiko- 
ma. Ši tad graži bei šviesi visuma, ši jos tvarka bei darna 
kaip tik ir kelianti mumyse nuostabą. Kitaip tariant, kad 
būtybės būsena mus stebintų, ji turi büti-„kosmas": tvar- 
kinga, graži, šviesi, perregima. „Kosmas” yra materialinis 


N 


nuostabos objektas. „Nuostaboje,— sako P. Wustas, vienas - 


iš ryžtingiausių nuostabos kaip filosofijos kilmės gynėjų, — 
mes savaime pripažįstame visos būties amžinosios tvar- 
kos tikrybę. Stebėdamiesi mes tikime, dar neabejodami, 
visuotinę buvimo prasmę“; kur žmonės yra. dar išlaikę 
gryną nuostabą, ten „jie yra atsivėrę šviesos, vaiskumo ir 
grožio persunktai būties karalijai“ ”°. Šiuo atžvilgiu Wus- 
tas būdingai vadina filosofiją „mokovu įsiklausyti į pir- 
mykštę visų daiktų melodiją bei harmoniją" 7!, 

Sklaidydamas kiek giliau šį įsiklausymą, Wustas ran- 
da jame tris pagrindinius sandus: 1) .dZiugesi, 2) pasilikė- 
jimą ir 3) pagarbą. 12 


+, Stebejimasis kosmu, vadinasi, tvarka bei darna, suke- / 


lia žmoguje, pasak Wusto, visų pirma džiaugsmo banga: 
„Pirmu nuostabos veiksmu pateka mums dvasios saulė, 
spindėdama mūsojo būvio akiratyje, ir antkūninis malo- 
numas užlieja visą žmogų, kai pirmieji jos spinduliai nu- 
šviečia bei leidžia paregėti jaudinančius visų daiktų pa- 
vidalo bruožus ir amžiną jų tvarką“ 72. Užtat nuostabą 


5. A. Maceina, 6 t. 65 


Wustas ir vadina „neapsakomu džiaugsmo jausmu“, kuris 
žmogų stumte stumia „šviesos linkui“, taip kad „jis norėtų 
išgerti ją ligi pat giliausio dugno“ 7%. Nuostaboje „sužiba 
absoliuti gryno dvasingumo dienos šviesa“; ja prasideda 
„dvasinės dienos apyaušris“; „ji atskiria žmogų nuo ne- 
dvasinės gamtos”, teikdama jam „svaiginančią pergalės 
sąmonę“, lydimą „džiaugsmingo pirmenybės jausmo“, tar- 
si žmogus būtų įkopęs į kalno viršūnę ir „skaidrumo ga- 
lia pakilęs viršum visų aklo objektų pasaulio būtybių“ **. 
Wustas nuolatos gretina vaiko stebėjimąsi su filosofo nuos- 
taba: abu džiaugiasi tuo, kas juos stebina: „Aš vis aiš- 
kiau regiu, — rašo Wustas viename laiške,— kad filosofas; 
būtent kaip filosofas, turi turėti nekaltą žvilgį daiktams 
kaip ir vaikas, tai yra pirmykštį meilės žvilgį nekaltai ir 
visiškai objektyvinei būčiai daiktų, kurie nėra iškritę iš 
savo įstatymo, kaip tai yra padaręs žmogus, tapdamas nu- 
sidėjėliu“ 7°, Šiuo nekaltu žvilgiu Wustas mėgina aiskin- 
ti tiek senovinį jaunatvišką graikų džiūgavimą, tiek Re- 
nesanso polinkį į graikiškumą, tiek net krikščioniškąją pa- 
saulio jauseną, apsireiškusią Pranciškaus Asyžiečio santy- 
kyje su daiktais: visur čia, pasak Wusto, atsiskleidžia 
„ „sveikas stebėjimasis begaliniu pasaulio grožiu“ 7°. 

Y Būtybės būsena kaip kosmas savaime patraukia paskui 
"save pasitikėjimą, kuris šalia džiugesio sudaro tolimesnį 
besistebinčiojo žmogaus pergyvenimą, nes džiaugtis gali- 
ma tik tuo, kuo pasitikiu, vadinasi, kuo neabejoju ir ko 
neįtarinėju. „Mes stebimės,— sako Wustas,— visiškai ir“ 
vaikiškai maldingai pasitikėdami"; nuostaboje „dar nėra 
atbudusi viską nuodijanti abejonė“, „ana demoniškoji 
klasta bei pikta apgaulė“, kelianti mums įtarimą, esą- 
„ji galėtų slėptis už kiekvienos būtybės“; „skepticizmo 
kirminas dar negraužia jauno dvasios pumpuro"; nerimą 
keliantis klausimas „kazin?” dar „nekužda į ausį“; „nuos- 
tabos paliesta siela yra dar vaikiškai nekalta, dar giliau- 
siai pasitikinti būtimi, tebegyvenanti pirmykščių sveiku ir 
prigimtu būties neįtarimu (Unbefangenheit)"; „jos gelmėse 
yra dar išlikęs pasitikintis atsidavimas“ "7. Todėl nuostaba 
esanti pilna optimizmo, žadinančio žmoguje stiprų kūrybi- 
nį polėkį ir tuo saugančio kultūrą „nuo krikdančios link- 
mes" "8 Šiuo atžvilgiu P. Wustas sklaido nuostabą visiš- 
kai kitaip negu, sakysime, W. Weischedelis, kuris savo 
dėmesį telkia aplink Aristotelio nurodytą nuostaboje sly- 
pinčią aklavietę, rasdamas joje būtybės abejotinumą, to- 
dėl ir pačią nuostabą aiškindamas „kaip abejotinumo pa- 

tyrimą“ 7°, Tuo tarpu, pasak Wusto, nuostaboje jokio abe- 
jotinumo dar nėra, nes tvarka bei darna, šviesa bei grožis 
atskleidžią žmogui vidinę būtybės tiesą, kurios regimybė 
jį traukianti ir žavinti, nekeldama jokių abejonių ar įta-— 
rimo. gë 

Pasitikėjimas būtimi eina kartu su pagarba būčiai. Ne- 
kylant abejonei bei įtarimui, nuostaba savaime atveria bū- 
tį kaip objektyvią tiesą, ir žmogui belieka tik nusilenkti 
šiai tiesai. Todėl nors Wustas ir įsakmiai kalba apie nuos- 
tabą kaip paskatą žmogui atbusti iš nesąmoningo ryšio su 
daiktiniu pasauliu ir tuo pakilti viršum jo, vis dėlto jis 
kartu pabrėžia ir šios atbudusios asmeninės sąmonės pa- 
klusimą nuostaboje apsireiškusiai būties tvarkai bei dar- 
nai. Nuostaba, pasak Wusto, anaiptol nevedanti žmogaus 
į subjektyvuma; atvirkščiai, nuostaboje esama tiesiog „ob- 
jektyvumo pertekliaus, nuslegiančio „subjektyvumą“ ®, 
Nuostaba esanti žmogaus „veržimosi į objektyvumą iš- 
vystymas“ (p. 437): tai „mylintis atsidavimas objektui“ ir 
„dvasios nusižeminimas prieš objektą“ H. Todėl nuostabą 
ir pagarbą Wustas laiko dviem to paties dalyko pusėmis: 

+ „Pagarboje nustembame patys savimi ir objektyvine sri- 
timi, nuostaboje sąmoningai dėkojame ir mylime“ 82, Ir ki- 
toje vietoje: „Nuostaba ir pagarba siejasi savo gelmėmis 
viena su kita ontologiskai”; „nuostaba ir pagarba, stebė- 
jimasis ir žavėjimasis yra sudėtingas dvipusis jautulys (Af- 
fekt), tai tikrai pirmykštis žmogaus sielos jautulys“ ®. Iš- 
kėlusi žmogų viršum daiktinio pasaulio, nuostaba kita sa- 
vo puse, būtent pagarba, grąžina jį į to paties pasaulio 
objektyvumą. 

Šių pergyvenimų šviesoje pasaulis įgyja ryškių este: 
tinių bruožų: kosmas esąs didingas meno veikalas, ypač 
Aristotelio mąstyme, kuriame gamtos sąvoka yra tapusi 
pagrindine, apsprendusia visą tolimesniąją — net ir krikš- 
čioniškąją — Vakarų filosofiją. Tai, kas Platonui buvo ana- 
pusinė idėja, Aristoteliui yra šiapusinė gamtinio daikto I 
lytis (entelecheia); vadinasi, mastas bei kryptis, pasiekto M 
tikslo „būklė arba aukščiausiasis taškas. Visuotinis tikslas 

Li į(telos)! gyvenąs gamtoje, ir šisai tikslas esąs grožis (to ka- 
ton) kaip visa valdąs dėsnis °. Pasaulyje sutinkamos prie- 
šingybės — gėris ir blogis, džiaugsmas ir skausmas, tei- 
sybė ir neteisybė — esą papildomieji-kosmo sandai, sudarą 
jo damą, kaip ir kiekviename meno veikale, kuris, pasak 
Aristotelio, kyląs menininko gabumu atvaizduoti gamtą 
{mimäsis). Nuostabiausia betgi yra tai, kad pasaulio kaip 

meno veikalo samprata glūdi ne tik stabmeldiškojoje grai- 
kų sąmonėje, bet kad ji yra pasilikusi ir krikščioniškojoje 
filosofijoje, nors tai ir prieštarauja Evangelijos įspėjimui, 
jog „visas pasaulis yra piktojo pavergtas“ (1 Jn 5, 19). Die- 
vas tapo žmogumi, kentėjo ir mirė ne meno veikalui gel- 
bėtų. Ir nuo ko gi jis būtų galėjęs jį gelbėti, jei gėrio ir 
blogio priešingybė sudaranti jo darnos bei grožio sąlygą? 
Pasaulio kaip meno veikalo išganymas yra iš tikro jo su- 
gadinimas, kadangi jis pašalina ar bent žada pašalinti 
vieną iš pasaulio darnos sandų, būtent blogi. Tačiau, ne- 
paisant šio aiškaus prieštaravimo, krikščioniškieji mąstyto- 
jai kartote kartojo platoniškai aristotelinę sampratą, pra- 
siveržiančią visur, kur tik filosofavimo kilmė yra nuos- 
taba. Sakysime: Augustinas tiki, esą „visų akyse pasaulis 
yra gražiausiasis“*, o istorija esanti „puikiausia gies- 
me — pulcherrimum carmen“: Tomas Akvinietis kalba 
apie „visatos tobulumą — perfectio universi“ kaip iš gerų 
ir blogų dalykų —„bona et mala“ — suręstą grožybę Bi: 
Leibnizas grindžia savo metafiziką „iš anksto įtvirtinta 
darna — harmonia praestabilita“, kuri padaranti pasaulį 
patį geriausią, kokį tik Dievas galėjęs sukurti, nes „kitaip 
jis iš viso nebūtų turėjęs pagrindo jam kurti“ 88, Tai kele- 
tas pavyzdžių, kurių eilę galėtume pratęsti ligi pat mūsų 
dienų (J. Pieper, P. Wust). Visų jų filosofavimas kyla iš 
nuostabos, todėl jie visi ir sklaido pasaulį kaip kosmą 
darnos, tvarkos ir net estetinės grožybės prasme, 

Todėl mes dabar ir klausiame: kokio pobūdžio yra ta- 
sai filosofavimas ir toji filosofija, kurie kyla iš nuostabos? 
Nes minėtieji pagrindiniai patyrimai, būdami ne praeinan- 
tieji akstinai, o pasiliekantieji kilmės šaltiniai, sava są- 
ranga apsprendžia ir iš jų tekančios filosofijos sąrangą. 
Filosofijos kilmės šaltiniai, kaip tai pastebėjo ir P. Wus- 
tas, įtaigauja tiek „filosofavimo būdą“, tiek „pagrindines 
filosofijos lytis“ ®, O ryšium su nuostaba J. Pieperis tie- 
siog tvirtina: „Vidinė filosofavimo sąranga yra tolygi 
nuostabos sarangai””. Kaip tad ši nuostabos sąranga at- 


„ spindi savimi filosofavimo būdą ir filosofijos pavidalą? 


Pitagorui yra priskiriama pažiūra, kad gyvenimas esąs 


. šventė<(panėgyris), į kurią vieni einą rodytų savo meną: tai 


artistai; kiti — varytų prekybą: tai pirkliai; treti — pasižiū- 
rėtų: tai filosofai. Ir iš tikro nuostabos pažadintas filoso- 
favimas reiškiasi visų pirma „žiūrėjimu“ arba stebėjimu: 
stebime tai, kas: stebina. Nes jeigu būtybė nuöstaboje at- 
siskleidžia kaip tvarkos, darnos, grožio, šviesos pilna bū- 

sena, tai žmogui nebelieka nieko kito, kaip tik ją stebėti: 
į ją įsižiūrėti, įsiklausyti, įsijausti. Nuostabos objektui var- 
gu ar turime noro bei reikalo ką nors prikišti, vadinasi, 
stengtis ką nors jame taisyti: būsena kaip kosmas yra 
juk be kliaudos. Nuosekliai tad nuostaba neskatina veik- 
los, kadangi kiekviena veikla yra jau kišimasis. Betgi kaip 
būtų galima kištis į tvarką, darną, grožį, jų nesugadinant? 
Užtat filosofavimas, vedamas nuostabos, ir reiškia veik- 
los priešingybę. Tai gryna „teorija“ pirmykšte šio žodžio 
prasme: „theörein-speculari”: apsidairyti aplinkui, apmąs- 
tyti. Be abejo, Aristoteliui . „theorein“ reiškė mąstomąją 
veiklą, kurią jis laikė kilniausia veiklos lytimi. Tačiau mąs- 
tymas, nors iš tikro ir būtų įtampi vidinė veikla, nesiver- 
žia, pasak Aristotelio, į lauką: ši veikla „turi savo „tikslą 
savyje ir nesiekia jokio tikslo šalia mąstymo“ ?!. Todėl 
teorijoje kaip vidinėje veikloje „nėra nė pėdsakų noro | 
daiktus keisti“, kaip šią seną aristotelinę mintį mūsų die- . 
nomis nusako J. Pieperis??. Nuostaba, kaip jau minėta, . 
grąžina žmogų į daiktų objektyvumą ir palenkia jį daik- 
tų tiesai. Filosofuoti stebintis reiškia, pasak Pieperio, „gIy- 
nai imliu būdu žvelgti į tikrovę“, kadangi čia „apspren- 
džia (mafgebend) tik daiktai, o siela yra tik apsprendžia- 
ma (maßempfangend)" (t. p.). Šiuo apsprendimu ji prisi- 
imanti kosmo kaip tvarkos, darnos, grožio būseną, todėl ir 
pati tampanti tvarkinga, dami ir graži. 

Štai kodėl net ir mūsų metu nuostabą pabrėžiantieji 
mąstytojai laiko imlų stebėjimą vienintelę tikrojo, filesofa- 
vimo lytimi, o polinkį daiktus keisti — filosofijos žlugimu: ' 
K. Marxo reikalavimas, kad filosofija pasaulį ne interpre- 
tuotų, bet jį keistų, esąs „kelias, kuriuo žygiuoja istorinis 
filosofijos susinaikinimas“ ®, Klausti filosofijos esmės reiš- 
kią peržengti kasdieninės veiklos plotmę: filosofija kurian- 
tis tik būklėje, laisvoje nuo darbo ir nuo rūpesčio; būklėje, 
kurioje vyrauja nusiteikimas stebėti pasaulį grynai teo- 
riškai ®. Tikroji filosofija remiantis įsitikinimu, esą žmo- 
gaus vertė slypinti ne jo galioje patenkinti reikalą, bet 
jo „sugebėjime stebėti" *, Todėl Renesanso mąstytojai ir 
reikalavo „ypatingai gerbti tą, kuris šiebi pagal tikrąjį fi- 
losofų būdą, nes jis yra dangiškoji, nebe žemiškoji būty- 
be", Trumpai tariant, nuostaboje atsiveria būtybės dar- 
na; filosofavimas yra įsižiūrėjimas 1. Aa darną ir-jos.įėmi- 
mas į filosofuojančiojo vidų. Iš nuostabos kilusioji filoso- 
fija savaime virsta filosofuojančiojo imlumu; kiekvienas 
gi veikimas ateina iš būtybės kaip kosmo. Nuostabos ve- 

damas mąstytojas nusigrįžta nuo savęs- ir atsigrįžta į ša- 
lia savęs ar viršum savęs buvojantį pasaulį. Užtat S. Kier- 
kegaard'as ir sako, kad „žmogus, kuris stebisi, savo as- 
meniu laikosi nuošaliai; jis pamiršta pats save; pamiršta, 
kad jam neduota to, kuo jis stebisi kitame; ir tai kaip tik 
yra gražu, jog jis pamiršta save, kad galėtų stebėtis" 7. 
Iš nuostabos kilęs mąstymas pasineria objekte: „Stebinas 
dalykas praryja mane“,— sako Kierkegaard'as (t. p.). Tai 
reiškia: nuosiaboje kosmas praryja individą. Atsivėrusi 
tikra ar tik tariama pasaulio darna apgaubia mąstantįjį, 
įjungdama jį į savo visumą kaip šiosios dalį. Nuostaboje, 
pasak Kierkegaard'o, „aš dingstu vis labiau ir labiau, pas- 
kęsdamas mane stebinančiame dalyke, o pats dalykas vis 
didėja ir didėja“ (t. p.). Subjekto problema čia dar ne- 
kyla.: . 

Tai anaiptol nereiškia, kad žmogus nuostabos paža- 
dintoje filosofijoje nebūtų apmąstomas. Tačiau jis čia esti 
apmąstomas kaip vienas objektas šalia daugybės kitų: 
žmogus buvoja kosme, o ne kosmui priešpriešiais, Užtat 
Aristotelio „psichologija, — įžvalgiu H. Heimsoetho posa- 
kiu, — yra fizikos dalis“ *. Iš nuostabos kilusi filosofija 
nesuvokia žmogaus kaip Aš — būtybės vienkartumo. Lai- 
kydama medžiagą, padalintą savo kiekybėje (materia sig- 
nata guantitate), pradu, kuris padarąs, kad būtybė bū: 
nanti individualiai, tiek senovės, tiek viduramžių filosofija 
teikė ontologinę pirmenybę bendrybei, virstančiai skir- 
tybėmis tik kosmologiškai medžiagos galia. Tai ypač ryš- 
kiai regėti Tomo Akviniečio pažiūrose į sielos buvojimą 
po mirties: mirusiųjų sielos, pasak jo, susilietų į vieną sie- 
lą, jeigu jos neturėtų polinkio (inclinatio) į jų turėtą kūną 
kaip jų individualizavimo pagrindą. Tik šis polinkis iš- 
laikąs sielos, atsiskyrusios nuo kūno, individualumą. Indi-, 
vidualybė buvojanti ne iš savęs ir ne savimi, o iš bendry- 
bės ir bendrybe: ji esanti kosmo visybės išsiskleidimas re- 
gimu pavidalu ir turinti tokią pat reikšmę bei vertę, kaip 
įvairių daiktų — gyvų ar negyvų — giminės, rūšys, porū- 
šiai, vadinasi, tarnaujanti pasauliui kaip papuošalas bei 
paivairinimas. Nors Krikščionybė — čia išeina aikštėn an- 
troji nuostabos priešingybė Evangelijai — visa galia ir pa: 
brėžė individualybės vertę kaip tiesioginį santykį su Die: 
vu, pats krikščionių filosofavimas vis dėlto nepajėgė iš- 
sivaduoti iš kosmologinio pobūdžio, išskyrus vieną kitą 
išimtį: Augustinas senovėje, Dunsas Scotas viduramžiais *?. 
Ligi Descartes'o buvo filosofuojama pasaulio kaip nuosta- 

baus statinio akivaizdoje — net ir Renesanso metu, kai at- 
sigavo graikiškumas, virsdamas gyvastingu sąjūdžiu ir tuo 
pačiu atgaivindamas pasaulio kaip kosmo pergyvenimą. 
Todėl vargu ar galima nelygstamai teigti, esą Renesanso 
metu individas išsinėręs iš kosmo !%, Renesanso filosofijos 
šaltinis juk buvo taip pat nuostaba, gal tik kiek labiau 
susitelkusi aplinkui žmogų (plg. Pico della Mirandola), nes 
stebėtis žmogumi galima irgi kaip mažuoju kosmu, jun- 
giančiu savyje visus didžiojo kosmo sandus: „guodammo- 
do omnia” (Tomas Akvinietis). 

Jokia tad filosofija, kilusi iš nuostabos, nepadaro žmo- 
gaus kosmo priešprieša. Visur ir visados tokia filosofija 
telkiasi aplinkui patį kosmą ir todėl virsta — savo są- 
ranga ir savo problematika — viena didžiule kosmologija 
kaip pasaulinio statinio apmąstymu; statinio, senovei reiš- 
kusio būties tobulybę, viduramžiams — laiptus į Dievą. To- 
dėl tik šio kosmologinio filosofijos pobūdžio šviesoje ga- 
lesime suprasti aną gilų perversmą, kurį pradėjo Descar- 
tes, atskleidęs naują filosofavimo šaltinį, būtent abejonė; 
kuri sugriovė pasaulio kaip kosmo sampratą ligi pat gel“ 
mių. 


3. Nuostabos suduzimas 


Kokiu tačiau atveju mes-pergyvename pasaulį ir mus 
pačius, į jį įjungtus, kaip „šviesos, vaiskumo ir grožio per- 
sunktą būties karalija” (P. Wust)? Į tai atsako trakietės 
tarnaitės pašaipa, kurią mums yra perteikęs Platonas ir 
kuri yra išsilaikiusi tarsi prasmuo visą Vakarų filosofijos 
metą. „Teaiteto” dialoge Sokratas pasakoja savo pokalbi- 
ninkui, kaip Talis, įbedęs žvilgsnį į žvaigždėtą dangų ir 
juo stebėdamasis, nepamatęs čia pat esančio šulinio ir į 
ji įkritęs, o pokštininkė tarnaitė nusikvatojusi ir filosofui 
tarusi, esą jis stengiąsis pažinti tai, kas yra aukštai, ta- 
čiau neregis to, kas yra čia pat po jo kojomis. „Šia pa- 
šaipa,— kalba toliau Sokratas — yra vis baksnojama tiems, 
kurie gyvena filosofija“ 19, Ir Sokratas atvirai prisipažįs- 
ta, kad filosofas iš tikro nepastebįs to, kas yra jo artu- 
moje: „Jis nežino nieko apie savo kaimyną bei artimą — 
ne tik ką šis veikia, bet net nė kas jis yra: žmogus ar 
koks kitas padaras. Užtat jis deda daug pastangų sužino- 
ti, kas yra žmogus savyje ir kas jo prigimčiai — skyrium 
nuo visų kitų — tinka daryti ar patirti“ (t. p.). Todėl kai 
filosofas yra verčiamas kuo nors užsiimti ar apie ką nors 

kalbėti, „kas yra po visų kojomis ar visų akyse, fis pra- 
juokina ne tik trakietes, bet ir kitus žmones“; jis nesuge- 
ba gintis, kitą puldamas, „nes nežino apie šį nieko blogo, 
kadangi tuo visiškai nesidomi“ (t. p.). - , 

Pastarieji žodžiai mūsų klausimui yra lemiantieji; filo- 
sofas nesirūpina blogiu. Jis atrodo juokingas, kad nesuge- 
ba spręsti apie artimus dalykus; bet jis nesugeba todėl, 
kad šių artimų dalykų nestebi; jų gi nestebėdamas, jis ne- 
regi nė juos valdančio blogio ir įkrinta „ar į duobę, ar į 
kitą kurią. — pasak Sokrato,— sunkenybę" (t. p.). Nes blo- 
gis gyvena ne tolumoje, bet čia pat po mūsų kojomis: 
„stebėdamasis pasauliu kaip kosmu, filosofas neregi pasau- 
lio kaip chaoso. Neregėti chaoso galima dėl įvairių prie- 
žasčių: nenorėti regėti, negalėti regėti, būti menko patyri- 
mo, būti jaunuoliškai užsidegusiam, turėti aprūpintą gy- 
venimą. ..— kiekvienu atveju turime praeiti pro chaosą, 
kad užeitume tvarką bei darną. Pojūtiškai Sokratas blogį, 
be abejo, mato, tačiau jis nenori jo regėti bei.pripažinti 
dvasiškai: Kai jo pokalbininkas užsimena, esą „žmonėse 
"būtų žymiai mažiau blogio“, jei jie priimtų Sokrato moks- 
lą, tai Sokratas atsako: „Blogis, Teodorai, negali būti nei 
išnaikintas, nes gėriui reikia priešingybės, nei gyventi tarp 
dievų. Betgi tarp mirtingųjų jis vaikšto pagal likimą. To- 
dėl ir reikia stengtis kuo greičiausiai pabėgti iš šios mū- 
sų šalies. O kelias pabėgti yra tapti, kiek galima, pana- 
šiam į Dievą“ (t. p.). Tai reiškia: Sokratas blogį mato, bet 
jis nenori jo nei šalinti, nei prisiimti, kad jį neštų ar juo 
su kitais dalintųsi; jis žiūri į jį kaip į lemtį, nuo kurios 
reikia bėgti paliekant mūsąją plotmę. Sokrato mirtis kaip 
tik ir buvo toksai pabėgimas. Dar daugiau: filosofo gyve- 
nimas, kaip minėta, esąs, pasak Sokrato, ištisas mirties 
troškimas, kad pasitrauktų nuo blogio. Šitaip betgi pergy- 
venant pasaulį, blogis savaime išsprūsta. iš nuostabos pa- 
žadintos filosofijos akiračio; išsprūsta tuo, kad virsta arba 
gėrio priešingybe; Tėikalinga pasauliui kaip darnai, pra- 
dingdamas šviesos bei grožio karalijoje; arba tampa žemė- 
je atsispindinčios anapusinės idėjos iškraipa, kurią reikia 
kuo greičiausiai palikti. Kiekvienu atveju blogis nejsi- 
glaudžia į filosofavimą ir todėl nėra nė apmastomas. „Ant 
stebėtis sugebančios sielos, — būdingai sako P. Wustas,— 
dar nėra nusileidęs niūrus gyvenimo tragikos šešėlis“ 17. 

Tačiau kas gi įvyksta tada, kai toksai šešėlis nusilei- 
džia? Regint, kad blogis yra persunkęs daiktus bei veiks- 
mus ne kaip gėrio papildas, kad susikurtų visuotinė dar- 

na, o kaip gėrio neiginys; darosi neįmanoma žiūrėti į pa- 
saulį kaip tikrą, teisingą, gražų, pilną šviesos bei vaiskumo 


vaizdoje sudūžta, sužlugdydami tuo pačiu ir pasaulio kaip 
kosmo pajautimą. Paregėtas blogis paverčia pasaulį aš- 
trios kovos erdve, kurioje buvojame anaiptol ne tam, kad 
imliai stebetume, bet kad veikliai dalyvautume šioje ko- 
voie, Kovojant gi gyvenimas pasirodo esąs anaiptol ne 
šventė, o rungtynės, iš viso neturinčios žiūrovų, kadangi 
jos vyksta kiekviename iš mūsų. Tuo pačiu dingsta ir nuos- 
taba, nes ši visados reikalauja tam tikro atstumo nuo mus 
stebinančiojo dalyko: nuostaba yra esmiškai tolio matmuo. 
Betgi blogio persunktame pasaulyje tolis dingsta: tarp mü- 
sų ir blogio nėra jokio tarpo; blogis nėra kažkas užu mū- 
sų ar šalia mūsų, bet jis yra mumyse pačiuose ir net mes 
patys. Jis yra mūsų pačių pavojus ir mūsų pačių grumty- 
nės su šiuo pavojumi. Tuo būdu blogio akivaizdoje nuos- 
taba netenka savo objekto. Mums priešpriešiais nėra nie- 
ko, kas mus stebintų, nes kaipgi galėtume stebėtis tuo, kas 
galop atsiskleidžia kaip klasta, netiesa, neteisybė, bjauru- 
mas, žiaurumas, skausmas, kančia ir mirtis? Nuostaba ky- 
la tik akivaizdoje pasaulio kaip puošmenos (kosmos). Bet 
jeigu pasaulis nėra puošmena, tai nėra nė pagrindo juo 
stebėtis. O pasaulis netenka puošmenos pobūdžio tą aki- 
mojį, kai jame paregime blogi. Nuostaba ir blogis išskiria 
vienas kitą. ML 
Tai visu ryškumu patiriame asmeniniame ‘Peterio Wusx 
to (1884—1940) likime. Nuostabą kaip filosofijos kilmės 
šaltinį Wustas yra sklaidęs žymiai plačiau ir aistringiau 
negu kuris kitas mąstytojas. Todėl daugiausia jo žodžiais 
čia ją ir aprašėme. Visa Wusto metafizika yra kilusi iš 
nuostabos ir yra viena didžiulė giesmė būties tvarkai, dar- 
nai, grožiui: „AS esu filosofas, — rašė jis viename laiške, 
dar būdamas gimnazijos mokytojas (1921),— tačiau aš su- 
prantu filosofiją kitaip negu mokykliniai katedrų filosofai. 
Man filosofas yra pasaulio visumos stebėtojas ir pasaulio 
"visumos tapytojas. Kaip toks jis turi teigti gyvenimą tiek 
jo vyksmo gelmėse, tiek jo bangų žaismo paviršiuje; jis 
turi mokytis nujausti, kad meilės ir neapykantos priešta- 
Tos (Paradoxien) išsisprendžia sueidamos vienybėn visa“ 
tos logikoje“ 18. Wustas, kaip ir Sokratas, mato blogį Są- 
vo kūno akimis, tačiau jis nuo jo bėga savo dvasia; bėga 
į aną visatos logikos sukurtą darną: „Mano siela, — rašo 

jis kitame laiške (1928), — trokšte trokšta meilės, begalinės 
meilės, ir kai man kas nors primena, kad pasaulyje esama 
: Ar tamsaus piktybės sando (das Moment), tai tuojau imu 
-drebėti tarsi drugio krečiamas. Ir jei nežinočiau, kad šis 
piktybės sandas baigtinėje būtybėje yra tik antraeilės pri- 
gimties ir kad užu šio antraeilio dalyko visa yra tik švie- 
sa ir tik meilė, jau seniai būčiau nusivylęs buvimu” 104, 
. Todel Wustas ir aptaria buvimą kaip „didžiulę dramą“, ku- 
rioje piktybė esanti „tik intermezzo“; jis lūkuriuoja, ka- 
‘da buvimo garbei bus sukurta „devintoji simfonija“ su 
himnu džiaugsmui, kaip ir L. Beethoveno veikale: „O kaip 
be galo didis ir gražus yra gyvenimas“, — sušunka Wus- 
tas, baigdamas vieną laišką prancūzų rašytojui Romainui 
-Rolland'ui 105, 

Bet štai sėkmingos ir įtakingos savo kūrybos vidurke- 
"lyje (1937) P. Wustas buvo ištiktas vėžio ligos. Trejus me- 
"tus trukusi kova su šia „antraeilės prigimties“ piktybe 
"kaip tik ir parodė, kokia nepakankama ir net paviršutiniš- 
ka buvo visa ankstesnioji Wusto filosofija ir kokia bejėgė 
tokiu atveju yra nuostaba kaip filosofavimo šaltinis. „Kurį 
laiką tiesiog drebėdamas bijojau mirties“, — rašo Wustas 
savo bičiuliui K. Pflegleriui 1%. Baimė yra suprantama mir- 
ties atveju kiekvienam kitam, tačiau ne filosofui, kuris 
nuolatos žavėte žavėjosi pasaulio darna, laikydamas ji 
šviesos bei grožio karalija: jos spinduliuose juk dingstąs 
blogis kaip „antraeilis dalykas". Todėl Wustas ir klausia: 
„Ar tai filosofijos prasmė ir jos išdava? Argi nejuokinga 
ši mirties baimė, kai buvai tikėjęsis esąs visiškai atsida- 
vęs filosofijai?“ (t. p.). Šiame klausime aiškiai girdėti So- 
krato pažiūra, kad filosofo gyvenimas turįs būti nuolati- 
nis mirties troškimas ir kad jis galįs tik džiaugtis, kai re- 
gi mirtį, artėjančią tikroviškai. Ir vis dėlto Sokrato nuotai- 
ka Wusto anaiptol nepaguodžia: jis jaučiasi esąs mirties 
artumo sukrėstas kaip filosofas. Mirties akivaizdoje filo- 
-sofija ne tik neteikia mastytojui tvirtybės, bet sudüzta ir 
pati. Seniau Wustas buvo rašęs vienam pažįstamam pran- 
cūzui (J. de Pange), esą „jis būtų laimingas, galėdamas 
žengti pro mirties vartus" !7, Dabar gi, atsidūręs prie šių 
vartų, prisipažįsta bijąs „skausmų ir galimos mirties“ 108, 
Svarbiausia tačiau yra tai, kad filosofija, kuria Wustas bu- 
-vo tiek pasitikėjęs, pasirodo esanti visiškai bejėgė: „Ko- 
dėl pasirodo esanti nepajėgi (versagt) kiekviena filosofi- 
ja?" — klausia Wustas, nerasdamas atsakymo !®, nes vis 
labiau stiprėjanti liga kelia jam gilių abejonių pačiais an- 

kstesnės savo metafizikos pagrindais: „Aš nebesuprantu 
pasaulio. Aš jaučiuosi taip, tarsi visos mąstymo kategori- 
jos būtų sujukusios, o pats būčiau patekęs į beprotna- 
mj“ !!9, Kažkokia tamsi nuojauta pradeda įgyti vis ryškes- 
nių bruožų: „O galgi iš tikro aloginis likutis sudaro tikrą- 
jį būtybės branduolį?“ (t. p.). 

Tai ypač būdingas klausimas. Seniau blogis atrodė Wus- 
tui esąs „tik antraeilės prigimties“, vadinasi, buvojąs tik 
būtybės paviršiuje, todėl galimas paskandinti visuotinėje 
meilėje ir šviesoje. Nūnai Wustas pradeda spėlioti, ar kar- 
tais blogis nesudarąs paties tikrojo būtybės branduolio, 
vadinasi, ar pati būtybė kaip tokia nesanti aloginė, tai 
yra iracionali. Tokiu atveju visos mąstymo kategorijos, ` 
kuriomis nusakomas pasaulis kaip tvarka ir darna arba 
kaip „visatos logika“, netenka vertės. Iracionalinė būty- 
bės sąranga paverčia pasaulį beprotnamiu. „Mažų mažiau- 
siai, — rašo Wustas— aš esu nusivylęs žmogaus būtybe. 
Jau savyje pačiame randu, kad kažkas netvarkoje” (t. p.). 
Tai nėra skirtina pavienio asmens netvarka. Tai netvar- 
ka, glūdinti būtybėje kaip tokioje: „Pamažu man pra- 
deda aiškėti, kad tai visuotinis nuostolis (Defizit). Nesan- 
dora yra įsitvirtinusi pačioje esmėje. Tačiau kaip ji ten 
pateko?“ (t. p.). Klausimas lieka neatsakytas, nes tai blo- 
gio kilmės klausimas, kurį Wustas spėjo tik paliesti. Bet 
jau ir šis silpnutis palytėjimas turi didžią reikšmę supras- 
ti mąstymui, kilusiam iš nuostabos: „Šių dešimties savai- 
čių skausmo metu aš išmokau daugiau negu iš visos pa- 
saulio filosofijos“ !!!- teigia Wustas. Tai reiškia: susi- 
mąstymas blogio akivaizdoje yra gilesnis negu Iilosofavi- 
mas pasaulio kaip puošmenos akivaizdoje. Jeigu filosofas 
leidžiasi suvedžiojamas šviečiančio būtybės paviršiaus, tai 
jis ir pats pasidaro paviršutiniškas, nes apmąsto būtybę 
kaip išmonę. Tuo tarpu blogis grąžina jo mąstymą į tik- 
rovę, kurioje išeina aikštėn anas „visuotinis nuostolis“, 
esąs nebe paviršiaus grožio kliauda, o pačios esmės ne- 
sandora. į S 

Visa tai rodo, kad nuostaba įgalina mastytoja sugauti 
tik viena būtybės pusę, būtent jos šviesiąją pusę, aha,” 
pasak Tiutčevo, auksu ataustą dienos skarą. Bet ji pastoja 
mąstymui kelią į tamsiąją tos pačios būtybės pusę, į aną, 
irgi pasak Tiutčevo, nakties bedugnę, kuri mus baugina 
ir sukrečia. Ši bedugnė lieka nuostabai neprieinama, ka- 
dangi ji, susidūrusi su žmogumi, tučtuojau sunaikina patį 
stebėjimąsi. Nuostabos vedamas filosofas užtat ir nėra 

mąstytojas apskritai. Tai greičiau tik tam tikros skirtinos. 
būklės apmąstytojas, būtent būklės be blogio. Tačiau kur- 
gi esama tokios būklės? Neigiamas šio klausimo atsaky- 
mas yra sykiu ir nuoroda į tai, kad nuostaba negali būti 
vienintelis filosofijos kilmės šaltinis, kaip tikėjo Platonas. 
Nes juk galima iš anksto nujausti — Wusto pavyzdys tai 
patvirtina, — kad tamsioji būtybės pusė arba anas „aloginis 
branduolys“ yra lygiai tokia pat stipri paskata pergalėti“ 
neklausiančiajai būklei, kaip ir šviesioji pusė arba visa- 
tos tvarka bei darna. Tai reiškia, kad filosofija gali tu- 
xėti ir tokių savos kilmės šaltinių, kurie su nuostaba ne- 
sisieja. Be abejo, nuostaba yra nepaneigiama filosofijos 
pradmė: įsiklausymas į pasaulio. „melodiją bei harmoniją" 
(P. Wust) pažadina klausimą ir išveda žmogų iš bevardžio 
subjekto būklės. Tačiau visa tai kuria ne filosofiją ap- 
skritai, o tik tam tikrą filosofiją, kurią mėginome nusa- 
kyti „kosmologijos“ vardu. 

Bet kaip filosofuojame tada, kai įsiklausome į pasau- 
lio nederme, į aną, F. Dostojevskio žodžiais tariant, „vel- 
nio arija”, girdimą net ir darniausiose mūsų „operose", 
vadinasi, net ir tobuliausioje pasaulio kaip kosmo tvar- 
koje? Filosofavimas blogio akivaizdoje nėra ir negali būti 
imlus stebėjimas, o blogį apmąstanti filosofija negali būti 
kosmologija. P. Wusto pastaba, esą blogio ištiktas jis jau- 
čiąsis tarsi būtų patekęs į beprotnamį, kaip tik ir nurodo į 
visai kitokį Mąstymo santykį su būtybe, negu kad jis su- 
sikuria iš nuostabos kilusiame mąstyme. Blogis . jaukia 
mąstymo kriterijus ir tuo verčia klausti vis toliau ir to- 
liau. Filosofija, L. Šestovo pažiūra, prasideda ne tada, kai 
žmogus neabejotinos tiesos mastą yra radęs, bet tada, kai 
jis visus tiesos mastus yra praradęs !!?, Koks tad akstinas 
kildina filosofiją tokiu atveju? Į ka atsirėmęs žmogus 
tada eina šių mastų ieškotų? 


HI FILOSOFIJOS KILIMAS IŠ ABEJONES 


Gnoseologinė tiesos mastų netekimo išraiška yra abe- 
jonė. Filosofai, mąstantieji nuostabos įtakoje, paprastai 
yra linkę nuvertinti abejonę, nelaikydami jos lygiareikš- 
me su nuostaba filosofijai kilti. Jau - S. Kierkegaard'as,+ 
aistringai galynėdamasis su pažiūra, esą naujoji Vakarų 
filosofija yra kilusi iš abejonės 8, savo dienoraščiuose 
pastebi, kad filosofija galinti prasidėti tik teigiamybe, va- 

dinasi, nuostaba, kaip tikėjo Aristotelis, o „ne abejone, 
kaip mūsų laikais“, kadangi abejonė esanti neigiamybė; 
pasaulis turįs galop suprasti, „jog neįmanoma ko nors 
pradėti neigiamybe”; o jeigu mūsų laikų filosofijai vis dėl- 
to yra pasisekę prasidėti, tai, pasak Kierkegaard'o, tik to- 
-dėl, kad ši filosofija „niekad neatsidėjo grynai neigiamy- 
bei ir tuo būdu niekad rimtai nedarė to, ką pati skelbė: 
jos abejojimas yra maivymasis" '“. Užtat Kierkegaard'as 
ir pašiepia DesCartes'ą sakydamas: „Metodas“ pradėti abe- 
jone, kad pasiektum filosofiją, atrodo esąs tiek pat tiks- 
lingas, kiek pirma sukuprinti Karen, kad Sis pasku; at- 
sitiestų” 15, LEE 

Dar griežtesnis abejonės silešininkas yra buvęs P. Wus- 
tas. Ligi savo ligos, kaip sakyta, filosofavęs esmiškai nuos- 
tabos įtaigaujamas, jis ir filosofijos tikros kilmės ieškojo 
tik nuostaboje, laikydamas abejonę „antriniu filosofijos 
a priori” Ip įr nepripažindamas jai jėgos įgalinti mąsty- 
toją žvelgti į būtybės gelmę. Abejonė, pasak Wusto, esan- 
ti „atoveikinė susirgusios sąmonės apraiška“ (t. p.), ir kas 
filosofiją kildina iš abejonės, savaime susargdina ir ją pa- 
čią. Abejonė esanti „pirmasis proveržis demoniškumo ir 
diaboliškumo, glūdinčio mūsų sielos gelmėse“; ji esanti 
ir liksianti „amžinoji mūsų nuodėmė, viso mūsų žmogiš- 
kumo svarbiausioji nuodėmė“ (t. pl Wustas neneigia, 
kad naujųjų laikų filosofija prasidėjusi abejone ir kad ši 
pradžia virtusi jau net „pagrindine filosofijos dogma“ (t. 
p.) Tačiau čia pat jis priduria, kad kaip tik tai ir esąs 
žingsnis į mūsojo meto minties praskydimą, į kultūros 
pakrikimą ir į dvasios perėjimą nuo pasitikėjimo į nepa- 
sitikėjimą būtimi. Įtarinėti gi būti esą, pasak Wusto, 
„žiauri nuodėmė, kurios pasekmes turės visą laiką nešti 
müsoji karta“ (t. p.). Nuosekliai tad Wustas laiko abejonę 
"melagingą filosofijos pradžia: „proton pseudös viso šio ” 
mąstymo tarpsnio" (t. p.). 

Vis dėlto abejonės kaip filosofijos šaltinio priešinin- 
"kai nepastebi ar bent tinkamai neįvertina abejonės ga- 
lios sukrėsti neklausiančiąją būklę ir tuo būdu sunaikinti 
tariamą būties aiškumą: užuot pati buvusi melaginga, .ube- 
jonė atskleidžia neklausiančiosios būklės melą. Netrukus 
matysime, kad abejonė sustabdo sprendimą. Abejojąs žmo- 
-gus tarsi pakimba ore, netekdamas savam pažinimui at- 
ramos. Ir juo labiau abejonė platėja bei gilėja, juo la- 
biau ši atrama tolsta, ir žmogus pasijaučia buvojąs viršum 
bedugnės. :Abejonėje mūsų būvis igyja siaubingą pavida,_, 

lą. Ir štai, patekęs į tokią būseną, žmogus griebiasi vieno 
vienintelio jam likusio tikro dalyko — mastyti. G. K. Ches-1/ 
tertonas pašiepdamas, iš tikro betgi labai tiksliai aptar- 
damas, vadina abejonę tokia pamišimo būsena, kurioje, 
žmogus jaučiasi visko netekęs, išskyrus protą. Protas 
jam likęs vienintelis įrankis anai bedugnei pergalėti. Stai 
kodėl abejojantysis klausia ir filosofuoja. Pergalėti gno- 
seologinį netikrumą yra svarbiausias uždavinys, kurį žmo- 
gus vykdo, apniktas abejonės, 

Todėl abejonė yra toks pat tikras filosofijos kilmės šal- 
tinis, kaip ir nuostaba. Net būtų galima tvirtinti, kad abe- 
jonė siekianti giliau negu nuostaba, nes abejonė suar- 
do ir nuostabą. Abejonės šviesoje nuostaba pasirodo kaip 
nekritinė mąstančiojo lengvatikybė, kaip vaikiškas büty- 
bės svarstymas, kuris mūsų nuo klaidos ne tik neapsaugo, 
bet šiąją dargi palengvina. Nuostaba mus vilioja ir šia 
savo vilione kaip tik suvilioja; ji stumia mąstantįjį suvok- 
ti būtybę kaip žavingą, neįžvelgiant, kad jos gelmėse, kal- 
bant sergančiojo Wusto žodžiais, slypi „aloginis bran- 
duolys" arba „visuotinis nuostolis“, vadinasi, netvarka ir 
nedarna. Užtat abejonė ir suardo šį tariamą būtybės ža- 
vingumą, o tuo pačiu ir nekritinį ja stebėjimąsi. Be abe- 
jo, būdama savo prigimtimi skirtinga nuo nuostabos, abe- 
įonė veda mąstymą visiškai kitokiu. keliu ir teikia iš jos 
kilusiai filosofijai visiškai kitokį pavidala. Tačiau dėl to 
ji nė kiek nepraranda filosofiją kildinančios jėgos. Tiek 
aną graikų filosofijos linkme, srovenusią jau sofistikoje ir 
prasiveržusią IV—II šimtm. skepticizme (Pironas, Timo- 
nas, Kratas, Arkesilajas, Karneadas, Enesidemas ir kt.), 
tiek ir naujųjų laikų filosofiją, pradedant Descartes'u, ga- 
lima suprasti tik abejonės kaip mąstymo RAA bei nuo- 
latinės jo palydovės šviesoje. 


1. Abejonės esmė ir rūšys 


Kas yra abejonė? Visų pirma tai gnoseologinė katego- 
rija, priklausanti pažinimo sričiai. Tuo ji skiriasi nuo nuos- 
tabos, kuri yra tiesioginis objekto darnos pergyvenimas, 
pažadinąs mąstymą, tačiau pats juo nesąs: nuostaba nėra 
reileksija. Tuo tarpu „abejonė. yra atsigrįžimas į "pažinimo 
veiksmą ir todėl refleksija pačia savimi. Hegelis, sekda- 
mas Aristoteliu, rado abejonę jau aname nuostabos sukel- 
tame suglumime, kurį, kaip minėta, Platonas yra išreiš- 

kęs Teaiteto sakiniu: „Kaipgi čia dabar gali būti?" }ı7 
Hegelis, kaip ir Aristotelis, pabrėžė nuostaboje išnirusią 
aklavietę, į kurią patenka pažinimas ir kuris mąstantįjį 
nustebina, ji sukrėsdamas tiek, jog jam net svaigsta galva; 
nustebina betgi, Hegelio pažiūra, ne objekto būsena, o 
subjekto negalia suvokti, kaipgi čia dabar yra; šiuo klau- 
simu prasidedanti filosofija, ir šį klausimą Hegelis laiko 
abejonės lytimi: abejonė glūdinti jau nuostaboje ir esanti 
šiosios paleidžiama refleksijos plotmėn. Štai kodėl Hege- 
lis ir skelbė, esą reikia viskuo abejoti, reikia atsisakyti 
visokių prielaidų, kad prie jų grįžtume sąvokos keliu. Ir 
štai kodėl Kierkegaard'as taip aistringai su abejone kovo- 
jo, nurodydamas, kad graikiškieji abejokliai anaiptol ne- 
buvo paneigę pažinimo prielaidų: jie tik susilaikę nuo 
sprendimo (epochė) 119. i 

Tuo paliečiame rūšinį abejonės skirtumą, nes jos pri- 
klausymas gnoseologinei sričiai yra dar tik bendroji gi- 
minė: esama juk aibės pažinimo bei refleksijos veiksmų. 
Tarp jų randame ir abejonę. Kuo tad ji skiriasi nuo anų- 
jų? Kierkegaard'o nurodymas į graikų abejoklių susilai- 
kymą nuo sprendimo kaip tik ir atskleidžia šį skirtumą. 
Susilaikyti nuo sprendimo reiškia teikti teigimui ir neigi- 
mui lygią gnoseologinę vertę. „Abejoti reiškia neduoti 
pritarimo“, — pastebi Kierkegaard'as !!?, Tiesa, vienoje vie- 
toje Kierkegaard'as lyg ir mėgina sušvelninti savo pažiū- 
rą į abejonės pusiausvyrą tiesos atžvilgiu, sakydamas,“ 
kad „abejoti galima ir nesirenkant" !2°, Tačiau šį sušvelni- 
nimą reikia čia pat pagriežtinti: abejoti galima tik nesi- 
renkant, nes kiekvienas pasirinkimas abejonę sunaikina. 
Todėl ir pats Kierkegaard'as pabrėžia, kad abejojantis 
žmogus „buvoja nuolatos pakibęs“ !*!. Jis svyruoja, to- 
dėl nesprendžia ir nedaro išvados, likdamas kyboti tarp 
teigimo ir neigimo. Kierkegaard'as prasmingai kreipia mū- 
sų dėmesį į tai, kad ne vienoje kalboje žodis „abejonė“ 
turi ryšį su skaitvardžiu ;du' lot. dubitare (duo), vok. | 
zweifeln (zwei), liet. abejoti (abu) arba dvejoti (du) ir 
t. t. Tai reiškia: abejonė yra „dviejų“ santykis, tačiau ne- 
apsisprendęs nė už katrą. Neapsisprendimas tarp dviejų 
gnoseologinių galimybių ir sudaro rūšinį abejonės skirtu- 
‚ma. Abejonė yra pažinimo atvirumas tiek tiesai, tiek klai- 
dai. į ae 

Bet kaip tik todėl abejonė ir nėra nei idėja, nei pažiū- 
ra, kurią galėtume logiškai sklaidyti ir su ja galynėtis, ją 
priimdami ar atmesdami. Abejonė yra žmogiškoji būklė, 

ištinkanti mus nelauktai ir todėl mus sukrečianti, nes su-- 
* naikinanti ligi tol mūsų turėtą aiškumą: tai, ka tarėmės. 
suprantą be niekur nieko, abejonės būklėje staiga pasi- 
daro tamsu ir net klaiku. Negalėdami apsispręsti nė už. 
katrą pusę, mes suskylame patys savyje. Tai gana gražiai 
yra nusakęs jau apaštalas Jokūbas savo „Laiške“, pastebė-- 
damas, kad krikščionis turis prašyti Viešpatį išminties „nė 
kiek neabejodamas, nes abejojantis žmogus panašus į jū- 
ros bangas, kurias varinėja ir blaško vėjas. Toksai žmo- 
gus <...> dvilypis“ arba, kaip dažnai verčiama, „dvigu- 
bos sielos (duplex animo)” ir todėl nepastovus „visuose 
savo keliuose“ (1, 6—8). Tai esminis abejonės kaip būklės. 
apibūdinimas, kurį naujųjų laikų mąstytojai tik pakartojo. 
Sakysime: Hegelis vadina abejonę „žmogaus dvilypumu“,. 
jo „sielos bei dvasios plaiša, nešančia nelaimę“ 122: J, Or- 
tega kalba apie ją kaip „kritimo būklę“, kurion atsidūrę 
„Staiga pajuntame, tarsi žemė svyruotų po mūsų kojomis 
ir mes kristume bedugnėn, negalėdami atsispirti ir netu- 
rėdami ko nusitverti; tai lyg mirtis gyvenime, lyg daly- 
vavimas mūsų pačių buvimo nykime (p. 52); abejoti reiš-- 
kia gyventi netikrybėje kaip tokioje (p. 54); abejonės 
pasaulis yra pergyvenamas tarsi jūra, sukelianti laivo 
skendimo vaizdą“ !®. Pakibimas, dvilypumas, suskilimas, 
kritimas, skendimas, — tai vaizdai, naudojami nusakyti dva- 
sinei abejojančiojo būklei, kurioje viskas svyruoja ir ku- 
rioje kiekvienas atsakymas pradingsta tarp dviejų kiau- 
rymių. Galima šią būklę vadinti neigiamybe, kaip tai daro- 
Kierkegaard'as; galima vadinti ją nuodėme, kaip tai da-- 
‘ro Wustas; galima joje regėti kultūros nuosmukio bei pa-- 
krikimo pradžią; tačiau jos negalima pergalėti scholastine 
kritika, esą abejonė yra susirgusios sąmonės apraiška, kaip- 
nuostabos negalima nugalėti marksistine kritika, esą ste-- 
bisi tik galvijai, išpūtę akis 1”. Abejonė. atskleidžia ypa:., 
tingą žmogaus buvojimą pasaulyje ir todėl gali būti per-; 
galėta tik šio ypatingumo suvokimu bei jo mąstymu. _.’ 
Jud. Abejonė-prasideda meiodu-arba -būdu-patikriūti klausi- 
mo tiesą priešingu teiginiu. Šios rūšies abejonė jau buvo 
žinoma Aristoteliui, pasak kurio, jei kas norįs gerai va- 
žiuoti, turįs visų pirma tinkamai vykti abejonės keliu, nes: 
kiekviena tolimesnė įžvalga esanti ankstesniosios abejonės 
išsklaidymas. Metodinė abejonė buvo žinoma ir P. Abė- 
lard'uį (1079—1142), tiksliai nusakiusiam jos vaidmenį: 
"„Abejodami imamės tyrinėti, o tyrinėdami pažįstame tie- 
sa — dubitando enim ad inquisitionem venimus, inquirendo. 

veritatem percipimus“. Ryškiausiai betgi metodinė abe- 
jonė susiklostė scholastikos žydėjimo metu, kai kiekvieno 
keliamo klausimo (utrum) sklaida prasidėdavo jo paneigi- 
mu: puto arba videtur guod non. Šisai net įkyriai karto- 
jamas „non“ kaip tik ir atveria mums metodinės abejonės 
prasmę: būti mąstymo technikos priemone. Kai, pavyz- 
džiui, Tomas Akvinietis klausia, ar Dievas- yra —,utrum 
Deus sit?" — ir čia pat pradeda abejoti jo buvimu —,vide- 
tur quod Deus non est“, — tai mes jauste jaučiame, kad 
šiais abejojančiais žodžiais kalba ne Dievo ieškąs religi- 
nis paklydėlis, o tik sistemingai mąstąs filosofas, kuris 
žengia abejonės keliu, gerai žinodamas, kad šis kelias yra 
anaiptol ne jo asmens būsena, o tik mokyklinė jo mąsty- 
sena. Dėl šios priežasties metodinei abejonei nė neteikia- 
ma ypatingesnės reikšmės, 

O vis dėlto jau ir metodinė abejonė nurodo į grėsmingą 
mūsojo pažinimo pobūdį, būtent: norint abejoti metodiš- 
kai, reikia pripažinti klaidos galimybę tikroviškai. Jeigu 
tikroviškai klysti neimanoma, tai neįmanoma abejoti nė 
metodiškai, kadangi tokiu atveju klausimo tiesa yra da- 
bartinė: jos neieškome, o ją jau turime ir tuo būdu kiek- 
vieną abejonę padarome beprasme. Norėdami gi, kad me- 
todinė abejonė iš tikro, kaip teigia Aristotelis, būtų kelias 
į naują įžvalgą, turime regėti klaidos grėsmę ir kaip tik 
mėginti abejonę šios grėsmės išvengti. net jeigu patys ir 
būtume įsitikinę nagrinėjamojo dalyko tiesa. Kai Tomas 
Akvinietis sako, esą „atrodo, kad Dievo nėra“, tai tuo jis, 
kaip minėta, anaiptol nereiškia savo paties nusistatymo 
Dievo buvimo atžvilgiu: Dievo buvimu jis nė kiek neabe- 
joja. Ir vis dėlto metodinė jo formulė „quod non“ nurodo į 
bendrąją tikrovinę galimybę, Dievo ieškant, klysti ir todėl 
jo nerasti, Metodiškai ateistinis sakinys „atrodo, kad Die- 
vo nėra“, virsta formaline šios galimybės ištara; galimybės, 
kurioje buvoja kiekvienas žmogus ir kuri todėl kiekvie- 
nam gresia tapti ateistine jo būvio lytimi, Šia prasme 
metodinė abejonė pralaužia grynus mąstymo technikos re- 
mus. Abejonė visados yra klaidos grėsmės rodiklis: ji 
mus įspėja bei prilaiko. 

Virtus šiam įspėjimui asmenine sąmone, kalbame apie 
egzistencinę abejonę, kuri nusako nebe bendrinę žmogiš- 
kąją galimybę klysti, bet jau asmeninį klaidos patyrimą 
ir tuo pačiu asmenine būsena tapusį gnoseologinį atsar- 
gumą. Jos apniktas mąstytojas jau yra, kaip sakoma, „nu- 
degęs pirštus“, todėl stumiasi priekin savo mąstymo keliu, 

tik grabaliodamasis tarsi neregys, kad nesukluptų. Klaidos 
patyrimas atima jam drąsą teigti ką nors ‚nelygstamai. Tai 
-ypač vaizdžiai regime Descartes'o prisipaZinime: „Nuo pat 
savo jaunystės — rašo jis — as buvau auklėjamas moks- 
lams; o kadangi buvau įtikintas, esą šiuo keliu eidamas, 
galėsiąs pasiekti aiškų bei tikrą pažinimą, tai puoselėjau 
savyje didžiulį norą išmokti anų mokslų. Tačiau, baigęs 
studijas, kurių gale įprasta priimti žmogų į išsilavinusiųjų 
eiles, greitai pradėjau „galvoti visiškai kitaip, nes paste- 
bėjau, į kokią daugybę abejonių bei klaidų esu įsivėlęs, 
taip kad man atrodė, jog visos pastangos mokytis tik dar 
labiau atskleidė mano nežinojimą“ !*5, Pats tad gyvenimas 
padarė Descartes'ą abejojantį ir todėl nebetikrą savo pa- 
zinimu.!Studijuodamas jis gyveno viltimi pažinti pasaulį 
aiškiai ir tikrai. Dar daugiau: jis pats planavo bei mėgino 
visus mokslus sujungti į vieningą ir pilnutinę visumą — 
mathėsis universalis — ir trejetą metų gana įtampiai rašė 
veikalą „Pasaulis — Le Monde“ (1630—1633), kuris turėjęs 
ligi galo išaiškinti viso medžiaginio kosmo sąrangą — pa- 
gal paties Descartes'o įsitikinimą: nėra nieko tiek tolimo, 
jog nebūtų galima pasiekti, ir nieko tiek paslėpto, jog ne- 
būtų galima atidengti. O pasiekęs pačius tolimiausius ir 
atidengęs pačius slapčiausius dalykus, žmogus tapsiąs gam- 
tos valdovu bei savininku, nugalėsiąs ligas ir net mirtį 
ir tuo būdu sukursiąs nebežlungančią savo giminę. Pato- 
bulinęs gi savo kūną, jis patobulinsiąs ir dvasią, kuri savo 
ruožtu paskui vėl toliau tobulinsianti kūną, taip kad pa- 
saulis ir žmogus išsivystysią sraigto pavidalu, kildami vis 
aukštyn ir aukštyn. Mokslas sukursiąs galų gale naują 
žemę ir naują žmogų. Filosofijos istorijos šviesoje šis pla- 
nas buvo ne kas kita, kaip truputį ankstesnė Fr. Bacono 
svajonė, išreikšta jo formule „scientia est potentia — moks- 
las yra jėga“ ir išvystyta jo veikale „Novum organon" 
(1620), o mūsų laikais jo atspindys yra noosferos kūrimosi 
bei jos vaidmens teorija Teilhard'o de Chardino mąstyme; 

Bet Descartes'o veikalas išleistas nebuvo; po autoriaus 
mirties rasta jo tik nuotrupų. Ne vieno yra manoma, esą 
G. Galilei'aus pasmerkimas (1632) ir baimė susikirsti su 
bažnytiniu autoritetu bus sulaikę Descartes’ ą pateikti vie- 
šumai savo kūrinį 126, Galimas daiktas, kad šis psichologi- 
nis kliuvinys iš tikro Descartes'ą įtaigavęs. Tačiau, žvel- 
giant į Descartes'o minties išsivystymą, atrodo, kad tikroji 
priežastis, kodėl anas „visuotinis mokslas“ liko neišvysty- 
tas, yra buvęs klausimas: kokiu gi keliu einant galima 

būtų patikrinti šio mokslo teiginių tiesą? Megindamas 
kurti „visuotinį mokslą", Descartes ėjo dar senu keliu, bū- 
tent: pateikti mokslo pažinčių „summa“, kas viduramžiais 
taip buvo įprasta ir kas Descartes'o plunksnos turėjo būti 
pratęsta. Betgi kodėl šios „summos" pažintys turėjo būti 
priimtos kaip tiesa? Juk pats Descartes, kalbėdamas apie 
savo jaunystę, prisipažįsta, esą jame degte degęs noras 
skirti tiesą nuo klaidos. Jis net buvo padaręs apžadą ke- 
liauti į Loretą ir ten melsti Mergelę Mariją, kad ji pa- 
gelbėtų jam išsivaduoti iš abejonių ir pamokytų, kaip skir-. 
ti, kas tikra ir kas netikra. Ir šį pažadą Descartes ištesėjo 
Ar tad nereikėjo dabar visų pirma atskleisti būdą, kaipgi 
skirti tiesą nuo klaidos, o tik paskui dėstyti aną jau nuo 
klaidos apvalytą „visuotinio mokslo“ turinį? Kokią gi: 
reikšmę galėtų turėti šisai „visuotinis mokslas“, jei neži* 
notume, kad jis yra tiesa? Ar tad „Discours de la mėtho- 
de" (1637) ir „Meditationes de prima philosophia“ (1641) 
neturėjo pranokti „Le Monde"? Štai kodėl ir atrodo, kad 
Descartes, nepaisydamas savo draugo P. Mersenes'o spy- 
rimo, pertraukė „visuotinio mokslo” dėstymą ir ėmėsi aiš- 
kintis jo tiesos mastą, skirdamas jam minėtus Discours, 
ir „Meditationes” puslapius. Šie gi veikalai yra jau aiškus 
galynėjimasis su abejone — nebe metodo, kaip scholasti- 
koje, o paties žmogiškojo būvio atžvilgiu. į 


2. Abejonė ir akivaizdybė 


"P Descartes yra vadinamas naujosios filosofijos tėvu to- 
dėl, kad atradęs akivaizdybę (evidentia) — ne ta prasme, 
įtarsi ankstesnioji filosofija akivaizdybės būtų nepažinusi, 
ibet ta, kad jis atvėrė visiškai naują akivaizdybės šaltinį. 
„Akivaizdybė filosofiniam mąstymui visados yra buvusi pa“ 
grindinė pažinimo savybė: Likra yra tai, kas akivaizdu. Ta- 
„Čiau kas gi yra akivaizdu? Štai klausimas, kuris Desčar- 
tes’o atsakymu ir pagimdė naujųjų laikų filosofiją: Ligi 
Descartės'o akivaizdų buvo tai, Kas tiesiog pagaunama mū- 


pat visi žinojo, kad jutimo organai patys savo klaidas pasi- 
taiso: ištrauktą iš vandens lazdą akis regi tiesią; priėjus 
arčiau, ketvirtainis ir matomas kaip ketvirtainis. Pojūčių. 
klaidai atitiesti nereikia protavimo. Todėl pasitikėjimas 

šių organų pažinimu lieka nesukrėstas, © jų teikiama 
akivaizdybė — neabejotina. l 

Ir vis dėlto pojūtinis patyrimas kaip akivaizdybės šal- 
tinis turi vieną spragą, būtent: esama tokių jutimo būklių, 
kuriose.. juslės. savos klaidos pasitaisyti nepajėgia, saky- 
‘sime, aklumas spalvoms. Sion būklėn patekęs regėjimas 
ne tik neskiria raudonos spalvos nuo žalios, bet iš viso 
jokių spalvų nemato: visa yra pilka, o daiktai skiriasi vie- 
nas nuo kito tiktai šio pilkumo didesniu ar mažesniu laips- 
niu, kurį — vienokį ar kitokį — žmogus nuo pat mažens 
įpranta vadinti „raudonu“, „žaliu“, „mėlynų“, „geltonu“ ir 
t. t, todėl tariasi regįs spalvas, o iš tiesų regi tik to pa- 
ties pilkumo įvairiopą tiršti. Spalvų aklumu sergas žmo- 
gus yra uždarytas bespalviame pasaulyje, nors apie spal- 
vas jis nuolatos ir kalba. Be abejo, Descartes tikros aklu- 
mo spalvoms esmės, atskleistos tik pastarųjų psichologinių 
tyrinėjimų, nepažino. Tačiau jis nujautė, kad esama ga- 
limybės atsidurti klaidos būklėje be išeities; esama gali- 
mybės būti apgautam nežinant, kad esi apgaunamas. Kaž- 
kokia pikta dvasia (genius malignus) ar dievas apgavikas 
(deus deceptor, deus fallax) galį uždaryti mus į tokį pa- 
saulį, kuriame nebūtų jokios žemės, jokio dangaus, jokio 
tįsaus daikto, jokio pavidalo, jokio dydžio, kuriame tačiau 
jaustumės taip lygiai kaip ir dabartiniajame: tariamybės 
pasaulis atrodytų mums esąs tikrenybės pasaulis, ir mes 
kalbėtume apie jį taip, kaip aklasis spalvoms kalba apie 
spalvas. Mūsų jutimo organų pagavos būtų grynai taria- 
mos, tačiau jos mums ir kitiems atrodytų esančios tikros. 
Pojūčių akivaizdybė tokiu atveju būtų apgaulė. Ja rem- 
damiesi, pasaulio tiesos ne tik nepažintume, bet atvirkš- 
čiai, klaidą laikytume tiesa: neturėdami jokios erdvės, kal- 
bėtume ir elgtumės taip, tarsi buvotume erdvėje. 

Descartes'o minimas atvejis yra, be abejo, prasimany- 
tas, tačiau jo prasmė yra aiški: nevalia pasitikėli būtybe 
iš anksto, kadangi ji gali būti suklastota. Šiam isp&jimui 
pagrįsti nėra reikalo, kaip tai daro Descartes, šauktis kaž- 
kokio antžemiško pikto genijaus ar dievo, „didžiai galin- 
go ir didžiai sukto — summe potens et summe callidus“; 
pakanka tik akyliau pažvelgti į mūsąją tikrovę, kad pare- 
gėtume jos klastą, jaustą tiek į gamtinę, tiek į kultūrinę 
jos sąrangą. . 

Prisitaikymas prie aplinkos gyvių pasaulyje yra ne tik 
skirtinas organų išsivystymas tam ar kitam uždaviniui at- 
likti (plaukti, bėgti, laipioti, kasti, kąsti. .:), bet sykiu ir 

klastos jaudimas į pačią gyvio išvaizdą ar jo elgseną. Tig- 
ras savo kailiu susilieja su marga atogrąžų augmenija, 
kad apgautų gyvulius, naudingus jo maistui; gyvatė pa- 
kimba medyje tarsi sausa šaka, kad apgautų vabzdžius ar 
paukščiukus, kuriais ji minta; vyturys priglūsta prie lau- 
kų grumstelio ir esti nuo jo nebeatskiriamas, kad apgautų 
jo tykantį vanagą. Gyvybės išlaikymas gamtoje, kitą puo- 
lant ar nuo kito slepiantis, vyksta labai dažnai klastos bū- 
du; daiktinės klastos, glūdinčios pačiame gyvyje ir pada- 
rančios jį tariamai tą, kas jis atrodo, tačiau kas jis iš tik- 
ro nėra, Klasta gamtoje yra sąranginis pradas. Kokiu tad 
pagrindu būtų galima ja iš anksto pasitikėti? Tai nėra mo- 
ralinis, bet gnoseologinis nepasitikėjimas, verčiąs mastan- 
tijį abejoti gamtos akivaizdybe: gamta nebuvoja taip, 
kaip ji mūsų juslių esti pagaunama. Pasitikėjimas taria- 
mu saulės sukimusi aplink žemę klaidino žmoniją tūks- 
tančius metų ir todėl stabdė gilesnį visatos pažinimą. 
Gamtoje anaiptol nėra tikra tai, kas akivaizdu. 

Dar mažiau gnoseologinio pasitikėjimo yra verta kul- 
tūrinė mūsų būvio sritis: lariamybė yra kultūroje vyrau- 
janti. Nes tik retas kultūrinis kūrinys yra tai, kas atrodo 
esąs. Žmogaus negalia kurti taip, kaip norėtų, ir jo galia 
kurti taip, kad kitą apgautų, yra nuolatinės apraiškos, mü- 
sų sutinkamos kiekviename žingsnyje. Jos tad ir paverčia 
kultūrinę akivaizdybę paprasčiausia lengvatikybe: iš anks- 
to kultūra pasitikįs žmogus yra lengvamanis. Klasta kaip 
sąranginis pradas prasiveržia kultūroje tiek nenoromis, 
kai žmogui nepasiseka išreikšti savo idėjos vykusiu būdu, 
pvz., tokia plati ir visais laikais žinoma šunmenio sritis; 
tiek noromis, kai žmogus nevykusius savo padarus perša 
kitam kaip vertybes, pvz., dar platesnė ir taip pat visais 
laikais vykdyta propagandos bei reklamos sritis. Meluoti 
kultūroje galima ne žodžiu, bet ir daiktu: tai kasdieninis 
mūsų patyrimas, G. Marcelis visą kultūros pažangą, taip 
labai pabrėžiamą kiekvieno totalizmo, laiko „siaubingu 
melu", kadangi ji nesanti tikra viltis, o „tik vilties kau- 
ke", vadinasi, melaginga išvaizda !?”, Tas pat yra ir reli- 
gijoje. Neturėdama savų išraiškos lyčių, religija yra pri- 
versta įsikūnyti kultūriniuose to ar kito meto pavida- 
luose ir tuo pačiu prisiimti šiųjų tariamybę, taip kad ir 
religijoje anaiptol nėra tikra tai, kas yra akivaizdu; ir reli- 
gijoje tikėjimas yra dažniausiai lengvatikybė, Užtat S. Kier- 
kegaard'as ir drįsta tvirtinti, esą krikščionija buvoja „me- 
lo būklėje“, kurioje „melas yra laikomas krikščionių bū- 

tinybe, kaip ir jų kvėpuojamas oras“ (8. Visas tad müsojo 
būvio plotas — ir gamtinis, ir kultūrinis, ir religinis — nėra 
vertas pasitikėjimo tiek, jog jo akivaizdumas būtų tapatus 
jo tikrumui. Abejonė jo tiesa yra paties proto reikala- 
vimas, 

Šitoje vietoje yra galima atsakyti į S. Kierkegaard'o 
klausimą: „Kaip turi būti suręsta egzistencija, kad abejo- 
nė būtų galima?" 1 Kalbėdami apie nuostabą, minėjome, 
kad materialinis jos objektas yra pasaulis kaip kosmas — 
tvarkos, darnos, grožio prasme. Šitokio pasaulio akivaiz- 
dumas ir jo tiesa yra tolygūs. Todėl šitokiam pasauliui 
tinka ir senas tiesos apibrėžimas: tiesa yra proto atitiki- 
mas daiktą — adaeguatio rei et intellectus. Daiktas čia 
yra apsprendėjas, o protas apsprendžiamasis, nes daiktas 
yra čia ir tikras, ir geras, ir gražus. Jeigu betgi buvojame 
suklastotų daiktų pasaulyje, tuomet visos pasaulio kaip 
kosmo savybės dingsta. Tuomet negalime leistis apspren- 
džiami daikto, kadangi tai būtų apsprendimas tariamybe 
arba daiktiniu melu, nors šisai melas, kaip gamtos atveju, 
ir būtų grynai objektyvus. Tuomet ir tiesa nėra proto ati- 
tikimas daiktą, kadangi pats daiktas savo tariamybe arba 
kauke protą klaidina. Tuomet mums reikia tiesiog gintis 
nuo šitokio atitikimo, būtent gintis abejone. Abejonė yra 
galima tokioje būklėje, kuri yra suręsta pagal apgaulės 
pradą. Abejonė yra mąstymo atoveika į šią sąrangą ir sy- 
kiu šaltinis šiai sąrangai filosofiškai apmąstyti: apgaulės 
pasaulis gali būti mąstomas tik pradedant abejone, kadangi 
tokiame pasaulyje nėra pasitikėjimo būtybe. Mąstytojui, 
vedamam nuostabos, nepasitikėjimas būtybe atrodo, kaip 
sakėme, esąs „žiauri nuodėmė“ (P. Wust), suardanti gy- 
venimo darną. Iš tikro gi šis nepasitikėjimas yra jau ob- 
jektyviai suirusios darnos pasekmė: ne nepasitikėjimas 
klastoja būtybę, bet suklastota būtybė žadina nepasitikė- 
jimą. Pasaulio kaip tariamybės atradimas turi pagrindą 
pačioje būtybėje. Abejonė atskleidžia daiktų netiesą, ir 
kaip tik čia glūdi jos reikšmė filosofijai. ` | m 

Ar tai reiškia, kad iš abejonės kilusioje filosofijoje aki- 
vaizdumas kaip tiesos mastas dingsta? Anaiptol! Jis tik 
keičia savo pobūdį: akivaizdumas yra ir lieka tiesos mas- 
tas, tačiau akivaizdumo mastas daros abejonė. Akivaizdu 
yra tai, kuo nebegalima abejoti. Tuo pačiu tai yra ir tiesa: 

„Tačiau kuo gi nebegalima abejoti? Visas anapus mūsų są- 
_mones tysąs pasaulis yra, kaip matėme, tiesioginis abejo- 
nės objektas, kadangi jis visas arba jau yra, arba bent 

gali būti suklastotas. Pojūtinis patyrimas jo tikrumo ne- 
laiduoja, nes savo pagavomis šis patyrimas mums teikia 
tik tai, kaip pasaulio pavidalai airodo. Bet ar jie iš tikro ir 
yra tai, kas atrodo esą? Į šį klausimą pojūtinis patyrimas 
atsakyti negali. Kitaip tariant, objektyviniame pasaulyje 
nėra nieko, kuo nebūtų galima abejoti; net pats jo buvi- 
mas gali būti ligūstas įvaizdis, todėl irgi reikalaująs būti 
patikrintas abejone. Kur tad yra abejonės riba? O reikia 
jos ribą rasti, nes kitaip mąstymas nerieda priekin. Jau 
Aristotelis žinojo, kad abejojąs žmogus yra panašus į su- 
rištąjį: abu nepajuda iš vietos. Užtat abejonės nugalėji- 
mas yra būtinas, kad galėtume išsivaduoti iš buvojimo 
pakibus tarp „taip“ ir „ne“, iš neapsisprendimo nei už tie- 
są, nei už klaidą. Bet kokiu gi būdu abejonė galėtų būti 
pergaleta? S. Kierkegaard'as teigia, esą „abejonė niekad 
negali sustoti pati" '3°, Pati savyje abejonė nerandanti, kuo 
nebebūtų galima abejoti. Abejonė, pasak Kierkegaard'o, 
galinti „būti pašalinta tik laisve“, tai yra apsisprendimu 17. 
Abejonėje Kierkegaard'as regi „valios veiksmą“ ir todėl 
sako, kad „abejonė yra pergalima ne filosofine sistema, 
o tikėjimu“ 132, 

Šio teiginio akivaizdoje kaip tik ir pasirodo Descartes'o 
filosofijos originalumas. Abejonei pergalėti Descartes 
anaiptol nesišaukia tikėjimo kaip laisvo apsisprendimo, 
kuris valios veiksmu sustabdytų įsibėgėjusią abejonę. 
Priešingai, jis atsigrįžta į pačią abejonę kaip mastomaji 
veiksmą, klausdamas, ar ir pats šis veiksmas galįs būti 
abejonės objektas? Bet kas gi būtų abejojimas abejone, 
jei ne ta pati abejonė? Ir štai čia staiga Descartes'ui pasi-- 
daro aiškų, kad jis yra radęs tašką, kuriuo nebegalima 
abejoti, būtent: pats abejojimo „veiksmas. Galima viskuo 
abejoti, išskyrus. tai, kad abejoju., Abejojimias yra āķi- 
"vaizdybė, o tuo pačiu ir tiesa: yra tikra, kad abejoju. Abe- 
„jojimas yra ne tariamybe, o tikrenybė. Tačiau abejojimas, 
kaip minėta, yra gnoseologinė kategorija, vadinasi, jis 
vyksta mūsų sąmonėje. Tai reiškia: atramos taškas aki- 
vaizdybei kaip tiesos mastui buvoja ne objektyviame pa- 
saulyje, bet pačioje sąmonėje. Akivaizdu yra ne tai, kas 
ateina iš pasaulio į sąmonę, bet tai, kas vyksta pačioje 
sąmonėje kaip nebeabejojamas jos veiksmas. Sąmonė yra 
akivaizdi pati sau. Savimonė yra šios sau-akivaizdybės 
lytis: abejoju, taigi esu; mąstau, taigi esu —,„dubito, ergo 
sum; Cogito, ergo sum“. Šie Descartes'o teiginiai nėra si- 
logistinės išvados, tarsi buvimas plauktų iš mąstymo ar 

iš vieno kurio jo veikmens, pvz., abejojimo. Anaiptol! Ma- 
no buvimas (sum) byloja mano sąmonės veiksmu (cogito, 
dubito) ir todėl yra. man akivaizdus. Buvimo akivaizdybė 
yra Mąstymo ar abejojimo akivaizdybės tapatybė. Užtat 
Descartes ir tvirtina, kad šios buvimo akivaizdybės nega- 
jety paversti tariamybe joks apgavikas: galėtų jis mane 
apgaudinėti kiek įmanydamas, tačiau kol aš mąstau 
ar abejoju, tol esu ir buvoju, nes mano mąstyme ar 
abejojime švyti mano buvimas tarsi mano paties pavida- 
las stovint man prieš veidrodį. Abejojimo akivaizdybė ir 
Siosios tapatybė su buvimo akivaizdybe yra tasai taškas, į 
kurį atsiremia Descartes'o mąstymas, kad pradėtų judėti 
toliau. Akivaizdybė kaip tiesos mastas gyvena manyje — 
ne kaip kažkoks svetimas sandas, atėjęs man iš lauko, 
vadinasi, iš objektyvinio pasaulio, bet kaip mano paties 
būvis mano savimonės lytimi. Descartes perkėlė akivaiz- 
dybę kaip tiesos mastą iš pažinimo objekto į pažįstantiįjį 
subjektą ir tuo būdu atvėrė kelią visiškai kitokiai filoso- 
fijai, negu ji buvo buvusi prieš jį. 


3. Abejonė kaip filosofijos posūkis 


Kuo tad yra būdinga filosofija, kilusi iš abejonės kaip 
filosofavimo pradmės? Šis klausimas yra svarbus, norint 
kiek giliau suprasti tiek pačią abejonę, tiek ir aną filoso- 
fijos linkmę, kuri prasidėjo Descartes'u, užsibaigė esmėje 
Hegeliu, tačiau savo ištakomis tebegyvena dar ir šian- 
dien. Mat kintant filosofavimo šaltiniui, kinta ir pats fi- 
losofavimas, būtent: klausiant būties, pasiklausiama būty- 
bė jau kitaip negu anksčiau. Šio gi pasiklausimo būdas 
ir sukuria laiko eigoje naują filosofijos pavidalą. Kadangi 
abejonė pačia savo prigimtimi skiriasi nuo nuostabos, to- 
dėl jau iš anksto galima spėti, kad jos tapimas filosofavi- 
mo šaltiniu pažadina tokią filosofiją, kuri savo žymėmis 
nebėra panaši į filosofiją, kilusią iš nuostabos. Šiuo atžvil- 
giu P. Wustas teisingai pastebi, kad nuostaba ir abejonė 
„apsprendžia dvi svarbiausias filosofijos lytis (Kardinal- 
formen), kurios viena nuo kitos skiriasi kaip dangus ir že- 
mė, nes esama esminio skirtumo, ar filosofinis mąstymas 
prasideda pasitikėjimu, ar nepasitikėjimu“ 3. Nepasiti- 
kėjimas gi yra naujajai filosofijai ne atsitiktinybė, ne vir- 
šinė prietapa, net ne metodas, o vidinė stumtis, kuri ap-. 

“sprendžia visą jos išsivystymą ir išeina aikštėn visose jos 

„lytyse ar išdavose. S. Kierkegaard'as norėtų abejonės reikš- 
me filosofijai suvesti į priešgynį (polemiką) praeities at- 
žvilgiu, vadinasi, į neigimą to, kas yra buvę, prieš abejo- 
nei išnyrant !?*. Iš dalies tai tiesa: abejonė iš tikro neigia 
iš nuostabos kilusį pasitikėjimą būtybe ir todėl galynėjasi 
su šiuo pasitikėjimu. Tačiau būdama pati reikalinga būti 
pergalima, abejonė savaime žadina kūrybinių užmojų ir 
tuo pačiu virsta tikra filosofavimo kildintoja jau teigiama 
prasme, Iš abejonės kilusi filosofija ne tik neigia tai, kas 
buvo, bet ir kuria naują mąstymo pavidalą. Kokios tad yra 
pagrindinės šio pavidalo žymės? 

Jau sakėme, kad mąstytojas, valdomas bei vedamas 
abejonės, pergyvena pasaulį kaip klastą bei apgaulę ir 
todėl juo nepasitiki. Nepasitikėjimas ir abejonė taip san- 
tykiauja vienas su kitu, kaip dvi to paties dalyko pusės: 
abejoju todėl, kad nepasitikiu, o nepasitikiu todėl, kad 
esu buvęs ar galiu būti apgautas. Užtat pagrindinis abe- 
jojančiojo mąstytojo klausimas yra ne tai, kad būtybė yra, 
bet tai, ar ji tikrai yra tokia, kokia atrodo esanti. Būty- 
bės tikrumas (certitudo) yra svarbiausias abejojančiojo rū- 
pestis. Ir kol šis tikrumas nėra laimėtas, tol bet koks pa- 
čios būtybės apmąstymas (metafizika) yra beprasmis. Tik- 
Tumas betgi yra klausiančiojo, ne pasiklaustojo dalykas: 
pinigas yra netikras man, ne jam pačiam. Mano — ne pi- 
nigo — uždavinys yra atskleisti jo tikrumą ar netikrumą. 
Tuo būdu būtybės pažinimas — ne jos buvimas — atsidu- 
tia filosofavimo, kilusio iš abejonės, vidurkyje, ir visa 
šios linkmės filosofija virsta viena didžiule gnoseologija. 
Ji telkiasi aplink pažįstantijį subjektą, o ne aplink pažįs- 
tamąjį objektą, kadangi pats objektas neatsako į klausi- 
mą, ar jis yra tikras; kiekvienas jo atsakymas gali būti ir 
labai dažnai esti klastingas, kad mus suviliotų ir apgautų. 
Todėl kiekvienas objekto atsakymas gali ir turi būti abe- 
jojamas. Štai kodėl iš abejonės kilęs filosofavimas grąžina 
mąstytoją iš pasaulio į jį patį kaip pažįstantijį. Į pasaulį 
eina, kadangi juo pasitiki, filosofavimas, vedamas nuosta- 
bos. Betgi atsidaužęs į visokeriopą klastą, apgaulę, melą, 
jis praranda pirmykštį pasitikėjimą būtybe, pradeda visu 
kuo abejoti ir ieško atramos sąmonėje, rasdamas ją, kaip 
minėta, pačiame abejojimo veiksme. Augustino įspėjimas 
„noli foras ire — neiki oran“ tampa filosofavimo, kilusio 
iš abejonės, kelrodžiu. 

Visa naujoji Vakarų filosofija, pradedant Descartes’u, 
ir yra ne kas kita, kaip istorinis šio įspėjimo vykdymas. 

Tai vis stiprėjantis mąstymo grįžimas į patį save arba, kaip 
Wustas vaizdingai sako, „proto savizvalga” 95, kol galop 
šis mąstymas virsta savo paties objektu: mąstymas mas- 
to mąstymą. Pasaulis kaip mąstančiosios sąmonės priešy- 
bė esti vis labiau pastumiamas šalin — abejone jo tikrumu 
Descartes'o filosofijoje, jo kaip tokio (das Ding an sich) 
nepažįstamumu Kanto filosofijoje, jo sutapdymu su neigia- 
mąja mąstymo dialektikos puse Hegelio filosofijoje. Pa- 
saulis Hegeliui yra absoliutinės dvasios, mąstančios pačią 
save, savęs pačios neiginys, vadinasi, ne kas kita, kaip 
tos pačios dvasios išvirkštinė pusė. Gnoseologija čia virs- 
ta ontologija; tiksliau sakant, ontologija pradingsta gnoseo- 
logijoje, kaip kad buvimas pradingsta mąstyme, tapdamas 
šiojo lytimi. Tuo pačiu pradingsta ir abejonė, kadangi ji 
nebeturi objekto, būtent pasaulio kaip sąmonės priešybės, 
Visa yra sąmonė, akivaizdi sau pačiai, nežinanti netikrumo 
ir todėl nebeabejojanti. Abejonės pergalė Hegelio filoso- 
fijoje įvyksta pažinimo ir buvimo tapatybe. Tuo betgi už- 
sisklendžia ir pati filosofija, kilusi iš abejonės, nes šios 
filosofijos siekinys juk ir yra abejonę pergalėti, randant 
akivaizdybe ir tuo pačiu tiesą. Sąmonės kaip akivaizdumo 
savyje suvisuotinimas ir yra tokia pergalė, o tuo pačiu ir 
filosofijos galas. Hegelis teisingai nujautė, kad su juo fi- 
losofija baigiasi; tačiau ne filosofija apskritai kaip žmo- 
giškojo būvio apraiška, o tik filosofija, abejonės pažadinta, 
jos apspręsta ir todėl jos pergale galutinai užskleista. Nau- 
jųjų laikų filosofija tik abejone laikosi, todėl tik abejonės 
šviesoje gali būti suprastas ir jos išsivystymas. 

Taip pat tik abejonės šviesoje gali būti suprasta ir lo- 
ginė šios filosofijos sąranga arba iš abejonės kilusi mąs- 
tysena: abejojąs žmogus mąsto kitaip negu stebįsis žmo- 
gus. Pasitikėdamas ir net žavėdamasis būtybe, stebjsis mąs- 
tytojas leidžiasi, kaip sakyta, apsprendžiamas mąstomojo 
objekto, kadangi šis esąs kosmas, vadinasi, tiesa, gėris, 
grožis, tvarka, darna... Toksai mąstytojas jau iš pat pra- 
džios turi prielaidą, į kurią atsiremia, kad savu mąstymu 
žengtų priekin. Logikos 'sąvokomis kalbant, stebisis mąsty- 
tcjas nuo pat savo mastymo pradžios turi didžiąją pre- 
misą, prie kurios jis šlieja mažąją premisą, laimėtą čia 
patyrimu, čia sąmonės refleksija, ir tuo būdu daro išvadą, 
tarnaujančią savo ruožtu premisa tolimesniam mąstoma- 
jam jo veiksmui. Loginė iš nuostabos kilusio mąstymo są- 
ranga yra vienas ištisas silogizmas. Tai aiškiai regėti tiek 
senovinėje, tiek viduramžinėje filosofijoje, kur scholastinė 

dėstymo ir galynėjimosi lytis buvo griežtai silogistinė, pa- 
dariusi šią filosofiją, tiesa, nuobodžią bei sausą širdžiai, 
užtat neįveikiamą protui, jei tik šis, nuostabos pagautas, 
priima pačią pirmąją jos prielaidą, kad pasaulis esąs kos- 
mas. ' 

. Tuo tarpu abejojančiajam mąstytojui tokios pradinės 
prielaidos kaip tik stoksta. Juk abejoti, kaip minėta, reiš- 
kia „neduoti pritarimo“ (S. Kierkegaard) nė vienai pusei: 
kiekvienas teiginys abejonėje yra lydimas neiginio ir tuo 
būdu negali tapti premisa — nei didžiąja, nei mažąja, — iš 
kurių sustatymo šalia viena kitos plauktų išvada savaimin- 
gai. Kitaip tariant, abejojąs filosofas nemąsto silogistiškai, 
nes šitaip mąstyti jis nė negali, kadangi neiginys pastoja 
jam kelią, tapdamas sudedamuoju abejojančiojo mąstymo 
pradu. Reikia tad visų pirma neiginį pašalinti, paneigiant 
jį pati: neiginio neigimas yra būdingas kiekvienam iš abe- 
jonės kilusiam ir abejonės lydimam mąstymui. Šios rūšies 
mąstymas yra ne išvedžiojimas (ratiocinium), bet gin- 
cas — su savimi pačiu. Todėl apaštalas Jokūbas, o su juo 
ir visi kiti abejojantįjį žmogų vadina dvilypiu, pakibu- 
siu tarp teigimo ir neigimo; abejonė savo prigimtimi rei- 
kalauja pokalbio tarp dviejų. Abejojąs mąstytojas . tarsi 
suskyla į du pokalbininkus. Egzistenciškai šis suskilimas 
gali iš tikro reikšti „susirgusią sąmonę“ (P. Wust) arba 
„dvasios plaišą“ (Hegel), padarančią žmogų nelaimingą. 
Tačiau logiškai ir gnoseologiškai jis yra vienintelis. ke- 
lias, kuriuo stumiasi priekin mąstymas, valdomas abejo- 
nės; stumiasi ne jungdamas vieną premisą prie kitos, bet 
šalindamas vieną neiginį po kito, 

Tokią mąstyseną, kurioje neiginys yra mąstymo stum- 
tis, vadiname dialektika. Filosofijos istorijoje „dialektika“ 
yra daug ką reiškusi, net ir pačią filosofiją apskritai: tarp 
septynių laisvųjų menų (artes liberales) kaip mokomųjų 
dalykų viduramžiais filosofija turėjo savo vietą „dialekti- 
kos“ vardu. Kilusi tačiau iš kasdieninio žodžio „diale- 
gein” — „vėtyti“ 13, metant iškulas pavėjui ir tuo skiriant 
pelus nuo grūdų, dialektika yra kiekvienu atveju pasilai- 
kiusi skirties arba atrankos prasmę, kuri mąstyme išeina 
aikštėn, sklaidant objektą neiginio galia: skirti arba at- 
rinkti juk ir reiškia tą ar kitą neigti bei atmesti, o tą ar 
kitą teigti arba pasilaikyti. Neiginys dialektinėje mastyse- 
noje visados eina kartų su teiginiu ir yra nuo šiojo neat- 
skiriamas. Dialektika yra teiginio ir neiginio vienybė. Ka- 
dangi šiedu pradai yra priešingybės ar net prieštaros, to- 


91 


dėl jiedu negali buvoti ramiai vienas šalia kito, kaip tai 
yra su premisomis silogistinėje mąstysenoje. Jiedu ko- 
voja vienas su kitu, ir tik ši kova spiria dialektinį mąsty- 
mą išsivystyti. Kur abejonė yra dar tik metodinė, kaip 
Platono dialoguose ar viduramžių mokykliniuose ginčuo- 
se, ten ir kova tarp teiginio ir neiginio yra tik metodinė. 
Tačiau kur abejonė virsta egzistencine, kaip Descartes'o 
atveju, ten ir dialektika tampa paties žmogiškojo būvio 
išraiška. O kur abejonės iš viso nėra, ten nėra nė dialek- 
tikos. Abejonė dialektiką pagimdo ir savo pobūdžiu ją 
apsprendžia. D : 

Užtat ne Sokratas, o Descartes yra tikrasis dialektikos 
tėvas, Sokratui dialektika buvo dar tik būdas ginčytis, Des- 
cartes'ui ji jau yra būdas buvoti: abejodami mes būname 
dialektiskai, Tai reiškia: neiginys yra įaustas į pačią mü- 
sy būvio sąrangą. Abejonė jį atranda, pasislėpusi po pa- 
saulio tariamybe, jį išreiškia nepasitikėjimu pasaulio 
pavidalais ir tuo būdu verčia mąstytoją ieškoti galutinio tik- 
rumo sąmonėje, kurioje neiginys pasirodo esąs išvirkšti- 
nė teiginio pusė. Yra labai būdinga, kad Descartes'o pas- 
tanga pagrįsti akivaizdybę abejone — akivaizdų yra tai, 
kuo negalima abejoti, — ivyksta nebe silogistiškai, o kaip 
tik dialektiškai. Sakinys „dubito, ergo sum“ nėra silogiz- 
mas, nepaisant ano kiekvieną silogizmą užbaigiančio žo- 
delio „ergo“. Nusivylęs savo studijomis, žadėjusiomis at- 
skleisti jam tikrąjį pažinimą, Descartes nusakė savo nusi- 
vylimą teiginiu: aš viskuo abejoju. Mąstant silogistiškai ir 
laikant šį Descartes'o posakį didžiąja premisa, negalima 
žengti nė žingsnio priekin, nes prie jos prijungta kiek- 
viena mažoji premisa bus čia pat suabejojama, kadangi 
abejonė apima visa. Jeigu betgi ji visa apima, tai iš jos 
neišsprūsta nė sakinys „aš viskuo abejoju“; kitaip sakant, 
aš abejoju, kad aš viskuo abejoju; tai reiškia: aš ne vis- 
kuo abejoju, kadangi abejojimas viskuo yra tuo pačiu ne- 
abejojimas abejone. Abejonėje glūdi jos pačios neiginys. 
Teiginys „aš viskuo abejoju“ ir neiginys „aš ne viskuo 
abejoju" yra susiję vienas su kitu neatskiriamai. Ir vis 
dėlto šie sakiniai nesunaikina vienas kito. Abejoti viskuo 
galiu tik tada, kai turiu neabejojamą atramą, būtent pa- 
čios abejonės akivaizdų tikrumą. Ir tik ši atrama, vadina- 
si, teiginio neiginys įgalina mane pasilikti prie mano įsi- 
tikinimo, esą aš viskuo abejoju. Tik įžvelgęs, kad galiu 
viskuo abejoti, tik ne viskuo abejodamas, padarau abejo- 
nę savo mąstymo pradme, Filosofija, kilusi iš abejonės, 

rymo ant teigimo ir neigimo vienybės ir todėl yra dialek- 
„tinė pačia savo sąranga.. | 

Perėjimas tad nuo nuostabos į abejonę yra tuo pačiu 
perėjimas nuo silogistinės mąstysenos į dialektinę. Tai taip 
pat būdinga naujosios filosofijos žymė, turėtina prieš akis, 
svarstant šios filosofijos išdavas. Neiginys, glūdėdamas 
dialektinės mąstysenos pagrinde ir niekados iš jos nepa- 
šalinamas, padarė visą naujųjų laikų filosofiją didžiai ne- 
ramią, įvairialytę, dažnai net prieštaraujančią, sykiu betgi 
ir vieningą anąja savo pradme, kurią vadiname abejone 
ir kuri mąstytoją verčia ieškoti ne tiek tiesos, kiek łikru- 
mo, kad apsisaugotų nuo jį apsupančio klastos bei apgau- 
lės pasaulio. Todėl atgrasa metafizikai kaip pačios būty- 
bės sklaidai, kad suvoktų jos tiesą, yra savaiminga ir net 
būtina prielaida naujųjų laikų filosofijos, pagrįstos abe- 
jone ir todėl būtybe nepasitikinčios. Metafizika šiai filoso- 
fijai atrodo tarsi lengvapėdiškai neapdairus ėmimas pini- 
go, priežiūros įstaigoms (Descartes'ui, Kantui) paskelbus 
bei vartotojus įspėjus, kad apyvartoje klydinėja daugybė 
suklastotų banknotų. 


IV. FILOSOFIJOS KILIMAS Iš KANČIOS 


Nuostaba ir abejonė anaiptol dar neišsemia viso filo- 
sofijos kilmės ploto. Šalia šių dviejų šaltinių esama dar 
ir trečiojo, taip pat turinčio galios sukrėsti neklausiančią- 
ją žmogaus būklę, pažadinti klausimą ir tuo būdu pradėti 
filosofiją. Šį trečiąjį šaltinį vadiname kančia. Vis dėlto 
kančia, nors ir giliau sukrėsdama mastytoją negu nuostaba 
ar abejonė, yra menkiau pažistama ir sunkiau pripažįstama 
kaip filosofavimo pradmė. „Kam gali būti reikšminga, kad 
aš kenčiu?“ — tai klausimas, kuriuo mėginama nuvertinti 
kančią, suvedant ją į grynai asmeninį reikalą, tarsi pro 
jį neprasiveržių bendrasis viso mūsų būvio pobūdis, kaip 
tik turįs visuotinę reikšmę ir todėl filosofiją iš tikro ne 
sykį kildinęs ir tebekildinąs. Tik istorinis Vakarų pomė- 
gis filosofuoti nuostabos ar abejonės įtakoje pridengė ir net 
nustelbė kančią, taip kad mes šiandien beveik nedrįstame 
laikyti jos galimu filosofijos šaltiniu. 

Be abejo, nei senovė, nei viduramžiai nefilosofavo kan- 
čios įtaigaujami. Senovėje kančia pažadino ne filosofiją, 
bet tragediją, o viduriniais amžiais — teologiją !*7. Ir vis 
dėlto filosofavimo persisvėrimas nuo nuostabos į abejonę 

buvo ženklas, kad kančia kaip filosofijos pradmė ima vis 
labiau atsiskleisti ir Vakaruose. Juk kas gi yra abejonė, 
jei ne viena kančios lytis? Žinoma, ši lytis yra protinė, 
todėl ne sykį tik sunkiai atskiriama nuo metodinės mąsty- 
mo eigos, kas Kierkegaard'ą, kaip sakėme, ir paakino lai- 
kyti ją maivymusi. Tačiau palietusi mūsų būvį ir virtusi 
egzistencine, abejonė tuo pačiu virsta ir tikra kančia: ji 
atskleidžia būtybės klastą bei apgaulę ir sukelia nepasi- 
tikėjimą pasauliu. Nepasitikėjimas gi kankina. Be abejo, 
ir čia liekame vis dar pažinimo plotmėje, ieškodami tik- 
rumo nepasitikėjimui nugalėti. Tačiau būtybė, kuri ne- 
laiduoja tikrumo ją pažįstant, negali būti tvarkoje nė pati 
savyje. Daiktų tariamybė nurodo į tokį pasaulį, kuris lie- 
čia ne tik mūsų protą, bet ir mus pačius kaip buvojančiuo- 
sius. Akivaizdybės stoka viršiniuose daiktuose veda mus į 
kažkokį sąmyšį, slypintį jų pagrinduose, į aną P. Wusto 
spėjamą „aloginį branduolį“, paverčiantį pasaulio sąran- 
gą beprotnamiu. Šis tad sąmyšis ir kelia ne tik netikrumą 
pazinime, bet ir skausmą buvime. Abejonė ir kančia turi 
iq patį šaltinį, būieni daiktų neliesą. Todėl nors naujoji 
Vakarų filosofija ir nėra kilusi tiesiog iš kančios, vis dėl- 
to jos sarangoje ir vyksme glüdinti abejonė ją prie kan- 
čios yra tiek priartinusi, jog kai kurie paskutinieji jos 
pavidalai, kaip netrukus matysime, buvo jau betarpiškai 
kančios pažadinti ir tebėra jos palaikomi. Tuo buvo pra- 
dėta naujo pavidalo filosofija, kurios augimo bei sklidimo 
metą dabar ir gyvename. Tai anaiptol nereiškia, kad kan- 
čia istoriškai būtų naujausioji filosofijos pradme. Ne! Kan- 
čia kaip filosofavimo šaltinis yra žinoma visą žmonijos 
mąstymo metą. 


1. Senieji kančios filosofijos pavidalai 

Maždaug tuo pačiu metu kaip Graikijoje, susiklostė ` 
filosofija budizmo pavidalu ir Indijoje. Budizmas — tai su- 
vokta jau senokai — yra savo esmėje ne religija, bet fi- 
Iosofija: religija jis atrodo esąs tik todėl, kadangi ligi pat 
mūsų dienų yra išsilaikęs kaip filosofinė būsena, o ne tik 
kaip filosofinė teorija — ir net ryškiau kaip būsena negu 


me, kad jis išplito visoje Azijoje, išreikšdamas ir kartu 
įtaigaudamas šio žemyno dvasią, bet visų pirma ta, kad 

jis kilo iš visai kitokio šaltinio negu Vakarų filosofija. 
Tuo pačiu metu, kai graikai ieškojo būtybės pagrindo kos- 
me, vadinasi, anapus žmogiškojo būvio, Buda atrėmė savo 
mokslą kaip tik į patį šį būvį, būtent į žmogaus. kančią. 
Kančia yra budistinio mąstymo vidurkis. Keturi klausi- 
mai, pasak budistinės tradicijos, valdą Budos mokslą: kan- 
čia, kančios kilmė, kančios pašalinimas ir kelias kančiai 
pašalinti (8. Kančia esanti žmogaus gyvenimo neišvengia- 
mybė. Kaip moliniai indai, puodžiaus nužiesti, visi galop 
sudūžtą, taip baigiąsis ir mirtingųjų gyvenimas. Čia nie- 
ko nepadedąs skundas: jis tik dar labiau gramzdinąs Zmo- 
gų į kančią. Savo sąmone žmogus yra išsiskyręs iš visatos, 
susitelkęs savame E kuris užtat ir esąs visų kentėjimų 
priežastis. Kančia-fra atskirybė, ir atskirybe yra kančia: 
Pašalinti kančią esą galima tik nugalėjus atskirybę, vadi- 
nasi, iškeitus Aš į Ne-Aš arba į Kitą, pašalinant ankštas 
savimonės ribas ir tampant visybe. Kelias iš kančios esąs 
kelias iš savęs, iš savo „namų“: neturėti namų, būti vi- 
sad pakeliui esąs būdas, kuriuo Buda tikisi nugalėsiąs ken- 
tėjimus. Būti betgi pakeliui reiškia neturėti nieko, kas pri- 
rištų bei aprėžtų — nei turto, nei giminių, nei užsiėmimo, 
net nei plaukų ant galvos ir veido. Benamė būklė yra žmo- 
gaus atsūkymas į kančios kilimą iš buvojimo savyje. kaip 
namie. 

Visiškas šios benamės būklės įvykdymas budizmo yra 
vadinamas nirvana: tai bet kokios pagavos, bet kokio pa- 
jautimo, bet kokio jausmo, bet kokios sąmonės ir galop 
savimonės užgniaužimas; tai žmogaus atsiskleidimas visa- 
tai ir buvojimas nebūtyje; nirvana budizmo yra laikoma 
„niekiu“ arba „naikinimu” (nirodha). Tačiau tai nėra žmo- 
gaus būsena po mirties, kaip įprastai manoma. Nirvanos 
užuobėga gali būti pasiekta ir žemėje, būtent apmąsty mu, 
sutelkiančiu žmogų savyje ligi sąmonės netekimo. Kelias 
nirvanai siekti budizmo yra išvystytas labai smulkmeniš- 
kai ir tapęs ištisu asketinių pratybų rinkiniu — tiek vie- 
nuoliams atsiskyrėliams, tiek kultūrininkams, kuriantiems 
gyvenimą, nes budizmas niekad nebūtų virtęs didžiule kul- 
tūrine Azijos jėga, jeigu būtų apsirėžęs tik tais, kurie 
pasitraukia į nuošalybę !4?, 

Budizmas yra pats ryškiausias ir, atrodo, pats seniau- 
sias istoriškai paliudytas pavidalas filosofijos, kilusios iš 
kančios ir išsivysčiusios į sistemą. Filosofinis šios sistemos 
pobūdis yra aiškus todėl, kad. pažinimas. vaidina joje pa- 
grindinį vaidmenį: išvaduotasis žino, kad jis yra išvaduo- 

tas; jis žino, kas yra kentėjimai, iš kur jie kyla, kad jie 
gali būti nugalėti ir kaip jie turi būti nugalėti; jis žino, 
kad jis žino ir ką jis žino. Kiek budizmas kovoja prieš 
asmeninės savimonės aštrinimą savojo Aš pabrėžimu, tiek 
jis gilina bei plečia sąmonę kaip gnoseologinę galią bend- 
rosios išminties ugdymu. Esmė, kilmė, kelias ir tikslas yra 
pagrindinės — beveik transcendentalinės — kategorijos bu- 
distinėje filosofijoje. Jas jsisamoninus, pažįstamas žŽmogiš- 
kasis būvis ir tuo būdu iškylama viršum šio būvio. Nors 
budizmas, lyginamas su Krikščionybe, ir yra ne sykį va- 
dinamas griežtu mistiniu „via negativa“, vis dėlto gnoseo- 
loginio prado pirmenybė skiria jį nuo Krikščionybės gana 
aiškiai: kelias į Kitą Krikščionybėje yra meilė, budizme — 
pažinimas. Užtat nors krikščioniškosios asketinės praty- 
bos ne sykį, paviršium žiūrint, ir atrodo esančios labai pa- 
našios į budistines pratybas, savo esme betgi Krikščiony- 
bė niekad nėra dariusi įspūdžio, esą ji yra filosofija, ne- 
paisant, kad kančia yra ir jos vidurkis. Tačiau eidama į 
kančios pergalėjimą ne pažinimo, o aukos, vadinasi, mei- 
lės keliu, Krikščionybė kildina visai kitokį žmogiškąjį bū- 
vį, apsireiškiantį ir kitokia kultūra negu budizmo įtaigau- 
jamoji. 

Antrasis senovinis filosofijos, atremtos į kančią, pavi- 
dalas yra kilęs izraelinės kultūros erdvėje, tačiau likęs 
grynai literarinis, nepereidamas į gyvenimą ir nesukurda- 
mas jokios sistemos ar būsenos. Jis yra būdingas tik kaip 
nuoroda, kad kančia iš tikro žadina žmogų klausti, vadi- 
nasi, filosofuoti. Tai Senojo Testamento rinkiniui priklau- 
santi „Jobo knyga“. Jos turinys yra gerai žinomas: Jobas, 
Huso šalies gyventojas, visokeriopai turtingas žmogus, 
Viešpaties apvaizdai leidžiant, netenka visko: turto, šei- 
mos, sveikatos. Aptekęs pūliuojančiomis votimis, jis per- 
sikelia į atmatų krūvą už miesto, kur jį aplanko trys jo 
draugai, norėdami jį paguosti. Apsibarstę galvas pelenais, 
septynias dienas jie sėdi ir tyli. Šią tylą nutraukia galop 
pats Jobas, prakeikdamas savo gimimo dieną ir pradėda- 
mas ilgą ginčą tiek su’ draugais, tiek su pačiu Dievu, ku- 
ris į ginčą, tiesa, įsikiša, tačiau į pagrindinį klausimą ne- 
atsako: ginčas yra nutraukiamas, bet ne išsprendžiamas. 

Mūsų reikalui yra svarbus ne tiek šio ginčo turinys !*!, 
kiek jo kilmė. Apie Jobą knygos autorius sako, esą jis 
buvęs tiesus, pamaldus, bijantis Viešpaties; keldavęsis an- 
ksti rytą ir aukojęs deginamąsias aukas už savo šeimą, nes 
galvojes, galgi vaikai nusideje, piktžodžiaudami Dievui. 

Jobas spręsdavęs teisingai bylas, nedrumstęs kaimynų šei- 
minio gyvenimo, neneigęs vergo teisių, nedėjęs vilčių į 
auksą, negarbinęs saulės nei mėnulio; turėjęs daugybę tar- 
nų ir galvijų, todėl buvęs žinomas ir galingas krašto gy- 
ventojas (plg. 1, 1—6; 29, 5—26; 31, 5—33). Trumpai ta- 
ziant, tai buvo padorus, įtakingas, tačiau kasdieninis Zmo- 
gus. Jis gyveno, bet nemąstė — ta prasme, kokia nemąsto 
visa anksčiau mūsų aprašyta neklausiančioji būklė: bū- 
ties ir jos prasmės klausimas Jobui nekilo. Saulėta kas- 
dienybė jam buvo pridengusi šį klausimą. Šiuo atžvilgiu 
ir pats Jobas teisingai yra pastebėjęs: „Argi bliūvauja asi- 
las žalioj ganykloj, ir ar baubia jautis prie javų krūvos?“ 
(6, 5). Iš tikro ne. Jie sotinasi tylūs. EE? ir žmogus, gy- 
venąs kasdienybėje ir kasdienybe. 

Bet štai Jobą ištinka kančia; ne kokia nors kasdieninė 
painiava ar sunkenybė, bet kančia giliausia šio žodžio 
prasme. Gyvenęs „žydėjimo dienas" (29, 3—4), dabar jis 
jaučiasi „tarsi dulkės ir pelenai“ (30, 19): „redactus sum in 
nihilum“,— verčia Vulgatos tekstas Jobo skundą (30, 15); 
Tie, kurie pirmiau jį gerbė, dabar jį pajuokia, niekina ir 
apspjaudo (plg. 30, 9—10). Kančia padaro žmogaus būvį 
nebesuprantamą. Kodėl viskas kančioje pakinta? Kodėl 
buvojimas „mieste“ (kasdienybės prasmuo) virsta buvoji- 
mu „atmatų krūvoje“ (pažeminimo prasmuo)? Kodėl kan- 
čioje pasidarome „šakalų broliais“ (30, 29), vadinasi, uja- 
mais dykumų bėgliais? Kasdienybėje tokie klausimai ne- 
kyla ir todėl filosofijos nekildina: teorinis blogio proble- 
mos svarstymas, kurio yra pilna filosofijos istorija !*?, dar 
anaiptol nėra filosofija, kilusi iš kančios. Filosofija "kyla 
iš kančios ne problemos, bei būsenos prasme. Todėl ir Jo-, 
bas, anksčiau tik gyvenęs bei veikęs, dabar susimąsto ir 
prabyla: „Aš nedrausiu savo lūpomis, nes noriu kalbėti 
dvasios suspaudime, noriu skųstis savo sielos liūdesyje" 
(7, 11). Ir jis prabyla vienu didžiuliu klausimu: „Kas atsta- 
tys mane?“ (29, 2). Tai klausimas, išsakąs rūpestį savo, 
buviu ir tuo užbėgąs už akių müsajai egzistencinei filoso- 
fijai, kurioje rūpestis yra viena iš „egzistencialiųjų“, vadi- 
nasi, bendriausių žmogiškojo būvio apibūdinimų. Jobo 
prabilimas yra tokio rūpesčio išraiška. Apmąstydamas kan- 
čios ardomą būvį, Jobas niekur nesustoja — net nė Dievo 

akivaizdoje. Iš sykio jam atrodo, kad Dievas turis kalbėti, 
o žmogus atsakyti. Tačiau staiga Jobas pasitaiso ir taria: 
„Geriau aš kalbėsiu, o Tu atsakyk man“ (13, 22), „Kančios 
akivaizdoje Dievas turi pasileisinti. Taj. teadicėjas ; ùÙžuo- 

mazga, dėl kurios kankinosi ir tebesikankina visa Vakarų 
filosofija. „Jobo. knygoje“ Dievo pasiteisinimas kančios 
akivaizdoje lieka be atsakymo. O kad Jobas vėliau viską, 
pasak knygos autoriaus, atgauna, ką buvo praradęs, yra 
tik plokščias pamokymas, bet ne filosofinis atsakymas. 
Naujo kūdikio gimimas nesunaikina ankstesniojo mirties — 
nei kaip įvykio mirusiajam, nei kaip pergyvenimo gyvie- 
slems. 

Jeigu tikėsime K. Jaspersu, kad filosofija, kaip sakyta, 
yra vertingesnė savo klausimais negu atsakymais, tai „Jo- 
bo knyga" bus iš tikro didžiai vertinga: ji neduoda jokio 
atsakymo, užtat ji kelia aibę klausimų ir kartu atmeta ai- 
bę nevykusių atsakymų, kurių mėgina teikti Jobo draugai 
guodėjai. „Jobo knyga" skiriasi nuo Budos mokslo tuo, 
kad ji kančiai nugalėti „kelio“ nežino; tačiau ji labai aiš- 
kiai parodo, kaip kančia suardo kasdienybę ir pažadina 
klausimą, sunaikindama aiškumo tariamybę. Todėl filoso- 
fijos kilmės problemai ši knyga turi neatstojamą reikšmę: 
ji yra pats vaizdingiausias paminklas, kad kančia — šalia 
nuostabos ir abejonės — yra autentinis filosofavimo šal- 
tinis. 

Po „Jobo knygos“ vargu ar rasime Vakarų filosofijos 
istorijoje kiek ryškesnį kančios pažadintą bei išugdytą 
mąstymo pavidalą. Be abejo, tai nereiškia, kad Vakarų 
žmogus kančios neapmąstė; tai tik reiškia, kad jis ne iš 
kančios mąstė. Tai patvirtina daugybė vad. „paguodos 
knygų" (consolatorium) viduriniais amžiais "3. Šių knygų 
autoriai stoja Jobo draugų vieton ir mėgina guosti ken- 
čiantįjį, nurodydami įvairių įvairiausią kančios naudą (uti- 
litates): kančia gelbstinti žmogų nuo dvasinio priešo, sau- 
ganti jį nuo velnio gundymų, valanti širdį nuo piktų geis- 
mų, trumpinanti kelią i Dievą, rodanti dangiškuosius 
džiaugsmus, liudijanti Dievo meilę žmonėms ir t. t. Nė vie- 
nas betgi šių knygų autorius nestoja Jobo vieton ir ne- 
prabyla iš kančios — ne kad ieškotų jos naudos, bet kad 
klaustų -jos prasmes-Zmogiskajame büvyje. Užtat kančia, 
nepaisant nuolatinių kalbų apie jos naudingumą, lieka tik 

„asketinė priemonė, nevirsdama filosofijos kildintoja. Perė- 
jusi teologijos ir net mistikos žinion, kančia Vakaruose ar- 
ba sukasdienėjo (asketikoje), arba virto mąstymui nepri- 
einama antgamtinės vienybės su Dievu apraiška (mistikoje). 
Scholastinė blogio ne kaip jėgos o kaip stokos (ca- 
rentia) samprata ir paneigimas protui galios kęsti '* sa- 
vaime perkėlė kančią į mūsų būvio pakraštį, kuris esti 

mąstymo paliečiamas tik probėgomis, tačiau iš kurio mąs- 
tymas nekyla ir todėl nėra jo nė apipavidalinamas. Gal 
tik A. Schopenhaueris, sąmoningas bei aistringas Hegelio 
priešininkas, mąstė iš kančios, bet ir vėl — ne tiek klaus- 
damas, kiek, kaip ir Buda, ieškodamas „kelio“ kančiai nu- 
galėti: valios gyventi neigimas ir asmens nuindividualini- 
mas esąs toksai kelias. Užtat nors Schopenhaueris ir turėjo 
nemaža įtakos, vis dėlto jis nepajėgė pradėti naujo filo- 
sofijos pavidalo, atremto į kančią, kaip jį pradėjo Des- 
cartes, atsirėmęs į abejonę. Fr. Nietzsche's paskelbtasis va- 
lios teigimas (Wille zur Macht) greit nuslėgė Schopen- 
hauerio siūlomą valios neigimą. Vakarų filosofija buvo 
ir liko valdoma nuostabos ir abejonės. 


2. Rusų filosofija 
kaip kančios filosofija 


Pradėti naują filosofijos pavidalą buvo lemta rusy 
mąstytojams, kurie filosofavo jau nebe iš nuostabos ir 
nebe iš abejonės, o iš kančios kaip žmogiškosios būsenos. 
Filosofuoti iš nuostabos yra, kaip minėjome, galima tik 
tuo atveju, kai pasaulyje vyraujančio blogio arba nere- 
gime, arba neteikiame jam didesnės reikšmės. Betgi rusiš- 
kasis žmogus, S. Verchovskio liudijimu, esąs „blogio tarsi 
užburtas“, taip kad jis net „nesugeba pažinti kame glūdi 
gėris ir kur rasti tikrąjį išganymo kelią“ 145, Todėl nuo pat 
istorinės savo pradžios rusiškoji filosofija pasauliu nesi- 
stebėjo. Jau pats pirmasis jos atstovas ukrainietis G. Sko- 
voroda (1722—1794) rašė: „Šis pasaulis atrodo esąs dai- 
laus stoto (vid), tačiau jį graužia nenuilstas kirminas... 
Skausmas yra tavo, pasauli! Iš viršaus tu rodai man šyp- 
seną, bet savo sieloje tu slapta raudi dieną ir naktį" 16, 
Pasaulio ašaros — „lacrimae rerum“ (Vergilijus) — kaip tik 
ir neleidžiančios rusiškajam mąstytojui žvelgti į jį kaip į 
kosmą ir priimti jį kaip savą: „Aš negaliu priimti šio pa- 
saulio, nors jis ir didingiausias būtų“, — skelbia A. M. Dob- 
roliubovas !*, tuo nusakydamas Dostojevskio nuotaiką, iš- 
reikštą Ivano Karamazovo nusistatymu grąžinti Dievui 
bilietą į pasaulį kaip darną, kadangi ši esanti pagrįsta ne- 
kalto kūdikio kančia. Gyrius pasauliui, regimam nuosta- 
bos šviesoje, virsta rusiškajame mąstyme kaltinimu pa- 
sauliui, regimam kančios šviesoje, i 

Tačiau nė abejonė nėra buvusi rusiškojo mąstymo šal- 
tinis. Rusiškasis mąstytojas visados buvo įsitikinęs, kad 
žmogus galįs pažinti tikrovę, kokia ji yra savyje, kadangi 
mąstymo objektas yra duotas kartu su pačiu mąstymu. 
Užtat akivaiždybės perkėlimas į sąmonę, įvykęs Descar- 
tes'o filosofijoje, rusiškojo mąstymo niekados nėra trau- 
kęs. Kritikuodamas Descartes'o teiginį „cogito, ergo sum“, 
V. Solovjovas, pavyzdžiui, pastebi, kad Descartes'o klaida 
glūdinti jo skuboje: jis per greitai pereinąs į mąstomojo 
veiksmo, o tuo pačių ir į mąstančiojo subjekto akivaizdy- 
bę —ne todėl, kad būtų galima abejoti šio subjekto bu- 
vimu, bet todėl, kad mes dar nežinome, kas yra „buvi- 
mas” ir kas yra „subjektas“, kurio buvimu neabejojame. 
"Nežinant gi šių dviejų dalykų, nelogiška esą tarti „taigi 
esu — ergo sum“, „Descartes'o mastantysis subjektas, — sa- 
ko Solovjovas,— yra įsibrovėlis, neturįs filosofinio pa- 
so” 8. vadinasi, negalįs įrodyti, kas jis esąs abejonės švie- 
soje. Štai kodėl sąmonė rusų filosofijoje niekad nėra turė- 
jusi pirmenybės ryšium su buvimu. S. Frankas net tvirtina, 
kad „rusiškajai dvasiai kelias nuo „cogito“ į „sum“ vi- 
sados atrodęs dirbtinis: tikrasis kelias jai eina nuo „sum“ 
i „cogito“... Mūsasis Aš, mūsoji sąmonė yra ne kas kita, 
kaip būties išraiška; būties atšaka, todėl būtis ir išeina 
mumyse aikštėn pačiu tiesioginiu būdu“, vadinasi, tampa 
mums akivaizdi “?. Šia prasme būdinga yra to paties Fran- 
ko pastaba, esą Kantas Rusijoje niekad nėra turėjęs giles- 
nės įtakos; priešingai, „kantiškosios filosofijos kritika ir 
kova su kantizmu yra buvusi nuolatinė rusiškojo mąsty-“ 
mo tema“ 150, Rusų mąstytojai neneigia, kad „perėjimas 
nuo gnoseologinio optimizmo Tomo Akviniečio mąstyme 
į pažinimo tragediją Kanto mąstyme yra buvęs vaisingas"; 
tačiau jis perkėlęs mąstytoją „į Buridano asilo būklę“, ku- 
rioje nebeįmanoma apsispręsti, ir todėl pavertęs abejonę 
„mąstytojo bebūdiškumu, bevališkumu ir bejegiskumu“ 151, 

Tikrąjį rusiškojo mąstymo šaltinį yra teisingai nusakęs 
N. Ogariovas ryšium su vokiškuoju idealizmu. Paskaitęs 
Hegelį ir Schellingą, Ogariovas į savo pastabų knygelę ira- 
šė: „Pasipiktinęs dabar matau, kad jų mintys nėra -išken- 

„„tėtos“ IS. Iš sykio šie žodžiai mums atrodo keistoki. Argi 
esama ir iškentėtų minčių? Argi neteisus yra Tomas Ak- 
vinietis, pasak kurio, protas negalįs kęsti? Ir vis dėlto ne 
šį antropologinį kančios jr Mąstymo santykį turi galvoje 
Ogariovas. Savo įrašu jis tik pareiškia, kad idealistinė vo- 
kiečių filosofija nesanti įsišaknijusi kančioje ir kad todėl 

rusiškojo mąstytojo ji nepatenkinanti ir neįtikinanti, nes 
šiajam tikra filosofija esanti tik ta, kurios pagrinduose sly: 
pis liūdesys dėl žmogaus kentėjimų ir mirties (N. Berdia- 
jevas). Tuo tarpu tokio liūdesio vokiškajame idealizme 
kaip tik nesą, Užtat nors Hegelis ir Schellingas kurį lai- 
ką Rusijoje ir buvo virtę, pasak N. Berdiajevo, „beveik 
rusiskaisiais filosofais" 93, vis dėlto gana greitai buvo jais 
nusikratyta — kaip tik dėl neiškentėtos jų minties. Rusiš- 
kąjį mąstymą ypač piktino Hegelio teiginys, esą protingu- 
mas ir tikroviškumas yra tapatūs; teiginys, kurį V. Mai- 
kovas yra pavadinęs negyvenimiškos išminties viršūne ir 
prieš kurį pasisakė minėtasis Ogariovas: „Ne, mano po- 
nai, ne viskas, kas tikroviška, yra ir protinga; protingu- 
mas privalo dar tik virsti tikrove“ IS Hegelio kritika rusų 
filosofijoje truko visą XIX šimtmetį ir savaime pratįso į 
jų išeivybę Vakaruose. Visą šią kritiką S. Frankas su- 
traukia į keletą būdingų sakinių: „Hegelis įstengia visa 
pasaulyje pažinti, išskyrus vieną dalyką, būtent pasau- 
lyje viešpataujančią kvailybę (glupostj), kitaip sakant, jo 
maištingumą (stichijnostj) ir netvarkingumą, kurie galų 
gale sutampa su pasauliniu blogiu. Bet kaip tik tai, ne- 
laimei, ir yra tikrovinė, žmogaus labiausiai jaučiama pa- 
saulio būklės pusė. Užtat Hegelio idealizmas, nepaisant 
visos jo platybės bei gilybės, pasirodo esąs „idealizmas“ 
blogąja šio žodžio prasme, vadinasi, melagingas pasaulio 
suidealinimas“ 155, 

"Rusiškasis mąstytojas mėgina šio melagingumo iš- 
vengti tuo, kad apmąsto kančią ne kaip teorinę proble- 
mą— tai yra dariusi Vakarų filosofija visą laiką — bet 
kad palį mąstymą jis kildina iš kančios, laikydamas šią- 
ją kėliu išminčiai siektų. Tai ypač yra pabrėžęs I. Iljinas 
(1882—1954) savo jau Vakaruose išleistoje knygoje „Re- 
liginė filosofijos prasmė" (1925). Kovodamas su atsietine 
„filosofija,— šią kovą pradėjo V. Solovjovas veikalu „Ati- 
trauktinių pradų kritika" (1887—1880),— Iljinas sieja fi- 
losofiją iš esmės su gyvenimu, laikydamas ją „būtina ir 
subrendusia jo apraiška“ ir apibrėždamas ją kaip „gy- 
venimo mokslą" 58, Filosofuoti, pasak Iljino, „reiškia tik- 
rai gyventi ir mintimi nušviesti bei perkeisti tikrojo gy- 
venimo esmę”; filosofija esanti ne kas kita, kaip „sis- 
teminis pažintinis atskleidimas to, kas sudaro patį gilųjį 
gyvenimo pagrindą“: gyvenimas esąs filosofijai ir jos šal- 
tinis, ir jos objektas; ji iš gyvenimo kylanti ir, į jį atsi- 
grįžusi, jį apmąstanti (t. p.). Tačiau gyvenimas ir kančia 

yra neperskiriami. Iljinas aistringai galynėjasi su tais, 
kurie norėtų filosofiją atsieti nuo gyvenimo ir tuo pa- 
neigti jai kančios pobūdį: „Jų sprendimai,— sako Ilji- 
nas, — nekyla iš kentėjimo dėl objekto ir nesiremia tikra 
„pažintine įtampa! IN, todėl jie ir negali suimti savin fi- 
losofijos esmės, nes „gyvenimas yra kančia, vedanti į 
išmintį" 15., Kas tad prasilenkia su kančia, prasilenkia 
ir su išmintimi Kaip filosofijos esme. Užtat: Iljinas ir tei- 
kia“mums tokią filosofijos aptartį: „Filosofija yra kan- 
čios kildinama išmintis“ (t. p.). Tai apibrėžtis, kurioje 
kančia kaip pradmė jau ir formaliai yra įtraukta į filo- 
sofijos sampratą. 

Jeigu betgi filosofija yra kančios pažadinta išmintis, 
tuomet ir filosofas kaip išminties nešėjas yra ne tas, ku- 
ris yra daug mokęsis, bet tas, kuris yra daug kentėjęs. 
Laisvai prisiimta bei nešama kančia įgalina žmogų ne tik 
giliau žvelgti į būtį, bet ir geriau pasidalinti šia įžvalga 
su kitais: kitų Mokytojas yra tik kenčiantysis. Tik ken- 
čiantysis, pasak Dino, gali ir turi „ką nors svarbaus 
mums pasakyti“ 159%. O taip yra todėl, kad kančia įvykdo 
mūsų laisvę visa jos pilnybe. Nesusidūręs su kančia ir 
jos neprisiėmęs žmogus neįstengia paversti laisvės savo 
būvio lytimi, nes gėris pats savimi neveda žmogaus į 
apsisprendimą, kuriuo vieninteliu laisvė reiškiasi ir bu- 
voja. Nepavertęs gi laisvės savo būvio lytimi, žmogus 
neišvysto savo žmogiškumo ligi galo, pasilikdamas tarsi 
neišsiskleidęs pumpuras. Štai kodėl nekentėjęs ar neken- 
Čiąs žmogus ir neturi nieko svarbaus pasakyti, nes jo 
žodis nėra savas išminties prasme. Toksai žmogus gali 
gražiai perteikti kitų žodžius, vadinasi, gali būti kalbėto- 
jas (rhētōr), bet jis negali tarti savo žodžio, vadinasi, bū- 
ti išminčius (sophos). Tik perėjęs per kančią, jis įgyja tik- 
rojo pažinimo — ne knyginės išminties, ne paveldėtų pa- 
žinčių, bet pažinimo, rasto skausmo jaudrintoje ir nu- 
skaidrintoje savoje būtybėje. Kančia įvykdo mūsų laisvę,-- 
o laisvė įvykdo mūsų-žmogiškūmą, iš kurio ir gema. nie- 
kad nebuvusiosios, vadinasi, originalios vertybės. 

Istoriškai žiūrint, reikia apgailestauti, kad rusų filoso- 
fija kaip naujas filosofavimo pavidalas pasiliko tik užuo- 
mazga: Rusijoje jis buvo revoliucijos nutrauktas staiga, 
Vakaruose jis sunyko pamažu išeivybės sąlygomis ir nau- 
jo karo sūkuriuose. Jį pakeitė ir net tam tikra prasme 
pratęsė marksistinė filosofija, jau nuo XIX šimtm. pa- 
baigos pasidariusi nebesvetima rusiškajam mąstymui. Ki- 

lęs, kaip netrukus regėsime, irgi iš kančios, marksizmas 
rado „Rusijoje paruoštą gnoseologinę dirvą ir todėl įsiga- 
lėjo čia greičiau negu kur kitur. Nors savo turiniu mark- 
sistinė filosofija ir yra senosios rusiškosios filosofijos tie- 
sioginė priešingybė, tačiau kilmės šaltinis joms abiem yra 
tas pats. Ir ši pradmės tapatybė padarė, kad rusiškasis 
mąstytojas pasiliko ir toliau kančios IEEE nešėjas — 
jau marksistine lytimi, 


3. Marksizmas kaip 
kančios filosofija 


Paprastai marksizmą nagrinėjame ir su juo galynėja- 
mes turinio atžvilgiu. Tačiau kaip ir kiekvieno filosofa- 
vimo, taip ir marksistinio turinys esti apsprendžiamas jo 
kilmės šaltinio. Kas yra marksizmas kaip filosofija, ga- 
lime atsakyti tik patyrę, kas yra jo pradmė. 

Tiek nuostaba, tiek abejonė, kaip minėjome, yra tam 
tikras pasaulio pergyvenimas — pirmuoju atveju pasau- 
lio kaip darnos, antruoju atveju pasaulio kaip klastos. 
Tačiau abiem atvejais žmogus nepuoselėja noro pasau- 
lio keisti: nuostabos atveju todėl, kad pasaulis atrodo 
esąs kosmas, vadinasi, tiesos, gėrio ir grožio regimybė, 
kuria reikia tik gėrėtis; abejonės atveju todėl, kad pa- 
saulis atrodo esąs apgaulė, nuo kurios reikią ieškotis 
priebėgos savoje sąmonėje. Abiem atvejais žmogus lie- 
ka stovis šalia pasaulio, nesueidamas su juo į veiklos 
santykį. Užtat abu šiuos filosofavimo pavidalus arba abi 
šias filosofines žmogaus elgsenas pasaulio atžvilgiu mark- 
sizmas ir laiko nepriimtinomis, kadangi jos klastojančios 
tikraji žmogaus nusistatymą, išreikšdamos jį tik iš dalies 
ir tik laikinai. 

Yra tikra, kad žmogus pasauliu stebisi. Bet tai esanti 
anaiptol ne pagrindinė jo laikysena; tai greičiau akimirk- 
snio švystelėjimas, pagrindinio nusistatymo neišreiškiąs 
ir todėl istoriškai peržengiamas. Stebėjimąsi pasauliu 
K. Marxas vadina „gamtinės sąmonės būkle“, kai „gami- 
ta žmonėms pradžioje atrodė esanti visiškai svetima, vi- 
sagalė, neįveikiama jėga, kurios akivaizdoje žmonės el“ 
gėsi grynai gyvuliškai, leisdamiesi jos stebinami. tarsi“ 
galvijai: tai esanti „kaimenės sąmonė“, ir „žmogus čia 
skiriasi nuo avino tik tuo, kad: jo sąmonė atstoja jam in- 
stinktą arba kad jo instinktas yra sąmoningas“ 180. Išsi- 

vystant gi gamybai, ši kaimenės sąmonė vis labiau virto 
visuomenės sąmone, suvokiančia žmogaus galią ryšium 
su gamta, ir todėl buvo šiosios vis mažiau stebinama: 
kultūriškai — pagal Marxą: „istoriškai“ — perkeista gam- 
ta nebekelia jokios nuostabos. Todėl marksistiniai mąs- 
tytojai yra įsitikinę, kad filosofavimas iš nuostabos ga- 
lėjęs būti vykdomas tik tokių sluoksnių, kurie gamyboje 
iš viso nedalyvavę, būtent: senovėje vergų savininkai, 
viduramžiais feodalai, vienuoliai, kunigai; tai buvusi aris- 
tokratinė filosofija, kurios atstovai buvę „mokyti atsisky- 
rėliai“, nes tik jie galėję pasaulį laikyti kosmu, vadina- 
si, tvarka bei darna, ir stebėtis juo kaip Viešpaties vei- 
kalu 181. Tuo tarpu „rūpesčio bei trūkumų pilnam žmogui 
nesako nieko nė gražiausias reginys“ !6?, 

Taip pat yra tikra, kad daugeliu atvejų žmogus abe- 
joja. Bet ir vėl: abejone žmogus negyvena. Vienoje vie- 
toje Marxas sako, kad filosofija „reikalauja patikrinti abe- 
jone" 15, tai yra ją nugalėti kaip ir Descartes'o atveju. 
Tačiau Descartes pasilieka dar grynai formalinėje abejo- 
nės nugalėjimo plotmėje: jam nebeabejotinas yra tik 
pats abejojimo veiksmas sąmonėje. Tuo tarpu Marxas 
reikalauja materialinio abejonės nugalėjimo: filosofija 


" turinti atidengti tikrovinį abejonės pagrindą ir jį paša- 


linti. Jeigu abejonė yra grindžiama tuo, kad pasaulis 
esąs klasta, tai reikia eiti į pasaulį ir paversti jį tiesa. 
:Abejonė esanti teisėta ir pateisinama, tačiau ji negalinti 
virsti nuolatine žmogaus būsena, Užtat santykis su abe- 
jone marksizme yra visiškai kitoks negu visoje naujo- 
joje Vakarų filosofijoje. Descartes, abejonės ištiktas, 
traukiasi į vidų, palikdamas pasaulį ir toliau buvoti ap- 
gaulingai. Juo seka ir visas vėlesnysis Vakarų mąsty- 
mas. Marxas gi eina į pasaulį ir šalina iš jo apgaulę, 
tuo pačiū“šalindamas ir abejonę. Todėl abejonė, kaip ir 
“üostaba, yra marksizmui praeinanti apraiška, trunkan- 
ti tik tol, kol žmogus nesiima pasaulio keistų: gamybos 
perkurtamė pasaulyje nebėra vietos ne tik nuostabai, bet 
nė abejonei. Tikroji žmogaus elgsena pasaulio akivaiz- 
doje nėra nei nuostaba, nei abejonė. Kas tad ji marksiz- 
mui yra? į 

` Marksizmas didžiuojasi atradęs labai paprastą, tačiau 
įvairių pasaulėžiūrinių prieaugų aptemdytą tiesą, būtent: 
„žmogus, turi galėti gyventi, kad galėtų kurti istoriją“ 
(mūsiškai tariant, kultūrą); tai esanti „pati pirmoji kiek- 


"vieno. žmogiškojo būvio, vadinasi, ir kiekvienos istori- 

jos prielaida“ !9*. Gyventi betgi reiškia turėti ko valgyti 
bei gerti, kur prisiglausti, kuo apsirengti ir t. t; kitaip 
sakant, gyventi reiškia tenkinti savo poreikius. Iš sykio 
ši tiesa atrodo ėsanti gryna nuodėva. Tačiau tikroji jos 
prasmė atsiskleidžia paklausus, kokiu būdų žmogus sa- 
vo poreikius pasaulyje tenkina. Visų pirma — ne gyvu- 
liniu būdu, gaudamas iš gamtos to, ko jam reikia, nes 
gamta žmogui kaip tik neduoda to, ko jam reikia. Tarp 
gyvulio alkio ir gamtoje randamo daikto esama vidinio 
atitikmens: gyvuliui pakanka šį daiktą rasti ir juo sotin- 
tis. Taip yra su visais gyvulio poreikiais. Todėl Fr. En- 
gelsas „Gamtos dialektikoje“ ir sako, kad „gyvulys vir- 
šine gamta tik naudojasi“ !%, Tuo tarpu žmogui naudo- 
jimasis gamta, kokia ji yra, anaiptol nėra jo poreikių 
tenkinimo būdas. Žmogaus gyvenimas nėra jam teikia- 
mas paruošta lytimi: jį pasiruošti žmogus turi pats. Nuo- 
sekliai tad, pasak Marxo, „pirmasis istorinis žygis ir yra 
pasigaminti priemonių poreikiams tenkinti" 19, Tačiau kad 
žmogus pajėgtų keisti gamtą pagal savo poreikius, jis 
turi ją pažinti: ištirti jos dėsnius, jos objektus, jos veiks- 
mus ir paskui taip juos pertvarkyti, jog jie, virtę jau 
paties žmogaus padarais, atitiktų jo poreikių prigimtį. 
Mes mąstome ne todėl, kad stebimės ar abejojame, o to- 
dėl, kad trokštame gyventi. Poreikis — štai kas yra tik- 
Tasis pažinimo stūmiklis. 

Tačiau kas gi yra poreikis? Marxas yra poreikį nu- 
sakęs gana kasdieniniais pavyzdžiais: reikalu valgyti, 
gerti, turėti buveinę, turėti drabužį... Bet kaip tik šia- 
me poreikio kasdieniškume ir atsiskleidžia savotiška 
žmogaus padėtis pasaulyje. Būtybė, kuri turi poreikių ir 
pajėgia gyventi, tik šiuos poreikius tenkindama, buvoja 
bėdos būklėje. Tai reiškia: ji buvoja pavojingai bei grės“ 
mingai, nes galimybė, kad ji šių poreikių nepatenkins ir 
todėl Zus, yra jai visados dabartinė. Bütybe, turinti po- 
reikių, yra stigli pačia savo sąranga. Poreikis yra antro- 
pologinė šio stigliaus apraiška. Turėti poreikių- reiškia. 
buvoti rūpinantis ir baiminantis, vadinasi, kenčiant. Kan- 
čia yra sliglios būtybės būsena. Užtat nors marksizmas ir 
kalba apie kasdienos poreikius, tačiau pro juos jis regi 
bendrąją žmogaus būklę pasaulyje kaip bėdos būklę: žmo- 
gus, sako Marxas, yra „kenčianti, lygstama ir aprėžta 
būtybė" Ip. Regimai ši jo būklė išeina aikštėn visų. pir- 
ma socialine neteisybe, kuria kaip tik ir prabyla žmo- 
giškoji kančia ir kurios nešėja yra varguomene. Marxas 

supranta varguomenę, tiesa, kaip klasę, kuri tačiau turi 
„visuotinį pobūdį savo kentejimu” ir todėl šaukiasi „ne 
kurios nors skirtinos teisės“, o „teisės apskritai“, nes 
jai yra buvusi „padaryta ne kokia nors skirtina neteisy- 
bė, o neteisybė apskritai“; užtat savus reikalavimus var- 
guomene ir remia „ne istoriniu, o žmogiškuoju titulų" 168, 
Mūsų klausimui yra nesvarbu, kad Marxas varguomenei 
atitiesti reikalauja revoliucijos. Mums čia tik svarbu pa- 
brėžti žmogiškasis varguomenės pobūdis, kuriuo yra nu- 
sakoma žmogiškoji būklė pasaulyje, nes marksistinis „dar- 
bininkas“ yra tik naujoviška varguolio lytis. Iš esmės var- 
guolis yra kiekvienas, kuris yra pažeistas savame žmo- 
giškume, suverčiant ant jo pečių buvimo naštą. Padalinti 
šią naštą yra marksizmo siekis ir sykiu šios naštos tikre- 
nybės pripažinimas — ne vienam kuriam visuomenės 
sluoksniui, bet žmogui kaip poreikių turinčiai bütybei. 
Su šia bėdos būkle pasaulyje marksizmas ir sieja fi- 
losofiją. Marksizmui. visų pirma rūpi ne tiek pagerinti 
varguomenės padėtį tiesiog, kiek pažadinti jos sąmonę, 
kad ji susivoktų esanti varguomenė, nes kol varguolis ne- 
sijaučia esąs varguolis, vadinasi, buvojąs bėdos būklėje, 
tol jis neieško nė išeities iš šios būklės. Bėdos būklė ga- 
linti būti nugalėta tik dviejų pradų vienybe: kentėjimo 
ir mąstymo. Nei grynas mastymas be kentėjimo, nei gy- 
vulinis kentėjimas be mąstymo nėra pajėgūs pergalėti 
šią būklę. Todėl Marxas ir kalba apie „buvojimą ken- 
čiančios žmonijos“ ir apie „priespaudą mąstančios Zmo- 
nijos“, kurių sąjunga nebebūsianti „suvirškinama gyvu- 
linio filisterių pasaulio“ !%, vadinasi, mūsiškai kalbant, 
nebebūsianti nuslėgta neklausiančiosios būklės. Marxas rej- 
kalauja, kad „filosofija varguomenėje rastų savo medžia- 
ginių, o varguomenė filosofijoje — savo dvasinių ginklų“, 
nes „Ailosofija negali būti įvykdyta, nepašalinus varguo- 
menės, o varguomenė negali būti pašalinta, neįvykdžius 
filosofijos" 17°. Užtat Marxas ir skelbia: „Ligi šiol filoso- 
fai pasaulį tik” "skirtingai interpretavo, o reikia, kad jis 


- būtų pakeistas" !7!, 


Bėdos būklė pasaulyje yra tad tikroji marksistinės fi- 
losofijos pradme.-Kanlia yra šios filosofijos šaltinis, iš 
kurio ji teka ir kurio pobūdį ji nešasi visą savo skleidi- 
mosi kelią. Tai meta netikėtos šviesos marksistinės filo- 
sofijos dvasiai suprasti ix paaiškina ne vieną tamsų šios 


dvasios bruožą. 


Visų pirma beatodairinę pasaulio kritiką. Nenorėda- 

mas eiti Hegelio keliu, Marxas nebuvo linkęs, kaip jis 
pats sako, „išvystyti pasauliui naujų principų iš pasaulio 
principų“: statyti „gatavą ateitį visiems laikams“ esąs 
ne jo dalykas; užtat jis skelbė labai aiškiai „beatodairis- 
ką kritiką visko, kas buvoja dabar; beatodairišką ta pras- 
me, kad kritika nenusigąstų savo pačios išdavų“ 172, Iš pa- 
žiūros tai skamba gana nihilistiškai ir primena rusų ni- 
hilisty užmojį, vaizdingai nusakytą A. Gerceno knygoje 
„Į kitą krantą“ (1848—1850; originalas vokiečių kalba): 
„Mes nestatome, mes tik griauname; mes neskelbiame 
jokio naujo apreiškimo, mes tik šaliname senus melus. 
Mūsų laikų žmogus, tasai didysis tiltininkas — pontifex 
maximus, — tiesia tik tiltą į kitą krantą, gi nežinomas 
ateities žmogus jau žengs šiuo tiltu“ !3. Tačiau nei Mar- 
xo, nei Gerceno žodžiai nėra nihilistinės nuotaikos: jie 
yra pažadinti kančios ir todėl tik kančios šviesoje tega- 
li būti suprasti, nes kiekviena filosofija, kilusi iš kančios, 
svarsto pasaulį neigiamai, kas teoriškai ir reiškia jo kri- 
tika. Iš kančios mąstąs filosofas negali pergyventi pa- 
saulio kaip šviesoje skendinčios puošmenos. Kančia at- 
skleidžia stiglių ne tik žmogaus būtybėje, bet ir visoje 
pasaulio sąrangoje. Pasaulis, kuris žmogaus poreikių ne- 
patenkina, kuris jį kankina ir galop pražudo, nėra vertas 
būti nuostabos objektu. Toksai pasaulis užsitarnauja kri- 
tikos giliausia šio žodžio prasme. Todėl ir marksistinis 
tinimu, kaip ir rusiškasis. Kiek nuostabos pažadinta filo- 
sofija pasaulį tik imliai aprašo, tiek iš kančios kilusi fi- 
losofija jį vertina. Kančios filosofija yra aksiologija pa- 
čiais savo pagrindais. Marksizme tai yra ypatingai ryšku. 

Marksizmo kilimas iš bėdos būklės paaiškina ir jo 
taip stipriai pabrėžiamą mąstymo ir veikimo tapatybę, 
kurios nerandame nei nuostabos, nei abejonės filosofi- 
joje. Mąstytojas, filosofuojąs iš kančios, negali pasau- 
lio atžvilgiu laikytis imliai, kaip tai daro mąstytojas, aks- 
tinamas nuostabos ar abejonės, nes kančia, žadinanti jį 
mąstyti, yra kartu ir jo paties būklė. Kenčiąs mąstytojas 
ieško išeities iš kančios ir todėl savaime esti verčiamas 
veikti. Mąstyti iš kančios reiškia mąstyti pasaulio linkui, 
kad į jį eitum ir jį keistum. Trauktis nuo pasaulio į sa- 
vą sąmonę, kaip tai daro abejojas mąstytojas, kančios 
atveju taip pat yra neįmanoma, kadangi kančia lydi žmo- 
gų visur. Dar daugiau: kančia kaip tik telkiasi savimo- 
nėje. Buda turi tiesos, laikydamas žmogiškąjį Aš kentėji- 

mų priežastimi, nes bėdos būklė be savimonės būtų tik 
objektyvi stoka, kuri, pasiekusi savimonę, virsta kančia: 
stoka savimonėje yra mano stoka ir tuo pačiu mano kan- 
čia. Todėl bėgti į savimonę reiškia kančią stiprinti, sy- 
kiu betgi stiprinti ir ryžtą veikti. Štai kodėl susivokti, 
kad esi varguolis, yra kartu ir susivokti, kad esi pašauk- 
tas keisti pasaulį. Prikaišiodamas filosofams, esą šie pa-- 
saulį tik interpretavę, Marxas tuo ir pasako, kad filoso- 
fai iki šiol taip mąstę, tarsi buvotų šalia pasaulio, nelie- 
čiami bėdos būklės, nes bėdos būklė niekad mąstymui 
neleidžia išsisemti interpretacija. Ji veda jį į veiklą ir 
tuo pačiu į visos dabartinės padėties kaitą. Dėl to mark- 
sizmas ir yra „veiklos filosofija“ (G. Plechanovas). 

Kančia galop išaiškina ir bendruomeninį marksistinio- 
mąstymo pobūdį. Nuostabos ar abejonės pažadintas mąs- 
tymas gali būti ir vienišas, bet niekad vienišas negali bū- 
ti mąstymas, kilęs iš kančios, kadangi jis savaime eina 
veikimo linkui, o veikimas pačia savo prigimtimi yra su- 
telktinis. Perkeisti gamtą taip, jog ji taptų objektų mūsų 
poreikiams tenkinti, mes galime tik kaip bendruomenė. 
Pasaulio perkeitimas yra ne vienkartinis veiksmas, bet is- 
torinis vyksmas, einąs iš vienos kartos į kitą ir vienai 
perteikiąs kitos laimėjimus. Todėl ir šio perkeitimo sub- 
jektas iš tikro yra ne asmuo, o bendruomenė, istoriškai 
žiūrint, visa žmonija. Jeigu betgi mąstymas yra šio per- 
keitimo grindžiamasis sandas, tai jis gali vykti tik vieno 
žmogaus sambūvyje su kitu. Nuosekliai tad Marxas są- 
monę ir vadina „visuomeniniu padariniu“, atsirandančiu 
santykiaujant „su kitais asmenimis ir daiktais“ !7*, Tuo- 
met ir „tiesa — kaip pastebi Marxas— yra bendra; ji 
priklauso ne man; ji priklauso visiems“ — ne tik ta pras- 
me, kad visi yra jos „savininkai“, bet ir ta, kad visi yra 
jos kildintojai "5. Tiesa yra istorinis vyksmas, ir atskiras 
žmogus yra ne jos nešėjas, o tik dalyvis joje, nes ir bė- 
dos būklė yra ne mano ar tavo, o žmogaus apskritai: tai 
visų mūsų likimas. Kas tad mąsto šios būklės žadina- 
mas, tas savaime mąsto bendruomeniškai: jo mąstymas 
yra sambüvinis. Tikrovinė bėdos būklės pergalė yra jma- 
noma tik tuo atveju, kai ji laimima visiems. Mąstyti tad 
bėdos būklės akivaizdoje reiškia mąstyti bendro mūsų 
likimo akivaizdoje. Žmonija neša šį likimą savu buvimu, 
o filosofas suvokia jį savu mąstymu. Todėl jis nesitrau- 
kia savon sąmonėn, neužsidaro vienutėje, nebėga į dy- 
kumas, o eina į pasaulį, jungiasi į kenčiančiųjų bendruo- 

anene ir neša su jais šį bendrą likimą. Bendruomeninis 
marksistinio mąstymo pobūdis yra savaiminga išvada, sie- 
„janti filosofą su visais kaip tos pačios bėdos būklės narį. 

Svarbiausios tad marksistinio mąstymo savybės rodo, 
kad marksizmas kaip filosofavimo pavidalas yra kilęs iš 
visai kitokio šaltinio ir todėl reiškiasi istorijoje visai ki- 
"tokiu būdu. Kančia, būdama skirtingos sąrangos negu 
nuostaba ir abejonė, savaime atspindi šį skirtingumą ir 
jos pažadintoje filosofijoje. Čia glūdi priežastis, kodėl 
„marksizmą yra sunku suprasti, o dar sunkiau jį savu 
mąstymu atgaminti, kadangi mes vis dar tebefilosofuo- 
jame, įtaigaujami čia nuostabos, čia abejonės. Kančia 
:kaip mąstymo šaltinis mums yra vis dar daugiau ar ma- 
žiau svetima. , Tuo pačiu lieka svetima ir marksistinio 
mąstymo dvasia, nekalbant jau apie patį jo turinį. 

Sykiu tačiau kančioje kaip marksistinio mąstymo šal- 
Unie glūdi ir priežastis, kodėl ši nauja ir daugeliui sve- 
"tima filosofija taip greitai bei plačiai pasklido ir tebe- 
sklinda. Filosofija, kilusi iš nuostabos ir nepastebinti ar 
bent tinkamai neįvertinanti blogio vaidmens, atrodo ken- 
čČiančiajam žmogui tarsi jo pajuoka, kadangi skelbia pa- 
Soul? esant darnų, šviesų, tikslingą ir prasmingą: nuosta- 
"bos filosofija piktina kenčiantįjį, kaip Jobą piktino jo 
draugai su savo paguoda. Filosofija, kilusi iš abejonės, 
atrodo kenčiančiajam žmogui kaip mažakraujis reiškinys, 
"blankus savyje ir bejėgis pasaulio atžvilgiu, ieškąsis 
užuovėjos sąmonėje ir todėl bereikšmis tikrovėje, ka- 
dangi kenčiantysis nė kiek neabejoja šia tikrove: kan- 
-čia atskleidžia pasaulio tikroviškumą akivaizdžiau ir to- 
dėl įtikinamiau negu visa kita. Abu tad ligšioliniai Va- 
karų filosofijos pavidalai neturi nieko svarbaus pasakyti 
"kenčiančiajam žmogui, kadangi nesugeba palengvinti jo 
"likimo ir net šiuo likimu iš viso nesidomi. Nuostaba ir 
abejonė yra kančiai aklos. 

Bet štai kyla naujas filosofijos pavidalas, gimęs kaip 
‘tik iš kančios. Jis pasaulio nei šlovina, nei nuo jo bė- 
ga; priešingai, jis eina į pasaulį, ima jo sunkenybes ant 
-savo pečių, kenčia su kenčiančiaisiais ir mėgina nurody- 
"ti, kaip būtų galima pergalėti kančios sukurtą būklę. Ar- 
"gi tad nuostabu, jei šis pavidalas daugiur randa ne tik 
"pritarimo, bet ir aistringo išpažinimo? Marksizmas sklin- 
-da visur, kur tik kančia yra virtusi žmogiškojo būvio 
lytimi, būdama regimiausia socialinių neteisybiy bei 
skriaudų plotmėje. Varguomenė kaip kenčiančiojo žmo- 

gaus bendrija renkasi marksistinę filosofiją ne dėl jos 
„Mokslinio“ turinio, kaip tai mums tvirtina marksizmo 
teoretikai, bet dėl žmogiškosios nuotaikos — būti kan- 
čios dalininke ir kartu pastanga kančios būklei pašalinti. 


4. Kančios filosofijos pobūdis 


Čia aprašytieji kančios filosofijos pavidalai yra di- 
džiai skirtingi savo turiniu, tačiau juos visus jungia tas 
pats objektas, tas pats pobūdis, tas pats siekis ir galop 
ta pati grėsmė. e l i 
-— Formaliai žiūrint, kančios -objektas,;: kaip ir nuostabos 
ar abejonės, yra pasaulio būsena: kaip pasaulis buvoja. 
Kaipgi tačiau pasaulis turi buvoti, kad keltų mumyse 
kančią? Kokia turi būti objektyvi jo sąranga, kad ji 
reikštųsi mumyse kaip subjektyvus kentėjimas? Kiekvie- 
nos filosofijos pagrinduose, kaip sakėme, glūdi vienas 
kuris pagrindinis pergyvenimas, iš kurio filosofija ir ky- 
la. Tačiau kiekvienas šis pergyvenimas turi savo atitik- 
menj ir viršiniame pasaulyje: jis gema mumyse, tik mums 
susidūrus su pasauliu. Pagrindiniai pergyvenimai yra pa- 
saulio padėčių sąmonė, vadinasi, suvokimas to, kas yra 
pasaulis ir kartu kas esame ir mes patys kaip buvoją 
„pasaulyje. Nes visų šių pagrindinių pergyvenimų objek- 
tai nėra tik šalia mūsų; jie yra ir mumyse; dar daugiau: 
jie yra ir mes patys. Ir kaip tik šis suvokimas, kad ir 
mes esame tai, ką pergyvename pasaulyje, turi galios su- 
krėsti mūsų būtybę. Iš nuostabos nekiltų jokia filosofija, 
jei nuostabos objektas — pasaulis kaip kosmas — buvo- 
tų tik šalia mūsų, vadinasi, jei mes patys nebūtume mik- 
rokosmas, tai yra: darna, šviesa, grožis, nors ir maža 
apimtimi (mikros). Abejonė neverstų mūsų remtis ja pa- 
čia kaip akivaizdybe, jei pasaulis kaip klasta bei apgau- 
lė grėstų mums tik iš lauko, vadinasi, jei savęs pačių 
nepergyventume kaip esančių pilnų klastos bei apgau- 
lės. Tik atitikmuo tarp pasaulio ir mūsų yra anų pagrin- 
dinių pergyvenimų reikšmingumo pagrindas. Kitaip visi 
šie pergyvenimai turėtų tik tokią reikšmę, kokią, sakysi- 
me, turi žiemos šalčio ar vasaros karščio pergyvenimas:. 
mes patys nesame nei šaltis, nei karštis. 

Tas pat tinka ir kančiai kaip pagrindiniam pergyve- 
nimui: ir ji turi savo atitikmenį pasaulyje. Kalbėdami 
apie nuostabos sudužimą, sakėme, kad ji žlunga, kadan- 

gi neregi pasaulyje viešpataujančio blogio. Blogį pare- 

gėjus, nuostaba dingsta. Blogis ir nuostaba išskiria vienas 

kitą. Ir štai dingusios nuostabos vietą užima kančia. Blo- 
gis ir kančia remiasi -vienas kitu. Blogis yra objektyvinė . 
kančios pusė, .o kančia yra subjektyvinis blogio paty- 
"Timas. Tad į ankstesnį klausimą, kaip turi buvoti pa- 
saulis, kad keltų mumyse kančią, galime atsakyti: pasau- 
lis, kuris žadina kančią, tegali būti kosmo priešingybė,“ 
kaip nuostaba yra kančios priešingybė. Kosmo gi prie- 
šingybė yra chaosas. Kiek pasaulis yra chaosas, tiek jis ' 
yra ir kančios priežastis. Kančioje atsiveria kažkokia 
tamsi ir maištinga pasaulio pusė, kažkas žymiai siaubin- 
gesnio negu tariamybe, pažadinanti abejonę. Kančioje 
būtybė pasirodo esanti ne tik klastinga, bet ir grėsmin- 
ga: tai naikinanti jėga, hukreipta prieš patį buvimą, Eg-" 
-zistencinės filosofijos teiginys, kad „niekis naikina — das 

Nichts nichtet“ (M. Heidegger), kančioje yra patiriamas 

visa savo tikrenybe. Kančioje apsireiškia - pasaulio - buvi- 

mas niekio linkui.-Į šį apsireiškimą esame įtraukiami ir 

mes patys: kančioje mūsų buvimas pasirodo esąs dužlus. 

Chaosas kaip kančios objektas atsiskleidžia ir mumyse: 

ir mes patys buvojame . chaotiškai. Užtat kančia nėra 
mums tik iš viršaus primestas dalykas, tarsi būtume už- 
sigavę koją į kelio akmenį. Kančia yra mūsų pačių kaip. 
maisaties savimonė, todėl perskverbia visą mūsų būtybę 

su visomis jos galiomis: mes kenčiame visu savimi; nėra 

nieko mumyse, kas būtų kančiai atsparu. Ir tik tai per- 

gyvendami, pradedame klausti ir filosofuoti. Tariamas 

mūsų būvio aiškumas kančios yra suardomas ligi jo neat- 

pažinimo. Ištikti kančios mes stebimės, kaip galėjome pa- 

saulį laikyti kosmu. Šiuo atžvilgiu N. Berdiajevas teisingai 

pastebi, kad „filosofinis pažinimas savo apimtimi priklauso 

nuo gyvo patyrimo, nuo patyrimo žmogiškojo būvio 

priešingybių, nuo tragikos patyrimo" 17%, 

Pasaulis kaip chaosas, regimas įvairiausiomis blogio 
lytimis, skatina mus ne tik jį apmąstyti, bet įtaigauja ir 
patį šio apmąstymo pobūdį, būtent: kančia mąstymą veik- 

„dina. Kęsdami negalime pasauliu nei stebėtis, nei juo, 
abejoti. Kančia sunaikina pasaulio darną ir jo tariamybę. 
Kančios ištikti stengiamės gelbėtis. Mus apnikęs ir mums 
žlugimu grasąs blogis turįs būti kokių nors būdų atrem- 
tas. Rūpestis būti virsta kančioje bendriausiu, visa api- 
mančiu rūpesčiu, vadinasi, pačia „egzistencialija“. Todėl 
kančios kildinamo mąstymo vidurkyje stovi ne pasaulis 

kaip kosmas, ne mūsų sąmonė kaip akivaizdybė, o žmo- 
gaus likimas laike, Iš kančios kilusi filosofija telkiasi ap- 
link šį likimą ir ieško atsakymo į rūpestį būti. Šio pobū- 
džio filosofija yra didžiulio masto antropologija arba. 
žmogaus filosofija, tačiau žmogaus ne kaip kosmo dale- 
lės ar mikrokosmo — šios rūšies apmąstymų esama ir 
nuostabos filosofijoje — bet žmogaus kaip buvojančiojo: 
istorijos vyksme, kuriame chaoso grėsmė išeina aikštėn 
regimais pavidalais. Todėl iš kančios kilusią filosofiją. 
galėtume vadinti ir „istorijos filosofija“, jei istoriją su- 
prastume kaip žmogaus likimo skleidimąsi laiko eigoje. 
Ją galėtume vadinti ir „egzistencine filosofija“, jei eg- 
zistenciją suprastume ne grynai asmeninio, o istorinio, 
kultūrinio ir socialinio matmens prasme. Šią filosofiją iš- 
reiškianti nuotaika yra ne pasaulio šlovinimas, kaip 
nuostaboje, ir ne atsargumas jo atžvilgiu, kaip abejonė-- 
je, bet jo kaltinimas, tasai garsusis „j'accuse“, randąs kal- 
tę, bet nerandas "kaltininko. O kur šis kaltininkas yra 
randamas, sakysime: išnaudotojų kapitalistų klasė mark- 
sistineje filosofijoje, ten mąstymas pasidaro gana plokš- 
čias, išsisemdamas socialinės plotmės kritika, tarsi ši 
plotmė būtų vienintelis matmuo žmogaus būvyje ir tarsi 
skriaudžiamasis nebūtų kartu ir skriaudėjas. 

„Rūpestis gelbėtis iš kentėjimų būklės įtaigauja ne tik 
iš kančios kilusios filosofijos pobūdį, padarydamas ją vi- 
suotinės apimties antropologija, bet ir jos turinį, pavers- 
damas jį išganymo mokslu. Tai matyti visuose anksčiau 
aprašytuose šios filosofijos pavidaluose, išskyrus „Jobo: 
knygą“, kuri, tiesa, klausia, tačiau kuri neteikia jokio: 
atsakymo. Tuo tarpu tiek budizmas, tiek senoji. rusy fi- 
losofija, . tiek... marksižmas , aiškiai skelbia žmogaus. išva- 
davimą, nors ir vykdomą skirtingais keliais:, budizme — 
užgesinant Aš savimonę; rusų filosofijoje — laukiant tie- 
sioginio dieviškojo įsikišimo istorijon; .marksizme — per-. 
statant iš pagrindų visuomeninę santvarką..Ir tai nėra | 
atsitiktinis dalykas. Išganymo mokslas-sudaro iš kančios“ 
„kilusios filosofijos-esmę.-Nes:kančia-veikdindama mąsty-- | 
mą, savaime verčia mąstytoją kurti nurodymus, kaip 
žmogus turėtų elgtis, kad pergalėtų ar bent pasilengvintų 
savo būklę pasaulyje. Gali šie nurodymai- būti ir labat 
skirtingi, tačiau juos visus jungia vienas ir tas pats sie- 
kis: pamokyti kenčiantįjį žmogų tam tikro elgesio kan- 
čios akivaizdoje. Užtat visi iš kančios kilusios filosofijos: 
pavidalai baigiasi etika „kaip išganymo mokslo praktine 

puse. Budizme tai yra aišku nuo pat pradžios. Tai yra 
aišku ir senojoje rusų filosofijoje, kurioje ryškią persva- 
rą turėjo istorijos filosofijos (Rusijos pašaukimas) ir do- 
rinės temos. Tai ryškėja galop ir marksizme, kuriame 
dialektinis materializmas kaip ontologija vis labiau sek- 
lėja, o etika vis labiau gilėja bei platėja, 

Bet kaip tik čia ir glūdi pagrindinė iš kančios kilu- 
sios filosofijos silpnybė ir net jos žūties užuomazga. Iš- 
ganymo mokslas, norėdamas pasilikti filosofijos plotmėje, 
o nežengti į teologijos plotmę, vadinasi, būti pagrįstas 
pažinimu, o ne tikėjimu, yra priverstas siūlyti istorinių _ 
„būdų bei priemonių kančiai pergalėti. Kančia betgi nėra 
istorinis reiškinys, laike atsiradęs ir laike išnyksiąs. Kan- 
čia yra, kaip sakyta, blogio sąmonė bei patyrimas mumy- 
se. Tuo tarpu blogis, yra, antistorinis: jis istorijoje reis- 
kiasi, tačiau ne iš istorijos kyla. Todėl jis ir negali būti 
nugalėtas istorinėmis priemonėmis. Ir čia kaip tik atsi- 
skleidžia kančios filosofijos prieštaravimas: istoriškai nu- 
galėti tai, kas nėra istoriška. Non, kai šis prieštaravimas“ 
tampa išganymo mokslu ir vaduojamąja etika, kančios 
filosofija neišvengiamai virsta utopija, patrauklia pra- 
džioje, nuviliančia jos vykdymo eigoje. Gali budistinė 
meditacija ir labai aptemdyti Aš savimonę, suliedama as- 
menį su visata, tačiau, meditacijai pasibaigus, — pati jos 
pabaiga jau rodo, kad savimonė vis tiek pasilieka — žmo- 
gus grįžta į tą pačią kentėjimų būklę kaip ir anksčiau. 
O jeigu meditacija nujautrina žmogų kančios atžvilgiu, 
tai tuo ji jo iš kančios anaiptol neišvaduoja, o jį tik at- 
bukina kito kančiai, kas, sakysime, Indijos kasdienoje 
regėti labai aiškiai ir kas šią kasdieną padaro tokią ne- 
žmogišką. Gali marksistinė revoliucija pakeisti visuome- 
ninę santvarką ir labai griežtai, tačiau po šio pakeitimo 
išauga nauja santvarka, — be jokios santvarkos visuome- 
nė iš viso buvoti negali —ne mažiau pilna kančios, 
skriaudos bei neteisybės, kaip ir ankstesnioji: revoliuci- 
cija pakeičia tik neteisybės subjektą, bet nepašalina pa- 
čios neteisybės, kaip tai yra irgi labai akivaizdu sovie- 
tinėje santvarkoje. Pavidalas filosofijos, kilusios iš kan- 
čios, yra savyje lygiai toks pat dužlus, kaip ir pavidalai 
filosofijos, kilusios iš nuostabos ar abejonės. 

Ir vis dėlto atrodo, kad jau esame įžengę į kančios 
filosofijos tarpsnį ir kad šio pavidalo filosofija pradeda 
vis labiau įsigalėti mąstymo istorijoje — šį sykį ne tik 
Vakaruose; net daugiau kituose žemynuose negu Euro- 

poje. Dabartinis žmogus jau yra pasiekęs tokį savimonės 
laipsnį, jog jam nebe vis tiek, kaip jis pasaulyje buvo- 
ja. Bėdos būklė yra jo suvokiama nebe kaip lemtis ir to- 
dėl nebe kaip neišvengiamybė: dabarties žmogus yra įsi- 
samonines savą padėtį pasaulyje ir todėl bando ja nu- 
sikratyti. Rūpeslis būli pradeda organizuotis; jis virsta 
bendruomeninių, tuo pačiu virsdamas ir socialiniu bei 
ekonominiu. Jis įsiveržia į neklausiančiąją bevardžio sub- 
jekto arba miesčionies būklę, sukrėsdamas jo tariamą 
aiškumą ir todėl perkeldamas filosofinį mąstymą net į 
tokius sluoksnius, kuriems jis anksčiau buvo visiškai sve- 
timas, Kančios filosofijos pavidalas — pirmoje eilėje sa- 
vo išganymo mokslu bei išganymo etika — pamažu virsta 
visuotiniu, įtraukdamas savo sritin net ir religinius są- 
jūdžius bei teologines teorijas, kurios šiandien ir iš antis- 
torijos vis labiau leidžiasi istorijos plotmėn, siūlydamos 
istorinių būdų kančiai nugalėti ir todėl galop susilieda- 
mos su filosofija, ypač marksistiniu jos pavidalu. Kančia 
tampa šaltiniu kiekvienam dabarties mąstymui, vis tiek 
kokia linkme jis eitų: filosofine, teologine, sociologine, 
ekonomine ar net ir estetine, nes bėdos būklės pergyve- 
nimas šiandien yra apsėdęs ir meną. Naujo filosofijos 
pavidalo kilimas bei skleidimasis mūsų metu yra jau be- 
veik pati akivaizdybė. 

Be abejo, tai anaiptol nereiškia, kad nuostabos ar abe- 
jones filosofijos pavidalai yra išnykę ar kad jie galėtų 
bei turėtų išnykti. P. Teilhard'o de Chardino pasirodymas 
mūsų dienų mąstymo akiratyje yra ženklas, kad nuosta- 
bos filosofija tebėra gyva, nes Teilhard'as esmingai mąs- 
to, nuostabos įtaigaujamas. Neopozityvizmo klestėjimas 
anglosaksų kraštuose aiškiai rodo, kad abejonės filoso- 
fija irgi yra gyva ir net daugiur vyraujanti, nes kaip pa- 
grindiniai pasaulio pergyvenimai — nuostaba, abejonė, 
kančia — yra neišnaikinami, taip neišnaikinami yra ir iš 
jų kilę filosofijos pavidalai. Todėl kančios filosofijos pir- 
menybė mūsų. dienomis yra tik istorinė, ne esminė. Ap- 
skritai esminės pirmėnybės neturi joks filosofijos pavi- 
dalas. Tačiau gyvendami ne šalia istorijos ar jos pakraš- 
tyje, o pačiame vidurkyje, mes šiandien negalime savu 
mąstymu išsiveržti iš kančios filosofijos rėmų, kaip se- 
novės ar viduramžių žmogus negalėjo išsiveržti iš nuos- 
tabos filosofijos. o naujųjų laikų žmogus — iš abejonės 
filosofijos rėmų. Kiekvienas filosofuoja savos istorijos 
akiratyje. Šia tad prasme kančios filosofija šiandien da- 

rosi pirmaujanti, ir šia prasme šiandien mums tenka su 
ja galynėtis visu plotu. 

Jos pirmavimas žada betgi gilesnių įžvalgų į būtį tik 
tuo atvejų, jei kančios filosofija išvengs pavojaus virs- 
ti utopija išganymo mokslo bei elgesio lytimi; kitaip sa- 
kant, jei iš kančios kilęs mąstymas pasuks ne..Budos..ir 
ne Marxo, o Jobo keliu, keldamas kančios klausimą vi- 


su aštrumu, tačiau nesiūlydamas jokios moralinės ar so- ! 
cialinės sistemos kančiai pergalėti, nes kančia gali būti“ 


pergalima tik jos iškentimu. Tai pagrindinė „Jobo kny- . 


gos" mintis ir tuo pačiu pagrindinė gairė vaisingam kan- 
čios mąstymui. Kančia nepakelia paguodos ir kaltės. Ji 


nepakelia paguodos todėl, kad paguoda paverčia kan- . 


Čią nuodėva, neva ja palengvindama, kas yra tikra ap- 
gaule. Ji nepakelia kaltės todėl, kad kaltė kančią klasto- 
ja, neva rasdama jos priežastį, kas irgi yra tik tariamy- 
bė. Štai kodėl Jobas atmeta ir savo draugų paguodą, ir 
sykiu jų ieškojimą kentėjimų priežasties kaltėje: kenčia 
guodžiamas ir neguodžiamas, kaltas ir nekaltas. Paguoda 
ir kaltė yra pagrindiniai kiekvienos filosofijos, kilusios. iš 
kančios, gundymai, kuriais pasekusi ši filosofija žlunga 
savo seklumoje. Tiek budizmui, tiek ypač marksizmui šie 
gundymai yra labai tikroviški. Todėl abiem šiems kan- 
čios filosofijos pavidalams gresia seklios utopijos akligat- 
vis, kas jų abiejų etikoje išeina aikštėn nuostabiai ryš- 
kiai, kas tačiau šiandien vis dar tebėra beveik nepaste-! 
bima. Tik „Jobo knyga“ atsispiria šiems gundymans. 

Todėl ji vienintelė iš ligšiolinių kančios filosofijos pradme-- 


nų gali apvaisinti naują müsojoje istorijoje kylantį ir“ 


jau regimai besusidėstantį filosofijos pavidalą. 


V. PIRMOJI METAFIZINĖ ĮŽVALGA 


Filosofijos kilmė, kaip matome, nėra vienalytė. Ji api- 
ma tris pradmenis arba tris pagrindinius pergyvenimus 
bei patyrimus, kurie akstina žmogų klausti ir tuo būdu 
kildina filosofiją. Kalbėdami tačiau apie tris pradmenis 
arba šaltinius, anaiptol nenorime teigti, kad tokių prad- 
menų arba šaltinių negalėtų būti ir daugiau. Bent užuo- 
mazgomis galime jų filosofijos istorijoje rasti gana aps- 
čiai. Sakysime: laimė yra šaltinis, iš kurio kilo ne tik 
Epikūro mąstymas III šimtm. prieš Kristų, bet kuris tar- 
si požeminė versmė gaivino tiek renesansinę gyvenimo 

nuotaiką, tiek XVII šimtm. natūralizmą, tiek müsojo am- 
žiaus vad. „gyvenimo filosofiją“; nauda yra šaltinis, kil- 
dinęs ne tik sofistiką V šimtm. prieš Kristų, bet apspren- 
dęs ir XIX šimtm. pragmatizmą, ir tebesąs pogrindinė 
srovė dabartiniame anglosaksų mąstyme; jėga yra šalti- 
nis ne tik graikiškosios mechanistinės etikos (Demokri- 
tas), bet ir machevialistinės istorijos filosofijos, o ypač 
Fr. Nietzsche's antropologijos, kurios vidurkyje stovi, pasak 
paties Nietzsche's, ne artimas, vargingas, kenčiąs žmogus, 
bet antžmogis, sava valia nugalis ir Dievą, ir nieki. Jei- _ 
gu tad čia svarstėme tik tris pagrindinius patyrimus — 
nuostabą, E ir ee todėl, kad jie yra pa- 


torijoje tą ar = e SC prasiveržti ir kitoks 
pradmuo, kuris savaime kildinty ir kitokią filosofiją. Yra 
visiškai tikra, kad jei, pavyzdžiui, nacionalsocializmas 
būtų laimėjęs pastarąjį karą, mąstymas būtų buvęs įtai- 
gaujamas jėgos, ir jėgos filosofija būtų virtusi vyraujan- 
čia — gal net pasauliniu mastu. 

Tačiau net ir anie trys pagrindiniai filosofijos kilmės 
šaltiniai--gaH išsisklaidyti kiek smulkiau, kildindami skir- 
tinų filosofijos pavidalų. Nuostaba, sakysime, gali turėti 
savo objektu ne tik šį regimą daiktų, bet ir anapusinį 
idėjų kosmą, kaip Platono atveju, ir tuo būdu kildinti 
idealistinę kosmologiją: ji gali telktis ir apie žmogaus 
vidinį kosmą, kaip Augustino atveju, ir kildinti antro- 
pologinę kosmologiją. Abejonė gali pasiekti nevilties 
laipsnį ir skatinti skeptinę gnoseologiją pagal teiginį „ig- 
noramus et ignorabimus“. Kančia gali reikštis baime ir 
kurti pesimistinę antropologiją, kuriai žmogaus likimas 
yra galutinai žlugti: Net būtų galima tvirtinti, kad anų 
trijų pradmenų gryna lytimi vargu ar iš viso esama ir 
kad todėl iš jų kilusieji filosofijos pavidalai irgi niekad 
nėra visiškai gryni: jie yra mišinys arba. iš įvairių vie- 
no ir to paties pradmens atžvilgių, arba net iš įvairių 
pradmenų. Šis tad filosofijos kilmės pradmenų skaldy- 
masis, jungimasis, vieno kurio sando pabrėžimas ir suku- 
ria nuostabiai mišrų filosofijos istorijos vaizdą. Kiekvie- 
nu tačiau atveju filosofijos kilmės pradmuo ar pradme- 
nys, šaltinis ar šaltiniai apsprendžia ir atitinkamos filo- 
sofijos pobūdį. 

Visa tai įgalina mus laimėti müsajam apmąstymui pir- 
mąją metafizinę įžvalgą tiek į pačią filosofiją, tiek į bū- 

tybę kaip filosofinio susimąstymo tarpininkę pakeliui i 


būtį. 


1. Filosofijos įvairybės prasmė 


Aukščiau esame sakę, kad filosofijos įvairumas — jos 
kryptys, linkmės, srovės — mus glumina, kadangi kiek- 
viena teikia mums skirtingų ir net priešingų bei priešta- 
raujančių išdavų. Šios išdavos buvoja istorijoje dialek- 
tiškai: jos neišsilaiko, tačiau nėra nė peržengiamos kaip 


‘mokslinės išdavos; Ptolemėjo pasaulėvaizdis yra tik is- 


torinė atmena, Platono pasaulėžiūra yra gyva dabartis. 
Betgi tokia gyva dabartis yra ir Aristotelio pasaulėžiūra, 
neigianti platoniškąją. Gyva dabartis yra ir Hegelio pa- 
saulėžiūra, neigianti abi pirmąsias. Gyva dabartis yra ir 
Marxo pasaulėžiūra, neigianti hegeliškąją. Filosofijos pa- 
vidalai, išnyrą istorijos eigoje, neatstoja vienas kito sa- 
vo prieita tiesa, kaip tai yra mokslo atveju. Mokslo is- 
torijoje heliocentrizmas pakeitė geocentrizma ne kaip 
naujybė, o kaip tikrybė. Tuo tarpu filosofijos istorijoje 
jos pavidalai stoja šalia vienas kito anaiptol ne kaip tik- 
rybės, o tik kaip naujybės. Visa tai mus glumina ir net 
piktina. Mes pradedame nusivilti šiomis naujybėmis, link- 
dami filosofijos istoriją laikyti greičiau kvailu žaidimu 
kauliukais (G. Marcel) negu žmogiškąja tragedija (S. Bul- 
gakovas). Jeigu tačiau į visa tai žvelgiame filosofijos kil- 
mės pradmenų šviesoje, mums atsiskleidžia visiškai kita 
filosofijos įvairybės ir net mišrybės prasmė. 

Pati pirmoji įžvalga, kurią laimime, sklaidydami filo- 
sofijos kilmę, yra ši: istorinė filosofijos įvairybė yra iš- 
raiška jos kilmės įvairumo. Filosofija yra nevieninga to- 
dėl, kad ji neturi vieno savos kilmės šaltinio arba vieno 
pradmens, kuris ją pažadintų ir paskui visą jos vyksmą 
gaivintų. Kildama įvairiopai, filosofija ir buvoja įvairio- 
pai. Niekados neperžengdama savos kilmės šaltinio, ji 
neperžengia nė savo išdavų. Būdama savo kilmės šalti- 
niu visados dabartinė, ji lieka dabartinė ir savu pavida- 
lu. Todėl ne vieno širdyje tūnantis troškimas prieiti galų 
gale vieną filosofiją, o istorinę jos įvairybę pripažinti di- 
džiuliu klystkeliu yra pavojingas nesusipratimas, nekrei- 
piąs dėmesio į filosofijos kilmės pradmenų skirtingumą. 
Laukti susikuriant vienos filosofijos reikštī tikėtis, Kad“ 
žmogus kada nors pradės filosofuoti vedamas arba tik 

nuostabos, arba tik abejonės, arba tik kančios, arba tik 
vieno kurio kito pergyvenimo bei patyrimo. Tai reikštų 
tikėtis, kad žmogus kada nors pergyvens pasaulį Lik vie- 
„„Naip: kaip kosmą, kaip klastą, kaip blogį — tačiau tik 
"vienaip. Guostis betgi tokiu lūkesčiu būtų tas pat, kas 
susiaurinti žmogaus būtybę tiek, jog ji nebepajėgtų tu- 
rėti savyje daugiau jautulių negu tik kurį vieną. Ta- 
čiau kadangi žmogaus būtybė nėra vienajausmė ir tokia 
niekad nebus, tai nėra ir niekad nebus vienalytis nė jos 
mąstymas, o nebūdamas vienalytis, jis niekad nesusiklos- 
tys nė į vieną visiems vienodą bei priimtiną filosofiją. 
Filosofijos įvairybė nėra istorinis reiškinys, kurį būtų 
galima pergalėti taip pat istoriškai. Filosofijos įvairybė 
kyla iš žmogaus būtybės atvirumo patirti pasaulį ir pa- 
čią, save įvairiopai ir iš šio patyrimo klausti taip pat įvai- 
Tiopai. Filosofijos kilmės šviesoje filosofija pasirodo esan- 
ti įvairi ne atsitiktinai, o būtinai. 

Ši įžvalga yra didžios svarbos, nes ji išaiškina dau- 
gybę filosofijos kaip istorinės apraiškos savybių: kodėl 
filosofija niekad neina vienu keliu ir nesutelpa viename 
pavidale; kodėl joje esama daugybės kovų, bet nė vie- 
nos galutinės pergalės; kodėl vad. „amžiais trunkanti fi- 
losofija — philosophia perennis“ yra įmanoma tik vyks- 
mo, o ne išdavos būdu; kodėl galop klaida filosofijoje 
turi visai kitą reikšmę negu moksle. Nes kuris gi mąsty- 
tojas klysta: filosofuojąs iš nuostabos? iš abejonės? iš 
kančios? pergyvenąs pasaulį kaip puošmeną? kaip klastą 
bei apgaulę? kaip maišatį ir blogį? Mūsų nusistatymas 
filosofijos istorijos atžvilgiu bus teisingas tik tada, kai 
turėsime prieš akis nevienodą filosofijos kilmę ir kai šio 
nevienodumo šviesoje suvoksime bei aiškinsime ir patį 
mąstymo vyksmą laiko eigoje. 

Minėta įžvalga padeda mums suvokti ir net nugalėti 
šiandieninę, vis dažniau sutinkamą „aigrasą. filosofijai. 
Mokslų vieningumo akivaizdoje — yra tik viena astro- 
nomija, tik viena biologija, tik viena fizika. . .— filosofi- 
jos įvairybė darosi ne vienam nesuprantama ir nepatei- 
sinama, bet kadangi filosofijos neįmanoma paversti viena 
ir vieninga, kaip tai yra mokslo srityje, tai ne vienas ir 
pradeda neigti bet kokią filosofinio pažinimo vertę, mė- 
gindamas mokslui pavesti spręsti pagrindinius žmogaus 
būvio klausimus. Kaip seniau filosofija buvo savyje su- 
telkusi mokslų turinį, taip dabar mokslai bando pasi- 
glemžti filosofijos turinį, palikdami jai tik formalinę šio 

turinio pusę arba metodologiją. Iš čia kyla pažiūra, esą 
metafizika atgyvenusi savo amžių ir galinti toliau buvoti 
tik „mokslų teorijos“ prasme, vadinasi, būti suvesta į 
metodologiniu klausimų svarstymą. Tokiu atveju, žinoma, 
filosofija tampa viena ir vieninga, nes logika yra viena, 
tad ir metodologinis jos praplėtimas tegali būti vienas. 
Tačiau ar tokia formaliai vieninga filosofija yra filoso- 
tija? 

Mėginant atiduoti mokslams filosofijos turinį, nepas- 
tebima, kad čia turima reikalo su dviem visiškai skir- 
tingomis pažinimo plotmemis. Kuo filosofija skiriasi nuo 
mokslo, kalbėsime netrukus, apmąstydami filosofijos es- 
me. Šitoje vietoje tik pabrėžiame, kad filosofijos jvairy- 
bė ir šios įvairybės apraiškos istorijoje kaip tik rodo, jog 
filosofija yra labai savotiška žmogiškojo būvio lytis, kuri 
nesiduoda suvedama po vienu vardikliu, nepaisant šiuo 
metu viešpataujančio polinkio ieškoti vienybės religijo- 
je, dorovėje, politikoje, teisėje, ūkyje. Visuotinio vieni- 
jimosi vyksme filosofija lieka ir toliau stūksoti tarsi kal- 
nyno ketera, išmarginta aukštesnėmis ar žemesnėmis, aš- 
tresnėmis ar bukesnėmis viršūnėmis, tarsi sergėtų, kad 
žmogus nesuplokštintų pats savęs. Tai nėra viršinio mar- 
gumyno saugojimas. Tai saugojimas vidinio atvirumo, iš 
kurio ir kyla viršinė įvairybė, atskleidžianti patį giliau- 
sią žmogaus apsprendimą arba „egzistencialiją“ , būtent 
jo laisvę, nes vienodumas ir laisvė išskiria vienas kitą. 
Vienodumas gali kilti tik iš būtinybės, kadangi ` būtinybė 
yra tik viena. Štai kodėl mokslai, būdami pagrįsti viena 
ir ta pačia būtinybe, nepažįsta įvairybės: kiekvienas moks- 
las toje pačioje srityje yra ir tegali būti vienas, nepa- 
žindamas tuo pačiu nė laisvės. Laisvės esama tik ten, 
kur esama įvairybės. Ir atvirkščiai, įvairybės. buvimas 
yra laisvės ženklas. Nuosekliai tad pažinimo plotmėje fi- 
losofija yra laisvės atstovė ir jos reiškėja, nes ji vienin- 
telė yra įvairi ligi pat savo esmės ir net ligi formalines 
savo aptarties. 

Šiuo atžvilgiu mūsų apmąstymui yra reikšmingas V..So-. \ 
lovjovo klausimas, kreipiamas į filosofijos istoriją: kame 
glūdi istorinis filosofijos „žygis? Kitaip sakant, ką filosofi- 
ja yra veikusi ilgą savo amžiaus metą? Ar ji yra buvusi 
tik atskirų keistuolių laisvalaikio pramoga, ar turėjusi 
reikšmės žmogiškajam būviui apskritai? Šį klausimą So- 
lovjovas nagrinėjo įžanginėje savo paskaitoje „Istoriniai 
filosofijos žygiai“, pradėdamas dėstyti Petrapilio univer- 

sitete (1880). Apžvelgdamas svarbiausius filosofijos tarps- 
nius, jis visur randa tą patį filosofijos veikmenį, būtent: 
kai tik žmogus pradeda būti pavergiūmas vienos kurios 
viešpataujūnčios pažiūros, tuojau kuriasi nauja filosofija, 
sukylanti prieš šį pavergimą. Budizmas, pasak Solovjovo, 
sukilęs prieš žmogaus pavergimą gamtinei aplinkai, so- 
fistika sukilusi prieš Žmogaus pavergimą socialinei ap- 
linkai, krikščioniškasis mąstymas sukilęs prieš platoniš- 
kąjį dualizmą, naujųjų laikų racionalizmas sukilęs prieš 
krikščioniškąjį autoritetizmą, materializmas sukilęs prieš 
medžiagos nuvertinimą ir t. t. „Filosofija,— sutraukia So- 
lovjovas savo mintį, — laisvino žmogų nuo viršinės prie- 
vartos" !7”, nuolatos stovėdama jo laisvės sargyboje. Tarp 
filosofijos įvairybės ir žmogiškosios laisvės esama vidi- 
nio atitikmens. Kiekvienas pasikėsinimas prieš filosofijos 
ivairybe, vis tiek iš kur jis eitų, yra tuo pačiu pasikėsi- 
nimas prieš žmogų kaip laisvą būtybę. Sukilti prieš šį 
pasikėsinimą yra istorinis filosofijos žygis, jos vykdomas 
visais laikais. Filosofijos kaita yra šio nuolatinio sukili- 
mo regimybė. 


2. Gelmės matmuo būtybėje 


Filosofijos ištara apie pačią save, kad ji esanti įvairi . 
savo prigimtimi kaip laisvės reiškėja bei saugotoja, yra 


tik dalis anos metalizinės įžvalgos, kurią tikimės laimė- 
ję, sklaidydami filosofijos kilmę. Nes filosofijos susimąs- 
tymas, kaip sakyta, nėra tikslas savyje: filosofija susi- 
mąsto tam, kad atskleistų ontologinę būtybės sąrangą 
kaip pirmąjį žingsnį pakeliui į būtį. Per filosofiją, mūsų 
pažiūra, turinti prabilti pati būtybė, kadangi tarp forma- 
linio filosofijos atsidėjimo būtybei ir materialinio pačios 
būtybės pobūdžio esama vidinio ryšio (Parmenido dėsnis). 
Nūnai, pasiklausę filosofiją jos kilmės atžvilgiu, gauna- 
me atsakymą, kad filosofija esanti daugialytė savo kilme 
ir todėl daugeriopa istoriniais savo pavidalais. Pačios fi- 
losofijos reikalui šio atsakymo pakaktų. Kadangi tačiau 
norime filosofijos lūpomis prabildinti pačią būtybę, todėl 
„prie minėto atsakymo nesustojame, o klausiame toliau: 


ve 


A zapen 


Se būtybė..apie save filosofijos kilmės įvairumu? | 


Nes ji turi ką nors apie save šiuo atveju tarti. Filosofija 
juk kyla, kaip sakyta, arba iš nuostabos, arba iš abejo- 
nės, arba iš kančios; tai reiškia, kad visuose šiuose pra- 

diniuose arba pagrindiniuose jautuliuose būtybė atsisklei- 
džia pačia savimi ir todėl mus arba nustebina, arba su- 
abejodina, arba kankina. Ir tik šiuo savęs pačios atsklei- 
dimu ji mus sukrečia, pažadina mus klausti ir tuo būdu 
pradėti filosofiją. Ką gi tad būtybė atskleidžia nuostabo- 


je, abejonėje ir kančioje, kad ji pajėgia būti visų šių jau- 


tulių, o tuo pačiu ir filosofijos kilmės skatuliu? rt 2.- 
Kokio nors dalyko akivaizdoje nustembamė todėl, kad 
jis staiga mums pasirodo esąs kitoks, negu buvome įpra- 
tę jį regėti. Nuostaba visados yra netikėtas patyrimas, ku- 
riame atsiskleidžia kažkas nauja: naujas atžvilgis, nauja 
savybė, nauja prasmė, kurių ligi tol nebuvome nė nu- 
jaute. Neklausiančiojoje būklėje tariamės buvoją būties 
aiškume, todėl nesistebime ir neklausiame. Būtybė čia 
atrodo esanti vienamate tarsi lyguma: visa šioje lygumo- 
je esą mums aišku. Tai, minėtasis N. Berdiajevo žodžiais 
tariant, „begalinis paviršius“ arba plokštuma. Bet štai 
vieną akimirką, visiškai netikėtą ir nelauktą, atsiskleidžia 
mums būtybė kaip gilesnė, platesnė, sudėtingesnė, negu 
buvome manę bei jautę. Ji atveria mums visiškai kitą 
matmenį, kuris mus kaip tik ir nustebina. Nuostaba būtų 
neįmanoma, jei būtybė būtų iš tikro tik vienamatė. Nuos- 
taba ištinka mus tik tuo atveju, kai būtybėje patiriame 
kita matmenį, kasdienybėje nepastebėtą ir todėl laikytą 
iš viso nesantį. Nuostaba ir šisai „kitas matmuo“ sąlygo- 
ja vienas kitą: „kitas matmuo“ kelia nuostabą, o nuostaba 
nurodo į šį „kitą matmenį“. Kaip kasdienoje įprastinį bū- 
tybės matmenį N. Berdiajevo žodžiais vadiname „plokš- 
tuma", taip nuostaboje atsiskleidusį kitą būtybės matme- 


"nį vadinsime, P. Tillicho žodžiais, „gelmė“; Abu "pavadini-.. > 


mai yra, be abejo, tik erdviniai vaizdai, tačiau savo prieš- 
gyniškumu juodu gana prasmingai nurodo į būtybės 
prabilimą nuostaboje: kol būtybė kalba sava plokštuma, tol 
nėrą nuostabos ir tol nėra nė filosofijos, bet kai tik bū- 
tybė prabyla sava gelme, kyla nuostaba ir kyla filosofi- 
ja. Tai reiškia, kad, objektyviai svarstant, filosofijos kil- 
mėje atsiskleidžia būtybė kaip gelmės matmuo. Nuostaba 
kaip filosofijos kilmės šaltinis yra tik subjektyvus per- 
gyvenimas objektyvaus giluminio būtybės. pobūdžio. Bū- 
lybės „gelmė“ iš tikro yra tai, kame glūdi tilosotijos kil- 
mė, Šią gelmę patiriame nuostaboje, kuri verčia mus 
klausti ir savą klausimą išvystyti ligi ištiso filosofijos pa- 
vidalo. 

Tas pats santykis tarp filosofijos kilmės bei būtybės 

gelmės prasiveržia ir abejonėje — gal dar net ryškiau ne- 
gu nuostaboje. Abejonė, kaip sakėme, kyla iš tikrovinės 
galimybės- klysti. Galimybė klysti remiasi betgi ne tik 
tuo, kad mūsų pažinimo galia ne visados veikia be prie- 
kaištų, bet ir tuo, kad patys pažinimo objektai nėra tai, 
kas jie rodosi esą: jų išvaizda neatitinka jų esmės. Mar- 
goje atogrąžų augmenijoje grobio tykąs tigras yra tik 
šios augmenijos tariamybė, o ne tikrenybė. Pasikliauda- 
mi šia tariamybe, prasilenkiame su daiktų esme ir klys- 
tame, nors mūsų protas veiktų ir taisyklingai, nedaryda- 
mas jokios loginės klaidos, nes logika nėra pajėgi pa- 
keisti ontologijos: ir netikroje ontologijoje logika gali 
būti be priekaištų. „Dievo apgaviko" prasmeniu Descar- 
tes užtat ir mėgino atskleisti šitokią klaikią galimybę: 
buvoti tariamybės pasaulyje, veikdinti logiką visu jos tai- 
syklingumu ir vis dėlto niekad nepažinti tikrovės, kokia ji 
yra savyje. Abejonės uždavinys tad ir yra įspėti mus apie 
daiktų tariamybę, sukrėsti mūsų pasitikėjimą pasauliu ir 
tuo būdu atskleisti mums tai, ko dažniausiai neregime, 
"būtent. „klaidos grėsmę. Jeigu ši grėsmė būtų tik prasima- 
nyta, tai abejonė būtų beprasmė, kadangi klaida tokiu 
atveju būtų neįmanoma. Tokiu atveju mes buvotume ne- 
klystamumo plotmėje, kaip Dievas. Tačiau kadangi tai 
yra tik išmonė, tai mes visados buvojame klaidos graso- 
mi ir tikrai klysdami, užtat ir abejojame daugel kuo, o 
kraštutiniu atveju — visu kuo, 

Ši daiktų netiesa, ši pasaulio tariamybė ir sudaro aną 
„kitą matmenį" arba būtybės gelmę abejonės atveju. Kol 
būtybę pergyvename bei mąstome tik kaip vienamatę, 
tol ja neabejojame, tikėdamiesi pažįstą ją taip, kaip ji 
yra savyje. Neklausiančiojoje būklėje stinga ne tik nuos- 
tabos, bet ir abejonės. Bevardis subjektas arba miesčio- 
nis jaučiasi savo pažinime esąs visados tikras. Ir vis dėl- 
to kartą būtybė atsiskleidžia esanti ne ta, kuo ją laikė- 
me, ir tada pažistame ją kaip kažką, kas nebeatitinka 
ligšiolinių mūsų įvaizdžių bei sampratų: būtybės atžvil- 
giu klydome. Betgi sykį suklydę, netenkame laido nebe- 
klysti toliau. Iš kur žinome, kad anasai „kitas matmuo" 
yra tikrovė, o nebe tariamyb&? Kartą padaryta klaida 
sunaikina pasitikėjimą būtybe visam laikui, ir abejonė 
iškyla kaip vienintelė protinga mūsų elgsena. Tačiau ji 
iškyla tik atsirėmusi į aną būtybės gelmę. Jei būtybė 
gelmės neturėtų, vadinasi, jei ji būtų iš esmės vienama- 
tė, tai ja pažįstant nekiltų jokios abejonės, kadangi bü- 

tybė nė negalėtų mums kitaip atsiskleisti, kaip tik anuo 
vienu vieninteliu savo matmeniu. Abejonės tikrenybė 
yra pagrįsta būtybės gelmės tikrenybe. Kas šį gelmės ` 
matmenį neigia, turi būti nuoseklus ir kartu neigti abe- 
jonę, o su ja ir klaidą. Tuomet kasdieninis daiktų paty- 
rimas virstų galutine tiesa. Betgi šitokio lėkšto pozity- 
vizmo niekas rimtai nepaiso, nes jis prieštarauja klaidos 
patyrimui. Klaidos tikrenybė žadina abejonę, o abejonės 
tikrenybė nurodo į būtybės gelmės tikrenybę. Kadangi 
klaida ir abejonė yra apčiuopiamesni dalykai negu nuos- 
taba, tai ano „kito matmens“ atsiskleidimas abejonėje v 


yra net aiškesnis bei įspūdingesnis negu nuostaboje. k 


Ryškiausiai betgi šisai „kitas matmuo“ išeina aikštėn 
kančios pergyvenime. Kodėl Jobas virto klausiančiuoju? 
Todėl, kad kančia jam atskleidė būtybės gelmę ir jo pa- 
ties būvį į šią gelmę įtraukė. Kodėl P. Wustas klausė, ar 
„aloginis likutis“ nesudarąs kartais paties būtybės bran- 
duolio? Todėl, kad šio likučio galia ištiko jo paties būvį, 
suardydama tariamą jo darną. Kančios patyrimas filoso- 
fijai yra ypač reikšmingas tuo, kad jis visados. yra mano 
patyrimas. Nuostaboje ir net abejonėje „kitas matmuo“ 
lieka daugiau ar mažiau stebėjimo objektas, vadinasi, tar- 
si buvojąs šalia manęs: stebėtis galima ir estetiškai, o 
abejoti tik metodiškai. Tuo tarpu kančia niekad nėra 
nei estetinė, nei metodinė. Kančia ne tik nurodo į „kitą 
matmenį", bet jį mumyse ir įvykdo. Blogis, būdamas link- 
mė nebūtin, įsikūnija mumyse kančios lytimi ir stumia 
mus taip pat nebütin., Būtybės gelmė tampa asmeniniu 
mūsų likimu. Ji graso mums nebütimi ir galop sunaikina 
mus mirtimi. Mirtis, būdama kraštutinė blogio apraiš- 
ka ir galutinė kančios regimybė, atskleidžia gelmės mat- 
menį būtybėje visu jo šiurpumu. Negalimybė suvesti blo- 
gio į sąvoką ir tuo jį nutikrovinti yra heklystamas' žerik- 
las, kad kančioje prasiveržęs kitas būtybės matmuo yra 
tikras tiek pat, kiek ir kančios patyrimas. 

Be abejo, visados yra buvę mėginimų suvokti blogio 
apraiškas kaip kitokį gėrio vykdymo būdą: Tai ypač ryš- 
ku Hegelio mąstyme. Padaręs gamtą absoliutinės idėjos 
savineiga, Hegelis savaime buvo priverstas visuose pa- 
saulio vyksmuose regėti pastangą susinaikinti, nusižudy- 
ti, sudegti tarsi feniksas, kad paskui iš savo paties pele- 
nų pakiltų kaip dvasia — jau sąmoninga bei laisva: tai 
esąs galutinis pasaulio istorijos tikslas. Užtat blogis ir 
esąs būdas išsivilkti pasauliui iš individualinių būtybių 

buvojimo ir pereiti į bendrąjį idėjos buvojimą. Šiam gi 
vyksmui reikia aukos, būtent individo žūlies. Individas, 
pasak Hegelio, esti pasaulio istorijos eigoje paaukojamas 
ir paliekamas. Idėja apmoka savo sąmonėjimo bei lais- 
vėjimo kainą ne savimi pačia, o individo kentėjimais. Ga- 
limas daiktas, kad tuo padaroma individui didi skriauda. 
Tačiau pasaulio istorijai tai nerūpi; jai rūpi tik „idėjos 
žėrėjimas — der Glanz der Idee“, kuriame atsispindi ji 
pati, ši visuotinė istorija. Hegeliškoji blogio samprata 
betgi sudūžta, susidūrusi su viena vienintele pastaba, ku- 
na trumpai yra nusakęs V. Belinskis: „Teigiama, kad 
disharmonija esanti sąlyga harmonijai. Galimas daiktas, 
kad tai labai naudinga ir malonų melomanams, bet tik 
jau ne tiems, kuriems lemta savu dalyvavimu aną dis- 
harmoniją vykdyti“ 78, Tai reiškia: kiekvienas, kuriam 
lemta būti paaukotam bei paliktam, kad sužėrėtų idėja, 
prakeikia aną žėrėjimą, nes jis yra ne kas kita, kaip de- 
moniškai apgauli žaltvykslė, šviečianti nekalta kančia, 
kuria niekas neprivalo šviesti — net nė absoliutinė dva- 
sia. Kančioje atsiveria šiurpi būtybės gelmė, kuri anaip- 
tol nėra pašalinama individo žūtimi. Atvirkščiai, individo 
žūtis kaip auka idėjai, kad ši virstų sąmoninga bei lais- 
va, nepaneigiamai kelia aikštėn ontologinį būtybės dvi- 
lypumą, kuris pasaulio istoriją paverčia individo kova 
už savo likimą ir tuo būdu „idėjos žėrėjimą“ padaro ne- 
įmanomą. Nesutikdamas būti auka idėjos dėlei, individas 
tuo pačiu pastoja kelią absoliutinės dvasios harmonijai. 
Subjektyvus kančios patyrimas atskleidžia objektyvų cha- 
oa, kurio nepašalina ir net nė nepridengia jokia filoso- 
fija, kadangi jis mirties veiksmu ištinka galop ir patį 
filosofuojantįjį. 


3. Metafizine filosofijos kilmė 


Šisai trumputis žvilgis atodairom į jau svarstytus fi- 
losofijos kilmės pradmenis atskleidžia mums nelauktą da- 
lyką: filosofijos kilmė suskaldo pačią filosofiją į įvairių 
įvairiausius pavidalus, tačiau ta pati filosofijos kilmė la- 
bai vieningai nusako ontologinę būtybės sąrangą. Kitaip 
tariant, filosofijos įvairybė virsta vienybe, kai tik filoso- 
fija yra pasiklausiama būtybės reikalu. Filosofijos pavida- 
las, kilęs iš nuostabos, yra, kaip minėta, visiškai kitoks 
negu kilęs iš abejonės ar kančios. Platonas nėra Descar- 

tes, ir Descartes nėra Marxas. Ir vis dėlto visi filosofijos 
pavidalai vieningai taria, kad jų kilmė — vis tiek kokia 
ji būtų — atskleidžia būtybėje „kitą matmenį“ arba bü. ` 
tybę kaip gelmę, kuri žadina tiek nuostabą, tiek abejonę, 
tiek kančią. Ši sutartinė teikia mums pagrindą laukti, kad 
ir tolimesnės filosofinės ištaros, liečiančios būtybę, bus 
vieningos, kiek jos bus kilusios iš formalinės filosofavi- 
mo sąrangos. Tai didžiai svarbus lükestis, kadangi čia 
mes pasiklausiame ne vieną kurią filosofijos kryptį ar 
sistemą, o patį filosofavima kaip tokį. Gali viena filoso- 
Dia nuo kitos ir labai skirtis savo kilme bei turiniu, ta- 
čiau kiekviena yra filosofija, vadinasi, kiekviena yra tos 
pačios formalinės esmės. Nuosekliai tad ir kiekvienos iš- 
tara būtybės atžvilgiu turėtų būti formaliai ta pati. Jei 
tai iš tikro pasitvirtintų, tuomet galėtume laukti būdingo 
atsakymo, ką filosofija daro su bülybe, ja pasiklausdama. ` 
būlies reikalu. Filosofijos kilmės sklaida mūsų lūkestį - 
pateisina, būtent: filosofijos kilmėje atsiskleidžia kitas 
būtybės matmuo arba būtybė kaip gelmė. Yra visiškai 
vis tiek, kokį filosofijos kilmės pradmenį sklaidome — 
nuostabą, abejonę, kančią. — kiekviename atsiveria būty- 
bės gelmė, kiekviename pasirodo būtybė kitokia, negu at- 
rodė esanti neklausiančiojoje būklėje; kiekvienas filoso- 
fijos kilmės pradmuo taria, kad būtybė nėra vienamatė. 

Be abejo, ši tokia vieninga visų filosofijos kilmės 
pradmenų ištara yra tuo tarpu dar tik formalinė; ji dar 
neteikia mums jokio turinio ir neatsako į klausimą, kame 
slypi anasai „kitas matmuo" ir kas sudaro būtybės „gel- 
mę“ materialiniu atžvilgiu. Atsakyti į tai gali tik filoso- 
fijos esmės sklaida, kurios tuoj pat imsimės, eidami tuo 
pačiu' keliu kaip ir lig šiol, būtent: pasiklausti pačią fi- 
losofiją. Tuo tarpu anasai „kitas matmuo“ būtybėje at- 
siskleidžia mums tik kaip priešingybių samplaika: nuos- 
taboje jis pasirodo kaip darna, abejonėje kaip klasta, 
kančioje kaip maišatis. Šias priešingybės suvokti ir jas 
iš tos pačios ontologinės sąrangos kildinti bus tolimesnis 
mūsų apmąstymo uždavinys. Bet jau ir šioje vietoje rei- 
kia pripažinti, kad formalinė filosofijos kilmės ištara, esą 
būtybė nėra vienamatė, turi didžią metafizinę vertę kaip 
gairė tolimesniems mūsų svarstymams. 

Būtybės kaip gelmės matmens šviesoje darosi ryškes- 
nis ir pats filosofijos kilmės klausimas: filosofijos kilmė 
atveria būtybę kaip gelmę, o būtybės gelmė nušviečia 
filosofijos kilmę. Anie trys filosofijos kilmės pradmenys — 

nuostaba, abejonė ir kančia — pasirodo nesą pats giliau- 
sias šaltinis, iš kurio filosofija teka: jie yra tik antropo- 
loginės apraiškos būtybės ontologinės gelmės. Tai ši gel- 
me žadina žmogui ir nuostabą, ir abejonę, ir kančią. 
Pūtybės gelmė yra tikroji ir pati giliausioji filosofijos kil- 
mės pradmenų, o tuo pačiu ir pačios šios kilmės prie- 
žastis. Jeigu būtybė būtų vienamatė, tuomet neklausian- 
čioji būklė būtų tikroji antropologinė mūsų būsena, ir 
filosofija būtų iš viso neįmanoma. Tai reiškia: filosofijos 
kilmė yra metafizinio pobūdžio. Ji glūdi anapus visų an- 
tropologinių apraiškų, slypėdama pačioje būtybės sąran- 
goje. Nes filosofija yra negalima neklausiant; tačiau klau- 
simas yra negalimas nesistebint, neabejojant, nekenčiant; 
savo gi ruožtu nuostaba, abejonė ir kančia yra negali- 
mos be būtybės gelmės. Jeigu tad būtybė gelmės neturė- 
tų, mes niekuo nesistebėtume, niekuo neabejotume ir dėl 
nieko nekestume, todėl nė neklaustume ir nefilosofuotu- 
me. O jeigu vis dėlto klausiame ir filosofuojame, tai tik 
todėl, kad būtybė nėra tokia, kokią ją pergyvename kas- 
dienybėje, buvodami kaip bevardis subjektas neklausian- 
čiojoje būklėje. Filosofijos kilmė veda mus į būtybės gel- 
me ir joje randa galutinį išaiškinimą. 


Antras skyrius 


„FILOSOFIJOS ESME 


I. FILOSOFIJOS KAIP 
MOKSLO NEGALIMYBĖ 


Kas yra filosofija, galėsime suprasti, tik sugretinę ją 
ir jos priešingybę, būtent mokslą. Tai skamba gana ne- 
įprastai, nes nuo to laiko, kai Aristotelis paskelbė, kad 
esama „būtybės kaip būtybės mokslo — epistėmė tou on- 
tos he on" !, filosofija visados laikė save verta šio var- 
do, ir vargu ar pastaraisiais šimtmečiais rastume tokią 
filosofijos linkmę, kuri nebūtų stengusis pabrėžti savo 
moksliškumo. Filosofija visados pavydėjo mokslui jo ga-ı 
lios verčiamai įrodinėti, jo metodo tikslumo, jo išvadų; 
patikrinamumo. Kantas žavėjosi Newtonu, ir jo ilgesys 
buvo filosofiškai vykdyti tai, ką Newtonas vykdė fizis- 
kai. Pakilti ligi mokslo aukščio yra buvusi nuolatinė fi- 
losofijos svajonė. N. Berdiajevas net pašiepia šį „am- 
žiną filosofų ilgesį“ sakydamas, esą „filosofai labiau tiki 
mokslą negu filosofiją“ ?. Šiandieninis filosofijos pasiva- 
dinimas „mokslo teorija“ yra kalbinė tokio tikėjimo iš- 
raiška. 

- Antra vertus, filosofijoje esama ir nenugalimos atgra- 
sos tapatintis su mokslu ar net jungtis į jo eilę. Tiesa, 
filosofija nuo pat senovės yra vadinusis mokslas (episte- 
mė, scientia), tačiau ji visados yra jautusi turinti visai 
kitokią vidinę sąrangą ir todėl negalinti būti mokslas ta 
pačia prasme, kaip fizika ar biologija. Filosofijos sumoksį 
Ainimas ar susimokslinimas buvo ir tebėra ne vieno per- 
gyvenamas kaip jos pažeminimas ir net pražudymas. 
Mokslinis filosofijos statinys esąs iš viso neįmanomas. 
„Jau pati tokio statinio galimybė, — sako K. Jasperso mo-' 
kinė, prancūzų mąstytoja Jeanne Hersch,— reikštų filoso- 
fijos gala"?. Dar griežčiau filosofiją kaip mokslą neigia 
N. Berdiajevas. Jam „filosofija yra tik tada galima, kai 
esama skirtino filosofinio pažinimo, nesutampančio su 
moksliniu pažinimu“: užtat „filosofija ir nėra joks moks- 

las, net nė esmių mokslas“ *, kaip ją — apie tai kalbėsi- 
me kiek vėliau — buvo pavadinęs Aristotelis. Šis skir- 
tingumas esąs, pasak Berdiajevo, pagrįstas tuo, kad filo- 
sofija esanti jsisaknijusi laisvėje, tuo tarpų mokslas — 
būtinybėje *. Bet kaip laisvės negalima įjungti į būtinybę, 
paverčiant ją viena šiosios lytimi, taip ir filosofijos ne- 
galima įjungti į mokslo sritį, padarant ją viena šiojo ap- 
raiška. „Palenkti filosofiją mokslui reikštų palenkti lais- 
ve būtinybei“ *. Štai kodėl Berdiajevas ir vadina „moks- 
linę filosofiją“ užsiėmimu „mąstytojų, neturinčių jokic 
filosofinio gabumo bei pašaukimo“: ji esanti „išrasta to- 
kiems žmonėms, kurie nežino, ką su filosofija veikti" 7, 
„Mokslinė filosofija“ esanti „filosofijos paneigimas“ 8. 

Šių tad dviejų priešingų pažiūrų šviesoje mums dabaı 
ir tenka spręsti klausimą, kas yra mokslas filosofijai: siek- 
"tinas idealas ar vengtina pražūtis? - - 


1. E. Husserlio nesėkmė 


Ryžtingiausias kovotojas už filosofiją kaip mokslą yre 
buvęs fenomenologijos grindėjas Edmundas Husserlis 
(1859—1938). Mūsų šimtmečio pradžioje jis paskelbė vo. 
kiečių filosofijos žurnale „Logos“ studiją, pavadintą „Fi- 
losofija kaip tikslusis mokslas“ ?, kurioje dėsto, esą „fi- 
losofija jau iš pat pradžios reikalavo sau teisės buvoti 
kaip tikslusis mokslas, patenkinąs net ir didžiausius teo- 
rinius poreikius“ °. Šio reikalavimo, pasak Husserlio, nie- 
kados nebuvę atsisakyta — „net ir tokiais laikais, kai dė- 
mesys ar polinkis teorijai buvo grasomi smukti“ (t. p.). 
Antra vertus, „reikalavimo būti tiksliuoju mokslu filo- 
sofija nėra pakankamai patenkinusi nė vieną savo išsivys- 
tymo tarpsnį“, net nė pastaruoju metu, kai, kritiškai ap- 
mąstydama save pačią, „jis vis gilesniais metodo tyrinė- 
jimais norėjo įsistiprinti kaip tikslusis mokslas. Vieninte- 
lis pribrendęs šių pastangų vaisius buvo pagrindimas bei 
savarankėjimas gamtos bei istorijos mokslų ir atsiradi- 
mas naujų grynosios matematikos šakų. Pačiai gi filoso- 
fijai <...> vis.tebestigo, kaip ir anksčiau, tiksliojo moks. 
lo pobūdžio“ (t. p.). Juk ligi pat šios dienos vis dar, pa- 
sak Husserlio, esą ginčijamasi, „ar filosofinis mąstymas 
veda mus į naują matmenį, ar vyksta toje pačioje patir- 
tinių gamtos bei dvasios mokslų plotmėje. Pasirodo, kac 
net savita filosofinių problemų prasmė nėra moksliškai 


128 


paaiskejusi” !!, Filosofija, „atstovaudama nepraranda- 
mai žmonijos teisei būti grynas ir absoliutus pažinimas“, 
nesugeba „susiklostyti kaip tikrasis mokslas. Pašauktoji 
amžinojo žmogiškumo mokytoja pati nepajėgia mokyti 
objektyviai galiojančiu būdu. Kantas mėgdavęs sakyti, 
esą galima mokytis ne filosofijos, o tik filosofavimo. Ta- 
čiau ar tai nėra filosofijos nemoksliškumo pripažinimas? 
Kiek siekia tikrasis mokslas, tiek galima mokyti ir mo- 
kytis — visur ta pačia prasme“ (t. p.), O jei filosofijos at- 
veju šitaip elgtis iš tikro neįmanoma, tai, sako Husser- 
lis, anaiptol nereiškia, kad filosofijoje „nebūtų objekty- 
viai suvoktų bei pagrįstų įžvalgų“; tai tik reiškia, „kad 
joje dar stinga sąvokiškai tvirtai aprėžtų ir pagal jų pras- 
mę visiškai išaiškintų problemų, teorijų ir metodų“ (t. 
p.). Kitaip tariant, objektyviai laiduoto turinio stoka fi- 
losofijoje reiškianti ne tai, kad filosofija iš viso nėra 
mokslas, o tik tai, kad ji dar nėra mokslas: „ji dar nėra 
pradėjusi būti mokslas“ (t. p.). 

Be abejo, Husserlis neneigia, kad filosofinė pasaulio li- 
teratūra esanti sukaupusi milžinišką lobį, galintį tarnau- 
ti paruoša „būsimai filosofijos kaip tiksliojo mokslo sta- 
tybai” !2. Betgi šiuo metu ten dar „negalima rasti nieko 
filosofiškai moksliško, ir nėra jokios vilties kritikos žirk- 
lėmis iškarpinėti šen bei ten filosofinio mokslo gabaliu- 
kų“ (t. p.). Tai turį „būti kartą pasakyta griežtai ir atvi- 
zai... Nes, pabrėžiant visos ligšiolinės filosofijos nemoks- 
Niškumą, tuoj pat kyla klausimas, ar filosofija ir toliau 
sieks tikslo tapti tiksliuoju mokslu, ar ji apskritai šio tikslo 
=siekti galės ir norės“ (t. p.). Nuo to priklauso ir tolimes- 
mis klausimas, ar filosofinė sistema, „mūsų pasiilgta ir 
—nums šviečianti kaip idealas“, bus tik teorinis statinys 
ZLehrgebšude), kuris „tarsi Minerva kyla iš kūrybinio 
—enijaus galvos jau suręstas bei atbaigtas, kad vėliau sy- 

iu su kitomis tokiomis pat Minervomis būtų saugomas 
„„liame istorijos muziejuje“; ar „ji bus paruošta milži- 
imšku praėjusiųjų kartų darbu, kad tikrai prasidėtų neabe- 
tinu pagrindu iš apačios ir kiltų vis aukštyn kaip kiek- 
enas šaunus pastatas, kuriam įmūrijamas akmuo po 
=xmens, vadovaujantis pagrindinėmis įžvalgomis ir tei- 
— ant jam tuo būdu pastovų pavidalą“ (t. p.). 

Husserlis pasisako už pastarąją galimybę ir įvairiuose 
m=osofijos istorijos posūkiuose (pvz., Platono idealizme, 
—vveikyje prieš scholastiką, Descartes'o abejonėje, Kan- 

kritikoje ir kt.) regi „sąmoningą pastangą“ kiekvie- 

na sykį „vis pagrindžiai (radikal) perstatyti filosofiją tiks- 
liojo mokslo prasme“ lz Tai galioją ir mūsų dienomis: 
„Mūsų meto filosofinis posūkis (Husserlis čia turi galvoje 
anuo metų vyravusį natüralizma.— Mc.) gali būti pa- 
teisintas tik ryžtimi pagrįsti filosofiją kaip tikslųjį moks- 
la" 14, Užtat ir paties Husserlio studija „yra vedama min- 
ties, kad didieji žmonijos kultūros reikalai šaukiasi filo- 
sofijos kaip tiksliojo mokslo“ (t. p.); šaukiasi todėl, kad 
„skeptine natūralistų ir istoristų kritika paverčia nesąmo- 
ne objektyvų galiojimą viso, kas privaloma (in allen Sol- 
lensgebieten)“ 5. Atsispirti šiai blogybei yra betgi tik 
viena priemonė, būtent: „mokslinė kritika, o su ja ir tiks- 
lusis, iš apačios kyląs, į saugius pamatus atsirėmęs ir pa- 
gal griežtą metodą priekin žengiąs mokslas, tai yra filo- 
“solinis mokslas; Eur oa ir peršame. Pasaulėžiūros gali 
ginčytis, bet sprendžia tik mokslas, ir jo sprendimas yra 
amžinas“ 18. Husserlio sukurtasis fenomenologinis meto- 
das kaip tik ir turėjęs nutiesti pagrindus filosofijai kaip 
tiksliajam mokslui. 

W. Szilasi, Husserlio mokinys ir mūsų čia naudojamos 
Husserlio studijos pastarasis leidėjas bei aiškintojas, bū- 
dingai nusako šio metodo siekį: „Drasus Husserlio klau- 
simas skambėjo: kodėl gi nebūtų galima iš filosofijos 
padaryti tokio pat tikslaus mokslo, kaip fizika, tokios pa- 
žinimo srities, kuri turėtų savyje bendrai galiojančių 
dėsnių ir kurioje nebūtų vietos įvairioms nuomonėms, as- 
meniniams įsitikinimams bei savavaliskiems klausi- 
mams“ !'. Paversti filosofiją tokia pažinimo sritimi ir bu- 
vo Husserlio gyvenimo uždavinys. Filosofas — šitaip aiš- 
kina Husserlio pastangą L. Šestovas — nesąs nei išmin- 

„čius, nei išminties mėgėjas, 0 mokslininkas; išmintis su 
jos meile priklausančios dar jaunai ir nesubrendusiai žmo- 
nijai, gerbiančiai astrologiją ir alchemiją; tačiau žmonija 
esanti jau gerokai senstelėjusi; „mes jau turime astro- 
nomiją ir chemiją kaip tiksliuosius mokslus. Laikas tad, 
kad ir filosofija pasirodytų esanti suaugusi ir savo ruož- 
tu virstų taip pat tiksliuoju mokslu“ 18, 

Praėjus tačiau beveik septyniems dešimtmečiams nuo 
šių kėslų bei vilčių, žvelgdami atgal, neabejodami turime 
pripažinti, kad filosofija pasiliko tokia pat, kokia ji bu- 
vo buvusi ir prieš Husserlį, ir kad jo fenomenologija nė 
trupučio nepavertė jos tikslesniu mokslu, negu ji buvo 
buvusi, sakysime, Aristotelio, Tomo Akviniečio ar Des- 
cartes'o laikais. Tai gyvenimo pabaigoje suprato ir pats 

Husserlis, savo užrašų knygelėje (1935) pastebėdamas: „Fi- 
losofija kaip mokslas, kaip rimtas, tikslusis, jrodomai tik- 
ras mokslas — tai išblėsęs sapnas“ !*. Kaip M. Heidegge- 
rio „pavyzdinė būtybė", tiek įtampiai bei giliai jo nagri- 
nėta, nieko galop nepasakė apie būtį, taip lygiai ir 
Husserlio fenomenologinis metodas nieko nepadėjo, kad fi- 
losofija susikurtų kaip tikslusis mokslas. Pirmieji minė- 
tos Husserlio studijos puslapiai, kuriuose jis karčiai skun- 
džiasi visos buvusios filosofijos nemoksliškumu, tinka 
mūsų dienomis ne mažiau negu ir 1911 metais. Minėta- 
sis W. Szilasi tvirtina, kad filosofija, žiūrint Husserlio 
reikalavimų, net žengusi atgal: „Šiandien,— sako Szila- 
si, — padėtis yra net blogesnė. Kas gali šiame kas savaitė 
mus užplūstančiame raštų tvane pasakyti, kas yra filoso- 
fija? Kas gali pagelbėti studijuojantiesiems šiame sąmy- 
šyje? Iš tikro, atrodo, kad, kaip tvirtino Kantas, galima 
mokyti ne filosofijos, o tik filosofavimo" ”, 

Šios nesėkmės akivaizdoje užtat ir klausiame: ar tai 
atsitiktinis dalykas? Ar pastanga paversti filosofiją moks- 
lu nėra kartais sapnas, išblėsęs jau pačioje filosofijos 
užuomazgoje, tačiau vis tebelaikomas siektinu tikslu ir 
net idealu? Tuo būdu grįžtame prie paties Husserlio kel- 
to klausimo, ar filosofija gali bei privalo ir toliau- steng- 
tis virsti tiksliuoju mokslu? 


2. Filosofijos ir mokslo išsiskyrimas 


Gairė šiam klausimui spręsti yra filosofijos ir mokslo 
išsiskyrimas žmonijos mąstymo istorijoje. Savo paskaito- 
se N. Popovskis, vienas iš pirmųjų filosofijos dėstytojų 
naujai įsteigtame Maskvos universitete (1755), patarda- 
vo savo klausytojams įsivaizduoti visuotinę šventovę, ku- 
ri apimanti ir regimąjį pasauli su jo sąranga bei dėsniais, 
galop dievybę su jos neprieinama tamsia esme. Ši šven- 
tovė esanti ne kas kita, kaip filosofija. Ji aprėpianti vi- 
„sa, ji apsprendžianti kiekvieną pažinima, ji esanti „visų 
mokslų bei menų motina" *!. Prasminis šventovės vaiz- 
das, atremtas į filosofijos kaip grindžiamojo bei visuoti- 
nio mokslo sampratą, yra buvęs savas ne tik XVIII šimt- 
mečiui; jis yra likęs gyvas ir ligi šiol. Ir šiandien ne vienas 
mąstytojas yra įsitikinęs, esą filosofija sudaranti „pag: 
sindini būties mokslą“ (B. v. Brandenstein) arba esanti 

spears mia 


„Visuotinis mokslas" (J. Barion), atremtas į „visa apiman- 
tį ir visa jungiantį patyrimą“ (M. F, Sciacca), kuris yra 
savyje išnešiojęs ir pagimdęs skirtinas žmogaus žinijos 
sritis. „Demokrito atomizmas,— pasak K. Jasperso,— tapo 
mastomuoju pavyzdžiu (Denkmodeli) mūsiesiems gamtos 
mokslams, o Hegelio dialektika — dvasios mokslams; 
Keplerio kosmiškai metafiziniai darnos įvaizdžiai virto 
išeities taškų astronominiams jo atradimams; Fechnerio 
metafizika pagrindė jo psichofizikos problematiką. 
Kiekvieną sykį mokslinė mintis atsipalaiduodavo nuo me- 
tafizinių savo šaknų“, taip kad Jaspersas tiki, esą meta- 
fizika istoriškai iš tikro ne kartą yra buvusi „pasaulin 
nukreiptų mokslų akušerė“ "7. 

Ši pažiūra yra tiek gerai žinoma, jog ją čia tik pri- 
mename, plačiau jos nedėstydami. Taip pat paliekame 
nesvarstę, ar galima būtų istoriškai įrodyti, kad tarp me- 
tafizikos ir to ar kito mokslo atsiradimo esama tikrai 
priežastingo ryšio. K. Jaspersas, sakysime, tvirtina, kad 
šis ryšys esąs „istoriškai aprėžtas ir daiktiškai atsitikti- 
nis“ ir kad todėl jis nesudarąs „moksliniam tyrinėjimui 
nuolatinio metafizinių akstinų skatinamo vyksmo“ (t. p.). 
Mums čia svarbus tik klausimas, kodėl mokslas palieka 
filosofine savo kilmę arba anas metafizines savo šaknis 
ir ar iš tikro jis tokių šaknų turi. Ar buvoti šventovėje, 
kalbant N. Popovskio žodžiais, jau tuo pačiu reiškia ir 
būti gimusiam iš šventybės? Ar čia kartais nedaroma 
klaidos, vadinamos „cum hoc, ergo propter hoc"? 

Šviesos šiam reikalui meta J. Meurerso minimas G. Ga- 
lilei'aus pavyzdys — ne jo sankirčio su bažnytine vado- 
vybe, o fizikinių jo atradimų prasme ?. Klausimas, kas 
yra judėjimas, yra keliamas nuo pat Heraklito—Parmenido 
laikų (abu V šimtm. prieš Kristų), čia padarant jį būty- 
bės būsena (Heraklitas), čia laikant jį pojūčių apgaule 
(Parmenidas). Judėjimas yra buvęs viena iš metafizikos 
problemų ir Aristoteliui, kuris teigęs, kad kas nepažįstąs 
judėjimo, tas nepažįstąs nė gamtos, kadangi judėjimas 
esąs apsprendžiamasis gamtos kaitų (metabole) pradmuo. 
Aristotelis paliko mums judėjimo apibrėžtį kaip perėji- 
mą iš galimybės į tikrenybę; judėjimo laiptais jis tikėjo- 
si užkopęs net ligi nejudančiojo Judintojo, kaip ir vė- 
liau scholastikos atstovai. Ir Kanto, ir Hegelio — ypač 
šio pastarojo — mąstyme judėjimas vaidina taip pat pag- 
rindinį vaidmenį. O dialektinis materializmas pačia savo 
erme yra ne kas kita, kaip judėjimo ontologija. Trum- 


132 


pai tariant, filosofinė judėjimo sąvoka yra tokia pat se- 
na, kaip ir pati filosofija. Ir vis dėlto ši sąvoka nepasako 
nieko, kas padarytų judėjimą mums bent kiek apčiuo- 
piamesnį kasdienos būklėje. Ar mes tarsime, kad judė- 
jimas yra „perėjimas iš galimybės į tikrenybe” (Aristo- 
telis), ar kad jis yra „medžiagos buvimo būdas“ (Fr. En- 
gels), nė vienu atveju negalėsime šiose aptartyse nieko 
rasti, kas mums padėtų susivokti judančiųjų reiškinių 
gausoje. Tai anaiptol nėra priekaištas filosofijai, nes ne 
jos uždavinys yra mus suvokdinti pasaulyje. Tai tik nuo- 
roda, kad galima apie kokį nors dalyką filosofuoti tūks- 
tančius metų, nė kiek neatskleidžiant jo kaip reiškinio 
dėsnių ir bruožų, nes pats filosofinis klausimas nėra šiam 
reikalui tinkamas: „kas yra“ niekad neveda į apraiškų 
sąrangą. Kad būtų laimėta šios rūšies iZvalgu, klausimas 
turi būti pakeistas iš esmės, kadangi šioms įžvalgoms ne- 
reikia esmės. 

G. Galilei kaip tik ir buvo toksai klausimo keitėjas ju- 
dėjimo atžvilgiu. „Jis nebeklause,— sako J. Meurersas, — 
kas yrd judėjimas, tuo anaiptol neniekindamas anksty- 
vesnio mąstymo; jis tik klausė, kaip vyksta judėjimas; 
jis išmatavo kritimo laiką ir kritimo kelią, atrado daiktų 
kritimo dėsnius ir tuo pagrindė mechaniką arba fiziką 
šiandienine prasme“ 24. Tai ir buvo mąstymo perėjimas 
nuo filosofijos į mokslą. „Mascius apie judėjimą šimtus 
metų, —sako  Meurersas,— staiga —ir visiškai samonin- 
gai — nebeklausiama, kas jis esąs, o tik kaip jis vykstąs“ 
(t. p.). Galilei norėjo judėjimą išmatuoti, todėl perkėlė. 
ji iš negalimos matuoti esmės į matuojamąją apraiškos 
plotmę. J. Meurersas norėtų tai vadinti „klausimo su- 
siaurinimu (Einschränkung)” ir šiame susiaurinime regė- 
ti mokslo galimybę „su visomis didžiulėmis jo įžvalgo- 
mis“ 2. Mums gi atrodo, kad tai yra žymiai daugiau: 
užuot klausus „kas“, klausti „kaip“, reiškia klausimą ne 
siaurinti, bet jį kelti visiškai kitu pagrindu ir kitam tiks- 
lui. Pereiti iš filosofijos į mokslą reiškia pereiti iš esmės 
mąstymo į apraiškos mąsiymą. Kol mąstymas pasilieka 
esmės plotmėje, vadinasi, kol jis klausia, „kas yra“, tol 
jis yra filosofija, ir tol nėra mokslo. Mokslas kyla ük 
tada, kai mąstymas visiškai sąmoningai nusigrįžta nuo 

„kas“ ir atsigrįžta į „kaip“: svarbu ne tai, kas yra judė- 
jimas savyje, bet tai, kaip jis vyksta pasaulyje, vadinasi, 
kaip daiktai juda. Ir tik šiojo GE: EE mokslas 
gema bei auga. 

Tuo betgi mokslas ir išsiskiria. iš filosofijos. Yra isto- 
rinė tikrybė, kad filosofinio mąstymo rėmuose ne kartą 
buvo buvę susirinkę daugybė tokių duomenų, kuriuos pa- 
žinti galima tik klausiant „kaip“, tačiau prie kurių buvo 
artinamasi, vis klausiant „kas“. Kitaip sakant, apraiškos 
buvo svarsiomos esmės šviesoje. Tai ypač ryškiai regėti 
Aristotelio gamtamokslyje. Aristotelis ne sykį yra vadi- 
namas gamtamokslio — botanikos, zoologijos, lyginamo- 
sios anatomijos, psichologijos — pradininku %, Jis rūpes- 
tingai stebi gamtos reiškinius, juos aprašinėja bei sklai- 
dinėja; jis jaučiasi tiesiog paskendęs jų gausoje, todėl 
turįs, kaip pats prisipažįsta, „turiningesnį pažinimo šal- 
tinj”, palyginus jį su dieviškųjų dalykų pažinimu (t. p.). 
Gamtamoksliniuose Aristotelio raštuose iš tikro esama ai- 
bės mokslinių duomenų. Ir vis dėlto Aristotelis nėra mok- 
slininkas, o filosofas; filosofas todėl, kad visi jo sutelkti 
duomenys netenka jo mąstyme savarankiškumo, būdami 
nešami bei apsprendžiami klausimo, kas yra gamta. Tiesa, 
Aristotelis tvirtina, esą gamtos padarų tyrinėjimas teikia 
ne mažiau džiaugsmo kaip ir gėrėjimasis meno kūriniais, 
kadangi gamta, kaip ir menininkas, išskleidžia juose kū- 
rybinę savo galią. Užtat net ir žemiausiųjų gyvių tyrimas 
neturėtų kelti mums pasibjaurėjimo: juk ir juose slypis 
kažkas nuostabiai gražaus galutinio tikslo prasme. 

Bet kaip tik čia ir prasiveržia filosofinis — ne moksli- 
nis — Aristotelio požiūris. Ko gi siekiame tyrinėdami 
gamtą? Pasak Aristotelio, anaiptol ne atskirų jos reiški- 
nių pažinimo. „Jeigu kalbame apie kurį nors organą ar 
dalį, — sako Aristotelis — tai turime prieš akis ne medžia- 
gą ar jos dėlei vykdomą tyrimą, bet visumą: ne plytas, 
molį ir medį, bet namus. Taip yra ir su gamtos tyrinė- 
toju. Jis atsideda daikto sarangai ir jo esmės visumai, 
o ne dalims, atskirtoms nuo visumos, be kurios jų iš vi- 
so negalėtų būti“. Tyrinėti gamtą, Aristotelio pažiūra, 
reiškia tyrinėti esminę jos visumą, regint. šiąją atskiruo- 
se jos reiškiniuose. Bet kaip tik todėl toksai tyrinėjimas 
ir nėra mokslinis, nes kol tyrinėjimas esti vykdomas vi- 
sumos dėlei ir kol atskiri gamtos reiškiniai, kaip teigia 
Aristotelis, „yra vertingas pakaitalas nepakankamo die- 
viškųjų dalykų pažinimo“ (t. p.), tol yra galima tik filo- 
sofija. Mokslas- pačiu savo klausimu esmės bei visumos 
nepasiekia ir sąmoningai, kaip Galilei'aus atveju, jos ne- 
siekia. Gamlamokslis nežino, kas yra gamta: fizika neži- 
no, kas yra medžiaga; biologija nežino, kas yra gyvybė; 

psichologija nežino, kas yra siela: Gamtamokslis tik klau- 
sia, kaip medžiaga juda, kaip gyvis dauginasi, auga ir 
gyvena, kaip siela veikia mūsų būtybėje bei mūsų veiks- 
muose. Ir kol filosofija savu esmės, visumos, galutinio 
tikslo klausimu užgožia atskirų apraiškų veiklos klausi- \ 
ma, tol galima turėti prisirinkus ir daugybę konkrečių | 
duomenų ir vis dėlto neturėti mokslo nė užuomazgos. | 
Užtat mokslo išsiskyrimas iš filosofijos anaiptol nėra ` 
kiekybinis vyksmas, tarsi mokslas gyventų anoje Popovs- 
kio šventovėje tol, kol pakankamai praturtėtų skirtinais 
duomenimis, ir tarsi šiais duomenimis mokslą praturtin- 
tų filosofija. Yra visiškai priešingai. Mokslas pasidaro sa- 
varankiškas ne tuo, kad filosofija, jį praturtinusi, paleistų 
ji iš savos šventovės, bet tuo, kad jis pats sau laisvę iš- 
sikovoja, atsigrįždamas prieš filosofinio klausimo būdą. 
Nesirüpindamas tuo, „kas yra“, o atsidėdamas tam, „kaip 
vyksta“, mokslas savaime virsta filosofijos priešybė ir“ 
pradeda su ja kovą už savą pažinimą. Šios kovos pagrin- 
das yra, kaip teisingai pastebi H. Rombachas, „ne žmo- 
giškosios silpnybės, o tiek filosofijos, .tiek mokslo es- 
mė". Ne inkvizicijos teisėjų siauraprotiškumas ir ne 
Galilei'aus užsispyrimas pažadino sankirtį tarp teologiš- 
kai filosofinio ir gamtamokslinio pasaulėvaizdžio XVII 
šimtmečio pradžioje, bet mokslo nesuderinamybė su fi- 
losofija; nesuderinamybe, apčiuopiamai prasivėržusi Ga- 
lilei'aus nenuolaidumu. Šiuo iš pažiūros atsitiktiniu gin- 
ču mokslo esmė pasipriešino filosofijos esmei kaip tik 
tuo, kad mokslas sąmoningai atsisakė tirti esme bei vi- 
sumą, suvokdamas save kaip nefilosofinį pačia savo pri- 
gimtimi. Mokslas yra tik apraiškų tyrimas bei pažinimas. 
Esmių mokslo nėra ir negali būti. Mokslas taip pat yra 
tik atskirybių tyrimas bei pažinimas. Visumos mokslo 
nėra ir negali būti. Tikrovėje esama ne „mokslo“, o tik 
„Mokslų“. Aukščiau minėtas mokslo atitrūkimas „nuo 
metafizinių savo šaknų“ (K. Jaspers) yra iš tikro „tokių 
šaknų neigimas, jų iš viso mokslui neprisiimant kaip sa- 
vųjų. es 
Be abejo, filosofija ir mokslas turi gilų, juos abu jun- 
giantį bendrą pradą, būtent pažinimą, Tiek filosofija, tiek 
mokslas priklauso gnoseologinei mūsų būvio sričiai, Tai 
įgalina M. Schelerį teigti, esą visais savo žydėjimo tarps- 
niais metafizika buvo susijusi su mokslu „vidine ir küry- 
bine giminyste (Konnex)“, o mokslas — taip pat - savo 
klestėjimo metais —,atsekęs savo pagrindus filosofijoje“; 


135 


tik abipusio nuosmukio laikais mokslas ir filosofija eida- 
ve kas sau (zusammenhanglos) *?. Turėdami pažinimą kaip 
bendrąją giminę (genus proximum), filosofija ir mokslas 
iš tikro negali buvoti vienas šalia kito taip, tarsi jie bū- 
tų vienas kitam abuojos sritys: priešiškas mokslo nusi- 
. statymas filosofijos atžvilgiu tik patvirtina jų giminystę, 
kaip kad žmogaus vienatvė patvirtina jo apsprendimą 
bendruomenei. Ir vis dėlto pažinimas kaip bendroji gi- 
minė, būdama iškilusi aukščiau ir už filosofiją, ir už moks- 
lą, neišreiškia rūšinės jų skirtybės (differentia specifica), 
nes nenurodo, kaip pažįsta filosofija ir kaip pažįsta moks- 
las. Tuo tarpu tik ši skirtybė arba pažinimo būdas (mo- 
dus cognoscendi) padaro, kad filosofija yra filosofija, o 
mokslas — mokslas. Pažinimas filosofiją ir mokslą jungia. 
Pažinimo būdas arba pažinsena filosofiją ir mokslą ski- 
a Kitaip sakant, filosofija ir mokslas yra savitos žmo- 
giškojo pažinimo rūšys. Kuo šios rūšys yra būdingos kiek- 
` viena savyje, nagrinėsime vėliau. Šioje vietoje į tai tik 
nurodome, kad suvoktume logiškai formalų jų skirtingu- 
mą, visados glūdintį rūšinėje skirtybėje. 

Ir štai istorijos eigoje ne sykį atsitinka, kad filosofi- 
nio pažinimo rėmuose telkiasi daugybė mokslinio pažini- 
mo duomenų, neįsisąmoninusių tikrojo savo pobūdžio ir 
todėl nesuvokiančių savos rūšinės skirtybės: tarp filoso- 
finės ir mokslinės pažinsenos čia dar nedaroma skirtumo. 
Ir kol tokia padėtis pažįstančiojo žmogaus sąmonėje trun- 
ka, tol šie duomenys ramiai gyvena anos „visuotinės 
šventovės“ erdvėje, Tačiau kai tik rūšinė šių pažinimo 
duomenų skirtybė pažįstančiajam subjektui pasidaro aiš- 
ki, tuojau jis paregi, kad filosofija anaiptol nėra mokslo 
tėviškė, kurioje jis galėtų augti bei tarpti. Priešingai, fi- 
losofija pasirodo esanti mokslo priešybė, pavergianti 
mokslą savai pažinsenai ir paverčianti jį tarnu, tiltu, pa- 
kaitalu, nuoroda — kiekvienu atveju neturinčiu savaran- 
kiškumo, o buvojančiu filosofinio pažinimo reikalui. Ši- 
taip filosofija yra santykiavusi su mokslo duomenimis 
senovėje (Aristotelis) ir viduriniais amžiais (Albertas Di- 
dysis). Bet kaip tik todėl mokslas ir sukyla prieš filosofi- 
ją, savo ruožtu neigdamas jos pažinseną ir teigdamas 
savąją, kol galų gale jis iš savo tariamos globėjos — iš tik- 
ro gi prispaudėjos — išsivaduoja ir galutinai išryškina sa- 
ve kaip skirtiną pažinseną. Ir juo labiau rūšinė mokslo 
skirtybė aiškėja, juo labiau mokslas nuo filosofijos tols- 
ta. Mokslas ir filosofija negali (ek nuo vienas kito at- 

siskirti, jog pasijustų nebeturį nieko bendro: tai rodo 
aukščiau minėta mūsų dienų mokslo pastanga grįžti į fi- 
losofiją, ieškant joje savimonės. Tačiau mokslas ir filoso- 
fija negali nė tiek vienas su kitu suartėti, jog pamirštų 
esą kitokios pažinsenos ir susilietų į vieną pažinimo rūšį, 
kaip juodu yra save laikę pradinės vienybės metu.. Kova 
tarp filosofijos ir mokslo yra ne kas kita, kaip dialek- 
tinė jų santykių išraiška istorijoje. Tai kova už moksli- 
nės ir filosofinės pažinsenos savarankiškumą. 

Šia prasme reikia pritarti K. Jaspersui, pasak kurio, 
„nėra jokios tikros kovos tarp filosofijos ir mokslo, o tik 
kova už tikrą mokslą ir už tikrą filosofiją“ *?. Nes jei vie- 
na pažinimo sritis mėgina primesti kitai sričiai savą pa- 
žinseną, tuomet kyla kova, — tačiau ne tarp pažinimo sri- 
čių kaip tokių, o tik tarp pažinimo būdų. Aiškiau kalbant, 
kai filosofija bando mokslą sufilosofinti ar kai mokslas 
stengiasi filosofiją sumokslinti, tuomet prasiveržia san- 
kirtis, kuriuo — gal net ne visados sąmoningai — ir yra 
ginamas tikrasis tiek filosofijos, tiek mokslo savitumas. 
Nuosekliai tad mokslo išsiskyrimas iš filosofinio pažini- 
mo erdvės yra ne kas kita, kaip šios erdvės apvalymas 
nuo jai svetimų sandų ir tuo būdu jos esmės nuskaidri- 
nimas. Anasai senas posakis, kad filosofija esanti visų 
mokslų motina, pasirodo, yra teisingas tik tiek, kiek tei- 
singa yra, kad šarka esanti gegužiuko motina, būtent: ji 
išperėjo svetimą kiaušinį. 


3. Metodo negalimybe filosofijoje 


Filosofijos ir mokslo išsiskyrimas — iš dalies net ir ko- 
va tarp jų — kelia įtarimą, ar pastanga filosofiją versti 
mokslu nėra kartais tik apgailėtinas nesusipratimas. Juk 
jeigu mokslas yra savita pažinimo rūšis ir užtat negali 
sugyventi su filosofija po vienu tos pačios „šventovės“ 
stogu, tai kaipgi būtų įmanoma padaryti filosofiją moks- 
lu, nepaneigiant jai rūšinės jos pažinimo skirtybės? Bū- 
dama mokslas, filosofija turėtų turėti ir savą objektą, kaip 
jį turi ir kiekvienas kitas mokslas. Ji tyrinėtų jį, siek- | 
dama tam tikrų įžvalgų, kas yra taip pat sava kiekvie- | 
nam mokslui. Tačiau kas gi būtų šisai filosofijos kaip: 
mokslo objektas? Kiekviename filosofijos vadovėlyje skai- į 
tome, kad filosofija svarstanti būtybę kaip tokią. Tai, be 
abejo, visiškai teisinga. Ir vis dėlto šitokios objekto aptar- 

ties nepakanka, jei filosofija imtųsi tyrinėti būtybę moks- 
liškai, nes būtybė kaip tokia yra per daug atsajus dalykas, 
kad galėtų be niekur nieko būti filosofijos kaip moks- 
lo objektas. Juk ką gi reiškia „būtybė kaip tokia“? Kiek- 
„vieno mokslo objektas yra tiriamas ne „kaip toks“, vadi- 
nasi, savo neaprėžtybėje, o kaip tik gana siauroje sąran- 
ginėje savo sudėtinybėje, dažnai apsirėžiant tik šiosios 
dalimi. Jeigu tad filosofija, suprasta kaip mokslas, rink- 
tųsi savo objektu būtybę kaip tokią, tai greitai pasirody- 
tų, kad ji iš viso jokio objekto neturi?!. Štai kodėl mes 
ir klausiame toliau: ką tyrinėtų filosofija būtybėje kaip 
tokioje, jei ji būtų mokslas? Ką ji mėgintų būtybės Ge 
rangoje įžvelgti ir kelti aikštėn kaip neginčijamą išdavą? 
Reikalą patikslinti filosofijos objektą jautė ir Aristote- 
lis, kuris pirmasis, kaip sakyta, apibrėžė filosofiją būty- 
bės kaip tokios mokslo prasme, sykiu betgi neigė visuo- 
tinio mokslo galimybę: „Visuotinio mokslo nėra. Kiekvie- 
nas įrodomasis Mokslas atsideda skirtinos rūšies daiktų 
savybėms“ 3. Jei tad filosofija yra būtybės kaip tokios 
mokslas, tai ir ji atsideda ne atitrauktinei visumai ar 
bendrybei, bet tam, kas yra būdinga būtybėje kaip bū- 
tybėje, būtent tam, kas ją padaro būtybe. Štai kodėl ša- 
lia filosofijos apibrėžties, kad ji esanti būtybės kaip bū- 
tybės mokslas, Aristolelio metafizikoje randame ir kitą, 
patikslinančią apibrėžtį, būtent: filosofija esanti „esmių 
mokslas — epistėmė tės ousias“ (t. p.). I. Dūringas pas- 
tebi, kad „esmės“ vardu Aristotelis vadina ne platoniš- 
kąją idėją, esančią anapus daikto, bet vidinį konkretaus 
daikto pagrindą. Kiekvienas įrodymais paremtas mokslas, 
pasak Aristotelio, užsiimąs viena kuria daiktų rūšimi: fi- 
Zika tyrinėjanti gamtos dalykus, astronomija — akimi ste- 
bimus dalykus viršum mūsų esančiame kosme. Tačiau ša- 
lia to esama dar ir nekintančių esmių (akinetoi ousiai), 
kurios kaip tik ir turėtų sudaryti objektą mokslo, vadi- 
namo „filosofija“. Todėl Dūringas teisingai sako, kad Aris- 
totelis „laikė pradmenis (archai) tikruoju filosofijos ob- 
jektu” 33, Tai reiškia: filosofija yra būtybės kaip tokios 
pradmeny mokslas. Visi kiti mokslai tiria tai, kas iš bū- 
tybės kyla ar ją apreiškia. Tuo tarpu filosofija svarsto 
tai, kas būtybei yra pati pradžia: ji užsiima būtybės prad- 
menimis. > =--> ` - 
Pirmu požiūrių ši filosofijos kaip mokslo samprata at- 
rodo esanti’ patenkinama, ir iš tikro ji ne vieną mąstytoją 
yra patenkinusi, O jei Husserlis vis dėlto ligšiolinę filo- 

sofiją vadina nemoksliška, tai tik todėl, kad jai dar stin- 
ga „metodų bei teorijų“ ?*, kurie mus įgalintų anuos bū- 
tybės pradmenis tyrinėti griežtai moksliškai. Savo prie- 
kaištais ligšiolinei filosofijai Husserlis anaiptol nemėgina 
keisti filosofijos objekto; jis tik nori rasti jai savitą 
metodą, kad anas amžinasis jos objektas galėtų būti taip 
lygiai įrodomai tiriamas, kaip ir visų kitų mokslų objek- 
tai. Ligšiolinė filosofija nepajėgusi atlikti savo uždavinio 
ne todėl, kad tyrusi būtybės kaip tokios pradmenis, bet 
todėl, kad jai stigę metodo, kaip reiktų šiuos pradmenis 
tikrai moksliškai užčiuopti ir įtikinamai bei pagrįstai iš- 
reikšti. Mokslinis filosofijos pobūdis slypis, pasak Husser- 
Do ne jos objekte, o jos metode, kaip ir kiekvieno kito 
mokslo. „Atskiras mokslas, — būdingai šiuo atžvilgiu sa- 
ko J. Meurersas,— įteisina save visų pirma ne savo išda- 
vcmis, ne savo tiesa, bet metodu arba keliu, kuriuo jis 
šią tiesą pasiekia“ 3, Nuosekliai tad metodas ir yra tai, 
kas jau nuo Descartes'o laikų vis labiau skverbiasi į filo- 
sofijos savimonę: metodas esąs vienintelis, kuris galįs bei 
turįs filosofiją pakelti į mokslo rangą. 

Šitoje vietoje betgi susimąstome: kodėl filosofija, bū- 
dama gyva tūkstančius metų, neišvystė savito metodo, 
kad pajėgtų savo objektą tyrinėti iš tikro moksliškai? 
Kodėl visi kiti mokslai, žymiai jaunesni negu filosofija, 
sugebėjo rasti savų metodų ryšium su savais objektais, 
o tik filosofija to nepadarė? Argi ne objektas nurodo 
kaip jis turi būti tyrinėjamas? Juk jeigu Galilei ėmėsi 
matuoti judėjimą ir jeigu šiandieninis gamtamokslis, Meu- 
rerso teigimu, „visų pirma yra masto mokslas (Maß — 
Wissenschaft)”, tai tik todėl, kad jo objektas turi „mas- 
to sąrangą" ĉĉ, vadinasi, reikalauja būti matuojamas, kad 
galėtų būti pažintas. Užtat matavimas ir yra tikrasis gam- 
tamokslio metodas arba kelias į gamtinių reiškinių tiesą. 
Tik šiuo keliu eidamas, šiandieninis gamtamokslis galėjo 
pasiekti tokių nuostabių laimėjimų. Kodėl betgi būtybės 
kaip būtybės pradmenys tokios nuorodos filosofijai nė- 
ra teikę? Kodėl filosofija, atsigrįžusi į šiuos pradmenis ir 
jiems atsidėjusi, nesugebėjo įžvelgti, kaip jie turėtų būti 
tiriami, ir todėl ligi pat šiol nerado kelio, kaip prie jų 
prieiti, kad atsiskleistų jų tiesa? Ar iš tikro filosofijos 
mokslo nesėkmė glūdi jos metodo stokoje? O galgi me- 
todo stoka va sąlygojama paties filosofijos objekto? 

Pradmenys (archai, principia), kuriuos svarsto filoso- 
Dia yra tokie dalykai, kurių nebegalima suvesti į jokius 

kitus dalykus. Jie yra pali pradžia, patys pagrindai, ne- 
begalimi peržengti, tikintis už jų dar ką nors rasti: už 
pradmenų yra tik nebūtis, vadinasi, niekis. Kitaip jie ne- 
būtų pradmenys. Nuosekliai tad pradmenys glūdi visur, 
kur tik kas nors yra, sudarydami kiekvienos būtybės 
kaip būtybės, vadinasi, kaip būnančiosios sąrangą. Mūsų 
klausimui tuo tarpu neturi reikšmės, ką šie pradmenys 
sako apie būtybę kaip būtybę materialiniu arba turinio 
atžvilgiu (apie tai kalbėsime vėliau). Šį akimojį mums tik 
svarbu, kad pradmenys formaliniu atžvilgiu yra pirmykš- 
čiai bei visuotiniai, pirmieji ir paskutinieji, sąlygoją kiek- 
vieną buvimo ar pažinimo veiksmą, kiekvieną būtybę ar 
pažintį. Kitaip tariant, norint pradmenis pažinti, reikia juos 
jau turėti ir jais naudotis. Jokia sąvoka, jokia ištara, joks 
sprendimas nėra įmanomi be pradmenų. Bet jeigu taip, 
tuomet ir pradmenų mokslas remiasi tais pačiais prad- 
menimis. Tai reiškia: pradedamasis pradmenų mokslo taš- 
kas yra patys pradmenys. Sykiu tačiau jie yra ir šio moks- 
lo objektas arba tai, kas tyrinėjama bei stengiamasi pa- 
zinti. Bet nei tyrinėjimas, nei pažinimas nėra galimi be 
pradmenų. Kiekviename mąstymo veiksme ar jo išdavo- 
je glūdi pradmenys kaip viso ko apsprendejai, Galinis 
taškas, prie kurio pradmenų mokslas turėtų vis artėti ir 
jį pasiekti, pradmenų atveju jau buvoja pradiniame taš- 
ke, Tirdami pradmenis, pradedame tuo, kuo turėtume 
baigti, laikome aiškiu dalyku tai, ką turėtume išaiškin- 
ti. Pradžia ir pabaiga virsta viena bei ta pačia. 

Tokį mąstomąjį veiksmą, kurio pabaiga glūdi jo pra- 
džioje, vadiname ratilu (circulus), nes čia mąstymas iš 
tikro sukasi ratu. Pavyzdys: Dievo buvimo įrodymas Die- 
vo apreiškimu. Dievas yra todėl, kad jis apsireiškė, o jis 
apsireiškė todėl, kad yra. Apreiškimas, kuriuo turėtume 
savą kelią Dievop baigti, čia pasidaro pradiniu šio kelio 
tašku. Taip yra ir su pradmenimis. Mes norime pradmenis 
pažinti bei išaiškinti; tačiau šiam reikalui turime grieb- 
tis tų pačių pradmenų, nes joks pažinimas bei aiškinimas 
be jų yra neįmanomas, kaip neįmanomas yra apreiškimas 
be Dievo. Tai, ką norime dar tik suvokti, jau naudojame 
kaip prielaidą šiam suvokimui. Tuo būdu mąstymas grįžta 
vis į tą patį tašką, iš kurio mėgina išeiti, nepasistūmėda- 
mas priekin nė žingsnio. Iš to plaukia logiškai būtina iš- 
vada, kad pradmenų mokslas yra negalimybė savyje, nes 
objektas ir jo tyrimas čia sutampa ir tuo pačiu sužlugdo 
bet kokią pastangą pasiekti pradmenis moksliniu keliu. 

Tyrimas juk reikalauja tam tikro atstumo nuo tiriamojo 
objekto. Betgi pradmenų atveju tokio atstumo laimėti 
negalime, nes nutolti nuo pradmenų reikštų atsitraukti 
nuo pačios pradmės ir savaime patekti nebūtin, kuria 
nieko negalima pradėti. Nuo pradmenų negalime atsi- 
traukti, nes pats atsitraukimas yra pradmenų grindžiamas 
ir jais nešinas: tarp mūsų ir pradmenų niekad nėra nuo- 
tolio. Kiekvienas mėginimas tokį nuotolį kurti yra gali- 
mas tik atsiremus į pradmenis, vadinasi, pradmenis imant 
visad su savimi. Trumpai tariant, pradmenys nesileidžia 
būti moksliškai tiriami. 

Čia tad ir glūdi priežastis, kodėl filosofija ilgos savo 
istorijos metu nėra išvysčiusi metodo tirti pradmenims 
kaip savam objektui, nes toksai metodas būtų irgi pa- 
gristas pradmenimis: metodas pradmenims tirti būtų su- 
darytas iš tų pačių pradmenų. Juk kas gi yra metodas? 
Ne kas kita, kaip tam tikra pažinimo eiga arba kelias, 
kuriuo einame prie atitinkamo objekto, kad jį suvoktu- 
me. Betgi kiekviena tokia eiga yra atremta į pradmenis. 
Metodas, kuris mėgintų užčiuopti pradmenis, būtų ratilas, 
nes jis jau turėtų šiuos pradmenis savyje, vadinasi, mė- 
gintų ieškoti to, kas jau glūdi jame pačiame. Jeigu tad 
filosofijos objektas yra būtybės kaip būtybės pradmenys, 
tai loginiu būtinumu ji negali turėti savitos prieigos prie 
šių pradmenų, kaip ją turi fizika, biologija, archeologija, 
istorija prie savų objektų. Metodo stoka filosofijoje nėra 
nei filosofuojančiojo žmogaus silpnybė, galima pergalėti 
kokiu nors genialiu gabumu (pig. E. Husserlio bandymą 
kurti filosofijai fenomenologinį metodą kaip savitą pri- 
eigą), nei istorinė dar nesubrendusios filosofijos išraiška, 
galima. pralenkti ateityje. Tai loginė negalimybe, kylanti 
iš paties filosofijos objekto: pradmuo negali turėti kelio 
i ji, nes kitaip jis būtų nebe pradmuo; aš negaliu žengti 
į pradmenį, kadangi visados buvoju prie pradmens. 

Jeigu nūn filosofijos moksliškumas glūdi jos metode ir. 
jeigu filosofija savito metodo turėti negali, tai tuo pačiu 
ji niekad negali nei mokslu būti, nei kada nors mokslu 
tapti. Paversti filosofiją mokslu būtų galima tik randant 
jai savitą metodą; rasti gi jai savitą metodą reikštų ati- 
traukti ją nuo pradmenų (principia) ir nukreipti į sandus 
(elementa): būtybė kaip tokia čia būtų pakeista būtybe 
kaip šia ar ana. Tai reikštų nukrypti nuo filosofinio pa- 
žinimo į mokslinį pažinimą, atsisakant rūšinės pažinimo 
skirtybės filosofijoje ir prisiimant mokslinį pažinimo bü- 

dą. Kaip seniau mokslas buvo užgožtas filosofinės pažin- 
senos, būdamas verčiamas tirti savo objektą jam sveti- 
mu filosofiniu būdu, taip dabar filosofija yra grasoma 
būti užgožiama mokslinės pažinsenos, taip pat būdama 
verčiama svarstyti savą objektą jai svetimu moksliniu 
būdu, Tokiu beigi atveju filosofija — kaip anksčiau moks- 
las — netektų savo esmės ir virstų ne-filosofija. Sumoks- 
linta filosofija gali pasilaikyti filosofijos kaukę, bet ji 
negali pasilaikyti filosofijos veido. Kaip mokslas skursta 
filosofijos „šventovėje“, taip filosofija skursta mokslo 
„darbovietėje“. Nė kiek neperdėdami galime tad tvirtinti, 
kad filosofijos pastanga susimokslinti iš tikro yra išblė- 
sęs sapnas istoriškai, kadangi neįmanomas, logiškai. 


4. Filosofija kaip mokslo objektas 


Nebūdama pati mokslas, filosofija gali tačiau būti mok- 
slo objektas; pati netyrinėdama, ji gali būti tyrinėjama. 
Iš šito gi tyrinėjimo išdavų gali susikurti ir iš tikro jau 
yra susikūręs filosofijos mokslas — tokia pat prasme, ko- 
kia sakome, kad yra „literatūros mokslas“, „muzikos mok- 
slas“, „meno mokslas“, „visuomenės mokslas“, „istorijos 
mokslas" ir t. t. Ne literatūra savyje yra mokslas, bet 
moksias tiria literatūrą; ne muzika savyje yra mokslas, 
bet mokslas tiria muziką; ne visuomenė su įvairiomis savo 
lytimis yra mokslas, bet mokslas tiria visuomenę ir jos 
lytis; ne istorijos žmonijos vyksmas yra mokslas, bet 
mokslas tiria šį vyksmą laike bei erdvėje. Tas pat yra 
ir su filosofija. Ne filosofija yra mokslas, bet mokslas 
Airia filosofiją kaip tikrovinį žmogaus būvio reiškinį. Net 
jeigu nepaisytume filosofijos meiafizinės kilmės, o tik 
žiūrėtume istorinės jos pradžios Vakarų dvasios išsivys- 
tyme, vis tiek turėtume pripažinti, kad jos tėkmėje yra 
buvę įvairių įvairiausių mokyklų, krypčių, srovių, siste- 
mų; kad ji yra turėjusi didžią įraką visuomenei tiek se- 
novėje, tiek viduriniais amžiais, tiek ypač naujaisiais lai- 
kais; kad ji visą metą yra vienaip ar kitaip santykiavusi 
su. religija — čia kaip jos rėmėja bei gynėja, čia kaip jos 
„neigėja bei priešininkė; kad jos kūrėjai yra būdingi sa- 
vita dvasios sąranga ir savitu atoveikiu į aplinką; kad ji 
yra sukaupusi neaprėpiamą daugybę raštų, reikalaujančių 
aiškinimo, pataisų, kartais net sunkaus darbo jų autorys- 
tei nustatyti. Šisai toks įvairus filosofinės veiklos laukas 

kaip tik ir sudaro medžiagą, mokslui visiškai prieinamą 
ir todėl jo tiriamą tuo ar kitu atžvilgiu: istoriniu, socio- 
loginiu, psichologiniu, tipologiniu, egzogetiniu ir t. t. Tai 
ir yra „filosofijos mokslas“, kuris šiandien ima skleistis 
jau net atskiromis smulkesnėmis šakomis — pagal tai, ką 
ir kaip jis renkasi savo tyrimo objektu. Tarp šių skirtinų 
filosofijos mokslo šakų šiandien jau galima aiškiai įžvelgti 
filosofijos istoriją, filosofijos sociologiją ir filosofijos psi- 
chologija. Be abejo, ne visos jos yra išsivysčiusios vie- 
nodai, bet visos yra jau pakankamai pastebimos kaip fi- 
losofijos Mokslo atstovės. 

Filosotijos istorija yra labiausiai išsiskleidęs ir įsipi- 
lietinęs mokslinis filosofijos tyrinėjimas. Jis, kaip jau 
aukščiau minėta, ne sykį atstoja aukštosiose mokyklose 
net ir pačią filosofiją, galynėdamasis su Kanto pažiūra, esą 
galima mokyti ne filosofijos o tik filosofavimo: filoso- 
fijos istorikas mėgina mokyti kaip tik filosofijos, perteik- 
damas gausybę jos pažinčių, kurių ji yra prisirinkusi ilgo 
savo amžiaus kelyje. Šiam reikalui jis naudojasi bendruoju 
istorijos mokslo metodu, vedančiu jį į šaltinius, kad juos 
kritiškai perkratinėtų, atidengtų jų sąryšį su jų versmė- 
mis ir jų dorojimą laiko eigoje; jis tiria filosofų gyveni- 
ma, jų pažiūrų sąrangą, kilmę bei įtaką vėlesniems mąs- 
tytojams; jis atskleidžia sąvokų prasmės kaitą, kurdamas 
net ir atskirų sąvokų istoriją (plg. vokiečių žurnalą „Ar- 
chiv für Begriffsgeschichte“). Be abejo, filosofijos istorija, 
suprantant ją paties vyksmo prasme, gali būti, o nuo 
Hegelio laikų iš tikro ir yra svarstoma ir kaip filosofinė 
tema 21. Tačiau filosofinis Zvilgis į filosofijos vyksmą nie- 
kados negali atstoti istorinio žvilgio ir atvirkščiai, kadan- 
gi juodu eina priešingomis linkmėmis: istorinis Zvilgis, 
kalbant P. Natorpo žodžiais, ieško Platono filosofijoje, o 
filosofinis žvilgis — filosofijos Platone 2. Ieškoti „Platono“ 
Teiškia ieškoti konkretaus pavidalo laike bei erdvėje ir 
jį aprašyti; ieškoti gi „filosofijos“ reiškia ieškoti buvusių- 
_ jų pažiūrų ryšio su ieškančiojo mąstymu, kadangi šisai — 
tai jau minėjome — nusako, kas yra filosofija ir tuo pa- 
čiu nurodo, ko reikia „Platone“ ieškoti. Štai kodėl! filoso- 
finis žvilgis į filosofijos istoriją atskleidžia mums tik filo- 
sofija, o ne istoriją: iš Hegelio filosofijos istorijos paskai- 
tų (Vorlesungen über die Geschichte der Philosophie, 
1833—1836) galime gana gerai pažinti Hegelį, bet anaip- 
toi ne filosofijos skleidimąsi laike bei erdvėje ®, Kaip 
filosofija yra sklidusi ir klosčiusis vyksmo lytimi, gali pa- 

sakyti tik istorikas, ne filosofas. Užtat tikras filosofijos is- 
torikas dažniausiai nė nėra filosofas. 
Filosofijos sociologija yra prasidėjusi Wilhelmo Dil- 
they'aus (1833—1911) teorija, skiriančia gamtos mokslus 
nuo dvasios mokslų ir palenkiančia šiuos pastaruosius me- 
tafizikai, gi metafiziką — visuomeniškai istoriniam patyri- 
mui: filosofija esanti įtaigaujama socialinių pavidalų — 
vis tiek, ar šie būtų kultūros tipai, ar tautų pobūdis, ar 
valstybės lytys, ar luomų sąranga, ar galop religinės ben- 
druomenės. „Metafizikos mokslas— sako Dilthey,— yra 
istoriškai apspręstas“ 29. būtent todėl, kad jis telpas visuo- 
menėje ir esąs apgaubtas jos sąrangos, sudarydamas šiosios 
dalį ir tuo pačiu patiriąs jos įtaką (plg. p. 128). Tyrinė- 
dami šią įtaką, mes ir gauname skirtiną mokslą, kurį vė- 
liau M. Scheleris pavadino „metafizikos sociologija“, pa- 
teikdamas — tegu ir gana trumpai — jos tematiką. Meta- 
fizikos kūrėjai, pasak Schelerio, priklausą dvasiniam eli- 
tui, kuris esąs jau atsipalaidavęs nuo religinių savos 
bendruomenės tradicijų ir laisvas nuo ūkinio užsiėmimo; 
todėl proletariato (subjekto prasme) filosofija esanti iš- 
monė (ein Unding).. Filosofijos subjektas esąs visados 
—asmuo, kuriąs mokyklą, niekados ne įstaigą, kaip mokslo 
atvejū (plg. filosofijos seminarus ar institutus aukštosiose 
mokyklose).' Filosofija esanti susieta su savo meto kultūrą 
ir tauta, išreikšdama jų abiejų pobūdį’ Šia prasme filo- 
sofija atspindinti laiko dvasią, kuri betgi apsprendžianti 
tik formalinį filosofijos sandą, o ne jos turinį: tuo pačiu 
metu galinčios buvoti šalia viena kitos įvairios filosofinės 
srovės. Beveik visa Vakarų metafizika esanti, pasak Sche- 
lerio, miestinio mąstymo išdava; užtat jos pagrinde ir glū- 
dinti žmogaus kaip gamtos valdovo savimonė, neįmanoma 
kaiminiame mąstyme it. Trumpai tariant, sociologinis žvil- 
gis svarsto filosofiją kaip visuomeninę apraišką, buvojan- 
čią net ir tokioje visuomenėje, kurioje nėra jokio tikro 
filosofo, o tuo pačiu nė jokios tikros filosofijos, kadangi 
net ir tokiu atveju filosofija kaip socialinis pavidalas ne- 
dingsta: ji esti mokoma mokyklose, platinama knygose, 
svarstoma įvairiuose pokalbiuose ir ginčuose, nors kūry- 
binio filosofijos vyksmo tokioje visuomenėje ir nėra. Kaip 
sociologinė apraiška filosofija gyvena visur ir visada. 
Filosofijos psichologija, priešingai, telkiasi aplink fi- 
losofiją kaip žmogiškai asmeninę veiklą. Praeidami jau 
minėjome, kad filosofija esmiškai yra asmens veikmuo; 
plačiau šią mintį mėginsime išvystyti vėliau. Čia tik paste- 

bime, kad filosofinį asmens veikmenį. kiek jis siejasi su 
vidiniu žmogaus gyvenimu bei jo sąranga, imasi tirti bei 
aprašyti filosofijos psichologija. Filosofijos psichologija 
regi filosofijoje, tariant Schelerio žodžiais, „visų pirma ne 
loginę vienos srovės dialektiką“, bet „daugybę srovių“, 
turinčių savo šaltinį „pastoviuose žmogiškojo asmens ti- 
puose“, kurie lieką tie patys net ir labai skirtingais istori- 
jos tarpsniais: „Pozityvistas visados yra toks pat žmo- 
gus — nuo Protagoro ligi Hume'o, Comte'o, Spenserio, Mil- 
lio“ #2, Šį filosofijos srovių tipologija, atremta ne į kultūros 
pavidalus (plg. A. Dempf, W. Moock, O. Spengler), bet į 
vidinę asmens sąrangą, sudaro vieną iš įdomiausių, sykiu 
betgi ir abejotiniausių filosofijos psichologijos klausimų. 
Šalia to mėginama psichologiškai apibūdinti filosofuojan- 
tiji žmogų apskritai kaip tam tikrą dvasinį tipą“, taip 
pat filosofavimo vyksmą kaip tam tikrą žmogiškosios kū- 
rybos lytį ** ir galop filosofavimo regimybę kaip tam tikros 
pasaulėžiūros pavidalą *. 

Šios čia trumpai nusakytos filosofijos mokslo sritys 
yra tik pavyzdžiai, kaip šis mokslas pamažu šakojasi, 
apimdamas visą filosofijos tiek kaip veiksmo bei vyksmo, 
tiek kaip išdavos plotą; jis kuriasi ir auga taip lygiai, 
kaip ir bet kuris kitas mokslas. Tačiau jis visados lieka 
mokslas, niekad nevirsdamas filosofija. Filosofijos moks- 
las filosofiją tiria, bet jos nekuria. Kaip meno istorija ar 
meno psichologija nekildina jokio meninio veikalo ir nė 
vieno žmogaus nepadaro menininku, taip lygiai ir filoso- 
fijos istorija, filosofijos sociologija, filosofijos psicholo- 
gija ir visos kitos šio mokslo šakos ar atšakos nekuria jo- 
kios filosofinės idėjos. „Jeigu jūs parašote— sako N. Ber- 
diajevas,— gražią disertaciją apie Platoną ar Aristotelį, 
apie Tomą Akvinietį ar Descartes'ą, apie Kantą ar Hegelį, 
tai jūsų darbas gali būti didžiai naudingas filosofams, bet 
jis pats niekad nebus filosofija, kadangi šioji negali būti pa- 
gaminta iš svetimų idėjų, kitaip sakant, iš idėjų kaip (ty- 
rimo) objekto; filosofija gali dorop tik savas idėjas“ "8. 
Tai, ką Berdiajevas čia sako apie filosofijos istoriją, tinka 
ir kiekvienam kitam filosofijos mokslui: filosofijos moks- 
Jas niekad negali atstoti filosofijos, kaip ir literatūros mok- 
slas niekad negali atstoti literatūros. Be abejo, filosofijos 
mokslas, kaip ir bet kuris kitas, reikalauja iš juo uzsiiman- 
čiojo žmogaus tam tikro prigimto sugebėjimo ir tam tikro 
skirtino pasiruošimo. Tačiau jis nė vieno filosofijos moks- 

“ lininko nepadaro filosofu, jei šis juo nėra, nes tirti filoso- 

fija moksliškai galima ir nesant filosofu, kaip galima būti 
literatūros mokslininku, neparašius nė vienos dailiojo me- 
no eilutės. Skirtumas tarp filosofo ir filosofijos mokslinin- 
ko yra toks pat, koks yra tarp A. Wallensteino (Vokieti- 
jos 30-ties metų karo vado) ir L. Ranke's (vokiečių istori- 
ko, aprašiusio Wallensteino žygius): Wallensteinas kūrė 
istoriją, Ranke tyrė istoriją. 

Štai kodėl tiek M. Heideggeris, tiek J. Ortega sutarda- 
mi pasisako prieš filosofavimo ir filosofijos tyrinėjimo 
tapatinimą, ypač ryškiai išeinantį aikštėn filosofijos pro- 
fesorių darbe. Prieš juos tad ir kreipia Heideggeris su 
Ortega savo žodžius: „Nesusipratimai,— sako Heidegge- 
ris, — kurių filosofija nuolatos esti apgulta, yra skatinami 
labiausiai filosofijos profesorių. Įprastinis, pateisinamas ir 
net naudingas jų užsiėmimas yra perteikti tam tikrų peda- 
goginių ligi šiol buvusios filosofijos pažinčių. Tačiau tai 
žadina įspūdį, kad tai esanti filosofija. Tuo tarpu tai yra 
daugių daugiausia filosofijos mokslas“ 1. Dar griežčiau 
pastebi Ortega: „Filosofijos profesorius neturi su tikru 
filosofu dažniausiai nieko bendro; jis moko filosofijos, 
kad užsidirbtų pragyvenimą ar kad pakopty aukštyn vi- 
suomeniškai. Studentas gi studijuoja, nes jam nieko kito 
nebelieka“ *. Abiem atvejais, pasak Ortegos, filosofija 
netenka žmogiškojo autentiškumo ir virsta netikra: ji nė- 
ra tai, kas atrodo esanti. 


II. FILOSOFIJOS IR MOKSLO SKIRTYBĖS 


Negalėdamas suvokti, kas jis yra pats savyje, mokslas 
tuo pačiu negalį nė suvokti, kuo jis skiriasi nuo filoso- 
fijos. Ir atvirkščiai, galėdama apibrėžti pati save, filosofi- 
ja savaime aptaria ir savo skirtumą nuo mokslo. Kitaip 
sakant, filosofijos ir mokslo skirtybių klausimas yra filo- 
sofijos savimonės klausimas: ryškindama šias skirtybes, 
filosofija iš tikro ryškina savo esmę. Būdama mokslo prie- 
šybė ir suvokdama mokslą kaip savęs pačios neiginį, fi- 
-iosofija stengiasi atskleisti šio neiginio prigimtį tam, kad 
paregėtų pati save. M. Heideggeris teisingai pabrėžia, 
kad „metafizika ir apskritai filosofija nėra mokslas“ (p. 
33), kadangi „filosofija buvoja visiškai kitoje dvasinės 
būklės srityje bei plotmėje“ ‘°. Bet kaip tik todėl ir klau- 
siame: kame gi slypi šisai filosofinės plotmės kitonišku- 
mas, kuris ją skiria nuo mokslo tiek, jog ji, pasak to pa- 

ties Heideggerio, „niekad nekyla iš mokslo ar mokslo 
pagalba" ®©, Užtat filosofijos ir mokslo skirtybių klausi- 
mas nėra antraeilis; tai klausimas, kuris mus veda į pačią 
filosofijos gelmę, nes ne mokslas kelia šį klausimą, o 
filosofija, tuo pačiu atskleisdama ir šią gelmę. Tad „kas 
manoma sakant, kad kas nors yra filosofas?“ — klausiame 
su Aristoteliu °!. 


i. Daiktinis mokslo pobūdis 


Filosofijos ir mokslo skirtybės prasideda pačia kalba — 
ne terminijos, o santykio su žmogiškuoju asmeniu pras- 
me. Kalbos atžvilgiu mokslas savas išvadas apibendrina, 
išskirdamas asmeninį jų pobūdį, filosofija gi savas išva- 
das įasmenina, išskirdama bendrinį jų pobūdį. Ne Gali- 
lei moko, kad beorėje erdvėje visi kūnai krinta žemėn 
tuo pačiu dėsningai didėjančiu greičiu, bet fizika. Be abe- 
jo, Galilei kūnų kritimo dėsnius atrado, tačiau jis kaip 
asmuo čia vaidina tik grynai istorinį vaidmenį. neturintį 
patiems dėsniams jokios svarbos: Galilei yra kūnų kriti- 
mo dėsnių atradėjas, bet ne jų kūrėjas. Jis juos gamtoje 
pastebėjo, aprašė, matematiškai išreiškė ir įjungė į moks- 
linio žinojimo lobyną. Tuo jo uždavinys ir baigėsi. Moks- 
lininko asmuo mokslinio pažinimo vyksme teturi įrankinį 
pobūdį; atlikus mokslininkui savo darbą, mokslinio paži- 
nimo išdava buvoja jo asmens nebejtaigaujama ir nebe- 
nešama. Kūnų kritimo dėsniai yra grynai objektyvūs ir 
visuotiniai. Jų reikšmei bei veikmei suvokti nėra jokio 
reikalo žinoti, kas juos atrado ar aprašė. 

Visai priešingai yra filosofijoje. Ne filosofija moko, 
kad mąstymas ir buvimas yra tapatūs, bet Hegelis. Sis. 
teiginys buvoja istorijoje ne kaip bendrinis filosofijos 
laimėjimas, o kaip skirtina hegeliškoji idėja. Hegelio as- 
muo, nors ir praėjęs kaip žmogiškoji būtybė, pasilieka 
amžinai kaip anos idėjos kūrėjas bei nešėjas laiko tėk- 
mėje. Jis nepaleidžia jos niekad ir neperveda į bevardį 
filosofinių pažinčių lobyną, nes filosofija tokio bevardžio 
lobyno iš viso neturi. Hegelis nėra mąstymo ir buvimo 
tapatybės atradėjas, kaip Kolumbas Amerikos ar Newto- 
nas traukos dėsnio; Hegelis yra tikrasis šios idėjos auto- 
rius, Todėl ir galime šią idėją suvokti tik ryšium su jos 
autoriumi; atitraukta nuo jo asmens, ji yra niekis. 

Asmens išskyrimas iš mokslinės kalbėsenos yra aiški 

nuoroda į daiktinį mokslinio pažinimo ir mokslinės pažin- 
ties kaip išdavos pobūdį: moksle pirmenybę turi šalia 
mokslininko asmens buvojąs daiktas. Šia prasme M. Hei- 
deggeris ir nusako mokslinio pažinimo esmę: mokslas 
„pirmąjį ir paskutinįjį žodį teikia išimtinai pačiam daik- 
tui" 5, Mokslininkas kaip žmogiškasis asmuo čia yra ne- 
bylus. Jis paruošia tik sąlygas, kad prabiltų daiktas. Jis 
yra, vaizdingais M. Schelerio žodžiais tariant, tik „meto- 
do garsiakalbis“, kuriuo prabyla „daikto logikos apspręs- 
tas vyksmas" 53, Mokslinis pažinimas yra įsižiūrėjimas ar 
įsiklausymas į tai, kaip daiktas veikia, Tai daikto prakal- 
binimas ir jo atsakymo suėmimas į tam tikrą — dažniau- 
siai matematinę — formulę. Nuosekliai tad, pastebi Hei- 
deggeris, čia „jokia sritis nė neturi pirmumo: nei gamta 
prieš istoriją, nei atvirkščiai; vienas objektų dorojimo 
būdas neviršija kito“ °!. Kiek mūsasis pažinimas reiškiasi 
mokslo būdu, tiek visur ir visados byloja daiktas savomis 
savybėmis bei savais dėsniais. 

Šisai pirmasis ir paskutinysis daikto žodis ir padaro, 
kad mokslas galioja visiems. K. Jaspersas mokslinį žino- 
jimą yra pavadinęs „verčiamuoju žinojimu“, siekiančiu 
tiek toli, kiek siekianti pati daikto prievarta ®. Tai reiš- 
kia: mokslo pažinčių negalima laisvai rinktis. Be abejo, 
žmogus nėra verčiamas šias pažintis pasisavinti; jis gali 
mokslo išdavomis nesidomėti ir todėl nuo mokslo pažan- 
gos atsilikti. Moderniojo mokslo akivaizdoje visi esame 
tokie didesni ar mažesni „atsilikėliai“, kadangi arba ne- 
sugebame, arba nenorime jo išdavų studijuoti ir padaryti 
jų mūsojo išsilavinimo sandu. Jeigu betgi ryžtamės su 
jomis susipažinti, tai neišvengiamai šiame ryžte esame 
vedami prievartinės jų prigimties. Mokslo išdavų atžvil- 
giu neturime laisvės vienas priimti, o kitas atmesti — pa- 
gal mūsų pačių įsitikinimus, pažiūras ar net skonį. Mes 
negalime rinktis Ptolemėjo ar Koperniko pasaulėvaizdžio, 
kaip kad galime rinktis Platono ar Marxo pasaulėžiūrą, 
nes heliocentrizmas yra verčiamoji mokslo išdava. O ver- 
čiamoji ji yra todėl, kad šia išdava byloja pats daiktas, 
buvojąs visiškai nepriklausomai nuo mūsų, todėl atsklei- 
džiąs savo sąrangą, neturinčią su mūsų norais, įsitikini- 
mais ar skoniu jokio ryšio. Būtų tad žmogiškai nerimta 
šiam atsiskleidimui užsitverti ar jo nepriimti. Žinoma, mes 
galime abejoti mokslo išdavų tiesa, tačiau tokiu atveju 
mums yra atviras kelias patiems pasitikrinti šią tiesą. 
Kas abejotų, ar Kolumbas tikrai atrado Ameriką, galėtų 

ją „atrasti“ pats. Eidami tokio pasitikrinimo keliu, mes 
prieitume ir tą pačią išdavą. O jei mūsų išdava būtų 
kitokia, ir mes savame kelyje nebūtume suklydę, tai reik- 
štų, kad savu žygiu patikslinome ar pakeitėme ligšiolinį 
mokslo tyrinėjimo būdą ir kad nuo dabar mūsų išdavos 
turės verčiamąją galią kitiems. Bet visose pastangose 
visados kalbės daiktas, o ne mūsų asmuo. Štai kodėl moks- 
lo išdavai visu plotu ir tinka tiesos aptarimas, kad tiesa 
esanti minties atitikimas daiktą. Daiktas čia iš tikro yra 
vienintelis tiesos mastas. 

Kaip tik dėl šios priežasties daiktinis mokslo išdavos 
pobūdis ir šios išdavos tiesa sąlygoja vienas kitą. Kol 
kuris nors mokslo teiginys tebėra asmeninio pobūdžio, 
tol jis yra arba iš viso netiesa, arba dar neįrodyta tiesa. 
Sakysime: ko! Koperniko teorija buvo tiktai jo teorija, 
tol geocentrizmas tebevyravo ir toliau. Mokslinė pažintis 
-virsta verčiamuojų žinojimu tik tada, kai išsivelka iš as- 
meninio savo pobūdžio, nes tik tada nutyla mokslinin- 
kas, o prabyla pats daiktas. Tik tada kiekvienas gali pa- 
kartoti mokslininko nueitą kelią ir patikrinti jo prieitą 
išdavą. Daiktinis pobūdis mokslui — tiek veiksmui, tiek 
išdavai — yra ne atsitiktinis, bet esminis. Tik į daiktiš- 
kumo matmenį pakeltas mokslo teiginys atsiskleidžia kaip 
verčiamasis, apspręsdamas mūsų protą daikto sąranga ir 
todėl panaikindamas jo atžvilgiu mūsų laisvę. Todėl 
N. Berdiajevas, kaip jau minėjome, mokslą ir kildina iš 
būtinybės. Mokslas, pasak jo, esąs klusnumas: „jo mat- 
muo yra ne laisvė, o būtinybė" 58; būtinybei gi reikia pa- 
klusti, kitaip ji mums neatsiskleidžia. Tik būtinybės erd- 
vė yra mokslo erdvė. Perėjęs į laisvės erdvę, mokslas 
liaujasi: laisvės mokslo nėra. Net ir tokie mokslai, kaip 
psichologija ar sociologija, kurių objektas yra laisva bū- 
tybė laisvais savo veiksmais, tiria šią būtybę ir jos veiks- 
mus taip, tarsi jie būtų nelaisvi. Laisvės prado išskyrimas 
yra neišvengiama šių mokslų įgalinimo sąlyga. Tuo labiau 
tai tinka kitiems mokslams, kurių pats objektas yra būti- 
nybės apspręstas. Užtat N. Berdiajevas ir teigia, kad „mo- 
kslas dvasios neišlaisvina“, kadangi jis „savo esme ir tik- 
slu” pažįsta pasaulį „tiktai būtinybės atžvilgiu: būtinybės 
kategorija yra pagrindinė mokslinio mąstymo kategorija. 
Mokslas kaip toks laisvės pasaulyje nemato“ (t. p.). Nuo- 
sekliai tad jis negali jos teikti nė žmogui. Priešingai, mok- 
slas net ir patį žmogų mėgina įtraukti į būtinybės sritį 
kad galėtų jį tyrinėti kaip savą objektą. . 

` Daiktinis tačiau yra ne tik mokslo pažinimas ir jo 
išdava, bet daiktinis yra ir mokslinio pažinimo būdas. 
Mokslinį pažinimo būdą arba pažinseną, kuri turi mus 
vesti į mokslinę išdavą ir iš tikro į ją veda, vadiname 
tyrimu. Tai pavadinimas, šiandien tiek dažnai kartojamas, 
jog yra virtęs beveik jau nuodėva. Tačiau tai nėra nei 
blogybė, nei tuo labiau atsitiktinybė. Mūsajame istorijos 
tarpsnyje, kai mokslas vis labiau apvaldo ir persunkia 
gyvenimą, tyrimas savaime tampa kasdienos rūpesčiu. 
Įvykdyti betgi šį rūpestį galime tik tuo atveju, kai tyri- 
mą paverčiame mūsąja pažinsena: pažinti tiriant — štai 
mūsų meto gnoseologinė akivaizdybė. Kas nesiduoda būti 
tiriamas, tą laikome negalimu nė pažinti, vadinasi, never- 
tu mūsų dėmesio. Mokslas kaip pajėga ir tyrimas kaip 
prieiga prie šios pajėgos sąlygoja vienas kitą ir nesilei- 
džia būti perskiriami. Tik tirdami ir susivokiame pasau- 
lyje, ir ji apvaldome, ir jame išsilaikome. 

Tačiau kas yra tyrimas pats savyje? Tai daugiau negu 
polinkis pažinti, apie kurį kalbėjo Aristotelis, laikydamas 
jį visiems žmonėms įgimtu. Tyrimas yra ypatinga šio po- 
linkio lytis, pagrįsta pažinimo turtėjimu. Kur pažinimo 
turtėjimas dėl kurios nors priežasties yra negalimas, ten 
tyrimas yra beprasmis, kadangi tokiu atveju jis nieko 
nepatiria arba neištiria. Turtėjimas vis naujomis pažinti- 
mis yra būtina tyrimo atrama. Bet kaip tik šis pažinimo 
turtėjimas ir stumia mokslą, kad peržengtų pažįstantijį 
subjektą arba mokslininką. Tirdamas ašen jungiuos į to- 
kį vyksmą, kuris prasidėjo prieš mane ir kuris eis ir po 
manęs. Mano asmuo nėra šio vyksmo nei pagrindas, nei 
vidurkis, o tik įrankis palaikyti jo eigai. Aš galiu teikti 
jam ir didelį įnašą, tačiau jis atima jį iš manęs, įjungia 
į visumą ir nubraukia nuo jo bet kokią mano žymę, taip 
kad aš galop savo darbo net neatpažįstu. Mokslo laimėji- 
niai istorijoje yra bevardžiai, o tie, kurie esti siejami su 
kokiu nors vardu, yra tiek nuo šiojo nutolę, jog mes 
dažnai net nė nežinome, kad jie yra buvę asmenų vardai 
(pvz., vatas, amperas, voltas, rentgenas, dyzelis): jie yra 
virtę „daiktavardžiais“ tiesiogine šio žodžio prasme, pa- 
žymėdami nebe asmenį, o gryną daiktą. Mokslo pradinin- 
kų įnašąs paprastai išsivysto tiek, jog galop pradingsta 
šio išsivystymo turtingume. Juk ką gi reiškia, sakysime, 
G. Galilei, kuriam priskiriamas teleskopo atradimas, šian- 
dieninės elektroninės teleskopijos padėčiai? Tyrimas yra 

toksai pažinimo būdas, kuriame dalyvauja daugelis ir kaip 
tik dėl to „vienas“ paskęsta šiame „daugelyje“. 

Tad į klausimą, kas yra tyrimo subjektas, turime at- 
sakyti: šisai daugelis, vadinasi, bevardė eilė, anaiptol ne- 
sudaranti bendruomenės, į kurią asmuo būtų priimamas. 
Tyrimo subjektas yra kolektyvas-ieūm, apimąs atskirus 
tyrėjus ir juos apjungiąs ne žmogiškuoju asmens artumu, 
o daiktinių išdavų bendrumu. Tyrimo vyksme asmuo da- 
rosi bejėgis, kadangi jis negali nė žingsnio žengti neatsi- 
rėmęs į tai, kas yra ano „daugelio“ laimėta. Tyrimas kaip 
mokslinė pažinsena nesulaikomai išsivysto į visuotinį ano- 
nimą. Ir juo sparčiau mokslas žengia priekin, juo labiau 
stiprėja ir jo anonimiškumas. Daug kas čia regi mūsojo 
tarpsnio ir müsosios kultūros nelaimę. Galimas daiktas, 
kad taip yra žiūrint į tai žmogiškojo asmens atžvilgiu. 
Tačiau mokslinio pažinimo atžvilgiu anonimiškumo augi- 
mas yra būtinybė ir tuo pačiu mokslo stiprybė. Mokslas 
gyvena tik tyrimu, tyrimas gi laikosi daiktiškumu, o daik- 
tiškumas reikalauja, kad tyrinėtojo asmuo pasitrauktų į 
šalį, leisdamas prabilti daiktui. Ir tik asmens išskyrimas 
įgalina mokslinės tiesos pastovumą: kas moksliškai yra 
tiesa, yra Liesa visiems laikams, Štai kodėl kiekviena gnc- 
seologinė laikysena, kuri lenkia žmogų daiktui, yra iš es- 
nės mokslinė laikysena, vis tiek, ar ji reikštųsi filosofijo- 
je, ar net teologijoje. Ši laikysena ugdo polinkį tirti viską.. 
visur ir visados, stengtis visa pažinti moksliškai, nepai- 
sant, ar tyrimas kaip pažinsena tiriamajai sričiai tinka, ar 
netinka. Tyrimo persvara yra mūsų metu pasidariusi ne- 
abejotina, kadangi ir mokslo persvara yra neabejotina. 


2. Asmeninis filosofijos pobūdis 


Prieš mokslo pastangą daiktiniu pobūdžiu užgožti visą 
žmogiškojo pažinimo plotą kaip tik ir sukyla filosofija, 
„teigdama asmeninį pažinimo pobūdį — ne tam, kad anąjį 
neigtų, bet tam, kad parodytų, jog filosofija gnoseologi- 
niu savo santykiu su tikrove yra visai Kas Kita negu 
mokslas. Jau pačia savo kilme filosofija nurodo į -asmens 
pirmenybę. Juk tiek nuostaba, tiek abejonė, tiek kančia 
kaip filosofijos šaltiniai yra žmogaus kaip asmens ato- 
veika į būtybės gelmės matmenį darnos, apgaulės ir mai-- 
šaties pavidalais. Filosofija, kaip sakyta, iš šios atoveikes 
kyla ir todėl esti atveikiančiojo asmens apsprendžiama: 
Taikant filosofijai ankstesnius  Hėideggerio žodžius apie: 

pirmąjį bei paskutinįjį žodį pažinime, reikia tarti, kad 

„filosofija. pirmąjį ir paskutinįjį žodį teikia asmeniui. „Fi- 
losofinis mastymas,— pasak K. Jasperso,— privalo kiek- 
vieną kartą būti pradinis (ursprūnglich). Kiekvienas žmo- 
gus turi jį vykdyti pats“ D. Tai reiškia: filosofavimas nė- 
ra tęsiamas, kaip mokslinis tyrimas, bet pradedamas vis iš 
pradžios; arba filosofija yra pradinė, arba jos iš viso 
nėra. 

Tai ta pati mintis, kurią randame jau Sokrato ir Pla- 
tono nusistatyme filosofavimo atžvilgiu; nusistatyme, tiek 
griežtai pabrėžusiame asmeninį filosofavimo pobūdį, jog 
jo esmė buvo regima ne daikto apspręstame atsakyme, bet 
asmens keliamame klausime. Filosofinis pažinimas ateinąs, 
pasak Sokrato ir Platono, ne iš viršaus, vadinasi, iš daik- 
tinio pasaulio, bet kyląs iš sielos gelmių. Užtat pokalbis 
ir esąs pagrindinė filosofavimo lytis: pokalbio dalyvis iš- 
judinąs sielą ir vedąs ją ligi tokio akimojo, kai ji pati iš 
savęs pradedanti semtis pažinimo. Pokalbio dalyvis esąs 
tik akušerė, o jo veikla — akušerės pagalba gimdyvei 
(maieutikė). Savais klausimais, priekaištais, kritinėmis pa- 
stabomis jis padedąs sielai pagimdyti tą ar kitą pažintį. 
Nėra abejonės, kad ši sokratiškai-platoniškoji gnoseolo- 
gija yra ankštai susijusi su sokratiškai-platoniškąja me- 
tafizika, būtent: su kitados buvusiu sielos gyvenimu idė- 
jų karalijoje, kurioje ji pažinusi būtį, kaip ji esanti sa- 
vyje. Anasai pažinimas pasilikęs sielos gelmėse, nors žemės 
bei kūno ir buvęs iškreiptas, nuslėgtas ir aptemdytas. Ta- 
čiau reikią tik šį sluogą nuimti, šią iškraipą atitiesti, šią 
tamsą pašalinti, ir tikrasis pažinimas vėl sužibėsiąs sieloje. 
Tai kaip tik ir vykdąs filosofinis „akušerijos menas“, kurį 
Sokratas bei Platonas savo pokalbiuose taip sėkmingai 
naudojo. Platoniškojoje gnoseologijoje pažinimas yra ne 
kas kita, kaip filosofinio svarstymo pažadintas atsimini- 
mas (anamnėsis), vadinasi, pačiame žmogaus viduje su- 
rasta, bet nieku būdu ne iš viršaus gauta įžvalga. 

Galima šią platoniškąją sielos metafiziką ir pažinimo 
kaip atsiminimo sampratą priimti ar jos nepriimti, viena 
betgi lieka čia nepaneigiama, būtent apsprendžiamasis pa- 
žįstančiojo subjekto vaidmuo filosofiniame pažinime. Fi- 
losofuoti reiškia ne mokyti ar mokytis, o klausimą per- 
šnekėli (dialegestai), vadinasi, pakaitomis persvarstyti 
ligi galo. Šitoks tačiau persvarstymas yra esmiškai asmeni- 
nis veiksmas. Jį įgalina ne jau esančių pažinčių prisiėmi- 
mas, bet savojo Aš veikimas, pažadintas arba nuostabos, 

arba abejonės, arba kančios. Savais klausimais Sokratas 
stengėsi pokalbio dalyvį paakinti mąstyti tuo, kad sukel- 
davo jam nuostabą. Kai jo pokalbininkas, kaip tai ypač 
ryškiai matyti Platono dialoge „Teaitetas“, tardavo: „Aš 
nepaprastai stebiuosi. Kaipgi čia dabar gali būti“ 5, So- 
krato uždavinys baigdavosi: nuostabos ištiktas mąstyto- 
jas galėdavo filosofuoti toliau jau ir pats vienas. Sokratas 
neteikdavo jam jokio atsakymo, nes iš anksto gautas 
atsakymas patenkina mokslinį, bet jokiu būdu ne filoso- 
fini pažinimą. Filosofinis pažinimas išauga iš Gates filo- 
sofuojančiojo. Tai ir yra giliausia prasmė Platono dialek- 
tikos, jo mokslo apie pažinimą kaip atsiminimą, jo pažiū- 
ros į filosofavimą kaip dalyko peršnekėjimą. 

Iš tikro yra nuostabu, kad graikai, tiek stipriai pa- 
brėžę bendrybę ir net neturėję asmens sąvokos, filoso- 
favime savaime atrado asmeninį pradą, pagal jį suvokda- 
mi ir pačią filosofiją, kas Platono pažiūrose išeina aikštėn 
visu ryškumu. Ir šis graikiškasis atradimas nebedingo fi- 
losofijos istorijoje nė vieną jos tarpsnį. Tiesa, jis kartais 
būdavo nuslegiamas arba mokslinių pažinčių, kaip Aris- 
totelio raštuose, arba teologinių duomenų, kaip Tomo Ak- 
viniečio veikaluose. Iš esmės tačiau ir šie mąstytojai filo- 
scfavo pagal savo asmenį, kiek jie buvo filosofai, o ne 
mokslininkai ar teologai. Ne be pagrindo tad teigia 
N. Berdiajevas, kad „kiekviena reikšmingesnė filosofija 
nešasi su savimi filosofo asmenybės antspaudą. Ne tik 
Augustino, Pascalio, Schopenhauerio, Kierkegaard'o ir 
Nietzsche's filosofija buvo asmeninė; ne mažiau asmeninė 
buvo ir Platono, Plotino, Spinozos, Fichte's, Hegelio filo- 
sofija (p. 39). <...> Tik visiškai neoriginali ir nekūry- 
binė filosofija gali likti neasmenine” **. Tai priešingybė 
tam, ko reikalaujama iš mokslo. Mokslas lieka įtartinas 
tol, kol nešasi mokslininko asmens žymę. Filosofija da- 
rosi įtartina, kai mėgina filosofo asmens žyme nusi- 
kratyti. 

Asmeninis filosofinio pažinimo pobūdis prasideda pa- 
čiu klausimu. Jau esame kalbėję, kad klausimas nėra filo- 
sofijos kilmės šaltinis, bet pirmykštė filosofavimo lytis: 
filosofuojame klausdami. Ir štai ši pirmykštė filosofavimo 
lytis pasirodo esanti giliai asmeninė: filosofuodami klau- 
siame visados mūsų pačių dėlei. Mokslo srityje klausia- 
me grynai daiktiškai, vadinasi, daikto dėlei. O jeigu mok- 
slas, įkūnytas technikoje, ir teikia ką nors „mūsų dėlei“, 
tai tik todėl, kad jis visų pirma yra pažintas daikto dėlei. 

Be smulkmeniško traukos dėsnių pažinimo jų pačių dėlei. 
nebūtų įmanoma kosmonautika mūsų dėlei. Tuo tarpu fi- 
losofijoje šis „mūsų dėlei“ yra ne filosofavimo išdavos 
pritaikymas, bet pats pradinis taškas. „Kiekvienas meta- 
fizinis klausimas, — sako M. Heideggeris,— gali būti tik 
taip keliamas, kad ir pats klausėjas būtų kartu klausia- 
mas, vadinasi, į klausimą įjungiamas. Metafizinis klausi- 
mas turi būti keliamas tik išeinant iš esminės klausian- 
čiojo žmogaus būklės. Mes klausiame dabar ir čia pat mū- 
sy delei"®, Kitaip tariant, filosofuodami pasiklausiame 
būtybę, tačiau taip, jog šis pasiklausimas apglobia ir mus 
pačius, kadangi ir mes esame būtybė, kuriai jos būtis 
ypatingai rūpi. Užtat K. Jaspersas ir teigia: „Filosofuoda- 
mas visados esu prie savęs paties, niekados ne prie gryno 
daikto" SL. Moksle pažįstantysis subjektas telkiasi aplinkui 
daiktą taip, jog jo būtybė pasitraukia šalin, net pamiršda- 
ma savo vardą. Filosofijoje pažįstantysis subjektas „yra 
liečiamas kaip jis pats. Kas filosofuoja, kalba apie savą 
būtį; kas to nedaro, tas nė nefilosofuoja“ 92. 

Dar daugiau: „Kiek filosofavimas trokšta būti tik ob- 
jektyvus (vadinasi, nusikreipęs į daiktą ir šiojo apspręs- 
tas.— Mc.), tiek jis liaujasi buvęs filosofavimas. Kas moks- 
le gali būti prasminga ir vaisinga, būtent leisti galioti 
daiktui, filosofijoje virsta apgaule“ P", Kas manosi galis 
filosofuoti „neasmeniskai ir įrodomai" (B. von Brandens- 
tein), tas tuojau nuslysta į mokslo plotme ir savam 
asmeniniam įsitikinimui mėgina priskirti verčiamojo ži- 
nojimo kokybę, privalomą priimti kiekvienam. Šitokią 
daiktine filosofijos tariamybę vadiname dogmalizmu. 
Kiekviena filosofija, norėdama būti neasmeninė, virsta 
dogmatine, kadangi laiko savo išdavas verčiamuoju žino- 
jimu, kuriuo jos nėra ir negali būti. Išskirti asmenį iš 
filosofijos reiškia iškreipti pačią filosofinio pažinimo pri- 
gimtį, nes, užuot tapusi mokslinė, tokia filosofija tampa tik 
dogmatine; dogmatizmas gi yra kiekvienos filosofijos 
„mirtis. Filosofija ir asmuo yra tiek ankštai susiję vienas su 
kitu, jog juos perskiria tik filosofijos žlugimas. 

Asmeninis filosofijos pobūdis grindžia ir tolimesnę fi- 
losofinio pažinimo savybę, kurią pavadintume „egzisien- 
cine”. Jau pradžioje esame minėję, kad šioje knygoje 
meginsime apmąstyti filosofiją kaip Zmogiskojo.büvio ap- 

„raišką, kuri tačiau. šiame būvyje randa vietą ne ta pras- 
me, kad buvotų šalia, daugybės. įvairių kitų apraiškų, bet 
kad ji apsprendžia paties šio būvio: lytį. : Tai nėra dorinis 

apsprendimas, bet paties būvio linkmė: filosofija yra bū- 
sena. Buvojume taip, kaip iilosofuo jame. Filosofijos ir žmo- 
-gaus būvio vienybė yra lygiai tokia pat ankšta, kaip filo- 
sofijos ir asmens vienybė. O jeigu Krikščionybė, kaip sa- 
kyta, filosofiją kaip būseną neigia, tai tik todėl, kad ji 
filosofavima keičia tikėjimu, paversdama šįjį krikščioniš- 
kojo būvio lytimi. Bet tokia pakaita kaip tik ir yra geriau- 
sias įrodymas, jog filosofija sudaro ne vieną kurį atskirą 
mūsų būvio veikmenį, o paties šio būvio būdą arba mūsų į 
pačių būseną. apimančią visus veikmenis, nes tik tokiu | 
atveju filosofija gali būti tikėjimo varžovė. Būdamas krikš- 
čionies būsena, tikėjimas negali susitaikinti su filosofine 
būsena, kaip ją yra suvokę bei vykdę graikai. Iš šio tad 
nesusitaikymo ir kyla anasai gilus sankirtis, kuriuo yra 
pažymėti tikėjimo ir filosofijos santykiai istorijoje. Kaip 
ši sankirtį būtų galima pašalinti, yra skirtinas klausimas, 
reikalingas ir skirtino apmąstymo. Šitoje vietoje pakanka 
tik įsisąmoninti, kad ano sankirčio tikrovė remiasi abiejų 
apraiškų — filosofijos ir tikėjimo — kaip žmogiškųjų bū- 
senų tikrove. Abi apraiškos yra visybinio pobūdžio, to- 
dėl būtinu būdu plečia savo reikšmę į visą žmogų ir ko- 
voja viena su kita, jei jų linkmės nesutinka. Tačiau ši 
kova negali būti numaldoma tuo, kad filosofija yra pa- 
skelbiama tikėjimo priemone, kaip tai yra buvę P. Da- 
mianio teorijoje viduramžiais, arba kad žmogus yra pada- 
lijamas tarp filosofijos ir tikėjimo, kaip tai yra protes- 
tantiškojoje H. Gollwitzerio teorijoje mūsų dienomis “t, 
Filosofija negali būti nei kam nors priemonė, nei api- 
manti tik žmogaus būvio dalį, nenorėdama paneigti pačios 
savęs. Filosofija yra tokia pat visybinė apraiška kaip ir 
tikėjimas. 

Teisingai tad W. Weischedelis pastebi, kad būtų tikras 
išdavimas, „jeigu ašen manyčiau galįs filosofuoti ir kartu 
vesti gyvenimą, nepriklausomą nuo mano filosofavimo 
(prisiminkime Dueno elgesį Platono „Fedone".— Mc.). Filo- 
sofija nėra amatas, kuriuo užsiimame porą valandų, o 
laisvalaikio metu darome, ką norime. Jei filosofija nori 
būti gyva, ji turi atspindėti visą mano mąstymą ir visą 
mano veikimą. Apsisprendes būti filosofu ir rimtai imda- 
mas šį apsisprendimą, pakreipiu visą savo būvį filosofa- 
vimo linkme. Tuo būdu filosofija virsta viso mano pyveni- 
mo apsprendžiamuoju pradmeniu“ 65. Dar ryškiau tai pa- 
brėžia K. Jaspersas sakydamas: „Jei nefilosofuoju kas- 
dien, iš viso nefilosofuoju” *“. Žodis „kasdien“ čia reiškia 

ne kasdieniškai sistemingą užsiėmimą, o esminį alsideji- 
mą, neturintį laisvalaikio, kaip jo neturi tikėjimas religi- 
joje ar ištikimybė moterystėje. „Filosofinis mąstymas yra 
gyvenimas“,— gražiai nusako K. Jaspersas filosofijos san- 
tyki su mūsų būviu (t. p.). Kitaip tariant, filosofija yra 
„biografinė, tai yra mano gyvenimo aprašymas ta prasme, 
kad pro ją byloja manasis būvis, kaip jis yra susiklostęs 
manojo laiko vyksme. 
` Tuo tarpu moksle yra visai priešingai: mūsų būvis ir 
mūsų pažinimas čia vyksta skyrium ir todėl stovi šalia 
vienas kito. Mokslinis pažinimas, esmingai kildamas iš 
daikto, neapsprendžia mūsų asmens. Mokslinio pažinimo 
ir mūsų būvio vienybė reikštų, kad daikto kategorijos 
virsta asmens kategorijomis ir kad tuo būdu ir pats mū- 
sasis Aš sudaiktėja. Sisai asmens sudaiktėjimas ir yra 
šiandien turimas galvoje, kalbant apie žmogaus nuasme- 
ninima technikoje, Technika yra juk ne kas kita, kaip 
įkūnytas mokslas, Jeigu tad žmogus tiek nusilenkia tech- 
nikai, jog šiosios dėsniai tampa jo būvio lytimis, tai tokiu 
atvėju jis ir kaip asmuo esti daikto apsprendžiamas ir pra- 
žudo save kaip vienkartybę. Užtat mokslas niekad nepri- 
valo tapii žmogiškojo būvio lytimi, nes tai būtų daiktinė 
lytis, neigianti asmeninę lytį, kuri vienintelė padaro žmo- 
gu, kalbant Vydūno žodžiais, „sau—žmogumi“. Mokslas 
gali būti tik vienas mūsų būvio veikmuo, niekad ne mūsų 
būsena. Kitaip tariant, mokslas gali būti vykdomas tik 
kaip amatas, kuriam skiriame tik tam tikrą laiko dalį ir 
tam tikrą gyvenimo sritį, Tapęs visuma, mokslas nuzmo- 
gina mus savo daiktiškumu. Atsidėjęs mokslui visu sa- 
vimi, žmogus virsta bevarde minėtojo „team“ dalele. 

Tai išaiškina ir tariamą prieštaravimą tarp to, ką kal- 
bėjome apie filosofiją kaip būseną, ir to, ką regime gy- 
venimiškoje tikrovėje. Iš sykio atrodo, kad filosofijos reik- 
mė būti filosofuojančiojo žmogaus būvio lytimi, perskver- 
biančia visus šio būvio veikmenis, esanti tik idealas, kurio 
niekas nevykdas, Juk kas gi esąs filosofijos apsprendžia- 
mas tiek, jog buvotų taip, kaip filosofuoja? Gal tik keis- 
tuoliai! Ir vis dėlto šis prieštaravimas yra netikras, nes 
kasdienoje susiduriame dažniausiai ne su filosofais, o tik 
su filosofijos mokslininkais aukščiau svarstyta filosofijos 
mokslo prasme. Filosofijos mokslas — jos istorija, jos so- 
ciologija, jos psichologija, jos tipologija, jos egzegezė — 
yra toks pat mokslas, kaip ir visi kiti mokslai, todėl jis nė 
neapsprendžia jam atsidėjusiojo žmogaus būvio visumos. 

Tr filosofijos mokslas privalo būti vykdomas tik kaip ama- 
tas, vadinasi, tik kaip dalinis žmogaus užsiėmimas, o ne 
kaip esminis atsidėjimas. Sakysime: kaipgi galėtų filosofi- 
jos istorikas padaryti savojo būvio lytį filosofinę? Ir pa- 
gal kokią filosofijos sistemą jis susikurtų tokią lytį? Pa- 
gal Platono ar Aristotelio? Kodėl gi ne pagal Descartes'o 
ar Kanto, pagal Hegelio ar Marxo, pagal Heideggerio ar 
Wittgensteino? Juk jis nagrinėja jas visas kiek įmany- 
damas objektyviai. Tačiau jis nagrinėja jas kaip buvojan- 
čias šalia jo paties, kaip svetimas, vadinasi, kaip daikti- 
nius savo tyrimo objektus. Visos šių sistemų idėjos filo- 
sofijos istoriko anaiptol neįpareigoja, nes tai ne jo idėjos. 
Mane įpareigoja tik tai, kas kyla iš mano įsitikinimo, 
vadinasi, iš manęs paties kaip asmens. Kitų idėjos, kurias 
tyrinėju istoriškai, sociologiškai, psichologiškai ar kaip 
kitaip, yra man lygiai toks pat daiktas, kaip religijų is- 
torikui įvairios pasaulio religijos, kaip astronomui dan- 
gous kūnai, kaip biologui organizmo sąranga. Visos anos 
idėjos yra man daiktinio pobūdžio, todėl jomis aš ir ne- 
apsprendžiu savojo būvio, kaip jo neapsprendžia savais 
objektais religijų istorikas, astronomas, fizikas ar biolo- 
gas. Filosofijos mokslas asmens atžvilgiu jokios pirmeny- 
bės neturi, palyginus jį su kitais mokslais, todėl mokslo 
santykis su asmeniu galioja jam tokiu pat svoriu kaip ir 
bet kuriam kitam mokslui. Ankstesnis prieštaravimas yra 
tariamybė todėl, kad atsidėti filosofijai dar nebūtinai reiš- 
kia turėti ir filosofinę būseną; jai galimą. atsidėti ne tik 
filosofiškai, bet ir moksliškai. O atsidėti moksliškai reiškia... 
nepaversti mokslo sava būsena. Tai tinka kiekvienam mok- 
slui, tai tinka ir filosofijos mokslui. 

Asmeninis filosofijos pobūdis apsprendžia ir jos sub- 
jektą arba tai, kas filosofiją kuria. Mokslinės kūrybos 
subjektas, kaip sakėme, yra „aibė“ arba „team“, vadinasi, 
bevardė daugybė, mūsų laikais auganti ligi visuotinumo, 
kadangi tik visapusiškai pasikeičiant tyrimo išdavomis, 
galima laiduoti tiek paties mokslo pažangą, tiek jo pritai- 
kymą technikoje. Tai reikalauja pasidalinti tiriamąjį dar- 
bą kartais net gana smulkmeniškai. Mokslinis darbas visa- 
dos yra tik vienas veikmuo. Mokslas suskyla ne tik į 
mokslus, bet ir į skirtinas to paties mokslo šakas šake- 
les: „Darbą paskirstąs daugingumas priklauso mokslo es- 
mei“ 5’, Tuo tarpu filosofija yra ir šiuo atžvilgiu mokslo 
priešingybė. Filosofijoje darbo pasidalijimo nėra. Filoso- 
fija, vaizdingų M. Schelerio posakiu, „yra nepajėgi būti 

darbą skirstančiąja įmone"; ji visados lieka „asmeniškai 
sujungta su dvasiniu jos autoriaus veidu; didieji meta- 
fizikai yra neatstojami" ®. Mokslo atradimai gali būti su- 
telktiniai; to paties gamtos dėsnio ar kurios nors jos sri- 
ties atradėjai bei aprašytojai gali būti ir keli tyrinėto- 
jai — tiek tuo pačiu metu, tiek vienas po kito. Gi filoso- 
fijoje yra tik vienas Aristotelis, tik vienas Kantas, tik 
vienas Heideggeris. Sutelktinis, pakartojamas, lygiagretus 
darbas yra galimas tik filosofijos mokslo,— kaip ir kiek- 
vieno kito mokslo, — bet ne filosofijos srityje. „Filosofas,— 
pastebi N. Berdiajevas,— nėra rūšinės sąmonės telkinys" ®, 
todėl ir jo darbas nėra kitų darbo santalka, o visados ori- 
ginali jo paties mąstymo išdava. Filosofas niekad nėra 
„Vienas tarp daugelio“, kaip mokslininkas, kuris, pasak 
Schelerio, „niekad nenori teikti visumos, atbaigtybės, sis- 
temos, o tik pratęsti tą ar kitą begalinio mokslinio vyksmo 
dalį" 70, vadinasi, būti tik vienas anos „aibės“ narelis. 
Tuo tarpu filosofo įnašas niekad nėra tik dalis, bet visa- 
dos visuma. 

Asmenine žyme paženklinto filosofinio darbo nepanei- 
gia nė filosofijos istorijoje žinomos filosofinės mokyklos, 
kurių senovėje — net ir krikščioniškojoje — yra turėję be- 
veik kiekvienas įtakingesnis mąstytojas ir kurios vėliau, 
augant filosofijai kiekybiškai, susiklostė į filosofinius „ti- 
pus“ ar „sroves“. M. Scheleris laiko filosofinę mokyklą 
anaiptol „ne istorine atsitiktinybe“, o filosofijos „dalyką 
atitinkančia būtina sociologine jos buvojimo lytimi“; mo- 
kykla visados turinti savo vidurkį, būtent išminčių, ku- 
rio asmuo minėtą visumą palaiko ir išreiškia *!. Šis asme- 
ninis vidurkis, būdamas esmėje „vado tipas“ ir „savitas 
asmeniškai dvasinis pavidalas“, kaip tik ir kuria „tokią 
ar kitokią pažinimo sistemą“, turinčią savo objektu „pir- 
minius pasaulio sandus, vadinasi, visą pasaulį, o ne kurį 
nors skirtiną profesinį mokslą“ "3 Mokslininkas, įsijungęs 
į mokslinio vyksmo eigą, yra tik paskutinysis: jis mato 
daugiau todėl, kad „stovi ant savo pirmtako pečių“; tuo 
tarpu „kiekvienas didis filosofas žvelgia galų gale vieni- 
šas į pasaulį, į Dievą ir į patį save“ "?. Tačiau kaip tokiu 
atveju galima kalbėti apie „mokyklą“, kurios jau pati 
sąvoka, atrodo, reikalaujanti bendruomeninės veiklos, fi- 
losofijos atveju — bendruomeninio mąstymo? Kas yra visi 
tie, kurie yra susitelkę aplink išminčių kaip dvasinį mo- 
kyklos vidurkį? 

S. Kierkegaard'as filosofinę mokyklą laiko mąstymo 

nuosmukiu. Vienoje savo dienoraščių vietoje (1837) jis pa- 
lygina filosofiją su žalčio išnara: „Kiekviename žingsny- 
je, kurį filosofija žengia, ji palieka užu savęs savo išna- 
ra, į kurią tuoj pat sulenda kvailesnieji jos šalininkai" "3. 
Istorijoje buvusios filosofinės mokyklos kaip tik ir esan- 
čios tokios išnaros: platonininkai ir aristotelininkai, stoi- 


"kai ir epikūrininkai, tomistai ir skotistai, kantininkai ir he- 


gelininkai, egzistencialistai ir marksistai esą tokie kvailes- 
nieji savo mokytojų sekėjai, nebegyvą šių mokytojų siste- 
ma—iSnara padarę savojo mąstymo buveine. Be abejo, 


daugeliu atvejų Kierkegaard'as yra teisus: „jurare in ver- 


ba magistri — aklai tikėti mokytoju“, šventai laikytis jo 


"žodžių, tyrinėti jo mokslo smulkmenas, vengiant bet kokio 


nutolimo ar savos interpretacijos, ir todėl baigti aleksan- 
drizmu yra kiekvienos „mokyklos“ likimas. Šia prasme iš 
tikro galima „mokyklą“ laikyti mąstymo nuosmukiu ir 
suvokti ją kaip kvailesniųjų gyvenvietę. Antra vertus, 
argi Aristotelis nėra išaugęs iš Platono „akademijos“? Ar- 
gi Marxas, parašęs straipsnį „Kleanthes” (1837), neprisi- 
pažino savo tėvui, kad paskutinis šio straipsnio sakinys 
„buvo Hegelio sistemos pradžia“? 7° Argi pats Kierkegaar- 
d'as nesisukinėjo Hegelio filosofijos rėmuose, nors ir bū- 
damas neigiamoji šios filosofijos atoveika? Argi Heidegge- 
ris nėra fenomenologinės Husserlio mokyklos auklėtinis? 
Ar tad būtų teisinga kiekvienos filosofinės mokyklos kiek- 
vienus šalininkus laikyti kvailokais savo mokytojo „išna- 
ros“ inamiais? 

Atrodo, kad teisingai į šį klausimą atsako K. Jaspersas. 
Filosofinės mokyklos jis neneigia, tačiau tik tokiu atveju, 
jei ją sudaro ne mokytojo vardas, o mąstantieji, nes tik 
jie esa „mokyklai“ ir artimi, ir tolimi: artimi tuo, kad 
filosofuoja drauge, tolimi tuo, kad filosofuoja savarankiš- 
kai. „Šitokios mokyklos nariai,— sako Jaspersas, — gali 
virsti tikrais filosofiniais priešininkais, griežtais, bet sykiu 
ir riteriškais“ 76. Užtat tikra filosofinė mokykla, pasak Jas- 
perso, esanti tik ta, kurioje nėra „mokymo vienybės“ 
(t. p.), o tik „filosofinio gyvenimo sąjunga" (t. p.). Kas filo- 
sofuoja mėgindamas kurti ar išlaikyti mokyklą tos pačios 
filosofijos turinio prasme, tas jau iš pat pradžios filoso- 
fuoja netikrai. Šiuo atžvilgiu Jaspersas sutaria su Kier- 
kegaard'u: „Kas kaip mokinys perima kito kaip mokytojo 
mokslą bei metodą, tas paverčia juos pavirsutinybemis... 
Mokinys gali turėti istorinę reikšmę: jis gali saugoti dide- 
lio filosofo veikalus ir pateikti apie juos žinių; jis gali 

taip pat, pakeisdamas jo minčių sąrangą, nušviesti filo- 
sofa atodairom; jis gali jį techniškai praplėsti ir, pastatęs 
filosofuoti", nes kol žmogus „laikosi ko nors įsikibęs“, 
tol filosofijos nėra 7”. Nuosekliai tad kur iš filosofinės mo- 
kyklos išauga tikras filosofas, ten visados randame lūžį 
su mokytojo pažiūromis: Platonas — Aristotelis, Hegelis— 
Kierkegaard'as, Hegelis—Marxas, Husserlis—Heideggeris. 
Filosofinė mokykla asmeninio filosofijos pobūdžio ne tik 
neneigia, o greičiau jį stiprina, nes tapti filosofu filosofi- 
nėje mokykloje galima tik tuo atveju, jei mąstytojas, fi- 
losofuodamas drauge su kitais, visu svoriu išsako save 
kaip asmeninę vienkartybę. Filosofinė mokykla užtat ir gali 
būti bendra tik filosofavimu, bet ne filosofija. Filosofavi- 
mo bendruomenę gi reikia čia suprasti ne kaip to paties 
darbo skirtinas dalis atliekantį „team“, o kaip kiekvieno 
filosofuojančiojo atliekamą visą darbą, susitinkant pokal- 
bio, kaip tai regime Platono dialoguose. Filosofavimas yra 
„nepadalijamas: jis yra veiksmas (actio), bet ne veikmuo 
„(functio). Todėl jo ryšys su asmeniu yra nenutraukiamas; 
"atsisakyti šio ryšio ar jį suardyti reikštų atsisakyti ir pa- 
ties filosofavimo, paverčiant jį atpasakojimu — tegu ir la- 
bai talentingų — kito pažiūrų. Asmuo yra iš tikro kiek- 
vienos filosofijos likimas. Čia slypi giliausia jos skirtybė 
nuo mokslo ir kartu prieiga suvokti jos esmei. 


3. Filosofijos ir mokslo būsena 
istorijoje 


Šalia skirtingo santykio su daiktu ir su asmeniu išky- 
la dar viena būdinga filosofijos ir mokslo skirtybė, būtent 
jų santykis su laiku istorinio vyksmo prasme. Šis santykis 
paprastai esti nusakomas pastovumo ir kaitos priešingybe, 
kuri filosofijoje ir moksle yra susiklosčiusi kaip tik at- 
virkščiu būdu. 

Filosofija yra nuostabiai pastovi kaip žmogiškojo būvio 
reiškinys. Nepaisydama valstybės persekiojimų, Bažnyčios 
nepasitikėjimo, mokslo paniekos, filosofija vis dėlto suge- 
bėjo išsilaikyti Vakarų dvasios istorijoje visą metą. Dar 
daugiau: „Savo įtaką ji išplėtė tiek, jog virto nepakei- 
čiamu vakarietiškojo lavinimo sandu, kuris įtaigauja ne 
tik asmenį, bet ir visuomenę: istorinio gyvenimo pavida- 

lai tampa tos ar kitos filosofijos regimybėmis — net ir ta- 
da, kai filosofija yra neigiama, kaip tai šiandien vyksta, 
sakysime, mokslo srityje, kurio reikmės užnugaryje irgi 
slypi tam tikra filosofija“ "8, anot teisingų W. Szilasi'o žo- 
džių: „Mokslininkas veikia filosofijos rėmuose, nors apie 


filosofiją nebūtų nieko nė girdėjęs“ 7°. Subjektyvus moks- 


lininko nefilosofiškumas dar anaiptol nepašalina objekty- 
viai užu mokslo slypinčios filosofijos, kurią atrasti gali 
betgi tik filosofija, nieku būdu ne pats mokslas savomis 
priemonėmis. Tuo labiau tokios vidinės filosofijos esama 
politikoje, socialinėje visuomenės sąrangoje, mene, doro- 
vėje ir religijoje. Kaip filosofavimas yra nepašalinamas iš 
asmens būvio, taip filosofija yra nepašalinama iš gyveni- 
mo pavidalų sąrangos. Šia prasme filosofija iš tikro yra 
nuostabiai pastovi. 

Šis tačiau filosofijos pastovumas yra grynai formalinis; 
jis reiškia tik nepaliaujamą filosofijos trukmę laiko eigoje. 
Pasižvalgę gi po jos turinį, turėsime pripažinti, kad filoso- 
fija yra tokia kaiti, kaip jokia kita žmogiškojo būvio 
apraiška, Kaila yra tikroji filosofijos būsena istorijoje. Be 
abejo, kaitus yra ir mokslas, tačiau mokslo kaita yra au- 
gančio reiškinio kaita: čia pasilieka tai, kas pasiekta ar 
kiek paaugta. Kas yra mokslo pametama kaip „išnara“, 
niekados nėra jam tikrai priklausę. Geocentrizmas niekad 
nėra buvęs mokslas, kadangi saulė niekad nėra skriejusi 
aplinkui žemę. Tuo tarpu filosofijos „išnaros“ yra buvusios 
ir tebėra filosofija tokia pat prasme, kaip ir šiandieniniai 
jos pavidalai, Heideggeris nėra tikresnis filosofas už Par- 
menidą. Užtat Mendelejevas yra tikresnis mokslininkas už 
Demokrita. Mokslas kinta savo kiekybės ir kokybės at- 
žvilgiu: jis plinta ir gilėja. Tačiau tai, kas yra jo laimėta 
kaip tiesa, vadinasi, kaip daikto atitikmuo, lieka pastovu 
visiems laikams. Tuo tarpu filosofijos kaita perskverbia 
pačią jos tiesą. Filosofija keičia ne tik atsakymus į atskirus 
klausimus; ji keičia ir savo pagrindus; net pati jos sąvo- 
„ka yra nepastovi, Ne sykį istorijoje filosofija yra virtüsi 
"priešingybe to, kas yra buvusi anksčiau. Net ir to paties 
pavidalo mąstyme vyksta pagrindžių pakaitų — ne patai- 
sos, bet pradmės prasme: Dunsas Scotas anaiptol nėra 
Tomo Akviniečio „taisytojas“ ar „papildytojas“, o scho- 
lastinio Mąstymo laužėjas asmens pirmenybės linkme; čia 
pirmą kartą graikiškoji bendrybė yra lenkiama individua- 
liniam buvimui, skelbiant šįjį esant individualų pačiu savi- 
mi, o ne gaunantį individualumą iš medžiagos, aprėžtos 

kiekybe —,„materia signata quantitate” (Tomas Akvinie- 
tis). Tuo būdu filosofija virsta iš esmės neužbaigiama — 
ne todėl, kad ji būtų dar ne viską pažinusi (tai mokslinio 
pažinimo neužbaigtybė), bet todėl, kad šisai „dar ne“ fi- 
losofijoje iš viso neturi prasmės. Filosofijos kaita yra ne 
jos turinio nepilnumo, o jos pačios atvirumo išraiška. Kas 
yra atvira, tam „dar ne“ yra priešingybė, užsklendžianti 
jo atvirumą. Todėl kas kalba apie „dar ne“, mąsto moks- 
liškai, ne filosofiškai. „Dar-ne-büties” (E. Bloch) ontolo- 
gija yra nesusipratimas: tai kosmologinės būsenos ` san- 
kaita su ontologine būsena. Kosmologinis išsivystymas iš 
tikro reikalauja „dar ne“, ontologinis atvirumas išskiria 
„dar. ne“. Ontologinį būtybės atvirumą sklaidysime kiek 
vėliau. . Šitoje vietoje tik pastebime, kad šiandienis mas- 
tymas yra gana stipriai įtaigaujamas „dar ne” kategorijos 
ir tuo būdu vis labiau tolsta nuo filosofijos ir artėja į 
mokslą, kuriame ateities matmuo yra apsprendžiamasis, 
kartu betgi filosofijai ir pats tolimasis. 

Kuo pasižymi ši filosofijos kaita?— Jau esame sakę, 
kad filosofija nėra ir negali būti viena, kadangi jos šalti- 
Dis nėra vienas: «kilmės įvairybė- kuria ir pavidalo įvairy- 
be. o ši pavidalo įvairybė laiko matmenyje reiškiasi visų 
pirma pertrūkiu. Lyginamas su mokslu, filosofijos kelias 
istorijoje pasirodo niekad nesąs tolydinis. Mokslo trukmė 
yra Statybinio pobūdžio: kiekvienas mokslas turi savus 
pamatus, ant kurių kartų kartos renčia tam tikrą statinį. 
Kiekvienas mokslas esti ugdomas tolydžiai, vieną laimėji- 
mą jungiant su kitu, taip kad pamažu susikuria visuma, 
turtėjanti tiek kiekybiškai, laimint vis naujų pažinčių, 
tiek kokybiškai, -laimint vis gilesnių įžvalgų. Kiekvienas 
mokslas laiko tėkmėje tobulėja, vadinasi, daro pažangą. 
Pažanga moksle yra daugiau negu tik istorinė tikrybė; 
ji, kaip teisingai pabrėžia H. Rombachas, „priklauso mok- 
slo esmei, sudarydama. jo paties sandą (Konstituens)" 80, 
Pažanga moksle yra susijusi su pačia moksline pažinsena, 
būtent su tyrimu, Tyrimas yra vyksmas, nukreiptas į neži- 
nomus dalykus; kitaip jis būtų beprasmis. Nežinomybės gi 
atskleidimas ir sudaro pažinimo pažangą. Be abejo, ir 
moksle pasitaiko kliūčių, nevaisingų tarpsnių, klydineji- 
mų; tačiau visa tai yra čia daugiau ar mažiau atsitiktiny- 
bės, kurios bendrosios mokslo linijos nepertraukia ir jo 
vidinio tolydumo nesunaikina. Pačia savo sąranga moks- 
las vieną savo pažinčių sluoksnį tiesia ant kito, įimdamas 
į savo dabartį tai, kas yra buvę jo praeityje: mokslo da- 

bartyje glūdi jo išsivystymo visuma. Štai kodėl tos ar ki- 
tos srities mokslas tegali būti vienas, nes jo tolydumas 
suima savin visa, kas kadaise buvo pasiekta kaip tiesa. 
Mokslo tolydumas laiko eigoje yra išraiška vieningumo jo 
esmėje. 

Viso to kaip tik ir pasigendame filosofijoje. Statybinio 
pobūdžio filosofija iš viso neturi. Asmeninis filosofavimo 
bruožas pastoja kelią šiai statybai: filosofiją „statosi“ kiek- 
vienas skyrium, o tai suskaldo ją į sroves sroveles, kurios 
viena kitos ne tik nepratęsia, bet viena kitą kaip tik nei- 
gia. Todėl perlrūkis yra tikroji filosofijos būsena istori- 
Joje. Tolydumo esama tik tame pačiame filosofijos pavi- 
dale. Bet kadangi kiekvienas filosofijos pavidalas anksčiau 
ar vėliau išsemia savo galimybes ir sustingsta, tai jis sa- 
vaime pažadina atoveiką kaip savo paties neiginį, kuris 
išreiškia pertrūkį kuo regimiausiai: paskui vieną filoso- 
fijos pavidalą eina kitas ne kaip šiojo tęsinys, o kaip jo 
neiginys. Nes bet kurio filosofijos pavidalo ar filosofijos 
mokyklos šalininkams nėra jokios kitos išeities, kaip tik 
arba savo mokytojo mąstymą mąstyti toliau ir tuo jį ga- 
lop nužudyti, arba jį mąstyti naujai ir tuo nuo jo nusi- 
giįžti. Tolydumas yra filosofijos mirtis. Filosofiją išlaiko 
gyvą bei gyvastingą tik pertrükis. Tiesa, tolydumo stoką 
filosofijoje kai kas apgailestauja (Kant); kai kas mėgina 
teikti filosofijai statybinį pobūdį (Husserl). Tačiau visa tai 
prieštarauja filosofijos ryšiui su filosofuojančiuoju asme- 
mu, nes kol filosofija yra „rūpestis manimi pačiu“ 
(K. Jaspers), tol ji negali būti nei tolydi, nei statybinė. 
Asmuo, būdamas vienkartybė, savaime padaro ir rūpestį 
savimi (arba. filosofija) vienkartinį. Štai kodėl filosofijų 
gali būti ir yra daugybė. Ir štai kodėl filosofijos istorijoje 
gali būti tuščių tarpsnių ir krizių, liečiančių pačius pa- 
grindus; joje gali būti nuosmukių ir net subarbarėjimo. 
Nes: tai priklauso ne nuo daikto sąrangos, kaip moksle, 
o nuo asmens savimonės: smunkant šiai savimonei mados, 
kolektyvo, propagandos, totalistinės valstybės įtakoje, sa- 
vaime smunka ir filosofija. Marksistinės filosofijos su- 
stabarėjimas Sovietų Sąjungoje gali būti ryškus tokio nuo- 
smukio pavyzdys mūsų dienomis. Tačiau tokių pavyzdžių 
rastume visais laikais. -Užtat pertrūkis filosofijai yra ne 
atsitiktinybė, kaip mokslui, o esminė jos savybė. Kas 
norėtų padaryti filosofiją tolydinę, tuo pačiu mėgintų pa- 
versti ją mokslu ir sunaikintų jos prigimtį. 

Statybinio pobūdžio stoka filosofijoje padaro, kad jos 

vyksmas negali būti vadinamas pažanga, kaip mokslo at- 
veju, Tai nereiškia, jog filosofija būtų likusi tokia pat, 
kokia ji yra buvusi istorinės savo pradžios metą. Filo- 
soiijos skleidimasis yra akivaizdybė. Ir vis dėlto šis sklei- 
dimasis nėra pažanga, suprantant šiąją kaip nuolatinį bei 
vieningą tobulėjimą. Tai irgi gana savotiška filosofijos 
savybė, galima nusakyti žodžiais, kuriais savo metu (1839) 
P. Čaadajevas yra nusakęs Rusijos santykį su istorija: 
„Mes augam, bet nebręstam“ D. Tą pačią mintį pakartojo 
M. Scheleris filosofijos atžvilgiu: „Kadangi metafizikai, — 
sako jis — stinga besikaupiančios (kumulativ) „pažangos“, 
priklausančios pozityvinio mokslo esmei, tai jai stinga 
ir pačios „pažangos“. Metafizika auga įvairiais savo tipais 
ir šia prasme tobulėja ūgiu, bet ji nežengia priekin“ P. 
„Tai reiškia: filosofija turtėja savo pavidalu, bet ji neto- 
bulėja savo tiesa. Filosofijos istorija nėra vis gilėjąs bū- 
"tybės atskleidimas, kaip to daugelis norėtų. Jokio vis 
naujų tiesų atradimo ir jų įglaudimo į pažinimo lobyną 
filosofijoje nėra. Net būtų galima su G. Simmeliu klausti, 
ar tiesa iš viso yra tinkama sąvoka filosofijos vertei nusa- 
kyti; juk kam gi šiandien rūpi, ar Platono idėjų mokslas, 
Spinozos panteizmas, Schellingo gamtos ir dvasios tapa- 
tybė, Schopenhauerio valios metafizika yra tiesa ®? Mok- 
slas, skverbdamasis vis giliau į pasaulio sąrangą, savaime 
peržengia ir nuvertina tai, ką buvo pasiekęs ligi šiol. Fi- 
losofijoje tokio nuvertinimo iš viso būti negali. Filosofijos 
srityje visi laimėjimai buvoja kartu, nebūdami vieno ku- 
rio pralenkti, nes jei kas norėtų regėti filosofijoje pažan- 
gą, turėtų turėti mastą, kuriuo galėtų išmatuoti vis naujai 
pasirodančius filosofijos pavidalus. Betgi niekam tokio 
masto rasti nėra pavykę. Todėl K. Jaspersas įprastu jam 
griežtumu ir teigia: „Filosofijoje, lyginant ją su mokslu, 
pažanga yra esmiškai negalima. . „Filosofija yra arba vi- 
sa, arba jos iš viso nėra“ D Kitaip sakant, filosofija nėra 
laikę besiskleidžiantis vieningas reiškinys, kuris galėtų 
būti atbaigtas kažkada ateityje; filosofija yra dauginga, 
-sykiu betgi ir atbaigta čia pat dabartyje jos kūrėjo dva- 
sioje — bent savo apmatais, kurie gali būti kitų, tiesa, 


„išskleisti, tačiau kurie negali būti pakopa kokiam nors to- 


bulesniam filosofijos pavidalui. Apskritai pastanga ieškoti 
filosofijoje pažangos tuo ar kitu atžvilgiu — tiesos sampra- 
ta (B. von Brandenstein), metodo pataisomis (L. Oeing- 
Hanhoff) — yra ne kas kita, kaip slapta mokslo perkėla 
į filosofijos sritį ®®, 

Kaip tad santykiauja filosofas su filosofijos praeitimi? 
Šiuo klausimu yra paliečiamas filosofijos išdūvų vaidmuo, 
Kas yra filosofijos istorinės išdavos mąstančiajam, jeigu 
jos nesudaro vieningo statinio ir jeigu jų eilė nereiškia 
augančios pažangos? Šis klausimas pasidaro ypač aštrus 
K. Jasperso dialektikos šviesoje. Jaspersas teigia, kad ti- 
krasis filosofavimas niekad nesąs tęsinys, o visados prad- 
mė ir kad todėl pažinti ankstyvesnę filosofiją arba susi- 
vokti filosofijos istorijoje anaiptol dar nereiškia filoso- 
fuoti. Sykiu tačiau jis taip pat pabrėžia, kad „jokia 
dabartis negali kildinti naujos filosofijos, neperėjusi jos is- 
torijos kelio“ 5. Užtat Jaspersas ir reikalauja studijuoti 
filosofijos praeitį. Šią dialektiką jis nusako trumpa for- 
mule: „Filosofavimas yra susietas su praeitimi ir sykiu 
pradinis savyje" %. Kitaip tariant, buvusiosios filosofijos 
negalima pratęsti, nes filosofija yra visados pradžia: ta- 
čiau buvusiosios filosofijos negalima laikyti nė praėjusia, 
nes ji visados yra dabartis. Kaip tai suprasti? 

Filosofijos praeities klausimas gali būti atsakomas tik 
mokslo istorijos šviesoje. „Mokslinis tyrinėtojas, — paste- 
bi Jaspersas, — galvoja apie daiktą, kaip jį apvaldytų, o 
ne apie praeitį“ ?. Daiktas, ne jo pažinimo kelias laiko 
eigoje, rūpi mokslininkui.: Tai reiškia: daiktui moksliškai 
pažinti nėra reikalo įsisavinti jo tyrinėjimo istoriją. „Fi- 
zikos istorija — teigia Jaspersas,— neturi jokios svarbos 
jos objektui. Norint žinoti, kas fizikoje yra patirta, pa- 
kanka studijuoti dabarties ar pastarųjų dešimtmečių tyri- 
nėjimus“ ®, O taip yra todėl, kad mokslo kelias, kaip mi- 
nėta, yra tolydinis ir kad todėl šio kelio išdava leidžiasi 
suimama į tam tikrą vienetą ar net formulę, nereikalau- 
jančią eiti atgal istoriniu jos keliu. Einant fizikos istorijos 
keliu atgal net ligi rato išradimo, neprieitume nieko, ko 
nebūtų žinoma šiandien, nes mokslo dabartis nešasi visą 
savo praeitį. Todėl šios praeities istorinis tyrimas jokių 
naujų pažinčių neteikia ir paties objekto tyrimo neitai- 
gauja. Norint būti gydytoju, nėra nė mažiausio reikalo 
gilintis į viduramžių amputacinius metodus. Mūsų dienų 
astronomui nieko nepadeda babiloniečių ar majų kultūros 
dangaus kūnų judėjimo apskaičiavimai. To ar kito moks- 
lo istorija yra reikalinga pažinti žmonijos kultūros eigai, 
bet ne pačiam — tam ar kitam — mokslui. Trumpai ta- 
riant, mokslo praeitis yra iš tikro virtusi praeitimi kaip 
istorijos mokslo objektu: fizikos istoriją tyrinėja nebe 
fizika ir. medicinos istoriją — nebe medicina, nors jos ir 

AS 


būtų dėstomos gamtos ir matematikos ar medicinos fakul- 

tetuose. 

... Šia prasme filosofija yra aiški mokslo priešingybė. Ne- 
+ būdama savo vyksme tolydinė, o gyvendama pertrükio `. 

būdu, filosofija nesiduoda suimama į vieną kurį vienetą | 


\ dabartyje taip, kad tasai vienetas sutelktų visą jos nueitą 


istorinį kelią su jo laimėjimais. Pertrūkio būsena suskaldo 
filosofiją į atskirus pavidalus, buvojančius šalia vienas 
kito, bet ne vienas kitame. Šie pavidalai stokoja statybi- 
nio pobūdžio ir todėl negali sudaryti vieno statinio, ku- 
ris nuolatos augtų laiko eigoje: filosofija sklinda gulsti- 
miu, bet neauga statmeniniu būdu. Užtat tai, kas yra fi- 
losofijos dabartyje, ir turi tą pačią prasmę kaip ir tai, 
kas yra buvę jos praeityje: filosofijos praeitis niekad nė- 
„ra pradėjusi. Filosofine savo biografiją E. Gilsonas pras- 
mingai pradeda žodžiais: „Žmogus, sulaukęs septyniasde- 
šimt penkerių metų, turėtų, rodos, daug ką pasakyti apie 
savo praeitį. Tačiau jei jis buvo filosofas, paprašytas tarti 
žodį, tuoj pat pastebi, kad praeities jis neturi" °°; neturi 
ne tik ta prasme, kad jo senatvėje kyla tie patys klausi- 
mai kaip ir jaunatvėje, bet ir ta prasme, kad jaučiasi ne- 
pralenkęs nė vieno iš mąstytojų, gyvenusių anksčiau ne- 
gu jis — ne gabumais ar mąstymo gilumu, o pačiu laiko 
matmeniu; ankstesnieji mąstytojai visą metą yra likę jo 
mąstymo dalyviai bei pokalbininkai. Savo pokalbiu su 
jais jis pergyvena juos kaip savo amžininkus, kurie tai 
jam priešinasi, tai su juo sutaria, tai lieka jam abejingi. 
Platoniškasis filosofavimas kaip pokalbis yra daugiau negu 
tik literarinė lytis: tai filosofijos praeities sudabartinimas. 
Filosofija Graikijoje jau buvo buvojusi 200 metų prieš 
Platoną. Ir vis dėlto jis elgiasi su šiais dviem šimtmečiais 
ne kaip su praeitimi, o kaip su dabartimi ir jos atstovus 
laiko ne savo pirmtakais, o savo pokalbininkais ir todėl 
išvien su jais svarsto tuos pačius, jau kadaise ne sykį 
svarstytus klausimus. z 8 
Šitaip yra filosofuojama visur, kur tikrai filosofuoja- 
ma. Visur yra galynėjamasi su tuo, kas istoriškai yra 
praėję, bet kas filosofiškai visados tebėra. Filosofija virstų 
praeitimi tik tada, kai ji mirtų. dabartyje. Čia tad ir glūdi 
filosofijos skirtybė nuo mokslo. Svarstant traukos dėsnį, 
jokiam mokslininkui Newtonas nėra pokalbininkas, nes 
čia kalba ne šio dėsnio atradėjas, o pats dėsnis. Svarstant 


gi judėjimo tikrenybės bei esmės klausimą, Parmenidas, 

Ksenofanas, Zenonas kiekvienam mąstytojui yra pokalbi- 
ninkai tiesiogine šio žodžio prasme. 


III. FILOSOFIJA KAIP INTERPRETACIJA 


Ieškant filosofijos esmės, paprastai pradedama jos ob- 
jektu, būtent tuo, ka filosofija svarsto. Jeigu tačiau galu- 
tinis filosofijos uždavinys yra, kaip sakyta, atskleisti bū- 
ti, pasiklausiant būtybę, tai savaime darosi aišku, kad visų 
pirma reikia suvokti, kas yra šis pasiklausimas pāts sa- 
vyje arba tai, kaip filosofija savą objektą svarsto. Nes 
formalinėje „kaip“ sąrangoje slypi, pagal Parmenido dės- 
ni, materialinė „kas“ sąranga: suvokę, kaip filosofija do- 
roja savą objektą, suvokiame ir tai, kas šis objektas yra. 
Pradėję gi pačiu objektu ir išleidę iš akių jo pasiklausimą, 
vargu ar prieitume filosofijos esmę, kuri glūdi klausimo 
būde, kaip ir kiekvieno kito gnoseologinio veiksmo. Tei“ 
sus tad yra šiuo atžvilgiu W. Weischedelis, kuris filosofi- 
jos negalią vaisingai spirtis vis labiau sklindančiam Va- 
karų nihilizmui kildina iš ligšiolinių filosofijos pastangų 
suvokti save, atsiremiant į objektą, o ne į pažinseną ?! 
Užtat mūsasis filosofijos gretinimas su mokslu, keldamas 
aikštėn jų savybių. skirtingumą, ir buvo tam, kad pamažu 
artėtume prie filosofinės pažinsenos ir.tuo pačiu prie fi- 
losofijos esmės. Nes atskleidus mokslą kaip filosofijos 
priešingybę, nebėra sunku atskleisti. ir. šios priešingybės 
bendrininką: žinant, kad geometrinė figūra yra tiesioji, 
yra savaime aišku, kad jos priešingybė bus skritulys. 

Nūn mokslo pažinsena, kaip .teigėme, yra (yrimas: mok- 
sliškai -pažinti reiškia objektą tirti. Jei betgi mokslas yra 
filosofijos priešingybė, tuomet filosofijos pažinsena yra į 
mokslo pažinsenos arba tyrimo priešingybė, Tyrimo gi prie- / 
šingybė yra interpretacija: filosofiškai pažinti reiškia ob- 
jektą interpretuoti. Interpretacija savo ruožtu gali būti 
dvejopa: galima interpretuoti daikto reikšmenį arba Zen: 
klą ir galima interpretuoti patį daikta. Pirinüoju atveju=, 
stengiamės atskleisti ženklo prasmę, "antruoju — daikto es-™ 
mę. Pirmasis interpretacijos veikmuo buvo žinomas ir Aris- 
toteliui,- Priešingai Platonui, kuris žodį laikė daikto at- 
vaizdu (eikon), Aristotelis suvokė jį kaip garsinį mastomo- 
jo dalyko ženklą, kaip kad, sakysime, rašmuo yra vaiz- 
dinis tariamojo žodžio ženklas. Todėl tas pats dalykas 
galįs turėti daugybę žodžių, kaip ir tas pats žodis galįs 

turėti daugybę rašmenų: čia slypįs kalbų bei rašybų įvai- 
rumo pagrindas. Nuosekliai tad Aristotelis ir reikalavo, 
kad visų pirma būtų išsiaiškinta, ką reiškia žodis kaip 


mąstomojo dalyko ženklas. Interpretacija (hermėneia), ; 


esanti pagrindinė sąly a kiekvienam filosofiniam svarsty- 
mui ar galynejimuisi”. Šis interpretacijos veikmuo yra 
likęs gyvas ligi pat mūsų dienų ir taikomas visur, kur 
tik susiduriame su rašytiniais šaltiniais, kadangi čia visų 
pirma turime išsiaiškinti žodžio prasmę. O kadangi žodžio 
prasmė gali būti tiesioginė ir perkeltinė, tai šisai inter- 
pretacijos veikmuo yra pagrindęs ir simbolinę teksto sam- 
pratą, išėjusią aikštėn ypač Šventraščio aiškinimuose — 
SS riniuose (Origenas) ar egzistenciniuose (R. Bultmann). 

odžio interpretacija betgi yra visai kas kita negu 
daikto interpretacija. Interpretuodami žodį, klausiame, ką 
jo autorius — tiesiog ar netiesiog — norėjo pasakyti: žo- 
džio interpretacija veda mus į autoriaus mintį. Tuo tarpu 
daikto interpretacija prašoka ir žodį, ir minitį, paliesdama 
jau patį dalyką. Interpretuodami daiktą, klausiame ne au- 
torių, o objektą. Sakysime: žodis „dialegestai“, kaip mi- 
nėta, reiškia „vetyti", vadinasi, valyti grūdus nuo pelų. 
Interpretuodami šį žodį, randame autoriaus norą nusakyti 
juo reikalą skirti tiesą nuo netiesos, gėrį nuo blogio: dia- 
lektika yra menas skirti. Tuo žodinės interpretacijos vaid- 
muo ir baigiasi, bet tuo anaiptol dar nesibaigia pati in- 
terpretacija, nes visiškai teisėtai galime ir net turime 
klausti toliau: o kas gi yra tiesa ir netiesa, gėris ir blo- 
gis? kodėl jie yra sumišę tarp savęs? kodėl juos reikia — 
tarsi iškultus grūdus —,vetyti”, skiriant vieną nuo kito? 
Žodžio „dialegestai" interpretacija į tai neatsako. Šiam 
reikalui turime kreiptis į patį dalyką ir jį pasiklausti, 
Filosofija kaip tik tai ir vykdo. Tačiau ji tai vykdo ne 
tyrimo, o interpretacijos keliu, Žodinė interpretacija yra 
filosofijai, kaip ir Aristotelis pastebėjo, tik paruošiamoji 
sąlyga daiktinei interpretacijai. 

Kas tad yra ši daiktinė interpretacija? Kas yra inter- 
pretacija apskritai? Interpretacijos žodis ir sąvoka yra 
šiandien pasidarę beveik madiniai: interpretacija esanti 
visų dvasinių mokslų metodas, visų dvasinių žmogaus 
būvio apraiškų suvokimo būdas, visos istorinės praeities 
gyvenvietė; net Dievas savu apreiškimu interpretuojąs pa- 
saulį (W. Brugger S. J.). Ir vis dėlto, nepaisant tokio daž- 
no bei plataus interpretacijos taikymo, jos esmė bei veik- 
mė yra pasilikusios gana tamsios — ypač ryšium su filo- 

Wë? 


sofija. Savo veikale „Tiesa ir metodas" (1960) H. G. Ga- 
dameris vadina hermeneutiką, tai yra interpretacijos tai- 
kymą, „visuotiniu filosofijos atžvilgiu“ 29, Tačiau ką tai 
reiškia? Ar tai, kad mes pasisaviname filosofiją, ją inter- 
pretuodami, ar tai, kad filosofija į visa žvelgia, pali šį 
„Visa“ interpretuodama? Kitaip tariant, ar filosofija yra 
tik interpretavimo objektas, ar ji pati yra interpretacija 
sava paZinsena? Mūsų apmąstymui tai pagrindinis klausi- 
mas, nes interpretacija iš tikro siejasi su filosofija, kadan- 
gi filosofija yra pirmaeilė žmogiškojo būvio apraiška, to- 
dėl galima suprasti tik interpretacijos būdu. Tačiau ar tuo 
interpretacijos vaidmuo filosofijos atžvilgiu ir išsisemia? 
Ar interpretacija.yra būdas suvokti tik pačiai filosofijai, 
ar ir jos objektui, vadinasi, būtybei? 


1. Interpretacijos objektas 


Klausimas, kas yra interpretacijos objektas, yra ne 
kiekybinis, o kokybinis. Tai reiškia: juo norime ne išskai- 
čiuoti, kokie dalykai yra interpretuojami tikrybėje, bet 
atskleisti, koks dalykas gali būti interpretuojamas- iš. viso. 


Tai klausimas, koks dalykas turi interpretacijai, prieinamą 


vidinę sąrangą, nes ne visa yra interpretuojama, nepai- 
šant šiandien tiek pabrėžiamo interpretacijos visuotinu- 
mo“. E. Betti pastebi, kad „interpretacija yra galima tik 
prasmingos lyties akivaizdoje . (angesichts sinnhaltiger 
Form)“, būtent tokios, „kuri pajėgia išsaugoti ją sukūru- 
sios ir joje įsikūnijusios dvasios žymes“ **. Tuo Betti sa- 
vaime nurodo į dvi dalykų kategorijas: vieną, kuriai pri- 
klauso objektai, turį prasmę nešantį pavidalą ir todėl galį 
būti interpretuojami; kitą, kurios objektai tokio pavidalo 
neturį ir todėl lieką interpretacijai neprieinami; prasmin- 
gumo gi mastas esąs iš objekto bylojantieji jį sukūrusios 
ir jame buvojančios dvasios ženklai. Nūn, pasižvalgę žmo- 
giškojo būvio aplinkoje, pastebime visų pirma dvi objek- 
tų rūšis, kurios interpretacijai yra ypatingai palankios; 
` dar daugiau, kurios interpretacija tiesiog- gyvena, būtent 
menas ir filosofija. 

Menas kiekvienu savo pavidalu — poezija, muzika, šo- 
kiu, tapyba, skulptūra, architektūra — yra pirmaeilis in- 
terpretacijos objektas: interpretacija yra vienintelė mūsų 
santykiausena su menu. Mes artinamės prie meno veikalo 
ir įtraukiame jį į savojo būvio sritį, tik jį interpretuodami. 

„Kas sugeba suvokti meno veikalą kaip meninj,— teigia 
H. Sedimayris,— tas yra jį jau interpretaves: mėgėjiškai ar 
žinoviškai, blogai ar gerai, dalinai ar vispusiškai, neto- 
bulai ar tobulai, žaibiškai įžvelgdamas' lyties ir turinio 
vienybę, — kiekvienu atveju jis yra jį interpretaves”; ir 
čia pat Sedlmayris cituoja meno istoriko H. Wölfflino žo- 
džius, kad „kiekvienas stebėjimas (Schauen) jau yra in-, 
terpretacija" *. Tr juo atidžiau j'meno veikalą žvelgiame, 
"juo įtampiau jį interpretuojame. Interpretacija yra .mūsų 
kelias į kūrinį ir sykiu kūrinio kelias į mūsų dvasią. Tuo 
būdu interpretacija savaime virsta meno veikalo būsena 
istorijoje. Meno veikalas buvoja laike tuo, kad mes jį, 
tariant R. Guardini'o žodžiais, „atsigabename į savą da- 
bar" 7, Be tokio „atsigabenimo“ jis būtų praėjęs, kaip 
yra praėję ne vienas gamtos padaras ir ne viena mokslinė 
teorija. Kelias gi „atsigabenti“ meno kūriniui į savą da- 
bartį ir yra interpretacija. Tai, kas jau buvo pasilikę isto- 
rijos užnugaryje, interpretavimu vėl yra įglaudžiama į da- 
bartinę istorijos eigą. Inierpretacija yra meno kūrinio su- 
„dabartinimas. Todėl kiekvienas istorinis tarpsnis interpre- 
tuoja praeities meną vis iš naujo. Kitaip šis menas liktų 
miręs. Ir iš tikro ne viena jo srovė ar ne vienas stilius 
miršta, kai tik nustoja būti interpretuojami. Sakysime, 
-graikų menas buvo miręs viduriniais amžiais ir yra miręs 
mūsų dienomis, tapdamas muziejų seniena; tačiau jis bu- 
vo stipriai gyvastingas ir tuo pačiu. istorinis Renesanso 
metu. Interpretacija yra meno prisikėlimas, o, interpre- 
tacijos stoka yra m&no mirtis. Neinterpretuojamas menas 
buvoja tokioje pat plotmėje, kokioje buvoja ir muziejuo- 
se surankiotos geologinės liekanos ar iškasenos. 

Meno „atsigabenimą“ į savą dabartį reikia betgi su- 
vokti ne grynai laiko kategorijos prasme. Sava dabartis 
"yra ne tik istorinis” tarpsnis, Kuriame“ gyvename, bet ir 
„pats žmogiškasis mūsų būvis, kurį gyvename: ir į kurį 
perkeliame meno veikalą; tuo padarydami jį artimą bei 
savą ir mums patiems kaip žmonėms apskritai. Kol meno 
veikalas nėra interpretuojamas mūsų pačių — stebėjimu, 
skaitymu, klausymu, judesiu, — tol jis-buvoja toli nuo mū- 
sy. vadinasi, ne mūsų pačių dabartyje, nors ir stovėtų čia 

irgi savu būdu“ °, Užtat meno interpretacija visados yra 
asmeninio pobūdžio: ji kinta ne tik visuomeniškai, bet ir 
"asmeniškai. Padaryti meno kūrinį dabartinį reiškia pada- 
ryti ji savą ne tik manajam tarpsniui, bet ir man pačiam 
kaip žmogiškajam vienkartiniam Aš. Yra tad visiškai ga- 
lima, kad man yra gyvi tokie veikalai, kurie manajam 
tarpsniui yra mirę; ir man yra mirę tokie veikalai, kurie 
manajame tarpsnyje džiaugiasi visuotine gyvybe. Home- 
ras liko miręs Petrarkai, tačiau jis buvo didžiai gyvas 
G. Pletonui — dviem to paties meto renesansininkams. Tai 
ypač reikia pasakyti apie dabarties vad. „moderninj me- 
ną" įvairių įvairiausiomis jo lytimis. 

Tas pat vyksta ir sų filosofijos veikalais: ir jie buvoja 
"istorijoje tik interpretuojami; ir jų negalima išmokti, kaip 
mokslo veikalų; ir juos galima tik įsisavinti, vadinasi, 
įimti į save iš vidaus manąja interpretacija. Filosofinių 
veikalų interpretavimo būtinybę H. Rombachas grindžia 
tuo, kad „jokiam mąstytojui nėra aiški jo mąstymo visu- 
ma. Jis apčiuopia ją tik tam tikru atžvilgiu ir tik tam 
tikroje laiko siūlomų tikslų perspektyvoje. Kitos perspek- 
tyvos ir kitos reikšmės nuslenka užnugarin“ ®. Šias užnu- 
garines perspektyvas bei reikšmes tad ir mėgina kelti 
aikštėn filosofinis interpretas. Interpretacija, pasak Rom- 
bacho, „yra neatskiriamai susijusi su filosofinio mąstymo 
istorija“ (t. p.). Kiekvienas mąstymas yra reikalingas in- 


terpretacijos. O kadangi mintis niekad nėra. mąstytojo 


„nuosavybė“, todėl nera.ne „jokios absoliučios mąstytojo 
patikimybes“ (t. p.), vadinasi, autorinės interpretacijos; 
tai, kaip pats filosofas aiškina savo veikalus, anaiptol ne- 
įpareigoja kitų juo sekti ir jo aiškinimą priimti. Be abejo, 
pats autorius stovi arčiau prie savo minties, bet ne ar- 
-čiau prie tiesos: jo paties interpretacija nepaverčia jo 
minties tiesa. Atvirkščiai, per didelis artumas akina mąs- 
tytoją, taip kad jis neįstengia į savo paties mąstymą pa- 
žvelgti iš tolimesnės perspektyvos, kuria kaip tik ir yra 
istorija. „Šiuo atžvilgiu interpretas — sako Rombachas,— 
yra geresnėje padėtyje; kartais jo sprendimas gali būti taip 
lygiai patikimas ir net patikimesnis negu paties mąstyto- 
jo... Net yra įmanoma, jog kito interpretacija eitų prieš 
paties filosofo interpretaciją“ Im. Nes kaip meno, taip. ir 
filosofijos veikaluose esama kažko, kas peržengia kon- 
` kretų autoriaus užmojį !*!, tačiau kas turi būti suvokta, 
norint veikalą įsisavinti. Tai ir yra interpretacijos uždavi- 
, nys. Interpretacija kelia aikštėn tai, ko autorius nebuvo 

gal nė nujautęs. Būdamas savo amžiaus augintinis, filoso- 
fas neįstengia sąmoningai pralaužti šio amžiaus rėmų, nors 
pati jo mintis ir būtų atvira tolimesnei istorijos eigai. 
Interpretacija tad ir įsijungia į šį atvirumą, teikdama jam 
regimą istorinį pavidalą. 

Dėl šios priežasties filosofija atsiskleidžia kiekvienam 
istorijos tarpsniui vis naujai, kadangi kiekvienas tarpsnis 
interpretuoja senąją filosofiją irgi vis iš naujo, Istorinė 
kurio nors tarpsnio savimonė gyvena ne tik to tarpsnio 
metu kilusioje bei išaugusioje filosofijoje, bet ir senųjų 
filosofinių sistemų bei krypčių interpretacijoje. „Filosofija 
visados yra interprelas — vis tiek, ar šį suprasime” Kaip 
asmėnį, ar kaip istorinį tarpsnį. Todėl ji niekados nėra be 
prielaidų, vadinasi, niekados neprasideda interpretuoja- 
muoju dalyku, kaip tai mėgino, sakysime, protestantizmas, 
sukildamas prieš tradiciją ir atsigrįždamas tik į patį Švent- 
raštį: sola scriptura. Mano prigimtis ir mano istorija ap- 
sprendžia mane kaip interpretą, o per mane ir mano in- 
terpretacija. Tai ryšku tiek meninėje, tiek ir filosofinėje 
interpretacijoje. Išskirti iš interpretacijos istorijos apspres- 
tą interpretą reiškia palikti interpretacijos plotmę ir per- 
eiti į tyrimo plotmę, kurioje tyrėjas iš tikro yra tik vir- 
šinis, todėl praeinantis įrankis — tegu ir sąmoningas — 
bet niekad ne vidinis, todėl pasiliekantis sandas. 
-Ypatingas meno ir filosofijos atvirumas interpretacijai 

į įgalina mus bent nuvokti, kas interpretacijai yra nepri- 
i einama, nes interpretacijai, o tuo būdu ir filosofijos esmei 
| suprasti yra reikšminga ne tik tai, ką interpretuojame, bet 
ir-tai, ko neinterpreluojame, kadangi negalime interpre- 
tuoti. Kas yra tos, E. Betti žodžiais tariant, neprasmingos 
lytys, interpretacijos nepaliečiamos ir todėl pasiliekan- 
čios šalia žmogiškojo būvio, nors pasaulyje išsilaikyti jos 
būtų mums ir labai reikalingos? Į šį klausimą megintume 
atsakyti konkrečiomis lygiagretėmis: F. Marco paveikslą 
„Trys mėlyni arkliai“ (1911) interpretuojame, trijų ūkinin- 
ko juodbėrių, besiganančių pievoje, neinterpretuojame; 
M. Caravaggio paveikslą „Vaisių pintinėlė“ (1596) inter- 
pretuojame, vaisių pintinėlės ant mūsų pietų stalo, padė- 
tos užkandžiui, neinterpretuojame, Virtęs meno kūriniu, 
arklys ar vaisius pasidaro interpretacijai prieinamas; bu- 
vodamas gamtoje, arklys ar vaisius pasilieka šalia inter- 
pretacijos. Tai reiškia: gamta yra neinterpretuojamųjų da- 
Iyky-sritis, Kur ji sava sąranga apsprendžia tą ar kitą 
»objektą iš esmės, ten interpretacija liaujasi. Dar daugiau. 

Kai mokslas gamtos objektus ištiria ir aprašo, tai šių 
aprašymų irgi neinterpretuojame. Mokslo veikalai, skir- 
tingai nuo literatūros meno veikalų — nors abeji yra ra- 
šytiniai — gali būti taisomi, papildomi, pratęsiami, tačiau 
ne interpretuojami. Kai gamtos dėsniai esti įkūnijami tech- 
nikoje, tai jos gaminių taip pat neinterpretuojame: tech- 
nikos dirbinius, skirtingai nuo meno kūrinių, galime to- 
bulinti, tikslingiau bei pigiau gaminti, bet negalime jų 
interpretuoti. Be abejo, ne vienas technikos dirbinys yra., 
kartu ir meno veikalas, vadinasi, turįs ne tik gamtinę, 
bet ir dvasinę pusę, tąją, anot Betti, prasmės pilną (sinn- 
haltig) lytį, pvz., tiltai, užtvankos, keliai jr net mašinos. 
Tokiu atveju jie yra interpretacijai prieinami, tačiau ne 
kiek jie yra techniniai, o kiek jie yra meniniai, Grynai 
techninis gaminys, būdamas gamtos dėsnių santalka, nors 
ir pasiekta žmogaus darbu, lieka šalia interpretacijos. 

Pagrindas, kodėl negalime interpretuoti gamtos ir tech- 
nikos padarų, yra juos valdanti ir jų sąrangą apspren- 
džianti būtinybė. Juk būtinybė yra tik viena. Jeigu tad 
ji įsikūnija kokiame nors padäre,— vis tiek, ar pačios gam- 
tos, ar žmogaus; — tapdama pagrindinių šio padaro veik- 
meniu, tuomet ji apsprendžia jį taip, jog jis ir savo tikslu 
bei prasme pasidaro vienakryptis, todėl užsklęstas tarsi 
gatvė, kuria galima važiuoti tik viena linkme. Tuo pačiu 
jis lieka užsklęstas ir interpretacijai, kadangi interpretuo- 
ti vieną ir tą pačią prasmę yra prieštaravimas. Būtinybės 
apspręstą padarą galima tik tirti ir šią vieną prasmę jame 
atidengti, bet jo negalima interpretuoti, vadinasi, sklai- 
dyti jį taip, tarsi jis būtų imlus prasmių daugybei. Trum- 
pai tariant, kas yra kilę iš būtinybės, priklauso tyrimo, o 
ne interpretacijos plotmei. 

Ir priešingai, meno ir filosofijos pavyzdžiai rodo, kad 
interpretacija yra galima tik atviro dalyko atveju. Atvi- 
ras gi dalykas yra tasai, kuris yra kilęs iš laisvės ir kuriam 
laisvė yra apsprendžiamasis jo sąrangos pradas: laisvė. rę; 
„gimai įsikūnija tik atvirybe, Atvirybė gi nelenkia objekto 
viena kryptimi, todėl ji yra imli daugybei, kuri pagrin- 
džia interpretaciją jos esmėje ir išreiškia ją jos tikrybėje. 
Menas ir filosofija yra, heideggeriškai kalbant, pavyzdi- 
niai interpretacijos objektai kaip tik todėl, kad jie visiš- 
kai regimai išreiškia ne būtinybę, o laisvę, išeinančią 
aiksten veikalo atvirumu. Interpretacija“Teikalauja lais- 
vės, o laisvės regimybė apsireiškia arba įsikūnija inter- 
pretacijoje. 

Kas tad yra interpretacijos objektas? Formalus atsaky- 
mas į šį klausimą skamba: interpretacijos, objektas yra 
tai, kas kilę ne iš gamtinės būlinybės, o iš žmogiškosios 
laisvės Kaip..šiosios.regimybhė:'Nūn visa tai, kas yra kilę 
iš būtinybės ir kas ją regimai išreiškia, vadiname, daiktu, 
o visa, kas kilę iš laisvės ir ją regimai įkūnija, vadina- 
me „küriniu, Daiktas ir kūrinys yra ne tik skirtybės, bet 
ir priešybės: daiktas priklauso gamtos sričiai, kūrinys — 
dvasios sričiai; daiktas yra apspręstas būtinybės, kūri- 
nys — laisvės; daiktas yra uždaras savo vienaprasmišku- 
mu, kūrinys yra atviras savo daugiaprasmiškumu. Tiesa, 
kūrinys yra neišvengiamai susijęs su daiktu kaip su me- 
džiaginiu savo nešėjų: tapybos veikalai-yra nešami drobės 
if dažų, skulptūros — akmens, marmuro ar medžio, archi- 
tektūros — techninių medžiagų bei dėsnių. Tačiau kūrinys 
niekad daiktu neišsisemia, ir kūrinio daiktinis nešėjas jo 
esmės nesudaro. Iš kitos pusės, daiktas irgi gali būti susi- 
jęs su kūriniu, nors ir nebūtinai, žymiai nebūtiniau negu 
kūrinys su daiktu: tai, kaip minėjome, gana dažnai įvyk- 
sta technikos gaminiuose. Bet ir vėl, kūrinys daiktui yra 
tik prietapa, jam atsitiktinė, jo nelaikanti ir jo veikimui 
nereikalinga: tilto tikslingumą apsprendžia ne meninis jo 
grožis, o techninis jo patvarumas. Todėl kūrininis daikto 
pobūdis visados jam yra. tik puošmena. Ši abipusė daikto 
ir kūrinio sąsaja jųdviejų nesutapatina ir jų esmės skirty- 
bių neužtrina, taip kad mes visiškai teisėtai galime kalbėti 
apie dvi pasaulyje buvojančias objektų kategorijas — kū- 
rinius ir daiktus, kurių pirmąją interpretuojame, o an- 
trąją tyrinejame. Kiek šios kategorijos yra plačios, mums 
čia yra nesvarbu. Mums tik svarbu pabrėžti, kad visa, kas 
yra kūrinio sąrangos, leidžiasi interpretuojama, ir visa, 
kas yra interpretuojama, yra kūrinio sąrangos. Mes. in- 
terpretuojame tiktai kūrinius. Daiktų neinterpretuojame; 
daiktus tiriame. Kūrinys yra vienintelis interpretacijos ob- 
jektas. "mm yra vis gc EE 

4 
2, Interpretacijos esmė 
Ką vykdo interpretas, kūrinį interpretuodamas, Ar kas, 
atsitinka"šū pačiū kūrinių, kai jis yra interpretuojamas? 
Atsakymas į šį klausimą veda mus į interpretacijos es- 


mę ir todėl mūsajam apmąstymui turi didžią svarbą. Jo 
sklaidą betgi norėtume pateikti ne atitrauktiniu būdu, o 

nagrinėdami vieną visiškai konkrečią interpretaciją. Šios 
interpretacijos tema yra S. Rafaelio madona, o šios te- 
mos interpretas yra rusų mąstytojas: I. Kirejevskis (1806— 
1856). Pasirinktasis pavyzdys yra reikšmingas tuo, kad Ki- 
rejevskis nebuvo nei meno istorikas, nei kritikas, todėl jo 
interpretacija nėra įtaigaujama meno mokslo, o išreiš- 
kia bendrą žmogiškąją prieigą prie kūrinio apskritai. Be 
to, ši interpretacija liečia ne vieną kurį Rafaelio paveiks- 
lą, o ištisą jo tapybos temą, kurią dailininkas. yra mėginęs 
išvystyti daugiau negu dvidešimčia savo darbų. -: ` 
Studijuodamas Münchene ir klausydamas. Schellingo 
paskaitų (1830), Kirejevskis mėgdavo užeiti į senąją bava- 
rų pinakoteką, kur jo dėmesį patraukė viena Rafaelio ma- 
dona. Ligi tol jis buvo matęs, kaip pats rašo, „maždaug 
dešimtį Rafaelio madony”, bet jos visos gilėsnio įspūdžio 
jam nepadarė: „į visas žiūrėjau šaltokai (cholodno), ka- 
dangi negalėjau susivokti, koks gi jausmas turėtų atitikti 
šį veidą“; kitaip sakant, kokio jausmo vedamas žmogus 
turėtų stebėti Rafaelio madoną, kad galėtų ją įsisavinti. 
„Ji ne karalienė, — samprotauja Kirejevskis— bet nė ne 
deivė; ji šventoji, bet jos šventumas nėra maldingumas; 
ji be galo graži (prekrasnaja), tačiau ji nežadina nei nuos- 
tabos, nei aistros; ji neapžavi Ir nepavergia. Kokiu tad 
jausmu reikia į ją žiūrėti, kad suprastum jos grožį ir joje 
išsiskleidusią pagrindinę jos kūrėjo nuotaiką? Tai klausi- 
mas, kurio negalėjau išspręsti, kol buvau nematęs čio- 
nykštės madonos“ !%, Stabtelėkime valandėlę prie šio pri- 
sipažinimo, truputį jį praplėsdami bei pagilindami. 
Išauklėtas religiškai ir pats būdamas giliai religingas, 
Kirejevskis, be abejo, žinojo, kad Rafaelio madona reiškia 
Dievo Motiną, kurią Rytų Bažnyčios liturgija vadina „vi- 
satos karaliene — carica vselennoj“. Ir vis dėlto, žiūrėda- 
mas į Rafaelio sukurtus jos paveikslus, jis negalėjo jos 
veide rasti karališkųjų bruožų: „ji ne karalienė". Kirejev- 
skis taip pat žinojo, kad madona yra šventoji: „šventų 
šventoji — presviataja”, kalbant bizantininės liturgijos žo- 
džiais. Bet ir vėl, jos šventumas kažkodėl neskatino lai- 
kytis jos akivaizdoje pamaldžiai ar net pulti prieš ją ant 
kelių: „ji ne deivė“. Rafaelio madonos grožis buvo Kire- 
jevskiui, kaip ir kiekvienam kitam stebėtojui, pati aki- 
vaizdybė. O vis dėlto jis Kirejevskio nestebino: jam net 
atrodė, kad šis grožis esąs tarsi kažkur jau regėtas; juo 
mažiau jis kerėjo, kaip apskritai vyrą keri moters grožis, 
traukdamas bei pririšdamas: Rafaelio madona jusliškai 

neįtaigauja. Vadinasi, nei pagarba, nei maldingumas, nei 
nustebimas, nei aistringumas nebuvo jausmas, galįs būti 
prieiga Rafaelio Madonai įsisavinti. O kol tokio vedamojo 
jausmo stinga, tol stinga vidurkio, aplink kurį telktųsi 
kūrinio pergyvenimas, kurdamas mumyse vienybę ir tuo 
perkeldamas kūrinį į mūsų vidų. Nesant tokio vidurkio, 
net ir tobuliausias kūrinys lieka mums abejingas ir net 
šaltas. Racionaliai mes galime žinoti, kad tai esąs didis 
kūrinys, tačiau mums paliems jo didybė tebėra mirusi. 
Stingant vedamojo jausmo, didžio kūrinio akivaizdoje sto- 
vime taip, tarsi stovėtume kurios nors Egipto mumijos aki- 
vaizdoje: mes neįstengiame atsigabenti jos į savą dabartį, 
todėl paliekame ją buvoti šalia mūsų — tolimą bei sveti- 
mą. Tai anaiptol nėra kūrinio kaip kūrinio kritika, nes 
kritika yra galima tik interpretuojant;. tai. visiška kūrinio 
svetimybe..müsajam..büviui, stokojant interpretacijos iš 
viso. Tokia interpretacijos stoka gali trukti keletą akimo- 
jų; bet ji gali trukti ir visą gyvenimą. Mes galime niekad 
nerasti prieigos prie to ar kito veikalo, prie to ar kito 
stiliaus, prie tos ar kitos pažiūros bei sistemos, kaip jos 
kurį laiką nerado Kirejevskis prie Rafaelio madonos. 
` Bet štai Müncheno pinakotekoje Kirejevskis aptiko dar 
vieną to paties Raiaelio madoną. „Ir ši madona" (žodį „ši“ 
pabraukia pats Kirejevskis— Mc.) išsprendė jam aną jį 
kankinusį klausimą. Šio paveikslo akivaizdoje Kirejevs- 
kiui staiga pasidarė aišku, kad Rafaelio madoną galima 
įsisavinti „lik broliškosios meilės jausmu; tasai virpulys, 
kurį ši madona sukelia sieloje, yra lygiai toks pat, koks 
kyla manyje, mąstant man apie savo seserį" (t. p.). Jau- 
nesniąją savo seserį Mariją Kirejevskis labai .mylejo ir 
nuolatos su ja susirašinėjo. Vykdamas užsienin, jis buvo 
su ja susitaręs, kad kiekvieną savo laišką ji papildys kokia 
nors ištrauka iš Šventojo Rašto, ir Maša savo pažadą te- 
sėjo. Tad galimas daiktas, kad švelni broliškoji meilė 
dabar savaime susitelkė aplink Rafaelio madoną, ir ši stai- 
ga atsiskleidė Kirejevskiui kaip jo paties sesuo. Vieną 
akimirką jis suprato jos grožį, jos veido kalbą ir tą įspū- 
di, kurį ji palieka žiūrovui. „Ne meile (vyro moteriai. — 
Mc.) ir ne susižavėjimu, bet tiktai brolišku meilumu,— 
rašo Kirejevskis— galima suprasti jos nekalto paprastu- 
mo potraukį ir jos skaistumo didybę. Tai jaučiau taip 
tikrai ir taip aiškiai, jog juo ilgiau šią madoną stebėjau, 
juo gyvesnis man darėsi Maškos vaizdas“ (t. p.). Taigi: 
ne motina, ne mergelė, ne karalienė ir ne šventoji, o 

mano palies sesuo — štai kas yra Rafaelio madona. Brolio 
meilės jausmas yra prieiga jai įsisavinti. Tai jausmas, ku- 
riuo madona yra atsigabenama į žiūrovo dabartį; tai vi- 
durkis, kuris išaiškina visa, kas anksčiau buvo joje ne- 
suprantama ar nesutaikoma. Mano sesuo nėra man kara- 
lienė, o dar mažiau deivė; sesers šventumas yra mano 
pergyvenamas nieku būdu ne pamaldumo jai lytimi; se- 
sers grožis Manęs nestebina ir neužkeri, nes jis yra man 
pažįstamas nuo pat mažumės; juo labiau jis nekelia ma- 
nyje aistros ir todėl nepavergia. Broliškosios. meilės švie- 
soje Kirejevskis sugebėjo išsiaiškinti visus Rafaelio ma- 
donos paveikslų sandus objektyviai ir visus jos sukeltus 
įspūdžius subjektyviai. Brolio meilės įtaigaujama Rafaelio 
madona tapo jam artima bei sava; ši meilė perkėlė mado- 
ną į Kirejevskio dabartį taip stipriai, jog kiti pinakotekos 
paveikslai jam „pasidarė — kaip pats prisipažįsta,— be- 
veik nebesuprantami“; net į Rubenso ir van Dycko kūri- 
nius jis žiūrėjo „kaip į tapetus“ (t. p.). 

Kas tad atsitiko su Rafaelio madona Kirejevskio inter- 
pretacijoje?— Jau sakėme, kad kūrinio atvirybė yra būti- 
na interpretacijos sąlyga: interpretuojame tik tai, kas pa- 
čia savo sąranga nėra vienaprasmiška bei vienatiksliška, 
o atvira prasmės bei tikslo neaprėžtybei. Antra vertus, ta 
pati kūrinio atvirybė yra ir jo svetimumo priežastis. Kol 
kūrinys stovi prieš mus gryna savo neaprėžtybe, tol jis 
į mus nekalba, nes neturi nei kuo prabilti, nei ko pasa- 
kyti; tol ir mes patys nežinome, kaip jo atžvilgiu laikytis: 
kūrinio atvirybė žadina mumyse šaltą abejingumą. Inter- 
pretuodami mes todėl ir dedame kūrinio atvirybėn tam 
tikrą tašką, vadinasi, nubrėžiame jo neaprėžtybei vidurkį. 
Kirejevskio interpretacijoje toksai vidurkis buvo brolio 
meilė seseriai. Kol kūrinio atvirybė tokio vidurkio neturi, 
jis mus glumina, nes mes negalime suvesti vienybėn at- 
skirų kūrinio dalių; mes regime šias dalis gana aiškiai, 
bet jas laikanti bei jungianti visuma išsprūsta iš mūsų 
žvilgio, taip kad mes kūrinio „nesuprantame“. O nesu- 
prantamas kūrinys lieka šalia mūsų, kaip Rafaelio madona 
kuri laiką buvo likusi šalia Kirejevskio. Tačiau kai tik 
kūrinio atvirybė įgyja mūsų jam teikiamą vidurkį, tuojau 
šisai vidurkis patraukia savęspi visas kūrinio dalis da- 
leles ir sujungia jas vienybėn. Tuomet kūrinys stoja prieš 
mus jau nebe kaip pakrika dalių suma, bet kaip vieninga 
visuma. Jis įgyja aiškiai aprėžtą pavidalą, pasidaro mums 
suprantamas ir net patrauklus, kaip Rafaelio madona Ki- 

rejevskiui. Interpretacija yra kūrinio visumos nukreipimas 
į mūsų jam teikiamą vidurkį ir jo dalių sutelkimas aplin- 
kui šį vidurkį. Tai pati pirmoji esminė jos žymė. 

Kai kūrinys įgyja vidurkį ir visus savo sandus sutel- 
kia aplinkui jį, jis savaime virsta uZdaru, nes kur yra 
vidurkis, ten atvirybė yra jo apsprendžiama. O apspręsta 
atvirybė nebėra atvirybė: interpretuotas kūrinys buvoja 
uždarai. Todėl interpretacija anaiptol nėra kūrinio atsklei- 
dimas, kai kaip ji dažnai esti suprantama; atvirkščiai, ji yra 
kūrinio užskleidimas müsaja mintimi ar mūsuoju jausmu. 
Ir kaip tik čia slypi. interpretavimo priešingybė tyrimui. 
Akmens luito negalime interpretuoti todėl, kad jis yra 


uždaras' pačia gamtine savo sąranga. Užtat jį galime Lirti, 


šią jo sąrangą nagrinėti ir jos sandus bei jų veikimą pa- 
žinti. Tuo būdu akmuo — tai tinka ne tik gamtos, bet ir 
technikos padarams — atsiskleidžia ir darosi tarsi perregi- 
mas-mūsų protui. Mokslo pažanga kaip tik ir glūdi jo 
galioje padaryti daiktus vis perregimesnius. Nūn iš to 
paties akmens ištašytą statulą jau interpretuojame, nes 
čia daiktas yra pakeltas į kūrinio rangą ir virtęs atviru, 
todėl ieškąsis vidurkio kaip kelio į mūsų dvasią, kad taptų 
vienaprasmis ir -todėl: mums suprantamas . bei savas. In- 
terpretuodami suteikiame jam šį vidurkį, sykiu tačiau už- 
skleidžiame jo atvirybę, padarydami jį tuo mums savą. 
Bibi čio koripi E SS kūrinys mums 


dalą teikiančiuoju žiūrėjimų — Bere Sehen”, su- 
prasdamas „žiūrėjimą“ ne kaip gryną akies organo veiki- 
mą, o kaip „dvasinę pagavą (Erfassung)“ !'%. Ši pagava tad 


ir suteikia kūriniui pavidalą. Tačiau kiekvienas' pavidalas ` 


-uždaras:-pavidalas“ ir "atvirybė išskiria vienas kitą. 
Įgijus kūriniui tam tikrą pavidalą, dingsta jo atvirumas bet 
kckiam pavidalui. Pavidalą teikiančioji pagava — žiūrėji- 
mas (tapyba, skulptüra), girdejimas (muzika), supratimas 
(filosofija) — baigiasi, Sedlmayrio žodžiais tariant, „api- 
pavidalintu žiūrėjimu (gestaltetes Sehen)“, kaip mūsosios 
interpretacijos pasekme (t. p.). a antroji esminė inter- 
pretacijos savybė. - 

Interpretacinis užskleidimas tačiau anaiptol nėra. kūri; 
nio virtimas daiktų, uždaru pačia objektyvine savo sąran- 
ga. Sekdami R. Guardini'u, esame sakę, kad interpretuoti 
zTeiškia aiškintis kūrinį savu „būdu, aiškintis sau ir savaip. 
Interpretavimo palyginimas su tyrimu patvirtina šią min- 

tį visu plotu. Tirdami kokį nors daiktą, mes jį atveriame 
visiems; kiekvienas gali pažinti tyrimo atskleistus daikto 
sandus bei jų veikimą. Tyrimu prabyla daiktas į visus, 
kadangi jis kalba pačiu savimi. Tuo tarpu interpretuodami 
teikiame kūrinio atvirybei savąjį. vidurkį — mūsų pažiū- 
ros, Mūsų minties, mūsų jausmo ar net ir nuotaikos lyti- 
mi. Užtat šis mūsų vidurkis užskleidžia kūrinį irgi tik 
mums patiems. Mūsų pagava paverčia kūrinio neaprėžtybę 
pavidalu mums, nes tai mūsų pagava. Objektyvine gi sa- 
vo sąranga kūrinys nekinta dėl to nė menkiausiai. Jis ir 
toliau buvoja kaip įkūnyta laisvės regimybė, vadinasi, 
kaip galimybė neaprėžtai interpretacijų aibei. Bet kol jis 
šitaip buvoja, jis buvoja ne mums. Savą mes padarome jį 
tik interpretuodami, vadinasi, atsigabendami į mūsąją da- 
bartį tiek laiko, tiek būklės atžvilgiu. Tuomet kūrinys bu- 
voja mums, bet nebe atvirai. Kitiems jis lieka ir toliau 
atviras, taip kad šie kiti gali jį interpretuoti irgi savu 
būdu: sau ir savaip. Interpretacija neverčia nė vieno, kaip 
kad tyrimo išvados verčia kiekvieną. Kūrinys visados lei- 
džiasi interpretuojamas vis kitaip ir tuo pačiu užskleidžia- 
mas irgi vis kitaip. Kūrinys buvoja priešgyniškai: jis yra 
ir atviras, ir uždaras kartu; atviras savyje kaip kūrėjo 
išdava ir uždaras mumyse kaip interpreto išdava. Kadan- 
gi tačiau jau pats kūrinio stebėjimas ar apmąstymas, va- 

dinamas, jo pagava, yra interpretacija, tai istoriškai mes ` 


visados gyvename jau interpretuotame pasaulyje. Tai nėra 
gamtinių daiktų pasaulis, kurį tiriame. Tai kultūrinių kü- 
rinių pasaulis, kurio atvirybę čia pat užskleidžiame sa- 
vomis pagavomis, kad buvotume „namie“, o ne „svetur“, 
nes atvirybėje turėti „namų“ negalima: kūrinys sava at- 
virybe yra benamis. Užtat sava interpretacija mes ji ir 
užskleidžiame, kad padarytume jį sava „gyvenviete“. Kū- 
rinio užskleidimas tik man ir sudaro tolimesnį būdingą 
interpretacijos bruožą. . 

.- Kūrinio užskleidimas tik man pagrindžia galop inter- 
pretacijy įvairybę bei kintamybę. Kūrinys buvoja kaip 
galimybė interpretuoti jį neaprėžtai ir lieka šia galimybe 
nepaliaujamai. Kiekviena interpretacija paverčia atvirą 
kūrinio galimybę uždara tikrenybe interpreto dvasioje, 
bet niekad nesunaikina jos kūrinio sąrangoje. Todėl kūri- 
nys gali turėti ir iš tikro turi daugybę interpretacijų — 
pagal laiko, tautos, visuomenės, asmens pobūdį. Net mes 
patys galime iš pagrindų. „keisti .sykį.mūsų „interpretuoto“ 
„kūrinio, aiškinimą, „teikdami jam kitokį vidurkį. Nė vieno 

kūrinio interpretacija nėra pastovi. E. Betti teisingai pa- 
stebi, kad interpretacija „niekad negali būti suvokiama 
kaip užbaigta ir galutinė, nes jokia interpretacija, net jei- 
gu ji pradžioje atrodytų ir labai įtikinanti, nesiduoda būti 
žmonijai primetama kaip nekintama” !%, Užtat būtų klai- 
da suprasti interpretaciją kaip kūrinio atbaigimą, tarsi 
kūrėjas būtų jį tik apmetęs, o interpretas jį užbaigtų, kad 
turėtume veikalą visa jo pilnatve. Anaiptol! Kūrinys pa- 
čia savo prigimtimi negali būti užbaigtas, jei užbaigimą 
suprasime kaip jo atvirybės išsėmimą. Joks veikalas negali 
būti interpretuotas galutinai, nes tai reikštų, kad kūrinys 
yra vienaprasmis ir kad interpretacija šią vieną jo pras- 
mę atseka, nusako ir tuo kūrinį išaiškina verčiamojo pa- 
žinimo būdu. Tokiu atveju, žinoma, apie jokią interpreta- 
cijos kaitą negalėtų būti nė kalbos, kaip jos negali būti 
apie tyrimu prieito pažinimo kaitą: kas tyrimo pažinta, 
lieka pažinta būtinu būdu visiems ir visados. Tuo tarpu 
kas interpretacijos pažinta, nėra nei privaloma, nei pasto- 
vu. Kaip tik todėl interpretacija ir negali būti kūrinio 
Wer e Kūrinio atvirybę užskleisti reiškia ne jį už- 
baigti, o tik jį aprėžti tam tikru pavidalu interpreto dva- 
siai ir visiems tiems, kurie šią dvasią laiko sava. 

Taip pat yra netikslu vadinti interpretaciją kūrybinio 
veiksmo aigaleiga, kaip tai daro E. Betti teigdamas, esą 
„interpretäs privalo pereiti hermeneutiniu büdu kürybini 
kelią priešinga linkme“, negu juo yra ėjęs pats kūrėjas 105, 
Net jei ir sutiktume, kad šitoks atbulinis kelias į kūrinio 
pradmę būtų įmanomas, vis dėlto turėtume paneigti Betti 
sampratą, kadangi jos pagrinde slypi prielaida, esą inter- 
pretas, atkeliavęs atbuliniu būdu į pradžią, atrastų tai, ką 
kūrėjas yra norėjęs kūriniu pasakyti. Tuo tarpu jau mi- 
nėjome ir čia dar sykį pabrėžiame, kad kūrinys yra dau- 
giau negu jo kūrėjo noras: kūrinys sako daugiau, negu 
aprėpia kūrėjo sąmonė, daugiau kaip tik savo atvirybe. 
Jeigu kūrinys būtų iš tikro tapatus kūrėjo užmojui, tai jis 
būtų jau paties kūrėjo užsklęstas ir tuo pačiu virtęs tech- 
niniu padaru ar moksliniu veikalu, kurių, kaip sakyta, ne- 
interpretuojame. Tai, kas yra prieinama interpretacijai, 
visados yra ir turi būti atvira; o tai, kas yra atvira, niekad 
nėra tapatu tam, ko norėjo šios atvirybės kūrėjas, kadangi 
kūrėjo noras visados yra aprėžtas, baigtinis ir todėl už- 
daras. Jo tapatybė kūriniui sunaikintų šiojo atvirybę. O 
jei kūrinys yra daugiau negu kūrėjo užmojis, tai eiga 
kūrybos keliu atgal nieko neprieitų: čia slypi biografinės 

interpretacijos nesėkmė. Užuot buvusi atgaleiga, inter- 
pretacija yra greičiau pirmyneiga, vadinasi, kūrybinio vei- 
ksmo pratęsimas tuo, kad atvira kūrinio galimybė čia 
esti paverčiama uždara jo tikrenybe, padarančia kūrinį 
gyvą bei prieinamą man pačiam, mano tautai, mano laikui. 
Kūriniai gyvena gi ne muziejuose ir ne bibliotekose, bet 
dvasinėje dabartyje. Interpretacija juos kaip tik ir pašau- 
kia į šią dabartį, vadinasi, į gyvastingą gyvenimą: inter- 
pretas įstato kūrinius į dabarties laiką ir erdvę, pratęsda- 
mas ar atnaujindamas kūrinio buvojimą istorijoje. 


3, Interpretacijos tiesa 


Šitoje vietoje kyla betgi abejonė: ar kūrinio užsklei- 
dimas mūsąja interpretacija nėra savavališkas veiksmas? 
Ar interpretacija ir subjektyvizmas nėra tapatūs? Kur 
rasti interpretacijai ribą ir kur glūdi jos tiesa? Kokiu at- 
veju ta ar kita interpretacija gali būti vadinama tikra?— 
Šiai abejonei suprasti ir kartu jai pergalėti žvilgtelėkime 
dar sykį į jau minėtą Rafaelio madonos interpretaciją. 
Jokiu atveju ir jokia prasme mes nesame verčiami sekti 
Kirejevskiu ir Rafaelio madoną interpretuoti kaip seserį. 
Mes galime interpretuoti ją ir kaip motiną, ir kaip mer- 
gelę, ir kaip karalienę, ir dar kaip kitaip. Tačiau ar tai 
reiškia, kad visos šios interpretacijos, stipriai skirdamosi 
viena nuo kitos, būtų savavališkos? Stebėdami Rafaelio 
madona kiek atidžiau, turėsime pripažinti, kad joje esa- 
ma kažko, kas įgalina interpretą artintis prie jos ir kaip 
prie sesers, ir kaip prie motinos, ir kaip prie mergelės, 
ir kaip prie karalienės, ir kaip prie šventosios... Kas yra 
tasai „kažkas“, nusakyti sąvokomis neįmanoma. Vadinki- 
me jį „kūrinio atvirybe“, teigdami, kad Rafaelio madona 
yra atvira priimti visus minėtus žiūrovo santykius su jos 
vaizdinamąja išraiška. Nes, būdamas objektyviai atviras, 
kūrinys leidžiasi objektyviai interpretuojamas tol, kol jo 
atvirybė įstengia šią interpretaciją priimti. O. visko. pri- 
imti ji neįstengia. Kūrinio atvirybė yra .ne.atvirybė-savy- 
„je, vadinasi, atsajai atvirybė, bet objekto atvirybe; ob- 
jekto, kuris daro kūrinio turinį arba temą. Rafaelio atveju 
„tai yra madonos atvirybė. Rafaelio madonos paveiks- 
lai gali būti tiek įvairiai interpretuojami, kiek šiam įvai- 

virybę, savaime gali būti ir interpretacijos vidurkis, šią 
atvirybę užskleidžiąs tam tikru aprėžtu pavidalu. Kiek- 
vienas toks pavidalas yra pateisinamas pačiu savo įtilpi- 
mu ir todėl nėra savavališkas. 

- „Sauvalia prasideda tada, kai interpreto teikiamas kūri- 
niui vidurkis prasilenkia "ši objekto arba temos. atvirybe, 
"būdamas ne šios atvirybės priimamas iš vidaus, o jai 
primetamas iš viršaus. Ką tai reiškia, gali mums paaiškinti 
vėl ta pati Rafaelio madona. Rafaelio madonos paveikslai 
vaizduoja moterį ypatingo būdingumo: jie nėra tų ar kitų 
moterų portretai, o vienos skirtinos moters būvio meninė 
išraiška, nors šiai išraiškai ir būtų tarnavusi ta ar kita 

istorinė moteris kaip modelis. Tačiau ne modelis čia yra 
paveikslo objektas arba tema, o anoji ypatinga moteris, 

kurią tikintieji vadina Dievo Motina, Mergele, Nekaltaja, 

Užtarėja, dangun Paimtąja ir t. t. Ši ypatinga moteris yra 
atvira savo büdingumu, ir šis jos būdingumas nurodo, ko- 
kioms interpretacijoms ji yra atvira, vadinasi, kokios in- 

terpretacijos gali būti jos būdingumo priimamos bei pa- 

teisinamos. Aukščiau minėtos interpretacijos — madonos 
kaip sesers, motinos, mergelės, karalienės — telpa į šios 
ypatingos moters būvio atvirybę, todėl jas ir laikome 
ne grynai subjektyviomis bei savavališkomis, o objektyviai 
pagrįstomis, vadinasi, pateisinamomis pačia jų galimybe. 

Tarkime betgi, kad kas nors panūsta interpretuoti Rafaelio 
madoną kaip amazone. Moters vaizdas apskritai yra ama- 
zoniškumui atviras: interpretuoti moterį kaip amazonę ga- 
lima. Tačiau vaizdas madonos kaip ypatingo būdingumo 
moters išskiria amazonę absoliučiai. Amazonės būdingu- 
mas stovi šalia madonos būdingumo: tai dvi atvirybės, 
buvojančios skirtingose plotmėse, todėl negalimos suvesti 
vienybėn. Jeigu tad kam ateitų galvon Rafaelio madoną 
interpretuoti amazonės prasme, tai toksai interpretas pra- 
silenktų su madonos atvirybe, ir jo interpretacija būtų iš 
tikro savavališka. Gi savavališka interpretacija iš viso 
nėra interpretacija, kadangi savo teikiamu vidurkiu ji kū- 
rinio nepaliečia, vadinasi, nepataiko į objektą, kurį norėtų 
interpretuoti. Prasilenkusi gi su objektu, interpretacija da- 
rosi tuščia ir galop virsta išmone. Be abejo, atskirais 
atvejais gali būti ginčijamasi, ar kuri interpretacija küri- 
nio atvirybėje telpa, ar netelpa; principe tačiau yra De 
abejotina, kad tik ta interpretacija yra pagrįsta, kuri savo 
teikiamu kūriniui vidurkiu neprasilenkia su kūrinio objek- 
tu arba tema. 

Tos ar kitos interpretacijos galimybė tilpti kūrinio te- 
mos atvirybėje ir sudaro objektyvinį jos pagrindą bei ap- 
saugą nuo sauvalios. Vis dėlto vieno šio pateisinimo dar, 
„nepakanka, kad interpretacija pralaužių interpreto dva: 
sią ir virstų istoriniu sandu. Be abejo, jokia interpretacija, 
kaip sakėme, nėra patvari: interpretacija nebuvoja isto- 
rijoje taip, kaip joje buvoja tyrimu laimėtos pažintys. 
Antra vertus, ne viena interpretacija pereina į viešąją 
nuomonę, kurį laiką ją apvaldydama ir kitas interpretaci- 
jas nuslegdama ar net paneigdama. Sakysime: M. K. Our: 
lionio paveikslų kaip lietuviškumo išraiškos interpretaci- 
ja mūsų dienomis yra aiškiai nustūmusi užnugarin tų pa- 
„čių paveikslų kaip žmogiškumo išraiškos interpretaciją 
(plg. V. Ivanovas), nors Čiurlionis bendrajam žmogišku- 
mui yra ne mažiau atviras kaip ir skirtinam lietuvišku- 
mui. Ir taip yra su visomis kūrinių interpretacijomis, vis 
tiek, ar jos būtų estetinės, ar filosofinės. Visos vyrau- 
jančios interpretacijos laiko eigoje kinta, čia išnirdamos, 
čia vėl dingdamos. Kodel?. Atsakyti į. tai gana lengva: 
todėl, kad jos įtikina arba nebejtikina. Jtikinamumas yra 
kiekvienos interpretacijos vyravimo laidas. Tai savaime 
aišku. Jau sunkiau yra įžvelgti, kuo interpretacija įtiki- 
na. Kame glūdi interpretacijos įtikinamumo pagrindas? Pa- 
ti galimybė interpretacijai tilpti kūrinio atvirybėje dar 
anaiptol nelaiduoja, kad ji bus ir priimta. Kirejevskio ma- 
donos kaip sesers interpretacija gražiai telpa madonos kaip 
objekto atvirybėje, ir vis dėlto Rafaelio madona kaip se- 
suo nėra perėjusi į meno interpretacijų istorinį lobyną. 
„Ji yra galima, pateisinama, prasminga ir vis dėlto ji bu- 
voja tik kaip įdomus bandymas, neperžengęs asmeninių 
interpreto pastangų. Tai rodo, kad interpretacijos įtikina- 
‚mumui reikia. kažko daugiau negu tik galimybės tilpti in- 
terpretuojamojo objekto atyirume. Kas tad yra šis „dau- 
giau“? Kas padaro, kad ta. ar kita interpretacija — bent 
kurį laiką — atrodo esanti :jtikinanti ir todėl esti mūsų 
priimama? | ser er Se: wo E M 

Tyrimo išvadų itikinamumas yra pagrįstas įrodymais. 
Kiek įrodymai yra tikri, tiek ir jais paremta išvada yra 
tikra. Be abejo, įrodymai: įvairuoja pagal mokslo pobūdį: 
matematikos ar fizikos įrodymai yra kitokie negu filolo- 
gijos ar archeologijos. Tačiau kiekvienas mokslas yra įro- 
dymų reikalingas, ir kiekviename moksle jie vaidina le- 
miamąjį vaidmenį šio mokslo tiesos reikalui; nes mokslo 
tiesa yra sprendimo atitikimas daiktą. Daiktas apsprendžia 

mokslinę ištarą paskutiniuoju savo žodžiu. Įrodymai ir yra 
šisai daikto žodis. Jie daiktą prabildo: šitaip yra todėl, 
kad iaip sako pats daiktas, tyrimo prakalbintas įrodymų 
lytimi. Tyrimas pačia savo esme yra įrodomasis mąstymas. 
Visai priešinga yra mąstymo elgsena, interpretuojant 
kūrinį. Nors Rafaelio madonos kaip sesers interpretacija 
ir yra galima bei pateisinama, tačiau jai pagrįsti Kirejevs- 
kis neteikia jokių įrodymų. Ar tai metodinis trūkumas? 
Anaiptol! Nes interpretacijoje įrodymų iš viso.būti negali. 
Interpretacijoje kalba juk ne interpretuojamasis dalykas,— 
būdamas atviras, jis iš viso prabilti negali — bet inter- 
pretuojantysis asmuo, teikdamas kūrinio atvirybei savą 
vidurkį. Tiesa, šis vidurkis privalo išsitekti objekto atvi- 
rume: tai sąlyga būti jam pateisinamam. Vis dėlto šis 
vidurkis nėra imamas iš objekto sąrangos, kaip mokslinio 
tyrimo atvejais, o iš paties interpreto dvasios. Sava sąran- 
ga kūrinys yra pajėgus tokį vidurkį priimti, tačiau pats 
savyje jis jo neturi, nes jeigu tokį vidurkį kūrinys turėtų, 
tai jis turėtų jį tik vieną, ir mes galėtume jį rasti bei savo 
istafomis nusakyti, ' vadinasi, galėtume kūrinį tirti lygiai 
ta pačia prasme, kokia tiriame ir daiktą. Bet tuomet jis ir _ 
būtų ne kūrinys, o daiktas. Kūrinio atvirybė yra sąranginė 
jo: paruošia priimti jam“interpreto teikiamą vidurkį. Bet 
pats vidurkis ir jo teikimas yra interpreto asmens daly- 
kai, kilę iš jo dvasios, todėl pažymėti šios dvasios bruo- 
žais. Kaip tad interpretas galėtų įrodyti, kodėl jis kūriniui 
teikia šį, o ne kurį kitą vidurkį? Kokiu būdu Kirejevskis 
galėtų įrodyti, kad tik broliškas meilumas, kaip jis teigia, 
yra prieiga įsisavinti Rafaelio madona? Galimybė inter- 
pretaciją įrodyti sunaikintų asmeninį ir praeinantį jos 
pobūdį, paversdama ją verčiamuoju pažinimu, ir tuo būdu 
sužlugdytų pačią interpretaciją kaip gnoseologinį matme- 
nį, nes „įrodyta interpretacija“ yra prieštaravimas. Jeigu 
interpretacija kaip pažinsena yra iš viso galima ir tikrovi- 
nė, tai tik todėl, kad ji vyksta anapus įrodomojo mąsty- 
mo. Interpretavimas yra mąstymas, esmiškai laisvas nuo 
įrodymų, vadinasi, laisvai kyląs ir laisvai priimamas. 
“ Iš kur tad semiasi galios interpretacijos įtikinamumas? 
Kodėl mes ją priimame kaip tikrą, vadinasi, kaip tiesą? 
Kas laiduoja šią tiesą?— Jau sakėme, kad vidurkio teiki- 
mas kūrinio atvirybei visą kūrinį nukreipia šio vidurkio 
linkui ir visus jo sandus bei dalis sutelkia aplinkui šį vi- 
durkį. Tuo būdu kūrinys virsta aprėžtu pavidalu. Ir štai 
šiame pavidale kaip tik ir glūdi interpretacijos tiesa. Juo 

kūrinio interpretacija yra pajėgesnė padaryti kūrinį san- 
darų. juo ji pati yra teisingesnė ir patikimesnė. Kitaip 
sakant, juo giliau kūriniui suteiktas vidurkis patraukia 
savęspi jo sandus bei dalis, juo aiškiau mes šiuos sandus 
bei dalis ano vidurkio šviesoje suvokiame, juo pats šis 
vidurkis yra tikresnis. Interpretacijos tiesa yra pe Fus 


kita, kaip kūriniui suteikto vidurkio švytėjimas. kūrinio, 


visumoje ir alskirose jo dalyse.. Jei šis vidurkis perskver- 
bia visą kūrinį ligi pat jo dalių tiek, jog šios dalys atrodo 
esančios kiekviena savo vietoje, tuomet interpretacija da- 
rosi itikima ir priimtina. Interpretacija įtikina ne įrody- 
mais, kurie būtų šalia jos, bet savimi pačia kaip švytin- 
čia kūrinyje ligi atskirų jo dalių aiškumo ryšium su visu- 
ma. Interpretacijos tiesa yra jos įvykdyta kūrinio sanglau- 
da (cohaerentia). 

Nuosekliai tad kiekviena interpretacija rūpestingai 
stengiasi parodyti, kiek ir kaip jos teikiamas vidurkis iš- 
plinta kūrinio dalyse, kiek ir kaip jis šias dalis perskver- 
bia ir kiek ankštai jis suveda jas vienybėn, sukurdamas 
griežtai aprėžtą pavidalą. Kaip ryškų ir, mūsų pažiūra, 
sėkmingą tokių pastangų pavyzdį galėtume paminėti: me- 
no sričiai — gotinės katedros interpretaciją H. Sedlmay- 
rio veikale „Katedros kilmė“ (1950), filosofijos sričiai — 
naujųjų amžių filosofijos interpretaciją H. Rombacho kny- 
goje „Substancija, sistema, struktūra“ (1965—1966). Abiem 
atvejais aiškiai regėti, kaip interpretai savų objektų arba 
temų atvirybėn deda tam tikrą vidurkį ir paskiau atseka 
šio vidurkio skleidimąsi atskirose ano objekto dalyse bei 
jo veikmenyse. H. Sedlmayris teikia gotinės katedros at- 
virybei dangiškosios Jeruzalės idėją ir, sklaidydamas ka- 
tedros sandus,— statybinę jos sąrangą, jos sietynus (coro- 
nae arba lustra), jos langus su vitražais, jos statulas, jos 
altorių, net jos pabaisas, — randa aną idėją visur įvykdytą 
tiesiog pojūtiniu būdu: „„Dangiškąją katedros prasmę su- 
gauname pirmoje eilėje ne protu, bet ją tiesiog regime, 
girdime, užuodžiamė ir ragaujame; net ir vaikas galėtų 
ja pajausti“ !%, H. Rombachas sklaido naujųjų amžių filo- 
sofiją kaip perėjimą nuo substancijos ontologijos į funk- 
cijos ontologiją: šis perėjimas yra jo vidurkis, dedamas į 
naujosios filosofijos atvirybę ir randamas visuose šios 
filosofijos išsivystymo tarpsniuose bei atstovuose, prade- 
dant jau vėlyvųjų viduramžių nominalizmu (neigiamasis 
tarpsnis). Funkcijos vaidmuo vis labiau ryškėjąs, užim- 
damas substancijos vaidmens vietą ir savimi apspręsda- 

mas tolimesnę filosofavimo eigą ir visą būsimąjį jo po- 
būdį: „Sistemų metas yra praėjęs... Yra atėjęs struktū- 
ros laikas. Struktūra yra ne tik mąstymo objektas; ji yra 
mąstymo. lytis, ji yra pats mąstymas... Struktūra yra vi- 
sados struktūros istorija arba savęs pačios kėlimas aikš- 
ten“ 7, kas ir padaro, kad filosofija apmąsto nebe būsmą, 
o tapsmą, nebe ko nors išsivystymą, o vyksmą savyje. 
Abejose — tiek Sedlmayrio, -tiek Rombacho — pastangose 
jauste jausti, kad šių interpretacijų tiesa yra jų vidurkio 
švytėjimas atskirose interpretuojamų objektų (gotinės ka- 
tedros ir naujųjų amžių filosofijos) dalyse: kiek šios inter- 
pretacijos pajėgia perskverbti teikiamų vidurkiu katedros 
sąrangą ir filosofijos lytis bei idėjas, tiek jos yra įtikinan- 
čios. Užtat atskirų interpretuojamojo objekto dalių nuš- 
vietimas interpreto teikiamu vidurkiu yra kiekvienos in- 
terpretacijos pagrindinis uždavinys. Šisai nušvietimas ir 
stoja įrodymų vieton. Tai ir yra interpretacijos kelias į 
tiesą. O kūrinio dalių sanglauda vienyben aprėžiu bei 
ryškiu pavidalu yra pati interpretacijos Liesa. , 


4, Interpretacinis . filosofavimo pobūdis 


. Pagrindinių interpretacijos savybių apžvalga rodo, kad 
jos visos yra tolygios aukščiau aprašytoms filosofijos sa- 
vybėms: interpretacijos įvairumas atitinka filosofijos ivai- 
rumą, interpretacijos kintamumas — filosofijos kintamu- 
mą, interpretacijos asmeniškumas — filosofijos asmenisku- 
mą, interpretacijos priėmimo laisvė — filosofijos priėmimo 
laisvę. Jeigu tad esama dviejų esmiškai skirtingų pažin- 
senų — tyrimo ir interpretacijos— tai nė kiek neabejo- 
dami turime pripažinti, kad filosofijai visu plotu tinka tik 
interpretacinė pažinsena. Filosofavimas telpa interpreta- 
vime kaip žmogiškojo pažinimo būde. Filosofuoti reiškia 
ne tirti, o interpretuoti. “ u Re 

Tuo betgi nusakome dar. tik bendraja filosofavimo gi- 
mine, būtent: kiekvienas“ filosofavimas .yra interpretavi- 
mas, tačiau ne kiekvienas interpretavimas yra filosofavi- 
mas. Filosofija priklauso interpretacijos sričiai. Bet šiai 
sričiai priklauso ne tik filosofija. Jai priklauso ir vad. 
dvasios (W. Dilthey) arba kultūros (H. Rickert) mokslai, 

"tai yra kiekvienas pažintinis žmogaus artinimasis prie sa- 
vo paties kūrinio. Visa, kas turi kūrinio bruožų, yra. in- 
terpretuojama; neinterpretuojamas, kaip sakėme, lieka tik 

grynas daiktas. Dar daugiau. Meno plotmėje interpreta- 
cija ne kartą peržengia pažintinį santykį, virsdama tiesio- 
giniu kūrinio patyrimu: muzikas (dirigentas, pianistas, dai- 
nininkas. ..) interpretuoja muzikinį kūrinį, jį atlikdamas; 
režisierius ir artistas interpretuoja draminį kūrinį, jį sce- 
noje rodydami; tačiau jie interpretuoja jį nebe gnoseolo-, 
giškai, kaip tai daro, sakysime, muzikos ar literatūros 
kritikas, bet estetiškai. Interpretacijos laukas yra gana 
platus, ir interpretacijos rūšių esama įvairių, tačiau jos 
visos yra tos pačios esmės ir turi tas pačias savybes. Jos 
skiriasi viena nuo kitos ne tuo, kdd interpretuoja, bet tuo, 
ką interpretuoja, vadinasi, ne formaline esme, o materia- 
liniu objektu. Jeigu tad filosofija yra viena iš interpreta- 
cijos rūšių, turinti jos esmę ir jos savybes, tai ir ji skiriasi 
nuo kitų interpretacijų irgi tik savo objektu, vadinasi, 
tuo, ką interpretuoja. Užtat savaime ir klausiame: ką gi 
filosofija interpretuoja? = 
Rasti filosofinės interpretacijos objektą yra gana pa- 
prasta. Jau pačioje šios studijos pradžioje sakėme, kad 
būtis yra klausiamasis filosofijos tikslas mąstymo pradžio- 
je ir klausiamoji išdava mąstymo pabaigoje, tačiau niekad 
ne pasiklausiamasis objektas mąstymo vyksme. Būties kaip 
tikslo siekti ir ją kaip išdavą pasiekti filosofija gali tik 
pasiklausdamą „būtybę. Tačiau būtybės pasiklausimas vi- 
sados vyksta būties akivaizdoje, kadangi jis vyksta būties 
dėlei; būtis nuolat dunkso filosofijos akiratyje, lenkdama 
savęspi kiekvieną filosofinį klausimą. Nuosekliai tad ir 
tiesioginis filosofavimo objektas yra būtybė kaip būtybė, 
vadinasi, kaip būnančioji. Filosofuodami pasiklausiame bū- 
tybę, ne kiek ji yra ši ar ana (akmuo, augmuo, žmogus. . .), 
bet kiek ji iš viso yra. Mes norime žinoti, ką reiškia, kad 
būtybė būna, kodėl ji būna, kaip ji būna ir t. t. Visi klau- 
simai, filosofijos kreipiami į būtybę, būtinu būdu telkiasi 
aplink būtybės buvimą. Tai ir yra LT posakių „kaip 
būtybė“ arba „būtybė kaip tokia". Šiais posakiais yra iš- 
reiškiamas anasai nuolatinis filosofuojančiojo žmogaus 
žvilgis į būtį: žvilgis, kuris vienintelis padaro mąstymą 
filosofinį ir kurio joks mąstytojas neprivalo stokti, norė- 
damas iš tikro filosofuoti. Šiuo atžvilgiu, atrodo, nesama 
didesnių abejonių ar ginčų. Jau nuo Aristotelio laikų ži- 
nome, kad filosofija atsideda būtybei kaip būtybei, Pa- ` 
žiūros išsiskiria tik klausiant, kodė! filosofija tai daro, 
tačiau jos sutaria, kad filosofija tai daro, vadinasi, kad 
filosofavimo objektas iš tikro yra būtybė kaip'tokia*“" 


i Laser weem, 

Jeigu tad filosofuoti reiškia interpretuoti, tai savaime 
aišku, kad filosofinės interpretacijos objektas yra ne kas 
kita, kaip pats filosofavimo objektas arba būtybė kaip bü- 
tybė. Todėl į klausimą, ką filosofija interpretuoja, turime 
atsakyti: filosofija interpretuoja. būtybę kaip būtybę. Filo- 
sofinės interpretacijos objektas yra būtybė kaip būnan- 
čioji. Tuo filosofija ir skiriasi nuo visų kitų interpretacijos 
rūšių. Ji su jomis sutaria tuo, kad interpretuoja, tačiau ji 
nuo jų skiriasi tuo, ką interpretuoja. Visos kitos interpre- 
tacijos užsiima būtybe kaip šia ar ana; filosofija yra vie- 
nintelė, kuri interpretuoja būtybę kaip tokią, vadinasi, 
sklaido ja būties akiratyje. Būtybė kaip pasiklausiamasis 
filosofijos objektas yra kartu ir filosofinės interpretacijos 
objektas: pasiklausti būtybę būties dėlei reiškia ją inter- 
pretuoti. Interpretuodama būtybę, filosofija tikisi pasiek- 
sianti būtį. 

Tuo priartėjame prie filosofijos aptarimo. Mūsų ap- 
mąstymo eigoje stengėmės kelti aikštėn du sandus, kurie 
filosofijai yra esminiai, būtent jos pažinimo objektą ir jos 
pažinimo būdą. Nūnai regime, kad filosofinio pažinimo ob- 
jektas yra būtybė kaip būtybė, o filosofinio pažinimo bū- 
das arba filosofinė pažinsena yra interpretacija. Filoso- 
fija pažįsta būtybę kaip tokią ir ji tai pasiekia interpreta- 
vimo keliu. Sujungę šias dvi išvadas loginėn vienybėn, 


gauname filosofijos apibrėžtį: filosofija yxa, būtybės. kaip. 


„būtybės „intezprelacija, Iš sykio mus suglumina ir net nu- 
"Stebina loginis šios apibrėžties paprastumas. Tačiau me- 
tafiziškai žiūrint, ši apibrėžtis talpina savyje visa, kas 
būdinga filosofijos esmei ir kas ją skiria nuo bet kurios 
kitos žmogiškojo pažinimo srities. Sykiu ji išreiškia ir 
filosofijos pastangą mąstymu atskleisti būtį kaip būtybės 
pagrindą. 

Būdama interpretacija, filosofija skiriasi nuo kiekvieno 
mokslo, kuris savo objekto neinterpretuoja, o jį tiria. In- 
terpretacinis filosofijos pobūdis perkelia ją į esmiskai ki- 
tokią plotmę negu ta, kurioje buvoja bet kuris mokslas, 
reiškiąsis savo išdavomis verčiamojo žinojimo lytimi. Šiuo 
atžvilgiu filosofija skiriasi nuo mokslo tiek materialiai, 
vadinasi, savo pažinimo objektu, tiek formaliai, vadinasi, 
savo pažinimo būdu. Čia glūdi priežastis, kodėl visą laiką 
primygtinai teigiame, kad filosofija nėra ir negali būti 
mokslas. Antra..vertus, interpretacinis filosofijos pobüdis 
jungia ją su visomis tomis žmogiškojo pažinimo sritimis, 
kuriose vyrauja ne. tyrimas, o interpretacija: tai visa kul- 

tūrinė sritis, kiek ji yra žmogiškoji kūryba ir kiek joje 
persvaros turi ne gamtinis kultūrinį kūrinį nešąs daiktas, o 
pats šisai kūrinys. Šiuo atžvilgiu filosofija skiriasi nuo 
kultūrinės kūrybos pažinimo tik materialiai, vadinasi, tuo, 
kad ji turi kitą objektą, būtent būtybę kaip būtybę, tuo 
tarpu visos kitos sritys svarsto savo objektus ne ontologi- 
nėje jų bendrybėje, o tik ontinėje jų skirtybėje. Forma- 
liai tačiau filosofija kaip interpretacija yra tos pačios es- 
mės kaip ir visas kultūrinės kūrybos pažinimas, kuris taip 
pat yra ne daikto tyrimas, o kūrinio interpretavimas. Mi- 
nėtoji tad filosofijos apibrėžtis atskleidžia tiek filosofijos 
savarankiškumą, tiek jos sąryšingumą: filosofija išsiskiria 
iš tyrimo ir yra savarankiška mokslo atžvilgiu, bet ji įsi- 
jungia į interpretaciją ir dalijaši sava pažinsena su visu 
kitu interpretaciniu pažinimu; ji yra nuo visko skirtinga 
savojo pažinimo objektu, tačiau: ji yra daugeliui gimininga 
"savojo pažinimo būdu. Interpretuodama būtybę kaip bü- 
tybę, filosofija atsiskleidžia kaip savita ir pirmykštė — tai- 
gi ne išvestinė — žmogiškojo būvio apraiška, kuri iš jo- 
kios kitos apraiškos nekyla ir į jokią kitą apraišką negali 
būti suvesta. 

Kas yra šioje filosofijos apibrėžtyje nauja?— Materiali- 
nis iilosofavimo objektas arba būtybė kaip būtybė yra li- 
kęs joje toks pat, koks yra buvęs, kaip sakėme, jau nuo 
Aristotelio laikų. Filosofija visados atsideda būtybei kaip 
tokiai, ir jokia filosofijos aptartis negali šio objekto nei 
išleisti, nei esmiškai keisti. Naujas betgi yra atsakymas į 
klausimą, kaip filosofija šiam objektui atsideda arba kaip 
ji jį svarsto, būtent interpreiuodama. Keldami tai aikštėn, 
mėginame papildyti filosofijos esmės sampratą, kuri pa- 
prastai išsisemdavusi nurodymu į filosofijos pažinimo ma- 
terialinį objektą, išleisdama iš akių formalinį filosofijos 
pažinimo būdą ir todėl sudarydama įspūdį, tarsi filosofijos 
pažinimas nesiskirtų nuo kiekvieno kito — net ir moksli- 
nio — pažinimo. Kreipdami ypatingą dėmesį į filosofiją 
kaip interpretaciją, norime pabrėžti, kad filosofija turi ne 
tik savitą objektą, bet ir savitą pažinseną, vadinamą in- 
terpretacija. Nuosekliai tad interpretaciją įjungiame į pa- 
čios filosofijos apibrėžtį kaip skirtiną jos žymę ryšium su 
tiriamuoju pažinimu. Tai ir yra naujas sandas filosofijos 
aptartyje. Materialinis filosofijos pažinimo objektas arba 
būtybė kaip būtybė niekad nėra buvęs filosofijos istorijos 
eigoje suabejotas ar paneigtas. Formalinis filosofijos pa- 
žinimo būdas tačiau niekad nėra buvęs sąmoningai keltas 

bei ryškintas. Tik pačiu pastaruoju metu pradedama nu- 
vokli, kad filosofija artinasi prie savo objekto kitaip negu 
mokslas ir kad šis „kitaip“ glūdi interpretacijoje 108, Tej- 
kiama filosofijos aptartimi mes mėginame šią nuovoką 
paversti sąvoka, vadinasi, metafizine įžvalga į filosofinio 
pažinimo esmę. 

Tačiau kaip tik todėl, kad interpretacinis filosofijos 
pobūdis yra buvęs tik nuvokiamas, o ne aiškiai suvokia- 
mas, jis yra likęs neišryškintas ligi galo, neklausiant ir 
neapmąstant, ką gi iš tikro reiškia interpretuoti būtybę 
kaip tokią. Užtat filosofijos kaip būtybės interpretacijos 
aptartis anaiptol nėra mūsų apmastymo užbaiga, o grei- 
čiau jo pradžia. Įžvelgę interpretacinį filosofijos pobūdį, 
mes imamės iš tikrųjų filosofuoti, vadinasi, pasiklausti bū- 
tybę būties dėlei ir pamažu žengti šiosios linkui. Juk 
visos šios studijos pagrindinis uždavinys, kaip įvade mi- 
nėta, yra pasiklausti ne kurią pavyzdinę būtybę, o sklai- 
dyti pačią filosofiją kaip pažintinę elgseną su būtybe, ieš- 
kant šios elgsenos esmės ir klausiant, ką filosofija yra da- 
riusi su būtybe ilgos savo istorijos metu. Atsakymą į šį 
klausimą, atrodo, jau būsime radę: atsidedama būtybei 
kaip tokiai, filosofija yra ją interpreiavusi. Bet štai šis 

k atsakymas tuoj pat virsta tolimesniu klausimu. Mes jau 
žinome, kas yra interpretacija, būtent atsigabenimas ob- 
„jekto į savą dabartį, teikiant jo atvirybei vidurki ir jo 
dalis vieningai sutelkiant aplink šį vidurkį. Mes taip pat 
žinome, kas yra būtybė kaip tokia, būtent tai, kas yra 
būties grindžiama“ bei laikoma buvime, darant, kad būtų 
šis tas, o ne niekis. Abi filosofijos aptarties pusės mums 
yra gana aiškios. Tačiau kaip jos sąlygoja viena kitą? Kas, 
yra būtybė interpretacijai ir kas yra interpretacija būty- 
bei? Kas yra būtybė, kad ji galima interpretuoti, ir ką 
vykdo interpretacija, teikdama būtybei vidurkį? Štai klau- 
simas, kuris savaime plaukia iš filosofijos apibrėžties ir 
kurio sklaida, tikimės, padės mums laimėti naują meta- 
fizinę izvalga, mesdama naujos šviesos būtybės sampra- 
tai ir tuo įgalindama mus žengti vėl Vieną žingsnį SNE 
būčiai atskleistų. 


IV. ANTROJI METAFIZINĖ ĮŽVALGA 


Pirmąją metafizinę įžvalgą į būtybės sąrangą laimėjo- 
me, pasiklausdami filosofiją jos kilmės atžvilgiu, būtent: 

filosofija yra daugialytė todėl, kad ji kyla iš įvairių šalti- 
nių, kurie patys savo ruožtu teka iš „gelmės“ matmens 
būtybėje. Filosofijos kilmės sklaida įgalino mus suvokti, 
kad būiybė nėra vienamale, bet kad ji turi kitą matmenį, 
kurį vaizdingai, nes dar tik formaliai, pavadinome „gel- 
me“ ir kuris, atsivėręs Mąstančiajam, kelia jam arba nuos- 
tabą, arba abejonę; arba kančią ir tuo žadina klausimą 
kaip pradinę filosofavimo lytį. Filosofijos kilmė nurodo į 
gelminę būtybės sąrangą ir tuo pateisina pirmąjį mūsų 
žingsni būties linkui. 

Nūn betgi esame žengę jau ir antrąjį žingsnį, pasi- 
klausdami filosofiją jos esmės reikalu ir rasdami šią esmę 
būtybės kaip tokios interpretacijoje. Užtat mums dabar 
reikia vėl kreiptis į filosofiją jau nebe jos kilmės, bet jos 
esmės atžvilgiu ir vėl klausti, ką filosofijos esmė tartų 
apie būtybę. Pirmiau klausėme, kokiu pagrindu žmogus 
esti būtybės nustebinamas, suabejodinamas ar kęsdina- 
mas, kad pradėtų filosofuoti. Dabar klausiame, kokiu pa- 
grinču žmogus yra būtybės įgalinamas interpretuoti ją 
kaip būtybę arba, kitaip tariant, kokios. sąrangos turi būti 
būtybė, kad leistųsi interpretuojama. . - 

Atsakymas į šį klausimą slypi interpretacijos esmėje, 
remiantis jau minėtu Parmenido ‘dėsniu; kad materialinis 
objekto pažinimas reikalauja formalinio pažinimo kaip 
sąlygos. Mūsų klausimui tai reiškia: jei filosofija būtybę 
vienaip ar kitaip interpretuoja, ji turi žinoti, kad būtybė 
iš viso yra galima interpretuoti, vadinasi, kad tarp bū- 
tybės sąrangos ir interpretacijos esmės esama vidinio ati- 
tikmens. Be tokio formalinio žinojimo materialinis būtybės 
interpretavimas būtų neįmanomas, nes, kaip sakyta, ne 
kiekvienas dalykas gali būti interpretuojamas. Jeigu betgi 
filosofija visą savo istorijos metą būtybę kaip būtybę in- 
terpretavo, tai ji ir žinojo, kad jos objektas interpretaci- 
jai yra prieinamas, kaip kad žmogus žino, kad automo- 
bilis — ne medis ir ne akmuo — yra vairavimui prieina- 
mas, nors Materialiai vairuoti jis ir nemokėtų. 

Šio formalinio žinojimo mes dabar filosofiją ir klausia- 
me, Mes norime, kad filosofija tartų, kas yra būtybė, jei 
ji yra galima interpretuoti ir iš tikro yra interpretuojama. 
Interpretacijų, o tuo pačiu ir filosofijų įvairybė mūsų 
klausimo anaiptol nesuzlugdo. Priešingai, ji tik patvirtina, 
kad iormalus pagrindas interpretuoti būtybei kaip tokiai 
lieka visur ir visados tas pats, nors materialiai interpre- 
tacijos ir labai skirtųsi viena nuo kitos. Vairuoti automo- 

bilį, laivą ar lėktuvą materialiai nėra tas pat; pats tačiau 
vairavimas kaip formalus norimos linkmės teikimas erd- 
vėje yra visur tas pats. Vienaip interpretuota būtybė gali 
filosofiniu savo pavidalu būti ir labai skirtinga nuo kitaip 
interpretuotos, bet sava galimybe būti interpretuojama ji 
yra ta pati kiekvienoje interpretacijoje. Šios tad galimy- 
bės dabar ir ieškome kaip metafizinės ištaros, plaukiančios 
iš filosofijos esmės atskleidimo. 


1. Būtybė kaip kūrinys 


Būtybės galimybė būti interpretuojamai geriausiai at- 
siskleidžia palyginant tyrimą kaip mokslinę pažinseną su 
interpretacija kaip filosofine pažinsena. Šiuo atveju, kaip 
ir daugeliu kitų, mokslo ir filosofijos sugretinimas veda į 
gilesnį jų abiejų pažinimą. 

Materialiai žiūrint, mokslai yra labai įvairūs: kiekvie- 
nas tiria vis kitokį objektą. Formaliai tačiau visi jie yra 
tos pačios esmės, kadangi visi turi tą patį pažinimo būdą, 
būtent tyrimą: mokslas pažįsta tik tirdamas. Ir tai nėra 
atsitiktinybe. Tyrimas kaip mokslinė pažinsena yra sąly- 
gojamas paties mokslinio objekto. Gali šis objektas būti 
ir labai įvairus, pradedant pirmykštėmis atomo dalelytėmis 
ir baigiant loginio mąstymo dėsniais '99, tačiau visur ir 
visados jis lieka daiktas; kitaip sakant, visur ir visados jis 
turi daiktinę sąrangą kaip įkūnytą būtinybę. Jei objektas 
atsiskleidžia esąs kitokios sąrangos, sakysime, jeigu jis 
veikia laisvai, tuomet jo sąranga neatitinka tyrimo esmės, 
ir mokslas nepajėgia tokio objekto sava pažinsena pagau- 
ti. Kur objektas nėra būtinybės įkūnijimas, ten jis nėra 
nė mokslo objektas. Iš to plaukia išvada, kad žinodami, 
jog mokslas atsideda tam ar kitam objektui, tuo pačiu ži- 
nome, kad šis objektas yra daiktas, vadinasi, neša savimi 
būtinybę, ją sava sąranga regimai reiškia ir kaip tik todėl 
leidžiasi būti tiriamas. Materialiai mes galime šio objekto 
ir nepažinti, formaliai betgi jis sava esme bei vidine są- 
ranga mums yra aiškus: jis priklauso daikto kategorijai. 
Tyrimas ir daiktas atitinka vienas kitą, taip kad tyrimas 
savaime nurodo į daiktinį tiriamojo pobūdį. 

Tas pat yra ir su interpretacija. Ir jos objektas visur 
ir visados yra tos pačios formalinės esmės, nepaisant ma- 
terialiniy jo skirtybių, kurios tikrovėje kildina įvairių 
įvairiausių interpretacijos atšakų. Muzikinės simfonijos in- 

terpretacija yra kitokia negu gotinės katedros; istorinė 
karo žygių interpretacija yra vėl kitokia negu filosofinių 
sistemų. Materialiai visi šie objektai buvoja kiekvienas 
vis kitoje plotmėje: muzikinis, architektūrinis, istorinis, 
filosofinis objektas skiriasi pačia savo prigimtimi. Ir vis 
dėlto visi jie yra interpretuojami, būtent todėl, kad visi 
turi tokią sąrangą, kuri atitinka interpretacijos esmę. Visi 
šie objektai yra kūriniai, vadinasi, iš laisvės kilę ir laisvę 
nešą kaip apsprendžiamąjį vidaus pradą. Interpretacija ne- 
pagauna daikto sąrangos, kaip tyrimas nepagauna kūrinio 
sąrangos, nes tarp šių dvejetų (tyrimas — kūrinys, inter- 
pretacija — daiktas) nėra atitikmens, kaip jo nėra tarp 
būtinybės ir laisvės. Užtat interpretacija pagauna kūrinį 
kaip tikrąjį savo objektą, kadangi kūrinys įkūnija savimi 
tai, kuo laikosi ir pati interpretacija, būtent laisvę atvi- 
Tybės pavidalu: Kiekviena interpretacija remiasi šia atvi- 
rybe ir kiekvienu savo veikmeniu į ją nurodo. Jeigu tad 
žinome, kad kuris nors objektas gali būti ir iš tikro yra 
interpretuojamas, tuo pačiu žinome, kad jis yra kūrinys. 
Interpretacija ir jos objekto kūriniškumas yra dvi to pa- 
ties dalyko pusės, taip kad viena savaime ir būtinai nu- 
rodo į kitą kaip savo buvojimo sąlygą. 
Tai reikia įsakmiai pabrėžti, kad įžvelgtume, kokiu 
griežtai loginiu būtinumu plaukia išvada, turinti pagrin- 
dinę svarbą visam tolimesniam mūsų apmastymui: 
Jeigu filosofija yra interpretacija ir jei filosofijos ob- 
jektas yra būtybė kaip būtybė, tai reiškia, kad tarp fi- 
losofijos kaip interpretacijos ir būtybės kaip būtybės 
esama sqranginio atitikmens; šis gi atitikmuo reikalauja, 
kad interpretacijos objektas turėtų kūrinio sąrangą; nuo- 
sekliai tad ir būtybė kaip tokia turi turėti kūrinio sq- 
rangą, kad galėtų būti filosofijos interpretuojama. 

Tai silogizmas, neišvengiamai susiklostęs iš visų tų min- 

čių, kurias ligi šiol sklaidėme. 

Jo premisos vargu ar gali būti abejotinos. Vargu ar 
kas, sakysime, neigtų, kad filosofijos objektas yra būtybė 
kaip būtybė — net ir tie, kurie norėtų filosofiją paversti 
mokslu (E. Husserl). Net ir marksizme, kuris nuolatos kal- 
ba apie „mokslinę“ filosofiją, kuriasi būtybės kaip tokios 
„Mokslas“, vengiant, tiesa, žodžio „metafizika“, užtat var- 
tojant vis labiau Zodi „ontologija“ !!9. Nes atsisakius fi- 
losofijai būtybės -kaip tokios, liktų jai tik būtybė kaip ši 
ar ana, kurią visiškai teisėtai savinasi mokslai, atimdami 
tuo filosofijai pagrindą iš viso prasmingai buvoti. Būtybė 

kaip būtybė yra vienintelis objektas, kuriam atsidėdama 
filosofija įprasmina pati save.— Taip pat vargu ar abe- 
jotina, kad filosofija yra interpretacija, nes tokios abejo- 
nės atveju filosofija turėtų būti tyrimas sava pažinsena 
ir mokslas savu pavidalu. Būdama gi mokslas, ji turėtų 
būti viena vienintelė, kaip ir kiekvienas kitas mokslas. Vi- 
sur ir visados turėdama tą patį objektą ir tyrimą kaip šio 
objekto pažinimo būdą, filosofija nieku būdu negalėtų 
virsti dauginga, kaip daugingu nėra virtęs nė vienas mok- 
slas. Tuo tarpu regėjome, kad filosofija nėra viena ir ne- 
gali būti viena. Tačiau jos daugingumas kaip kilmės skir- 
tingumas gali būti suprastas ir pateisintas tik tuo atveju, 
jei filosofija yra interpretacija. Šiuo atveju ji dalijasi in- 
terpretacijos apskritai likimu — galėti aiškinti tą patį ob- 
jektą neaprėpiama įvairybių eile. Betgi ši įvairybė lei- 
džiasi pagrindžiama tik interpretacijos esme, o ne tiria- 
muoju pobūdžiu. Filosofija tad yra: arba tyrimas ir šiuo 
atveju viena vienintelė; tuomet istorinis jos daugingumas 
yra ištisas didžiulis žmogiškojo mąstymo klystkelis; arba 
interpretacija ir šiuo atveju savaime daugialypė; tuomet 
istorinis jos įvairumas yra esminio jos daugingumo iš- 
raiška. Tai dvijulė, neturinti jokios trečios išeities. 
Jeigu tad minėto silogizmo premisos yra neabejotinos, 
tai neabejotina yra tuomet ir pati išvada, būtent: būlybė 
kaip būtybė yra kūrinys. Nes jei būtybė būtų daiktinio 
pobūdžio, tai filosofinė interpretacija negalėtų jos pagau- 
ti ir bet koks filosofavimas būtų neįmanomas, kaip ne- 
įmanomas yra „laisvės mokslas“. Tik būtybė kaip kūrinys 
įgalina filosofiją. Tai ir yra atsakymas į klausimą, ką fi- 
losofijos esmės sklaida taria apie būtybę kaip būtybę: 
būdama interpretacija, filosofija savo esme atskleidžia 
mums būtybę kaip kūrinį. Be abejo, ir šis atsakymas dar 
tik formalinė įžvalga. Vis dėlto ji atveria nelauktų pers- 
pektyvų. Ž 
Visų pirma būtybė, būdama kūrininės sąrangos, yra 
tuo pačiu santykis, vadinasi, buvojanti ne savyje ir ne 
sau, o kitame ar kitam, kas ir sudaro santykio esmę (ha- 
bitudo vel respectus ad aliguid). Mūsų meto vad. „trans- 
cendentalinė filosofija“ (E. Coreth, J. Marėchal, K. Rah- 
ner) yra pastebėjusi, kad nėra, kantiškai kalbant, „dalyko 
savyje“, kuris buvotų be jokio ryšio su pažįstančiuoju sub- 
jektu: kas nėra santykyje su pažinimu, to iš viso nėra — 
ne tik mums, bet ir savyje !!!, Šis betgi teiginys yra tei- 
singas tik iš dalies. Transcendentalinės filosofijos atsto- 

vai yra neatkreipę dėmesio į tai, kad esama dviejų vi- 
siškai skirtingų „dalyko“ kategorijų, turinčių kitokią są- 
rangą, todėl kitaip buvojančių ir jų pažinimo atžvilgiu: 
tai kūrinio ir daikto kategorijos. Būdamos skirtingos on- 
tologiškai, jos buvoja skirtingai ir gnoseologiškai. Daik- 
tas pažinimui yra abuojas, kadangi yra uždaras savyje. 
Net ir neturėdamas jokio santykio su pažįstančiuoju sub- 
jektu,— vis tiek, ar šis būtų patirtinis, ar transcendentali- 
nis Aš,— daiktas pats savimi yra ir būna: nepažinimo at- 
veju daikto nėra tik man. Tuo tarpu kūrinys yra pažini- 
mui (interpretacijos prasme) apspręstas pačia savo sąran- 
ga, kadangi jis yra kilęs kaip santykis ir todėl buvoja 
tik kaip santykis. Būti santykiu kūriniui yra ne atsitik- 
tinybė, o pati jo būsena: kūrinys kaip kūrinys buvoja tik 
tiek, kiek buvoja ryšium su jį paZistanciuoju, tai yra in- 
terpretuojančiuoju subjektu. Kūrinys nėra kilęs, kad bu- 
votų kaip nepriklausoma, savyje išsitenkanti substancija 
(in se stans), bet kaip tai, kas yra susiję su autoriumi 
kilmės atžvilgiu ir kas yra apspręsta interpretui trukmės 
atžvilgiu. Jūros dugne gulinti, smėliu apnešta ir niekieno 
nežinoma statula nebebuvoja kaip kūrinys — ne tik man, 
bet ir savyje; ji buvoja tik kaip marmuro gabalas, vadi- 
nasi, kaip daiktas. Kūriniškumas yra santykinė kategorija, 
nešama bei laikoma interpretacijos — jau pačiu, kaip mi- 
nėjome, stebėjimo veiksmu. Išnykus interpretacijai, iš- 
nyksta ir šantykis, o su juo ir kūriniškumas. Tuomet lieka 
tik kūriniškumą- laikąs objekto daiktiškumas. Nuosekliai 
tad kūrinys, kurio niekas nesuvokia kaip kūrinio, nė ne- 
buvoja kaip kūrinys. Iš to plaukia išvada, kad būtybė, 
atsiskleisdama kaip kūrinys, savaime negali būti mąsto- 
ma kaip substancija, vadinasi, kaip besilaikanti ir išsise- 
mianti savimi; ji gali būti mąstoma tik kaip santykis, va- 
dinasi, apspręsta kitam, kad būtų šiojo interpretuojama 
ir tuo būdu savo santykinėje būsenoje laikoma. Tarp bū- 
. tybes ir jos interpretacijos esama esminio atitikmens po- 
linkio (habitus) kitam prasme: būtybė „ilgisi“ interpreta- 
cijos, o interpretacija „ieškosi“ būtybės. Jeigu būtybė ir 
pranoksta interpretaciją logiškai, tai ontologiškai ji atsi- 
skleidžia kaip kūrinys tik interpretacijos paliesta, vadina- 
si, tik suėjusi santykin su ją pažįstančiąja dvasia. Pažini- 
mas būtybei yra tai, kas statulai jos iškėlimas iš jūros 
gelmių žmogiškojo stebėjimo bei vertinimo plotmen. San- 
tykinė būtybės ir jos interpretacijos sąsaja yra RER 
išvada iš kūrininio būtybės sąrangos pobūdžio. 

Tai įgalina mus kiek patikslinti ir ankstesnę filosofijos 
kilmės ištarą apie būtybę, būtent: būlybė yra „gelmė“, 
Sklaidydami pirmąją metafizinę įžvalgą, teigėme, kad bū- 
tybė neišsisemia savo regimybe, bet kad. ji turi dar ir kitą 
matmenį, kuriame slypi metafizinė filosofijos kilmė ir an- 
tropologiniai šios kilmės šaltiniai — nuostaba, abejonė ir 
kančia. Tačiau anoje vietoje neatsakėme į klausimą, kas 
gi sudaro ši „gelmės“ matmenį bütybeje. Suvokę nün, 
kad būtybė yra kūrinys ir kad ji kaip kūrinys buvoja 
santykio būdu, galime į aną klausimą atsakyti jau gana 
aiškiai: gelminis būtybės matmuo yra jos kaip kūrinio 
atvirybė. Kūrinine savo sąranga apspręsta būti kitam, bū- 
tybė savaime yra atvira. Santykis kaip polinkis (habitudo, 
respectus) kitam yra uždarumo priešingybė. Todėl visa, 
kas buvoja santykio būdu, yra atvira, atskleista, neaprėž- 
ta, neuždara. Tai anaiptol nėra būtybės neatbaigtumas, 
kaip tai aiškinti yra linkęs vad. „krikščioniškasis egzis- 
tencializmas" (G. Marcel, P. Wust), nes neatbaigtas 
gali būti tik daiktas, nieku būdu ne kūrinys. Juk būti 
neatbaigtam reiškia būti dar nepasiekusiam savos pilny- 
bės: gilės daigas yra neatbaigtas ąžuolas, ratai be sėdynių 
yra neatbaigtas vežimas. Tačiau „sava pilnybė“ yra pačia 
sąvoka aprėžtybė. Neatbaigtas daiktas anaiptol nėra atvi- 
ras, o tik paprasčiausiai nepilnas. Tuo, kad jis „savos 
pilnybės“ siekia, jis savaime darosi uždaras — kaip tik 
šiuo savo siekiniu. Daiktą galima užbaigti, kadangi jis turi 
vieną kryptį ir vieną planą, sudarytą pagal tuos ar kitus 
dėsnius (fizikinius, biologinius, psichologinius). Pažinda- 
mi šiuos dėsnius ir juos vykdydami, galime neužbaigtą 
daiktą pratęsti ligi jo užbaigos ir tuo suteikti jam jo 
pilnybę. Tačiau tai neturi nieko bendro su kūrinio atviru- 
mu. Kūrinys visados yra užbaigtas. Net ir paveikslo apy- 
braiža yra jau visuma, kurios pratęsti neįmanoma. Jeigu 
kuris nors kūrinys lieka iš tikro neužbaigtas, jo niekas 
užbaigti nebepajėgia, kadangi savo atvirybėje jis neturi 
dėsningos linkmės, kuria einant būtų galima pasiekti kū- 
rinio „galą“ ir tuo jį užbaigti. F. Schuberto „Neuzbaigto- 
ji — die Unvollendete“ liks amžinai neužbaigta. Kūrinio 
atvirybė yra jo kilimo iš laisvės išraiška, todėl neturi 
dėsnių, kurie jai teiktų vieną planą, vedantį kūrinį prie 
„galo“, nes atvirybė ir galas yra prieštaraujančios sąvokos. 
Šią tad būtybės atvirybę ir vadiname „gelme“. Atviry- 

bė iš tikro yra neišsemiama bedugnė, atsivėrusi pažįstan- 
čiajam subjektui kaip jo interpretacijos laukas, jokia skir- 

tina interpretacija nepripildomas ir neaprepiamas. Bū- 
tybės „gelmė“ yra jos atvirybė, o jos atvirybė yra jos 
kūriniškumas. Kūrininė būtybės sąranga padaro ją atvirą, 
o jos atvirumas padaro ją bedugnę. Būtų būtybė daiktinio 
pobūdžio, tai jokios „gelmės“ ji neturėtų, kaip jos neturi 
nė vienas daiktas. Daiktas išsisemia savo regimybe, todėl 
turi galą ir gali būti ištirtas ligi galo. Net jei marksistinis 
teiginys, esą medžiaga yra begalinė savo trukme, savo 
apimtimi ir savo gyliu, būtų ir teisingas, tai ir šiuo atveju 
medžiaga jokio „gelmės“ matmens neturėtų: ji buvotų 
tik taip, kaip buvoja matematinė „begalybė“, vadinasi, 
„eilė“, kuriai visados galima pridurti dar vieną dydį, me- 
džiagos atveju dar vieną, fizikiškai kalbant, jos sąrangos 
pirmykštę „dalelytę“, kuri tačiau yra toks pat aprėžtas 
daiktas, kaip ir visos pirmesnės dalelytės. Gelmę gali tu- 
reti lik visuma, niekad ne suma, nors šioji ir būtų neuž- 
baigiama. Kūrinys kaip tik ir yra tokia visuma, susida- 
ranti ne iš dalių, o iš jame įkūnyto prado skleidimosi sa- 
vose dalyse. Užtat tik kūriniui tinka dėsnis, kad visuma 
yra pirmesnė už savo dalis. Kūrinys visados yra „daugiau“ 
negu jo dalys ar jo regimybe. Šis tad „daugiau“ ir sudaro 
„gelmę“ visos tos kategorijos, kurią vadiname kūriniu, 
Būtybės kaip kūrinio šviesoje aiškėja ir filosofijos kil- 
mės savotiškumas. Sklaidydami šią kilmę teigėme, kad 
būtybės „gelmė“, iš kurios srūva filosofijos šaltiniai, reiš- 
kiasi priešingybėmis: iš jos kyla ne tik nuostaba kaip an- 
tropologinis atoveikis į pasaulio darną, bet ir ąbejonė 
bei kančia kaip antropologiniai atoveikiai į mus supančią 
klastą ir maišatį, kurie sunaikina nuostabą. Gelminis būty- 
bės matmuo yra priešingybių samplaika. Jeigu betgi būti 
kūriniu reiškia būti atviram, tuomet ši samplaika darosi 
suprantama, nes būti atviram reiškia būti prieinamam ne 
tik darnai, bet ir klastai, ir maišačiai, ne tik teigimui, bet 
ir neigimui. Atvirybė yra priešingybių sambūvio plotmė, 
Todėl ji ir gali pažadinti žmoguje priešingų atoveikių į jo- 
je buvojančius priešingus pradmenis. O iš šių priešingų 
atoveikių gali kilti ir iš tikro kyla priešingos interpretaci- 
jos. Būtybės atvirybė leidžiasi būti interpretuojama ne tik 
įvairiai, bet ir priešingai: ką vienas mąstytojas teigia, ki- 
tas gali tai neigti, ir abi šios interpretacijos esti būtybės 
atvirumo priimamos bei nešamos. Filosofijos priešingybės 
išsitenka šalia viena kitos. Filosofijos istorijoje idealiz- 
mas buvoja šalia materializmo, intuicionizmas šalia racio- 
nalizmo, subjektyvizmas šalia objektyvizmo, nė vienas De: 

prarasdamas „lygių teisių“, nė vienas nesudarydamas že- 
mesnės pakopos kitam „aukštesniajam“, nė vienas nenu- 
slėgiamas vad. „tiesos mastu“, kaip tai yra mokslo atveju. 
Istorinis filosofijos įvairumas yra būtybės atvirumo ap- 
raiška. Filosofija įvykdo tikrovėje tai, kuo būtybė yra 
savo galimybeje, Užtat filosofijos istorija yra kartu ir 
būtybės istorija: laiko tėkmėje būtybė skleidžiasi inter- 
pretaciniais filosofijos pavidalais. 
Svarbiausia betgi, kad būtybės kaip kūrinio samprata 
ryškiai kelia aikštėn būtį kaip būtybės pagrindą. Pakar- 
todami esame teige, kad galutinis filosofijos klausimas yra 
ne būtybė, o būtis. Tačiau šis klausimas negali būti atsa- 
komas ir net nė keliamas tol, kol būtybė — sąmoningai ar 
nesąmoningai — yra suvokiama daiktiškai, nes tokiu atve- 
ju neįmanoma įžvelgti logiškai būtino ryšio tarp būties 
kaip pagrindo ir būtybės kaip pagrįstosios. Kad būtybė 
turi būti pagrįsta, galima suprasti tik sklaidant pačią bū- 
tybę ir tik joje randant jos pagrindimo būtinybę. Juk 
būtybės buvimo pagrindas yra daugiau negu kosmologinė 
priežastis: šioji grindžia, tiesa, būtybę, tačiau ne kaip 
tokią, o tik kaip šią ar aną, vadinasi, tik ontiškai, bet ne 
ontologiskai. Todėl priežastingumo kategorijos ir nepa- 
kanka, kad būtis iškiltų sąmonės švieson kaip būtybės 
buvimo grindėja. Tai įvyksta visu loginiu svarumu tik ta- 
da, kai peržengiame kosmologinę priežastį ir prasiskver- 
biame į naują matmenį, būtent į kūrinio maimenį. Tik 
būtybė kaip kūrinys atskleidžia mums savojo pagrindimo 
būtinybę tiek ontologiškai, kad buvotų iš viso (nėra kūri- 
nio be kūrėjo), tiek gnoseologiškai, kad būtų pažinta (nė- 
ra kūrinio be interpreto). Tik būtybės kaip kūrinio švie- 
soje būtis nustoja buvusi tiek atitrauktinė sąvoka, kuri 
nieko negrindžia, o pati reikalauja būti grindžiama (uni- 
versalia in re), tiek kosmologinė priežastis, kuri grindžia 
esmę, bet ne buvimą. Bütybes kaip kūrinio šviesoje būtis 
apsireiškia kaip būtybės peržengėja. Egzistencinės mūsų 
dienų filosofijos iškelta ir mūsų meto mąstyme įtvirtinta 
ontologinė skirtybė kaip „Ne tarp būtybės ir būties“ !!2 
(apie tai kalbėsime vėliau platokai) įgyja tikrovinį pobū- 
dį tiktai būtybės kaip kūrinio sampratoje. Kitaip tariant, 
kelias į būtį kaip pagrindą eina per būtybę kaip kūrinį, 
nes tik kūrinys pačia sąvoka reikalauja būti pagrįstas. 
Štai kodėl, atskleidę būtybę kaip kūrinį, manome tuo pa- 
čiu atvėrę kelią bei būdą būties klausimui kelti bei jam 
atsakyti. i 

2. Filosofija kaip įvykis 


Būtybės kaip kūrinio šviesoje atsiskleidžia ir pačios fi- 
losofijos tikrasis pobūdis: būti ne kokiu nors šalutiniu 
veikmeniu žmogaus būvyje, o šio būvio vidurkiu arba 
„pagrindiniu jo įvykiu“, kaip metafiziką vadina Heide- 
ggeris '#. Nes kol būtybė yra mąstoma daiktiškai, tol fi- 
losofija visados buvoja žinijos- pakraštyje, kadangi ji, pa- 
lyginta su moksliniu tyrimu, pasirodo esanti nepajėgi iš- 
aiškinti daikto prigimčiai: šiąją išaiškina tik mokslas, 
„Mokslas yra galybė“ (Fr. Bacon) ta prasme, kad jo pa- 
galba žmogus kaip pažinimo subjektas priverčia atsiver- 
ti daiktą kaip pažinimo objektą, kuris sava sąranga yra 
uždaras ir todėl nėra savimi pačiu apspręstas, kad būtų 
pažintas. Mokslas pagauna savą objektą visados tik prie- 
varta. Daiktas neprabyla „sava valia" ir kas esąs nepasa- 
ko savaime: jis turi būti prabildintas. Tai mokslas pasiekia 
daikto tyrimu, . kuris nėra įmanomas be bandymo (experi- 
mentum), 4 bandymas = be didesnes ar mažesnės prievar- 
tos. Laboratorija, kurioje daiktas prabyla, visados yra šio- 
jo „kalėj imas” ir „kankinimas“, kad išduotų savas „pas- 
laptis“. Štai kodėl mokslas yra galia: mokslu žmogus. pa- 
saulyje ne tik susivokia, bet ir pasaulį apvaldo, nes 
būtinybėje susivokti ir reiškia palenkti'ją saviems porei- 
kiams. 

„Filosofija gi tokios galios neturi. Būdama interpretacija 
ir tuo pačiu nepagaudama daikto prigimties, ji žmogui 
nepadeda nei pasaulyje susivokti) pažintiniu būdu, nei tuo 
labiau jo apvaldyti techniniu "būdu. Šia prasme filosofija 
yra nenaudinga ir nereikalinga. Jos pažinimas mokslinio 
pažinimo akivaizdoje atrodo esąs tik nieko neįpareigojąs 
ir nieko neišaiškinąs svaičiojimas. Daikto kaip pažinimo 
objekto ir tyrimo kaip pažinimo būdo šviesoje filosofija 
anaiptol nėra įvykis. Viskas betgi pakinta, susidūrus D. 
losofijai kaip interpretacijai su būtybe kaip kūriniu. Kü- 
rinio „akivaizdoje. filosofija 18 tikro yra. įvykis: filosofuoti 
„čia Teiškia įvykdyti. Čia filosofija stovi arčiausiai „prie 
muzikinės „interpretacijos, „kurioje „vienintelėje „kūrinys. 
ivyksta; "gaidos yra kūrėjo, muzika — interpreto. Užtat da- 
bar ir klausiame: ką ir kaip filosofija įvykdo, būtybę in- 
terpretuodama? Ir tik atsakius į šį klausimą, paaiškės galop, 
kas filosofija iš tikro yra. 

Filosofas nefilosofuoja, kad tik filosofuotų, kaip daili- 
ninkas netapo, kad tik tapytų: abu siekia tam tikros iš- 


199 


= 


davos. Galima sutikti su pažiūra, kad pati filosofija kaip 
žmogiškojo būvio apraiška netarnaujanti niekam kitam: 
nei teologijai, kaip seniau, nei mokslui, kaip dabar; ji 
esanti nepalenkiama jokiam viršiniam tikslui, o turinti 
prasmę savyje (J. Pieper). Tačiau tai nereiškia, kad filoso- 
favimas kaip prasmingas veiksmas išsisemtų pačiu šiuo 
veiksmu. Kaip kiekvienas veiksmas, taip ir filosofavimas 
įsikūnija tam tikroje išdavoje: mes filosofuojame, kad 
ką nors pasiektume,— tebūnie tai tik klausimas, kaip filo- 
'sofavima supranta K. Jaspersas, nes kelti klausimą reiškia 
jau žinoti, ko klausiame, vadinasi, jau turėti tam“ tikrą. 
„išdavą. Gali ši išdava būti išvystyta į ištisą. sistemą, kaip 
Aristotelio, Tomo Akviniečio ar Hegelio atveju; gali ji 
būti įkūnyta tik apybraižose, kaip dažno rusų mąstytojo 
raštuose; gali ji likti tik aforizmas, kaip Nietzsche's ar 
'Wittgensteino mąstyme, — kiekvienu atveju, ji yra tai, ka- 
me filosofavimas regimai įsikūnija. 
Patį artimiausiąjį ir tiesioginį filosofavimo siekinį va- 
.diname.istara: filosofas visų pirma siekia nusakyti, kad 
„tai ir tai“ ar „taip ir taip“ yra. Logiškai žiūrint, šisai 
„yra“ sudaro jungtį (copula) tarp veiksnio ir tarinio, pvz., 
ąžuolas yra medis, Nagrinėjant tačiau ištaros sąrangą pa- 
sirodo, kad „yra“ niekad neišsisemia formalinės jungtieš 
veikmeniu, nes tarti, kad kas nors yra, reiškia priskirti 
šiam „kas nors“ buvimą, o tuo pačiu peržengti loginę bei 
gramatinę plotmę ir pakilti į metafizini matmenį. Todėl 
ištara nėra grynai loginės prigimties, kaip ją norėtų su- 
vokti logistikos atstovai (G. Boole, R. Carnap, G. Frege, 
H. Reichenbach, E. Schröder, A. Tarski ir KLL Ištara yra 
metafizinė savo esme !!* Nusakydama, kad kas nors yra, 
ji tuo pačiu nusako būtybę kaip būtybę, nes priskirti kam 
nors buvimą —,,ąžuolas yra medis"— reiškia peržengti pa- 
tirtinį (meta ta physika) būtybės kaip šios ar anos pobūdį. 
Kad ąžuolas yra medis, galime suvokti ne tirdami ąžuolą, 
o apmąstydami buvimą. Jokia botanikos mokslo priemonė 
nėra pajėgi atskleisti, kad kas nors yra. Šia prasme moks- 
las nėra galia; šia prasmę galia yra tik filosofija. Užtat ir 
JStara anaiptol nėra žodžių. junginys, turįs tik loginę pras- 
mę. Loginė prasmė, jungianti žodžius į sakinį, atsiremia į 
ontologinį ištaros pagrindą „yra“ ir kaip tik todėl peržen- 
gia formalinę logikos plotme. Ištara yra išraiška to, „kas 
„būtybėje įvyksta filosofavimo V veiksmu.— Kas tad čia 
įvyksta? 
Šį klausimą nušviečia Senojo Testamento pasakojimas, 

esą žmogus davęs gyvūnams vardus: „Viešpats Dievas nu- 
žiedė (formavit) iš žemės visus lauko žvėris bei dangaus 
paukščius ir atsivedė juos prie žmogaus pasižiūrėtų, kokiu 
vardu jis juos pašauks. Ir kaip žmogus šaukė kiekvieną 
gyvūną, toks ir buvo jo vardas“ (Pr 2, 19). Tai prasmuo 
žmogaus santykiui su pasauliu. Šio prasmens reikšmei 
suprasti pridurkime, kad duoti vardą Izraelio mąstyme rei- 
škė paskirti būtybę kuriam nors ypatingam veikmeniui: 
Abramas buvo pavadintas „„Abraomu“ todėl, kad buvo 
paskirtas būti „daugybės tautų protėviu“ (Pr 17, 6); Za- 
charijo sūnus buvo pavadintas „Jonu“, kadangi buvo pa- 
šauktas būti Kristaus pirmtaku (plg. Lk 1, 17, 76); pats 
Kristus gavo vardą „Jėzus“, kadangi turėjo viešpatauti 
„Jokūbo namams per amžius“ (Lk 1, 33). Paskyrimo bei 
pašaukimo pranešimas ėjo kartu ir su vardo paskelbimu. 
Ta pati vardo reikšmė slypi ir gyvūnų pavadinime. Šaukti 
žvėrį ar paukštį vardu reiškia nusakyti jo paskirtį — ne 
moksline tyrimo, bet filosofine interpretavimo prasme. Gy- 
vūnai kaip gamtos padarai jau yra „paskirti“ bei „api- 
brėžti" juos kildinusių būtinybės dėsnių. Pavadinti juos 
vardu šiuo atžvilgiu reikštų teikti jiems tik žodinę prielipą. 
Tačiau „Pradžios knygos“ autorius pergyveno gyvūnus 
anaiptol ne kaip gamtos daiktus, o kaip tiesioginius Vieš- 
paties kūrinius, kurie buvoja jo akivaizdoje sava atvirybe, 
vadinasi, dar neapibrėžti ir nepaskirti. Juos pavadindamas, 
žmogus kaip tik juos apibrėžia bei paskiria. Kitaip sa- 
kant, kiekvienas kūrinys — vis tiek, ar jis būtų žmogaus, 
ar Dievo — yra reikalingas interpretacijos, kad buvotų 
kaip paskirtasis. Susidūręs su kūrinių, žmogus tučtuojau jį 
interpretuoja, tai yra nusako jo paskirtį bei prasmę. Gy- 
vūnų šaukimas vardais yra tokios interpretacijos vaizdas. 
Šis vaizdas kaip prasmuo gali mums padėti suprasti ir 
filosofinę būtybės kaip būtybės interpretaciją, įsikūnijan- 
čią ištaros lytimi: išlūra yra būtybės apsprendimas. Tai 
naujas pavidalas, kurį būtybė įgyja filosofinio interpreta- 
vimo veiksmu. Interpretuota būtybė buvoja jau kaip ap- 
spręstoji. Mes filosofuojame todėl, kad apspręstume būty- 
be jos.atvirybejejarba, vaizdingai kalbanty“kad pašauktu- 
me ją „vardu“ ir kad šisai mūsų pašaukimas būtų kartu 
„ir jos paskyrimas, tai yra jos prasmė. Tai nėra išskaitymas 
arba dešifravimas to, kas būtybėje būtų buvę ženklais 
pridengta ir todėl paslėpta, kaip filosofinę interpretaciją 
supranta, sakysime, G. Marcelis, palygindamas ją su muzi- 
kinių gaidy skaitymu: „Gaidy skaitymas,— pasak Marce- 

Aio,— atitinka tą, ką aš vadinu mąstymu apskritai“ !!5, nes 
„gaidų skaitymas“ yra dviprasmė sąvoka. Galima gaidas 
skaityti, suvokiant jų muzikinę sąrangą: tai muzikos moks- 
lo uždavinys, neturįs jokio panašumo su filosofine būty- 
bės interpretacija. Galima betgi gaidas skaityti, paverčiant 
jas Muzika: tai muzikos meno uždavinys, labai artimas fi- 
losofinei būtybės interpretacijai, tačiau labai tolimas de- 
šifravimui, kadangi gaidos anaiptol nėra „kriptogramos, 
vadinasi, tekstas, slepiąs savyje šalutinę prasmę“ (8, kaip 
jas aiškina Marcelis. Gaidos yra muzikinio kūrinio atvi- 
rybės sutartiniai — tarkime: net dirbtiniai — ženklai. Mu- 
zikas menininkas (ne muzikas mokslininkas), skaitydamas 
šiuos ženklus, apsprendžia paties kūrinio atvirybę sava 
interpretacija: muzika kyla ne iš gaidų skaitymo, o iš. 
anos atvirybės interpretacinio apsprendimo kūrinio atliki- 
mu. Muzika yra galima ir be gaidų. 
Tas pat vyksta ir filosofinėje būtybės interpretacijoje. 
Filosofinė interpretacija nėra ko nors būtybėje paslėpto 
Yatidengimas, bet jossatvirybes suėmimas į tam tikrą ap- 
LS pavidalą. Interpretuodamas būtybę, filosofas teikia 
jos atvirumui tam tikrą vidurkį, aplink kurį jis būtybę 
sutelkia ir tuo būdu jos atvirumą aprėžia./ Filosofine in- 
„terpretacija yra būtybės apmatas. Kol būtybė buvoja ne- 
"interpretuota, tol ji buvoja nesavai, kadangi ji, būdama 
kūrinys, yra, kaip sakėme, apspręsta būti kitam. Tačiau 
būti kitam ji gali tik tada, kai esti paliečiama interpreta- 
cijos. Tik interpretacija suveda būtybę vienybėn su mąs- 
tančiuoju subjektu, įvykdydama būtybės apsprendimą bū- 
ti santykiu. Filosofavimo veiksmu suteiktas būtybei pavi- 
dalas arba jos apmatas yra vienybė tarp būtybės kaip 
kūrinio ir filosofo kaip interpreto. Todėl šis apmatas nėra 
grynai objektyvus, kaip mokslo išdavos, kuriomis kalba 
tik daiktas. Bet jis nėra nė grynai subjektyvus, kaip vaiz- 
‚duotes padariniai, kuriais kalba tik žmogus, en 


"būtybės. kaip | kūrinio. santykinis-pobūdis.. „buvoti. kian, 

„Buvoti kitam reiškia betgi turėti antrininką Jarba, atis 
traukčiau kalbant, atitikmenį kaip antrąjį santykio narį, 
kuris šiam santykiui yra taip lygiai apspręstas kaip ir pir- 
masis narys. Būtybės atveju toksai antrininkas yra ne kas 
kitas, kaip žmogus. Juk jeigu būtybė savo atvirybė yra 
apspręsta būti interpretuojama, tai ją pažįstantysis subjek- 
tas yra savaime apspręstas interpretuoti: „ filosofija kaip 
būtybės apmatas yra neatskiriama nuo žmogaus. Ji pri- 

klauso, pasak Heideggerio, „žmogaus prigimčiai ir nėra 
nei mokyklinis dalykas, nei savavališkų dingčių (Einfälle) 
sritis“ 17, Tai pats. žmogaus būvis. Štai kodėl anksčiau ir 
teigėme, kad filosofuoja visi, visur ir visados. Net ir ne- 
klausiančioji būklė, kurioje filosofavimas dingsta būties 
aiškumo tariamybėje, patvirtina filosofijos sąsają su Zmo- 
giškuoju būviu, kadangi aną būklę laikome neverta žmo- 
gaus. Stiglius gi visados nurodo į stingamojo dalyko 
reikalą, kitaip jis nebūtų stiglius. Jei tad neklausiančio- 
joje būklėje stoksta filosofavimo, tai ši stoka ir yra at- 
virkštinis filosofijos būtinybės įrodymas (per modum de- 
ficientem), kaip kad aklumas yra atvirkštinis įrodymas 
Žmogaus apsprendimo regėti. Interpretuodamas būtybę, 
žmogus įvykdo santykinį pobūdį ne tik būtybės, bet ir 
savo paties, kadangi jis yra nepakeičiamas šio santykio 
narys. 

Būti tačiau santykyje su būtybe žmogui reiškia būti 
"santykyje su savimi pačiu, nes žmogus yra tokia būtybė, 
kuriai, Heideggerio žodžiais tariant, „josios buvime kaip 
tik rūpi pats šisai buvimas" 18. Užtat žmogus ir atsigrįžta 
į save,;kad filosofuodamas vykdytų aną rūpestį. Filosofuo- 
ti reiškia interpretuoti pati save. Filosofuodamas žmogus 
kuria savo paties apmatą, vadinasi, „apsprendžia, savo at- 
virybę „tam, tikru pavidalu, kuriuo jis buvoja pasaulyje. Į 
Jis yra savęs paties „Skulptorius ir poetas“ (G. Picco de-, 
Na Mirandola). Todėl mūsų meto filosofijoje ir yra nuola- 
tos kalbama, kad filosofuodamas žmogus „tampąs "pačių 
savimi (K. Jaspers), kad filosofija reiškianti žmogaus įvyk- 
dymą (H. Rombach) ir t. t. Tai anaiptol nėra filosofijos 
supsichologinimas ar jos sumoralinimas. Tai gili metafi- 
zinė įžvalga, kad filosofija interpretacijos būdu žmogų pa- 
gauna ir apsprendžia. Tai, ką žmogus pasaulyje vykdo ug- 
dymu, 'dorove, visuomenės tvarkymu ir net religinėmis 
lytimis, yra ne kas kita, kaip filosofinio savęs paties ap- 
mato istorinis skleidimasis. Kintant šiam apmatui, kinta ir 
istorinė jo regimybe. Čia slypi įvairių pakaitų ir net per- 
versmų pagrindas. 

Savęs paties interpretacija turi pagrindinę reikšmę bü- 
čiai atskleisti. Tačiau ją nagrinėsime vėliau. Šitoje vieto- 
je tik nurodome, kad filosofija iš tikro yrą įvykis tiek 
bütybei | kaip tokiai, tiek žmogui. kaip būtybei, būtent tuo,. 
kad ji yra jų apmatas arba apsprendimas bei pašaukimas 
„vardu“, vis tiek kaip .šį. „vardą“ šuprasime: kaip kilimą 
„Dievop (Platonas) ar kaip žengimą nebūtin (W. Weische- 

del). Filosofijos kaip įvykio pasekmės gali būti labai skir- 
tingos ir net prieštaringos. Tačiau ji visados lieka įvykis, 
vadinasi, tai, kas būtybei kaip kūrinio atvirybei teikia pa- 


vidalą ir šiuo pavidalu įveda ją į žmogiškąjį būvį,.apspręs- 


dama juo galop ir patį šį būvį... 


3. Filosofinės tiesos pobūdis 


Būdama interpretacija, o tuo pačiu būtybės apmatas,. 
filosofija savaime žadina tiesos klausimą: kiek šis jos ap- 
matas yra tiesa? Atsakyti į tai yra svarbu tuo labiau, kad 
filosofinio apmato įvairybė yra akivaizdi, kad šioje įvai- 
rybėje esama vietos net ir prieštaroms ir kad tai nėra 
atsitiktinybė ar mūsų mąstymo silpnybė, o filosofijos pa- 
čios esmės išraiška: būtybės atvirumas yra filosofijos įvai- 
rumo įgalinimas. Tuo tarpu būtybės atvirumas, kaip minė- 
ta, pakelia net ir prieštaravimą, kitaip jis nebūtų atviru- 
mas. Tačiau kokia prasme tuomet yra galima kalbėti apie 
filosofinę tiesą? Ar-filosofinė -tiesa. yra nuolatinis. artini- 
masis prie vad. „absoliutinės tiesos“, žinant, kad šios nie- 
"kad nebus galima pasiekti ir kad todėl „metafizika niekad 
"nėra užbaigiama“, kaip aną klausimą norėtų suprasti scho- 
"lastinio mąstymo atstovai? !!® Ar ji yra nuolatos dūžtanti 
pastanga atidengti vis prisidengiančią bei besislapstančią 
būtį, kaip tai nusako Heideggerio mintimi egzistencinė fi- 
losofija? '? Ar gal filosofinės ištaros iš viso neturi tiesos. 
pobūdžio, kadangi jos negali būti patirtimi patikrinamos, 
o tik logiškai kontroliuojamos ir todėl sudarančios tik 
„semantine tiesą” (A. Tarski), kaip tai teigia loginis ir 
logistinis pozityvizmas su įvairiomis savo atšakomis? !?! 
Betgi nušviesti šį klausimą yra galima tik tuo atveju, kai 
įžvelgiame tiesos įvairybę, kylančią iš pažinimo objekto 
skirtingumo, kas paprastai praleidžiama pro akis ir kas 
todėl padaro tiesą vienalytę, neišvengiamai vedančią jos 
apmąstymą aklavieten 177. 
vienalytė, Būdama pažįstančiosios galios santykis su pa- 
žįstamuoju objektu, tiesa savaime yra dvinarė ir kaip tik 
todėl neišvengiamai kaiti. Sutikime, kad pažįstančioji mū- 
sy galia — bent savo esme — visados lieka ta pati. Užtat 
aiškiai kinta pažįstamasis objektas, keisdamas tuo pačiu 
ir jo pažinseną. Pažinti, sakysime, akmenį, statulą ir Šv. 
Dvasią negalima vienu ir tuo pačiu būdu: akmenį tiriame, 

statulą interpretuojame, Šv. Dvasią tikime. Visi šie paži- 
nimo būdai — tyrimas, interpretavimas, tikėjimas — siekia . 
ir pasiekia tam tikrų išdavų, kurias vadinamę tiesa, Ta- 
"čiau juk yra visiškai aišku, kad tyrimo prieita tiesa“ yra 
kitokio pobūdžio negu interpretacijos tiesa, o tikėjimo tie- 
sa yra vėl kitokio pobūdžio negu tyrimo ar interpretavi- 
mo tiesa. Tai anaiptol nereiškia, kad tai, kas yra tiesa į 
tyrimą atremtame moksle, būtų klaida interpretacijos ne- 
Samame mene ar tikėjimo grindžiamoje religijoje. Tai tik 
reiškia, kad mokslo tiesa yra kitokios sąrangos, todėl ne- 
siduoda iš viso perkeliama nei į interpretacijos, nei į tikė- 
jimo sritį, todėl nė negali būti čia vadinama „tiesa“ ar 
„netiesa“. Tas pat atvirkštiniu būdu tinka ir meno, ir reli- 
gijos tiesai. Vadinamoji „dvejopos tiesos“ teorija, atsto- 
vauta lotyniškojo averoizmo XIII šimtmetyje, kaip tik 
nesuvokė šio įvairialyčio tiesos pobūdžio, todėl łą patį 
teiginį laikė galimą būti tiesa filosofijoje, o klaida teologi- 
joje. Šiai teorijai atrodė, kad teiginys visur išlaiko tą pa- 
čią vidinę savo sąrangą. Iš tikro gi teiginys kinta pagal 
tai, kokia pažinsena jis yra nusakytas: tyrimu, interpreta- 
cija, tikėjimu. Iš kitokios pažinsenos kilęs teiginys ut ir 
kitokią sąrangą. Jeigu tad klausiame, ar ir kiek šios ar 
anos pažinimo srities teiginiai yra tiesa, turime visų pirma 
klausti, kokios pažinsenos būdu yra šie teiginiai nusakyti; 
vadinasi, kokią jie turi vidinę sąrangą. 

Filosofijos atžvilgiu tai reikia ypač pabrėžti, kadangi 
filosofinė pažinsena aiškiai skiriasi nuo kitų pažinsenų- 
ir tuo pačiu teikia savai tiesai ypatingą pobūdį. Interpre- 
tuodama būtybę kaip tokią, filosofija savaime įsijungia 
į interpretacinio pažinimo (hermeneia) sritį ir neišvengia- 
mai prisiima šio pažinimo savybes. Trumpai tariant „Milo 
sofine tiesa yra interpretacinė tiesa. Tai visų pirma reiškia, 
- „kad filosofinė tiesa mūsų proto“ neverčia, kaip tai daro 
mokslinė tiesa. Bet ji nestovi mūsų akivaizdoje nė: taip, 
jog -ją laikytume tiesa, kaip tai yra su tikėjimo d dalykais. 
Filosofinės tiesos negalima įrodyti, pėrkeliant ją į verčia- 
"mojo žinojimo plotmę, kurioje buvoja mokslo tiesa. Bet 
jos negalima nė tikėti, padarant ją laisvu apsisprendimu, 
-kuriuo laikosi tikėjimo tiesa. Filosofinė tiesa nėra nei įro- 
dyta, nei įtikėta tiesa. Interpretuodama būtybę kaip kūri- 
nį, filosofija nusako savo išvadas kaip interpreto ir kūri- 
nio vienybę, tai yra kaip tam tikrą būtybės apmatą, 
aprėžiantį būtybės atvirumą tam tikru vidurkiu ir sykiu tel- 
„kiantį būtybės visumą aplinkui šį vidurkį. Būtybės atvi- 

rumui teikiamas vidurkis yra filosofo, todėl subjektyvus; 
telkiama aplinkui šį vidurkį visuma yra būtybės, todėl 
objektyvi. „Filosofinė tiesa yra subjekto ir objekto jungi- 


Des: ja byloja ne grynas daiktas, kaip moksle, ir ne gry- 


nas asmuo, kaip tikėjime. Filosofineje tiesoje byloja būty- 
bė žmogaus jai. teikiamų „apmalu. Ir kiek pro šį apmatą 


iš prabyla būtybės visuma, tiek šis ūpmalas yra tiesa. Fi- 


losofinė tiesa yra būtybės visumos sanglauda apmato pa- 
vidalu.. Kiekviena filosofija kuria tokį apmatą; kiekviena 
stengiasi glausti vienybėn būtybės visumą ir šios visumos 
šviesoje aiškinti atskirus būtybės pradus. Užtat kiekvienas 
filosofinis apmatas yra visybinis pačiu savimi, kiekvienas 
linksta išsivystyti į sistemą. Ar jis iš tikro sistema ir tam- 
pa, tai priklauso nuo laiko dvasios ir nuo filosofo polinkių. 
Tačiau jau ir filosofinėje apybraižoje, net filosofiniame 
aforizme (B. Pascal), slypi pastanga išreikšti visumą. Jei- 
gu tad šiandien ir vyrauja įsitikinimas, esą filosofinių sis- 
temų metas yra praėjęs, tai tuo tik nusakomas mūsų laikų 
filosofijos vaizdas, bet tuo anaiptol nėra paneigiama vi- 
sybinė filosofijos esmė: nekurti sistemos „traktatų“ būdu 
dar nereiškia atsisakyti visumos, atsidedant tik daliai. Spe- 
cializavimosi filosofijoje nėra ir būti negali. Filosofija, 
kaip anksčiau, sekdami M. Scheleriu, teigėme, nėra įmonė, 
kurioje darbas būtų pasidalintas. 


Tačiau kaip tik čia ir prabyla filosofinės tiesos dialek- 
tika, Ką gi iš tikro reiškia, kad pro filosofinį būtybės ap- 
matą byloja jos visuma ir kad tik šis bylojimas padaro 
jos apmatą tiesa? Kuo šis apmatas turi būti būdingas, kad 
juo kalbėtų būtybė kaip visuma? Kadangi būtybė yra kū- 
rinys, o ne daiktas, tai ir jos visuma, priešingai daiktui, 
yra ne aprėžta dalių suma (net ir matematinės begalybės 
prasme), o pati jos atvirybė. Būtybė yra „visa“ tuo atve- 
ju, kai ji yra atvira.. Betgi ar nesakėme, kad filosofas, 
teikdamas būtybės atvirumui savą vidurkį, šį atvirumą 
kaip tik užskleidžia tam tikru pavidalu? Filosofinis büty- 
bės apmatas yra užskleistoji būtybės atvirybė, nes atvi- 
rybes išsemti negalima; atvirybe galima tik „užskleisti. Ir 
štai čia "kaip tik atsidaužiame į pirmąją minėtos dialektikos 
pusę: nė vienas filosofinis būtybės apmatas nėra tiesa, ka- 


dangi nė vienas žeišsėmMia visumos. kaip atvirybės — jau 
vien todėl, 'kad istorijoje jis pasirodo visados kaip už- 
skleistas. Užtat nė viena filosofijos sistema, srovė ar krypa 


tis negali tarti, esą ji. „atstovaijanti. "tiesai, Graikų kuklu- 
mas vadinti filosofiją ne „išmintimi“, o tik „išminties mei- 

le“ yra šios filosofinės negalios ir kartu jos dialektikos 
nuovoka. . 
Ar tai reiškia, kad filosofinis apmatas tiesos pobūdžio 
iš viso neturi, kaip to norėtų logistinis pozityvizmasį 
Anaiptol! Jeigu filosofinio apmato tiesa glūdi būtybės 
atvirumo išraiškoje, tai šią išraišką gali teikti ir užskleistas 
apmatas, Pakartodami teigėme, kad interpretuoti būtybę 
kaip kūrinį galima tik teikiant jos atvirybei savą vidurkį. 
"Teikti betgi šiai vidurkį nereiškia rinktis kurią nors büty- 
bės dalį ir šiąją suimti į filosofinį apmatą — tokių „dali- 
nių" apmaty ar „dalinių“ filosofijų iš viso nėra '**; — jau 
"pats žodis „vidurkis“ nurodo, kad jis gali būti teikiamas 
tik visumai, vadinasi, stovėti „viduryje“, o ne „pakrašty- 
je“ kaip dalies išraiškoje. Teikti būtybės atvirybei vidurkį 
reiškia suvokti. jos visumą savu alžvilgiu ir šį atžvilgį 
įkūnyti filosofiniame apmate. Nuosekliai tad visi, filosofi-, 
"niai apmatai yra ne daliniai, o tik atžvilginiai: jie žvelgia 
į būtybės atvirybę, vaizdingai tariant, tam tikru „kampu“, 
iš kurio būtybės atvirybė yra regima savo visumoje, va- 
dinasi, kaip atvirybė ir bedugnė, o ne kaip aprėžtybė ar 
dalis. Filosofo atžvilgis užskleidžia atvirybę tuo, kad jos 
neregi ir negali regėti „visais atžvilgiais“, bet jis palieka 
ją atvirą tuo, kad žvelgia į ją visą. Vienas alžvilgis. į 
visumą — štai kuo yra būdingas filosofo teikiamas bütt 
bės atvirumui vidurkis. 7“ rg: 
Čia susiduriame su antrąja dialektine filosofinės tiesos 
"puse: kiekvienas filosofinis apmatas yra būtybės atviru- 
mo išraiška ir todėl kiekvienas yra tiesa. Filosofija, paly- 
ginta su mokslu, tuo ir yra būdinga, kad ji pakenčia savo 
ertmėje bet kurį filosofinį apmatą kaip lygiai teisėtą, kas 
yra neįmanoma moksle. Mokslo laimėta tiesa yra savai 
priešingybei iš viso nepakanti: chemija nepakenčia alche- 
mijos ir astronomija — astrologijos. Tuo tarpu filosofijoje 
pro kiekvieną jos apmatą žvelgia būtybės atvirybė, ir to- 
-dėl kiekvienas šis apmatas turi savą vietą filosofijos isto- 
rijoje, nebūdamas praeitis, kaip tai esti su mokslo pažan- 
gos pralenktomis jo išdavomis. Tai nereiškia, kad iš vi 
šių apmatų sumos, nuolat augančios istorijos eigoje, susi- 
-darytų visuma. Šitokia mechaninė filosofijos įvairumo sam- 
prata būtų aiškus tiek būtybės atvirumo, tiek filosofinio 
jos apmato nesuvokimas. Filosofinės sistemos nėra tiesos 
delys, bei tiesos aižvilgiai, vadinasi, vienkartinis pažįs- 
tančiojo subjekto žvilgis į būtybės visumą. Būdama santy- 
kis, būtybė tuo pačiu yra, kaip sakyta, apspręsta buvoti 

kitam, šis gi „kitas“ yra ją interpretuojąs, vadinasi, savu 
kampu į ją žvelgiąs žmogus. Santykinis būtybės pobūdis 
savaime veda ją į šitokį žmogaus žvilgį iš savo „kampo“, 
kuris tačiau būtybės atvirumo nenaikina, leisdamas šalia 
savęs buvoti aibei kitų žvilgių — iš kito „kampo“. Užtat 
istorinis filosofijos kelias lieka visados atviras. Jis neveda 
filosofijos į tiesą ta prasme, tarsi tiesa stovėtų šio kelio 
gale ir tarsi įvairiais keliais einą filosofijos apmatai galų 
gale susitiktų vad. „pilnutinės tiesos“ vienybėje. Filosofi- 
„jos | istorijos kelias yra -pažįstančiojo subjekto " laisvės 


"kelias, kuriame tiesa lydi kiekvieną jo žingsnį, tačiau 


interpretačinė-tiėsa, išaugusi iš š filosofo pastangų mąstyti ; 
būtybės atvirybę savu žvilgiu ir kurti savą jos dpmatą: 
interpretacinėje tiesoje interpretas „yra sudedamoji tiesos 
dalis. Be jo būtybė „būtų daiktas, ir jos apmąstymas išsi- 
semtų šio daikto tyrimu. Tuomet Viša žinija virstų grynu 
pozityvizinu, kuriame nebebūtų vietos nei interpretacijai, 
nei tikėjimui. Interpretacinė filosofinės tiesos dialektika 
kaip tik ir saugo žiniją nuo tokio susiaurinimo bei iškrei- 


pimo. Šia prasme filosofija iš tikro stovi žmogiškojo paži- 
nimo laisvės sargyboje. 


Trečias skyrius 


FILOSOFIJOS -PRASMĖ 


I. BŪTIES IEŠKOJIMAS: 
M. HEIDEGGERIS 


Ligšiolinėje mūsų apmąstymo eigoje nuolatos pabrėžė- 
me du dalykus: 1) kad filosofijos objektas yra būtybė 
kaip būtybė ir 2) kad būtybės sklaidos tikslas yra ne ji 
pati, o būtis. Kitaip tariant, filosofavimas neišsisemia vien 
būtybės apmąstymu. . Išsivystydama „filosofija — pasak 
M. Heideggerio, — virsta klausimu, kuris negali laikytis tik 
būtybe“ !. Būtybės pažinimas užtat nėra nė filosofijos pras- 
me, vadinasi, pilnutinis bei vidinis jos uždavinio įvykdy- 
mas. To paties Heideggerio žodžiais tariant, filosofija yra 
tik tada filosofija, kai žino, „kur link ji keliauja“ ?. Sisai 
gi „Kur link" ir yra būtis. Būtybė yra tik pakopa pakeliui 
į būtį. Tai Heideggeris yra nusakes gana įtaigiai: „Klausti 
būties visų pirma reiškia klausti būtybės kaip būtybės. 
Šiuo klausimu yra aptariama (bestimmi), kas yra būtybė. 
Atsakius gi į šį klausimą, yra aptariama būtis", Tokiu 
keliu esame lig šiol ir ėję. Sklaidydami filosofavimą kaip 
būtybės interpretaciją, esame nusakę, kas yra būtybė kaip 
tokia. Nūn belieka mums antrasis kelio tarpsnis, būtent 
sklaidyti pasiektąjį būtybės aptarimą ir iš jo kildinti at- 
sakyma. kas yra būtis. Nes, kaip jau pradžioje minėjome, 
būtis gali būti atskleista tik būtybėje; pagrindą galime 
suvokti tik pagrįstajame. Todėl rastas atsakymas, kas yra 
būtybė kaip būtybė, virsta savaiminga nuoroda atsakymo, 
kas yra būtis. 

Išeities tašku šios nuorodos sklaidai renkamės M. Hei- 
deggerio pastangą būčiai nusakyti, nes nė vienas pastarų- 
jų laikų mąstytojas nėra tiek atsidėjęs būties klausimui, 
kiek Heideggeris. Visi jo raštai yra perpinti šiuo rūpes- 
čiu — net ten, kur jis dėsto filosofines kitų sampratas: 
Platono, Kanto, Nietzsche's *, taip kad J. B. Lotzas teisin- 
gai pastebi, jog „Heideggerio filosofija yra ne egzisten- 
cijos, o būties filosofija: . pagrindinis jo klausimas krypsta 

ne į egzistenciją arba žmogų, bet į būtį“ 5. Žmogaus sklaida 
žinomiausiame jo veikale „Būtis ir laikas" yra buvusi, pa- 
ties Heideggerio prisipažinimu, tik ryžtas „praskinti mąs- 
tymui taką, kad jis jau skirtinai (eigens) apmąstytų būtį 
jos tiesoje", kadangi tik „priėjęs santykį su būties tiesa, 
mąstymas pasiekia žmogaus esmę" *. Žmogus kaip būties 
atsivėrimo vieta („Da“) įgalina mąstymą žengti šion atvi- 
rybėn, betgi tai, ką jis ten sutinka, yra ne žmogus, o bü- 
tis, ir tik sutiktos būties tiesoje grįžtamuoju būdu nu- 
švinta ir pats žmogus. Užtat savas mintis, išdėstytas „Bü- 
ties ir laiko" puslapiuose, Heideggeris tebelaikė tik būties 
mąstymo paruoša, prie jų vėliau nebegrįždamas ir net 
atsisakydamas nę vieno anksčiau vartoto metafizinio ter- 
mino, kaip hermeneutika, ontologija, egzistencija, trans- 
cendencija, pastaruoju metu ir žodžio „filosofija“, keisda- 
mas jį „mąstymu“, kadangi visi šie terminai, Heideggerio 
pažiūra, grąžiną jį į metafiziką, kurią jis — bent senąja 
prasme — kaip tik Mėginąs pergalėti 7. 

Regint tad filosfijos prasmę būties atskleidime, yra pra- 
vartu ir net būtina visų pirma pažvelgti į Heideggerio ke- 
lią būties linkui ir pasiklausti, ar šis jo kelias nėra kartais 
buvęs vienas iš anų girios šuntakių (Holzwege), apie ku- 
riuos pats Heideggeris kalba, esą „jie yra užžėlę ir staiga 
baigiasi neišbrendamybėje“, ir kuriais eidamas „kiekvienas 
pasiklysta skyrium, tačiau tame pačiame miške” ®, Vis dėl- 
to net jei ir pasirodytų, kad Heideggerio eitas kelias yra 
baigęsis nebeišbrendamame tankumyne, kaip ir visi „mal- 
kakirčių“ keliai, tai ir šiuo atveju jis būtų mums didžiai 
pamokomas, nes pats Heideggeris žinojo, kur link jis ke- 
liauja. Jis žinojo, kad jo kelias, galimas daiktas, nėra nei 
vienintelis, nei tikras. Tačiau „tai nuspręsti, — teisingai jis 
sako — yra įmanoma tik šį kelią nuėjus (nach dem 
Gang)" °. TE 


1. Priekaištas Vakarų mąstymui 


Yra būdinga, kad kelio į būtį Heideggeris ieško ne 
kuriame nors atitrauktiniame pradmenyje, bet istorijoje: 
būtis turinti savą lemtį arba likimą (Geschick), todėl esan- 
ti suvokiama tik laiko akiratyje; šis gi akiratis dabarties 
žmogui esąs Vakarų mąstymo išsivystymas. Jį apžvelgęs, 
Heideggeris tariasi galįs tvirtinti, kad Vakūrų mąstymas 
pamiršęs būti būtybės dėlei. Tiesa, pradiniai graikų mąs- 

tytojai būtį regėję ir ją mąstę, Kadangi tačiau būties re- 
gimybė yra galima tik būtybėje, todėl ši greitai virtusi 
vieninteliu mąstymo objektu, tuo tarpu būtis užsiskleidusi, 
buvusi būtybės užgožta ir galop dingusi iš Vakarų mąs- 
tymo: „Nuo Anaksimandro ligi Nietzsche's būties tiesa li- 
kc slaptoje“, — teigia Heideggeris !?, Būties vardu buvusi 
vadinama būtybė, pačios būties nebepagaunant ir jos net 
iš viso nebesuvokiant. Metafizika kalbėjusi apie „būtybę 
visumoje", o maniusi kalbanti „apie būtį“; ji tarusi „bü- 
tis“, o supratusi „būtybę kaip būtybę“ !!. Sąvokos „būtis“ 
ir „būtybė“ maišiusiosi. Vakarų mąstyme nuolatos,, ir ši 
'maišatis, pasak Heideggerio, pasiekusi savo viršūnę „tei- 
giniu, kad metafizika kelianti būties klausimą“ (t. p.). 
Tuo tarpu būties pamiršimas kaip tik ir reiškiąsis tuo, 
„jog Žmogus nuolatos regi ir naudoja tik būtybę“, bet, 
negalėdamas išsiversti be būties, padaro ją „bendriausia 
bendrybe (das Generellste)” ir tuo sujaukia tai, kas nepri- 
valo būti jaukiama: „Jau nuo seno „būtis“ atstoja „bü- 
tybę“ ir atvirkščiai“ 12, 

Būties ir būtybės neskyrimas, o tuo pačiu būties pa- 
miršimas — būtybės pamiršti 'hegalina, kadangi ji visados 
buvoja mums priešpriešiais kaip ši ar ana;-—prasidėjęs, 
pasak Heideggerio, Platono mąstymu. Platonas buvęs pir- 
masis, kuris tiesą. (gr. alčtheia) supratęs nebe kaip pačios“ 
„būties atsiskleidimą (Unverborgenheit: šitaip Heideggeris 
verčia graikiškąjį žodį „alötheia”), o kaip būtybės suta- 
rimą su idėja: idėja yra tai, kas apsprendžia būtybės tie- 


są ir tuo pačiu iškyla viršum būtybės kaip jos mastasĮ 
„Alėtėja patenka po idėjos jungu“ 3. Tuo pačiu kinta ir 
„tiesos buveinė“, nes kol tiesa yra būties atsiskleidimas, 
tol ji buvoja būtybėje „kaip pagrindinis pačios būtybės 
bruožas"; virtusi gi sutarimu arba atitikimu (homoiösis, 
adaeguatio), tiesa tampa „žmogiškojo proto laikysena bū- 
tybės atžvilgiu“ ir tuo pačiu žmogaus kaip „pažįstančio- 
sios būtybės žyme“ *. Kitaip sakant, tiesos buveinė persi- 
kelia iš būtybės į ją pažįstantįjį šubjektą., Tai, ką šimtme- 
čiais' vėliau nusakė Descartes, „veritatem proprie vel fal- 
sitatem non nisi in solo intellectu esse posse — tiesa ar 
klaida tikrąja prasme gali būti tiktai prote“, jau slypį sa- 
va užuomazga platoniškojoje tiesos sampratoje ir žodiškai 
girdėti Aristotelio teiginyje: „klaida ar tiesa yra ne daik- 
tuose, bet prote" !5, Tuo būdu Platono pradėtas mąstymas 
„nusakąs „būtybės būtį kaip idėją“ !9. Tai metafizika, Eu- 
rios vardo atoskambių irgi jau aidį Platono raštuose: mąs- 

tymas peržengiąs (met' ekeina) tai, kas čia, mūsojoje že- 
mėje, yra tik atvaizdas ir šešėlis. 

Šisai mąstymo peržengimas (meta) esąs randamas Va- 
karų mąstyme visą laiką. Visą laiką yra buvę žvelgiama | 
į idėją, vis labiau tolstant ne tik nuo būties atsivėrimo 
(alėtheia), bet net ir nuo būtybės kaip vietovės, kurioje 
būties atsiverimas galįs būti patiriamas: „Žmogus mąstė 
tiesos esmę prasme teisingo atitikmens tarp būtybės ir 
„idėjų“ ir vertino kiekvieną tikrovę pagal „vertybes"" If. 
Svarbu čia ne tai, kokių idėjų ar vertybių buvę turėta, 
bet tai, „kad apskritai tikrovė buvusi aiškinama pagal 
„idėjas“ ir sveriama pagal „vertybes“ (t. p.). Tiesos pa- 
Jungimas_idejai buvęs kartu ir Jos pajungimas pažįstan-. 
čiajam subjektui. Platono mąstymas Vakarų filosofijos is- 
torijoje anaiptol nėra praėjęs; jis yra buvęs visados da- 
bartinis — ne kaip saugojama atgyvena ir ne kaip seno- 
vės mėgdžiojimas, o kaip „įsitvirtinusi ir nebepajudinama 
visos į mus artėjančios pasaulio istorijos tikrenybe" !8, Ši 
„gi artėjanti istorijos tikrenybė esanti//Heideggerio pažiū- 
ra, ne kas kita, kaip pilnutinis nihilizmas,. kurio keletą 
bruožų Nietzsche, tiesa, pažinęs bei paskelbęs, kurio „es- 
mės tačiau jis niekad nesuvokęs, kaip ir visa metafizika 

r. prieš jį" !?, kadangi pati „metafizika savo esme yra nihi- 
' lizmas" 20: ji apmąstanti būtybė; 6 pamirštanti būtį, tarsi ši 
i būtų niekis: „Nihilizmo esme juk ir slypi tame, kad pati 


Tai, pasak Heideggerio, turį nepaprastą istorinę-reikš- 
mę, nes filosofijai pamiršti būtį nėra tas pat, kas filosofijos 
profesoriui pamiršti skėtį ?!. Būties pamiršimas esanti ga- 
lybė, „kurioje yra paskendusi visa filosofija" >. Tai nėra 
nei nesusipratimas, nei klaida, nei „menkesnis ankstesniojo 

savo esme. Šis klausimas „būties pamiršimo bėdoje yra 
mąstymui galbūt pats svarbiausias“ 7, 

Laikydamas Vakarų mąstymo istoriją vis gilėjančiu 
büties pamiršimu, Heideggeris imasi šį pamiršimą perga- 
lėti tuo, kad savojo mąstymo vidurkin stato „būties tie- 
są“: formulė, einanti per visus jo raštus tarsi raudona gija. 
Ligi šiol Vakarai mąstę tik būtybę ir todėl kūrę tik meta- 
fiziką. Tačiau metafizika nepastebėjusi, „kas būtybėje (on), 
kiek ši yra atsiskleidusi, jau yra kartu ir paslėpta“; užtat 
dabar ir reikią „iš naujo apmąstyti, kas gi iš tikro norima 
tarti žodžiu „on — esąs“, tai yra, „kas būtybėje slepiasi“ 28; 
reikią klausti pagrindo, į kurį „filosofijos medis leidžia 
šaknis ir kuris šiąsias maitina“ ??, Tai klausimas, jau per- 
žengiąs metafiziką, peržengdamas būtybę kaip nuolatinį 
metafizikos objektą. „Kadangi metafizika klausia būtybės 
kaip būtybės, — sako Heideggeris, — todėl ji ir lieka prie 
būtybės, negrįždama pas būtį kaip būtį. Metafizika, nuo- 
latos mąstydama būtybę kaip būtybę, nemąsto pačios bū- 
ties“ (t. p.). Dar daugiau: „Metafizika būties tiesos klau- 
simo ne tik nekelia, bet, pasilikdama būties užmarštyje, ji 
net užtveria jam kelią“ 2. Tuo būdu „filosofija nesusitel- 
kia prie savo pagrindo, o nuolatos nuo jo, metafizikos pa- 
dedama, tolsta, nors ir niekad iš jo ištrūkti negali" ®!. Is- 
toriškai metafizika yra būtį pamiršusi, esmiškai tačiau ji 
niekad nėra buvusi iš būties išsprūdusi. Tai teikia Heide- 
ggeriui vilties grąžinti filosofiją atgal į būtį kaip į požemi- 
nį kiekvieno mąstymo šaltinį: Heideggerio mąstymas „ei- 
na atgal į metafizikos pagrindą“ *. Todėl Heideggeris tei- 
singai ginasi, kai jo „mąstymo bandymai yra apšaukia- 
mi metafizikos ardymu“ 33, Be abejo, jis teigia, kad „meta- 
fizikos nugalėjimas yra būties pamiršimo nugalėjimas“, 
tačiau čia pat priduria, jog šis nugalėjimas kaip tik „atsi- 
grįžta į metafizikos esmę" %, vadinasi, į tai, kas metafizi- 
kos yra buvę pamiršta, bei kas iš tikro ją yra grindę visą 
laiką, būtent į būtį. Metafizikos nugalėjimas yra tad būties 
pamiršimo nugalėjimas. arba metafizikos grąžinimas L pa- 
čias jos šaknis. . Tai Jos apvalymas, kaip Heideggeris .žo- 
diškai sako, „nuo įprastinių bei tuščių įvaizdžių“, kad. 
būtų "jai. laimėtas pirmykštis būties patyrimas“ 35, ™ 

Ir vis dėlto šio patyrimo laimėjimas Heideggerio mąs- 
tyme yra didžiai abejotinas. Suvokdamas būties pamiršimą 
kaip pačios būties likimą, išsiskleidusį Vakarų mąstymo 
istorijoje, Heideggeris tuo pačiu yra verčiamas mąstyti 
priešpriešiais visai ligšiolinei filosofijai. „Heideggeris yra 

sukilėlis, — pastebi F. Heinemannas.— Jis maištauja prieš 
praeities metafiziką. .. Istorinės jo knygos, pvz., apie Kan- 
tą ir Platoną, yra antiinterpretacijos, išaugusios iš prie- 
šybės ankstesnei šių mąstytojų interpretacijai” 3. Antra 
vertus, Heideggerio „sukilimas“ stumia mąstymą ne prie- 
kin, o grąžina jį atgal. „Heideggeris — pasak to paties 
Heinemanno,— yra greičiau atgal dairąsis antirevoliuci- 
ninkas negu priekin žvelgiąs revoliucininkas“ (t. p.), bū- 
tent todėl, kad savu mąstymu jis mėgina sučiupti ar bent 
apčiuopti pradžią {arche) ir todėl virsta, L. Gabrielio pa- 
žiūra, „archeo-loginio mąstymo tipu" 37. Heideggeris neno- 
ri atnaujinti ar pratęsti jokios filosofijos, o visas jas per- 
žengti atbuliniu žingsniu ir žvelgti į būtybę — sakysime: 
į Žmogų: (Dasein) —iš jos pradžios, iš jos pagrindo, ku- 
riuo būtybė nėra. Esminis Heideggerio „mąstymo siekis yra 


užeiti mąstymų. užu „būtybės jir mąstyti- būtybę- kaip tai, 


"kas yra ne ji. pati, tačiau. kas. vis. dėlto..pro. ją švyti bei 
byloja. 

“ Tai yra betgi galima tik tuo atveju, kai mąstymas kyla 
iš tam tikros pirmykštės nuojautos, kuri pačiam mąstyto- 
jui yra gal ir labai sava, kuri tačiau vargu ar gali būti 
nusakyta žodžiais ir todėl prieinama bet kuriam mastyto- 
tojui. Pats Heideggeris prisipažįsta, kad jo keliami klausi- 
mai „Yiamnepapraštai“. "sunkūs. Ir "iprastiniam. suvokimui, 
"tiesą | sakant, neprieinami" 28. Todėl jis jaučiasi esąs niekad 


ir niekieno nesuprastas, nes kiekviena jo minties išraiška | 


ne > jo paties „žodžiais esanti jau jos iškraipa — kaip tik 


"todėl: kad ši mintis nėra logiškai -suvokta, o tik priešlo- ` 


„giškai nujausta. Nusakyta įprastinėmis sąvokomis ir per- 
kelta į logikos plotmę, ji virsta kažkuo kitu, negu yra 
buvojusi anoje pirmykštėje nuojautoje. Ir juo labiau Hei- 
čeggerio nuojauta įtaigauja jo mąstymą, juo šis Mąstymas 
darosi painesnis, taip pat ankstesnės jo mintys reikalauja 
būti vis iš naujo peraiškinamos paskesniųjų sampratų švie- 
soje, Nuosekliai tad visas Heideggerio minties kelias yra 
ne kas kita,, kaip, jo paties vykdoma nuolatinė savęs in- 
terpretacija: "kiekvienas. „paskesnysis veikalas yrą pirmes- 
niojo atitiesimas, perstatymas, peraiskinimas., „Aš neži- 
nau,— sako F. Heinemannas,— filosofijos istorijoje kito to- 
kio pavyzdžio, kur autorius vėlesniame savo išsivystymo 
tarpsnyje būtų tiek naujai interpretavęs pagrindinį savo 
veikalą (čia Heinemannas turi galvoje Heideggerio „Bü- 
tis ir laikas"“.— Mol, jog ši interpretacija prieštarautų ne 
tik visoms ankstesnėms interpretacijoms, bet net tiesiog 

ir paties originalo prasmei” 7. Tai patvirtina ir O. Pögge- 
leris, sistemingai bei išsamiai aprašęs Heideggerio minties 
kelią. Mąstydamas priešpriešiais visai ligšiolinei metafi- 
zikai, Heideggeris tuo nurodo, kad būties mąstymas būti- 
nai yra kitokios rūšies negu būtybės mąstymas. Pereinant 
nuo būtybės į būtį, kinta ne tik mąstymo objektas, bet ir 
pats mąstymas: „Būties kaip tokios klausimas yra kitos 
esmės ir kitos kilmės“, — pastebi pats Heideggeris *?. Bet 
kadangi ir Heideggerio mąstymas yra išaugęs iš ligšiolinės 
metafizikos ir todėl gali būti reiškiamas irgi tik paveldėtais 
metafiziniais terminais, tai galop atsitinka, jog Heidegge- 
ris pradeda mąstyti priešpriešiais ir sau pačiam, stengda- 
masis laisvintis iš įprastinės metafizikos ir tuo pačiu tolti 
nuo pirminės savo paties išraiškos. Jo minties kelias tampa, 
pasak Pöggelerio, „nuolatinėmis grumtynėmis už tokį pra- 
dinio savo taško (Ansatz) persvarstymą, kad šisai taptų at- 
viras būties tiesos patyrimui; Heideggeris vis iš naujo ir 
iš naujo perstato savo paties mąstymo pradmenis“ *!. O 
nepajegdamas daugiur ankstesniems žodžiams teikti sa- 
vos prasmės, jis, kaip minėta, arba šių žodžių visiškai 
atsisako, arba jų vietoje kuria naujų, kurie tačiau jo 
minties ne tik neparyškina, bet ją dar labiau sujaukia: 
Heideggerio mąstymas eina kas kartą vis tamsyn, kadan- 
gi jo naujadarų prasmė yra vos nujaučiama, bet negali 
būti aiškiai ištariama *?. Heideggerio esmėžodžiai (Grund- 
worte) yra, pasak Poggelerio, „tik jo mąstymo kelrodžiai 
(Leitworte)“; jie atveria „antdurį, tačiau nejstengia nusa- 
kyti to, kas iš tikro turi būti nusakyta" *. Tai ir sudaro 
didžių keblumų tiek Heideggeriui suprasti, tiek ypač jam 
interpretuoti — pirmoje eilėje ne vokiečių kalba. 


2. Būtis ir būtybė 


Apkaltinęs Vakarų filosofiją atsidėjus tik būtybei, o 
pamiršus būtį, Heideggeris stengiasi pats kelti būties klau- 
‚sima: „Ką mes iš tikro manome, tardami žodį „būtis“?“ 
Nes „kiekviena ontologija <...> lieka principe akla ir 
iškreipia tikrąjį savo pačios siekį, jei ji visų pirma pakan- 
kamai neišaiškina būties prasmės ir šio aiškinimo nepada- 
ro pagrindiniu savo uždaviniu“ ‘t. Dažnai girdimą teiginį, 
esą būties klausimas yra jau savaime keliamas äpmästänt, 
„kas yra-būtybė kaip tokia savo visumoje“, Heideggeris. 
laiko. nepakankamu--ir--net--klaidinančiu, kadangi šis ap- 

, mastymas. yra daugiaprasmis „ir savo daugiaprasmiškumu 
kaip tik rodo, jog būties prasmės klausimas tebėra neap- 
valdytas“; dar daugiau:, klausti, „kas yra būtybė kaip to- 
kia savo visumoje, reiškia kelti šį klausimą pasiklydus 
(aus der Irre)" *5, Būti gi pasiklydus nera_büti.. padarius 
tą ar kitą atskirą klaidą: tai buvoti klaidynėje kaip „atvi- 
roje klaidos buveinėje“ ‘$. Vakarų metafizika ir yra atsi- 
dūrusi tokioje „klaidos buveinėje" būties atžvilgiu. Hei- 
„deggeris užtat ir mėgina ją iš šios klaidynės išvesti. Ta- 
čiau kokiu būdu? Kaip jis pats nusako būties klausimą? 

Pirmasis Heideggerio žingsnis būties linkui yra taip pat 
priekaištas: „Metafizika, tiesa, stato priekin būtybę josios 
būtyje ir šiuo būdu mąsto būtybės būtį, bet ji nemąsto 
jų abiejų skirtumo“ ^. Nuosekliai tad paties Heideggerio 
mąstymas ir prasideda šiuo skirtumu, būtent pastanga ati- 
dengti ontologinę skirtybę tarp būties ir būtybės, nes kol 
svarstome būtybę kaip būtybę, tol remiamės tapatybės 
dėsniu. Būtybės mąstymas filosofijoje ir jos tyrimas moksle 
būtų neįmanomas, jei būtybė nesireikštų kaip tolygi sau 
pačiai, Tačiau kai tik pereiname į būties kaip būties mąs- 
tymą, tučtuojau kyla skirtybes klausimas; skirtybės ne 
tarp būtybės ir būtybės (ontinė skirtybė), bet tarp būty- 
bės ir būties (ontologinė skirtybė). Ontinės ‚skirtybes plot- 
meje viena būtybė skiriasi nuo kitos tuo; kas ji yra (essen- 
"tia arba guidditas): tai scholastinė metafizika yra nusakiu- 
si gana tiksliai. Tuo tarpų ontologinės skirtybės plotmėje 

. bütis_skiriasi nuo būtybės tuo, kad ji yra; tai Heideggerio 
keliamas skirtumas, kuris, anot jo, ir yra likęs senosios 
metafizikos neapmąstytas. Senajai metafizikai atrodę, kad 
visa būna vienodai, vadinasi, kad buvimas visur ir visados 
esąs tolygus sau pačiam: būtis būnanti taip, kaip ir būtybė, 
Heideggeris betgi tai paneigia: „Ontologinė skirtybė yra 
Ne tarp būtybės ir būties“ 1. Tai reiškia: būtis yra ne- 
būtybė, ir būtybė yra ne-būtis. Šisai „Ne“ nusako čia ne 
kitokią esmę arba prigimtį, kaip tai esti vienos būtybės 
santykyje su kita būtybe arba ontinės skirtybės plotmėje, 
bet palies buvimo skiriumą tarp būties ir būtybės, todėl 
ir vadinamą „ontologine skirtybe“: būtis būna kitaip negu — 
„būtybė.. Heideggeris net vengia sakyti, kad „būtis yra", 
kadangi žodis „yra“ paprastai. vartojamas. „nusakyti tam, 

„kas yra; o tai yra būtybė. Betgi būtis „yra“ kaip tik ne- 
būtybė. Taikomas būčiai ir tiksliau nepaaiškintas, „yra“ 
lengvai veda mus į būties, kaip būtybės sampratą" *. Šiam 

"nesusipratimui išvengti Heideggeris užtat mieliau sako, 

kad „būties esama — es gibt das Sein” arba kad „būtis 
"buvoja — das Sein west“. Tai nėra „tik protinio skyrimo 
padaras (ens rationis)“ (t. p.). Juk „būčiai yra esminga 
būti pagrindu“, o pagrindui yra esminga būti „ontologiniu 
būtybės grindimu“ *?. Kokiu tad būdu galėtų „pagrindas“ 
(būtis) ir „grindžiamasis“. .(būtybė) buvoti toje pačioje 
plotmėje ir būti skiriami tik mūsojo protavimo? „Pagrin- 
das“ ir „grindžiamasis“ skiriasi vienas nuo, kito patys sa- 
vimi: juodu yra „Ne“ vienas kitam. Keldamas aikštėn šį 
skirtumą, Heideggeris nori padaryti jį tiesiog regima, to- 
dėl žodį „būtis“ kartais rašo senoviškai („Seyn“), kartais 
perbraukia jį kryžmais: x. CR 
Betgi skirtumas tarp būties ir būtybės arba tarp jų sto- 
vis „Ne“ nėra, pasak Heideggerio, „niekis nihil negati- 
vum prasme“ Hl, vadinasi, paties buvimo sunaikinimas, pa- 
verčiant jį nebütimi. „Būtis kaip būtybės Ne" yra greičiau 
kelias arba būdas, kuriuo „yra patiriama būtis iš būtybės 
pusės“ (t. p.), būtent „būtis yra patiriama kaip ne-būtybė“. 
Tai vad. „via negativa“, kuriuo ne vienas mistiškiau nusi- 
teikęs Vakarų mąstytojas — D. Areopagitas, J. Eckhartas, 
J. Böhme, N. Cusanus, iš dalies ir Augustinas — yra mė- 
ginęs nusakyti Dievą. Tuo pačiu keliu eina ir Heideggeris, 
mėgindamas nusakyti būtį. Todėl jo mąstyme ypač svarbų 
vaidmenį vaidina niekis (das Nichts), pažadinęs priekaištą, 
kaip ji apibūdina pats Heideggeris, esą jo filosofija „atvi- 
rai skatinanti neigimo dvasią ir tarnaujanti krikdymui, 
žlugdanti bet kokią kultūrą ir bet kokį tikėjimą“ 5%; „ji 
vedanti į pažiūrą, kad visa yra niekis ir kad todėl neverta 
nei gyventi, nei mirti; „niekio filosofija“ esanti pilnutinis 
nihilizmas“ 5, Gindamasis nuo šio priekaišto, Heideggeris 
paryškina savąjį „via negativa", einantį, tiesa, per niekį, 
tačiau tiktai ne-būtybės, o nieku būdu ne nebūties (nihil 
negativum) prasme: „niekis“ reiškiąs tai, „kas niekad ir 
niekur nėra būtybė", vadinasi, „kas atsiskleidžia kaip tai, 
kas skiriasi nuo kiekvienos būtybės ir ką mes vadiname 
būtimi“ 5t, Niekis kaip ne-būtybė esąs, pasak Heideggerio, 
būties patyrimo erdvė: „Šisai niekis buvoja (west) kaip 
būtis“ (t. p.); jis yra „būties šydas“ 5, vadinasi, perregima 
uždanga, pro kurią būtis mums — nors ir slepdamasi — 
vis dėlto apsireiškia. Todėl, tarti „niekis“ ne-būtybės pras- 
„me reiškia tarti „būtis“; būlybės neigimas yra iuo pačiu 
būlies-teigimas. Tai pagrindas, kodėl Heideggeris skelbia, 
kad. „niekyje patiriame platybę to, kas kiekvienai būtybei 
yra laidas, kad-ji-būtų; o.tai.ir yra. pati būtis“ 5s. 

Vis dėlto Heideggeris, apmąstydamas būtį, nepasilieka 
grynai neigamajame kelyje, tai yra nemąsto jos tik kaip 


D m a 


“ „Visai kas kita“ yra pirmoji teigiamoji Heideggerio ištara 


būties atžvilgiu, ir ji kartojasi jo raštuose be paliovos. 
Būtis esanti anaiptol ne „kokia nors būtybės savybė“, bet 
„Visiškai kas kita negu bet kuri būtybė" 5%, Bet kadangi 
žmogus visur ir visados randa tik būtybę, tai, atsidūręs 


(t. p.). Užtat haimė-ir atskleidžia-būtį -atskleisdamą niekį 
— kaip „neišsiskleidusį būties buvojimą“ (t. p.). Tačiau žmo- 


saugo šiam „visai kam kitam laisvą vietą, kad jos atviry- 
béie galėtų būtis buvoti (Anwesen)" ©, 

Koks tačiau yra santykis tarp šiojo „visai ko kito“ ir 
būtybės? Jau minėjome, kad būtis, pasak Heideggerio, 
nėra kokia nors būtybės savybė, vadinasi, būnanti toje 
pačioje plotmėje kaip ir būtybė ar dargi net palenkta 
būtybei. Savą ištarą apie būtį kaip „visai ką kitą“ Heide- 
ggeris paryškina kita ištara, būtent: „Būtis yra toliau nei 
"bet kokia būtybė" *!, ir šį nuotolį nusako kaip „perzengi- 
mą" arba „transcendenciją“. „Būtis ir jos sąranga glūdi 
anapus kiekvienos būtybės ir kiekvieno galimo būtybės 
požymio. Būtis yra transcendens apskritai“ ©. Mąstyti tad 
būtį reiškia mąstyti šį „transcendens“: tai, pasak Heide- 
ggerio, „vienas iš tų klausimų, kurie patys sau perveria 
širdį — ne kad mąstymas mirtų, bet kad perkeistas gyven- 
tų" S. Mąstymas gi esti perkeičiamas tuo, kad peržengia 
būtybę kaip būtybę ir mąsto tai, kas yra anapus (trans, 


kad klausti metafizikos esmės reiškia žvelgti tik į tai, kas 
sudaro būdingą metafizikos požymį, būtent peržengimas 
arba būtybės būtis“ (t. p.). Jeigu tad Heideggeris teigia, 
kad būtis buvoja „esmiškai toliau negu kiekviena būty- 
be” 6%, tai reiškia, kad ji buvoja anapus paties būtybės 
buvimo. Būtis yra bütybei tik todėl „visai kas kita“, ka; 

‚gangi ji šiąją peržengia ontologiškai, vadinasi, pačiu bu- 
vimu. Būties nuotolis nuo būtybės yra paties buvimo nuo- 
tolis: būtis būna anapus. 

“ Perzengimo sarangoje betgi esama trijų pradų: kas 
peržengia (subjektas), ką peržengia (objektas) ir kur link, 
` peržengia (kryptis bei erdvė). Ir štai ne visus šiuos pradus 
Heideggeris apmąsto vienodai. Transcendencijos subjek- 
tas yra savaime suprantamas: tai žmogus (das Dasein). Jau 
vien tuo, kad jis, kaip tai Heideggeris nuolatos pabrėžia, 
laikosi. niekyje (hineingehaltet in das Nichts), žmogus bu- 
voja „virsum būtybės jos visumoje" 65. Dar daugiau: trans- 
cendencija arba peržengimas „sudaro— pasak Heidegge- 
rio, — z subjekto esmę ir pagrindinę jo subjektyvumo sąran- 
ga" “6, tai yra žmogus tampa subjektu tik peržengdamas 
A Kitaip jis buvotų daikto buvimu, nesuvokdamas 
savęs paties ir todėl neturėdamas subjekto rango: „Trans- 
cendencija pagrindžia žmogų kaip jį patį (Selbstheit)“ 
(t. P). - . 
Aiškus Heideggerio mąstyme yra ir peržengimo ob- 
jektas: jis yra būtybė. jos. visumoje. Tai, kas peržengiama, 
sako Heideggeris, yra ne kokie nors atskiri daiktai, bet 
„pati būtybė, būtent kiekviena būtybė“ (t. p.). Būtybės 
buvimo plotmėje nėra nieko, ko žmogus neperžengtų. 
Gali ši plotmė būti ir labai įvairi bei skirtinga sava są- 
ranga ir atskirais savo požymiais bei savybėmis, kiekvienu 
atveju „ji yra peržengiama savo visumoje“ D. 

Tuo. tarpu trečiasis peržengimo arba transcendencijos 
pradas — ana ontologinė kryptis bei. „erdvė, kurios linkui 
žmogus peržengia būtybę jos visumoje,— lieka Heidegge- 
rio mąstyme savotiškai suskilęs ir todėl gana tamsus. Iš 
tikro, kur link žmogus žengia, peržengdamas būtybę kaip 
tokią? Kur jis atsiduria šiuo peržengimu? Jei transcenden- 
ciją pažadina, kaip Heideggeris teigia, žmogaus laikyma- 
sis niekyje, tai būtybės peržengimas „yra galimas tik arba 
nebūties („nihil negativum“" prasme), arba būties linkui. 
"Nūn, kratydamasis priekaištu, esą jo mąstymas yra nihi- 
listinis, Heideggeris tuo pačiu lyg ir nurodytų, kad per- 
žengti būtybės plotmę jos visumoje reiškia žengti į būties 
plotmę: transcendencijos „kur link“ turėtų būti pati būtis 
kaip tokia, nes, peržengiant būtybę, atsidurti nebūtyje 
reikštų iš tikro pilnutinį nihilizmą. Šiuo atveju nihiliz- 
mas būtų tai, kas padarytų žmogų subjektu arba pačiu 
savimi, Tačiau tokia išvada iš Heideggerio filosofijos tikrai 
neplaukia. Lieka tad būtis kaip peržengimo „kur link“ 

arba tai, kas buvoja anapus kiekvienos būtybės. Tai, at- 

rodo, visiškai logiška. Vis dėlto aiškaus atsakymo į šį 
klausimą Heideggerio. filosofijoje nerandame. Priešingai, 

transcendencijos „kur link” yra, kaip netrukus regėsime, 

pats silpniausias Heideggerio mąstymo taškas. 

Nepaisant taip stipriai pabrėžiamo skirtumo tarp būties 
ir būtybės, Heideggeris betgi neatsieja jų Visiškai viena 
nuo kitos. Ontologinė skirtybė juk yra, pasak jo, ne kas 
kita, kaip „skirtumas tarp būties ir būtybės“ %, Tačiau 
regėti skirtumą galima tik ten, kur esama ir tam tikros 
sąsajos. Kur tosios sąsajos nėra, ten ir skirtybės klausi- 
mas yra beprasmis. Be abejo, būties ir būtybės sąsaja 
anaiptol nereiškia, kad juodvi būtų kuriuo nors atžvilgiu 
to paties ontologinio rango. Tai tik reiškia, kad juodvi 
„siejasi tam tikru santykiu, kurį Heideggeris nusako gana 
mislinga dvilype formule: 1) „das Sein west nie ohne das 
Seiende" ir 2) „niemals ist ein Seiendes ohne das Sein" °, 
Mūsų pabrauktieji žodžiai yra esminiai šiai formulei su- 
prasti, nes „west“ reiškia ne tą patį, ką ir „ist“. Senas 
vokiškas veiksmažodis ,„wesen“, kurio yra išlikusi tik lytis 
„west“, kaip jau anksčiau paaiškinta (plg. III, išnaša 42), 
reiškia „turėti buveinę" arba buvoti kieno nors akivaizdo- 
je (anwesend). Gi tai, kas turi buveinę arba buvoja čia 
pat, gali būti prieinama, prakalbinama, patiriama, pergy- 
venama. Tai Heideggeris ir turi galvoje tardamas, kad 
„das Sein west“. Šia prasme sąsają tarp būties ir būtybės 
galima būtų nusakyti tokiu būdu: būtis neturi buveinės 


„be būtybės, būtybė neturi buvimo be bülies;_bütybe yra 


būčiai jos reiškimosi. vieta, -būtis yra būtybės buvimo. įga-, 
_linimas; būtis be būtybės-negali būti patiriama, būtybė- be 
"būties. negali iš viso būti; būtis yra būtina būtybei, kad ši. 
būtų; būtybė yra būtina būčiai, kad ši atsiskleistų. Kadan- 
gi tačiau būtybė niekad ir niekur nėra būčiai tapati, to- 
dėl ir būties atsiskleidimas būtybėje niekad ir niekur nėra 
visiškas: būties atsiskleidimas arba jos tiesa (alėtheia) yra 
kartu ir jos užsisklėidimas arba netiesa. Štai kodėl klaida,, 
pasak Heideggerio, priklauso tiesos esmei. 


- 


3, Būtis kaip pagrindas 


f Svarbiausia betgi Heideggerio ištara būties atžvilgiu 


yra būties ir pagrindo tapatybė: būti pagrindu „yra trans- 


‚cendentalinis būties esmės pobūdis apskritai" 7, Sklaidy- 

damas Leibnizo formuluotą „pakankamo pagrindo dės- 
nį — principium rationis sufficientis”, Heideggeris nepasi- 
tenkina nurodęs, kad šis dėsnis yra valdęs visą Vakarų 
logiką ir Leibnizo formule pasiekęs jos išsivystymo viršū- 
nę. Jis regi jame žymiai daugiau, būtent: pakankamo pa- 
grindo dėsnis kyląs iš pačios būties kaip esančios pagrin- 
du ir todėl atveikiąs būtybėje kaip reikalaujandioje 
pagrindo. „Kiekviena būtybė kaip būtybė, — sako Heideg- 
geris, — tik todėl praneša (meldet an) turinti savų „pagrin- 
dų“, kadangi būtis savaime jau iš anksto yra suvokiama 
kaip. grindžianti“ (t. p.). Pagrindo dėsnis logikoje yra gn. 
seologinė išraiška ontologinės sąrangos būtyje. Užtat Hei- 
deggeris loginę Leibnizo formulę ir persako ontologiškai: 
„Kiekviena būtybė turi savo pagrindą“ (t. DÄ laikydamas 
šį teiginį svarbiausių Vakarų filosofijos rūpesčiu, nes „bü- 
tybės pagrindo klausė filosofija kiekvieną kartą. Šiuo 
klausimu filosofija prasidėjo, šiuo klausimu ji ir baigsis“ 7!. 


Kas tad yra būtis būtybei, suvokiant būtį kaip pagrin- 
dą apskritai? — Savo knygoje „Įvadas į metafiziką (1953) 
Heideggeris pakartodamas klausia, kodėl yra būtybė, o ne 
greičiau niekis. Tai, kaip žinome, yra to paties Leibnizo 
klausimas, darąs Heideggeriui gilų įspūdį, taip kad jis 
visą savąją metafizikos sampratą bei šiosios sklaidą su- 
telkia aplinkui minėtą klausimą: atsakyti, kodėl yra būty- 
bė, o ne greičiau niekis, esąs pagrindinis metafizikos už- 
davinys, kuriuo ji išsakanti savo esmę ir tuo užsibaigianti. 
Artindamasis prie šio uždavinio, Heideggeris atranda vie- 
ną — beveik visiškai nepastebėtą — dalyką: Leibnizas nu- 
sako aną klausimą gana painiai, užuot išreiškęs jį daug 
paprasčiau: „kodėl yra būtybė apskritai“ 72. Kam yra rei- 
kalingas tasai priedas „o ne greičiau niekis“? Tačiau, Hei- 
deggerio pažiūra, kaip tik šis priedas teikia Leibnizo klau- 
simui ontologinės gelmės bei galios. Klausdami suprastinta 
lytimi, kodėl yra būtybė apskritai, mes tuoj pat nuslysta- 
me į kasdieninių priežasčių plotmę. Būtybė juk yra; ji 
buvoja mums priešpriešiais kaip ši ar ana ir yra tiesiog 
ranka apčiuopiama (vorhanden); todėl ir klausimas, kodėl 
ji yra, ieškosi tokio pat apčiuopiamo atsakymo. Klausti, 
kodėl yra būtybė apskritai, esą, pasak Heideggerio, tas 
pat, ką ir klausti, kodėl vynuogyną apniko kenkėjai (plg. 
t. p.). Pratęsiant gi klausimą priedu „O ne greičiau nie- 
kis“, būtybė esti pastatoma nebūties akivaizdoje; čia atsi- 
veria naujas Matmuo, būtent kad būtybės galėtų iš viso 
nebūti. Klausiant pilna paties Leibnizo lytimi, kodėl yra 

šis tas, o ne greičiau niekis, „klausimas „kodėl“ įgyja visai 
kitos jėgos bei savitumo. Kodėl būtybė yra ištraukta iš 
galimybės nebūti? Kodėl ji be niekur nieko negrįžta atgal 
į nebūtį?“ (t. p.). Šitaip gi klausiant, būtybės buvimas pa- 
sirodo anaiptol nesąs tvirtas: „staiga būtybė nebėra tarsi 
ranka pasiekiama; ji ima svyruoti", svyruoti „kaip tokia", 
vadinasi, kaip būnančioji, ir šis jos svyravimas eina „ligi 
pat kraštutinės bei priešingos galimybės, būtent ligi ne- 
būties bei niekio" 73. Šia linkme klausdami, mes ieškome 
ne kurios nors akivaizdžios priežasties, kuri mums išaiš- 
kintų tą ar kitą būtybės atžvilgį ar savybę, bet „pagrindo, 
kuris pagrįstų būtybės pirmavimą (Herrschaft) kaip nebü- 
ties 'pergalę“ (t. p.). Anasai tad Leibnizo priedas „o ne 
greičiau niekis“ anaiptol nėra perteklinis. Priešingai, jis 
vienintelis atskleidžia mums, „kad to, kas yra ir kaip 
yra, gali ir nebūti“ (t. p.), ir kad ši galimybė nėra mūsų 
išsigalvota, „o pačios būtybės atverta joje pačioje; mūsų 
klausimas tik atidaro sritį, kad būtybė galėtų apreikšti 
aną galimybę“ 74. Klausti tad, kodėl yra būtybė, o ne grei- 
čiau niekis, reiškią klausti, „Kas yra pagrindas“, kad bū- 


„tybė iš viso būna, „ant kokio pagrindo būtybė stovi", kad. 


nenuslysta_nebütin; tai klausimas, kuris..iesko. pagrindo 


būtybei, kiek ji yra būnančioji:, būtent „būnančioji kaip ` 


tokia“, neskaldant. joS; Kaip Heideggeris vaizdingai paaiš- 
kina, į Indijos miškuose gyvenantį dramblį ar Maren pla- 
netoje vykstančius cheminius junginius 75, 

Atsakymas į šį būtybės pagrindo ieškantį klausimą Hei- 
deggeriui yra neabejotinas: pagrindas, kad būtybė būna, 
nenuslysdama.nehūlin,. yra. būtis. Jai savo veikale „Būtis 
ir laikas" Heideggeris yra teigęs, kad „būtis yra tai, kas 
apsprendžia būtybę kaip tokią“ "9 ir kad todėl esanti iš- 

‚ monė arba, Platono žodžiais tariant, „vaikų pasaka“ 7 bū- 
tybės pagrindo ieškoti kitoje būtybėje, šokinėjant nuo vie- 
nos prie kitos ir tuo būdu sukiojantis vis toje pačioje 
plotmėje tarsi užburtame rate. Būtybės pagrindą galimą 
rasti tik ją peržengus, o būtybės .peržengimą arba jos..ana- 
pus“ mes ir vadinamę būtimi. Šią pirmykštę savo mintį 
"Heideggeris yra pakartojęs ir vėliau — net dar įtaigiau 
bei aiškiau negu pradžioje, Būtis esanti „kiekvienai būty- 
bei laidas, kad būtų. Be būties <...> kiekviena būtybė 
liktų nebütiskume” 7š, „Būtis teikia kiekvienai. bütybei lai- 
da ir tiesą“ 7°, Todėl, pasak Heideggerio, ir „pati būtis yra 
santykis“ 3°, nes ji yra ne-būtybė ir vis dėlto be jos nėra 
būtybės. Būtis būtybei yra kartu ir „anapus“, ir „šiapus“: 

„anapus“ būtis yra todėl, kad yra būtybės peržengimas 
arba ne-būtybė; „šiapus“ būtis yra todėl, kad, grįsdama 
būtybę jos buvime, ji tampa jai „pati artimiausioji“ (t. p.). 
Užtat ir mąstyti būtybę galima tik ryšium su būtimi arba, 
pasak Heideggerio, tik „būties šviesoje“, nes „kad būtybė 
būna, yra stebuklų stebuklas“ *!, ir šį stebuklą galime su- 
prasti tik apmastydami būtybę, būties nušviestą. „Kur 
tik kyla klausimas, kas yra būtybė, ten visados jau Zvel- 
giama į ją kaip tokią“, vadinasi, kaip būnančiąją; šią gi 
įžvalgą galima įgyti tiktai „iš būties šviesos... Kiekvieną 
kartą būtybė kaip būtybė pasirodo būties šviesoje“ 52. Į 
klausimą tad, kas yra būtis būtybei, Heideggeris atsako 
gana aiškiai: būtis yra pagrindas-būtybei kaip būtybei ir 
būti, ir mąstyti. Tik būties jėga būtybė laikosi buvime, 
ir tik būties šviesa ji yra pažįstama mūsų mąstyme. 

Tai ypač išryškėja, kai Heideggeris mėgina nusakyti, 
kas gi yra būtis pati savyje. Originalo kalba šis jo nusa- 
kymas skamba: „Doch das Sein — was ist das Sein? Es 
ist Es selbst" “. Klausiamąją šios ištaros pusę išversti yra 
visiškai lengva: „Būtis — kas gi yra būtis?“ Tačiau atsako- 
moji Heideggerio ištaros pusė slepia savyje tam tikrą 
painiavą: „Es ist Es selbst". Ką tai reiškia? Painiava atsi- 
randa dėl žodžio „ist“ dviprasmiškumo: jis gali reikšti 
gramatinę jungtį (pvz., medis yra aukštas), bet jis gali 
reikšti ir tikrovinį buvimą (pvz., Dievas yra). Jeigu nün 
Heideggerio atsakyme, kas yra būtis — „Es ist Es selbst“,— 
žodį „ist“ aiškinsime kaip gramatinę jungtį, tai anas atsa- 
kymas neturės jokios prasmės. Užtat F. Heinemannas jį ir 
vadina „nuvalkiota tautologija“ ir net tyčiojasi, esą „nau- 
josios ontologijos laimėjimą“ galima išreikšti žinomu po- 
sakiu: gimdo kalnai, o gema juokinga pelytė **. Ir vis dėl- 
to ši patyčia yra nesusipratimas. Minėtas Heideggerio at- 
sakymas, kas yra būtis, yra pats giliausias teiginys visame 
jo mąstymo plote. Reikia tik jo prasmę atskleisti, teikiant 
žodžiui „ist“ ne gramatinės jungties, o ontologine: tikrovės 
reikšmę. Laimei, lietuvių kalba leidžia tai padaryti gana 
lengvai, kadangi mes šalia žodžio „yra“ turime dar ir Zodi 
„būna“. Išvertus gi Heideggerio „ist“ müsuoju „būna“, 
ontologinė atsakymo gelmė atsiskleidžia visu ryškumu: 
„Būtis — kas gi yra būtis! Ji būna pati". Kitaip tariant, 
būtis būna pati, ir šisai jos pobūdis pagrindžia jos sampra- 
tą ryšium su būtybe. Kaip būčiai yra transcendentalu bū- 
ti pagrindu, taip lygiai jai yra transcendentalu būti pa- 

čiai. Ir tik todėl būtis yra būtybės buvimo pagrindas, kad 
ji būna pati. 

Be abejo, visa tai reikalinga dar kiek paaiškinti, pasi- 
remiant mažiau atsajais pavyzdžiais. Sakysime: ką reiškia 
tokie posakiai, kaip „pals valgo“, „pats rašo“, „pals kal- 
ba“? Kol vaikas yra mažas, jis valgo ne pats, o yra kito 
valgydinamas, tačiau ūgtelėjęs jis valgo jau pats. Popiežiai 
enciklikas ir valstybių prezidentai kalbas paprastai rašo 
ne patys, o kiti— jų patikėtiniai. Tačiau sakoma, kad 
pop. Leonas XIII savas enciklikas rašęs pats. Kai paskai- 
tininko žodžiai yra įkalbami į magnetofono juostelę, tai 
suvažiavime jis kalba ne pats, Jeigu betgi jis atsistotų 
suvažiavusiųjų akivaizdoje ir tartų žodį, jis kalbėtų jau 
pats. Visa tai reiškia: jei kuris nors asmens veikmuo yra 
atliekamas su kito pagalba taip, jog be šios pagalbos jis iš 
viso nebūtų atliekamas, tuomet sakome, kad tai daro ne 
pūts asmuo, o anasai kitas; gi kai tą patį veikmenį asmuo 
vykdo be kito pagalbos ar kai ši pagalba yra tik atsitik- 
t'ne (vz, garsiakalbis, skaitant paskaitą), tuomet sakome, 
kad jis tai vykdo pats. Perkėlus nūn šių pavyzdžių prasmę 
į būties ir būtybės santykių plotmę, Heideggerio atsa- 
kymas darosi savaime aiškus: būtis būna pali, vadinasi, 
savam buvimui ji nereikalinga kito pagalbos ar paramos; 
ji būna sava galia bei jėga; ji būna ne kito malone ar 
laidu, o pati iš savęs. Tuo tarpu būtybė būna ne pati; ji 
yra reikalinga kito, kad būtų; reikalinga jo taip, jog be 
šito „kito“ būtybės iš viso nebūtų. Būdama pati, būtis 
„daro, kad būtybė gali būti ne pati. Būtis laiko būtybę 
buvime todėl, kad -jame-jį- laikosi-patį. Čia tad, ir glūdi ` 
"ontologinės-skirtybės. prasmė: (ai, kas-būna ne.pats (büty- 
bė) negali..būti tolygus tam, kas būna pals. (būtis)...Todėl 
Heideggeris ir sako, kad „būtis būna labiau (ist seiender) 
negu bet kuri būtybė" 35, Tai nėra nei kiekybinis, nei ko- 
kybinis „labiau“, nes buvimo negalima laipsniuoti nei 
kiekybiškai, nei kokybiškai. Buvimas arba visas yra, arba 
jo iš viso nėra. Heideggerio „labiau“ yra transcendentali- 
nis, vadinasi, peržengiąs būtybės buvimą apskritai ir per- 
einąs į tokią plotmę, kurioje buvimas yra „visai kas kita“, 
nusakomas minėtuoju „Ne“ viskam, kas galėtų būtybę pri- 
minti arba būtį pažeminti į būtybės rangą. . 

Čia slypi ir tasai akstinas, kuris verčia Heideggerį su- 
prasti būtį kaip būtybės pagrindą anaiptol „ne vykdomojo 
priežastingumo“ *— causa efficiens — prasme. Priežasties 
kategorija yra būties ir būtybės santykiui svetima būtent 

todėl, kad ji neatskleidžia būtybės peržengimo: priežastis 
niekad nėra pasekai transcendenti. Atvirkščiai, priežastis 
prilygsta pasėkai —,,Causa aequat effectum". Ir priežastis, 
ir pasėka buvoja būtybės kaip šios ar anos, bet ne būtybės 
kaip tokios plotmėje. Ieškodami tad būtybės pagrindo prie- 
žasliės prasme, esame verste. verčiami arba jo visiškai 
„nerasti, arba regėti jį kurioje nors būtybėje, laikydami ją 
„aukščiausiąją“, tačiau neperžengdami pačios būtybės mat- 
mens. Šiuo atžvilgiu Heideggeris teisingai pastebi, kad 
„kas klausia priežastiškai“, kodėl yra būtybė, o ne grei- 
čiau niekis, tas lieka įstrigęs bülybes mąstyme ir tuo pa- 
Čių „paneigia būties mąstymą" *7, Tokiu atveju būtis virsta, 
be abejo, „aukščiausiąja priežastimi“ ®, Tačiau „būties“ 
pakėlimas į „pirmąją vietą” anaiptol nėra būtybės peržen- 
gimas. Būti gi pagrindu reiškia būti peržengimu arba trans- 
cendencija ir todėl savaime netilpti priežasties kategorijo- 
je. Pagrindo tapatinimas su priežastimi yra viena iš būties 
pamiršimo apraiškų Vakarų metafizikoje. 


4. Heideggerio posūkis 


Pastaroji Heideggerio ištara, kad būtis būna pati, pri- 
artina ją prie Tomo Akviniečio ištaros Dievo atžvilgiu, kad 
šisai yra „pati būtis — ipsum esse“ *?. Ir vargu ar būtų 
galima įrodyti, jog šios dvi ištaros objektyviai skiriasi vie- 
na nuo kitos. Būti „pačia būtimi“ ir „būti pačiam“ yra 
vienas ir tas pats dalykas, nes tik pati būlis gali būti pali. 
Ar tai reiškia, kad būtis Heideggerio mastymę yra Die- 
vas? Aukščiau svarstyti būties nusakymai — būtis kaip ne- 
būtybė, kaip visai kas kita, kaip transcendencija, kaip pa- 
grindas — gundo mus atsakyti į šį klausimą teigiamai. Pats 
gi Heideggeris atsako į jį neigiamai: „Būtis — ji yra ne 
„Dievas ir ne pasaulio pagrindas" ®. Müsajam apmastymui 
mėra svarbu, ar Heideggerio Tilosofija apskritai yra Dievo 
Klausimui atvira. Apie tai jau daug rašyta?! ir, atrodo, 
>rieita prie išvados, kurią daro ir pats Heideggeris savojo 
mąstymo akivaizdoje: „Šisai nėra nei teistinis, nei ateisti- 
nis” TT. Mums svarbu yra tik patirti, kur link suka mąsty- 
mas, ėjęs būties ieškotų, nusakes ją kaip būtybės peržen= 
=imą ir būtybės pagrindą ir vis dėlto jos nesutapatinęs su 
Dievu. Juk jeigu būtis yra ne būtybė, o kaip tik jos per- 
wengimas arba „visai kas kita“, jeigu ji yra būtybei toks 
—agrindas, jog be jo būtybės iš viso nebūtų, antra vertus, 

jeigu būtis yra „ne Dievas“, —tai kuo baigiasi mąstymas, 
klausęs būties visą metą ir nusakęs ją tokiomis ištaromis, 
kurias Vakarų metafizikoje įprasta taikinti kaip tik Die- 
vui? Kas yra anas Heideggerio neiginys: žingsnis priekin 
ar jau šuolis atgal, patekus į nebeišbrendamą tankynę 
malkakirčių keliu? Kodėl būtis, bünanti. pati („Es ist Es 
selbst"), nėra pati būtis („ipsum esse“), vadinasi, Dievas? 
Tai klausimas, ties kuriuo atsiduria kiekvienas filoso- 
favimas, jeigu jis išsivysto logiškai ligi galo. Tuomet be- 
Tieka jam arba žengti dar vieną žingsnį priekin ir tai, kas 
būna pats, pavadinti Dievu, užbaigiant tuo patį filosofavi- 
mą, arba duoti šuolį atgal, grįžtant į pradinį išeities tašką. 
„ Heideggeris grįžia atgal. Neigdamas, kad būtis yra Die- 
vas, -jis savaime užsitveria kelią priekin: anapus“to;“kaš 
būna pats, nebegalima rasti nieko, kas dar būtų; trans- 
cendencijos peržengti nebeįmanoma; ieškoti pagrindo pa- 
grindui yra išmonė, Anuoju „ne Dievas“ tolimesnis mas- 
tymo kelias iš tikro atsiduria nebeišbrendamoje tankynė- 
je. Belieka tad pasukti atgal. 
Posūkis atgal Heideggerio mąstyme prasideda peržen- 
gimo arba transcendencijos peraiškinimu. Vakarų meta- 
fizikoje „peržengti — transcendere" reiškia pereiti ribą 
(supergredi): Irūnscendencija vg tai, kas buvoja anapus 
„tibos. Tai formali šios sąvokos istara. Jos turinys priklauso 
nuo to, kokią ribą peržengiame. Todėl esama tiek loginės 
„transcendencijos“ pažinimo plotmėje (pvz., bendriausios 
sąvokos, buvojančios anapus skirtinų sąvokų), tiek ontinės 
„transcendencijos“ buvimo plotmėje (pvz., pasaulis, buvo- 
jąs anapus mūsų sąmonės). Nūn Heideggeris, mąstydamas 
būtį, nusako ją kaip peržengimą būtybės jos visumoje 
arba būtybės kaip tokios. Būtybė kaip tokia yra betgi 
būdinga tik vienu vieninteliu dalyku, būtent tuo, kad yra, 
vadinasi, savu buvimu. Perzengti būtybę kaip tokią reiškia 
„tad peržengti ją kaip būnančiąją,-pereinant-į. ne-būtybės 

brėžia. Priešingai, jis teigia, kad „peržengime ir peržengi- 
mu žmogus grįžta atgal į būtybę” %. Kodėl? Jau savo 
veikale „Būtis ir laikas“ Heideggeris nemaža kalbėjo apie 
žmogaus buvojimą pasaulyje kaip pagrindinę žmogaus 
sanklodą (Grundverfassung) **, vėliau net pabrėždamas, kad 
ši žmogaus kaip buvojančiojo pasaulyje interpretacija 
anaiptol nėra „ontinė ištara“, vadinasi, tik patvirtinimas 
to, kad žmogus faktiškai pasaulyje gyvena, bet „ontologi- 
nio pobūdžio teiginys“ *: žmogus ne todėl buvoja pasau- 
lyje, kad faktiškai jame yra, kaip, sakysime, grybaudami 
esame miške, bet todėl, kad „jo esmės sankloda slypi buvo- 
jime pasaulyje“ (t. p.). Tai reiškia: pasaulis yra ontologinis 
žmogaus apsprendimas, esąs „pirmiau“ negu žmogus, su- 
vokiant šį „pirmiau“ ne laiko, o pačios esmės prasme (na- 
tura prius). Interpretuoti.žmogų kaip buvojantį pasaulyje 
galima tik todėl, kad pasaulis jį priima ir tiesiög pasiima 
kaip savąjį: žmogus todėl] įgema į pasaulį Ontiskai, kadan- 
gi jis yra pasauliui apspręstas ontologiškai. Be abejo, pri- 
duria Heideggeris, „pasaulį“ čia reikia suprasti ne nudė- 
veta (vulgär) kasdienos prasme kaip mus apsupančiųjų 
regimybių sumą, bet graikiškąja „kosmos” prasme kaip 
būklę (Zustand) arba tai, „kaip būtybės būna savo visu- 
moje” %, Šisai „kaip“ pranoksta (vorgängig) žmogų ir lieka 
susijęs su Zmogiäkuoju buvimu: „pasaulis priklauso žmo- 
giškajam buvimui, nors ir įima kiekvieną būtybę, taigi ir 
žmogiškąją, į savo visybę“ (t. p.). Pasaulis „priklauso 
santykinei žmogų kaip tokį žyminčiai sarangai, kuri ir yra 
vadinama buvojimu pasaulyje (In-der-Welt-sein)“ *7. 

Ir štai šiame žmogaus apsprendime pasauliui Heidegge- 


žengdamas būtybę, žmogus atsidaužia.į „Ne“, stovintį tarp 
būtybės ir būties, ir esti grąžinamas atgal — nebe į būtybę, 
kaip šią ar aną, 0 į būtybės visumos būklę arba šios visu- 
mos „kaip“, - vadinamą pasauliu. Peržengdamas būtybę, 
žmogus patenka ne į ne-būtybės arba niekio tuštumą, bet 
laimi žemę po savo kojomis arba pagrindą, pasijausdamas 
esąs „būtybės apsuptas (inmitten von Seiendem)“ °, Per- 
žengimų žmogus susikuria pasaulio apmatą; dar daugiau, 
Heideggeris transcendenciją tiesiog ir vadina „pasaulio 
apmatu” !®, kuriuo „žmogus grindžia arba steigia (stiftet) 
pasaulį“ '". Nesunku įžvelgti, kad šitaip pereiškintoje 
transcendencijoje ieškomoji būtis dingsta galutinai: onto- 
loginė skirtybė arba „Ne“ tarp būtybės ir būties nebėra 

peržengiama kaip riba; į ją atsidaužęs, Heideggeris grįžta 


_ atgal į būtybę, pavadindamas ją „pasauliu“. kaip būtybės 


„transcendens apskritai“? apie ją kaip peržengimą ne onti- 
nio, o ontologinio veiksmo prasme? Jei peržengimas grą- 
žina žmogų į pasaulį kaip būtybės visumą, tuomet per- 
žengimas šios visumos nė nepaliečia; tokiu atveju jis pa- 
liečia tik atskiras būtybes. Tai reiškia, kad peržengimas 
arba transcendencija yra tik ontinė, bet ne ontologinė są- 
voka: mes peržengiame tik atskirus daiktus pasaulio visu- 
mos linkui, bet mes neperžengiame pačios šios visumos, 
nes kol Heideggerio pabrėžiamas „Ne“ tarp būtybės ir bū- 
ties nėra peržengiamas, tol žmogus lieka šiapus ribos ir 
tol transcendencija vyksta tiktai būtybės plotmėje, nepa- 
liesdama būties. Kodėl tad šis sukiojimasis būtybės plotmėje 
turėtų būti vadinamas transcendencija? Ir kam tuomet nu- 
sakyti būtį kaip „transcendens apskritai“, jei šio „trans- 
cendens" mes ne tik nepasiekiame, bet net nė nevykdome? 
Į būties plotmę žmogus Heideggerio „peržengimu“ juk 
nepatenka. Ne be pagrindo tad F. J. von Rintelenas kalba 
apie transcendenciją mūsų dienų mastyme kaip apie „klai- 
dinančią metaforą“, nes „transcendencija įsikuria pasau- 
iyje, o ne anapus pasaulio“ IP, vadinasi, pasilieka toje 
pačioje plotmėje kaip ir tai, kas norėta peržengti. Tačiau 
eiti, pasiliekant toje pačioje plotmėje, reiškia Zengli, bet 
ne perzengli. 

Tas pat įvyksta ir su būties kaip pagrindo samprata. 
Jau minėjome, kad Heideggeris nusako būtį kaip pagrindą 
būtybei būti ir kaip šviesą būtybei mąstyti. Ontologinė 
skirtybė tarp pagrindo ir pagrįstojo, tarp šviesos ir nu- 
šviestojo tokiu atveju yra labai aiški. Pats Heideggeris 
paryškina tai gražiu pavyzdžiu: „Dirva— sako jis,— yra, 
tiesa, elementas, kuriame laikosi (west) medžio šaknis, ta- 
čiau medžio augimas niekad nepajėgia įčiulpti dirvos į 
save taip, jog ji pradingtų medyje kaip jo mediena“ 163, 
Tai reiškia: būtis įbūlina būtybę, bet niekad būtybe ne- 
virsta. Ji yra ir lieka „anapus“ būtybės, kaip dirva yra 
ir lieka „anapus“ medžio. Nesusilieti būčiai su būtybe, 
būti būtybės pagrindu, bet ne jos sandu — štai kame glūdi 
ontologinės skirtybės prasmė. Bet ir vėl: Heideggeris tei- 
gia, kad būtis „yra ne pasaulio pagrindas (Weltgrund)" !%, 
Kieno tad pagrindas ji yra? Be abejo, jei pasaulį suprasi- 
me kaip šią bei aną būtybę ar būtybių sumą, vadinasi, 

onliškai, tuomet būtis iš tikro nebus pasaulio pagrindas, 
nes būtis grindžia ne tai, kas būtybė — šiuo atveju „pa- 
saulis"— yra, bet kad būtybė yra ir būna. Heideggeris 
tačiau supranta pasaulį, kaip sakėme, būtybės visumos 
prasme, vadinasi, ontologiškai. Kas tuomet yra šitaip su- 
prasto pasaulio pagrindas, jei juo nėra būtis? 

Čia ir susiduriame su pagrindo peraiškinimu vėlesnia- 
me Heideggerio filosofijos tarpsnyje. O. Pöggeleris net 
teigia, kad „Heideggerio mąstymas pamažu nusikratęs no- 
ru grįsti“ Ip, kadangi būtį galima esą mąstyti ne kaip 
substanciją, o tik kaip įvykį; įvykis gi kyląs iš laisvės; 
grįsti laisvę yra prieštaravimas: „Laisvė yra pagrindo pa- 
grindas“ !%, Tuo pačiu pagrindas netenka daiktavardinės 
prasmės ir prisiima veiksmažodinę prasmę, būtent pagrin- 
das virsta grindimu, Tai jausti ir ankstesniame Heidegge- 
rio mąstyme. Jau sakėme, kad pagal pastarąjį Heideggerio 
aiškinimą transcendencija reiškia grįžimą į pasaulį kaip 
į būtybės visumos būklę. Tačiau transcendencijoje Heide- 
ggeris randa ir patį grindimą: „Transcendencija atsisklei- 
džia kaip grindimo kilmė“ Im. Be to, kaip sakyta, transcen- 
dencija yra ir žmogaus susikurtas pasaulio apmatas, kadan- 
gi, pasak Heideggerio, „pasaulio niekad nėra, pasaulis tik 
pasaulėja (weltet)“ !%. Žmogaus kuriamas pasaulio apmatas 
ir yra Sisai pasaulio pasaulinimas arba jo grindimas. Užtat 
darosi visiškai suprantama, kad nėra jokios prasmės ieškoti 
pasauliui pagrindo kažkur „anapus“ pasaulio. Pasaulio pa- 

_grindas yra pats jo grindimas anuoju žmogaus vykdomų 
pasaulio apmatu. Tuo būdu susidaro gana logiškai suręs- 
tas silogizmas: transcendencija yra grįžimas į-pasaulį, grj- 
žimas į pasaulį yra pasaulio apmato sukūrimas, pasaulio“ 
apmato sukūrimas yra grindimas pasaulio kaip Žmogaus. ` 

' buvojimo būklės. Tai, kas pradžioje atrodė esąs pagrindas 
substancijos prasme, pasirodo esąs grindimas įvykio pras- 
me. 

Jei nūn klaustume, kokiu būdu grindimas laikosi, ka- 
dangi jis reikalauja, logiškai mąstant, grindėjo arba savojo 
subjekto, tai atsakymas būtų gana aiškus: subjektas grin- 
dimo, suprasto pasaulio pasaulinimo prasme, yra ne kas 
kita, kaip žmogus. Kaip peržengdamas būtybę jos visumoje 
žmogus neranda jokios kitos plotmės „anapus“ pasaulio, 
o grįžta į šįjį kaip į savąjį buvojimą, taip ir ieškodamas 
pagrindo būtybei kaip tokiai jis neranda jo jokiu kitu 
pavidalu, kaip tik savo paties sukurtu apmatu: šio apmato, 
o tuo pačiu ir grindimo autorius yra pats, žmožus“.Čia 

` nėra visiškai nusikrat 
būlybės pergyvenimu. Abi šias priežastis atskleidžia gana 


ir atsiskleidžia visu ry5kumu Heideggerio posūkis atgal. 
Pradėjęs žmogumi kaip pavyzdine būtybe, turinčia vesti 
mąstymą būties linkui, Heideggeris grįžta atgal, būties ne- 
radęs, o radęs tik žmogų, kuriuo jis pradėjo savojo mąs- 
tymo kelią. Užtat jis perbraukia kryžmais (x) „būtį“, kad 
tuo, kaip pats sako, būtų pašalintas „neišnaikinamas įpro- 
tis įsivaizduoti „būtį“ kaip savimi besilaikančią, o tik pas- 
kiau kartas nuo karto prie žmogaus artėjančią priešpriešą 
(Gegenüber)” 18. Iš tikrųjų gi žmogaus santykiui su būtimi 
esmiška yra tai, kad šis santykis laikosi abipusiu „atsigrį- 
žimu ir nusigrjzimu” (t. p.), padarydamas, jog nei žmogus 
nėra pats savyje, nei būtis nėra pati savyje: abu būna tik 
kaip atsigrįžimas ir nusigrįžimas. Jeigu gi „atsigrįžimas 
priklauso būčiai taip, jog būtis glūdi jame, tuomet būtis 
ištirpsta atsigrįžime“, netekdama buvojimo savyje (t. p.). 
Pasinaudojant aukščiau minėtu paties Heideggerio pavyz- 
džiu, tai reiškia, kad dirva, kurioje auga metafizikos medis 
ir kurios Heideggeris pirmiau nenorėjo tapatinti su medie- 
na, dabar virsta gryna mediena: „Būtybės būtis reiškia: 
būtis, kuri yra būtybė“ 10 Kaip peržengimas virsta žengi- 
mu toje pačioje plotmėje, taip ir būtis virsta būtybe, kuria 
vienintele ji būna bei reiškiasi. Ontologija kaip būties 
mąstymas grįžta atgal į metafiziką kaip būtybės mąstymą. 
Heideggeris, kaip anksčiau esame pastebėję, savo mąsty- 
mą laikė tiktai keliu ir net prisipažino, kad „toksai mąs- 
tymas gal net neteikia jokių išdavų“ II, Tačiau jis ne- 
pastebėjo, kad tatai įvyksta todėl, jog tasai mąstymas 
„sukasi mot po. milžiniškų pastangų nugalėti Vakarų meta- 
„ fiziką kaip pamiršusią būtį Heideggeris atsidūrė pradinia- 
me taške, nerasdamas būties ir todėl būdamas priverstas iš 
naujo telktis aplinkui būtybę. Metafizika nesidavė perga- 
lima. Šiuo atžvilgiu O. Poggeleris teisingai. pastebi, kal- 
bėdamas apie Heideggerio pastangą suvokti pagrindo es- 
me: „Mąstymas, kuris nori būti gilesnis negu metafiziką, 
pastoja sau pačiam kelią ir tampa išmonė“ !2, 

Klausdami, kodėl Heideggeris nežengia paskutinio žing- 
snio ir to, kas iš tikro yra transcendencija ir pagrindas 
apskritai, nevadina Dievu, o greičiau iš naujo peraiškina 
tiek transcendenciją, tiek pagrindą, kad pateisintų savąjį 
neiginį „būtis — ji yra ne Dievas ir ne pasaulio pagrindas", 
galėtume, atrodo, rasti dvi tokio elgesio priežastis: 1) Hei- 
deggeris nėra ajškiai skyręs-daik/o.nuo-kūzinio. ir 2) jis 

ęs Dievo kaip scholastiškai suprastos 

ryškiai vienas Heideggerio sakinys. Kalbėdamas, esą būtis 
yra žmogui tolimesnė ir sykiu artimesnė negu bet kuri bū- 
tybė, jis sako: „Būtis yra toliau negu bet kuri būtybė ir 
sykiu žmogui arčiau negu kiekviena būtybė, vis tiek, ar 
tai būtų uola, ar gyvulys, ar meno veikalas, ar mašina, 
ar angelas, ar Dievas“ !5, Statyti uolą, gyvulį ir meno 
veikalą ton pačion eilėn ir juos vertinti tuo pačiu atžvil- 
giu (artumo ir tolumo) reiškia teikti gamtos daiktui ir 
kultūros kūriniui tą pačią reikšmę žmogaus būvyje. Tuo 
tarpu jau aukščiau dėstėme, kad gamtinis daiktas ir kultū- 
rinis kūrinys anaiptol nėra to paties pažintinio santykio su 
žmogumi: pirmasis yra tiriamas, antrasis — interpretuoja- 
mas. Šio skirtumo Heideggeris neneigia, nors savo jau- 
nystėje ir buvo įsitikinęs, esą filosofija turinti būti laisva 
nuo nuotaikų, vertinių sprendimų ir todėl prieinama ty- 
rimui !#, Tačiau šio skirtumo jis netaiko bütybei ir todėl 
niekur neklausia, ar būtybė kaip tokia yra daiktinės, ar 
kūrininės sąrangos. Užtat jis ir stato uolą ir gyvulį greta 
meno veikalo ir mašinos, apspręsdamas jų artumą bei to- 
luma žmogui tuo pačiu mastu. 

Dar nuostabesnis yra angelo, o ypač Dievo įjungimas į 
tą pačią eilę. Kad angelas yra būtybė, tuo neabejoja nė 
vienas, kuris tiki tikrovinį jo buvimą. Tačiau kad į būtybių 
eilę patenka Dievas, tai žadina mūsų nuostabą, rodančią, 
jog Heideggeris mąsto Dievą aristoteliškai scholastine 
prasme, būtent kaip „pirmąjį“ būtybių range, todėl savo 
mąstyme ir neranda jam vietos, kadangi šisai mąstymas tu- 
rįs būti ne būtybės, o būties mąstymas. Tuo tarpu Dievas, 


Iety jį mąstyti. Pastebėjęs, kad tik išsiaiškinus transcen- 
denciją būtų padėtas pakankamas pagrindas klausimui, 
koks gi yra ontologinis žmogaus santykis su Dievu, Hei- 
deggeris keletu sakinių nubrėžia kelią, kuriuo būtų galima 
eiti Dievo linkui: „Tik būties tiesoje galima mąstyti šven- 
tumo esmę, tik šventumo esmėje galima mąstyti dievybės 
esmę, tik dievybės šviesos esmėje galima suvokti bei pa- 
sakyti, ką galėtų reikšti žodis „Dievas““ !5, Taigi; būties 
tiesa — šventumas — dievybė yra tarpsniai kelio, kuriuo, 


"galėtume artintis „prie.-Dievo...Pats Heideggeris šių tarps- 


nių nemaž neišvysto ir nurodytu keliu nė kiek neina. Ta- 
čiau šių tarpsnių eilė yra gana būdinga. Juk jeigu būtis 
nėra Dievas, ką jos tiesa galėtų pasakyti apie šventumą, 

kadangi šalia Dievo nėra jokio šventumo. Šventumas yra 
ne būties, jei ši nėra Dievas, o Dievo savybė. Išvesti šven- 
tumą iš būties tiesos reikštų arba būtį nesąmoningai lai- 
kyti Dievu, arba šventumą peraiškinti savaip, kaip tai yra 
Heideggeris padaręs su transcendencija. Greičiausiai betgi 
minėtų tarpsnių pagrinde slypi aristoteliškai scholastinė 
Dievo kaip būtybės samprata. Juk Heideggeris yra įsitiki- 
nęs, kad būtybę galima mąstyti tik būties šviesoje. Ir štai 
toje pačioje būties. šviesoje bei tiesoje jis norėtų mąstyti 
šventumą, o per jį eiti prie dievybės. Tai toks pat kelias“ 
kaip ir į kiekvieną būlybės mąstymą. Būties šviesa nu- 
šviečia kiekvieną būtybę, o tuo pačiu ir Dievą. Štai kodėl 
` o Dievas. nušviestasis., 

Ieškant būties, o tuo pačiu ir filosofijos prasmės, gali- 
ma Heideggerio keliu eiti gana toli: ontologinė skirtybė 
tarp būtybės ir būties yra jo įžvelgta taip giliai, kaip nė 
vieno kito mąstytojo. Ir tik šios skirtybės akivaizdoje 
pradedame nuvokti, kas būtis iš tikro yra. O vis dėlto 
Heideggeris būties nepriėjo. Būdamas įsitikinęs, kad „Zmo- 
gus yra būties ganovas“ !!®, jis išėjo būties ieškotų, ka- 
dangi Vakarų metafizika ją buvo praganiusi. O vis dėlto 
Heideggeris būties nerado. Pastaruosiuose savo raštuose 
jis mąsto beveik išimtinai būtį. Tačiau W. Strolzas teisin- 
gai pastebi, kad šisai „vėlyvasis Heideggerio būties mąs- 
tymas dvelkia keistu nuobodžiu“ !!7, tarsi toje bedugnėje, 
kuri atsiveria anapus būtybės, nebūtų nieko matyti, kas 
teiktų mąstymui gyvumo. Ar ne per maža Heideggeris 
apmąstė būtybę, kad pagautų jos sąrangą? Juk net ir 
žmogaus kaip pavyzdinės būtybės sklaida liko neužbaigta, 
nekalbant jau apie būtybę kaip tokią, kuria Heideggeris 
visiškai nesirūpino ir jos nesklaidė. Ar neverta tad papil- 
dyti šią spragą ir pasiklausti būtybę kaip nuorodą į būtį: 
kas gi yra tai, į ką būtybė sava sąranga nurodo? 


II. BŪTIES ATSKLEIDIMAS 


Vienoje vietoje Heideggeris klausia, „kas yra mislin- 
giau: ar tai, kad būtybė yra, ar tai, kad būtis yra“ !!®, Pa- 
ties Heideggeri "atsakymas yra aiškus: mįslingiau yra tai, 
kad būtybė yra, nes būtybės buvimas yra ne tik spręstina 
mįslė, bet ir mus didžiai stebiniąs-stebuklų stebuklas. Ta- 


čiau kodėl? Todėl, atsako Heideggeris, kadangi būtybė 

reikalinga pagrindo, kad būtų. Betgi iš kur mes žinome, 
kad ji tokio pagrindo yra reikalinga? Atsakydamas į šį 
klausimą, Heideggeris nurodo į baimės patyrimą, kuriame 
mums apsireiškia „būtybės slydis (Entgleiten) visumoje" 
ir kurio ištikti mes ir patys neberandame „jokios atra- 
mos“ !!?, Ir iš tikro: baimės patyrime būtybė atsiskleidžia 
kaip galinti iš viso nebūti. Bet ar šio subjektyvaus paty- 
rimo pakanka objektyviam būtybės pagrindo tikrovišku- 
mui? Juk baimė yra mūsų sąmonės būklė. Joje patiriamas 
„būtybės slydis" yra irgi tik sąmonėje. Pats Heideggeris 
sako, kad anapus sąmonės „būtybė anaiptol nėra baimės 
sunaikinama“ !??, Anapus sąmonės būtybė buvoja kaip bu- 
vojusi, mūsų baimės nė kiek neįtaigaujama ir į niekį ne- 
nuslysdama. Kodėl tad ji šioje, anapus sąmonės esan- 
čioje būklėje būtų reikalinga pagrindo savam buvimui? 

Šitaip pateikus klausimą, galima duoti įtikinantį į jį 
atsakymą jau nebe baimės patyrimu, o tik pačios būtybės 
sklaida. Jeigu būtybė yra reikalinga pagrindo, kad iš viso 
būtų, tai ji pati savyje turi turėti tokią sanklodą, jog per 
ją šis reikalingumas atsivertų kaip objektyvi būtybės bu- 
vimo būtinybė, o ne tik kaip subjektyvus mūsų pergyveni- 
mas. Dar daugiau: baimė kaip būtybės slydžio patyrimas 
gali būti prasminga tik tuomet, kai ji yra išraiška pa- 
gristojo būtybės laikymosi buvime. Pagrįstasis laikymasis 
buvime yra baimėje tik patiriamas, o ne baimės sukuria- 
mas. Baimė yra subjektyvi mūsų laikysena objektyviai bu- 
vime laikomos būtybės akivaizdoje. Nuosekliai tad į šį 
objektyvų būtybės laikymąsi buvime ir reikalinga kreipti 
mūsų mąstymą. Reikia sklaidyti ne tiek būtybės kaip to- 
kios pergyvenimą baimėje,— tai antrinis metafizikai daly- 
kas,— kiek pačią būtybę, klausiant, kokios ji turi būti 
sąrangos, kad būtų ne pati, Kitaip sakant, būtybės grindi- 
mas buvime turi būti ne iš. anksto priimtas. kaip prielaida 
būtybei išaiškinti, o kaip paties šio aiškinimo išvada: 
būtybė yra pagrįsta buvime todėl, kad pati jos sankloda 

"pagrindo reikalauja: Jeigu tad šį pagrindą vadiname „bū- 
timi“, tai reiškia, kad būtybės nuoroda į būtį yra iaustą 
į pačią (būtybės sanklodą. Atskleidus šią sanklodą, atsklei- 
džiama tuo pačiu ir būtis. 

Formalų atsakymą, kas yra būtybė sava sąranga, mes 
jau turime. Jį yra mums davusi filosofijos esmės sklaida. 
Filosofija yra būtybės kaip būtybės interpretacija; būtybė 
gi gali būti interpretuojama tik būdama kūrinys. Tai viso 
ligšiolinio mūsų apmąstymo išvada. Ji, be abejo, visų 

pirma nusako būtybę, būtent: būtybė yra ne daiktas, at- 
veriamas tyrimu, o kūrinys, užskleidžiamas interpretavi- 
mu. Tačiau šitaip nusakyta būtybė tučtuojau lenkia mūsų 
mąstymą būties kryptimi: mes klausiame būtybę visad 
būties dėlei. Ką tad sako būtybė kaip kūrinys apie būtį? 
Filosofijos kilmė bei esmė nusako, kas yra būtybė; da- 
bar būtybė turi nusakyti, kas yra būtis. Tai nereiškia, kad 
tuo mes paliekame būtybę ir pereiname į būties plotmę. 
Anaiptol! Mes ir toliau klausiame. būtybę, tačiau ne to, 
„ką ji sako apie save pačią, o to, ką ji taria savimi pačia 
„apie. būtį: mes ai sklaidome būtybę kaip nuorodą į būlį, va~ 
"dinasi, kaip Jip vedančią mūsų mąstymą anapus saves pačios. 


1. Būtis kaip transcendencija 


Pats pirmasis dalykas, į kurį nurodo būtybė kaip kūri- 
nys, yra lranscendencija arba būtybės peržengimas. Apie 
transcendenciją paprastai yra kalbama gana dažnai: kiek- 
vienas mąstytojas galynėjasi su šiuo klausimu. Jau sakė- 
me, kad M. Heideggeris būtį ryšium su būtybe vadina 
„transcendens apskritai" ir šio „transcendens“ mąstyme . 
kaip tik regi tikrąją metafizikos esmę, Vakarų išduotą to- 
dėl, kad jų mąstymas susitelkęs ne apie būtį, o apie būty- 
bę. Dar įtaigiau šiuo reikalu pasisako K. Jaspersas, 
vadindamas egzistenciją „nepergalimu, nes begaliniu, ne- 
pasitenkinimu, kuris yra tolygus transcendencijos ieško- 
jimui; egzistencija — pasak Jasperso,— buvoja tik santy- 
kyje su transcendencija arba jos iš viso nėra“ '?!, Tačiau 
kuo gi yra pagrindžiami visi šie teiginiai? Kodėl būtybė 
nepasilieka savyje, o peržengia save, nurodydama į tai, 
kas ji nėra, bet kas yra su ja susiję net ligi pat jos buvimo 
galimybės? 

Įtikinančio atsakymo į tai neduoda nei moralinis eg- 
zistencijos laipsniavimas, kviečiant peržengti kiekvieną 
pasiektą savęs paties aukštį ir tuo paliudyti ieškomą trans- 
cendencija,—transcendencija yra ne įrodoma, bet paliu- 
dijama",— kaip tai yra K. Jasperso mąstyme '??; nei kos- 

mologinis pasaulio būtybių laipsniavimas, nurodant, kad 
būtybės „laikosi viena kita, o galop visa laikosi absoliu- 
tine begalybe", kaip tai įprasta scholastinėje filosofijo- 
je! Metafizikos grindimas morale palieka nepagrįstą 
pačią moralę, sutapdydamas ją su Kanto „kategoriniu im- 
peratyvu” ir ja suformalindamas, tuo tarpu moralė esmiš- 

kai yra turininė, kaip tai yra atskleidęs M. Scheleris sa- 
voje Kanto kritikoje "^. Scholastinis būtybių tobulumo 
laipsniavimas nepastebi, kad būtybių laikymasis viena kita 
yra kosmologinio pobūdžio ir kad todėl čia niekur ir nie- 
kad baigtinei būtybei nereikalinga absoliuto. Žengimas nuo 
baigtinės būtybės į absoliutinę begalybę kosmologinėje 
plotmėje yra nepateisinamas šuolis, nusikalstąs loginiam 
pakankamo pagrindo dėsniui. Trumpai tariant, žengimas 
moraliniais žmogaus ar kosmologiniais pasaulio laiptais 
neatskleidžia būtinybės, kodėl būtybė turėtų nurodyti į 
būtį kaip transcendenciją. Šią būtinybę galima rasti tik 
ontologinėje plotmėje, vadinasi, pačiame būtybės kaip to- 
kios buvime. 

Apmastant būtį kaip transcendenciją, per maža yra 
kreipiama dėmesio į vieną dalyką, būtent: franscendenci- 


ory 
HAH 
Do d 


jos.onlologine prasme.reikalauja-tik. kūrinys. Tik kūrinys ` 


pačiu savo buvimu nurodo, kalbant Heideggerio žodžiais, 
i „visai ką kitą“, buvojantį ne šalia kūrinio, vadinasi, toje 
pačioje plotmėje, bet anapus kūrinio, vadinasi, visiškai 
kitoje plotmėje, Užtat tik kūrinys ir gali būti tikroji onto- 
loginė transcendencijos nuoroda. Daiktas tokia nuoroda 
nėra. Būdamas uždaras savyje, daiktas rodo tik į patį sa- 
ve. Kaip jau sakyta, daiktas esti pažįstamas prievarta; gi 
prievarta reiškia ne daikto peržengimą, patenkant anapus 
jo, o kaip tik įžengimą į jį patį arba į jo „vidų“, kad tyri- 


mu būtų atrasti jo sandai: daiktas yra gryna imanencija. 


"Todėl tyrimas kaip pažinimo būdas neranda ir negali rasti 
daiktui jokio „anapus“. Čia glūdi pagrindas, kodėl pasaulis 
visatos prasme, taip lengvai buvęs peržengiamas viduri- 
niais amžiais ir todėl tarnavęs kaip savaimingi laiptai 
Dievop, naujųjų laikų mąstyme vis labiau virto uždaru, 
kadangi mokslas atskleidė jį kaip gryną daiktą ir todėl 
sunaikino jį kaip nuorodą į anapus. Nes pasaulis gali ro- 
„dyti į transcendenciją tik. tol, „kol yra. pergyvenamas..bei 
_mastomäs_kaip kūrinys. Tokiu atveju jis iš tikro gali būti 
ir yra interpretuojamas: skaitomas tarsi knyga, stebimas 
tarsi paveikslas, žiūrimas tarsi veidrodis, kuriame atsi- 
spindis kažkas kita —,„sicut liber, et pictura, et speculum” 
(Alain de Lille). Atskleidus gi jo daiktiškumą,— tai būtina, 
nes kitaip neturėtume jokio gamtamokslio,— pasaulis kaip 
nuoroda dingsta nebegrįžtamai. 

` „K. .Jasperso. šifrų teorija kaip „transcendencijos kalba" 
ir yra tuo silpna, kad ji nedaro skirtumo tarp kūrinio ir 
daikto: joje, kiekvienas dalykas „gali būti šifras: „visas 

buvimas yra persunktas galima simbolika“ '5, Tai yra ne- 
abejotina kūrinio atveju. Daikto betgi atveju ši simbolika 
tėra grynai subjektyvi: daiktui. galima. simbolinę prasmę 
teikti, tačiau jame pačiame negalima šios prasmės rasti; 
daikto „negalima „iššifruoti“, daiktą galima tik „įšifruoti“.. 
Sutikime su Jaspersu, kad „tikrovinė jūra“ gali müsajame 
pergyvenime virsti „pragarmės (eines Unergründlichen) 
šifru" TE, tačiau tik pergyvenime, vadinasi, tik subjekty-- 
viai. Objektyviai jūra neturi jokios sanklodos, kuri į pra- 
garmę nurodytų. Jūra neperžengia pati savęs, kadangi ji 
yra iš esmės uždara, nors ir būtų akimi neaprėpiamas 
vandenynas. Teisingai tad pastebi J. Girnius, vertindamas. 
Jasperso Sifru teoriją, kad „jei ontologija pakeičiama „Ti- 
zika”, tai savaime ir pati transcendencija paneriama į pa- 
saulį" 177. Čia įvyksta tas pat, kas ir M. Heideggerio at- 
veju: transcendencija virsta imanencija, nes, laikant daik- 
lq transcendencijos kalba, ši „kalba“ tegali būti daikto 
kalba apie save patį. Ne jūra kalba mums apie transcen- 
denciją kaip pragarmę, bet mes kalbame jūrai, priskirdami 
jai pragarmės reikšmę, nors pati savyje jūra anaiptol nėra 
pragarmė. Pati savyje jūra yra uždara ir kaip tik savo 
uždarumu ir kurčia, ir nebylė. Neprotinga tad suklusti jos 
akivaizdoje ir tikėtis išgirsiant, ką ji mums sako. Eilė- 
raščiu „Klausimai“ (1817) rusų poetas F. Tiutčevas gražiai 
yra nusakęs mūsų santykį su gamta kaip tariamu šifrų 
pasauliu: „Prie jūros, laukinės vidunakčio jūros stovi jau- 
nuolis — su ilgesiu širdyje ir abejone prote. Paniuręs jis 
klausia bangas: O, išspręskite man gyvenimo mįslę! .. Pa- 
sakykite, kas yra žmogus? Iš kur jis ateina ir kur jis eina? 
Kas gyvena viršum žvaigždėto skliauto? Bet, kaip ir anks- 
čiau, bangos šniokščia ir murma. Vėjas ūžia ir debesis 
gena. Žvaigždės spindi, šviesios ir šaltos. O kvailelis stovi 
ir laukia atsakymo“ 17. Savo uzdarumu daiktas nei mūsų 
klausimo nesupranta, nei mums atsakymo neduoda. 

Visai kitoks yra mūsų santykis su kūriniu. Būdamas 
atviras savyje, kūrinys savaime mus veda užu savęs — ir- 
gi ne buvojimo „šalia“ savęs, bet „anapus“ savęs prasme. 
Savęs peržengimas. yra kūrinio būsena, O tai, kur link 
„kūrinys žengia, yra jo buvimo_pagrindas: kürinys taria, 
"kad jis būna ne pats, bet laikosi kitu, buvojančiu jau nebe 


"jo plotmėje. Tr anscendencija, arba savęs peržengimas, sly- 
„pi pačioje kūrinio „sąvokoje. Kūrinys negali nei būti, nei 


būti mąstomas bė „kito“, kuris yra jo autorius, vadinasi, 
kuris yra jį pagrindęs jo buvime ir šiame buvime jį laiko. 

Mėginant išskirti transcendenciją net ir tik metodiškai, 
kūrinys išslysta iš mūsų rankų kaip kūrinys, virsdamas 
nebyliu daiktu. Štai kodėl mokslinis tyrimas, taip giliai 
bei sėkmingai atskleidžiąs daiktą, darosi visiškai bejėgis, 
pritaikytas kūriniui. Jei moteris, buvusi modelis Leonardo 
da Vincio „Džokondai“ (1503), iš tikro ir būtų sirgusi 
gyslų kalkejimu, kaip tai tvirtina japonų gydytojai, pa- 
veikslą tyrę, tai ši tyrimo išvada mums nė kiek nepadėtų 
suprasti paties paveikslo. Kūrinį galima suprasti tik in- 
terpretacija, o interpretacija yra galima tik interpretuoja- 
mojo dalyko atvirybėje, atvirybė gi visados yra nukreipta 
į tolį, į anapus. = 

Visa tai reiškia, kad nurodymas į transcendenciją nėra 
kūriniui nei savybė, nei sandas, "ei tikslas, nei kas kita, 
kas jam būtų tarsi „pridėta“ ar prie jo“ „prijungta“ kaip 
antrinis bei išvestinis jam dalykas: pals kūrinys yra. 

"loksai nurodymas. Būti kūriniu ir būti transcendencijos 
nuoroda yra vienas ir tas pats dalykas. Tai, ką E. Cassire- 
Tis yra pasakęs apskritai apie ženklų kategoriją, tinka ir 
kūriniui: „Simboliniai ženklai nėra tokie, jog pirmiau būtų, 
-o tik paskiau ar lyg viršum savo buvimo įgytų tam tikrą 
reikšmę. Pats jų buvimas kyla iš jų reikšmės“ 129, Reikšti 
gi yra ne pasilikti prie savęs ir savyje, o peržengti save 
kito linkui. Kiekviena reikšmė yra transcendentinio po- 
būdžio. Kitaip ji nebūtų reikšmė. 

„Visa tai tinka ir būtybei. Atskleidus, -kad - būtybė. sava 
sąranga yra kūrinys, savaime ji atsiskleidžia ir kaip nuo- 
roda į transcendenciją. Tai yra būtinybė, "kurios. kaip. tik 
ieškome. Reikia čia tik pasiaiškinti, kokios transcendenci- 

“ jos linkūi būtybė peržengia pati save, nes, kaip jau sakė- 
‚me, transcendencija yra ribos peržengimas, ir pobūdis to, 
kas buvoja užu šios ribos, priklauso nuo pačios šios ribos: 
kokią ribą peržengiame, tokį, „Kitą“ sutinkame anapus jo- 
:sios. Transcendencijos;esama įvairiopos, ir šis jos jvairu- 
mas yra kaltas, kad transcendencijos sąvoka yra tokia 
maini: ji slepia savyje ribos sampratą, deja, ne visados 
sąmoningai nusakomą. Nūn būtybės atveju tokia riba yra 

„pats būtybės buvimas, nes būtybė kaip tokia yra būdinga 
tik tuo, kad yra. 1. Tai | reiškia: būtybė peržengia save kaip 
būnančiąją, atsistodama ne šalia kitos būtybės, taip lygiai 
"būnančios, kaip ir ji pati, bet iškildama anapus kiekvienos 
būtybės kaip būtybės. Peržengimas paties savęs būtybės 
„atveju reiškia peržengimą savo buvimo. Nuosekliai tad 
„anapus ribos, kurią sudaro būtybės buvimas, galima su- 

tikti tik „kitą“ kaip būnantįjį visai kitu buvimu negu bū- 
tybės buvimas, kuris yra peržengiamas: M. Heideggerio 
nusakyta transcendencija kaip „visai kas kita“ liečia ne 
būtybės — šios ar anos — esmę, bet būtybę kaip būtybę, 
taigi patį jos buvimą. Transcendencija yra visai kas kita 
todėl, kad ji būna visai kitaip. 
Šį tad visai kitokį buvimą, esantį anapus būtybės bu- 
vimo, ir vadiname būtimi. Būlis yra būtybės kaip būtybės 
"anapus. Ji yra, Heideggerio žodžiais tariant, ne-būtybė. 
Tai reiškia: būtis nėra nei „pirmoji“, nei „paskutinioji“, 
nei „aukščiausioji“, nei kuriuo kitu „garbės“ būdvardžių 
papuošta būtybė, Negalint buvimo laipsniuoti, tuo pačiu 
yra negalima būties tapatinti su jokiu būtybės kaip būnan- 
čiosios „laipsniu“, nors šisai būtų ir pats aukščiausiasis. 
Buvimą galima tik peržengti: į būtį — teigiama prasme — 
arba į nebūlį — neigiama prasme. Būtis yra teigiamasis 
būtybės buvimo peržengimas. Žiūrint į būtį iš „apačios“, 
vadinasi, iš būtybės pusės, ji atsiskleidžia kaip būtybės 
„Ne“ visokeriopa prasme. Pačia savo sąranga būtybė nu- 
rodo į savęs neiginį, kuris tačiau jos buvimo nenaikina, 
o jį peržengia, pasireikšdamas kaip teiginys jau kitoje 
plotmėje. Tuo, kad būtis neigia būtybės buvimą, ji tuo 
pačiu teigia kitokį savęs pačios buvimą. 
Bet kaip tik todėl ir yra nepaprastai sunku būtį mąs- 
lyti. Kadangi būtis buvoja anapus būtybės, tai tuo pačiu 
ji buvoja ir anapus mąstymo, nes mąstymas iš esmės pri- 
klauso būtybės matmeniui ir šiame matmenyje išsitenka. 
Mastyti būtį reikštų peržengti patį mąstymą: būties mas- 
tymas būtų ne-mąstymas ir tuo pačiu ne-filosofija. Užtat 
jau pradžioje esame pabrėžę, kad būtis yra filosofinio klau- 
simo tikslas ir, ją atskleidus, jo išdava, bet niekad ne jo 
objektas: būties galima klausti, bet jos negalima pasi- 
klausti. Tai, kas pasiklausiama, visados yra tiktai būtybė. 
Todėl ir būties mąstymas niekad negali išeiti iš būtybės 
matmens rėmų: būti mąstyti galima tik būtybės plotmėje. 
Šiuo atžvilgiu atrodo, kad Heideggeris yra teisus tvirtin- 
damas, esą būtis gali būti pažįstama tik savo tiesoje, su- 
prantant tiesą kaip būtybės nesislėpimą arba apsireiški- 
ma bei pasirodymą: alėiheia — Unverborgenheit. Nusa- 
kant šią mintį kiek paprasčiau, ji reiškia: būtis gali būti 
mąstoma ir tuo pačiu pažįstama tik tiek, kiek ji pati. iš 
savojo „anapus“ grįžta į būtybės „šiapus“ ir šiame „šia- 
pus“ atsiskleidžia; "gi kiek ji lieka "savame „anapus“, ji 


„lieka..pasislėpusi ir todėl mąstymui meprieinama: Čia pa- 

liekame atvirą klausimą, ar būtis, buvojanti savame „ana- 
pus“, yra prieinama mistiniam regėjimui: visų laikų mis- 
tikai yra atsakę į tai teigiamai. Tačiau tai išspręsti yra ne 
filosofijos dalykas. Jeigu tačiau mistika iš tikro ir pagau- 
tų būtį šiosios plotmėje, tai filosofijai ji vis tiek liktų 
bereikšmė, nes, norėdama savas pagavas nusakyti supran- 
tamomis ištaromis, ji turėtų naudotis filosofinėmis priemo- 
nėmis, vadinasi, turėtų nusileisti į „šiapusinę“ būtybės 
plotmę ir kalbėti taip, kaip kalba ir pati filosofija. Gal 
todėl mistika, nors ir gyvavusi visais amžiais, ir nėra bu- 
vusi mąstymo istorijoje koks nors reikšmingesnis filosofi- 
jai skatulys. Mums čia svarbu tik pabrėžti, kad būties 
mąstymas yra galimas ne peržengiant patį mąstymą, O 
nužengiant būčiai į būtybės, tuo pačiu ir į mąstymo mat- 
menj. Ne mąstymas pakyla į būties „anapus“, bet būtis 
nusileidžia į mąstymo „šiapus“: būlis yra visados mąstoma . 
kaip šiapusinė, žinant betgi, kad būties buvojimas „šiapus“ 
yra tik viena“ jos buvojimo .„anapus“. lytis. Būtis lieka _ 
transcendencija ir šiapusine savo būsena. Tačiau be ši- 
"tokios šiapusinės būsenos būtis mąstymui būtų visiškai 
uzskleista. 

Būties nusileidimą į būtybės matmenį arba jos tiesą | 
atsiskleidimo prasme, S vadiname Įkenoze; o nui- 


bivoli se büdu, netampant SCH See „Ana- 
logija” reiškia būties mąstymą būtybę nusakančiomis iš- 
taromis, netapatinant jų turinio tolygiai su būtimi. Ke- 
nozė yra būties būsena būtybės akivaizdoje; analogija 
yra būties mąstysena būtybės pagalba. Bütis s gali būti mąs- 
toma tik analogiškai todėl, kad ji buvoja ja tik kenoliškai 130, 

Kenozė nepadaro būties „vidinė "transcendencija" (K. Jas- 
pers); ji išlaiko objektyvų anapusinį būties pobūdį, nesu- 
liedama jo su subjektyviu jos patyrimu pasaulio šifruose, 
Analogija neleidžia mąstyti būties tolygiu būtybei būdu 
ir todėl susivilioti gundymu „pažinti kaip Dievas“. Kenozė 
ir analogija yra rėmai, kuriuose vyksta hūties. pažinimas, 
Be kenozės filosofija liktų būties atžvilgiu grynas agno- 
sticizmas, be analogijos būties mąstymas būtų grynas pan- 
teizmas. Jeigu būtybė kaip kūrinys nurodo į būtį kaip 

tianscendenciją, tai šis transcendentinis būties pobūdis 

negali būti nei lūžis su būtybe taip, kad būtis pradingtų 

savame „anapus“ nebesurandamai, nei tik apibendrinan- 

čioji būtybės sąvoka taip, kad būtis būtų mąstoma toly- 
giai su kitomis sąvokomis, iš viso nepatekdama į „anapus“. 
Kenozė ir analogija yra tad savaimingos ir būtinos išplau- 
kos iš būtybės kaip nuorodos į būties transcendenciją. 
Tuo būdu tikimės atsakę į klausimą, kodėl būtybėje 
slypi būtinybė peržengti save ir atskleisti būtį anapus sa- 
vęs. Transcendencija yra pasiekiama ne kopiant nuo vie- 
nos būtybės prie kitos ir matuojant jas moralinio ar kos- 
mologinio tobulumo laipsniais, bet atskleidžiant kūrininę 
"pačios būtybės kaip tokios sąrangą ir joje atrandant tiek 
loginę, tiek metafizinę sąsają su transcendencija. Trans- 
"cendencija atsiskleidžia pačioje būtybės sanklodoje kaip 
tai, kas yra ne-būtybė, tačiau kas padaro, "kad būtybė 
yra šis tas, o ne greičiau niekis. Atodairom reikia pripa- 
žinti Heideggeriui tiesą, kai jis sako, kad būtybė aiškėja 
būties šviesoje. Būdama nuoroda į būtį, būtybė savaime 
nurodymu ir laikosi, nes jis yra ne būtybei įspaustas žen- 
klas, o pats jos buvimas. Šios gi nuorodos „kur link“ ir 
yra būtis. Tad tik žvelgdami iš šiojo „kur link“ pusės, 
galime suprasti, kodėl būtybė nėra niekis. 


2. Būtis kaip veikmė 


Būdama kūrininės sąrangos, būtybė, kaip sakyta, tuo 
pačiu yra ir santykis, vadinasi, apspręsta buvoti ne sa- 
vyje. ir sau, o kitame ir kitam: santykis yra būtybei ne 
paprastas „ryšys“ tarp jos jau kaip esančiosios ir kito 
irgi jau kaip esančiojo, bet pałs buvimas kūriniu yra san- 
"tykis. Kūrinys būna tuo, kad linksta į kitą. Tai reiškia: 
ne santykis kyla iš kūrinio buvimo, bet kūrinio buvimas 
laikosi santykių. Dingus santykiui, dingsta ir kūrinys kaip 
kūrinys, Ši santykinė būtybės kaip kūrinio sąranga savai- 
me nurodo į transcendenciją, vadinasi, į anąjį „kitą“ san- 
tykio narį. Būti nuoroda yra būtybei santykinės jos san-- 
klodos išraiška. Ir vis dėlto ši išraiška dar neatskleidžia 
paties santykio pobūdžio. Ji taria, kad būtybė yra santy-- 
kis, tačiau ji nenusako, kas yra pats šis santykis arba 
tai, kas būtybę sieja su būtimi. Tuo tarpu tai klausimas, 
taip lygiai svarbus būčiai atskleisti, kaip ir transcenden- 
Cija. Dar daugiau: mąstoma skyrium, transcendencija gali 
būtybę kaip santykį net aptemdyti, aptemdydama tuo bū- 
du ir pačią būties sampratą, nes būtis kaip būtybės „ana- 
pus“ gali būti suvokta ir gryno nuotolio prasme: „anapus” 

juk pačiu savimi nurodo į visiškai kitokią buvimo plot- 
mę. Užtat yra labai lengva regėti neperžengiamą tarpeklį 
tarp būtybės ir būties, nustumiant būtį uzu šio tarpeklio 
kaip nebepasiekiamą. Štai kodėl mums reikia vėl grįžti 
prie būtybės ir vėl klausti, ar sava sąranga ji nurodo tik 
į tai, kas buvoja anapus „tarpeklio“ mums nebeprieina- 
mu būdu, ar gal joje galima atidengti ir tai, kas būtį sieja 
su būtybe. Kitaip sakant, kas yra būtis — grynas buvoji- 
mas anapus ar ir atoveika į šiapus? Ar būtis tik pati 
būna, ar ji ir daro, kad ir kitas būtų? Ar būtis yra tik 
būsmas, ar ir veikmė? O jei ir veikmė, tai koks yra šios 
veikmės pobūdis būtybės atžvilgiu? 

Vakarų mąstymo istorijoje esama stipraus polinkio su- 
vokti būti kaip gryną būsmą, neteikiant jai jokio veik- 
mės pobūdžio. Ir tai yra visiškai suprantama. Juk patirti- 
nė veiksmo plotmė yra būtybė kaip ši ar ana: veikmės 
yra pilnas būtybių pasaulis, kuriame buvojame. Jeigu ta- 
čiau būtis yra ne-būtybė, tai tuo pačiu ji yra ir ne-veik- 
mė; peržengiant būtybę, savaime yra peržengiama ir veik- 
smo plotmė. Nuoseklus šios išvados pradininkas yra bu- 
vęs Parmenidas. Filosofijos istorikai vadina jį „būties są- 
vokos” (O. Gigon) ir net „būties metafizikos“ (W. Jäger) 
kūrėju. Ligi jo graikų mąstytojai stebėjo gamtą ir regėjo 
joje nuolatinį kilimą bei nykimą: tapsmas buvo jiems 
akivaizdybė. Todėl jie ir kalbėjo apie daiktus — ta onta 
(įprastinis žodis šnekamojoje graikų kalboje), kurie atsi- 
randa, kinta, veikia, juda ir galop žlunga, kurių esama 
daugybės ir įvairių įvairiausių. Be abejo, ir Jonijos filoso- 
fai klausė daiktų pagrindo (archė), tačiau jie šį pagrindą 
rado taip pat „daikte“: vandenyje, ore, ugnyje; gal tik 
vienas Anaksimandras apibendrino daiktus, pavadindamas 
šią bendrybę „neaprėžtybe“ (apeirön) ir tuo pradėdamas 
nusakyti būtį neigiamai, vadinasi, eiti anuoju „via nega- 
tiva”, kuris vėliau tapo toks savas graikiškai krikščioniš- 
kajam Rytų Europos mąstymui. 

Parmenidas gi mėgino peržengti daiktus, kadangi jie 
neatspindį tiesos (alötheia), o tik žmonių nuomones (do- 
xai). Tiesa yra tai, kad esama ne „daiktų — ta onta" dau- 
giskaitoje, o tik „būties — lo on“ vienaskaitoje: naujada- 
ras graikų kalboje, reiškiąs nebe tai, kas daiktas yra, o 
tik tai, kad jis yra, ir todėl telkiąs mąstymą nebe apie 
esmę, o apie buvimą. Parmenidas pirmasis suvokė būtį 

„kaip daiktų pagrindą: jie vis-būnū, vadinasi, -būtis.yra-vi- 
"šiems viena ir -ta. pati. Jeigu būtybių yra daugybė, tai 

būtis yra nedaugybė, vadinasi, vienis, Jeigu būtybių pa- 
—saulyje viešpatauja atsiradinias bei žlugimas, tai būtis yra 
ne-kintamybė, vadinasi, .būsmas. Jeigu būtybės juda ir 
veikia, tai būtis yra ne-veikme, vadinasi, rimlis, buvojan- 
ti suveržta likimo (dikė) pančiais, „Kaip ta pati ji lieka 
savyje ir buvoja rimtyje pas save", — trumpai apibūdina 
Parmenidas savą būties sampratą 7), Taigi: vienis, būs- 
„mas ir rimtis yra pagrindinės. ištaros,. „nusakančios os pradinę 
"būties ės metafiziką Vakarų mąstyme, Nė vienoje šioje išta- 
roje nėra veikmės. Jeigu „vienis“ veikmei dar neprieš- 
tarauja, tai „büsmas” aiškiai jau išskiria tapsmą: būtis 
tik būna, bet netampa; „rimtis" gi paneigia bet kokį veiks- 
mą: būtis tik būna, bet neveikia. Ir ši samprata — aiškiau 
ar slapčiau — išsilaikė net ten, kur būtis buvo sutapatinta 
su Dievu: šiuo atveju Dievas pasidarė neveiksmingas. Tai 
labai ryškiai rodo Aristotelio nejudąs judintojas (kinoun 
akineton), kuris, pats neveikdamas, veikdina visa kaip 
tikslas: tikslas traukia, bet nestumia 92, Tas pat jausti ir 
Tomo Akviniečio ištaroje, kad Dievas yra actus purus, 
nes čia „actus“ reiškia anaiptol ne veiksmą, o tikrenybe 
kaip galimybės (potentia) priešingybę: Dievuje nesą jokios 
galimybės, jame visa yra gryna tikrenybė. Tačiau ten, 
kur nėra jokios galimybės, tuo pačiu nėra nė jokios veik- 
mės. Užtat scholastinė metafizika ir neigia tikrovinį san- 
tykį tarp pasaulio ir Dievo: šisai santykis yra tikrovinis 
(realis) tik pasaulyje, bet ne Dievuje 133, Dingus gi būčiai 
iš Vakarų metafizikos apskritai, dingo ir pats būties veik- 
mès klausimas: -Veikme-susitelke . bütybeje..ir išsivystė 


į metafizinį dinamižmą, kurio pradininkas kaip Parmenido . 
„priešprieša ir kartu amžininkas yra Heraklitas (plg. garsų | 


jo posakį: „Visa teka — panta rei"). 

Ką gi tačiau taria būtybė kaip kūrinys apie būtį jos 
veikmės atžvilgiu?— Kūrinys pačia savo sąvoka yra ir 
veikinys, ir veikalas, vadinasi, veikimo objektas ir veiki- 
mo išdava kartu. Buvodami daikto akivaizdoje, turime 
įrodyti, kad jis yra padaras: pats savimi daiktas nesako 
turįs „autorių“. Tuo tarpu atsidūrę kūrinio akivaizdoje, 


tiesiog įžvelgiame,. kad. jis yra. tam tikros veikmės išdava. 


arba veikalas. Veikmė kūrinyje apsireiškia akivaizdžiai, 
“nereikalaudama jokių įrodymų. Jeigu tad būtybė kaip kū- 
rinys nurodo į būtį, tai ji tuo pačiu nurodo ir į būties 
veikimą, kurio veikinys ir veikalas būtybė yra. Suvokus 
būtybę kaip kūrinį, darosi neįmanoma suvokti būtį kaip 
ne-veikme. Būlybės kaip kūrinio akivaizdoje galime mgs- 

tyti būtį tik kaip veiksnį. Be abejo, ši ištara yra dar tik 
labai bendra, tačiau jau ir ji slepia savyje esminį būties 
sampratai nusakymą, būtent: būtis nėra rimtis visa laikan- 
čiojo pagrindo prasme, būlis yra Jėga veikmės prasme. 
"Šioje vietoje dar nežinome, kokios rūšies yra būtis kaip“ 
veikiančioji jėga. Tačiau jau ir čia galime įžvelgti, kad 
Parmenido pažiūra į būtį kaip likimo pančiais sukaus- 
tytą rimtį negali būti pateisinta, kadangi tokia pažiūra 
grįžtamuoju būdu paneigia būtybę kaip kūrinį, nes kūri- 
nys nėra tik pasyviai laikomas, tarsi būtų laikytojui pri- 
jungtas iš viršaus; kūrinys yra sukurtas (autoriaus) ir to- 
liau nuolatos kuriamas (interpreto). Kūrinys kaip kūrinys 
laikosi tik nepaliaujamu jo „transcendencijos" veiklumu. 
Todėl per maža yra tarti, kad būtybė yra būties pasekmė, 
o būtis yra būtybės priežastis: šitaip nusakydami būtybės 
ir būties sąsają, pasiliekame dar kosmologinėje plotmėje 
ir būtį mąstome tik kaip „galingesniąją“ būtybę. Priežas- 
ties ir pasekmės kategorija būties ir būtybės santykiui 
nėra tolygi. Ontologinėje plotmėje šisai santykis reiškia 
tai, kas yra paties buvimo pradžia bei riba, kadangi būty- 
bės būna tik kaip santykis: pradėti šį santykį reiškia pra- 
dėti būtybei būti. O tai yra kažkas žymiai gilesnio negu 
turėti „priežastį“. Kiekvienu atveju yra aišku, kad būties 
ir būtybės santykis yra veikėjo ir veikalo santykis. Tai 
ontologiniš“ Santykis pačia šavo esme: būtis yra veikėjas 
apskritai, ir būtybė yra veikalas apskritai. Ankstesniosios 
ištaros, kad būtis yra „pagrindas“, o būtybė „pagrįstoji“, 
igyja čia ypatingą pobūdį, ištraukdamos tiek pagrindą, 
tiek pagristaji iš rimties būklės. Priešpriešiais Evangelijos 
ištarai „pradžioje buvo Žodis" (Jn 1, 1), Goethe yra sa- 
kydinęs Faustą: „pradžioje buvo veiksmas (die Tat)" 134, 
Pakeitus šiuos Fausto žodžius į ištarą „pradžia yra veiks- 
mas", būtų gana tiksliai nusakyta santykis. tarp „būties ir 
"būtybės. 

Kokiai betgi veiksmo rūšiai sriklauso būties veikmė? 
Nes veiksmas nėra vienarūšis:-suskaldyti dinamitų uolą ir 
iš jos skelveldry pastatyti namus yra du esmiškai skirtin- 
gi veiksmai — ne tik kosmologiniu vykdymo, bet ir onto- 
loginiu įvykimo atžvilgiu. Tokių esmiškai skirtingų veiks- 
mų esama aibės todėl, kad esama esmiškai skirtingų būty- 
bių aibės. Tačiau kadangi būtis nėra jokia būtybė, todėl 
ir jos veikmė nėra tolygi jokios būtybės veikmei. Kuo 
tad yra būdinga ši būties veikmė? 

Jau sakėme, kad filosofijos objektas yra būtybė kaip 

tokia ir kad filosofija yra būtybės kaip tokios interpre- 
tacija. Tačiau kadangi interpretuoti galima tiktai kūrinį, 
todėl ir pačią būtybę suvokėme kaip kūrinį, pastebėdami, 
kad būti kūriniu yra būtybei ne koks nors atsitiktinis ar 
išvestinis dalykas, bet pati jos būsena: būlybė būna kūri- 
Niškai. Taip pat sakėme, kad būtis grindžia būtybę šiosios 
buvime ir tuo būdu atsiskleidžia kaip veikmė, Nūnai klaus- 
dami, kokios rūšies yra ši jos veikmė, mes savaimingai 
atsigrįžtame į kūriniškąjį būtybės buvimą kaip į nuorodą 
ir regime joje būties veikmę kaip kūrimą. Buvodama kūri- 
niškai, būtybė yra pagrįsta kūrėjiškai. Būčiai veikti reiškia 
kurti, Būties jėga yra jos kūrybiškumas. Anasai veiksmas, 
kuris yrd pradžia, yra kūrybinis veiksmas, o toji sąsaja, 
kuri suveda santykin būtybę ir būtį, yra sąsaja tarp kūri- 
nio ir kūrėjo. Būtis yra kūrėjas apskritai, ir būtybė yra 
kūrinys apskritai. Kaip būtybei kūriniškumas yra jos bū- 
sena, taip būčiai kūrėjiškumas yra irgi jos būsena. Būtis 
kaip veikmė kuria ne ką nors.būtybėje ar būtybei, bet ji . 
"kuria būtybę kaip būtybę, vadinasi, kaip būnančiąją. Kü- 
Tybinis būties veiksmas yra būtybės buvimo pradmuo, 
"suprantant šį žodį ne laiko, bet buvojimo. pobūdžio pras- 
"me: būtybė būna pradedama, užtat ji ir r būna ne pati, nes 
"niekas negali pradėti pats savęs. 
Be abejo, ištara „būtis kaip veikmė yra kūrėjas“ skam- 
ba estetiškai ir kartu religiškai, kadangi „kūrėjo“ vardą 
paprastai teikiame arba menininkui, arba Dievui. Esmėje 
tačiau ana ištara yra grynai metafizinė: ji nusako rūšinį 
būties veiksmo skirtumą nuo bet kurios būtybės veiksmo, 
nes jokis būtybės veiksmas nėra „kūrimas“ ontologine 
prasme, vadinasi, buvimo pradmuo. Antra vertus, estetinė 
ir religinė „kūrėjo“ prasmė nėra be ryšio su būtimi kaip 
kūrybine veikme. Juk „kūryba“ vadiname tik tai, kur iš 
veiksmo kyla kas nors nauja. Kur veiksmas tik kartoja 
tai, kas jau yra ar yra buvę, ten kūrybos nėra. Todėl 
gamtos veiksmų nevadiname kūrimu: gamtoje esama kili- 
mo ir žlugimo, tačiau joje nėra kūrimo, nes gamtos veiks- 
mai kartoja gamtinę tvarką, vykdami ratu. Tuo tarpu me- 
no plotmėje kaip tik esti sukuriama kažkas naujo. Esteti- 
nis kūrinys ir yra todėl estetinis, kad jis taria tai, ko nie- 
kas dar nėra taręs — turinio ar bent išraiškos lytimi. To- 
dėl jo autorių ir vadiname „kūrėju“. Tai tinka ir religinei 
sričiai. Jeigu Dievą vadiname „Kūrėjų“, tai irgi tik todėl, 
kad jis yra kildinęs „dangų ir žemę“ kaip kažką, kas yra 
visiškai nauja, juos ne sudėstydamas iš jau esančių pradų, 

bet pašaukdamas iš nebūties. Tarp būties kūrybos ir me- 
nininko kūrybos esama gilios analogijos, o tarp būties ir 
Dievo kūrybos, kaip regėsime vėliau, esama visiškos ła- 
palybės. Vadinti tad būties veikmę kūrimu, o pačią būtį 
kūrėja reiškia atskleisti naujumą kaip metafizinį kūrybos 
pradą. 

Būties veikmė kaip kūrimas pagrindžia bei išsprendžia. 
ir būties tolumo bei artumo dialektiką. M. Heideggeris, 
kaip minėjome, teisingai įžvelgia, kad būtis yra toliau ne- 
gu bet kuri būtybė ir sykiu arčiau negu bet kuri būtybė. 
Jokia būtybė negali būti kitai būtybei tiek tolima, kiek 
tolima yra būtis. Kartu tačiau jokia būtybė negali būti 
kitai būtybei tiek artima, kiek artima yra būtis. Ši dia- 
lektika darosi betgi suprantama tik kūrimo šviesoje. Trans- 
cendencija, arba būtybės peržengimas jos visumoje, nuto- 
lina būtį nerandamai: būtis kaip transcendencija, buvo- 
dama kitokiu buvimu, yra nuotolis pats savyje. Tai, kas 
buvoja anapus būtybės buvimo, yra „visai kas kita“ viso- 
keriopa prasme: transcendencija yra nerandama jokiame 
būtybės matmenyje kaip tik todėl, kad ji reiškia visų 
būtybės matmenų peržengimą. Būtis buvoja anapus būty- 
bės buvimo ribos, užu kurios būtybė niekad patekti negali, 
nes tai reikštų patekti užu savęs pačios. Ir jeigu būtis būtų 
iš tikro gryna transcendencija rimties prasme, kaip ją 
suvokia Parmenidas, ji liktų savame „anapus“ mums am- 
žinai neprieinama — taip, tarsi jos iš viso nebūtų. Ji būtų 
nepasiekiama nė mistiniam patyrimui, kadangi šisai irgi 
yra žmogaus kaip būtybės veikmė ir todėl niekad ne- 
įstengia išsilaužti iš būtybės buvimo matmens. 

Tačiau būtis kaip transcendencija nėra rimtis, o veik- 
mė. Ši gi veikme yra kuriamojo pobūdžio, vadinasi, turi 
veikinį ir veikalą, objektą ir išdavą, kryptį ir tikslą, kurie 
visi susitelkia būlybėje, padarydami šiąją būties veikmės 
regimybe, Tuo būdu sava yeikme.būtis kaip. transcenden- 
cija — be galo tolima — g grįžta iš anapus ir, heideggeriškai. 
kalbant, n „apsistoja“ (west). būtybėje kaip jos buvimo prad- 
"'muo — be galo -artimas, nes nieko negali būti man arti- 
mesnio. .už mano paties pradžią. Jau pakartodami esame 
sakę, kad būtybė yra būdinga tik tuo, kad būna: būti ap- 
skritai ir būti būtybe yra tas pats dalykas; būtybės buvi- 
mas yra ji pati. Buvimą gi būtybė gauna iš būties. Kas tad 
galėtų būti būtybei artimesnis kaip tai, iš ko ji ima pati 
save? Būtybės peržengimas nutolina būtį nebepasiekiamai. 
Būtybės kūrimas priartina būtį būtį nebeprarandamai. Tai dia- 

_lektika, tačiau ne prieštaravimas. Kūrimu būtis savos trans- 
cendencijos anaiptol nesunaikina. Atvirkščiai, būtis gali 
būti kūrėja tik todėl, kad ji yra ne-būtybė, vadinasi, kad 
pačiu buvimu ji būtybę prašoksta ir todėl gali būti būtybės 

"buvimo pradmuo. Pati kūrimo sąvoka neleidžia sulieti 


Analogine prasme šitaip yra ir būties bei būtybės santy- 
kyje. Transcendencija lieka peržengimas arba „anapus“. 
Tačiau šis peržengimas kūrimo veikme virsta būtybei „šia- 
_ pus”, virsdamas „jos buviMo_prädmeniu. Transcendencija 
įgalina kūrimą, o kūrimas įgalina transcendencijos nusilei- 
dimą imanentinen būtybės plotmėn. Būties tolumo ir ar- 
tumo dialektikos nariai laikosi vienas kitu. Jei būtis ne- 
„būtų +ranscendentinė, jį nebūtų-kūrėja. Jei būtis nebūtų 
kūrėja, mes iš viso apie ją nekalbėtume, nes ji būtų taip, 
tarsi iš viso nebūtų. M. Heideggeris yra teisus teigdamas, 
kad nihilizmo esmė glūdinti būties laikyme niekiu. Ta- 
čiau šitoks būties laikymas niekiu būtų neišvengiamas, 
jei būtis nebūtų kūrybinė veikmė. Nihilizmo priešprieša 
yra ne.būtis kaip transcendencija,..bet..būlis-kaip--kūrėja. 
Tik būtybėje kaip kūrinyje, vadinasi, kaip būties veikale, 
mes galime rasti nuorodą į būtį apskritai, vadinasi, į jos 
tikrovę ir tuo būdu išgelbėti ją iš laikymo niekiu, išsigel- 
bėdami ir patys iš nihilizmo. Būties pamiršimas Vakarų 
metafizikoje ir tuo pačiu nihilizmo paruošimas yra esmėje 
būties kuriamojo pobūdžio pamiršimas, vis labiau nustu- 
miant ją į transcendentinę plotmę. Kūrimo sąmonė yra 
tad tikroji nihilizmo pergalė. 


3. Būtis kaip absoliutas ir laisvė 


Atskleisdami būtį kaip kuriančiąją veikmę, įžvelgėme, 
kad būtis kuria ne ką nors būtybėje ar būtybei, bet kad 
ji kuria pačią būtybę kaip būnančiąją, vadinasi, patį jos 
buvimą. Sia prasme tad ir kalbėjome apie būtį kaip pa- 
grindą ir apie būtybę kaip pagrįstąją: būtis grindžia bū- 
tybę jos buvime arba daro, kad būtybė būtų. Užtat Hei- 
deggeris, kaip minėjome, ir sako, kad be būties būtybė 
liktų nebūtiškume. Būties veikmė, vaizdingai kalbant, „iš- 
traukia“ būtybę iš nebūtiškumo ir ją įbūtina. Be tokios 

veikmės būtybės iš viso nebūtų. Tačiau ką visa tai reiškia? 
Kas įvyksta, vykdant būčiai kuriamąjį veiksmą? Ne kas 
kita, kaip nebuvimo pakeitimas buvimu. Tai, ko nėra kaip 
būtybės apskritai, vadinasi, kaip būnančiosios, kuriamąja 
būties galia kyla ir būna; kyla ne esmė arba būtybė kaip 
ši bei ana (akmuo, žolė, arklys), bet buvimas arba būtybė 
kaip tokia. Kadangi tačiau buvimas pačiu savimi yra 
vientisas, — nei dalijamas, nei laipsniuojamas,— todėl „už“ 
savęs ar „prieš“ save jis neturi nieko, iš ko jis būtų „pa- 
darytas“, „nužiestas“, „sustatytas“: buvimas neturi jokių 
sandų. Nuosekliai tad prieš buvimą — tiek laiko, tiek pri- 
gimties atžvilgiu — yra tik nebuvimas arba nebūtis viso- 
keriopo niekio prasme: tai, ką Heideggeris vadina „nihil 
negativum”— Visko paneigimas. Šitas tad visiškas niekis 
ir yra kuriamąja būties veikme pakeičiamas „šiuo tuo“ 
arba būtybe, Būtybė, kurios prieš kūrimą nėra jokia pras- 
me ir jokiu atžvilgiu, būties veikimu buvimą įgyja ir būna. 
Kūrimas yra buvimo teikimas —,,‚collatio esse” (J. Eckhart). 
Būtis kuria tuo, kad ji teikia buvimą: ne ką nors jau esan- 
čiajam būtybe, bet patį buvimą esančiajam niekiu. Hei- 
deggerio minimas „stebuklų stebuklas" yra ne tai, kad yra 
tas ar anas (esmė), bet tai, kad yra, ko iš viso nebuvo 
(buvimas), nes galimybė nebūti yra tokia akivaizdi, jog 
iš tikro reikia tik stebėtis, kūd yra šis tas, o ne greičiau 
niekis. Priešpriešiais kosmologiniam dėsniui „ex nihilo 
nihil fit —iš niekio nėra nieko“ stovi ontologinis dėsnis 
„ex nihilo ens qua ens fit— iš niekio yra būtybė kaip 
būtybė"; dėsnis, nusakytas ir Heideggerio “3, nors ir ne- 
visiškai müsaja prasme, kadangi Heideggeris niekur ne- 
kalba apie būtį kaip kuriamąją veikmę. 

Būties veikmė kaip kūrimas atskleidžia mums naują 
pačios būties atžvilgį. Būtis teikia buvimą būtybei todėl, 
kad būtis būna pali: kas būna pats, tas gali jbütinti ir kitą. 
Buvime pačiam slypi kuriamoji būties jėga. Tačiau ką 
reiškia „būti pačiam“, galime nusakyti tik neigiamai, nie- 
kad ne teigiamai, būtent: būti pačiam, kaip jau užsiminė- 
me, interpretuodami Heideggerį, „reiškia būti nereikalin- 
gam kito pagalbos ar paramos, kad būtum; tai reiškia 
` būti būvimą ne gavus; GU turėti. kaip savą. Tuo pačiu 
"tai reiškia būti nepriklausomam nuo nieko, atsietam nuo 

visko, atjungtam nuo bet kokio pagrindo, laido ar nešėjo. 
Šitokį nuo niekieno nepriklausomą ir nuo visko atsietą 
buvimą Vakarų metafizika -yra. jpratusi"vadinti „absoliuti- 
niu“, „tai yra. atsietiniu bei atjungtinių buvimu: ab-solve- 

xe — atrišti, atsieti, atleisti, nebetesti. Tai gryni neiginiai, 
tačiau visi jie rodo į teigiamąją būties pilnybę, nes, tik 
būdama pilnybė, būtis gali būti atsieta bei atjungta nuo 
visko, nereikalaudama nieko. Tik kaip pilnybė būtis yra. 
absoliuias. Būti pačiam reiškia būti pilnutiniam buvimo 


"atžvilgiu. Būti gi pilnutiniam buvime reiškia būti neap- 


rėžtam nebūtimi arba niekiu minėtąja Heideggerio „ni- 
hil negativum” prasme. Būtis kaip absoliutas neturi ir 
negali turėti jokio duomens, kuris jai būtų riba — nei tei: 
giama prasme. („šis.tas“), nei neigiama prasme („niekis“). 
-Absoliutas-neturi--jokių- ribų, už kurių prasidėtų nebūtis, 


nes tokiu atveju absoliutas nebebūtų pilnybė ir tuo pačių 
absoliutas. Riba ir absoliutas yra prieštaravimas“ savyje. 
"Todėl zibos ir absoliuto sambūvis yra ontologiškai ne- 
įmanomas: juodu neigia vienas kitą. 

Ši neįmanomybė yra pažadinusi pažiūrą, esą kūrybinė 
būties veikmė yra ne kas kita, kaip pačios būties ištaka, 
o būtybė —tik toks ar šitoks šios ištakos pavidalas. Tai 
Vakarų filosofijos istorijoje žinoma Plotino (204—269) 
emanacijos teorija. Apie ją autorius yra platokai kalbėjęs 
ir ją vertinęs kitoje vietoje 89, todėl čia į ją tik nurodo, 
jos nekartodamas. Taip pat nekartoja nė klausimo, savai- 
me kylančio ryšium su beribiu absoliutu, būtent: kaip yra 
galimas sambūvis absoliutinės būties su reliatyvine būty- 
be, nes ir šį klausimą autorius yra sprendęs minėtoje 
vietoje !7, Šitoje vietoje norime tik pabrėžti, kad kurti 
arba teikti buvimą nesančiajam galima tik būnant nebū- 
ties priešingybe. Būtis kaip tik ir yra tokia nebūties prie- 
šingybė — tiek logine, tiek ontologine prasme. Nuosekliai 
tad jei nebūtis yra absoliutinė tuštuma, tai būtis yra ab- 
soliutinė pilnybė; jei nebūtis yra gryna galimybė (mera 
potentia), tai būtis yra gryna tikrenybė (actus purus); jei 
nebūtis yra grynas imlumas, tai būtis yra grynas veiklu- 
mas; jei nebūtis yra grynas viso ko neigimas, tai būtis yra 
grynas viso ko teigimas. Trumpai tariant, būtis yra abso- 


f "m KEE) H DT 
„Jiutas.savo priešingybe. nebūčiai, ir iš šios priešingybės 


kaip teigiamosios pilnybės kyla būčiai jėga turėti buvimą 


. kaip- savą-ir-jį-teikti kitam kaip dovaną. Si būties ir ne- 


būties santykio samprata yra priešinga tiek hegeliškajam 
būties tapatinimui su nebūtimi,—,gryna būtis ir grynas 
niekis yra tas pat“ (Hegel),— tiek heideggeriškajam būties 
jungimui su nebütimi,—,bütis ir niekis priklauso vienas 
kitam“ (Heidegger), — nes nei Hegelis, nei Heideggeris ne- 
mąsto būties kaip kuriamosios jėgos ir todėl nekelia aikš- 

tėn, kad būtis „valdo“ nebūtį, ją pati įgalindama kenoti- 
niu savo buvojimu santykyje su būtybe (8. Būtybė kaip 
reliatyvybė yra įmanoma tik kenotinės absoliuto būsenos 
akivaizdoje. 

Paskutinioji būtybės kaip kūrinio ištara apie būtį yra 
šiosios laisvė. Viso mūsų apmąstymo eigoje esame teige, 
jog skirtumas tarp daikto ir kūrinio yra tas, kad daiktas 
yra būtinybės, tuo tarpu kūrinys — laisvės regimybė arba 
įsikūnijimas, nes tik iš laisvės kaip vidinio pradmens 
gali kilti veikalas, atviras pačiu savimi ir todėl galimas 
interpretuoti. Daiktas kaip būtinybės įsikūnijimas yra už- 
daras savo sąranga ir todėl gali būti tik tiriamas, bet ne 
interpretuojamas. Atvirybė yra būtina interpretacijai są- 
lyga, ir šią sąlygą patenkina tik kūrinys savo atvirumu. 
O kūrinys yra atviras tik todėl, kadangi jis iš laisvės 
kyla ir laisvę savimi išreiškia. Tai teiginys, kuris mus 
įgalino daryti išvadą, kad jei filosofija yra interpretacija 
ir jei ji interpretuoja būtybę kaip būtybę, tai būtybė turi 
būti kūrinys, vadinasi, atvirybė ontologine savo sąranga. 

Nūnai pratęsiame šią išvadą būties aižvilgiu kaip pa- 
čios būtybės nuorodą. Jeigu būtybė yra kūrinys ir tuo 
pačiu atvirybė savyje, tai ji tegali būti laisvės veikalas. 
Neigiamai tariant, būtybė negali būti kažkokios — nors 
ir transcendentinės — dėsningos būtinybės padaras, nes to- 
kiu atveju ji būtų uždaras daiktas, interpretacijai nepri- 
einamas ir todėl filosofijos nepagaunamas. Filosofija gali 
sava pažinsena pagauti būtybę tik jos atvirybėje arba ją 
kaip kūrinį. Betgi sakėme, kad būtybė yra būties pagrįsta 
savo buvime: ji yra būties veikmės veikalas. Būties veik- 
mė yra susiklosčiusi būtybėje kaip regimas pavidalas. 
Jeigu tačiau šis pavidalas yra atviras sava sąranga, tai 
reiškia, kad būties veikmė, jį kildinusi, yra būties laisvės 
apraiška. Būtis teikia būtybei buvimą ne tuo, kad būtis 


yra absoliutinė jėga, bet tuo, kad ji yra laisvai. veikianti. 


„jėga. Tasai veiksmas, kuris yra būtybės pradžia, yra lais- 
vas veiksmas, Užtat ir būtis kaip absoliutas yra pati lais- 


ve arba laisvė apskritai. Būtis nėra būtinybė ir neveikia 
pagal aklus dėsnius, kaip būtį norėjo suprasti Parmeni- 
das; ji nėra surišta jokiais „likimo pančiais“, nes likimas 
yra būtinybė, o iš būtinybės kyla tik daiktas, o ne kūri- 
nys: Edipo santuoka su savo motina yra tokia pat „daik- 
tinė", kaip ir „santuoka“ briedžio su miške pasivyta brie- 
de. Būtybės kaip kūrinio atvirybė yra nuoroda į būtį kaip 
„laisvę. Kitaip tariant, būties laisvė yra būtybės atvirybės 

pagrindas. Tai, kas absoliute yra laisvė, reliatyvioje būty- 
bėje yra jos atvirybė. Atvirybė nurodo į laisvę, ir laisvė 
pagrindžia atvirybę. Taip yra santykyje tarp kūrinio ir 
kūrėjo kosmologinėje plotmėje, taip yra ir tarp būtybės 
ir būties ontologinėje plotmėje. Tai paskutinioji ištara, 
kurią galime prieiti, sklaidydami būtybę kaip kūrinį. Pa- 
„siekę būtį kaip laisvę, toliau eiti- nebegalime, nes laisvė 
„yra.bedugnė: jos peržengti nebeįmanoma. 

Jeigų nūn viso mūsų apmąstymo akivaizdoje klaustu- 


būtis kajp būtybės pagrindas yra laisvai kurios .absoliutas. 
Tai nėra būties apibrėžtis, nes būties apibrėžti negalima. 
Būtis yra anapus būtybės pačiu savo buvimu ir todėl 
nejeina į jokią kategoriją, kuri jai tarnautų kaip bendroji 
giminė ar rūšinis skirtumas. Tai yra tik būties aprašymas, 
suvedant į vieną sakinį ištaras, kurias atskleidėme büty- 
bėje. Tačiau ir šis aprašymas yra pakankamas, kad pare- 
getume gelmę anos ontologinės skirtybės, kurią tiek itai- 
giai kėlė Heideggeris ir kuria remdamiesi mes klausėme 
būtybę, ką ji sava sąranga kaip kūrinys galėtų tarti apie 
būtį. Šias ištaras tad ir suvedėme į aną aprašomąjį sakinį, 
kurį kiek išskleidus susidaro būties samprata. Kaip .abso- 


Pa Sa ama 


„Savyje-ir-sau--o-teikia buvimą ir „kitam“. Kaip laisve bū- 
tis nėra dėsninga būtinybė ir todėl nei verčia, nei. gali 


"būti verčiama. Visos šios ištaros yra nusakytos neigiamai, 
nes būtybė, atvedusi mūsų mąstymą ligi būties ir atsklei- 
dusi jos buvojimą, gali šįjį nusakyti, tik palygindama 
su savuoju; palyginta gi su būtybe, būtis pasirodo visur 
esanti „Ne“. Ir vis dėlto šiuo „Ne“ prabyla didi teigiamy- 
bė: ne-aprėžtybė, ne-rimtis, ne-būtinybė yra daugiau negu 
gryni neiginiai. Būdami paimti iš būtybės būvio, kiekvie- 
nu savo matmeniu turinčio ribą, jie pašalina šią ribą ir to- 
dėl tai, kas yra būtybėje teigiama — riba visados yra 
neigimas — paverčia nuoroda į būtį. Tuo būdu, nors ir išta- 
riama neigiamai, būtis atsiskleidžia mums kaip pati Tei- 
giamybė. Neigiamasis būties pažinimo kelias (via negatio- 
nis) savaime virsta pranašumo keliu (via eminentiae), ku- 
ris veda mūsų mąstymą anapus visko, kuo būtybė yra 
būdinga, šį būdingumą tačiau ne didindamas, o jį perženg- 
damas: visi neigiamieji būties nusakymai yra būtybės 
peržengimo arba būties transcendencijos nusakymai. 

III. BŪTIS IR DIEVAS 


Ar tuo, kad atskleidėme, jog būtis yra laisvai kuriąs 
absoliutas, jau atskleidėme ir filosofijos prasmę? Ar būties 
kaip absoliuto suvokimas iš tikro yra įvykis, sudarąs 
žmogaus būvio vidurkį, kuriuo yra ir turi būti kiekvienas 
tikras filosofavimas? Stipri abejonė lydi šį klausimą. K. Jas- 
persas, kalbėdamas apie „būties svarstymus“, teisingai 
psstebi, kad jie „turi galios žavėti“, kartu bet čia 
pat priduria: „Bet ar šie svarstymai nėra žaidimas žo- 
džiais? .. Ar jie iš tikro yra kelias į gilumą, ar gundymas 
tuščiažodžiauti?“ 9 Ši Jasperso priedura nėra be pagrin- 
do. Juk filosofija, kaip sakėme, neišsisemia pačiu filoso- 
favimo veiksmu; ji siekia tam tikros išdavos, kuri visados 
yra toks ar kitoks ne tik būtybės apskritai, bet ir paties 
žmogaus apmatas. Šisai gi apmatas yra atsakymas į pa- 
grindinius mūsų būvio klausimus. Savo turiniu jis gali 
būti ir labai įvairus, savo prasme tačiau jis visados yra 
su šiuo būviu suaugęs, todėl visados ji apsprendžia, teik- 
damas jam lytį bei linkmę. Jei filosofija toks apmatas 
nėra, ji lieka šalia žmogaus būvio ir iš tikro virsta tuš- 
čiažodžiavimu. Šiuo atžvilgiu reikia pritarti E. Corethui, 
kuris sako, kad „filosofija tik tada pasiekia savo esmės 
pilnaivę ir įvykdo esminį savo veikmenį, kai stengiasi 
atsakyti į klausimus, liečiančius žmogų jo visumoje ir jo 
būtybės pagrinde“ 199. ; 

Toliau betgi E. Corethas teigia, kad filosofija savo es- 
mės pilnybę gali įvykdyti tik tuo atveju, „kai ji apima 
būties visumą ir galutinį būties pagrindą, vadinasi, kai ji 
yra metafizika ir sugeba žmogaus būvį suvokti bei apspręs- 
ti būties akiratyje“ *!, Bet kaip tik čia ir kyla tolimesnis 
klausimas: koks yra ryšys tarp anų mūsų būvio klausimų 
ir šiojo „būties akiračio“? Jeigu filosofija sudaro „pagrin- 
dinį įvykį“ (M. Heidegger) žmogaus būvyje ir jeigu šis 
įvykis glūdi būties atskleidime, tai savaime klausiame: 
kas gi yra būtis žmogui? Kodėl tik „būties akiratyje“ 
(E. Coreth) arba „būties šviesoje“ (M. Heidegger) gali 
būti keliami bei sprendžiami pagrindiniai žmogaus būvio 
klausimai? Kitaip tariant, filosofija pasiekia savo prasmę 
tik tada, kai atskleidžia būlieš'if žmogaus sąsają. Ligi šiol 
mūsų apmąstyme šios sąsajos neieškojome ir todėl jos ne- 
atskleidėme. Būties kaip laisvai kuriančiojo absoliuto sam- 


prata jos irgi savaime dar neatskleidzia. Ši samprata pa- 


rodo, tiesa, sąsają tarp būties. ir būtybės apskritai, tačiau 

S eech 


„ne tarp būties ir. žmogaus skirtinai, kadangi žmogus yra 
Aš-būtybė, tai reiškia: ne vienas būtybės apskritai egzem- 


e pliorius, kuriam tiktų visa, kas tinka ir būtybei, o büline 


„ vienkartybė, kuri tegali turėti ir vienkartinį santykį su 
, būtimi. Klausti tad šio vienkartinio Žmogaus santykio su 
būtimi reiškia įvykdyti filosofijos prasmę galutinai. 


1. Būties ir Dievo klausimas 


Vienkartinio žmogaus santykio su būtimi nėra tol, kol 
apie būtį sakoma: ji yra. Santykis betgi atsiranda čia pat, 
kai būtis taria: aš esu, nes tuomet žmogus kaip Aš-būtybė 
atsiduria būties kaip Aš-Būlies akivaizdoje, vadinasi, kaip 
vienkartybė kitos— transcendentinės, kuriančios, laisvos — 
vienkartybės akivaizdoje. Tai reiškia: būties akiratyje ar- 
ba būties šviesoje žmogus gali pagrindinius savo būvio 
klausimus kelti bei spręsti tik tada, kai būtis yra Dievas. 
Jeigu gi šių klausimų sprendime slypi filosofijos prasmė, 
„tai Lilosofija įvykdo savo prasmę, ..tik. pasiekusi būties. ir 

Į Dievo. iapatybę. Tik atskleidęs, kad būtis yra Dievas, filo- 

| sofavimas pasiekia savo esmės pilnatvę. Tai būtinas filo- 

4-sofijos kelias. Užtat W. Weischedelis ir sako, kad „filo- 
sofijos kaip metafizikos dvilypis pobūdis — klausti būties 
ir klausti kilmės — įgalina mus savaime įžvelgti, jog, pa- 
siekusi savą gelmę, filosofija virsta filosofine teologija“, 
vadinasi, kalba apie Dievą"? „Dievo klausimas,— pasak 

` Weischedelio,— išskyrus nežymias išimtis, visą filosofijos 
istorijos metą yra buvęs aukščiausiasis mąstymo objek- 
tas — ne atsitiktinai, bet to reikalaujant pačiai filosofavi- 
mo esmei" 43, taip kad „metafizika savo siekiu yra filoso- 
fine teologija" **, Tai anaiptol nereiškia, kad šį savo siekį 
ji visados pasiekia teigiamu būdu. Tai tik reiškia, kad 
būties ir Dievo sąsaja yra nuolatinis istoriškai ir galutinis 
esmiškai metafizikos klausimas. 

Tačiau ar būtis yra Dievas?— Esama didžios vilionės 
atsakyti į tai neabejojant teigiamai. Aukščiau atskleistos 
bei aprašytos būties savybės teikia šiai vilionei stiprų pa- 
grindą: būtis yra transcendentinė, absoliutinė, kūrybinė, 
laisva, — tai ištaros, kuriomis Vakarų metafizika visą laika 
yra apibūdinusi ir Dievą. Kaip tad galėtų būtis ir Dievas 
būti netolygūs? Atrodo, kad būties mąstymas yra tuo pačiu 
Dievo mąstymas, o Dievo mąstymas yra tuo pačiu būties 
mąstymas. Todėl Heideggerio filosofiją, kurios vidurkyje 

stovi būtis, ne vienas laiko „užmaskuota teologija“ 45, 
nors jis pats ir pabrėžia, kad būtis yra ne Dievas ir ne 
pasaulio pagrindas. K. Löwithas, sakysime, tiesiog tvirtina, 
kad Heideggeris filosofuojąs Šventraščio akiratyje ir kad 
jo klausimų kėlimas galįs būti suprastas tik Krikščiony- 
bės šviesoje, o ne akivaizdoje „nepertraukiamos metafi- 
zinės tradicijos nuo Anaksimandro ligi Nietzsche's“, kaip 
tai aiškina Heideggeris; tokie jo posakiai, kaip „Dievo 
stoka" ir „būties trūkumas (Ausbleiben)“, siejąsi, pasak 
Löwitho, „esmiškai vienas su kitu“: būtis Heideggerio 
mąstyme esanti ne kas kita, kaip „slaptas teologinis (kry- 
potheologisch)“ Dievo pakaitalas 145, 

Tas pat yra ir su Dievo mąstymu būties atžvilgiu: kas 
mąsto Dievą, atrodo mąstąs būtį. Kratydamasis Heide- 
ggerio priekaištu Vakarų metafizikai, esą ši pamiršusi bū- 
ti J. B. Lotzas, pavyzdžiui, sako, kad „iš tikro senovė 
būties kaip skirtinos problemos dar neįžvelgė, o Hegelis 
į ją jau nebezvelge"; tačiau tarp šių dviejų taškų „yra 
skleidusis filosofija, visų pirma krikščioniškojoje erdvėje, 
kuri suvokusi būtį kaip skirtiną problemą“ '*. Tai buvusi 
scholastinė viduriniųjų amžių filosofija, kurioje Dievas bu- 
vęs iškiliausias metafizikos objektas, Tomo Akviniečio pa- 
vadintas „pačia būtimi — ipsum esse“. Kas tad mąstąs „Pa- 
čią būtį“, negalįs būti kaltinamas esąs ją pamiršęs. O „pa- 
čią būtį“ mąstąs tasai, kuris mąstąs Dievą. Todėl Lotzas 
ir kiti scholastinio mąstymo atstovai yra įsitikinę, kad 
Heideggerio priekaištas viduriniųjų amžių filosofijos ne- 
liečiąs, kadangi Dievas čia buvęs mąstomas visą laiką. 

Ir vis dėlto būties ir Dievo arba Dievo ir būties tapa- 
tybė nėra toks paprastas klausimas, kaip iš sykio atrodo. 
Nors ištaros, kuriomis yra apibūdinamas Dievas ir būtis, 
skamba vienodai, tačiau jos nesileidžia tapatinamos be 
niekur nieko. Galime sutikti su Lotzu, kad kas mąsto Die- 
vą, tuo pačiu mąsto būtį, nes Dievas yra būtis. Bet kaip 
pasiekti patį Dievą, pirmiau neapmąsčius būties? Scholas- 
tinis kelias Dievop, kaip matysime kiek vėliau, nėra toksai, 
kad logiškai pagrįstų bei pateisintų šuolį nuo būtybės į 


„Dievą, šuolį, kuris esti daromas visame scholastiniame 
` mąstyme. Scholastinė filosofija eina ne nuo būtybės į 


4 


būtį ir nuo būties į Dievą; o tiesiog nuo būtybės į Dievą. 
Užtat Dievas čia if yra maäsfomas nė kaip būtis, o kaip 
būtybė, pakelta į aukščiausią savo buvojimo rangą. Hei- 
deggerio priešinimasis šios rūšies mąstymui yra giliai pa- 
grįstas, nes Dievas, palygintas su būtybe, yra šiajai gryna 

transcendencija. Peržengdami gi būtybę, mes visų pirma, 
logiškai mastydami, patenkame į būties plotme. O jei kas 
teigtų, kad ši plotmė esanti jau Dievo plotmė, turėtų at- 
skleisti šių plotmių tapatybę, logiškai pagrisdamas, kodėl 
ir kaip būtis sutampa su Dievu. Kitaip sakant, Dievo kaip 
būties mąstymas yra anaiptol ne akivaizdybė, o įrodyti 
reikalingas dalykas. Yra tiesa, kad Dievas yra ir transcen- 
dencija, ir absoliutas, ir kūrėjas, ir laisvė, Tačiau kaip 
atskleisti, kad yra tiesa ir šios ištaros apkraipa? Kaip at- 
skleisti, kad būtis yra Dievas? J. B. Lotzas net įspėja, kad 
„kas būtį apskritai tapatina su Dievu, atstovauja pante- 
izmui" 148, 

Antra vertus, ar Dievo mąstymas yra tolygus būties 
mąstymui? Juk posakis: „Kas mąsto Dievą, tuo pačiu 
mąsto būtį, nes Dievas yra būtis“, gnoseologiškai yra tos 
pačios reikšmės kaip ir posakis: „Kas mąsto žmogų, tuo 
pačiu mąsto gyvulį, nes žmogus yra gyvulys“. Abu šie 
posakiai yra. tiesa ir netiesa kartu, nes abiem atvejais yra 
išleidžiama iš akių tasai skirtinas alžvilgis, kuriuo yra 
būdingas tiek Dievo mąstymas būties akivaizdoje, tiek 
žmogaus mąstymas gyvulio akivaizdoje. Yra visiškai tie- 
sa, kad žmogus yra gyvulys. Betgi mes mąstome žmogų 
ne kiek jis yra gyvulys, o kiek jis yra Aš-būtybė, nors ir 
turinti visus gyvulio sandus, tačiau ne šiais sandais mūsų 
mąstymą įgalinanti ir todėl ne šiais sandais virstanti mūsų 
mąstymo objektu. Tai tinka ir Dievo mąstymui. Yra irgi . 
tiesa, .kad Dievas yra būtis: transcendencija, - absoliutas, 
"kūrėjas, laisvė. Betgi mąstydami Dievą, mes mąstome vi- 
sai ką kita, ūėgu šios.ištaros nusako. Jų turinys yra tikro- 
vinis Dievuje, kaip gyvuliškieji sandai yra tikroviniai žmo- 
guje. Ir vis dėlto ne anos ištaros padaro, kad Dievas yra 


: Dievas. B. Pascalio įrašas jo „M&moriale” (1854) „Abrao- 


mo, Jokūbo, Izaoko Dievas, bet ne filosofų ir mokytojų 
Dievas“ yra išraiška ano „visai ko kito“, ką turime gal- 
voje, tardami žodį „Dievas“. Tokia pat išraiška yra ir 


M. Heideggerio posakis, kad „Causa sui <...> akivaiz- 


doje žmogus negali groti bei šokti" 49: Išleisti iš akių šį 
„Visai ką kita“ reiškia Dievą nudievinti, nekreipiant dė- 
mesio į tai, kuo Dievas iš tikro yra Dievas, nes Dievas — 
tuo tarpu nusakome tai tik neigiamai — kaip tik nėra 
Dievas tuo, kad apie jį tariame, esą jis yra transcendenci- 
ja, absoliutas, kūrėjas, laisvė; priešingai, visomis šiomis 
ištaromis Dievas yra tiek nutolinamas nuo mūsų būvio, jog 
mes visiškai pagrįstai abejojame, kodėl prieš transcenden- 

ciją, absoliutą, kūrėją, laisvę turėtume „pulti ant kelių“, 
tai yra garbinti. „Pulti ant kelių“ prieš Dievą yra akivaiz-. 
dybe, Kur betgi ši akivaizdybė dingsta, fen dingsta ir 
Dievas. Būties kaip tokios akivaizdoję vargu ar galime 
„pulti ant kelių“, todėl nė negalime be niekur nieko dėti 
lygybės ženklo tarp jos ir Dievo... ||| 

Tačiau būtų išmonė būtį ir Dievą perskirti ir Jaikytį 
dviem tikrovėmis, nusakomomis vis tomis pačiomis ištaro- 
mis, nes dvi transcendencijos, du absoliutai, du kūrėjai, 
dvi laisvės yra tokia aiški nesąmonė, jog Ontologinei jos 
negalimybei suprasti pakanka tik priminti, kad žodis „du“ 
reiškia apreZtybe ir tuo pačiu negali būti taikomas. neap- 
rėžtybei, kuria yra ir transcendencija, ir absoliutas, ir 
kūrėjas, ir laisvė, ir visos kitos būčiai bei Dievui taikomos 
savybės. Pavertę būtį ir Dievą dviem tikrovėmis, padaro- 
me jų santykį loginiu prieštaravimų, kurio nariai sunaiki- 
na vienas kitą. Logiškgi pateisinama ir todėl ontologiskai 
galima yra tik būties ir Dievo tapatybė, vadinasi, trans- 
cendentinis, absoliutinis, kūrybinis, laisvas Viėnis. Rej- 
kia tik atskleisti, kaip šią tapatybę arba šį vient pasiekia- 
me, kadangi būtį ir Dievą mąstome kiekvieną. vis Ku 
atžvilgiu ir todėl negalime iš anksto tarti, kad būtis yra 
Dievas ar kad Dievas yra būtis. O kad galėtume tai at- 
skleisti, turime apmąstyti minėtą skirtingą alžvilgį, kuriuo, 
Dievas. yra Dievas, ir kartu parodyti, kad šis atžvilgis kyla. 
iš būties sąsajos su.žmogumi,-kuris vienintelis turi Dievą. — 


2 Dievas kaip „mano Dievas“ 


Kas gi iš tikrųjų yra Dievas? Ką mes manome, tardami 
šį žodį?— Nors Dievas, kaip sakoma, „turi šimtą vardų“, 
tačiau visi šie vardai yra pagrįsti viena ir ta pačia ištara: 
„mano Dievas“ arba, tiksliau kalbant, vienu ir tuo pačiu 
kreipiniu: „mano Dieve“. Abiejose lytyse žodis „mano“ 
reiškia priklausymą man arba „tai, kas mane būtinai lie- 


are || 


pus 


Atitrauktas, nuo Marięs, vadinasi, nustojęs būtį ar iš viso 

„nebūdamas „mano Dievas“, Dievas yra ne-Dievas. Štai 
kodėl nepakanka atskleisti būtį kaip transcendenciją ir 
absoliutą, kad atskleistume Dievą, nes nei transcendencija, 
nei absoliutas nėra ir negali būti „mano“: šios sąvokos reiš- 
kia nuotolį savyje, tuo tarpų „mano Dievas“ reiškia 
artumą savyje. Šių dienų ateizmas kaip tik ir slypi ne 
"tame, jog žmogus neigtų transcendenciją ar absoliutuma, — 
jis pripažįsta tai tuo ar kitu pavidalų net dialektiniame 
materializme,— bet tame, jog žmogus neįžvelgia, kokiu 
būdu transcendencija ar absoliutas galėtų būti „mano Die- 
vas“. Mūsų meto ateistui nėra Dievo ne transcendencijos 
ir absoliuto, bet „mano Dievo“ prasme. Tai ypač ryšku 
K. Jasperso filosofijoje '®. 

Antra vertus, tiek ištaroje „mano Dievas“, tiek ypač 
kreipinyje „mano Dieve“ girdėti taip pat ir anojo Kito 
transcendencija bei absoliutumas. Tasai Kitas, kuriam ta- 
riu „mano Dieve“, nėra nei aš pats, nei šalia manęs buvo- 
jąs mano artimas — vis tiek, ar jis buvotų asmenine, ar 
bendruomeninė lytimi (L. Feuerbach). Gali anasai Kitas 
būti apvelkamas žmogaus sąmonėje ir grubiai apčiuopia- 
mais pavidalais — ugnies, griausmo, dangaus skliauto, žvė- 
ries, valdovo, — kiekvienu betgi atveju jis yra pergyvena- 
mas kaip peržengiąs žmogų (transcendens) ir išeinąs iš 
žmogaus būvio ribų (absolutum). Kreipinys „mano Dieve" 
nusako, kad Dievas yra kartu ir „mano“, ir „Dievas“. 
Kaip „mano“ Dievas yra man artimas ir savas; jis yra čia 
pat su manimi ir manyje: kitaip negalėčiau jo vadinti 
manuoju, Tačiau kaip Dievas jis yra anapus manęs, buvo- 
damas Galybės būdu, net jeigu ana Galybė ir reikštųsi 
man regimais pavidalais; Dievas Ugnis yra anaiptol ne ta 
ugnis, kuria verdamės valgio: kitaip nevadinčiau šios „ug- 
nies” Dievu, kaip šiuo vardu nevadinu jokio asmens ir 
jokio daikto, kurie išsitenka žmogiškojo būvio matmenyje, 
Dievas yra „mano Dievas“ tik tuomet, kai jis yra šio būvio 
peržengimas. Štai kodėl yra būtina atskleisti būtį kaip 
transcendenciją ir absoliutą, kad galėtume atskleisti Die- 
va, nes be transcendentiškumo ir absoliutumo „mano Die- 
vas" iš viso nėra „Dievas“. 

Šioje tolybės ir artybės dialektikoje būties ir Dievo 
tapatybė yra savaime aiški /olybės atžvilgiu. Kaip trans- 
cendencija būtis yra iš tikro Dievas, ir Dievas yra iš tikro 
būtis: tai buvojimas anapus būtybės buvimo. Tačiau kaip 
tik todėl, kad būtis buvoja būtybei transcendentiškai, ji 
negali savaime atsiskleisti kaip Dievas, kadangi Dievas vi- 

sados yra „mūno Dievas", vadinasi, priklausomas man ir ` 
todėl niekad ne gryna transcendencija, nes transcendenci- 

ja, buvodama anapus būtybės kaip tokios, yra priklausoma 

visiems apskritai, niekad ne man skirtinai; tuo pačiu ji nė 

nėra „mano Dievas". Kad būtis kaip transcendencija, tai“ 
yra kaip tolybė savyje, galėtų atsiskleisti kaip Dievas, ji 

turi įvykdyti savimi tolybės ir artybės dialektiką ne iik 

tolybės, bet ir arlybes atžvilgiu. Ji turi priartėti prie žmo- 

gaus kaip Aš-būtybės, nes žmogus taria „mano Dieve“ 

ne kaip būtybė apskritai, o liktai kaip Aš-būlybė: „ma- 
no“ gali tarti tik tas, kuris yra „aš“. Tai reiškia: būtis 
kaip Dievas turi turėti sąsają ne tik su būtybe apskritai, 
bet ir su manimi kaip Aš-būtybe, vadinasi, su mano vien- 

kartybe; ji turi būti pagrindas ne tik būtybės kaip tokios, 

bet ir manęs kaip vienkartybės. Tai neišvengiamas loginis 
reikalavimas, Kokiu betgi būdu jis galėtų įvykti onto- 

logiškai? 

Toji savybė, kuri susieja būtį su žmogumi taip, jog ši 
buvoja jam arčiau negu bet kuri būtybė, yra veikmė. 
Jeigu būtis iš tikro būtų rimtis Parmenido prasme, ji būtų 
nuotolis savyje, ir apie jokį jos artumą žmogui negalėtų 
būti kalbos. Tačiau ir Aristotelio „nejudąs judintojas“, ir 
Tomo Akviniečio „gryna tikrenybė" (actus purus) nėra 
tokios ištaros, kurios įgalintų būtį patenkinti tolybės ir 
artybės dialektiką artybės prasme: visur čia būtis tebėra 
grynas anapus. Kas kita yra ištara, nusakanti būtį kaip 
veikmę ir interpretuojanti būtybę kaip būties veikalą. 
Grįsdama būtybę jos buvime, būtis, kaip sakėme, atsisklei- 
džia kaip kūrėja, Santykis tarp būties ir būtybės yra užtat 
santykis tarp kūrėjo ir kūrinio. Šis gi santykis ir suveda 
būti ir būtybę artumon, nes niekas nėra kūriniui arčiau, 
kaip jo kūrėjas: kūrinys yra kūrėjo veikmės regimybė. 
Kūrinys ir kyla, ir būna tik kūrėjo veikme, net jei ši 
veikmė kosmologinėje plotmėje ir būtų liovusis laiko pras- 


cendenius kartu, vadinasi; Ir. artybė, ir tolybė. Tolybės 
ir artybės dialektika, kylanti iš „mano Dievo“, išsispren- 


džia būties kaip kūrėjos šviesoje, „Kūrimas vra toji būties 
veikmė, kuria būtis nužengia į būtybės šiapus, nesunai- 

Tai yra savaime suprantama būtybės kaip tokios atve- 
ju. Tačiau tai dar nepatenkina mūsų mąstymo žmogaus 
kaip Aš-būtybės atveju, nes žmogus ne tik apskritai būna, 
bet ir žino, kad būna: žmogui rūpi būti. Todėl ir buvimo 
teikimas žmogui arba jo kaip Aš-būtybės kūrimas negali 
įsijungti į bendrinę kūrimo kategoriją ir būti tik individu- 
„alinė šios bendrumos išraiška „atsiradimo“ prasme. Jei 
| būtis būtų tik būtybės kaip tokios kūrėja, ji būtų žmogui 
kaip As-bütybei gryna tolybė, niekados nepriklausanti 
jam kaip Aš. Būdamas Aš, žmogus negali santykiauti su 
Sütimi, tarpininkaujant būtybei kaip tokiai. Suvokdamas, 
kad jis būna, žmogus suvokia buvimą kaip savo paties 
6 buvimą, o ne kaip dalyvavimą buvime būtybės kaip tokios: 
` „dalyvavimo“ (participatio) sąvoka nuasmenina žmogų. 
Žmogaus ištara apie savo buvimą skamba ne bevardiškai: 
„aš yra“ arba „aš būna“, bet iš esmės asmeniškai: „a5 
esu“ arba „aš būnu“. Tai pastebime todėl, kad nebūtume 
suklaidinti tariamos išvados: jei būtis esanti kūrėja būty- 
bės kaip tokios, tai ji tuo pačiu esanti kūrėja ir žmogaus, 
vadinasi, esanti jam artima bei sava ir todėl galinti būti 
vadinama „mano Dievas“. Anaiptol! Būtis gali būti „mano 
Dievas“ tik tuo atveju, jei ji yra kūrėja žmogaus.kaip aš, 
"vadinasi, kūrėja. manęs. paties. Būtis yra „mano Dievas“, 
jei aš kaip aš esu jos veikmės veikalas, kitaip tariant, jei 
buvimas yra teikiamas pačios būties ir man pačiam. Būlis 
yra „mano Dievas“ "tada; kai ji yra tiesioginis manęs kaip. 
Aš-būlybės kūrėjas, nes tik tuomet ji yra „mano kūrėjas“; 
man artimas ir tolimas, buvojąs manyje ir anapus manęs, 
„Man priklausąs ir mane peržengiąs. Tuomet aš galiu kreip- 
tis į būtį kreipiniu „mano Dieve“, nes tai, kas mane grin- 
džia buvime kaip mane patį tiesioginiu būdu, yra ir „ma- 
no“, ir „Dievas“. Tuomet aš esu kūrinys, buvoju savo 
kūrėjo veikme kaip.šios.veikmės regimybė arba atvaizdas. 
Galimas daiktas, kad mano prigimtis arba tai, ką aš tik 
turiu, bet kuo aš nesu, yra daiktas, kilęs, pasauliui išsi- 
vystant, kaip ir kiekvienas kitas gamtos padaras. Bet kaip 
tik dėl to, kad mano prigimtis yra daiktas, palenktas būti- 
nybei ir veikiąs pagal jos dėsnius, ji nėra tiesioginis bū- 
ties veikalas, užtat neturi nė „Dievo“, kaip jo neturi vabz- 
džiai, paukščiai, žvėrys. Ne mano prigimtis — neišskyrus 
nei proto, nei valios, nei jausmo — taria „mano Dieve“, 
bet aš tai tariu. Tik aš kaip Aš een kūrinys, turiu kūrėją 
_ir tuo pačiu „savo Dievą“ Me ` 
Visas betgi šis svarstymas vyksta sąlyginės galimybės 

plotmėje: jei būtis yra mano kūrėja, tai aš esu jos kūri- 
nys; jei esu kūrinys, turiu kūrėją; jei turiu savęs kaip 
Aš kūrėją, tai šis manęs kūrėjas yra „mano Dievas“... 
Jei... Tačiau kaip pereiti nuo šios sąlyginės galimybės į 
besąlyginę tikrenybę? Į tai atsako ligšiolinis mūsojo ap- 
mąstymo kelias, kuriuo ėjome nuo filosofijos kaip inter- 
pretacijos į būtybę kaip kūrinį, o nuo būtybės kaip kūri- 
nio į būtį kaip kūrėją. Šis kelias atskleidė būtybės buvoji- 
mą kūriniškai, o būties buvojimą kūrėjiškai. Tas pats ke- 
lias, pratęstas į žmogaus būvį, gali atskleisti ir žmogaus 
kaip Aš-būtybės buvojimą kūriniškai, vadinasi, pačia savo 
sąranga reikalaujantį savo kūrėjo, arba Dievo. Tai reiškia: 
eidamas toliau tuo pačiu keliu, žmogus turi atsigrįžti į 
Save patį ir pasiklausti, ar jis kaip Aš-būtybė yra kūrinys, 
vadinasi, ar jis buvoja kūrinio būsena. Būseną gi, kaip 
sakėme, atskleidžia pažinsena: pažįstame taip, kaip buvo- 
jame; buvojimo būdas yra įimtas į formalinį pažinimo bū- 
dą. Klausdami tad, ar žmogus kaip Aš-būtybė yra kūrinys, 
tuo pačiu klausiame, kokiu būdu žmogus save pažįsta: 
tyrimu ar interpretacija. Kokią prieigą slepia savyje senas 
užrašas ant Delfų šventyklos staktų: „pažink pats save — 
gnöti seauton”, kuriuo vadovavosi Sokratas, o po jo ir vi- 
sa metafizinė Vakarų antropologija? 


3. Žmogus kaip savęs interpretas 


Atsakymas į klausimą, ar žmogus save tiria, ar inter- 
pretuoja, nėra dvijulė, reikalaujanti apsispręsti už vieną 
katrą narį. Žmogus save ir tiria, ir interpretuoja, tačiau 
ne tą patį save: jis tiria save kaip rūšinę būtybę, jis in- 
terpretuoja save kaip vienkartinę Aš-būtybę. Žmogaus pa- 
žinimas savaime suskyla į dvi esmiškai skirtingas sritis: 
į žmogaus mokslą ir žmogaus filosofiją — pagal du nepa- 
neigiamus žmogaus sandus: prigimtį ir asmenį. Žmogaus 
prigimtis yra tiriama, žmogaus asmuo yra interpretuoja- 
mas. Tai bendriausioji ištara, kurią reikia nūn kiek ati- 
džiau pasklaidyti. 

Antropologiniai mokslai mūsų dienomis yra akivaizdy- 
bė. Jų gausa liudija, kad jie iš tikro turi vaisingą objektą 
ir kad jų laimėjimai leidžia mums vis giliau įžvelgti į žmo- 
gaus prigimtį ir tuo būdu vis geriau susivokti žmogiško- 
joje aplinkoje. Pradedant zoologine žmogaus kilme ir bai- 
giant psichine jo sąranga bei šiosios veikme, viskas šian- 

dien žmoguje gali būti ir iš tikrųjų yra tiriama. „Antro- 
pologija“ yra kuopinis visų šių tyrimų vardas, apimąs 
aibę mokslų, pažymimų jų objektą atitinkančiu būdvar- 
džiu, taip kad savaime kyla genetinė, etninė, biologinė, 
kultūrinė, socialinė, medicininė, patologinė ir ne viena kita 
antropologija. Būdama sudėtinga savo viduje ir įvairiopai 
įtaigaujama iš viršaus, žmogaus prigimtis leidžiasi tyrinė- 
jama daugybe atžvilgių. Žmogus kaip vienas iš gyvūnų 
(homo sapiens) yra neabejotinas mokslo objektas. Užtat šio 
mokslo, arba antropologijos, išdavos ir apima žmogų kaip 
rūšinę būtybę jos visumoje, nes žmogiškoji prigimtis yra 
visiems tokia pat. Ką žmogaus mokslas yra atskleidęs kaip 
patikrintą ir todėl tikrą dalyką, yra verčiamojo žinojimo, 
ir jokia interpretacija čia yra negalima. Interpretacija 
prasideda tik atsigrįžus į žmogų kaip į Aš-būtybę, arba 
asmenį, nes mokslas savo išdavomis nepasako, nei kas 
yra žmogus, nei kam jis būna. Žmogaus esmės ir jo būvio 
prasmės klausimai nėra mokslinės antropologijos objektas, 

„kadangi šie klausimai liečia ne žmogų kaip rūšį, o žmogų 

'! kaip asmenį. Užtat šalia žmogaus mokslo visą istorijos 

į„ metą gyvena ir žmogaus filosofija, ne kartą taip pat vadi- 
nama „antropologija“, prikergiant jai paprastai dar būd- 
vardį „filosofinė“, Šios tad „filosofinės antropologijos“ už- 
davinys ir yra žmogų interpretuoti. 

Nusakydamas savo „Logikos“ įvade keturis pagarsė- 
jusius klausimus —,ką galiu pažinti? ką privalau daryti? 
ko galiu viltis? kas yra žmogus?“ — Kantas pastebi, kad 
pirmieji trys klausimai remiąsi pastaruoju: klausimas, kas 
yra žmogus, apimas ir pažinimą, ir veikimą, ir vylimąsi; 
kitaip sakant, metafizikos, etikos ir religijos objektai su- 
einą į antropologiją, taip kad Kantas kalbėjo net apie 
„antropologia transcendentalis“: filosofinė antropologija 
sprogdinanti vienos šakos rėmus ir mėginanti apimti visu- 
ına, kadangi ir žmogus esąs tam tikra prasme visuma — 
„quodammodo omnia” (Tomas Akvinietis) !*!. Ir šią savo 
reikme būti ar bent tapti visybe filosofinė antropologija 
yra išlaikiusi ligi pat mūsų dienų. Iš mūsojo amžiaus mąs- 
tytojų tik E. Husserlis reikalavo nužmoginti filosofiją, ma- 
nydamas tuo atversiąs jai kelią į tiksliojo mokslo rangą. 
Užtat Husserlis ir tevertino antropologiją kaip „filosofiš- 
kai naivią teigiamybę“ 52. Tačiau jau jo amžininkas 
M. Scheleris ir jo mokinys M. Heideggeris nusigrįžo nuo 
savo bendradarbio ir mokytojo „esmėžiūros (Wesens- 
schau)”, paneigė jo „fenomenologine redukciją“ kaip vie- 

nintelį, Husserlio pažiūra, filosofinį metodą ir savo masty- 
mo vidurkin (M. Scheler) ar bent išeities taškan (M. Hei- 
degger) pastatė žmogų. M. Scheleris, sakysime, teigia, kad 
„žmogus kaip problema pačiam sau yra pasiekęs dabartyje 
aukščiausią laipsnį iš visų mums žinomų istorijos tarps- 
nių“ ir kad todėl „filosofinė antropologija šiandien yra 
virtusi visos filosofinės problematikos vidurkiu“ !53, M. Hei- 
deggeris, kaip žinome, žiūri į žmogų kaip į „pavyzdinę 
būtybę“, kurios sklaida turinti įgalinti kelti bei spręsti pa- 
čios būties klausimą: iš žmogaus Heideggeris tikisi įspė- 
siąs „būties prasmę“ 171. 

Trumpai tariant, žmogus stovi filosofijos vidurkyje ne 
tik kaip aktuali laiko problema, bet ir kaip amžinai trun- 
kanti esminio filosofijos klausimo kilmė, būtent: kas yra 
būtis. Viršinė antropologijos visybė Kanto mąstyme per- 
eina į vidinę visybę Heideggerio pastangose. Mūsų dienų 
žmogus aistringai stengiasi suvokti, kas jis yra — ne kaip 
rūšies egzempliorius, kurį nusakytų trečiuoju asmeniu, bet 
kaip vienkartinė Aš-būtybė, klausianti pirmuoju asmeniu: 
„kas aš esu. Jis nori žinoti, kas jis yra ne kaip pasaulinio 
išsivystymo padaras ir ne kaip socialinės bendruomenės 
narelis, bet. kaip jis pats. Šiuo atžvilgiu yra didžiai pras- 
minga lygiagretė, kurią tiesia H. Kringsas tarp pagrindi- 
nės filosofinės problemos naujaisiais laikais ir senovėje 
bei viduramžiais: „Naujieji laikai, — sako Kringsas, — kaip 
filosofinis tarpsnis yra būdingi tuo, kad čia žmogus įsi- 
sąmonina naują savo santyki su savimi pačiu, apmasty- 
damas savo esmę bei veiklą tuo pačiu atidumu, kokiu 
graikai apmąstė polj, o viduriniai amžiai — Dievą“ IS. Tai 
anaiptol nereiškia, kad senovė ar viduramžiai nebūtų 
apmąstę Zmogaus: ir šiais tarpsniais Žmogus buvo masty- 
mo vidurkis, tik jis buvo mąstomas senovėje valstybės 
(polis), viduramžiais Dievo šviesoje; tuo tarpu mūsų laikais 
žmogus nori suvokti save savo palies šviesoje. Šiuo būdu 
žmogus išvengia būti pridengiamas svetimu šešėliu ir rode 
mastomas ne kaip jis pats. 

Tačiau mąstomas kaip jis patis žmogus gali būti tik 
filosofinio, bet ne mokslinio pažinimo būdu. Kitaip tariant, 
žmogus kaip Aš-būtybė leidžiasi būti tik interpretuojamas, 
o ne tiriamas. Tai ypač patvirtina nuostabus antropologi- 
nių mokslų suklestėjimas pastarojo šimtmečio eigoje. Šie 
mokslai, kaip minėjome, tiria žmogų įvairių įvairiausiais 
atžvilgiais, ir jų išdavų yra susikrovęs jau ištisas lobynas. 
Ir vis dėlto jos mums nė kiek nepadėjo ir nepadeda su- 

vokti, kas yra žmogus: jo esmė ir jo prasmė. Atvirkščiai, 
M. Schelerio pastaba, kad žmogų tirią mokslai „greičiau 
jo esmę pridengia, negu atskleidžia“ !5%, pasirodė esanti 
visiškai teisinga: niekad žmogaus klausimas nebuvo toks 
tamsus, kaip šiandien. M. Heideggerio pažiūra, nė vienas 
ankstesnysis tarpsnis nežinojo apie žmogų tiek daug, kiek 
šiandieninis, ir nė vienas ankstesnysis tarpsnis nepažino 
žmogaus tiek maža, kiek šiandieninis 187. Šiandien yra pasi- 
darę net neaišku, kaip iš viso reikia žmogaus klausimą 
kelti, nekalbant jau apie jo sprendimą. 

Tai nėra antropologinių mokslų kaltė. Jie savo uždavinį 
atlieka taip lygiai, kaip ir visi kiti mokslai. Tai kaltė mūsų 
įsitikinimo, esą žmogų galima tirti kaip ir kiekvieną kitą 
objektą. Be abejo, tai tinka žmogui kaip rūšinei būtybei, 
nes rūšis iš tikro yra daiktas ir todėl gali būti tiriamas: 
ši galimybė pagimdė bei išvystė antropologiniy mokslų 
daugybę. Bet anas įsitikinimas tuojau atsidaužia į žmogų 
kaip į Aš-būtybę ir pasirodo esąs nevaisingas: šis nevai- 
singumas pažadino visą šiandieninį žmogaus klausimo są- 
myšį, nes klausti, kas yra žmogus kaip jis pals, anaiptol 
nėra tolygu klausti, kas yra, sakysime, medžiaga, gyvybė, 
protas, valia ir t. t. Kiekvienas kitas klausimas esti kelia- 
mas savam objektui priešpriešiais. Objektas buvoja šalia 
klausimo; klausimu mes jo nekildiname; klausimu mes jo 
jau kaip esančiojo ieškome, kad jį ištirtume. Tai vieninte- 
lis gnoseologinis mokslo kelias. Bet štai jo laimėjimų su- 
vedžioti ne sykį mėginame lygiai taip elgtis ir su žmogu- 
mi. Ir jo esmės bei prasmės klausiame taip, tarsi ji buvotų 
mūsų klausimui priešpriešiais, o mes jos tik ieškotume, 
tikėdamiesi ją rasią atokią nuo mūsų pačių. Tačiau tai 
klaida, nes gnoseologinė prieiga prie žmogaus kaip Aš- 
būtybės yra visiškai kita. Žmogaus kaip Aš esmė bei 
prasmė neglūdi kažkur anapus klausimo tarsi objektyvus, 
nuo mūsų nepriklausomas daiktas. Žmogaus kaip Aš-būty- 
bės esmė bei prasmė buvoja tik pačiame klausime ir tik 
kaip klausimas. Žmogus kaip Aš tuo ir skiriasi nuo visų 
kitų būtybių, kad jo atveju klausimas ir šio klausimo 
objektas nėra du. pradai, katrų vienas klausty, o kitas 
atsakytų, vienas ieškotų, o kitas būtų ieškomas bei randa- 
mas. Anaiptol! Pats klausimas yra žmogiškosios Aš-būly- 
bės esmės bei prasmės apmatas. 

Nagrinėdamas filosofinės antropologijos pobūdį, W. de 
Bėras yra pastebėjęs, kad „antropologija nėra tikslusis 

mokslas, kadangi nėra jokio tikslaus paties žmogaus pa- 

zinimo" 158, Gi tokio tikslaus pažinimo žmogaus atveju nė- 
ra todėl, kad nėra tikslaus palies žmogaus. Jeigu žmogus 
ne tik kaip rūšinė būtybė, bet ir kaip Aš-būtybė būtų iš 
tikro „tikslus daiktas“, vadinasi, dėsningas savyje ir šiuo 
dėsningumu uždaras, tuomet jis turėtų savo esmę bei 
prasmę anksčiau negu pats jos klausimas ir todėl galėtų 
būti tiriamas taip lygiai tiksliai, kaip ir kiekvienas kitas 
daiktas, Tačiau kadangi žmogus save kaip Aš-būtybę ap- 
meta pačiu klausimu, kas esąs, tai savaime šis apmatas 
kinta, keisdamas tuo pačiu ir žmogaus pažinimą, taip kad 
apie jokį žmogaus kaip Aš-būtybės „tikslųjį mokslą“ ne- 
tenka kalbėti. Nėra nė vienos filosofinės antropologijos, 
kuri pačiais savo pagrindais nebūtų apspręsta jos auto- 
riaus asmens ir jo istorijos. Tuo pačiu nėra vienos antro- 
pologijos, o tik antropologijų daugybė, nes nėra žmogaus 
kaip Aš-būtybės apmato, kuris būtų ne savęs paties ap- 
sprendimas, o tik tos pačios bendrinės prigimties nusa- 
kymas. Žmogus kaip Aš buvoja tik savo paties apmato 
būdu. Įvairūs paskatinimai pažinti patį save, rasti save, 
tapti savimi liečia ne žmogiškosios rūšies prigimtį, o žmo- 
giškojo asmens esmę bei prasmę, kuri yra vienkartinė, 
kaip ir pats asmuo yra vienkartinis. Bendrinė rūšies pri- 
gimtis yra duomuo, todėl galima pažinti tik mokslinio ty- 
rinėjimo keliu: būtų beprasmis bandymas čia rasti save ar 
tapti savimi laisvo apsisprendimo būdu. Tapti savimi ar 
rasti save žmogus gali tik kaip Aš-būtybė, ieškodamas 
savęs ne bendrinės prigimties plotmėje, o savo paties ap- 
sisprendime. Žmogus kaip jis pats yra paties savęs ap- 
matas ir šio apmato vykdymas tiek asmeniniame, tiek 
visuomeniniame gyvenime. 

Šiuo atžvilgiu yra būdinga H. W. Rüsselio pastaba, kad 
„Europos žmogus stengėsi iš eilės būti mistinis serafimas, 
gyvybės mašina, protingas ar instinktingas gyvūnas, di- 
dingas antžmogis ar niūrus demonas" '*?. Europos istorijos 
tarpsniai yra pažymėti šiais žmogaus apmatais kaip regi- 
mais pavidalais laiko eigoje. Išsamiau šį įvairiopą žmo- 
gaus savęs paties apsprendimą apibūdina M. Scheleris 
savo studijoje „Žmogus ir istorija“ (1926), stengdamasis 
įžvelgti ryšį tarp to ar kito žmogaus apmato ir istorijos 
sampratos: „Kiekviena istorijos samprata yra,— pasak 
Schelerio,— atremta į tam tikrą antropologiją“ '°. Tokių 
antropologinių sampratų Vakarų istorijoje Scheleris ran- 
da penketą pagrindinių: 1) žmogus kaip tikėjimo apmatas 
(homo creatura), vyraująs izraelitų ir krikščionių istori- 

| joje; 2) žmogus kaip mąstymo apmatas (homo rationalis), 
j „pirmą kartą sukurtas klasikinės graikų filosofijos” (p. 
| 125); 3) žmogus kaip pragmalinis apmatas (homo faber), 
! skiriąsis nuo gyvulio tik savo instinktų laipsniu; 4) zmo- 

gus kaip pesimistinis apmatas (homo morbus), reiškiąs gy- 

vybės nuosmukį, kai, nepajėgdamas peržengti paties sa- 
| | vęs antžmogio linkui, žmogus galop virsta ligūstu žmo- 
1: genu; 5) žmogus kaip ateizmo apmatas (homo atheista), 
: kilęs iš dievybės neigimo, kad išsaugotų savąją laisvę !®, 
e Be abejo, galima šiuos istorijoje išnyrančius ir vėl dings- 
| tančius žmogaus apmatus nusakyti vienaip ar kitaip; viena 

betgi yra neabejotina, kad tokių apmatų esama daugy- 
| bės — ne tik Europos, bet ir Azijos kultūroje: kiekvienas 
nj kultūros tipas yra vieno kurio žmogaus apmato įkūniji- 
mas. Kultūros istorija yra ne kas kita, kaip žmogiškojo 
apmato kintamybės istorija. Žmogus interpretuoja save 
be perstogės, ir ši savęs interpretacija ataidi visuose jo 
žygiuose. Tad į klausimą, ar žmogus interpretuoja pats 
save, vadinasi, ar jis yra hermeneutinė būtybė, atsako pati 
istorija savais vingiais, kurie iš tikrųjų yra ne kas kita, 
kaip antropologinės kaitos. 


4. Žmogus kaip atvirybė 


“ Kokiu tačiau atveju yra galimas žmogaus kaip Aš- 

būtybės apmatas? Kadangi šis apmatas visados kyla iš 

savęs paties interpretacijos, tai jo galimybė yra kartu ir 

l + interpretacijos galimybė. Kitaip sakant, apmesti patį save 

| I galima tik todėl, kad galima save interpretuoti. Kiekvie- 

o nos gi interpretacijos galimybė remiasi būtybės atviru- 

Se mu: interpretuoti galima tik tai, kas yra atvira, nes tik 

i atvirybė gali priimti mūsų jai teikiamą vidurkį ir susitelkti 

| aplinkui jį kaip konkretus pavidalas, kas ir sudaro inter- 

pretacijos esmę. Jeigu tad žmogus kaip Aš-būtybė leidžia- 

i si būti interpretuojamas, kildindamas vienokį ar kitokį 

Į savęs paties apmatą, tai reiškia, kad jis yra atviras kaip 

| AS arba asmuo. Zmogaus prigimties neinterpretuojame to- 

dėl, kad ji yra uždara ir jokiam mūsų teikiamam vidurkiui 

| neprieinama. Tuo tarpu žmogaus asmuo kaip Aš-būtybė 

| duodasi apsprendžiama tuo ar kitu vidurkiu, tuo pačiu 

| atsiskleisdama kaip atvira, vadinasi, neapspręsta iš aukšto 

ir iš anksto. 

| Visu aiškumu'yra šią mintį suvokę jau Renesanso mas- 

j 

tytojai, pirmoje eilėje Picco della Mirandola (1463—1494), 
kuris, pasak H. W. Rūsselio, „išvadavo antropologiją iš 
ankšto ryšio su kosmologija“ ir tuo įgalino mąstyti žmo- 
gų „nebe kaip kosmo dalį, o kaip save suvokiančią ir 
vienintelę nuostabos vertą būtybę" !62, Savo veikale „Apie 
žmogaus kilnybę“ (1487) Mirandola klausia, kodėl gi žmo- 
gus esąs vertas nuostabos ir kame glūdįs šios nuostabos 
pagrindas. Senieji atsakymai — žmogus esąs kūrinijos val- 
dovas, dievų draugas, gamtos troškimų reiškėjas, maža 
kuo žemesnis už angelus — Mirandolos nepatenkina. „Ko- 
dėl mes nesistebime angelais ir dangiškaisiais chorais? 
Kokios sąlygos įgalina žmogų tiek išsiskirti iš pasaulio są- 
rangos, jog jam pavydi ne tik gyvuliai, bet ir žvaigždės, 
ir net antpasaulinės protingos būtybės?“ !63 Į šį savo pa- 
ties klausimą Mirandola atsako prasmeniniu pasakojimu- 
vaizdu, kuris savo paviršiumi atrodo dar tebesilaikąs scho- 
lastine tradicija, savo mintimi tačiau šią tradiciją jau per- 
žengia ir tuo atveria žmogaus sampratai visiškai naujų 
perspektyvų. 

Viešpats Dievas, „tasai didysis Statybininkas, — prade- 
da pasakoti Mirandola,— pagal slaptingos savo išminties 
dėsnius" jau sukūręs savo didybei šventyklą: „antžemiš- 
kas lankas" pripildęs dvasiomis, „eterio sferas“ — amžino- 
siomis sielomis, „žemesniojo pasaulio sritis“ — įvairiausiais 
gyvūnų būriais. „Baigęs savo veikalą, Statybininkas betgi 
panoro, kad būtų kas nors, kas šį jo kūrinį apmąstytų, 
jo grožį mylėtų, jo didybe stebetusi"; tad sumanęs pas- 
kiausiai sukurti žmogų. Bet štai jis pamatęs, kad nebetu- 
Tis „nė vieno vienintelio provaizdžio (archätipum), pagal 
kurį galėtų kurti naują atžalą“, nebeturis jokio turto, kurį 
galėtų paveldėti „naujas jo sūnus“, nebeturįs net pastovios 
vietos, kur galėtų įsitaisyti „šisai visatos stebėtojas“. Tada 
„didysis Menininkas“ nusprendęs, kad „žmogus neturėtų 
jokio aiškiai skintino paveikslo“; jį šitokį sukūręs, pasiun- 
tęs į pasaulį ir jam taręs: „Mes neapgyvendinome tavęs, 
Adomai, jokioje skirtinoje buveinėje, nedavėme tau jo- 
kio skirtino veido, jokių skintinų gebėjimų, kad galėtum 
pats pagal savo norą, valią ir pažiūrą įsigyti kiekvieną 
tau patinkamą buveinę, kiekvieną tau patinkamą veidą 
ir kiekvieną gebėjimą. Visų kitų būtybių prigimtis yra 
mūsų nustatytų dėsnių apspręsta ir jų rėmuose laikoma. 
Tu gi nesi kliudomas jokių rėmų; tu privalai pagal savo 
laisvą valią, į kurios rankas sudedu tavo likimą, nusi- 
statyti pats sau savo prigimtį... Mes tavęs nesukūrėme 

nei dangiško, nei žemiško, nei mirtingo, nei nemirtingo, 
kad būtum pats savęs skulptorius ir poetas, visiškai laisvas 
bei garbingas, ir kad pasigamintum sau pačiam tokią gy- 
venimo lytį, kokią norėsi. Tu gali išsigimti į galviją ir 
gali pakilti ligi dieviškumo — pagal savo paties dvasios 
nuosprendį" 164, 
Būtų netikslu šį Mirandolos pasakojimą aiškinti kaip 
„begalinio žmogaus vaizdą“ (J. Hirschberger). Mirandolos 
žmogus yra ne begalinis, o tik atviras. Jis tik neturi pro- 
vaizdžio, kuriuo rėmėsi visa scholastinė antropologija, Pla- 
tono įtaigaujama, nes provaizdis būtybę uždaro. Provaiz- 
dis teikia rėmus, kurių būtybė negali peržengti. Norėda- 
mas gi, kad žmogus pasaulyje pasirodytų „be savo veido“, 
vadinasi, neaprėžtas iš anksto, Mirandola ir teigia, esą 
Kūrėjas nebeturėjęs provaizdžio, pagal kurį žmogus galė- 
jęs būti sukurtas, todėl sukūręs jį, neturintį jokio aiškaus 
paveikslo arba apsprendimo. Tai esminė pataisa scholasti- 
nėje antropologijoje ir tuo pačiu įžvalga, kad tik „bevei- 
"dis" žmogus gali susikurti sau „veidą“. Pats žmogaus bu- 
“"\vimas dar nepadaro jo, turinčio šį „veidą“: kad žmogus 
yra, dar nepasako, kas jis yra, kaip tai esti visų kitų būty- 
biy atveju. Žmogaus buvimas rūšies prasme dar neatsklei- 
džia jo esmės asmens prasme, nes asmuo, būdamas vien- 
kartinis, negali būti apspręstas tuo, kas visiems bendra; 
tokiu atveju jis būtų ne asmuo, o tik individas, vadinasi, 
pavienė rūšies apraiška, kaip tai yra gyvulių pasaulyje. 
Kas suvokia vienkartybės reikšmę, negali nepripažinti Mi- 
randolai tiesos. 

Mirandolos mintis glūdi ir tiek ginčų kelusiame bei 
tebekeliančiame J. P. Sartre'o teiginyje, kad „egzistencija“ 
esanti pirmiau negu „esencija“. Pats Sartre'as sieja šį tei- 
ginį su Dievo nebuvimu. Dievui nesant, nėra kam žmogaus 
esmės sumanyti (concevoir). Todėl „jei Dievo nėra, — sako 
Sartre'as— tuomet buvoja bent viena būtybė, kurios eg- 
zistencija yra pirmiau negu esmė, būtybė, kuri visų pirma 
yra, o tik paskiau aptaria save ta ar kita sąvoka. Šitokia 
būtybė yra žmogus“ !95. Savyje tačiau žmogaus vykdomas 
savęs aptarimas ir tuo būdu esmės davimas sau pačiam 
neturi jokio būtino ryšio su Dievo buvimu ar nebuvimu. 
Mirandolos pavyzdys rodo, kad „beveidis“ žmogus, tai 
yra toks, kurio niekas nėra iš anksto apsprendęs, gali 
būti mąstomas ir kaip Dievo kūrinys. Dar daugiau: žmo- 
gaus atvirumas ir Dievo buvimas ne tik neprieštarauja 
vienas kitam, bet net sąlygoja vienas kitą. J. P. Sartre'as, 

kaip ir M. Heideggeris, mąsto krikščioniškosios tradicijos 
erdvėje, tačiau jai priešpriešiais. Šioje gi tradicijoje žmo- 
gus visad yra buvęs interpretuojamas kaip Dievo paveiks- 
las bei panašumas. Kokiu betgi atveju reliatyvi būtybė 
galėtų būti Dievo kaip absoliuto paveikslas? Tik tokiu 
atveju, kai ana būtybė būtų atvira. Atvirumas yra absoliu- 
tumo išraiška reliatyvinio buvimo plotmėje. Vadinasi, ir 
krikščioniškojoje tradicijoje yra galima žmogaus atveju 
buvimo pirmenybė ryšium su esme, nes būti atviram reiš- 
kia „jau būti“. ir kartu apspręsti šį „jau buvimą“ tam tikra 
sąvoka, kas reikalauja, kad žmogus — bent logiškai — pir- 
miau būtų, o tik paskiau apsispręstų, kas esąs. Sartre'o tei- 
ginys yra ne ateizmo, o apskritai žmogaus kaip Aš-būtybės 
arba asmens būsenos ištara. Mes nelaikome šio teiginio 
nesąmone, kaip to norėtų F. Heinemannas !*6, tačiau neri- 
Same jo nė su Dievo nebuvimu. Dievo nebuvimas nėra 
sąlyga, kad žmogus galėtų interpretuoti patį save, vadina- 
si, kad būtų savęs paties „skulptorius ir poetas“ (Picco 
della Mirandola). Greičiau yra kaip tik priešingai: Dievas 
kaip absoliutas atsispindi žmogaus atvirume; atvirumas nu- 
rodo į absoliutumą, o ne jį neigia. Sartre'o teiginys išsi- 
tenka kiekvienoje antropologijoje, jei tik ši renkasi savo 
objektu žmogų ne kaip rūšinę būtybę, bet žmogų kaip 
Aš-būtybę. Savęs interpretacija yra Aš-būtybės būsena, o 
interpretacija yra galima tik Aš-būtybės atvirybėje. 


5. Būties ir Dievo tapatybė žmoguje 


Ką laimime mūsajam apmąstymui, atskleidę, kad žmo- 
gus yra hermeneutinė būtybė — ne tik tuo, kad interpre- 
tuoja apskritai, bet visų pirma ir iš esmės tuo, kad inter- 
pretuoja pats save? Prie žmogaus kaip hermeneutinės bū- 
tybės artinomės todėl, kad pratęstume būtybės kaip tokios 
sklaidą į žmogų kaip į Aš-būtybę ir pasiklaustume, ar ir 
žmogus kaip Aš-būtybė yra kūrinys, vadinasi, ar jis buvo- 
ja kūriniškai, būdamas būties veikmės pagrįstas savame 
buvime. Tai buvo logiškai būtina, kad galėtume atsakyti, 
ar būtis yra Dievas. Žmogaus kaip hermeneutinės būtybės 
atskleidimu šį atsakymą laimėjome: būties ir Dievo tapa- 
tybė atsiskleidžia žmoguje — pagal drąsų P. Tillicho teigi- 
nį: „Pascaliui priešpriešiais ašen tariu: Abraomo ir Jokūbo 
Dievas ir filosofų Dievas yra tas pats Dievas“ !. Anks- 
tesnis mūsų silogizmas: jei būtis yra kūrėja, tai aš esu 

jos kūrinys; jei esu kūrinys, tai turiu savęs kūrėją; jei 
turiu savęs kūrėją, tai šis kūrėjas yra mano Dievas, — šis 
sąlyginis silogizmas žmoguje virsta tikrove. Reikia nūn 
tik kiek paaiškinti, kokiu būdu laimėta įžvalga į žmogų 
tampa įžvalga į būtį kaip „mano Dievą“: „išvydęs save, 
išvysčiau ir Tave — viderim me, viderim Te“ (Augustinas). 

Būtis, kaip sakėme, gali būti Dievas tik tuo atveju, kai 

ji yra „mano Dievas“. Būti gi „mano Dievas“ būtis gali 
tik būdama manęs kaip Aš grindėja arba kūrėja. Ar būtis 
iš tikro ir yra manęs kaip Aš grindėja, galime suvokti 
ne pasiklausdami ją pačią, o tiktai žmogų, būtent tuo, 
kad atskleidžiame kūrininę jo kaip Aš-būtybės sanklodą. 
Šią gi sanklodą atskleidžiame, atskleisdami žmogų kaip 
hermeneutinę būtybę. Pagrindinis viso mūsų apmąstymo 
teiginys yra tas, kad interpretuoti galima tik kūrinį. Tai 
visu plotu tinka ir žmogui. Skirtumas tik tas, kad bet kurio 
kito kūrinio atveju pats kūrinys ir jo interpretas yra du 
atskiri dalykai. Tuo tarpų žmogaus atveju kūrinys ir in- 
terpretas sutampa: kūrinys čia interpretuoja pats save, 
kadangi jis yra sąmoninga, į save atsigrįžusi, pati save 
suvokianti būtybė. Tačiau savimonė neišskiria nei inter- 
pretacijos, nei kūriniškumo. Priešingai, žmogus atsigrįžta 
į save ne tam, kad save stebėtų sustingusį tarsi veidro- 
dyje, bet kad patirtų save kaip atvirybę, teiktų šiai atvi- 
rybei tam tikrą vidurkį ir tuo apmestų paties savęs pavi- 
dalą. Savimonė yra savęs interpreiacijos galia. Tik suvo- 
kęs save kaip atvirybę, žmogus gali save interpretuoti, 
vadinasi, šią atvirybę tam tikru vidurkiu užskleisti bei 
aprėžti, pati vidurkį keisti ir todėl ne tik paprastai būti, 
bet ir laiko eigoje tapti. Savęs interpretacija padaro žmo- 
gų istorinį, tebesigalynėjantį su savo praeitimi — asmeni- 
ne ir visuomenine — ir pramatantį savo ateitį. Jeigu inter- 
pretacija, kaip anksčiau minejome, yra kūrinio atkėlimas 
į dabartį, tai savęs interpretacija žmogaus atveju yra šios 
dabarties susikūrimas, apimąs tai, kas žmogui yra praėję, 
ir tai, kas jo tebelaukia. Žmogus yra dabartinis tik sa- 
vuoju apmatu kaip savęs interpretacijos išdava. 

Visi interpretacijos veikmenys, kuriuos anksčiau apra- 
šėme, nagrinėdami interpretacijos esmę, yra aiškiai ran- 
dami ir žmogaus kaip savęs interpreto veikloje. Jeigu tad 
interpretacija yra kūrinio pažinimo būdas, tai išvada yra 
nepaneigiama: žmogus yra hermeneutinė būtybė todėl, 
kad sava ontologine sąranga jis yra kūrinys. O kadangi 
žmogus yra hermeneutinė būtybė tiktai kaip Aš arba as- 

muo, jokiu atveju ne kaip rūšis, tai jis yra kūrinys irgi 
kaip Aš arba asmuo. Aš esu savo buvime pagrįstas tie- 
sioginiu būdu kaip Aš, kadangi save interpretuoju taip 
pat tiesioginiu būdu kaip Aš. Savęs interpretacija gali 
kilti tik iš manęs kaip Aš kūriniškumo. Jeigu žmogus kaip 
Aš-būtybė buvotų daikto būsena, jis galėtų būti tik tiria- 
mas, bet ne interpretuojamas. Tuomet jo asmens vienkar- 
tybės esmė bei prasmė būtų duota iš anksto, o ne apmeta- 
ma savęs apsprendimu. Tuomet ištara „pažink pats save" 
turėtų tą pačią prasmę kaip ir ištara „pažink granitą“ ar 
„pažink arklį“, vadinasi, tirki, bet ne interpretuoki. Tuo- 
met apie jokias istorijoje kylančias bei kintančias žmo- 
gaus sampratas negalėtų būti nė kalbos. Tokiu atveju 
žmogus būtų taip lygiai neistorinis, kaip neistoriniai yra 
visi negyvosios ir gyvosios gamtos daiktai. Tačiau ka- 
dangi visas žmogaus būvis vyksta kaip tik priešinga 
linkme — visas šis būvis yra viena ištisa interpretacija,— 
tai esame tiesiog logiškai verčiami pripažinti, kad žmogus 
yra kūrinys Aš-būtybės prasme, 

Pirmoji tad minėto silogizmo išvada „aš esu kūrinys“ 
atsiremia į tikrovinį žmogaus kaip hermeneutinės būtybės 
pobūdį ir pati tampa tikrove: žmogaus kūriniškumas yra 
tik kita jo hermeneuliškumo pusė. Pažinti save reiškia 
suvokti save kaip buvojantį kūriniškai. Tai nėra praėju- 
sio veiksmo išdavos suvokimas. Būti kūriniu žmogui reiš- 
kia ne kokią nors jo būtybės savybę bei prietapą, atėjusią 
jam „kadaise“ iš viršaus, bet, naujoviškai kalbant, jo „eg- 
zistencialiją“, vadinasi, tai, kas žymi pačią jo būvio san- 
klodą: pats žmogaus buvimas yra suklostytas kūriniškai 
ir vyksta kūrinio būdu. Iš to plaukia antrosios išvados tik- 
roviškumas: „aš turiu kūrėją“. Tai reiškia: aš būnu ne 
pats; yra kitas, kuris mane įbūtina; jis grindžia mane ne 
kaip būtybę apskritai, o kaip Aš-būtybę, vadinasi, mane 
patį manojoje vienkartybėje; be jo, aš kaip šisai Aš iš 
viso nebūčiau. Šia prasme ispanų filosofas X. Zubiri vaiz- 
dingai pastebi, kad „žmogus išvysta save (se encuentra) 
kaip pagrįstąjį iš paskos (a tergo), būtent kito, iš kurio 
jam teka pats gyvenimas" !6; ir šisai „kitas“ nėra, pasak 
Zubiri'o, žmogui pridėtas (ademas) prie įvairių kitų da- 
lykų, bet priklauso pačiai žmogaus sanklodai (algo cons- 
tituvo), tuo būdu sudarydamas „formalinį pačios Zmogis- 
kosios būtybės matmenį“ !6°; šisai „kitas“ priklauso man, 
nes jis yra manęs kūrėjas ir tuo pačiu „mano kūrėjas“ 
savasties prasme: niekas kitas nėra man tiek savas, kaip 

tasai, kuris yra manęs paties pradžia. Tuo pačiu aiškėja 
ir trečioji minėto silogizmo išvada: „šis kūrėjas yra mano 
Dievas", nes būdamas kūrinys, savaime buvoju santykiš- 
kai, vadinasi, esu ontologinis santykis su savo buvimo 
pagrindu, kuris tačiau man yra ne pagrindas apskritai, 
kad jo veikmės pasėkoje tik dalyvaučiau, bet kuris grin- 
džia mane patį kaip Aš ir tuo būdu tampa mano Grindeju, 
arba „mano Dievu“, Mano Grindėjas ir aš pats nesame 
du taškai, sujungti santykio: aš kaip Aš-būtybė esu san- 
tykis ir būnu tik kaip santykis todėl, kad būnu tik kaip 
grindimas manojo Grindėjo galia. Manęs grindimas ir ma- 
no buvimas yra vienas ir tas pats dalykas arba vienas ir 
tas pats pagrindo veiksmas. Štai kodėl šio veiksmo Auto- 
rių aš ir vadinu Dievu. 

Šitoje vietoje kaip tik ir darosi apčiuopiama būties ir 
Dievo tapatybė: žmogus yra vieta, kurioje absoliutas kaip 
„filosofų Dievas“ virsta „Abraomo ir Jokūbo“, vadinasi, 
religijos Dievu; virsta tuo, kad savo veikme absoliutas 
kildina ne tik būtybę apskritai, kurios buvime žmogus 
tik dalyvautų, kaip jame dalyvauja kiekvienas daiktas, bet 
kad jis kildina ir žmogų kaip Aš-būtybę, vadinasi, mane 
patį manojoje vienkartybėje. Žmogus yra vienintelė bū- 
tybė, kuri savo buvime yra grindžiama tiesiog kaip ši 
būtybė. Suvokdamas šį grindimą savęs interpretacijos ke- 
lių, žmogus tuo pačiu suvokia būtį nebe kaip bendrinį 
veiksnį, o kaip skirtiną savęs paties Kūrėją. Tarp būties 
ir Dievo dingsta bedugnė, visais laikais gąsdinusi religijos 
atstovus, nes būtis tiek priartėja prie žmogaus, jog savo 
veikme šaukia jį būti, o atsakas į šį būties šūksnį ir esu 
aš pats kaip Aš: „Creaturae motus expressit eam” "°, aną- 
jį šaukiantįjį būties žodį (vocem). O būdamas savimi pa- 
Ou atsakas būčiai, galiu į ją kreiptis, pulti prieš ją ant 
kelių, jos akivaizdoje groti ir šokti, nes ji yra mano Kü- 
rėjas ir tuo pačiu „mano Dievas“. Šaukdamas mane būti, 
mano Kūrėjas atskleidžia savo laisvę, vadinasi, savo norą, 
kad ašen būčiau. Būtis kaip laisvė apsireiškia manęs grin- 
dimu kaip manęs paties troškimas, tai yra kaip manęs 
meilė, Šitai Meilei užtat ir tariu: „Mano Dieve“. M. Bu- 


“beris pabrėžia, kad „filosofas turėtų suprasti ir pripažinti, 


jog absoliutas yra pastumiamas į šalį (wird aufgehohen) 
ten, kur jis darosi gyvas, ten <...> kur jis myli, kadan- 
gi šisai absoliutas nebėra tasai „absoliutas”, apie kurį 
filosofuojama, bet jis yra Dievas“ !”!, Tai nereiškia, kad 
Dievas nustoja buvęs absoliutas; tai tik reiškia, kad ab- 

soliutas priartėja prie žmogaus kaip Gyvybė ir Meile, 
palikdamas bendrinės bei atsajos idėjos plotmę. Štai kodėl 
žodis „Dievas“ yra esmėje kreipinys tikrinio vardo pras- 
me !72 įr štai kodėl jisai išreiškia santykį, kaip ir žodis 
„Viešpats“: „Deus est vox relativa” (I. Newton) !73, 

Čia slypi priežastis, kodėl apie Dievą kalbame ne tik 
analogiškai, bet ir antropomorfiskai: atsaji analoginė kal- 
ba apie būtį pakinta į konkrečią antropomorfine kalbą 
apie Dievą. Būdamas santykis su Dievu, žmogus savaime 
sužmogina savo santykio dalyvį tam, kad išreikštų šiojo 
artybe. Dar daugiau: M. Buberis teisingai nurodo, kad 
pats šis santykis yra verčiamai antropomorfinis kaip abi- 
pusiškumo liudijimas "t: religija laukia žmogaus sudie- 
vinimo (theosis) ir šiuo lūkesčiu sužmogina Dievą; susi- 
düres su Dievu kaip „mano Dievu“, galiu jį nusakyti tik 
jo artybėje, vadinasi, tik taip, kaip nusakau ir patį save. 
Priešingas kelias yra kelias atgal į būtį kaip transcen- 
denciją arba į absoliutq kaip atsietąjį ir nuo žmogaus, 
vadinasi, kelias atgal nuo Dievo. Tai ypač įtaigiai aprašo 
E. Brunneris: „Polinkis į simbolinį grynumą (kalbant apie 
Dievą — Mc.) veda Dievo sampratą į daiktinę plotme. 
Užu visų nuasmeninančių, neutralių abstrakcijų slepiasi 
daikto sąvoka (das Es). Užuot mąsčius Dievą Tu kategori- 
ja, jis esti mąstomas bevardės giminės kategorija (p. 
435)... Kiekviena abstrakcija yra nutolimas nuo asmeni- 
nio į neasmeninį pradą; tai posūkis nuo Tu—Aš matmens 
i Tai—Aš (Es—Ich) matmenį. Abstrakcija yra sudaiktini- 
mas“ !75, Kalba apie Dievą kyla iš manosios konkretybės 
ir Dievo artybės manajai konkretybei. Todėl ji niekad 
negali būti „apvalyta“ nuo šios konkretybės, jos neišda- 
vus, o tuo pačiu neišda+us ir Dievo. 

Šioje vietoje nauja šviesa nušvinta M. Heideggerio 
„pavyzdinė būtybė“, kuria jis laiko žmogų ir kuri turėjusi 
atverti jam kelią į būtį, pamirštą Vakarų metafizikos. Mū- 
sajame apmąstyme minėjome, kad žmogus kelio į būtį 
Heideggeriui neatvėrė ir kad vėlesniuose savo raštuose jis 
žmogaus klausimo nebekėlė. Ir pagrįstai, nes būčiai at- 
skleisti, jei būtis nėra Dievas, kaip tai teigia Heideggeris, 
žmogus nieko nepadeda. Žmogaus būvio sklaida tik nusa- 
ko, kaip žmogus buvoja, tačiau ji nieko nepasako, kad 
jis iš viso buvoja: jo buvojimas — bent Heideggerio atve- 
ju — yra priimamas kaip tikrybė. Tuo tarpu būties klausi- 
mui kaip tik yra svarbu, kad yra šis tas, o ne greičiau 
niekis. Šiuo atžvilgiu žmogus iš tikro nėra pavyzdinė bū- 

tybė, kuria turėtų prasidėti mąstymo kelias būties linkui. 
Užtat šiuo keliu savame apmąstyme mes ir nėjome. 

Visai kitokio rango pasirodo esąs žmogus, pasiekus 
būties ir Dievo tapatybę. Kadangi žmogus yra vienintelė 
būtybė, turinti Dievą, todėl jis yra ir vienintelis, kuris gali 
jį atskleisti: kad Dievas yra ir kas jis žmogui yra. Šiuo 
atžvilgiu žmogus tikrai yra „pavyzdinė būtybė“, kuria 
tačiau Dievo mąstymas ne prasideda, o baigiasi. Rasti 
Dievą galima žmoguje tik kaip kūrinyje, o rasti žmogų 
kaip kūrinį galima tik nuėjus ilgą filosofinio mąstymo 
sklaidos kelią. Be abejo, filosofavimas yra taip pat žmo- 
giškasis veikmuo. Vis dėlto jis yra tik vienas, nors ir 
ypatingas, veikmuo, todėl netapatintinas su žmogiškąja 
būtybe apskritai. Atskleidus gi šiame veikmenyje žmogų 
kaip kūrinį, atsiskleidžia savaime ir jo Kūrėjas, arba Die- 
vas, užtat užsiskleidžia mūsų mąstymo eiga Dievo linkui. 
Todėl būties kaip Dievo atžvilgiu žmogus yra pavyzdinė 
būtybė skirtina prasme: jis nieko netaria apie Dievą kaip 
rūšinė būtybė; jis atskleidžia Dievą tik kaip As-bütybe. 
Nuosekliai tad žmogiškosios prigimties sklaida niekad ne- 
gali Dievo rasti, nes ši sklaida visados privalo būti tyri- 
mas, o ne interpretavimas; tyrimas gi atveria tik daiktą, 
niekad ne kūrinį. Daikto sąrangoje Dievas neatsiskleid2ia, 
nes daiktas sava sankloda nerodo į kitą anapus savęs; 
daiktas rodo tik į save patį. Štai kodėl kelias Dievop ir 
negali žmogumi prasidėti, jis gali žmogumi tik baigtis. 

` Tuo pačiu baigiasi ir filosofijos prasmės klausimas. Šio 
apmąstymo eigoje pakartodami esame teigę, kad būties 
atskleidimas yra galutinė filosofavimo prasmė. Pasiekęs 
būtį, mąstymas grįžta atgal į būtybę ir svarsto ją jau 
„būties šviesoje“ (M. Heidegger). Jei betgi būtis ir Die- 
vas yra tapatūs, tai galutinė filosofijos prasmė glūdi bū- 
ties ir Dievo tapatybėje, o grįžtamasis būtybės svarstymas 
„būties šviesoje“ iš tikro yra jos svarstymas Dievo švieso- 
je. Tai liečia žmogų ypatingu būdu. Atsiskleidęs kaip 
kūrinys ir kūriniška savo sankloda atskleidęs Dievą kaip 
Kūrėją, žmogus tuo pačiu virsta filosofijos prasmės bu- 
veine: filosofijos prasmė įvyksta žmoguje, kadangi žmo- 
guje įvyksta būties ir Dievo tapatybė. Žmogus yra ne tik 
filosofavimo subjektas, o savęs paties interpretacija taip 
pat ir jo objektas, bet kartu ir filosofavimo prasmės ne- 
šėjas. Dievo ir būties tapatybe filosofija virsta pagrindi- 
niu žmogaus būvio įvykiu, kurio nebegalima nei perženg- 
ti, nei suvesti į kurį nors kitą įvykį, kadangi Dievo nebe- 

galima peržengti ar palenkti kam nors aukštesniam. Šia 
prasme filosofija atsitiesia ir kaip būsena: įvykis juk nie- 
kad nėra tik teorija; jis apsprendžia ir mūsąjį veikimą; 
įvykdydami filosofijos prasmę savyje, mes buvojame íi- 
losofiskal. Būties ir Dievo tapatybėje Sokrato reikalavimas 
būti taip, kaip filosofuoji, išnyra visu savo svoriu. Dievo 
šviesoje ir pati filosofija įprasmina save nesugriaunamai. 

Antra vertus, Dievo kaip savo Kūrėjo šviesoje nu- 
švinta ir žmogus kaip kūrinys. Juk yra visai kas kita 
suvokti žmogų kaip rūšinę būtybę, buvojančią savos gi- 
minės turiniu ir jos akivaizdoje, ir vėl kas kita Suvokti 
žmogų kaip Aš-būtybę, buvojančią Dievo veikme ir jo 
akivaizdoje. Būties kaip Dievo šviesoje atsiskleidžia Aš- 
būtybės tiesa, kurianti visai kitokią antropologiją negu 
mokslinė ir net negu filosofinė antropologija, jei ši pasta- 
roji atsideda, kaip įprasta, žmogaus būtybės veikmenų 
sklaidai, Ne šio apmąstymo uždavinys yra tokią antropo- 
logiją išvystyti "6. Čia ją paminime tik kaip nuorodą, 
kokiu būdų žmogus virsta būties mąstymo uzbaiga ir sa- 
vęs paties mąstymo pradžia. Įvykdęs filosofijos prasmę 
Dievo ir būties tapatybės atskleidimu, žmogus atsigrižta 
į save, kad šios tapatybės šviesoje klaustų, ką reiškia büti 
kūriniu nebe būties, o saves palies atžvilgiu. Ką reiškia 
būti santykiu su Dievu kaip savo Kūrėju? O jei žmogaus 
ir Dievo santykį vadiname religija, tai žmogaus atsigrį- 
žimas į save kaip į buvojantį šiuo santykiu savaime per- 
veda metafiziką į religijos filosofiją. Tuo būdu ir pasitvir- 
tina ankstesnis W. Weischedelio teiginys, kad metalizika 
savo siekiu yra filosofinė teologija, suprantant Si žodį 
kalbos apie Dievą prasme. Ir kol metafizika pačia savo 
eiga apie Dievą neprabyla, tol ji nėra išvystyta ligi galo. 
Mūsasis apmąstymas savo išsivystyme byloja apie Dievą 
ir tuo užbaigia metafizinį savo kelią, metodiškai pereida- 
mas į religijos filosofiją (pasirodžiusią viešumoje jau anks- 
čiau), o egzistenciškai virsdamas religiniu aktu, išreikštu 
psalmininko žodžiais: 


Celebrabo Te, Domine, toto corde meo, 
enarrabo omnia mirabilia tua. 
Laetabor et exultabo de Te, 
psallam nomini tuo, Altissime !77, 
Ps 9, 2-3 | 


18, A. Maceina, 6 t. 273 


Užsklanda 


KRITINIS ŽVILGIS ATGALIOS 


Šios knygos uždavinys buvo atsakyti į „Autoriaus žo- 
dyje" keltą klausimą, ar nebūtų galima Dievo buvimo 
taip atskleisti, jog jis išsitektų kiekvienoje metafizikoje. 
Nūn, baigus ilgą mūsojo apmąstymo kelią, savaime per- 
šasi kitas klausimas: ar autorius įvykdė savo uždavinį? 
Ar Dievo buvimas iš tikro atsiskleidžia kiekvienoje meta- 
fizikoje, jei tik ši išvystoma ligi galo? Kad Dievas, kaip 
sakėme, dėstydami savo mintį, yra visą laiką buvęs pats 
aukščiausiasis ir pats galutinysis Vakarų metafizikos ob- 
jektas, tai yra istorinė tikrybė. Tačiau ar ši tikrybė yra 
suaugusi su pačia metafizikos esme, ar ji yra ir lieka tik 
istorinė, vadinasi, galinti praeiti, kaip tai, sakysime, atro- 
do esą įvykę dialektiniame materializme? Ar gali būti 
ne tik „žmogus be Dievo“, bet ir „filosofija be Dievo”? 
Jeigu autoriaus pastanga, susiklosčiusi šios knygos pavi- 
dalu, yra iš tikro buvusi sėkminga, tuomet jis yra laimėjęs 
įžvalgą, kad yra galimas tik žmogus be Dievo, bet nėra 
galima filosofija be Dievo. Jeigu. ..— Šiam „jeigu“ pati- 
krinti ir reikia nūn trumpo kritinio žvilgio atgalios. Rei- 
kia dar sykį apeiti aplink mūsąjį statinį ir pasižiūrėti, 
ar pagrindiniai jo stulpai, ant kurių jis rymo, gali atlaikyti 
bandomąjį kritikos svorį. 

Pagrindinis teiginys, kuris tūri visą mūsąją mintį, skam- 
ba: filosofija savo esme yra interpretacija. Tai grynai for- 
malinis teiginys. Jame nėra jokio materialinio sando; jis 
liečia ne tai, kas mąstoma, o tik tai, kaip mąstoma, būtent 
interpretuojant. Todėl jis ir tinka kiekvienai filosofijai, 
vis tiek kokiu turiniu nešina ji išnirtų istorijoje. Auto- 
riaus pastanga atskleisti Dievo buvimą kiekvienos meta- 
fizikos kelyje kaip tik ir remiasi šia grynai formaline 
filosofijos esme. Bet kaip tik šioje vietoje kritika ir klau- 
sia: ar filosofija būtinai turi būti interpretacija? Ar ji 

negalėtų būti ir kas kita? Be abejo, būtų galima šį kritinį 
klausimą nuginkluoti nuoroda, kad filosofija aptaria pati 
save iš savo vidaus ir kad todėl ji yra tai, kaip ji save 
suvokia: aplarusi save kaip interpretaciją, ji ir yra in- 
terpretacija. Šiuo atžvilgiu tarp filosofijos ir žmogaus esa- 
ma ankštos lygiagretės: apiaręs save, sakysime, kaip maiš- 
tininką, žmogus ir yra maištininkas. Vis dėlto šios rūšies 
gynimasis nuo kritikos grąžintų mus iš metafizikos „kiek- 
vienu atveju“ į metafiziką „tik šiuo atveju“, o tokio 
susiaurinimo kaip tik ir norime išvengti. Pastebėdami, 
pavyzdžiui, kad Dievo buvimo įrodymai galioja tik tam 
tikros metafizikos rėmuose, tuo pačiu teigiame, kad jie 
negalioja kiekvienos metafizikos rėmuose ir kad todėl 
įrodymų kelias Dievop nėra metafizinė būtinybė. Tuo tar- 
pu mūsų tikslas ir yra tokią būtinybę rasti. Mes norime 
filosofiją suvokti taip, jog ši jos sąvoka glūdėtų kiekvie- 
name filosofijos aptarime. 

Tokią visuotinę bei esminę filosofijos sąvoką regime 
interpretacijoje. Tai reiškia: filosofija tik todėl gali ap- 
tarti pati save net „ad libitum”, kadangi ji yra interpre- 
tacija. Filosofijos kaip interpretacijos samprata nėra viena 
šalia daugybės kitų sampratų, bet ji yra pačios filosofijos 
kaip mūsų būvio apraiškos ištara. Kad filosofija yra Zmo- 
giškojo būvio apraiška, tuo niekas neabejoja. Betgi ši 
apraiška yra tikrovinė tik todėl, kad ji yra interpretacija. 
Šia prasme stovime prieš griežtą dvijulę: arba filosofija 
yra interpretacija, arba jos iš viso nėra. Interpretacija yra 
ne ta ar kita filosolijos savybė, išeinanti aikštėn toje ar 
kitoje jos srovėje ar mokykloje, bet interpretacija yra 
pats filosofijos buvojimo pagrindas. Tik interpretacija iš- 
laiko filosofiją kaip žmogiškojo pažintinio gyvenimo san- 
dą. Be interpretacijos tokio sando mūsų gyvenime netu- 
rėtume — ne tik istoriškai, kad jo dar nebūtų atsiradę, 
bet tiesiog esmiškai, kad jo iš viso negalėtų atsirasti. 

Kokiu tad atveju būtų galima kritiškai klausti, ar 
filosofija būtinai turi būti interpretacija? Tik tokiu, jei 
rastume filosofijai kitokį gnoseologinį priėjimą prie jo- 
sios objekto, vadinasi, kitokią pažinseną, kuri tačiau iš- 
laikytų filosofiją savarankišką, nesuliedama jos su ta ar 
kita žmogaus žinijos sritimi. Kur tačiau šią kitokią pažin- 
seną būtų galima filosofijai rasti ir kas ji galėtų būti pati 
savyje? Apžvelgdami žmogiškojo pažinimo plotą ir palik- 
dami šalimais tokius gnoseologiškai neapčiuopiamus ir 
vienkartinius pažinimo būdus, kaip įkvėpimas, regėjimas, 

apreiškimas, randame šalia interpretacijos tik tyrimą ir 
tikėjimą. Jeigu tad filosofija nėra interpretacija, tuomet 
ji tegali būti arba tyrimas, arba tikėjimas. 

Sutikime, kad filosofija yra tyrimas, ir pažiūrėkime, 

kokios pasėkos iš to kyla pačiai filosofijai. Filosofijos 
kaip tyrimo akivaizdoje tuoj pat klausiame: kuo skiriasi 
šisai „filosofinis tyrimas”. nuo mokslinio tyrimo, kurio 
šiandien yra pilna mūsų Zinija? Ne kuo kitu, kaip savo 
objektu, nes formaliai tyrimas visur ir visados yra tos 
pačios esmės. Filosofijos gi objektas yra būtybė kaip to- 
kia, vadinasi, kaip būnančioji. Kaip tad tyrimas galėtų 
būti gnoseologinė prieiga prie būtybės kaip būnančiosios 
arba prie jos buvimo? Ir ką jis šiame buvime tirtų? Patį 
buvimą? Tačiau norint buvimą tirti, reikia jau būti. Prie 
buvimo negalima turėti prieigos, kadangi jis nėra atsie- 
jamas nuo mūsų pačių — net nė metodiškai. Antra ver- 
tus, buvimas yra mums akivaizdybė, net jeigu šiąją su- 
voktume ir Descartes'o prasme pagal jo formulę „Cogito, 
ergo sum“: kiekvienu atveju aš žinau, kad esu. O jei ži- 
nau, tai kokią lytį galėtų įgyti turėjimas to, ką žinau? 
Ir kokią prasmę jis tada turėtų? Visi šie neatsakomi klau- 
simai rodo, kad tyrimas niekad negali virsti filosofine 
pažinsena, Aš galiu savą buvimą interpretuoti klausdamas, 
kodėl esu, kas esu, kam esu, bet aš negaliu savo buvimo 
tirti, tarsi jis būtų šalia manęs buvojąs objektas. Jeigu 
tad būtybė kaip būnančioji būtų iš tikro paverčiama ty- 
rimo objektu, ji neišvengiamai išsprūstų iš tyrėjo rankų 
kaip tokia ir visai nejučiomis taptų būtybe kaip šia ar 
ana, kuriai atsideda mokslinis tyrimas: filosofinis tyrimas 
čia susilietų su moksliniu tyrimu; mokslo objektas (onti- 
nis būtybės matmuo) paglemžtų filosofijos objektą (onto- 
loginis būtybės matmuo), paglemždamas ir pačią filoso- 
Dia Iš to plaukia išvada, kad suprasti filosofinę pažinse- 
ną tyrimo prasme reikštų sutapatinti filosofiją su mokslu 
ir sunaikinti ją kaip savarankišką žmogiškojo būvio ap- 
raišką. Mūsų dienų mąstymas, stipriai įtaigaujamas pozi- 
tyvizmo ir materializmo, eina šia linkme gana aiškiai, 
užtat ir filosofijos smukimas dabar yra irgi gana aiškus, 
nes mokslas pačia savo esme nepakenčia interpretacijos 
ir jos savo plotmėje nevykdo. 

Gal tad filosofija yra tikėjimas? Ši galimybė ne sy- 
kį — daugiau ar mažiau nesąmoningai — yra laikoma ti- 
krybe teigiant, esą pagrindiniai filosofijos teiginiai turį ne 
žinojimo, o tikėjimo pobūdį: jų negalima esą nei įrodyti 

kaip tikrų, nei atmesti kaip netikrų; juos galima tik tikėti 
arba netikėti. Užtat filosofinių sistemų kritika esą įmano- 
ma tiktai loginiu atžvilgiu, klausiant, ar autorius yra nenu- 
sikaltęs logikai, išvystydamas tai, ką jis pradžioje pri- 
ėmęs tikėjimu. Šios gi tikėjimu priimtos pradžios pati- 
krinti esą negalima, kadangi tikėjimas visad yra laisvas 
apsisprendimas. Tuo remdamosi totalistinės valstybės ne 
kartą ir įsakančios savo piliečiams laikytis tos ar kitos 
filosofinės sistemos: fašizmas — hegelizmo, nacionalsocia- 
lizmas — rasizmo, komunizmas — marksizmo. 

Ir vis dėlto ši filosofijos kaip tikėjimo samprata yra 
apgauli: ji sujaukia gnoseologinį tikėjimo tiesos pobūdį su 
filosofijos tiesos pobūdžiu. Esminis gnoseologinis tikėjimo 
bruožas yra laikyti ką nors tiesa. Psichologinis šio laikymo 
tiesa postūmis mums yra šiuo tarpu nesvarbus. Mums 
čia yra svarbi tik pati tikėjimo savybė laikyti ką nors tie- 
sa. Ši savybė apima du sandus: pažinimo objektą (kas 
nors) ir patį pažinimo būdą (laikyti). Šis pastarasis sandas 
kaip tik ir skiria tikėjimą nuo bet kurios kitos pažinse- 
nos. Tikėjimas savo objekto netiria, kaip tai daro mokslas, 
kad tiesą rastų prabildydamas patį daiktą. Tikėjimas savo 
objekto nė neinterpretuoja, kaip tai, mūsų pažiūra, daro 
filosofija, kad tam tikru vidurkiu užskleistų objekto atvi- 
rybę ir šio vidurkio švytėjimu objekto visumoje tiesą leik- 
tų. Tikėjimas savo objektą paprasčiausiai Jaiko tiesa. Tuo 
būdu tikėjimo tiesa visados stovi pradžioje: pradžioje yra 
žodis ar įvykis, kurį laikau tiesa, ir tik paskiau — tiek 
laiko, tiek prigimties prasme — išvystau šį tiesa laikomą 
dalyką metodiškai ir juo apsprendžiu savo būvį egzisten- 
ciskai. 

Bet kaip tik priesingai yra su filosofijos tiesa: pradine 
filosofijos įžvalga ar prielaida anaiptol nėra laikoma tie- 
sa; jos tiesa ar netiesa išryškėja tik mąstymo pabaigoje, 
kai šis, padaręs aną pradinę įžvalgą ar prielaidą vidurkiu, 
aplinkui jį sutelkia mastomojo dalyko visumą. Ir kiek ana 
pradinė įžvalga ar prielaida šioje visumoje sušvinta, tiek 
ji ir apsireiškia kaip tiesa, kurią mąstytojas teikia. Užtat 
tikėjimas ir filosofavimas yra priešingi gnoseologiniai vei- 
ksmai: tikėjimas tiesa prasideda, filosofavimas tiesa bai- 
giasi. Suprasti filosofavimą kaip tikėjimą reikštų nesu- 
prasti šios priešingybės ir perkelti pradžion tai, kas 
įvyksta tik pabaigoje, ir tuo būdu paversti mąstymą dog- 
matiniu, nes tai, kas tiesa yra laikoma jau pradžioje, ir 
vadiname dogma. Jeigu tad mąstytojas pradinę savo įžval- 

gą ar prielaidą laikytų tiesa, neišmėginęs jos visumos 
vidurkio vaidmeniu, jis visą savo filosofiją padarytų dog- 
matinę, vadinasi, sunaikintų ją pačioje jos esmeje. Tai 
būtų filosofijos perkėlimas į religijos sritį ir jos pavertimas 
teologija. Tai sužlugdytų filosofiją kaip savarankišką mūsų 
būvio reiškinį taip lygiai pagrindžiai, kaip ir tyrimo at- 
veju, nes religija interpretacijos nepakelia, kaip ir moks- 
las: kas tiki ar tiria, tas neinterpreluoja, kadangi tai prieš- 
larauja tiek tikėjimo, tiek tyrimo esmei. Tačiau mūsų 
dienomis vargu ar esama pavojaus sulieti filosofiją su 
tikėjimu; tai yra buvę tikroviška viduriniaisiais amžiais 
(P. Damianis), tai yra betgi neįmanoma šiandien. Šiandien 
yra greičiau priešingai: šiandien ne filosofija verčiama 
tikėjimu, o tikėjimas virsta interpretacija (R. Bultmann, 
H. Küng), ne tiesa pradėdamas, bet tiesa baigdamas, va- 
dinasi, pereidamas filosofavimo plotmėn. Tiesioginis pa- 
vojus filosofijai šiandien gresia ne tiek iš religijos, kiek 
iš mokslo, 

Šisai santraukinis tyrimo ir tikėjimo kaip pažinsenų 
palyginimas su filosofija dar sykį patvirtina mūsų teiginį, 
kad filosolija yra interpretacija — ir niekas kitas: nei ty- 
rimas, nei tikėjimas. Pagrindinis mūsų apmąstymo stulpas 
išlaiko kritikos svorį, nes paneigti filosofiją kaip interpre- 
taciją galima tik filosofijos gyvybės kaina. 


Antrasis kertinis ramstis, kuris laiko mūsų apmąstymą, 
yra teiginys: interpretuoti galima tik kūrinį. Ir šitas teigi- 
nys yra formalinio pobūdžio; ir jis neapsirėžia jokiu kū- 
riniu skyrium, nusakydamas, kad tiktai kūrinys apskri- 
tai — vis tiek, koks jis būtų — leidžiasi būti interpretuoja- 
mas. Kitaip tariant, interpretacija yra kūrinio paZinsena, 
Kūrinio kaip kūrinio nėra galima pažinti nei tyrimu, nei 
tikėjimu, o tik interpretavimu. Užtat savo apmąstymo ei- 
goje ir priėjome išvadą, kad kūrinys reikalauja interpre- 
tacijos, o interpretacija nurodo į kūrinį. Žinodami, kad 
kuris nors objektas yra interpretuojamas, tuo pačiu žino- 
me, kad jis yra ir tegali būti kūrinys. 

Tačiau kritika ir vėl klausia: ar iš tikro tiktai kūrinys 
gali būti interpretuojamas? Kad nėra interpretuojamas, o 
tik tiriamas atskiras daiktas (akmuo, želmuo, gyvulys), 
kritika sutinka nesunkiai. Bet kodėl gi negalėtų būti in- 
terpretuojamas pasaulis kaip visuma, nors ši visuma. ir 
būtų daiktinio pobūdžio? Ar negalėtų būti interpretuoja- 

ma pasaulio sąranga, išeinanti aikštėn savo tvarka, savu 

dėsningumu ir net savu tikslingumu? Juk visą istorijos 
metą pasaulis savo visumoje buvo ir tebėra interpretuo- 
jamas. Argi ši jo interpretacija būtų tik ištisas klystkelis? 
Tad ar ne per drąsu būtų teigti, kad interpretacijos ob- 
jektas yra tik kūrinys, o niekad ne daiktas? 

Atsakant į šį kritikos klausimą, reikia visų pirma kiek 
paaiškinti daikto kategoriją. „Daiktas“ filosofijoje turi 
dvejopos priešybės prasmę: jis buvoja priešpriešiais kūri- 
niui ir jis buvoja priešpriešiais asmeniui. Kūrinys yra ne- 
daiktas, ir asmuo yra taip pat ne-daiktas. Tačiau asmens 
atžvilgiu daikto kategorija yra žymiai platesnė: asmens 
akivaizdoje ir kūrinys yra daiktas. Mūsajame apmąsty- 
me „daiktą“ suprantame tiktai kaip kūrinio priešpriešą, 
kadangi ir patį asmenį kaip Aš-būtybę laikome kūriniu. 
Mūsajame apmąstyme „daiktas“ yra visa tai, kas yra 
įkūnyta būtinybės regimybė. O kadangi kiekvienas pasau- 
lio objektas yra valdomas būtinybės, tuo pačiu kiekvieną 
šį objektą ir laikome „daiktu“, gnoseologiškai pervesda- 
mi jį į tyrimo plotmę ir laikydami jį neprieinamu inter- 
pretacijai, kadangi interpretuoti galima tik tai, kas yra 
atvira, o atvira yra tik tai, kas yra įkūnytos laisvės regi- 
mybe. Šitokia „daikto“ samprata nesutinka jokių sunke- 
nybių, kol kalbama apie atskirus pasaulio objektus; net ir 
žmogiškoji prigimtis kaip rūšinė apraiška čia nesudaro iš- 
imties; būdama valdoma būtinybės — fizinės, biologinės, 
loginės — ji yra „daiktas“, todėl yra sėkmingai tiriama, 
nesileisdama būti interpretuojama. 

Sunkenybės prasideda, apmąstant pasaulį jo visumoje, 
Kodėl ši visuma negali būti interpretuojama, jeigu ji is- 
torijoje yra buvusi ir tebėra interpretuojama? Atsakyti į 
šį priekaištą nėra labai keblu. Reikia tik įžvelgti šios 
istorijoje buvusios ir net tebesančios pasaulio interpreta- 
cijos pagrindą. Kodėl galėjo ir tebegali ne vienas mąsty- 
tojas interpretuoti pasaulį jo visumoje? Anaiptol ne todėl, 
kad tai skatintų mokslinės pasaulio tyrimo išdavos. Nei 
senojo tyrimo išdavos (pvz. Babilonijos ar Egipto astro- 
logija, Ptolemėjo pasaulėvaizdis, viduramžių alchemija), 
kurios pasaulio sąrangos neatitiko, nei naujojo tyrimo iš- 
devos (pvz, Koperniko pasaulėvaizdis, Einsteino reliaty- 
vybės teorija, Blancko kvantų teorija, evoliucijos teori- 
ja), kurios pasaulio sąrangą daugiau ar mažiau teisingai 
nusako,— nė vienos šios išdavos nėra grindusios ir ne- 
grindžia pasaulio kaip visumos interpretacijos. Pasaulio 
kaip visumos interpretacija remiasi ne moksliniu tyrimu, 

c religiniu tikėjimų, būtent tikėjimu, kad pasaulis yra 
Dievo kūrinys. Tai yra nepaneigiama istorinė tikrybė. 
Suvokiant gi pasaulį kaip Dievo kūrinį ir norint jį pažinti, 
belieka jį tik interpretuoti, laikant jį nuoroda į anapus, 
kaip ir kiekvieną kitą kūrinį. 

Tuo būdu pasaulio kaip visumos interpretacija, istori- 
joje buvusi ir iš jos neišnykusi, antrojo mūsosios minties 
stulpo ne tik neišgriauna, bet jį dar net sustiprina: pasau- 
lį galima interpretuoti tik tuomet, kai jis yra laikomas kū- 
riniu. Jo medžiagiškumas šiuo atveju neturi reikšmės, 
nes medžiagiškumas ir kūriniškumas nėra tolygios sąvokos. 
Ir mūsieji kūriniai — paveikslai, statulos, statiniai, net mu- 
zika ir poezija — yra medžiaginiai, ir vis dėlto jie yra ne 
daiktai, o kūriniai. Taip ir pasaulis savo visumoje. Laiko- 
mas Dievo veikalu, jis išsivelka iš savo daiktiškumo ir at- 
skleidžia savo kūriniškumą, prieinamą tik interpretacijai 
kaip kūrinio pažinsenai. Todėl reiktų iš tikro stebėtis, 
jei pasaulis, tikimas kaip Dievo kūrinys, nebūtų buvęs 
interpretuojamas. Nuosekliai mąstydami, net ir pasaulio 
visumos akivaizdoje turime teigti, kad interpretuoti gali- 
ma tik kūrinį, jokiu atveju ne daiktą. Kai tik kas nors — 
net ir pasaulis savo visumoje — netenka kūrinio pobūdžio, 
pereidamas į daikto kategoriją, jis tuo pačiu liaujasi būti 
interpretuojamas ir pradeda būti tiriamas. 


Atlaikius bandomąjį kritikos svorį pagrindiniams mü- 
sojo statinio ramsčiams, visa tolimesnė mūsų apmąstymo 
eiga yra ne kas kita, kaip loginis anų dviejų teiginių iš- 
skleidimas metafizinėje plotmėje. Šis išskleidimas savaime 
veda minti į būtybę kaip kūrinį, o būtybė kaip kūrinys 
atskleidžia būtį kaip kūrėją. Gi būties ir Dievo tapatybė 
atsiskleidžia pratęsus (o patį loginį siūlą į žmogų kaip 
As-bütybe. Be abejo, kritika gali žvelgti ir į patį anų 
teiginių išskleidimą. Tačiau jos uždavinys čia jau būtų 
susekti ir aikštėn iškelti logiškai nepagrįstą ir todėl me- 
tafiziškai nepriimtiną tą ar kitą šuolį. Paties autoriaus sa- 
vikritika tokių šuolių neįžiūri, todėl su jais nė nesigalynė- 
ja, nes šuolį reiktų ne teisinti, o pašalinti, jeigu jis iš tikro 
būtų šuolis, bet ne išvada. į 
- Vis dėlto autorius norėtų čia pat pabrėžti, kad jo min- 

ties kelias nėra vienintelis. Nebūdama viena bei vieninga, 
filosofija eina į savo tikslą ir skleidžia savo prasmę įvai- 
riais keliais. Betgi tai, kas filosofijai visur ir visados yra 
tapatu, yra jos esmė ir jos prasmė. Vis tiek iš kokio šalti- 

nio filosofija kyla — iš nuostabos, abejonės ar kančios — 
ir vis tiek kokiu keliu ji savo tikslo linkui eina, visados 
ji yra būtybės kaip tokios interprelacija ir visados ji 
klausia būlies kaip galutinės savo prasmės. Kur filosofija 
nebūtų interpretacija ir kur ji būties neklaustų, ten ji ne- 
būtų nė filosofija. Gi būdama savo esme interpretacija 
ir savo prasme būties atskleidimas, filosofija kiekvienu 
keliu Dievą prieitų, jei tik ji šiuo keliu ligi galo eitų. 
Stai kodėl autorius ir teigia, kad Dievo buvimo atskleidi- 
mas slypi pačiame filosofavime ir išsitenka kiekvienos 
metafizikos rėmuose. Jis tikisi savo uždavinį įvykdęs ir 
religijos filosofijai melafizinį pagrindą nutieses. 

Sava galimybe atskleisti Dievą filosofija išsiskiria iš 
visos žmogaus žinijos, nes nė viena šiosios sritis tokios 
galimybės neturi. Mokslas yra Dievui abuojas, kadangi jo 
objektas — daiktas yra abuojas. Būdamas uždaras, daiktas 
pačia savo sąranga yra nepajėgus būti nuoroda į trans- 
cendencija. O be tokios nuorodos kelias Dievop visados 
yra, Heideggerio žodžiais tariant, malkakirlio kelias, kuris 
veda į tankynę ir šioje tankynėje tarsi ištirpsta, nieko 
nepriėjęs. Todėl jokio mokslo jokiu keliu Dievo buvimo 
„pasiekti neįmanoma. Žmogaus stebėjimasis visatos tolių 
akivaizdoje — milijardai šviesmečių ir „tai dar ne galas“ 
(J. Meurers)! — yra metafizinė apgaulė, kadangi visi šie 
toliai buvoja toje pačioje ontinėje plotmėje, rodydami tik 
„tolyn“, bet ne „aukštyn“ (trans) — Tikėjimas Dievo bu- 
vimu remiasi, tačiau pats šio buvimo neatskleidžia, kadan- 
gi laikyti tiesa (t. y. tikėti) galima tik tai, kas jau yra. 
Laikyti tiesa, kad kas nors yra, yra paslėptas loginis ra- 
tilas: ištara „tikiu Dievą“ visados nusako, kas Dievas 
yra — Tėvas, Visagalis, Kūrėjas. ..— ir todėl tylomis pri- 
leidžia, kad jis jau yra, nes tikėti, kas yra, nežinant, kad 
yra, būtų iš tikro didžiulis nesusipratimas. Todėl tikėjimas 
Dievą visados — bent slaptomis — atsiremia į Dievo buvi- 
mo žinojimą. Dievo buvimo žinojimas visados pranoksta 
tikėjimą i ji patį. O tai, kas žinoma, negali būti tikima 
(Tomas Akvinietis). Filosofija yra vienintelė, kuri tokį ži- 
nojimą teikia, įgalindama mąstymą atskleisti būtybę kaip 
nuorodą į „anapus“, o šios nuorodos tikrovėje rasti ir 
Nurodomojo tikrovę. Čia glūdi giliausias filosofavimo pa- 
teisinimas, jo pirmenybė ryšium su kitomis žinijos sriti- 
mis ir galop jo kilnybė bei garbė. 

Priedas 


FILOSOFIJA IR 
LIETUVIŲ KALBA 


Šisai knygos priedas nemėgina teikti nei kalbos filo- 
sofijos apskritai, nei išsamesnio lietuvių kalbos apmąsty- 
mo. Jo uždavinys yra žymiai kuklesnis, būtent: atkreipti 
skaitytojo dėmesį į filosofinės kalbos skirtingumą nuo 
mokslinės kalbos ir atskleisti galimybę filosofuoti lietu- 
viškai, nesiskundžiant filosofinės terminijos trūkumu ir tuo 
pačiu įsisąmoninant, kad filosofija terminų iš viso neturi 
ir negali turėti. Tik sustabarėjusios sąvokos, virtusios pa- 
dargais, kuriais visi naudojasi, neklausdami jų reikšmės, 
turi pavadinimus „termino“ prasme, užtat buvojančius 
kiekvienoje kalboje svetimžodžių lytimi, pvz., analogija, 
ateizmas, dogmatizmas, kategorija, monizmas, objektas, 
subjektas ir t. t. Jų autorius nevengė nė savo knygoje, 
nes jų vartojimo prasmė yra tolygi buitinių įrankių varto- 
jimui, kaip automobilis, fonografas, gramofonas, mikros- 
kopas, teleskopas ir t. t. Sieji irgi įsipilietina kiekvienoje 
kalboje, nors, kalbiškai žiūrint, yra negyvos svetimybės 
ar net dirbtinybės. Bet kaip kasdienos gyvenimas neapsi- 
eina be įrankių, taip ir filosofinis mąstymas neišsiverčia 
be sustabarėjusių sąvokų. 

Vis dėlto sustabarėjusios sąvokos yra tik priemonė 
mąstyti, nieku būdu ne mąstymo ištara: pals mąstymas 
vyksta gyva kalba. Ir juo mąstymas yra arčiau savo prad- 
mės, juo jo kalba yra gyvesnė ir grynesnė. Graikų filosofi- 
ja, sakysime, kalbinių svetimybių iš viso nepažįsta. Todėl 
nors R. Hönigswaldas ir teigia, esą svetimžodžiai bei sko- 
liniai „tiesia tiltą tarp kalbinių sistemų“, vis dėlto jis čia 
pat priduria, kad „svetimžodžių vartojimas, žiūrint aplin- 
kybių, gali būti paskatintas ir gryno -nepajėgumo ką nors 
nusakyti sava kalba“ !. Lietuviškajame mąstyme tai pats 
dažniausias atvejis — ne tik dabartyje, bet ir praeityje, ne 
tik tremtyje, bet ir tėvynėje. 

Užtat mes ir klausiame: kiek šiuo atžvilgiu yra pajėgi 
lietuvių kalba? Kiek lietuvių kalba yra atvira metafizikai 
arba, tiksliau sakant, kiek metafizikos esama pačioje lie- 
tuvių kalboje? Nes mąstymas kalbos nesumetafizina. Mąs- 
tymas tik atskleidžia, kas kalboje jau yra metafiziška. 


1. Kalba ir mąstymas 


Per platu yra vadinti žmogų „kalbančiuoju gyvūnu — 
animal orationale”, nes iš tikrųjų tik dvi žmogiškojo būvio 
sritys esmiškai susiklosto kalbos lytimi, būtent filosofija 
ir poezija. Be abejo, „su kalba tikrąja prasme turime 
reikalo tik ten, kur atsiveria būtis, vadinasi, žmoguje“ ?, 
Gyvulys neturi kalbos todėl, kad, heideggeriškai kalbant, 
nebuvoja „būties proskynoje (Lichtung)“, o yra įterptas 
į savą aplinka; tuo tarpu žmogui kalba yra sava todėl, 
kad jis yra būties prakalbinamas: „Kalba yra atskleidžia- 
mai pridengianti pačios būties atvyka“ ?. Ir vis dėlto būtų 
klaida šią būties atvyką arba jos atsiskleidimą bei prisi- 
dengimą tapatinti su kalba, Būtis gali aisiskleisti ir be 
kalbos, o kalba gali būties ir neatskleisti. Pirmąjį atvejį 
turime mene, antrąjį — moksle. 

Menas yra ne menkesnė būties proskyna negu filoso- 
fija. Mene, gražia M. Heideggerio pastaba, „būtybės tiesa 
virsta veikalu (p. 25)... Van Gogho paveiksle įvyksta 
tiesa. Tai nereiškia, kad čia tas ar kitas daiktas (etwas 
Vorhandenes) būtų teisingai nutapytas; tai tik reiškia, kad 
tokio daiktapalaikio (Zeug), kaip batas, būtyje pavyksta 
atsiskleisti būtybei jos visumoje" *, Kitaip tariant, vaizduo- 
jamajame mene — tai lygiu svoriu tinka ir muzikai — bū- 
tis atsiskleidžia, nors menas ir nėra kalba. Būties atsis- 
kleidimas kalbą įgalina, tačiau jis pats įvyksta nebūtinai 
tik kalba. Jis gali įvykti ir vaizdu, ir judesiu, ir skambe- 
siu: būlis gali byloti ir be kalbos. Menas kaip tik ir yra 
šitoks bekalbis būties bylojimas. 

Atvirkščias santykis tarp būties ir kalbos susiklosto 
moksle. Mokslas kalba, tačiau būties neatskleidžia, nes 
mokslo žodis esmėje yra formulė, išreiškianti, tiesa, ontinį 
būtybės matmenį, tačiau nepajėgianti ištarti ontologinio 
jos matmens. Ontinis gi matmuo arba būtybė kaip ši bei 
ana yra visur ir, visados ta pati, todėl savaime prašosi 
tokios kalbinės išraiškos, kuri irgi būtų visur ir visados 
ta pati. O tai ir yra formulė. Nuosekliai tad mokslo pobū- 

dį atitinka ne žodis vanduo, kiekvieną sykį vis kitoks 
(hydor aqua, eau, Wasser, voda), bet formulė H:O, kiek- 
vieną kartą vis ta pati. „Mokslas,— sako H. Ammannas,— 
mėgindamas išjungti net ir paskutinius kalbų vaizdingu- 
mo likučius, susikūrė savo sąvokoms antkalbinį vardyną 
(Nomenklatur), kuris jau tik labai iš tolo siejasi su atskirų 
kalbų sąranga“?. Užtat mokslo — pirmoje eilėje gamta- 
mokslio — terminai kalbiškai yra ne kartą tikros pabaisos, 
kadangi jie yra vartojami ne kaip žodžiai, vadinasi, ne 
kaip kalbinės visumos išsiskleidimas, o tik kaip sutarti- 
niai to ar kito daikto paženklinimai priklijuotos etiketės 
prasme. Skundimasis, esą mūsų dienomis kalba vis labiau 
yra skurdinama, verčiant ją grynu įrankiu“, kaip tik ir 
kyla iš to, kad mūsų gyvenimas vis labiau yra perskver- 
biamas mokslo: augant mokslo įtakai, savaime auga ir 
formulės persvara. Žodis virsta formule, visiems supran- 
tama, kadangi ir mokslo tiesa yra visiems viena ir ta pati. 
Mokslo žodis nėra kalba, kuri būtį atskleistų ar kuria 
būtis prabiltų, atsiverdama žmogui. Kadangi „mokslas ne- 
mąsto“ (M. Heidegger), todėl jis ir neturi kalbos, kuri 
būtų daugiau nei tik įrankis sužinoti ar susižinoti. 

Kalba, kurioje būtis iš tikro „atvyksta“, tai atsiskleis- 
dama, tai prisidengdama, yra tik filosofija ir poezija. Už- 
tat kalba čia ir turi visai kitą prasmę bei reikšmę negu 
moksle. Čia ji nėra sutartinis daikto paženklinimas, o iš 
tiesų būties prabilimas ir šio prabilimo buvojimas mumy- 
se. Kalba nėra filosofijos ar poezijos priemonė: kalba yra 
pati filosofija ir pati poezija. M. Heideggerio pastaba, 
esą „poezija įvyksta kalboje todėl, kadangi kalba saugo 
savyje pirmykštę poezijos esmę“ 7, tinka ir filosofijai: fi- 
losofija esti ištariama kalbiniu pavidalu todėl, kadangi 
pačioje kalboje slypi filosofijos esmė. Palikdami šalimais 
kalbą kaip poezijos esmės nešėją, pažvelkime nūn kiek 
įdėmiau į kalbą kaip filosofijos esmės nešėją. 

Klausti filosofinės kalbos pobūdžio reiškia klausti san- 
tykio tarp kalbos ir mąstymo. Teorijų šiam santykiui nu- 
sakyti esama įvairių, dažniausiai atremtų į tam tikrą dve- 
jybe, sakysime: kūnas — siela, žodis esąs minties kūnas, 
o mintis — žodžio siela (J. B. Lotz); medžiaga — forma, 
žodis esąs garsinė medžiaga, o mintis — šią medžiagą ipras- 
minanti forma (H. E. Hengstenberg); simbolis — tikrovė, 
žodis esąs prasmuo tam tikros, kiekvieną sykį vis skirti- 
nos tikrovės, į kurią jis nurodąs arba ją reiškiąs (E. Cassi- 
rer). Visos šios dvejetinės teorijos remiasi prielaida,— aiš- 

kia ar slapta,— kad mąstymas vykstąs nepriklausomai nuo 
kalbos, tačiau ieškąsis savai išraiškai garsinio pavidalo, 
kuriuo galėtų būti pori itas m Soo p T 
ba įsijungianti į ženklo kategoriją, skirdamasi nuo kitų 
ženklų (vaizdas, mostas) tik tuo, kad ji esanti tam tikra 
garsų sankloda. Todėl, palyginta su mąstymu, kalba esanti 
„antrinės bei žemesnės plotmės dalykas: mąstymas, tasai 
„širdies žodis — verbum cordis" (Augustinas), aptemstąs, 
virsdamas „kūno žodžiu“. Visose šiose teorijose girdėti 
Tplatoniškasis idėjos ir žodžio santykis, tiksliai nusakytas 
Augustino: „Tariama ne tai, kaip yra, bet kaip galima 
regėti bei girdėti kūnu — non dicitur, sicuti est, sed sicuti 
potest videri audirive per corpus“ ®, Tikrosios būties („si- 
cuti est“) kalba nepagaunanti; ji pagaunanti tik regimąją 
ar girdimaja („videri audirive“) jos išvaizdą pojūčių pa- 
galba („per corpus"). ė 
. . Prasmingiausia dvejetinė kalbos ir mąstymo santykių 
teorija yra pateikta (tiksliau: atnaujinta) H. G. Gadamerio, 
kuris grižta į patristinį Įsikūnijusiojo Žodžio apmąstymą, 
pritaikydamas jį minėtam santykiui. Krikščioniškąją įsi- 
kūnijimo (Inkarnation) sampratą Gadameris griežtai ski- 
ria nuo kūno prisiėmimo (Einkörperung) sampratos, išei- 
nančios aikštėn sielų atgimimo ar dievų susižmoginimo 
idėjose. Šios sampratos neturinčios viena su kita nieko 
bendro. Sielų atgimimas nesanti tikra sielos ir kūno sąjun- 
ga, o tik sielos buveinė naujame kūne, kad apsivalytų 
nuo praeities nuodėmių; dievai nevirstą žmonėmis, o tik 
prisidengią žmogaus išvaizda tarsi kauke. Tuo tarpu krikš- 
čioniškojoje įsikūnijimo sampratoje Žodis tampa kūnu 
(plg. Jn 1, 14). Gadameris ypatingai pabrėžia tai, kad čia 
kūnu tampa žodis, Teologija apmąsto šį „žodį“ įvairiai, 
tačiau ji niekad neneigia įsikūnijusiajam žodžio esmės. 
Tuo būdu žodis atsiduria viso šio apmąstymo vidurkyje. 
Pritaikius nūn šią teologinę idėją kalbos ir mąstymo san- 
tykiui, plaukia, pasak Gadamerio, išvada: „Kalbos stebuk- 
las yra ne tai, kad žodis tampa kūnu ir išnyra būties pa- 
viršiun, bet tai, kad ši žodžio regimybė visados jau yra 
žodis“ 8 Tai reiškia: 1) mąstymas visados yra žodis ir 
2) žodis visados yra įvykis, padarąs, kad ir pati kalba įgy- 
ja vyksmo pobūdį; kalba yra kalbėjimas asmeniškai ir 
istorija visuomeniškai "°. 
Ši išvada yra didžiai prasminga; ji tik neišaiškina kalbų 
įvairumo, todėl prašosi pratęsiama bei papildoma. Juk jei 
mąstymas visados yra žodis, vadinasi, jei mąstymas mąsto 

daiktą žodžio pavidalu, kodėl šis pavidalas gali įvairuoti 
ir iš tikro nuostabiai įvairuoja, nors pats daiktas nė kiek 
nekinta? Ir Gadameris klausia, kaip yra galima, kad „kiek- 
viena kalba, nepaisant jos skirtingumo nuo kitų kalbų, 
yra pajėgi pasakyti visa, ką ji nori" !!. Tiesa, kiekviena 
„tai daro savu būdu“ (t. p.), bet kaip tik todėl ir lieka 
neaišku, kuo yra pagrįstas šisai „savas būdas“, tai yra 
to paties mąstymo ir to paties mąstomojo dalyko kalbinis 
įvairumas. 

Kalbos ir mąstymo santyki galima suprasti tik mąs- 
tymo ir būtybės santykio šviesoje, vadinasi, tik suvokus, 
kas yra mąstymas ryšium su būtybe. Į šį klausimą atsakė- 
me knygoje ta prasme, kad filosofinį mąstymą aptarėme 
kaip būtybės interpretaciją. Filosofinis pažinimas nėra nei 
idealinis būtybės atvaizdavimas prote (K. Marx — V. I. 
Leninas), nei jos apipavidalinimas paties proto kategorijo- 
mis (I. Kant), o būtybės interpretavimas, vadinasi, tam 
tikro vidurkio dėjimas būtybės atvirybėn ir būtybės visu- 
mos sutelkimas aplinkui šį vidurkį (plg. II. 3). Teikti betgi 
būtybės atvirybei vidurkį reiškia, kaip sakėme, suvokti 
jos visumą savu atžvilgiu arba, vaizdingiau ir net tiksliau 
kalbant, „savu kampu". Tai nėra rinktis vieną kurią būty- 
bės dalį ar jos savybę; tai žvelgti į būtybės visumą jos 
atvirybėje vienkartiškai arba iš „savo kampo“. Kalba kaip 
tik ir yra šisai mąstymo „kampas“: savą „regėjimo kam- 
pa" mąstymas nusako žodžiu, i 

Tai paaiškinti gali mums gana paprastas pavyzdys. 
Žmogų, kuris gamina drabužius, lietuviškai vadiname siu- 
vėju, vokiškai gi kirpėju (Schneider). Pats šis žmogus bei 
jo darbas, vadinasi, mąstomoji visuma, yra tie patys ir 
lietuviui, ir vokiečiui. Tačiau lietuvis turi savą „regėjimo 
kampą“, iš kurio jis žvelgia į šią visumą, būtent tai, kad, 
susiuvant audeklo dalis, atsiranda tam tikras vienetas, va- 
dinamas drabužiu. Todėl lietuvis savo „regėjimo kampą“ 
ir nusako žodžiu siuvėjas. Tuo tarpu vokiečio „savas kam- 
pas“ yra visai kitas — net priešingas — to paties amato 
veikmuo, būtent kirpimas, kuris audeklą padalija į tam 
tikrus vienetus. Todėl vokietis savo „regėjimo kampą“ 
nusako žodžiu kirpėjas. Be abejo, lietuvis žino, kad siu- 
vėjas audeklą ir sukerpa, kad susiūtų, o vokietis taip pat 
žino, kad kirpėjas audeklo dalis susiuva, kad išeitų drabu- 
žis. Tačiau šie veikmenys — lietuviui kirpimas, o vokiečiui 

siuvimas — nesudaro ano „savo kampo", kuriuo būtų bū- 

dingas jo žvilgis į drabužio atsiradimą, todėl ir pasilieka 
anapus žodžio, tariančio šio amato mąstymą. 

Tai rodo, kad mąstymas kaip būtybės interpretacija 
ir kalba kaip šios interpretacijos „kampas“ sudaro vieną 
ir tą patį dalyką, tik svarstomą iš dviejų pusių: sakydami 
mąstymas, turime galvoje, kad būtybė yra interpretuoja- 
ma; sakydami kalba, turime galvoje, kaip būtybė yra in- 
terpretuojama. Mąstymas yra interpretavimas veiksmo 
prasme, kalba yra interpretavimas veiksenos prasme. Bet 
veiksmo ir veiksenos perskirti negalima: nėra veiksmo be 
veiksenos ir nėra veiksenos be veiksmo. Užtat M. Heide- 
ggeris ir teigia: „Zmogus mąsto tiktai tiek, kiek (insofern) 
kalba“ 2, Tai nereiškia, kad kalba mąstymą patobulintų 
ar jį subrandinių, ar teiktų jam lytį, kaip tai ne kartą 
norima šį Heideggerio teiginį suprasti. Heideggerio „inso- 
fern" reiškia: nekalbejimas yra tuo pačiu ir nemąstymas. 
Žodis „fern“, glüdis jungtuke „insofern“, žymi nuotolį — 
ne tik erdvės, bet ir laiko prasme; būti gi „toli“ laiko 
prasme reiškia nebüli— vis tiek, ar „jau nebebūti“, ar 
„dar nebūti“. Kiekvienu atveju, nesant kalbos, nėra nė 
mąstymo. Kas mąsto, tas interpretuoja; o kas interpretuo- 
ja, tas kalba, vadinasi, interpretuoja „savu kampu“, nes 
„grynos“ interpretacijos be skirtino „kampo“ nėra ir negali 
būti. Tuo pačiu nėra ir negali būti nė „gryno“ mąstymo 
be kalbos. Kalba yra būtybės interpretacija. Ji yra tasai 
„Tegėjimo kampas“, kuriuo mąstymas aprėpia būtybės vi- 
sumą. 

Čia tad ir atsiskleidžia filosofinės kalbos savitumas: 
filosofinė kalba nėra filosofiniam mąstymui prijungta iš 
viršaus, bet ji yra savaiminga šio mąstymo ištara. Filoso- 
fas masto tardamas. Filosofuoti reiškia tarti tai ir taip, 
kas ir kaip yra mąstoma. Filosofiškai gi mąstoma yra visų 
pirma būtybė kaip tokia, o galutinai — būtis kaip filoso- 
favimo prasmė, Todėl būtybė ir būtis yra mąstytojo išta- 
riamos taip, kaip jis jas mąsto, regėdamas jas iš „savo 
kampo“. „Mastyme,— pasak M. Heideggerio, — būtis tam- 
pa kalba“; „kalba yra būties namai“ 3. Kitaip sakant, 
kalboje būtis yra namie, vadinasi, turi savą buveinę, kurią 
atskleidžiame tuo, kad mastydami tariūme ir kad „šis ta- 
rimas nėra mastymo išraiška, o jis pats, jo ėja ir deja 
(Gang und Sang)” H. Šalia poezijos „filosofija yra ypatin- 
gai ryškus (ausgezeichnet) tarimo būdas“ !š, 

Tai ir apsprendžia filosofinės kalbos pobūdį. Visų pir- 
ma filosofinis žodis atsiskleidžia kaip atviras. Būdamas 

savaimingas būtybės ir būties tarimas, žiūrint iš „savo 
kampo“, filosofinis žodis niekad nėra uždaras bei aprėž- 
tas termino prasme; jis visados lieka pajėgus priimti reikš- 
mei, suvoktai ir iš „kito kampo“. Čia glūdi filosofinių 
veikalų interpretacijos galimybė. Jei filosofinis žodis būtų 
uždaras, kaip yra uždari mokslo terminai, filosofinių vei- 
kalų taip lygiai neinterpretuotume, kaip neinterpretuoja- 
me mokslinių veikalų. Tačiau filosofo žodis yra „neišse- 
miamas pirmykštis žodis (Urwort)" !° ir kaip tik šiuo savo 
neišsemiamumų interpretacijai prieinamas, nes interpre- 
tuojame tik tai, kas atvira. Tuo filosofinis žodis skiriasi 
nuo mokslinio žodžio, kuris visados yra terminas, vadi- 
si, vienaprasmis aprėžtas ženklas arba formulė. Nuosek- 
liai tad, kas nori filosofiją paversti mokslu, kovoja, pasak 
K. Jasperso, su filosofinio žodžio atvirumu, mėgindamas 
teikti jam aprėžtą bei racionaliai suvokiamą ženklo reikš- 
melt Loginio pozityvizmo priekaištai filosofijai ir yra 
nukreipti į šį filosofinio žodžio atvirumą, reikalaudami, 
kad filosofinis žodis arba pasidarytų toks pat vienapras- 
mis kaip gamtamokslio terminai, arba prisipažintų esąs 
logiškai nepagrįstas ir todėl iš viso nesvarstytinas. Tačiau 
šiuo savo reikalavimu loginis pozityvizmas kaip tik ir pa- 
rodo, kad jis nesuvokia mąstymo kaip interpretacijos es: 
mės ir todėl jo tikslumą bei logiškumą mėgina matuoti 
gamtamokslio mastu. Tuo tarpu „mąstymo griežtumas,— 
kaip pastebi Heideggeris — glūdi ne dirbtiniame, tai yra 
techniškai teoriniame sąvokų tikslume, o tame, kad tari- 
mas pasilieka grynai būties plotmėje ir leidžiasi būti val- 
domas įvairiausių jos matmenų paprastumo“ 18. Filosofi- 
neje kalboje „viešpatauja kitoks tarimas negu mokslinės 
ištaros. Be abejo, metafizinis požiūris (Vorstellen) turi taip 
pat sąvokų. Šios betgi skiriasi nuo mokslinių savokų ne 
tik apibendrinimo laipsniu... Metafizinės sąvokos yra iš 
esmės kitokios rūšies“ !*. Atvirumas ir uždarumas yra toji 
priešingybė, kuri metafizines sąvokas skiria nuo mokslinių 
sąvokų. 

Filosofinio žodžio atvirumas ir sykių negalimybė jo 
uzskleisti vienaprasmiškai neleidžia filosofijai turėti łer- 
minų tikrąja jų prasme: „terminus — siena, ežia, riba, ga- 
las, pabaiga". Nes filosofinė kalba niekad neturi ribos ir 
tuo pačiu pabaigos; ji niekad nėra užbaigta savo reikšme 
ir todėl niekad nėra „termininio“ pobūdžio. „Filosofija 
kaip visuma,— sako Jaspersas — yra tikra neaprėžtybė 
(das Formlose) ir į visas puses atvirybe” ??. Užtat filosofi- 

jos žodis ir negali būti tiek ankštai įprasmintas, jog pa- 
keltų tik vieną prasmę, išskirdamas visas kitas. „Filosofija 
kaip metafizika visados kalba daugiaprasme kalba“ ?!, ka- 
dangi ir pats šios kalbos objektas — būtybė kaip tokia — 
gali savo atvirybe priimti prasmių daugybę. Filosoiija 
iškreiptų savo objektą, jei jo alvirybe tarių uždarais žo- 
džiais. Todėl skųstis filosofijos „terminijos“ stoka iš tikro 
reiškia skųstis filosofinio mąstymo stoka, nes filosofinė 
„terminija“, jei šiuo vardu suprasime filosofinių ištarų 
aibę, ne į filosofavimą esti įnešama, bet iš filosofavimo 
išteka savaime. Atvirkščias vyksmas būtų tikra filosofa- 
vimo kliūtis. Kurti filosofinę „terminija“ iš anksto ir teikti 
ją jau kaip paruoštą reikštų atpalaiduoti kalbą nuo mąs- 
tymo, nes tokiu atveju pirma eitų žodis, o paskui tik šio 
žodžio taikymas minčiai. Šitoks gi, pasak Jasperso, „kal- 
bos lyčių knibinėjimas (ein Basteln)“ atitraukia filosofa- 
vima nuo žmogaus ir lenkia jį į daiktą, kuriam ieškoma 
etiketės; kalba darosi savarankiška, o tokia „Susavaranke- 
jusi kalba yra savotiškas būdas išsilaisvinti iš filosofavi- 
mo reikmės (Anspruch)" ”? būti ir likti atvirai. Kuriant 
„terminiją“, filosofija esti suvokiama kaip suma sąvokų, 
kurias galima vienaprasmiškai pavadinti ir todėl išmokti. 
Betgi čia pamirštama, kad kiekviena filosofinė sąvoka yra 
kaiti bei tisi ne tik filosofijos istorijoje, bet net ir to 
paties filosofo mąstyme. M. Heideggerio jaunystės „Exis- 
tenz“ nėra tas pat, kas jo senatvės „Ek-sistenz”, nekal- 
bant jau apie „egzistencijos“ prasmės įvairumą K. Jas- 
perso, G. Marcelio ar J. P. Sartre'o veikaluose. Kaip tad 
būtų galima iš anksto „pasigaminti“ terminą išreikšti „eg- 
zistencijos“ prasmei? Šio žodžio prasmė gali būti tik tie- 
siog ištariama ir tik mąstymo visumoje suprantama. Tai 
tinka visoms filosofinėms sąvokoms. Filosofinių sąvokų 
kalbinis pavidalas kyla savaimingai, šį savaiminguma iš- 
reiškia žodžio atvirumu ir tuo būdu išskiria „terminą“ 
kaip esmėje uždarą vienaprasmį ženklą. 


2. Kalba kaip interpretacija 


Įkūnydama savyje „regėjimo kampą“, kuriuo filosofas 
žvelgia į būtybės visumą, kalba savaime ir būtinai tampa 
konkrečia mąstomąja interpretacija, tuo atskleisdama an- 
trąjį narį dialektikos, slypinčios kiekvienoje interpreta- 

cijoje. Kaip knygoje aiškinome, interpretuoti galima tik 
tai, kas atvira; sykiu betgi interpretuoti reiškia ir už- 
skleisti. Teikdamas būtybės atvirumui tam tikrą vidurkį 
ir sutelkdamas būtybės visumą aplinkui šį vidurkį, filo- 
sofas aną atvirumą kaip tik uždaro ir tuo sukuria tam 
tikrą būtybės apmatą. Kiekviena interpretuota būtybė yra 
uždara „regėjimo kampu“, kuriuo mąstymas žvelgia į jos 
atvirumą. Jei betgi, kaip sakyta, kalba yra šisai mąstymo 
„kampas“, tai tuo pačiu ji yra ir būtybės atvirumo konkre- 
tus užskleidimas: kalboje byloja būtybės apmalas, 

Tai ir pagrindžia kalbų įvairumą. Kadangi būtybės at- 
virumas pajėgia priimti neaprėžtą interpretacijų aibę, tai 
tuo pačiu ir šių interpretacijų konkretaus vykdymo arba 
kalbų gali būti aibė. Antra vertus, interpretacijų panašu- 
mas ar skirtingumas kalbas tai suartina, tai perskiria: 
kalbų panašumas ar skirtingumas yra ano „regėjimo kam- 
po" panašumas ar skirtingumas. Šio teiginio tiesa gražiai 
regėti pavyzdyje, kurį pateikia H. Ammannas, palyginda- 
mas gyvulio pavadinimą vokiečių ir prancūzų kalboje: 
Tier ir bête. Pati gyvulio sąvoka bei mokslinė jo apibrėž- 
tis yra tos pačios tiek vokiečiui, tiek prancūzui. Tačiau 
žodis „Tier“ anaiptol nėra tapatus žodžiui „bėte“— ne to- 
dėl, kad jis kitaip skamba, bet todėl, kad juo yra kitaip 
nusakomas „gyvulio skirtumas nuo žmogaus“: vokiškasis 
„Tier“ nusakąs „daugiau dorinį“, prancūziškasis „bête" — 
„daugiau protinį“ pobūdį šioje skirtybeje; žodyje „Tier“ 
prasiveržiąs „slogus (dumpf) instinktyvumas“, žodyje „b&- 
te" — ‚neprotingumas bei nesamoningumas"; nepaisant są- 
vokos atitikmens, sako Ammannas, „gyvulio idėja pran- 
. cūzui nėra ta pati kaip vokiečiui, ką galima pastebėti ir 
šių tautų elgsenoje su gyvūnijos pasauliu“ ?š, 

Be abejo, galima su šiuo aiškinimu sutikti ar nesutikti. 
Tačiau ir kitoks žodžių „Tier“ ir „bėte“ aiškinimas pa- 
neigtų ne juose slypinčią skirtingą interpretaciją, o tik 
konkretų šios interpretacijos turinį. Šia prasme tad ir pa- 
stebi E. H. Hengstenbergas, kad „kiekviena savarankiš- 
ka kalba nurodo į vienkartinį būdą, kuriuo artinamės prie 
pasaulio daiktų“ ?*. Palikime atvirą klausimą, ar tai vyksta 
pagal „vaizduotės kategorijų skirtingumą“, kaip aną vien- 
kartinį priėjimo būdą aiškina A. Gehlenas *5, Bet jei vaiz- 
duotei ir pripažintume šį vaidmenį, tai jis reikštų ne ką 
kita, kaip tik tai, kad pradžioje kalba esti konkreti būty- 
bės interpretacija vaizdo pavidalu, o savo išsivystymo ei- 
goje ji įgyja sąvokos lytį arba, J. Lohmanno žodžiais ta- 

riant, kalba esanti iš sykio „nesąmoninga žmonijos sąmo- 
nė”, iš kurios „ilgo valymosi metu kyla sąmoninga sąmo- 
nė“ , vadinasi, įvaizdžio pakeitimas pažiūra, Kalba esan- 
ti, pasak Lohmanno, „milžiniškas žmonijos savistabos (Re- 
flexion) veiksmas“ 7, kuris ligi šiol nėra baigęsis ir kurio 
įtaigaujama kalba darosi vis atsajesnė. Netekdama gali- 
mybės žodžio reikšmės kaitą išreikšti žodžio galūnėmis, 
vadinasi, skurdindama linksniavimą bei asmenavimą, kal- 
ba stabarėja, įtvirtindama žodį tam tikroje sakinio vietoje, 
kad jis išlaikytų savą reikšmę. „Galünemis neturtingų kal- 
Du sakiniai, — sako A. Gehlenas,— tampa topogralinemis 
arba vietos apsprestomis schemomis“ 2, galimomis išreikš- 
ti net matematiniais ženklais ar formulėmis ?. 

Nuosekliai tad svetima kalba yra mums svelima ne tik 
todėl, kad ji kitaip skamba, bet visų pirma todėl, kad ji 
yra mums nesava joje įsikūnijusia būtybės interpretacija. 
„Pasaulio būvis yra kalbiškai suręstas“,— gražiai pastebi 
H. G. Gadameris *?. Tai „interpretuotasis pasaulis — die ge- 
deutete Welt“ (R. M. Rilke), kuriame buvojame, niekur 
neregėdami „grynojo pasaulio“, kadangi neturime aplink 
save nieko, ko nebūtume pavadinę. Kiekvienas daiktas 
daiktelis turi „vardą“, o vardas apsprendžia, vadinasi, in- 
terpretuoja. „Tai, kas lieka principiškai nepavadinta,— 
sako R. Hönigswaldas,— yra principiškai ir neapspresta, 
o kas yra principiškai neapspręsta, tas yra ir nepažįsta- 
ma” A. Tokiame nepavadintame „gryname pasaulyje“ bu- 
voja tik tas, kas nekalba, būtent gyvulys. Tuo tarpu Zmo- 
gus „taria daiktus“ (R. M. Rilke), juos apspręsdamas ir tuo 
pačiu juos perkeldamas iš „grynojo buvimo“ į interpre- 
tuotajj buvimą. „Mastomasis dalykas, — pastebi Hönigs- 
waldas,— kiekvieną sykį yra nešinas antspaudu tos kal- 
bos, kuria jis mastomas” 32. Užtat kiekviena kalba ir yra 
„pažiūra į pasaulį“ (W. von Humboldt). Nesidalindami šia 
pažiūra, mes tuo pačiu nesidalijame nė šia kalba — ne jos, 
pasak W. von Humboldto, „garsine forma“, kurią visados 
galima išmokti, bet jos „vidine dvasia“, kurios niekad 
negalima išmokti. Nes pasisavinti tos ar kitos kalbos vi- 
dinę dvasią reikštų pasisavinti aną „regėjimo kampą“, ku- 
riuo kalba iš tikro ir yra. Tačiau tai reikštų pasisavinti 
svetimą „kampą“, kadangi savą „kampą“ mes jau turime 
mums duotą gimtąja kalba. Gimtoji kalba jau yra apspren- 
dusi mūsų vienkartinį artinimąsi prie būtybės, ir mes ne- 
begalime kitaip žiūrėti į pasaulį, kaip tik savosios kalbos 
„regėjimo kampu". 

Iš čia ir kyla nenugalimos sunkenybės suprasti pasau- 
lį, ištartą svetima kalba. Kasdienoje įsitvirtinusi nuomonė, 
esą tai yra galima, reikią tik svetimą kalbą gerai išmokti, 
yra kilusi iš sampratos, kad kalba esanti susižinojimo prie- 
monė. Moksle ir įprastiniuose žmonių santykiuose ji tokia 
iš tikro ir yra. Tačiau susižinojimas yra pats paviršutiny- 
sis kalbos sluoksnis; jis yra tikrovinis, bet jis sudaro tik 
kalbos kevalą arba aną Humboldto „garsinę formą“. Ten 
gi, kur kalba skleidžia pačią savo esmę, arba „vidinę dva- 
sią”, kaip tai yra filosofijoje ir poezijoje, ji peržengia 
susižinojimą ir virsta būtybės interpretacija ir būties at- 
vyka. Šią interpretaciją ir atvyką suprasti galima tik tiek, 
kiek jos „regėjimo kampas“, ištartas svetima kalba, ati- 
tinka manąjį „regėjimo kampą“, ištartą gimtąja kalba. Ir 
juo labiau šie „kampai“ skiriasi, juo kita kalba interpre- 
tuotas pasaulis lieka man svetimesnis. Čia negelbsti joks 
vertimas, nes vertimas supratimo neteikia; vertimas supra- 
timu remiasi. Tuo tarpu šisai verstinis „supratimas“ yra 
visados tik apytikris, o ne kartą svetimos kalbos prideng- 
tas net tiek, jog kelio į jį rasti negalime. l 

Pavyzdžių šiai negalimybei kalbotyra teikia ik valios. 
Sakysime, J. Lohmannas nurodo, kad indoeuropiečių kal- 
by sakinio žodis Zymis objektą (Gegenstand), tuo tarpu 
semitų-chamitų kalbų sakinio žodis žymįs būklę (Situa- 
tion). Be abejo, priduria Lohmannas, „sakinys pats savyje 
visuomet reiškia tiek santykį su objektu, tiek santyki su 
būkle. Tačiau anų kalbos tipų sakinio sąrangoje ir žodžio 
daryboje šie santykiai yra vienašališkai statomi pirmon 
vieton“ 3. Kitaip sakant, Zodi bei sakinį indoeuropiečių 
kalbose apsprendžia pats mąstomasis objektas, o semitų- 
chamitų kalbose — mąstomojo objekto padėtis. Regėti gi 
pasaulį objekto pavidalu ir regėti jį būklės pavidalu yra 
du visiškai skirtingi „regėjimo kampai“. Kas tad mąsto 
pasaulį kaip objektą, vargu ar gali suprasti pasaulį, mąs- 
tomą kaip būklę. Čia yra pagrindas, kodėl Krikščionybė 
jau du tūkstančiai metų kankinasi su psalmių vertimu į 
indoeuropiečių kalbas, nes versti psalmes, sukurtas semi- 
tų kalba, reiškia jose vaizduojamas būklės paversti in- 
doeuropiečių kalbų nusakomais objektais ir tuo pačiu teik- 
ti psalmių pasauliui jau visai kitokį pobūdį. Šai kodėl 
psalmės nė į vieną indoeuropiečių kalbą nėra „gerai“ iš- 
verstos — vis tiek, ar jos būtų verstos iš originalo, ar iš 
kurio kito — dažniausiai lotyniškojo — vertinio **. 

Dar ryškesnis svetimos pasaulio interpretacijos pavyz- 

dys yra pateiktas A. Gehleno. Jis teisingai pastebi, kad 
indoeuropiečių kalbos griežtai skiria daiktavardį nuo veik- 
smažodžio: tai pagrindinės indoeuropinio mąstymo kate- 
gorijos, žinomos būsmo (esse) ir tapsmo (fieri) vardais. 
Ginčas, kad esąs pasaulis — būsmas (Parmenidas) ar taps- 
mas (Heraklitas) — vyksta indoeuropiečių tautų mąstyme 
nuo neatmenamų laikų. Tiek budistiškoji nirvana, tiek 
krikščioniškoji eschatologija yra atremtos į šias katego- 
rijas: ir vienur, ir kitur tapsmas pereina į gryną būsmą, 
todėl tapsmas niekad nėra ir negali būti tapatus būsmui, 
daiktas nėra tapatus veiksmui, ir daiktavardis nėra tapa- 
tus veiksmažodžiui. Veiksmažodiniai daiktavardžiai, kaip 
bėgiojimas, kalbėjimas, rašymas, nėra jokie tarpininkai 
tarp daikto ir veiksmo, kadangi jie reiškia ne daiktą, o 
veiksmą, tik nusakytą atsietiniu būdu, vadinasi, veiksmą 
savyje, neišreikštą laiko ar asmens matmeniu, - kaip tai 
yra paties veiksmažodžio srityje, pvz., bėga, kalbėjo, ra- 
šys. Bet štai, nurodo Gehlenas, esama kalbų,— tai Ura- 
Io— Altajaus tautų kalbos, — kurios skirtumo tarp daikta- 
vardžio ir veiksmažodžio nepažįsta; jos asmenuoja daikta- 
vardį ir linksniuoja veiksmažodį: daiktas ir veiksmas čia 
yra tolygūs, Kaip tad galėtume mes, indoeuropiečiai, su- 
` prasti tokią tolygybę ir įsijausti į jos pagrindą? Gehleno 
nuomone, šitokios pasaulio interpretacijos, kurioje daik- 
tas ir veiksmas yra tapatūs, mes pasisavinti neistengia- 
me 3, Mes galime anų kalbų išmokti, tačiau jomis reiškia- 
mas priėjimas prie būtybės visados liks mums svetimas. 
Anų kalbų keliu eisime prie būtybės, vedami tik gramati- 
kos taisyklių, o ne pačios kalbos vidinės dvasios. 
Pridurkime dar vieną lietuvišką pavyzdį. Būdama in- 
doeuropiečių kalbų šeimos narė, lietuvių kalba kitų Eu- 
ropos kalbų atžvilgiu nevykdo, be abejo, tokios skirtingos 
pasaulio interpretacijos, kaip semitų-chamitų ar Uralo— 
Altajaus tautų kalbos. Vis dėlto ir joje esama tam tikro 
„regėjimo kampo“, kuris kitų kalbų žmonėms vargu ar 
įmanomas suprasti. Sakysime, lietuvių kalbos veiksmažo- 
džio 3-iasis asmuo visuose vientisiniuose laikuose turį tą 
pačią lyti tiek vienaskaitai, tiek daugiskaitai: jis ar jie 
dirba, dirbo, dirbdavo, dirbs. Tai reiškia: lietuvio „rege- 
jimo kampas“, išeinąs aikštėn šia kalbos lytimi, užgriebia 
veiksmą, bet neužgriebia veikėjo. O kadangi pats veiks- 
mas visur ir visados yra toks pat, vis tiek, ar jį atliktų 
vienas, ar daugelis, todėl ir šios veiksmo tapatybės ištara 
lietuviui irgi yra visur ta pati. Lietuvis taria, kad veikia, 

bet jis palieka netaręs, kiek veikia: jam skaičius veiksmo 
neįtaigauja. Tuo tarpu kitos indoeuropiečių kalbos — ar 
visos, autorius pasakyti negali — savo „regėjimo kampu“ 
apima ir veiksmą, ir veikėją, šiojo skaičių ir kartais net 
lytį (pvz., rusų kalba), todėl teikia 3-iajam veiksmažodžio 
asmeniui vienokią formą, jei veikėjas yra vienas, o kito- 
kią, jei veikėjų yra daugelis. Nuosekliai tad šių kalbų 
žmonės tik gramatiskai galėtų išmokti praleisti iš savo 
„regėjimo kampo“ veikėjų skaičių ir kalbėti taip, tarsi 
visur veikėjas būtų tik vienas; tačiau vargu ar jie galėtų 
suprasti mūsąjį lietuviškąjį „daugelio“ neskyrimą nuo 
„vieno“, kaip kad, pavyzdžiui, vokietis nesupranta, kodėl 
„zwei Weiber” lietuviškai vadinasi „dvi bobos“, o ne „du 
bobos“, kadangi skaičius vokiečių kalboje lyties nejtai- 
gauja. Lietuviškojo veiksmažodžio veiksių — trukmės ir 
baigties — sklaida būtų dar ryškesnis tokios skirtingos pa- 
saulio interpretacijos pavyzdys, nes jis atskleistų lietu- 
viškąjį žmogaus sūntykį su laiku, didžiai skirtingą nuo 
kitu tautų santykio. Tačiau tai vestų mus jau per toli 
į lietuvių kalbos filosofiją. 

Šitoje vietoje susiduriame su filosofinio vertimo abe- 
jotinumu. Kad poezijos išversti svetimon kalbon neįma- 
noma, yra aišku savaime. Bet kaip yra su filosofija? Mū- 
siškis dažnas skundas, esą mums stinga filosofinės ter- 
minijos, lyg ir rodytų, kad vertimo atžvilgiu filosofija 
prilygsta mokslui. Kaip mokslo veikalą galima tiksliai iš- 
versti, išmokus jo kalbą, — tuo remiasi mokslo išdavų skli- 
dimas pasaulyje,— taip esą galima išversti ir filosofinį vei- 
kalą, reikią tik turėti atitinkamų „terminų“. Be to, argi 
didžiųjų filosofų veikalai nėra išversti į didžiąsias kalbas? 
Ar tad ši istorinė tikrybė nepadaro mūsų klausimo tuščio? 
Akyliau betgi pažvelgus, visa tai pasirodo labai abejotina. 
„Kas gi iš tikrųjų yra verčiama?— klausia R. Hėnigswal- 
das.— Be abejo, ne žodis, o jo prasmė“ 3*. Tačiau kaip tik 
čia ir prasideda sunkenybės. Prasmę reikia suprasti, o 
suprasti reiškia būti prasmę nešančios kalbos kalbančiuo- 
ju, vadinasi, būtybės interpretu ana kalba. Kitaip sakant, 
žodžio prasmei suprasti reikia, kad šis žodis būtų mano 
gimtasis žodis. Bet kaip tuomet šią prasmę ištarti kita 
kalba, į kurią norime versti ir kurios „regėjimo kampas" 
yra kitoks negu mūsiškis? „Prasmė turi būti vertime iš- 
laikyta“, — reikalauja: H G. Gadameris. Ir vis dėlto jis 
priduria: „Ji turi išeiti aikštėn nauju būdu“; šis gi naujas 
būdas yra jau nebe vertimas, o tolimesnis ar artimesnis 

prasmės aprašymas, taip kad, pasak Gadamerio, „kiekvie- 
nas vertimas jau yra interpretavimas“ 3’, Tai paskatina 
J. Lohmanną tiesiog siūlyti „atsisakyti versti sąvokas, 
pakeičiant jas atitinkama interpretacija“ 38, 

Dar griežtesnis yra šiuo atžvilgiu M. Heideggeris. Filo- 
sofijos vertimo iš esmės jis neneigia, tačiau pastebi, kad 
„net ir labai rūpestingai aiškinantis kalbą filologiškai, rei- 
kia visų pirma kreipti mąstymą į patį dalyką“, nuolatos 
klausiant, „kaipgi čia iš tikro yra su tuo dalykų" 39, Šis 
gi klausimas reikalauja suprasti dalyko interpretaciją, 
įvykdytą kalboje, iš kurios norime versti. Kitaip vertimas 
būtų dalyko klastojimas. Kalbėdamas apie tokius graikų 
filosofijos žodžius, kaip „hypokeimenon“ („dalyko bran- 
duolys") ar „symbebėkota“ („dalyko savybės“), Heidegge- 
ris sako, kad „šie pavadinimai nėra kokie primestiniai 
vardai. Juose byloja <...> graikiškasis būtybės būties 
patyrimas apskritai“ °. Bet štai romėniškai lotyniškasis 
mąstymas juos išsivertė: „Ir šis graikiškų vardų išvertimas 
į lotynų kalbą anaiptol nebuvo,— pasak Heideggerio,— 
bereikšmis dalykas, kaip tai manoma dar ir šiandien. Užu 
šio tariamai žodinio vertimo slypi graikiškojo patyrimo 
perkėlimas į kitokį mąstymo būdą. Romėniškasis masty- 
mas perėmė graikiškuosius žodžius, neturėdamas tapataus 
pirmykščio patyrimo; jis perėmė atskirus žodžius (Wor- 
ter), bet ne graikiškąjį žodį (Wort). Todėl Vakarų mąsty- 
mo atitrūkimas nuo žemės (Bodenlosigkeit) ir prasideda 
šiuo vertimu" *!. Lotyniškasis vertimas, paaiškina Heideg- 
geris kitoje vietoje, „suardo tikrąją graikiškojo žodžio pa- 
vadinamąją galią (Nennkraft)” ir tuo pradeda „pirmąjį 
tarpsnį vyksmo, kuriuo pradinė graikiškosios filosofijos 
esmė yra susiaurinama bei iškreipiama" 42. 

Heideggerio priekaištas lotyniškajam graikiškosios fi- 
losofijos vertimui tinka bet kuriam filosofiniam vertimui. 
Kiekvienas filosofijos vertimas suardo pradinę jos pras- 
me todėl, kad perkelia jos sąvokas į kitokią pasaulio 
interpretaciją. Tai nuostabiai ryškiai parodo pagrindinės 
filosofinės sąvokos, būtent tiesos, pavvzdys. Pradėję Va- 
karų filosofija, graikai pavadino tiesą „alėtheia“. Iš pa- 
žiūros šis žodis atrodo kaip ir daugybė kitų tiesos pava- 
dinimų: veritas, Wahrheit, istina, galop ir lietuviškasis 
liesa. Pažvelgus betgi į jį atidžiau, jis atsiskleidžia kaip 
nepaprastai nuostabus vardas, būtent: graikai nusako tiesą 
neiginiu, nes žodis „alėtheia“ yra neigiukas; jis priklauso 
tai pačiai grupei žodžių, kaip „abynaton — nenugalima- 

sis", „akineton — nejudamasis“, „apatheia — neskausmin- 
gumas, nejautrumas”, „arithmia — netaisyklingumas”, 
„apeiron — neaprėžtybė" ir t. t. Koks tad turi būti būtybės 
patyrimas, kad jos tiesa būtų ištarta neigiamuoju būdu? 
To suvokti negalime, nes mums tiesa yra pati teigiamybe, 
todėl ir mūsų žodis „tiesa“ nė kiek neatitinka graikiškojo 
žodžio „alėtheia“. M. Heideggeris verčia „alėtheia“ vo- 
kišku žodžiu „Unverborgenheit — nesislėpimas": „Tiesa 
yra būtybės kaip būtybės nesislėpimas“ 3. Tačiau giles- 
niam graikiškojo „tiesos“ vardo supratimui bei pergyve- 
nimui tai nieko nepadeda. Užtat savo metu P. Wustas ir 
klausė, ar Heideggeris sava kalba kartais mūsų nemul- 
kina: „Argi nesislepimas ir tiesa yra tas pats dalykas?“ ** 
Iš tikro, kodėl tiesa būtų tai, kas nesislepia? Nusakant 
tiesą kaip nesislėpimą, visos müsojo mąstymo sąvokos ne- 
tenka ryškumo; tiesa kaip nesislėpimas lieka anapus mū- 
sojo „regėjimo kampo“, todėl nieko mums nė nesako. 
Pagrindinė filosofijos sąvoka ir net galutinis jos siekinys 
dingsta kažkokiuose rūkuose. Gal tik Dievui taikant tiesą 
nesisiėpimo prasme, šie rūkai kiek prasisklaido, nes Die- 
vas yra ir tegali būti tiesa tik apsireikšdamas, vadinasi, 
nesislėpdamas. Galimas daiktas, kad graikai šį teologinį 
tiesos atžvilgį ir turėjo galvoje, pavadindami tiesą nei- 
giniu; vadinasi, jų „regėjimo kampas“ yra buvęs religi- 
nis. Jei betgi ši samprata būtų teisinga, tai ji tik patvir- 
tintų filosofinio vertimo abejotinumą, nes nė vienas 
indoeuropinis !iesos pavadinimas ano graikiškojo teologi- 
nio „kampo“ neišreiškia; jo gi neišreikšdamas, jis graikiš- 
kaja tiesos sampratą tik žaloja ir net iškreipia. Šis 
pavyzdys — mutatis mutandis — tinka ir visoms kitoms 
filosofinėms graikų sąvokoms, išverstoms į lotynų kalbą; 
jis tinka ir viduramžių filosofijos lotyniškosioms sąvokoms, 
išverstoms vėliau į tautines Europos kalbas. Visi šie verti- 
niai yra perkėlę anas sąvokas į joms visiškai kilą „pa- 
saulį“, todėl jas jau savotiškai interpretavę. 

Filosofinio vertimo abejotinumas atskleidžia mums 
gimtosios kalbos reikšmę filosofijai. Juk jeigu kalba yra 
„regėjimo kampas“, iš kurio žiūrėdamas mąstytojas in- 
terpretuoja būtybę, tai gimtoji kalba yra savaimingas 
tokio „kampo“ įsigijimas ir tuo pačiu tikrovinis įsijungi- 
mas į tą ar kitą visiškai konkrečią pasaulio interpretaci- 
ją. Kanto žodžiais tariant, gimtoji kalba yra mąstymo „a 
priori”, kuriuo -yra apsprendžiamas mąstomasis objektas. 
Ji visados yra asmeniui duomuo, vadinasi, ankstesnis da- 

lykas negu pats asmuo. Be abejo, asmuo gali savo mąs- 
tymu šį jam duotąjį „regėjimo kampą“ arba „a priori" 
pripildyti nauju turiniu ir tuo būdu praturtinti gautąją 
pasaulio interpretaciją, bet jis negali susikurti naujo „re- 
gėjimo kampo“, kadangi negali susikurti naujos kalbos. 
„Asmuo,— pasak R. Hönigswaldo,— apvaldo (pažintiniu 
büdu.— Mc.) daiktus, tik pirmykščių ženklų sistemai tarpi- 
ninkaujant (im Medium)” 78. Šisai gi tarpininkas arba ana 
pirmykščių ženklų sistema ir yra gimtoji kalba. Ji apima 
visa, todėl visa savuoju „kampu“ ir apsprendžia. Iš gim- 
tosios kalbos neištrūksta niekas, su kuo tik žmogus savu 
pergyvenimu ar savu mąstymu susiduria. Užtat jei pa- 
saulis, kaip sakyta, yra „kalbiškai surestas” (H. G. Gada- 
mer), tai ši jo sąranga pirmų pirmiausiai ir apsireiškia gim- 
tojoje kalboje. Gimtosios kalbos dėka mes perimame ir 
istorijos eigoje nešame „müsajj pasaulį". 

Šia prasme tad ir sakoma, kad kiekvienas filosofuoja 
įstorinio akiračio rėmuose, o pats artimiausiasis akiratis 
yra gimtoji kalba kaip istorinis veiksnys ir „pirmykštė 
galia” (R. Hönigswald). Tai ji įjungia mūsų mąstymą į 
laiko vyksmą; tai ji šį vyksmą savimi atspindi — kalbos 
istorija visados yra kartu ir mąstymo istorija; tai ji galop 
mūsų mąstymą apvaisina, teikdama jam kūrybinių skatu- 
lių. Todėl teisingai pabrėžia J. B. Lotzas, kad jei žmogus 
visu savimi — tiesiog asmeniškai — nesuauga su savo gim- 
tąja kalba, tai „jis pats išsijungia iš istoriškai susikrovusio 
turto ir ima kalboje regėti tik primityvaus susižinojimo 
priemonę. Toks žmogus nebegyvena ne tik savo kalboje, 
bet net nė kalboje apskritai. Gi mąstymas, kuris atsipa- 
laiduoja nuo kalbos, neišvengiamai sūsta, kaip sūsta ir 
pati kalba, nebepripildoma mąstymu“ 18. Tai nuoroda, lje- 
čianti ypač tuos žmones, kuriems lemta atsidurti už erd- 
vinių tautinės bendruomenės sienų. Būdami verčiami nau- 
dotis susižinojimui svetimos tautos kalba, Sie žmonės — 
ypač tolimesnieji jų palikuonys — pradeda ir gimtąją kal- 
bą pergyventi tiktai kaip susižinojimo priemonę ir tuo 
pačiu ją susinti, susindami ir savąjį mąstymą. Ši grėsmė 
lietuviškajai išeivijai yra tokia pat tikrovinė kaip ir bet 
kuriai kitai. Užtat nuojauta, kad lietuviškoji filosofija 
tremtyje baigsis atvykusiųjų iš Lietuvos darbais, darosi vi- 
siškai pagrįsta, nes gimtosios kalbos išmokti negalima. 
Vaikas kalbėti ne išmoksta, bet jis kalbėti pradeda. Žmo- 
gaus apsprendimas kalbai —,ne toks savas kaip ir vaikš- 
čioti stačiomis" (H. Ammann) — prasiveržia ir susiklosto 


297 


Nr NOK I 


kaip tik gimtąja kalba: žmogus ima ir pradeda kalbėti 
taip lygiai, kaip jis ima ir pradeda vaikščioti. Kaip vaikš- 
Oo išmoksia tik tie, kurie turi dirbtines kojas (protezus) 
arba yra buvę paraližuoti, taip ir gimtąja kalba kalbėti 
„išmoksta“ tik tie, kurie buvo jos jau nebetekę; išmoksta 
ją kaip svetimą kalba, su kuria jie niekad nesuauga, kaip 
medinė koja niekad nesuauga su kūnu“. Arba gimtoji 
kalba yra iš tikro gimtoji, vadinasi, ta, kuria žmogus kal- 
bėti pradeda ir ja kalba, arba ji yra tik „tėvų ir protėvių 
kalba“, vadinasi, tokia, kuria žmogus domisi, jos mokosi, 
ja gal net didžiuojasi, kuri tačiau jam nebėra duomuo, 
o tik vėlesnioji prietapa, kaip ir kiekviena kita išmokioji 
kalba. /Smokti gimiosios kalbos yra prieštaravimas savy je, 
nes „gimti“ ir „išmokti“ neigia vienas kitą: ančiukas 
plaukti „neišmoksta“; plaukti išmoksta tik žmogus. 


3. Metafizika ir lietuvių kalba 


Šio priedo pradžioje sakėme, kad mąstymas kalbos ne- 
sumetafizina; jis tik atskleidžia tai, kas kalboje jau yra 
metafiziška, nes tarp mąstymo ir kalbos tėra veiksmo ir 
veiksenos skirtumas: mąstymas vyksta kalboje ir kalba. 
Todėl kalba visados yra nuoroda į mąstymo pobūdį. Nūn, 
teiraudamiesi, kiek metafiziška yra lietuvių kalba, tuo 
pačiu teiraujamės, kiek lietuvių kalba yra pajėgi nusaky- 
li būlybę, kadangi būtybė kaip tokia yra tikrasis meta- 
fizikos objektas. Galimybė gi nusakyti būtybę priklauso 
nuo veiksmažodžio būti. Jo lytys bei šių lyčių prasmė 
padaro tą ar kitą kalbą daugiau ar mažiau tinkamą meta- 
fizikai arba, tiksliau kalbant, apreiškia didesnį ar mažesnį 
tos ar kitos kalbos, o tuo pačiu ir tautos Mąstymo meta- 
fiziškumą, nes veiksmažodžio būti lytyse jau glūdi pra- 
dines metafizines įžvalgos, ištariamos šiomis lytimis. Kur 
tad veiksmažodis būti yra gausus savo lytimis bei šiųjų 
reikšme, ten ir metafizikos galimybės yra didesnės negu 
ten, kur šis veiksmažodis yra suskurdęs. Tai anaiptol ne- 
reiškia, kad pats veiksmažodžio būti turtingumas jau kil- 
dintų metafiziką kaip reileksinį būtybės apmąstymą. Tai 
tik reiškia, kad šisai turtingumas sudaro stiprią bei leng- 
viau panaudojamą atramą tam, kuris filosofuoja. Ir prie- 
šingai, veiksmažodžio būti suskurdimas metafizikos nesu- 
naikina; vis dėlto jis apsunkina metafizinį apmąstymą, 
kadangi būti yra jam pagrindinis žodis. 

Pastarąjį atvejį kaip tik randame lotynų kalboje. Ne- 
interpretuodami pasaulio kaip būnančiojo apskritai, va- 
dinasi, neturėdami savam regėjimui metafizinio „kampo“, 
romėnai nesukūrė būtybei pavadinti net nė vardo. Žodis 
ens yra vėlyva dirbtinybė, pasigaminta graikiškojo on 
pavyzdžiu, tačiau nekilusi iš paties veiksmažodžio esse 
vidinio skleidimosi: veiksmažodis esse neturi nei esamojo, 
nei būtojo laiko dalyvių ir tuo pačiu negali savaimingai 
nusakyti būtybės nei kaip esančiosios, nei kaip buvusio- 
sios. Net ir pati lytis eet pagrindinė logikai ir metafizikai, 
reiškia, pasak lotynų kalbos žinovų (W. Böder), ne tiek 
yra, kiek aš tai manau — id censeo “. Gramatika priski- 
ria lotyniškąjį esse netaisyklingųjų, vadinasi, suirusių bei 
stiglių veiksmažodžių grupei (verba anomala). Tai ženk- 
las, kad pats romėnų Mąstymas yra buvęs nemetafizinis 
savo sąranga. Todėl viduriniųjų amžių filosofavimas lo- 
tynų kalbos ištaromis turėjo sunkiai rungtis su lotyniškojo 
esse skurdu ir dirbdintis lyčių bei žodžių, neturinčių atra- 
mos lotynų kalbos dvasioje, pvz., aseilas, entitas, identi- 
tas, quidditas arba nelinksniuojamieji esse, fieri, posse, 
possesi ir kt. Nebebūdama niekam gimtoji, lotynų kalba 
viduriniaisiais amžiais buvo tik išmokta ir todėl nebejautri 
dirbtinybėms. Filosofinio žodžio atvirumas, toks aiškus 
kiekvienoje filosofijoje, išreikštoje gimtąja kalba, lotyniš- 
kojoje filosofijoje dingsta, virsdamas terminu ir tuo su- 
kaustydamas patį mąstymą. Sakysime, žodis existentia, 
vienaprasmis viduriniaisiais amžiais, vėliau pasirodė esąs 
visiškai neaiškus, kadangi mes negalime žinoti, ką gi jis 
iš tikro romėnams yra reiškęs: mes negalime įsijausti, ko- 
kiu „kampu“ reiktų žvelgti į būtybę, kad jos buvimą 
būtų galima nusakyti žodžiu ex-sistere= „iš-stoti“. Nesant 
žodžiui existere gimtuoju žodžiu, buvimo pavadinimas 
existentia yra greičiau panašus į cheminę formulę negu į 
gyvą bei atvirą filosofinį žodį. 

Jei dabar lotyniškąjį esse palygintume su lietuviškuo- 
ju būti, tai anasai atrodytų tarsi elgeta karalaičio aki- 
vaizdoje: toks yra šiojo lyčių įvairumas ir tokia plati jų 
apimtis, jog iš tikro reikia tik stebėtis. Lietuviškasis būti 
yra vertas išsamios filosofiškai kalbinės studijos, nes tik 
tada atsiskleistų anos savaimingos metafizinės įžvalgos, 
"nuojautos ir nuovokos, kurios yra įaustos į šio veiksma- 
žodžio lyčių pilnybę. Mūsajame priede galime aptarti anas 
įžvalgas ir tuo būdu žodžio būti plotą tik probėgomis. 

Bendriausia prasme veiksmažodis būti nusako buvimą. 

Iš sykio atrodo, kad tai pati akivaizdybė, nereikalaujan- 
ti jokių ypatingesnių svarstymų. Atkreipus betgi dėmesį 
į tai, kad buvimas gali vykti ir iš tikro vyksta įvairiausiu 
būdu, vadinasi, kad buvimo tikrovė visados yra sykiu jau 
ir tam tikra būsena ir kad šios būsenos nešėjas arba sub- 
jektas visados yra būtybė, veiksmažodis būti virsta gi- 
laus susimąstymo objektu. Būtybės būsena yra juk ne- 
aprėpiamo ploto. Būdama, kaip knygoje aiškinome, atvira 
pati savimi, ji įstengia buvoti įvairių įvairiausiu būdu. 
Nuosekliai tad ir veiksmažodis būti yra tiek metafiziškai 
reikšmingas, kiek jis yra pajėgus išsemti būtybės būsenos 
plotą. Lotyniškasis esse, kaip minėjome, yra būtybės būse- 
nos ploto atžvilgiu labai siauras; jis nepajėgia ištarti nei 
buvimo, skolindamasis svetimą žodį (existere), nei būiy- 
bės, griebdamasis dirbtinio žodžio (ens), nei būsenos, nu- 
sakydamas šiąją taip pat dirbtine lytimi (modus „essen- 
di”). Tuo tarpu lietuviškasis būti pasirodo esąs visais šiais 
atžvilgiais pajėgus pats iš savęs ir todėl reikšmingas me- 
tafizikai irgi pačiu savimi. 

Pirmoji metafizinė lietuviškojo būti savybė yra pir- 
mykštė jo pilnatvė. Ką tai reiškia, gali mums paaiškinti 
J. Lohmanno pastaba, kad senovėje indoeuropiečių žodis 
būti nusakė „esmės ir prietapos (wesenhaftes und akzi- 
dentelles Sein) junginį“, pvz., jis yra žmogus ir jis yra 
ligonis: ta pati lytis yra taria tiek esmę (žmogus), tiek 
prietapą (ligonis) *. Tačiau istorijos eigoje anas junginys 
išsivystė dviem priešingomis linkmėmis. Indoeuropiečių 
kalbų Vakaruose (ispanų, portugalų, airių kalbose) prie- 
tapai nusakyti atsirado naujas žodis, o. būti liko aprėžtas 
tik esmės ištaromis. Sakysime, ispanų kalbos veiksma- 
žodis ser nusako tik tai, kas yra esmiška (es el hombre — 
jis yra žmogus); gi tai, kas yra atsitiktina bei praeinama, 
nusako žodis estar (está enfermo — jis. yra ligonis). Tuo 
tarpu indoeuropiečių kalbų Rytuose lytis yra visiškai iš- 
nyko arba bent stipriai apnyko: tiek esmė, tiek prietapa 
čia yra nusakomos (arba bent gali būti nusakomos), ne- 
betarpininkaujant veiksmažodžiui büli. Tai ypač ryšku 
rusų kalboje: on čelovek — jis yra žmogus ir on bolen — 
Jis yra ligonis nebeturi jokios jungties, nes rusiškojo veik- 
smažodžio bytj lytis jes!j reiškia nebe yra paprastojo bu- 
vimo prasme, o tai, kas vokiškai nusakoma ištara es gibt 
arba prancūziškai i! y a, vadinasi, yra čia pat, yra po ran- 
ka, yra prieinama ar pasiekiama, pvz., yra duonos, van- 
deng, daug žmonių ir t. t.5 Tuo tarpu lietuviškasis būti 

yra išlaikęs pirmykštį indoeuropietišką esmės ir prietapos 
junginį ligi pat mūsų dienų: jis nėra nei susiaurėjęs, kaip 
ispanų ar portugalų kalboje, nei išnykęs, kaip rusų kal- 
boje. Įžvalga, kad tiek būtybės esmė, tiek jos prietapa 
metafiziškai būna lygiomis, tebėra jausta į lietuviškojo 
būti pajėgumą išreikšti šią lygybę ta pačia lytimi yra, Vi- 
sa, kas yra, yra. 

Antra, lietuviškasis būli yra metafiziškai reikšmingas 
tuo, kad jis turi skirtiną lytį nusakyti pačiam buvimui. 
Kiekvienoje kalboje žodis yra turi loginę ir ontologinę 
prasmę: jis reiškia ir loginę jungtį ištaroje, ir ontologinę 
būtį tikrovėje. Tokiuose posakiuose, kaip dangus yra mė- 
lynas ir Dievas yra, aiškiai atsiskleidžia žodžio yra pras- 
mes dvejybė. Tardami, kad dangus yra mėlynas, nusako- 
me mėlynos spalvos priklausomybę dangaus skliautui — 
daugiau nieko; mūsų minties svoris gula čia ne ant žo- 
džio yra, bet ant žodžio mėlynas; žodis yra tik sujungia 
dangų su mėlyna spalva mūsajame spręsme ir todėl pri- 
klauso loginei plotmei. Tokiu atveju žodis yra nėra sa- 
varankiškas, todėl kai kuriose kalbose jo gali ir nebūti: 
rusų kalboje visados, lietuvių kalboje kai kada; užuot 
sakę dangus yra mėlynas, galime lietuviškai lygiai ta pa- 
čia prasme tarti, kad dangus mėlynas ar kad jis mokyto- 
jas *!. Tuo tarpu tardami, kad Dievas yra, nusakome jau 
nebe jungtį, o patį buvimą; čia žodis yra nieko nejungia, 
todėl yra savarankiškas, pats savimi nešdamas mūsų min- 
ti. Užtat A. Gehlenas sutaria su J. Lohmannu, kad žodis 
būti indoeuropiečių kalbų pradžioje yra buvęs „tikras 
veiksmažodis, turįs konkrečią reikšmę“ ?2, ir kad ši reikš- 
mė žymėjusi „visų pirma konkretų ko nors buvimą tam 
tikroje vietoje“ Si. 

Ir štai kaip tik šiam konkrečiam buvimui nusakyti 
lietuviškasis būti yra išvystęs skirtiną lytį, kurios, jei au- 
torius neklysta, nerandame jokioje kitoje indoeuropiečių 
kalboje. Lietuviškojo būti esamasis laikas turi dvi lytis: 
1) aš esu, tu esi, jis yra; mes esame, jūs esate, jie yra ir 
2) aš būnu, tu būni, jis būna; mes būname, jūs būnate, jie 
būna arba aš būvu, tu būvi, jis būva; mes būvame, jūs 
būvate, jie büva. Lytys būna ir būva prasmės atžvilgiu yra 
visiškai vienodos; garsiniu tačiau požiūriu skambesnė yra 
lytis būna, todėl ji šioje knygoje ir tevartojama. Galimas 
daiktas, kad lytis būna —būva yra susidariusi „analogiškai 
pagal kitų panašios šaknies veiksmažodžių esamojo laiko 
formas“: pagal žūnu, griūnu susidarė būnu, pagal žūvu, 

griüvu — būvu. Taip pat galimas daiktas, kad ši lytis yra 
naujesnė, palyginus ją su gramatikos vadinamomis „nor- 
minėmis formomis esu, esi, yra“ bt, Kiekvienu betgi at- 
veju ši lytis yra kilusi iš veiksmažodžio būti: tai yra jo 
paties išsiskleidimas, o ne koks papildas kitu veiksmažo- 
džiu, kaip, sakysime, lotyniškasis esse yra papildomas exis- 
tere, norint nusakyti patį buvimą 5. 

Koks yra metafizinis lyties būna svoris? Visų pirma 
ši lytis nėra ir negali būti loginė jungtis. Lietuviškai ne- 
galima tarti jis būna žmogus arba jis būna ligonis; šie 
sakiniai yra galimi, tik papildžius juos kuria nors aplin- 
kybe, vadinasi, suteikus lyčiai būna nebe jungties, o sa- 
varankisko veiksmažodžio prasmę, pvz., išgėręs jis būna 
geras žmogus arba išgėręs jis būna ligonis. Tokiais atve- 
jais būna nejungia ištaros dalių, o pabrėžia buvimą (ge- 
rumo, ligūstumo). Vis dėlto lytimi būna ištartas buvimas 
nėra atsietinis: „būna“ taria buvimą būklėje, vadinasi, 
vykstantį tam tikromis aplinkybėmis (vietos, laiko, būdo). 
Lietuviškai negalima sakyti Dievas būna, jei kalbame apie 
jo buvimą ar nebuvimą apskritai. Atsietiniam buvimui 
reikšti tarnauja lytis yra („Dievas yra“ arba „Dievo nė- 
ra“). Užtat visur ten, kur reikia nusakyti būtybės buvimą 
tam tikroje padėtyje, lytis būna esmiškai pirmauja. Saky- 
sime: žmogus būna pasaulyje, žmogus būna rūpindamasis, 
žmogus būna mirties linkui ir t. t. Mėgindami šiose išta- 
rose žodį būna pakeisti žodžiu yra, pakeistume jų prasmę 
arba ją net visiškai sunaikintume. Pavyzdžiui, „žmogus 
yra pasaulyje" anaiptol nereiškia to paties, kaip „Zmogus 
būna pasaulyje“, o posakis „žmogus yra rūpindamasis“ 
netenka prasmės iš viso, nes lytis yra nepabrėžia padė- 
ties, kurią rūpestis kaip tik ir sudaro. Kur tad metafizika 
apmąsto buvimą arba vykstantį tam tikromis aplinkybė- 
mis, arba turintį tam tikrą savybę (existentiale), visur ten 
lytis būna yra neatstojama, Užtat ji ir turi didžią metafi- 
zinę svarbą. Ji išvaduoja mąstymą iš prievartos tarti at- 
sąju būdu (yra) tai, kas yra mąstoma konkrečiu būdu. Be 
lyties būna ir jos vedinių (apie juos kalbėsime netrukus) 
egzistencinės filosofijos negalėtume nei kurti, nei jos su- 
prantamai perteikti. Knygoje pateikta būties kaip „Es ist 
Es selbst" (M. Heidegger) interpretacija gali būti ryškus 
žodžio būna svarbos pavyzdys. 

Tuo ar kitu atžvilgiu vykstantį buvimą išvysto toliau 
priešdėliniai būli veiksmažodžiai. Jų esama ištisos aibės: 
apibūti, apsibūti, atbüti, įbūti, išbūti, nubüti, pabūti, per- 

būti, prabūti, pribüli, prisibüti, subūti, užbūti. Jų minties 
atspalviai yra gana skirtingi. Tačiau beveik visi jie yra 
pajėgūs pereiti iš savo kasdieninės skirtybės į filosofinę 
bendrybę ir tuo būdu prisiimti metafizinę reikšmę. Saky- 
sime: žodžio apsibüti viena iš reikšmių yra įprasti būti 
svetimoje aplinkoje (pvz., vaikai svetur greitai apsibūna). 
Tai kasdieninė reikšmė. Tačiau ji turi metafizinę gelmę: 
apsibūli, vadinasi, įprasti būti reiškia sulėkštinti savo bu- 
vimą arba suburžuazėti: apsibuvimas yra būdingas nefilo- 
sofuojūnčiūm miesčioniui. Ir priešingai, keleivinę žmogaus 
būseną žemėje (in via) gražiai nusako neiginys neapsibūli; 
žmogus niekur neapsibūna, vadinasi, su niekuo nesuauga, 
niekur neįpranta būti: neapsibüli yra žmogaus būsena že- 
meje. Arba: žodis pribüti reiškia ilgą buvimo tam tikroje 
būklėje trukmę (pvz., jau pribuvo gražu, dabar ims lyti). 
Metafizinė gelmė čia yra ta, kad šis žodis nusako buvimo 
sotį (prisibuvo ligi soties) ir tuo pačiu buvimo nuobodį. 
Skundas ir net pasišlykštėjimas buvimu, toks aiškus 
J. P. Sartre'o filosofijoje, gali būti gražiai nusakytas žo- 
džiu prisibuvo: kas yra prisibuves, tas bodisi savu buvi- 
mu, pergyvendamas jį kaip šlykštynę. Šitaip galėtume 
perbėgti visus aukščiau minėtus priešdėlinius būti veiks- 
mažodžius ir beveik visuose juose rasti tą ar kitą meta- 
fizinę įžvalgą. Todėl šie veiksmažodžiai ir yra metafi- 
ziškai reikšmingi; jie įgalina filosofuojantįjį lengvai iš- 
tarti tą ar kitą savos minties atspalvį, nes norint suprasti 
kieno nors mintį, visų pirma reikia suprasti jo kalbą. 
Du veiksmažodžio būti vediniai prašosi ypatingo meta- 
fizikos dėmesio, būtent buvoti ir būtinti. Juodu yra nebe 
ga kaip tik ir nusaką būdingą buvimo atžvilgį. 
Lietuviškųjų veiksmažodžių priesaga -oli turi nemaža 
reikšmių 5, Prijungta prie veiksmažodžio būti, ši priesaga 
savo reikšme siaurėja, sykiu betgi ir gilėja. Gramatikos 
žodžiais galima ją nusakyti kaip „užsiėmimą tuo, kas pa- 
sakyta pagrindiniu žodžiu“ (t. p.). Pagrindinis gi žodis mü- 
sų atveju yra buvimas. Todėl buvoti reiškia atsidėti bu- 
vimui, užsiimti buvimu, rūpintis buvimu; trumpai tariant, 
buvoti reiškia mąstyti buvimą kaip sąmoningą, mane patį 
liečiančią trukmę laike. Šis žodis savaime lenkia mąstymą 
müsojo būvio žemėje kryptimi ir todėl atstoja sustaba- 
rėjusią svetimybę „egzistuoti“. Šia prasme buvoti ir yra 
knygoje vartojamas. Veiksmažodžio buvoli atšakos būvė- 
ti ir buvinėti gali taip pat įgyti gilią metafizinę reikšmę, 

norint nusakyti žmogiškąjį neapsistojima žemėje, pvz., 
visur büvejau, bet niekur nejsibuvau, vadinasi, niekur 
nejaugau į buvimą taip, jog pergyvenčiau jį kaip nebe- 
praeinamą. Dar ryškiau Zmogiskaji neapsistojimą nusako 
žodis buvinėli, kurio priesaga -inėti „reiškia kartojamą 
ar tęsiamą mažybinį veiksmą" Si, Šiuo žodžiu nusakomas 
buvimas yra pergyvenamas kaip susidedąs iš akimirkų, 
kaip netolydinis, nuolatos pertraukiamas lėkštos kasdieny- 
bės, taip kad apie žmogų galima tarti, jog jis žemėje ne 
būna, o tik buvineja. Jo buvojimas iš tikro yra ne kas 
kita, kaip buvinėjimas, trunkąs akimirką, o paskui vėl 
pereinąs į apsibuvimą, vadinasi, į buvimo sulėkštinimą 
miesčioniška kasdienybe, 

Paties didžiausio metafizinio svorio yra veiksmažodis 
būtinti. Priesaga -inti, pasak gramatikos, „reiškia priežas- 
Ont veiksmą“; kitaip tariant, veiksmažodžio kamienu 
reiškiamas dalykas turi priežastį arba autorių, todėl ir 
pats šia priesaga nešinas veiksmažodis yra tranzityvinis: 
būtinti reiškia daryti, kad kas nors būtų arba teikti kam 
nors buvimą. Tai ypatinga lietuviškojo būli skleidimosi 
savybė, nes turbūt nėra kitos kalbos, — bent indoeuropie- 
čių kalbų šeimoje,— kurioje veiksmažodis būti virstų tran- 
zityviniu ir tuo nusakytų, kad buvimas yra priežastinio 
veiksmo pasekmė. Tai turi ypatingą reikšmę, apmąstant 
pasaulio santykį su Dievu. Apibūdinant šį santykį kaip 
kūrimą, tuoj pat klausiama, ka gi reiškia kurti. Metafizine 
atsakymo į šį klausimą gelmė priklauso nuo to, ar kalba 
pajėgia nusakyti šią gelmę tiesiog, ar tik aprašomuoju 
būdu. Lotynų kalba, pavyzdžiui, kūrimo gelmės tiesiog 
nusakyti negali, todėl kalba apie ją gana kebliu aprašo- 
muoju būdu: kūrimas esąs „productio rei ex nihilo“ (ta- 
čiau kas gi yra šisai „productio“?), „collatio esse" (tačiau 
ką gi reiškia „Conferre“?), „mutatio improprie dicta" (bet 
kas gi čia „mutatur”?) ir t. t. Tuo tarpu mes, turėdami 
tranzityvinį veiksmažodį būlinti, atsakome gana aiškiai: 
kurti reiškia būtinti. Šia ištara visa kūrimo samprata tuoj 
pat įgyja metafizinį pobūdį, atskleisdama įžvalgą, kad 
kūrimas nėra joks paviršutinis veiksmas, reiškiąsis ar ką 
nors kildinant (producere), ar ką nors teikiant (conferre), 
ar ką nors pakeičiant (mutare), bet įbūtinant tai, kas bū- 
ties neturėjo, vadinasi, ko nebuvo. Tranzityvinis veiksma- 
žodis būtinti esmiškai palengvina kūrimo metafiziką ir tuo 
pačiu pačią kūrimo sampratą, nes nereikalauja šauktis 
ano viduramžiško, tiek neaiškumų keliančiojo „nihilum“, 

kuris kalbine savo išraiška anaiptol nėra buvimo paneigi- 
mas ir todėl lieka neaiškus pats savyje. 

Kiek lietuviškasis būli yra savyje sklaidus, rodo dały- 
vio kategorija: būti turi visus veiksmažodžio dalyvius bei 
jų atšakas, kas kaip tik ir patvirtina ankstesnį teigimą, 
esą veiksmažodis būii mūsų kalboje yra išsilaikęs kaip 
savarankiškas, nevirsdamas tik pagalbiniu sudurtiniams 
laikams sudaryti ar loginei jungčiai išreikšti. Nenagrinė- 
dami būti dalyvių iš esmės, norime čia tik išskaičiuoti jų 
lytis, kad paregėtume jų gausą ir tuo pačiu galimybę 
panaudoti šias lytis tam ar kitam metafiziniam reikalui, 
Veikiamieji dalyviai: esąs (būnąs—būvąs), buvęs, būda- 
vęs, būsiąs; neveikiamieji dalyviai: esamas, būtas, būsi- 
mas, reikiamybės dalyvis: būtinas; pusdalyvis: būdamas; 
padalyviai: esant (bünani—büvant), buvus, büdavus, bū- 
siant; būdinys: büle, būtinai; siekinys: būtų. Visų šių ly- 
čių įprastinė reikšmė yra aiški savaime. Kiek jos filoso- 
fuojant gali įgyti metafizinę prasmę, priklauso nuo kiek- 
vieno mąstytojo skyrium. Viena tik aišku, kad nėra nė 
menkiausio pagrindo skųstis lietuvių kalbos skurdu bei 
stigliumi metafizikos atžvilgiu. 

Veiksmažodis būli skleidžiasi betgi ne tik veiksmažo- 
džio matmenyje; jis skleidžiasi ir daiktavardžių daryba, 
be kurios metafizika taip pat išsiversti negali, kadangi 
savam objektui nusakyti ji yra reikalinga ne tik veiksmą 
bei laiką, bet ir daiktą tariančio žodžio. Ir štai lietuviška- 
sis būli pasirodo esąs nuostabiai lankstus ir šiuo atžvilgiu. 
Nekeisdamas savo šaknies bū-, jis yra atviras įvairiausioms 
daiktavardinėms priesagoms ar galūnėms, kurios nusako 
skirtinus būtybės atspalvius, tačiau minėta šaknimi (bū-) 
pasilieka visad susijusios su būtybe ir tuo savaime į ją 
nurodo. Yra didelė lietuviškojo būti teigiamybė, kad daik- 
tavardiniai jo vediniai niekad nenutolsta nuo pagrindi- 
nės jo reikšmės, todėl visados yra jo paties sklaida, o ne 
svetima, iš šalies atėjusi jam parama, kaip lotynų kalboje 
(pvz., existentia, modus, necessitas, situatio ir kt.). Daik- 
tavardinių žodžio būii vedinių lietuvių kalboje gali būti 
gana daug. Aibė mūsojo daiktavardžio priesagų ir galü- 
nių ® įgalina mastytoja, vadovaujantis kalbine nuojauta, 
ištarti net ir labai naują savo mintį ar jos atspalvį. Šitoje 
vietoje mėginsime tik trumpai nurodyti metafizinę prasmę 
tų daiktavardinių žodžio būti vedinių, kuriuos vartojame 
šioje knygoje, toli gražu neišsemdami šio žodžio gali- 
mybių. 

Žodis būti nurodo, kad kas nors būna; gi veiksmas, 
kuriuo kas nors būna, lietuviškai vadinas buvimas. Lietu- 
viškasis „regėjimo kampas“ interpretuoja buvimą ne kaip 
padėtį Parmenido prasme, bet kaip veiksmą greičiau He- 
raklito prasme, kadangi jį nusako veiksmažodiniu daikta- 
vardžių, turinčiu priesagą -imas, kuri, pasak gramatikos, 
yra vartojama „labai aiškia ir gryna veiksmo prasme“ ©, 
Metafizinis klausimas, ar būti ir veikti yra tas pat“!, lie- 
tuviškuoju buvimas yra atsakomas teigiamai, ir šis atsa- 
kymas yra jaustas į kalbinę buvimo lytį: buvimas taria 
ne pasyvumą, o aktyvumą. Nūn, būdamas veiksmas, bu- 
vimas visad yra kieno nors veiksmas, vadinasi, turi sub- 
jektą arba „savininką“, kurį vadiname bütybe: tai, kas 
būna, yra būtybė, Šis žodis yra plačios prasmės, nes jis 
apima visa, kame tik susitelkia buvimas kaip veiksmas. 
Priesaga -ybė teikia žodžiui, pasak gramatikos, „labai ryš- 
kia, stipriai pasireiškiančią ypatybę“ P. Kalbiškai tad bū- 
tybė yra tai, kam būti yra ryški bei stipri savybė. Bet 
kaip tik todėl, kad buvimas būtybei yra savybė, jis nėra 
jai būtinas: būtybės gali ir nebūti. Gi tai, kas padaro, 
kad būtybė, nors ir galėdama nebūti, vis dėlto būna, yra 
būtis: būtis yra buvimo šaltinis ir jo pagrindas bei galia; 
ii glūdi už buvimo, kaip atmintis slypi už atsiminimo 
ir mirtis už mirimo. Priesaga -tis žodį sukonkretina, sykiu 
tačiau teikia jam grindžiamosios jėgos: viltis yra vylimo- 
si pagrindas bei nešėja; stotis įgalina traukinį sustoti. 
Teikiama žodžiui būti, ši priesaga padaro, kad būtis įgyja 
transcendentine prasmę, vadinasi, kad ji yra mąstoma 
kaip peržengianti būtybę ir tuo pačiu skiriantis nuo šiosios 
ontologiškai, tai yra pačiu buvimu. Ontologinė skirtybė 
tarp būties ir būtybės vaidina tiek filosofijoje apskritai, 
tiek ir šioje knygoje grindžiamąjį vaidmenį. Be abejo, 
būlis, kaip ir kiekvienas kitas filosofinis žodis, yra atvira 
ne vienai prasmei; ji yra gana artima pačiam buvimui, 
jei jį suprantame kaip susietą su tam tikra būtybe ir 
vykstantį tam tikroje aplinkoje. Todėl ne sykį yra kalbama 
apie žmogiškąją būtį, apie sunkią būtį, apie kančios pilną 
mūsų būtį ir t. t. Šio minties atspalvio nevengta nė kny- 
goje. Tačiau būties poslinkis aprėžtojo buvimo linkui vi- 
sad yra nusakomas kokiu nors papildiniu. O kur būtis 
tiek susikonkretina, jog reiškia „įprastines kasdieninio 
gyvenimo sąlygas“, ten ji keičia savo šaknį, virsdama 
buitimi, pvz., buitinės sąlygos, buitinės pasakos, buitinis 

SE „kam buitis, o kam buitelė“ (žmonių posa- 
is) °°, 

Šie trys žodžiai — buvimas, būtybė, būlis — yra patys 
atsajausi ir todėl patys metafiziškiausi. Šalia jų veiksma- 
žodis būli turi betgi ir konkretesnių daiktavardinių vedi- 
nių, ne mažiau metaiiziškai reikšmingų, kaip ir anieji. 

Buvimas, kaip sakyta, reiškia veiksmą ir net vyksmą. 
Jei nūn mąstytume buvimą parmenidiškai kaip stovį, nu- 
sakytume jį lietuviškai žodžiu būsmas: tokiu atveju jis 
būtų lapsmo priešingybė, vadinasi, susitelkęs į vienį ir 
todėl neturįs trukmės, kaip jos neturi ir kiti priesaga 
-smas reiškiami lietuviškieji žodžiai, pvz., riksmas, šauks- 
mas, spresmas, sudara vienalytį dalyką. Jei klaustume, 
kas yra buvimo kaip veiksmo pasekmė, galėtume ją nu- 
sakyti žodžiu būvis, kaip kad pjovimo pasekmė yra pjū- 
vis, spjovimo — spjūvis, lūžimo — lūžis, grobimo — grobis. 
Tokiu atvejų būvis reikštų sankaupą visų sandų bei sa- 
vybių, kurios buvimui yra būdingos ir kurios ypač apsi- 
reiškia žmogaus buvime. Tokiu atveju būvis atstotų su- 
stabarėjusią ir net jau nebegyvą egzistencijos sąvoką; 
šia pavaduojamąja prasme būvis ir yra knygoje vartoja- 
mas.— Būvis kaip pasekmė sukonkretina buvimą daugiau 
laiko atžvilgiu, teikdamas jam laiko aplinkybių santalkos 
prasmę. Nūn vietos arba erdvės aplinkybių santalka bu- 
vime nusako žodis bükle, kasdienos kalboje reiškianti tie- 
siog gyvenamąją vietą, buveinę, sodybą °*. Būklė yra kon- 
kretesnės reikšmės negu būvis, todėl šioje knygoje ji yra 
vartojama būtybės padėčiai nusakyti, nors ši padėtis ir 
nebūtų būtinai susijusi su buveine erdvės prasme.— Į 
klausimą, kaip būtybė veikia ar būna, lietuviškai atsa- 
kome žodžiu būsena, reiškiančiu ne tiek patį veiksmą, kiek 
jo atlikimo būdą bei savotiškumą P: būsena yra būtybės 
buvimo būdas. Kadangi buvimo būdas atskleidžia būty- 
bės ontologinę sąrangą, pvz., daiktas (akmuo, gyvulys) 
būna kitaip negu kūrinys (paveikslas, simfonija), todėl 
būsena metafizikai yra viena iš pagrindinių sąvokų, tu- 
rinti svarbią reikšmę ir šioje knygoje.— Metafizinę reikš- 
me turi ir būtinybė arba tai, kas vyksta ne laisvai, o 
būtinai: šia prasme būtinybė yra laisvės priešingybė. Bū- 
tinybė nusako gamtos būseną, nes gamta veikia būtinu 
būdu, 

Visi aukščiau aprašytieji žodžiai yra, kaip sakyta, var- 
tojami šioje knygoje, Tačiau veiksmažodis būti yra žymiai 
pajėgesnis negu minėti vediniai. Jis gali kildinti ir dau- 

gybę kitų, kurių autorius nevartoja, kurie betgi galėtų 
turėti taip pat didžią metafizikai reikšmę. Jeigu, sakysime, 
Dievas yra buvimo kūrėjas ir yra pali būtis (ipsum esse) 
arba būna pats, niekieno negrindžiamas, jis galėtų lietu- 
viškai šia prasme būti nusakomas žodžiu buvėjas, kaip 
asmuo, žymimas pagal jo atliekamą veiksmą (pVZ., grė- 
bėjas, klausėjas, siuvėjas) %. Tuomet Viešpaties vardas, 
tartas Mozei iš degančio dykumose krūmo ir lotyniškai 
įprastas versti „sum qui sum“ (Iš 3, 14), būtų galimas 
lietuviškai išversti: „Aš esu Buvėjas“, vadinasi, tasai, ku- 
ris vykdo buvimą kaip savą veiksmą. Tokiu atveju buvėjo 
veikimo pasekmė vadintųsi buvinys, kaip siuvėjo veikimo 
pasekmė vadinasi siuvinys P, Dievui taikomi žodžiai bu- 
vėjas—buvinys būtų net gilesnės metafizines prasmės ne- 
gu kūrėjas—kūrinys, kurie negali nusikratyti kosmolo- 
giniu atspalviu, pridengiančiu ontologinę jų gelmę. Tuo 
tarpu buvėjas—buvinys kosmologinio atspalvio nebeturi ir 
todėl Dievo ir pasaulio santykį nusako gana tiksliai. Šie 
vediniai yra tik pavyzdys, kuriuo norime pabrėžti, kad, 
reikalui esant, kiekvienas mąstytojas gali veiksmažodį 
būti skleisti vis tolyn pagal savos minties pobūdį bei gi- 
lumą. 


Baigiant šią trumputę daiktavardinių veiksmažodžio 
būti vedinių apžvalgą, reikia dar atkreipti dėmesį į jau 
minėtą (plg. 55-ąją išnašą) lytį esti, turinčią taip pat savų 
daiktavardinių vedinių, tarp kurių metafiziškai svarbiau- 


E. Husserlio filosofija pagrįstai yra vadinama „esmės filo- 
sofija“. Tik pačiais pastaraisiais dešimtmečiais filosofavi- 
mas yra persisvėręs nuo esmės į būvį: tai egzistencinė 
filosofija įvairiomis savo atšakomis. Šioje knygoje esmė 
nevaidina pirmaeilio vaidmens, tačiau vartojama daugiur, 
kur tik reikia nusakyti, kas būtybė iš tikro yra. Tolimes- 
nieji esmės vediniai — esmingas, esmingumas, esminis, es- 
miškas, esmiškumas, esamas — yra metafiziškai svarbūs, 
todėl knygoje nuolatos vartojami. Tik dviejų, anksčiau 
lietuviškajame mąstyme vartotų esmės vedinių autorius 
vengia, būtent esybės ir esimo. Esybė neatstoja būlybės, 
kaip esti neatstoja būna: šisai yra atsajesnis ir todėl meta- 
fiziškesnis. Autoriui atrodo, kad nėra jokio pagrindo teikti 
būtybei gyvo padaro prasmę, o esybę suvokti kaip visa, 

kas yra: žodis būli, kurio vedinys yra būlybė, anaiptol 
nerodo į ką nors gyva; priešingai, jis rodo į visa, kas 
būna, o būna visa, kas yra. Žodžio būti atsajumas pereina 
į jo lytį būna, o šiojo —į vedinį būtybė, taip kad, auto- 
riaus pažiūra, būtybė yra metafiziškai svaresnė negu esy- 
bė, kaip būna yra metafiziškai svaresnis negu esti. Tuo 
pačiu pagrindu knygoje nevartojamas ir esimūs, kurio 
neteikia nė „Dabartinės lietuvių kalbos žodynas". 


Nors veiksmažodis būti metafizikai ir yra pats pagrin- 
dinis, tačiau jis nėra vienintelis, turįs jai reikšmės: visa 
kalbos sąranga — jos sandų turtingumas bei lankstumas — 
yra filosofavimui neatstojamos vertės. „Žodyninė sudėtis 
rodo, kokiu mastu, kokiu laipsniu žmogaus sąmonė api- 
bendrintai atspindi atskirus tikrovės daiktus ir reiškinius. 
Kalbos žodyninės sudėties turtingumas rodo žmogaus pa- 
žintų tikrovės daiktų ir reiškinių įvairumą, gausumą ir tur- 
tingumą. O iš gramatinės sandaros matyti, kokiu mastu, 
kokiu laipsniu žmogaus sąmonė atspindi pačius bendruo- 
sius tikrovės daiktų ir reiškinių ryšius bei santykius“ 68. 
Lietuvių kalbos žodyno turtingumas ir gramatinės sanda- 
ros įvairumas rodo, kad lietuviškasis mąstymas pajėgia 
nuostabiai plačiu mastu bei giliu laipsniu įsiskverbti i 
mąstomąjį objektą ir nusakyti net ir vos suvokiamus, bet- 
gi tikrovinius jo ryšių bei santykių atspalvius. Šiuo at- 
žvilgiu lietuvių kalba nenusileidžia jokiai kitai kalbai, 
kuria istorijos eigoje buvo sukurta ar yra kuriama aukšto 
lygio filosofija. Mūsų kalba yra atviras kelias į mūsų fi- 
losofiją. Ar mes juo eisime, ar pasuksime sustabarėjusiu 
svetimybių keliu, priklausys nuo mūsų įžvalgos, kad sa- 
vas mąstymas yra nusakomas tik sava kalba. 


ZUSAMMENFASSUNG 


A, Die behandelten probleme 


ZUR EINFÜHRUNG.-- 1. Die Fraglichkeit der Philosophie 
{a} als Theorie, (b) als Daseinsweise.— 2. Die Überwindung der 
"Fraglichkeit (a) durch die Flucht in die formale Methodologie, 
{b) durch die Selbstbesinnung der Philosophie auf ihr eigenes 
Wesen. 


I. DER URSPRUNG DER PHILOSOPHIE.— 1. Historischer An- 
fang und immerwährender Ursprung: (a) die Fraglichkeit des 
historischen Anfangs, (b) Philosophie und Mythologie, (c) die 
Frage als Anfang, (d) die nichtfragende Situation (M. Heide- 
ggers „Man“ und N. Berdjaevs „meščanstvo“).— 2. Das Philo- 
sophieren aus dem Staunen: (a) das Objekt des Staunens (wie 
das Seiende ist), (b) das Erleben der Welt als Kosmos im Stau- 
nen, (c) der Zusammenbruch des Staunens angesichts des Bösen 
(P. Wust).—3. Das Philosophieren aus dem Zweifeln: (a) das 
Wesen und die Arten des Zweifels, (b) der Zweifel und die 
Evidenz, (c) der Zweifel als Wendepunkt des Philosophierens 
(Descartes), —4. Das Philosophieren aus dem Leiden: (a) die 
älteren Formen (der Buddhismus, das Buch Job), (b) die neue- 
ren Formen (die russische Philosophie, der Marxismus), (c) der 
Charakter des Philosophierens aus dem Leiden.— 5. Die erste 
melaphysische Einsicht, (a) der Sinn der geschichtlichen Mannig- 
faltigkeit der Philosophie, (b) die Dimension der „Tiefe“ im 
Seienden, (c) der metaphysische Ursprung der Philosophie. 


II. DAS WESEN DER PHILOSOPHIE.— 1. Philosophie als 
Wissenschaft: (a) E. Husserls „Philosophie als strenge Wissens- 
chaft”, (b) die Loslösung der Wissenschaft von der Philosophie 
im Laufe der Geschichte, c) die Unmöglichkeit einer spezifis- 
chen Methode in der Philosophie, (d) die Philosophie als Ge- 
genstand der Wissenschaft (der Geschichtswissenschaft, der So- 
ziologie, der Psychologie). —2. Der Unterschied von Philosophie 
und Wissenschaft: (a) das Dinghafte in der Wissenschaft, (b) 
das Personale in der Philosophie, (c) die geschichtliche Existenz- 
weise von Philosophie und Wissenschaft (die Frage nach dem 
Fortschritt).—3. Philosophie als Interpretation, (a) das Objekt 

der Interpretation (das Werk, nicht aber das Ding), (b) das 
Wesen der Interpretation („etwas früher Geschaifenes in die 
eigene Gegenwart hereinholen”, R. Guardini), (c) die Wahrheit 
der Interpretation, (d) die Philosophie als Interpretation des 
Seienden in seinem Seiendtum.— 4. Die zweite metaphysische 
Einsicht: (a) das Seiende als Werk, (b) die Philosophie als Ereig- 
nis, (c) der interpretative Charakter der philosophischen Wahr- 
heit. 


III. DER SINN DER PHILOSOPHIE.— 1. Das Fragen nach 
dem Sein— M. Heidegger: (a) das Vergessen des Seins in der 
abendländischen Metaphysik, (b) Sein und Seiendes (die ontolo- 
gische Differenz), (c) die Kehre Heideggers.— 2. Die Erschlie- 
fung des Seins: (a) das Sein als Transzendenz, (b) das Sein 
als Dynamis (im Sinne der Schöpfung aus dem Nichts), (c) 
das Sein als Absolutes (das Walten über das Nichtsein) und 
Freiheit.— 3. Sein und Gott: (a) die Frage nach der Identität 
von Sein und Gott, (b) Gott als „mein Gott“, (c) der Mensch 
als Interpret seiner selbst, (d) der Mensch als offenes Wesen, 
(e) die Identität von Sein und Gott im Menschen. 


B.Der gedankengang 


Trägt dieses Buch auch den allgemeinen Titel Ursprung und 
Sinn der Philosophie, so will es doch keine übliche „Einfüh- 
rung in die Philosophie" sein. Vielmehr wird hier ein Versuch 
unternommen, die Philosophie als Phänomen der menschlichen 
Existenz zu erörtern und somit eine Antwort auf die Frage zu 
wagen, ob nicht das Philosophieren als solches bereits den 
Weg zu Gott darstellt und ob nicht jede Metaphysik, wo sie in 
ihre Tiefe gelangt, zur „philosophischen Theologie“ (W. Weis- 
chedel) im Sinne einer „Rede von Gott" wird. Die Beantwortung 
dieser Frage entfaltet sich folgenderweise. 

1. Die Selbstbesinnung der Philosophie auf ihr eigenes We- 
sen erschöpft sich nicht im Formalen. Indem die Philosophie 
über sich selbst reflektiert, tut sie es immer im Hinblick auf 
ihre Grundfrage, nämlich auf die Frage nach dem Sein. Nun 
kann aber das Sein als ontologisch Erstes und Letztes wohl 
das Gefragte am Anfang und das Erfragte am Ende, nicht aber 
das Befragte im Verlauf des Denkprozesses selbst sein. Nur das 
Seiende kann uns Auskunft über das Sein geben; nur über 
das Begründete können wir den Grund erreichen. 

2. Wir können materielle Kenntnisse von einem Gegenstand 
nicht erlangen, wenn wir ihn nicht erforschen; wir können ihn 
aber materiell nicht erforschen, solange wir nicht ein formales 
Wissen um die Art der Erforschung besitzen. Denn im formalen 
Wissen tut sich die tiefste Struktur des zu untersuchenden Ge- 
genstandes auf. Bevor wir also das Seiende um das Sein be- 

fragen, müssen wir uns belehren lassen, was diese Beiragung 
in Wirklichkeit ist (Parmenides). 

3. Die Beifragung des Seienden als Seiendes heißt Philosop- 
hie. Die Philosophie hat kein anderes Objekt als das Seiende, 
und das Seiende offenbart sich nur im Raum der Philosophie. 
Es ist deshalb durchaus legitim, ja unumgänglich, sich an die 
Philosophie zu wenden und von ihr die Aussage zu fordern, 
was sie beim Befragen des Seienden eigentlich bewirkt. Im 
Wesen des Philosophierens west doch die Grundstruktur des Sei- 
enden. Konsequenterweise aus dem Wissen um dieses Wesen 
erschließen wir die Grundstruktur des Seienden und aus der 
Struktur des Seienden gewinnen wir die Auffassung vom Sein. 
Wir nähem uns dem Sein nicht auf dem Wege der Analytik 
eines „exemplarischen Seienden“ (M. Heidegger), sondern auf 
dem der Analytik des Philosophierens selbst. 

4. Das Phänomen des menschlichen Erkennens weist zwei 
Arten von Erkenntnis auf: die eine, die sachlich, zwingend und 
beständig ist, und die andere, die sich personal, frei und wan- 
delbar gestaltet, Die erste Art nennen wir Forschung, die zwei- 
te Interpretation; die erste Art ist der Wissenschaft, die zweite 
der Philosophie eigen, Forschung und Interpretation sind Arten, 
nicht Stufen des Erkennens, deshalb können sie weder von 
einander abgeleitet, noch in einander übergeleitet werden. Der 
Übergang von einer Erkenntnisart zur anderen bedeutet immer 
einen Sprung in eine wesentlich andere Dimension. 

5. Das Objekt des philosophischen Erkennens ist das Seiende 
als solches; der Modus des philosophischen Erkennnens ist die 
Interpretation. Daraus ergibt sich von selbst die Definition der 
Philosophie: die Philosophie ist die Interpretalion des Seienden 
in seinem Seiendtum. Als Interpretation unterscheidet sich die 
Philosophie von jeder Wissenschaft, die ihr Objekt nicht inter- 
pretiert, sondern erforscht (formaler Unterschied). Als Interpre- 
tation des Seienden als solchen unterscheidet sich die Philosop- 
hie von jeder anderen Interpretation, die das Seiende stets nur 
als dieses oder jenes deutet (materieller Unterschied). 

6. Nicht alles kann interpretiert werden, Der Interpretation 
zugänglich sind nur „sinnhaltige Formen“ (E. Betti), d. h. nur 
solche Gegenstände, die aus der Freiheit enstanden, deshalb 
offen und in ihrer Offenheit fähig sind, verschiedene Auslegun- 
gen zu empfangen. Jede objektivierte Notwendigkeit, sei es in 
der Gestalt der Naturdinge, sei es in der technischen Erzeug- 
nisse, wird nur erforscht, nicht aber interpretiert. Denn es gibt 
nur eine Notwendigkeit. Die Gegenstände, die aus der Freiheit 
entstanden sind und die Freiheit als tragenden Grund durch 
ihre Offenheit offenbaren, nennen wir Werke; diese sind in 
ihrer Grundstruktur von Dingen als Objektivation der Notwen- 
digkeit radikal unterschiedlich. Folglich kann das Objekt der 
Interpretation nur das Werk sein. Alles, was die Struktur des 
Werkes trägt, läßt sich interpretieren, und alles, was interpre- 

tiert wird, trägt die Struktur des Werkes, Interpretation und 
Werk weisen auf einander hin. 

7. Wenn sich die Philosophie ihrem Wesen nach als Inter- 
pretation versteht und wenn der Gegenstand der philosophis- 
chen Interpretation das Seiende als Seiendes ist, so bedeutet 
dies, daß zwischen der Interpretation und der Grundstruktur 
des Seienden eine Übereinstimmung besteht. Denn die Inter- 
pretation ist nur möglich, wenn ihr Gegenstand die Struktur 
des Werkes besitzt. Folglich muß auch das Seiende als solches 
die Struktur des Werkes aufweisen, um von der Philosophie 
interpretativ erfaßt werden zu können. Die Philosophie als In- 
terpretation erschließt also das Seiende uls Werk. 

8. Schon durch seinen Begriff weist das Seiende als Werk 
über sich selbst hinaus, und zwar auf den Werker, der den 
Ursprung des Werkes beim Entstehen und dessen Grund beim 
Bestehen darstellt. Das Worauf des Seienden als Werk nennen 
wir das Sein: das Sein ist daher das Werkende schlechthin, und 
-das Seiende ist das Gewerkte schlechthin. Sein und Werksein 
ist im Seienden ein und dasselbe, Das Sein ist eine Kraft, die 
das Seiende in seinem Seiendtum gründet, d. h. macht, daß 
es überhaupt ist. Den Gründungsakt des Seienden in seinem 
Seiendtum nennen wir Schöpfung. Das Sein als Werker erweist 
somit als Schöpfung. Das Sein als Werker erweist sich somit 
Schöpfer. 

9. Die Gründung des Seienden in seinem Seiendtum bedeu- 
tet die Ablösung des Nichtseienden durch das Seiende: das Sein 
waltet über das Nichtsein. Über das Nichtsein walten heißt 
aber der Gegensatz zum Nichtsein sein; ein Gegensatz, an dem 
das Nichtsein in keiner Weise teilhat. Das Sein ist es, was 
chlechthin ist: „Es ist Es selbst" (M. Heidegger). Anders aus- 
gedrückt, der Gegensatz zum Nichtsein ist das Absolute. Die 
Ablösung des Nichtseienden durch das Seiende erfolgt kraft 
der Absolutheit des Seins. Das Verthältnis von Sein und Sei- 
endem ist das des Absoluten zum Relativen: das Sein ist das 
Absolute schlechthin, das Seiende ist das Relative schlechthin. 

10. Ist das Seiende Werk und wird es durch das Sein be- 
gründet, so folgt daraus, daß die Gründung des Seienden in der 
Freiheit des Seins liegt: das Sein ist die Freiheit schlechthin. 
Das Sein ist keine Notwendigkeit und wirkt nicht nach den 
blind verlaufenen Gesetzen; das Sein ist kein Schicksal, bzw. 
Geschick (M. Heidegger). Das Seiende ist das vom Sein Ge- 
wolite, nicht das Erzwungene. Das Gewollte in Freiheit heißt 
aber das Geliebte: das Sein offenbart sich inbezung auf das Sei- 
ende als Liebe schlechthin. 

11. Ist das Sein und Gott identisch? — Da Gott immer nur 
als „mein Gott” und nie als „Gott an sich” gedacht wird, kann 
diese Frage nur durch die Erschließung des Menschen als 
Werk im Sinne des Ich-Seienden beantwortet werden. Das Sein 
wird in dem Moment Gott, in dem es sich als Gründer meiner 

selbst in meinem Ich-Seiendtum erweist. Es erweist sich als 
Gründer meiner selbst als Ich erst, wenn ich mich als herme- 
neutisches Wesen erschließe, d. h. als ein Wesen, das nicht nur 
die Fähigkeit zu interpretieren hat, sondern das auch interpre- 
tiert werden kann und in Wirklichkeit interpretiert wird. 

12. Die Möglichkeit der geschichtlichen und wesentlichen 
Interpretation des Menschen als Ich-Seienden setzt die Wirklich- 
keit der Werkstruktur seines Ich-Seiendtums voraus. Die Werk- 
struktur des Ich weist von selbst auf die Gründung dieser Struk- 
tur durch das Sein hin. Somit geht das Sein eine unmittelbare 
Beziehung zu meinem Ich ein und wird „mein Gott“: in der 
unmittelbaren Gründung meines Ich konstituiert sich das Sein 
als Gott, Die Identität von Sein und Gott vollzieht sich im. 
Menschen als dem hermeneutischen Wesen. 

Das ist der Gang der Selbstbesinnung der Philosophie auf 
ihr eigenes Wesen. Diese Selbstbesinnung führt das Denken zum 
Seienden als Werk, und das Seiende als Werk transzendiert 
sich selbst und weist auf das Sein als Gott hin. Die Erschließung 
des Seins ist im Grunde nichts anderes als die Erschließung 
Gottes, Darin besteht und vollendet sich der Sinn des Philosop- 
hierens. Wenn sich die Philosophie darüber hinaus mit dem 
Sein befaßt, so befaßt sie sich dann mit Gott als „meinem Gott”, 
und das Denken geht von der Metaphysik zur Religionsphilo- 
sophie über. 


ASMUO IR ISTORIJA 


Motio: 


„lllic rogaverunt nos, ..: „Cantate nobis 
de canticis Sion!” — Quomodo can- 
tabimus canticum Domini in terra 
aliena?” 


„Ten prašė mus...: „Pagiedokite mums 
Siono giesmių!'— Bel kaipgi giedosime 
Viešpalies giesmių svetimoje žemėje?“ 


Ps 136, 3—4 


AUTORIAUS ŽODIS 


Šios knygelės mintys pirmą sykį buvo trumpai išdės- 
tytos Lietuvių katalikų mokslo akademijos suvažiavime 
Čikagoje (1976 m. lapkričio 26 d.) ir vėliau paskelbtos 
„Aidų“ žurnale (1972 m. nr. 2). Praėjus keliems méne- 
siams, jos buvo specialiai nagrinėtos Vokietijos lietuvių 
jaunimo suvažiavime Bonoje-Anaberge (1977 m. rudenį). 
Nūn, rašydamas iš naujo, autorius atsižvelgė ypač į šias 
pastarąsias jaunųjų svarstybas, bet kartu ir į kai kurias 
pasiūlas bei įtaigas, jau anksčiau kilusias ateitininkų są- 
jūdyje (plg. „Ateitis“, 1975 m., nr. 4 ir 1976 m., nr. 3), 
mėgindamas uzgristi likusius plyšius, išsklaidyti keliamas 
abejones ir paryškinti tai, kas anuomet buvo buvę dar tik 
užbraiža, 


Vis dėlto ir dabartiniu savo pavidalu autoriaus darbas 
tebėra santrauka; sąmoninga santrauka, kad nesusprog- 
dintų sumanytos leidinių serijos rėmų ir sykiu kad teiktų 
medžiagos šiai temai toliau nagrinėti. Dėl to kai kurios 
vietos, pvz., asmens ar laiko aprašymas, pareikalaus iš 
skaitytojo truputį stipriau įtempti savo dėmesį. Tačiau 
tokių vietų nėra daug; be to, mūsų temai jos nėra esmi- 
nės, Autoriaus uZmojo centre stovi klausimas, ar galima 
išeiviui įsijungti į svelimą istoriją, padarant ją savąja. Tai 
lemiančios reikšmės klausimas kiekvienam, buvojančiam 
svetur — ne tik ateitininkui, bet ir kiekvienam tevynai- 
niui, apsibuvusiam svečioje žemėje. 


Atsakymas į šį klausimą savaime skatina mus visus 
rungtis už jo tiesą. Tai būtina tiek mūsų minčiai judinti, 
tiek ir mūsų būsenai svetur teisingai suprasti. Užtai au- 
torius yra dėkingas Ateitininkų -federacijai, kad ji naują 
savo idėjų sklaidos seriją pradeda šia knygele. Siekdama 

pilnutinės žmogaus sampratos, ateitininkija savo dvasia 
apima visą mūsų būvį, vis tiek, kur jis skleistųsi: tėvynėje 
ar svetur. Ji rūpinasi, kad šis būvis nesudiltų asmens sie- 
kių ir istorijos reikalavimų įtampoje, kuri svetur yra pasi- 
dariusi mums žymiai grėsmingesnė, negu buvo buvusi 
tėvynėje. 


Knygelės gale skaitytojas ras retesnių lietuviškųjų žo- 
džių paaiškinimą. Reikia betgi pastebėti, kad šie rečiau 
vartojami žodžiai anaiptol nėra „techniniai“ terminai, turį 
vieną įprastinę prasmę. Jie yra lietuviškieji žodžiai, atvi- 
ri prasmių daugybei. Paaiškinimas nurodo tik į tą ar kitą 
šių žodžių prasmės atšvaitą. Pati gi prasmė paaiški ry- 
šium su teksto mintimi, kuriai reikšti anie žodžiai varto- 
jami. Tuo būdu autorius tikisi padėsiąs jaunesniesiems 
skaitytojams lengviau suvokti tą ar kitą knygelės mintį 
ir sekti jos išsivystymą dėstymo eigoje. 


Antanas Maceina 


Vokietija, Münsteris, 1980 m. birželio 20 d. 


Įvadas 


KLAUSIMO SVARBA 


1. Istorinės sąmonės aštrėjimas 


Istorinė žmogaus sąmonė šiandien yra nepaprastai pa- 
aštrėjusi: dabarties žmogus pergyvena bei suvokia save 
visų pirma kaip istorinę būtybę. Prie daugybės vardų, 
teiktų žmogui laiko eigoje — ens rationale, ens orationa- 
le, ens sociale, ens adorans — šliejasi mūsų dienomis dar 
vienas vardas, būtent ens historicum. Žmogus esąs istori- 
nė būtybė tokia pat prasme, kokia jis yra protinga, kal- 
banti, visuomeninė ir Dievą garbinanti būtybė. Tai nėra 
istorijos mokslų išsivystymo pasekmė. Žmogus ne todėl 
yra istorinė būtybė, kad susiranda vis tobulesnių priemo- 
nių savai praeičiai pažinti. Priešingai, savo istoriškumo 
suvokimas skatinte skatina jį vis giliau skverbtis į pra- 
eitį kaip į savo būvio šaltinį, iš kurio šisai būvis išteka 
ir laiko srovėje vis toliau teka. Istorijos mokslai tiria, 
tiesa, šios srovės apraiškas, bet jie nepajėgia suvokti jos 
esmės, tai yra to, kad Žmogus išsibūna, vadinasi, kad jo 
gyvenimas yra tiek susijęs su laiku, jog yra šiojo pamažu 
nešamas į nebūtį: dingti, kaip netrukus matysime, yra 
laiko esmė, ir kas buvoja laike, tuo pačiu buvoja dingties 
linkui. 

Istoriškumas yra tad pats žmogaus būvio apsprendi- 
mas arba, naujoviškai kalbant, jo egzistencialija. Tai reiš- 
kia: žmogus turi istoriją ne kaip savo būvio prietapą, bet 
pats šis jo būvis yra istorija. Istorija, pasak N. Berdiaje- 
vo, yra ne fenomenas, o „noumenaline tikrovė“ arba tai, 
kas sudaro „pačios būties esmę“ ir kas žmogų su šia es- 
me tiek susieja, jog be istorijos ar šalia istorijos negali- 
ma jo nei svarstyti, nei tuo labiau suprasti !. Gamta, bu- 
vojanti šalia mūsų, atrodo esanti amžina savo daiktišku- 
mu, todėl galinga bei valdanti. Istorija gi prisistato kaip 
silpna savo praeinamumu, todėl kaiti bei trapi. Iš tikrųjų 
tačiau gamta yra akla ir todėl valdoma, tuo tarpu istorija 

yra regi ir todėl valdanti. Ji pralaužia beprasmę gamtos 
eigą, vykstančią ratu, ir teikia šiai eigai tikslą, įprasminda- 
ma ir žmogaus būvį. Žmogus yra prasmingai buvojanti 
būtybė tik todėl, kad yra istorinė būtybė. Trumpai tariant, 
žmogaus istoriškumas kaip jo būsena pasaulyje yra šian- 
dien įsitvirtinęs visų sąmonėje, nors jo esmė ir būtų įvai- 
riai ar net priešgyniškai aiškinama, pvz., Krikščionybėje 
ir Marksizmę, 

Jei klaustume, kokios yra šio istorinės sąmonės pa- 
aštrėjimo priežastys, galėtume nurodyti dvi pagrindines; 
istorijos lūžius ir erdvės nuobodi. 

Istorija, būdama vyksmas, kinta nuolatos: viena karta 
pakeičia kitą, vienas pasaulėvaizdis stoja kito vieton, vie- 
nas stilius miršta, kitas gema. Tai įprastinė kaita, be kurios 
gyvenimas sustingtų ir dvasia sustabarėtų. Tai kūrybinė 
i kartu testinė kaita, kaita be šuolių. Tačiau istorijoje 
esama ir kitokios rūšies kaitų, kai viena būsena žlunga, o 
kitos — bent tuo tarpu — neregėti. Tokiu atveju žmogus 
atsiduria priešais tuštumą: yra prieitas, kaip sakoma, liep- 
to galas, ir nežinia kur žengti toliau. Žinia tik, kad grįžti 
atgal nebeįmanoma. Tokiu atveju, kaip jį gražiai aprašo 
J. Ortega, „kyla panieka viskam ar beveik viskam, kuo 
vakar dar buvo tikėta (p. 38)... Žmogus jaučiasi tarsi 
paklydęs, nebetikras, nebesusigaudąs... Jis įsikalba, esą 
tuo ar kitu tikis, iš tikro gi jis niekuo nebetiki. .. Krizės 
metais esama labai daug netikrų, veidmainiškų pažiūrų. 
Ištisos kartos klastoja pačios save... Jos darosi nebenuo- 
širdžios, mėgindamos tuo užpildyti atsivėrusią tuštumą“ 
(p. 39), nes „žmogiškasis būvis tuštumos nepakelia" (p. 41); 
užtat „žmogus ir griebiasi arba to, kas atrodo didvyriška, 
kas betgi su tikru didvyriškumu neturi nieko bendro, 
arba ugdo savyje pyktį, šėlsmą, kerštą dėl savo gyvenimo 
tuštumo, kuris jį gundo įžūliai bei nuožmiai naudotis vis- 
kuo, kas pakeliui pasitaiko: „pojūtine aistra, pertekliumi, 
valdžia" 2, 

Šitokių istorinių krizių arba lūžių metu ir kuriasi is- 
torijos filosofija kaip pažintinė istorinės sąmonės lytis: 
pranašas Danielius Izraelyje, šv. Augustinas senovėje, Jo- 
achimas de Fiore viduramžiais, Giambattista Vico ir Jo- 
sephas de Maistre naujaisiais laikais, Oswaldas .Spengle- 
ris ir Nikolajus Berdiajevas mūsajame amžiuje — visi jie 
yra maste istorinių katastrofų akivaizdoje, ir visos jų teo- 
rijos yra susijusios su istorijos posūkiais, skaudžiais bei 
grėsmingais. Istorijos filosofija kyla anaiptol ne iš nuosta- 


320 


bos ir ne iš abejonės, bet iš kančios — asmeninės ir tauti- 
nės. Nūn, N. Berdiajevo įsitikinimu, „visas pasaulis Zy- 
giuoja į katastrofinį savo išsivystymo tarpsnį; mes gyve- 
name didžiulio istorijos lūžio metą; istorinio išsivystymo 
greitis yra iš esmės pakitęs, ir šis greitis negali būti kitaip 
vadinamas, kaip tik katastrofa“ 3. Visa tai įtaigauja mūsų 
sąmonę, ir „žmogaus protas imasi persvarstyti pačią is- 
torijos filosofiją“ (op. cit, p. 18), net apskritai keisti visą 
savo santykį su laiku. Nes istoriniai lūžiai niekad nėra 
atjungti nuo asmeninio būvio; jie visados ištinka mus 
kaip grėsmė ir dažnai kaip mirtis. Jie išstumia mus iš 
įprastinės gyvenimo eigos ir tuo mus pajausdina, kad ne- 
same istorijos jau taip saugiai globojami, kaip buvome 
tikejesi. Istorinių lūžių metu žmogus patiria, kad jis yra 
„istorijos grobis“ (G. Marcel). Tai ir skatina jį susimąstyti. 
Istorijos filosofija yra esmėje ne kas kita, kaip žmogiškojo 
likimo apmąstymas; likimo ne amžinybėje, kuriuo sielo- 
jasi religija, bet šioje apčiuopiamoje žemiškojo laiko tėk- 
mėje. Ir juo istoriniai lūžiai yra gilesni, juo istorinė są- 
monė darosi aštresnė. Mūsų metas yra tokių lūžių sambė- 
ga, todėl ir žmogaus istoriškumas yra pagrindinė dabar- 
ties mąstymo problema. . 

Tuo būdu laikas igyja pirmenybės prieš erdvę. Erdvė 
netenka žavingumo, kuriuo ji buvo traukusi žmogų tūks- 
tančius metų, kai visata atrodė esanti dieviška ir kai dan- 
gaus kūnai buvo laikomi aukštesnėmis būtybėmis. Pati 
mūsų planeta buvo pergyvenama kaip atvira, ir žmogus 
buvo jos tolio: viliote viliojamas.. Mūsų buvojimo erdvė 
atrodė esanti begalinė: keliauti anuomet reiškė eiti neži- 
nomybėn ir būti nustebintam kas žingsnis. Tačiau naujųjų 
laikų atradimai ir gamtamokslio išsivystymas nudievino 
erdvę, atskleisdamas, kad joje nesą nieko, ko žmogus 
nepažintų ir. neapvaldytų. Visatos erdvė nesanti prana- 
šesnė už žemės erdvę, kadangi žmogus neranda joje nie- 
ko iš esmės naujo — net nė to, ko žemėje esama, būtent 
gyvybės ir dvasios. Visatos erdvė esanti nebyli ir net 
šmėkliška, nes astronomija, šisai tikrasis erdvėmokslis, 
sugauna tik nepaprastai tolimą dangaus kūnų praeitį, bet 
niekados ne jų dabartį: visatos erdvė pasiekia mus jau 
mirusiuoju pavidalu tarsi kokia šmėkla. 

Tai aštrina laiko sąmonę ypatingai, kadangi mes čia 
tiesiog apčiuopiamai suvokiame, kaip esmingai laikas ap- 
sprendžia mūsų santykį su erdve, Mes siunčiame "ženklus 
į visatos tolius, tačiau atsakymo sulaukti negalime, net jei 

kas nors anuos ženklus ir suprastų; negalime kaip tik 
dėl mūsojo laiko trumpumo. Ženklai keliauja šviesmečius, 
mes gi buvojame tik dešimtmečius. Laikas atskiria mus 
nuo visatos erdvės ir uždaro mus mūsų pačių namuose. 
Šių namų praplėsti negalime, nepraplėtę mūsojo laiko. 
Todėl rūpestis pratęsti kiek galima ilgiau mūsų planetos 
istoriją, saugant ją nuo griaunančių žmogaus užmojų (pvz., 
atominio karo), yra virtęs pagrindiniu dabarties rūpesčiu. 
Juo labiau nyksta tikėjimas į Krikščionybės skelbiamą 
pasaulio galą, juo įtampiau dedama pastangų, kad šio 
galo iš viso nebūtų. Amžinybė yra atkeliama į šiapus, 
paverčiant ją begaline laiko tėkme. Erdvė yra pasidariusi 
nuobodi, kadangi mūsų planetoje ištirta, todėl baigta ir 
tuo užsklęsta, Užtat žmogaus dėmesys ir krypsta visu svo- 
riu į laiką, kuris nėra baigtas: laikas teka, ir jo ateitis 
palaiko mūsų viltį, žadėdama mums vis naujų staigmenų. 
Būdamas atvira būtybė, žmogus ieškosi ir. atviros buvei- 
nės, Virtus erdvei uždara *, ši buveinė savaime persikelia 
į laiką, ir istorija tampa tikrąja žmogaus būsena pasaulyje. 


2. Istorinė sąmonė ir tautinė tapatybė 


. Formulė „asmuo ir istorija“ nusako ne tik žmogiškąją 
būklę apskritai, bet ir mūsų pačių būklę skirtinai; mūsų, 
kuriems lemta jau ištisus dešimtmečius buvoti svetur, sve- 
tur mirti ir svetur palikti savo vaikus ir vaikų vaikus. Ši 
būklė yra pastarojo europinės ir net pasaulinės istorijos 
lūžio pasėka. Ji yra ištikusi mus kaip asmenis, todėl ir 
prašosi būti apmąstoma mūsų pačių likimo dėlei. 

Dabartinė mūsų padėtis svetur yra būdinga klausimu: 
kas mes esame? Tai mūsų tapatybės klausimas. Jis kyla 
visiems — vis tiek, ar būtume senosios, ar jaunosios kar- 
tos. Kiekvienas, palikęs savą šalį, neišvengiami klausia: 
kas gi dabar aš esu? Bėglys, kuris laukia valandos grįžti 
atgal? Išeivis, kuris ieškosi geresnio gyvenimo? Čiabuvis, 
kuris stengiasi susilieti su aplinka? Atsakyti į šiuos klau- 
simus galima įvairiai. Tačiau pats jų degimas mūsų sieloje 
padaro juos mūsų paties vidurkiu, aplinkui kurį telkiasi 
mūsų pažiūros, mūsų veiksmai ir elgesiai. Mūsoji būklė 
svetur yra išraiška atsakymo, kas gi mes esame svečioje 
žemėje. 

Tai nėra metafizinės tapatybės ieškojimas. Asmens ta- 
patybė sau pačiam — vėliau kalbėsime apie tai kiek pla- 

tėliau — yra savaime aiškus dalykas, niekad neieškomas, 
kadangi niekad neprarandamas. Kiek žmogus yra Aš, tiek 
jis visados yra tas pats — nuo gimimo ligi mirties, o pa- 
gal tikėjimą ir po mirties. Kinta mano prigimtis iš vidaus, 
kinta mano aplinka iš viršaus, bet aš pats kaip šis vien- 
kartinis asmuo — kaip Jonas, Petras ar Povilas — lieku vi- 
sados tas pats, kuris žino, kad tai jis yra visų šių kaitų 
nešėjas arba subjektas, šiose kaitose nedingstąs ir kitu 
nevirstąs: savo išsivystymo bei gyvenimo metu žmogus 
tampa kitoks, bet ne kitas. Būtų tad nesusipratimas ješ- 
koti savos tapatybės kaip santykio su savimi pačiu. Nie- 
kad šio santykio neprarasdamas, žmogus negali jo nei 
ieškoti, nei rasti. 

O vis- dėlto savos tapatybės mes šiandien tiesiog Šis- 
tringai ieškome. Ypač müsajam jaunimui ji yra pasida- 
riusi net savotiškai reikli, nes, augdamas bei bręsdamas 
svetur, jis pirmiausia ir klausia, kas esąs. „Lietuviai stu- 
dentai, gyvendami Amerikos išeivijoje, esti plėšomi dviejų 
skirtingų pasaulių” 5. Tai ne paprasta pastaba, kad taip 
yra, bet gilus skundas, kad taip neprivalety būti. Tai vi- 
dinė drama, kadangi šie du pasauliai, paties jaunimo 
pažiūra, nesuvedami į vieną (plg. op. cit., p. 35), o apsi- 
spresti už vieną katrą: esą nepaprastai sunku. Tad „kon- 
iliktas tarp dviejų kultūrų yra didžiausia jaunimo pro- 
blema” (op. cit., p. 32), kurią jis ir mėgina spręsti tiek 
savo galvojimu, tiek suvažiavimais bei įvairiomis svarsty- 
bomis®, Tačiau ką tai visa reiškia? Ko gi mes iš tikro 
ieškome klausdami, kas esame svetur, vadino, ant dvie- 
jų pasaulių slenksčio? ` 

Pasklaidžius kiek atidžiau šių ieškojimų bei sprendimų 
linkmę, atsakyti į šį klausimą gana lengva: mes ieškome 
ne metafizinio santykio su savimi pačiais, bet savo san- 
tykio su istorija. Mūsų klausimas, kas esame svetur, yra 
iš esmės klausimas, kuri gi istorija dabar yra mano is- 
torija. Kitaip sakant, mes ieškomės istorinės savo tapaty- 
bės, kurią tariamės praradę atsidurdami svetur. Kol žmo- 
gus gyvena savoje šalyje, tol istorinė jo tapatybė yra jam 
taip lygiai akivaizdi, kaip ir metafizinė tapatybė. Lietuvo- 
je esu žmogus lietuvis, kaip kad pasaulyje esu žmogus 
asmuo. Tačiau atsidūrus svetur, istorinė tapatybė susvy- 
ruoja, visų pirma tiems, kuriems „svetur“ pradeda virsti 
tėvyne, nes istorinė būtybė žmogus niekad nėra atsajai: 
jo istorija yra iš tikro jo tėvynės istorija. Aš negaliu 
turėti kitokios istorijos, negu ją turi mano tėvynė. Tė- 

323 


vynės istorija yra manyje suasmeninta, todėl ji ir yra 
mano istorija giliausia šio žodžio prasme. G. Marcelis yra 
gražiai pastebėjęs, kad kai žmogus mėgina kurti bei pasa- 
koti savo asmeninę istoriją, jis suniekina patį save, su- 
niekina todėl, kad bando išsakyti tai, kas neišsakoma, bū- 
tent asmens vienkartiškumą, neprieinamą ir neišreiškiamą. 
„Mano gyvenimas,— sako Marcelis,— niekad nėra buvęs 
toks, kokį ašen pasakoju, kaip kad tikroji kelionė nėra 
tokia, apie kurią kalbu grįžęs namo“ 7. Žmogus turi isto- 
Tiją tiek, kiek yra suaugęs su erdve ir laiku, kuriuose 
buvoja. Jei tad, iškeliavęs svetur, padarau šį „svetur“ 
savo tėvyne, tai, atrodo, ir šiojo „svetur“ istorija -turinti 
būti mano istorija. 4 i 

Bet kaip tik čia ir prasideda įtampa tarp asmens ir 
istorijos. Buvodamas tėvynėje, žmogus yra su ja suaugęs 
todėl, kad yra iš jos išaugęs — ligi pat neatmenamų lai- 
ku. Tarp jo asmens ir jo istorijos nėra jokio plyšio. Is- 
torinė jo tapatybė yra jam savaime suprantama. Net ir 
tolimiausi šios. istorijos įvykiai yra pergyvenami kaip sa- 
vi. Skaitydami, pavyzdžiui, apie Mindaugo pastangas su- 
vienyti Lietuvą, apie jo krikštą ir žuvimą, apie Vytauto 
kovas su vokiečių ordinu ir jo laimėjimus prie Žalgirio, 
apie Lietuvos rungtynes su lenkų užmačiomis, jaučiamės 
taip, tarsi mes patys būtume visur dalyvavę: kovoję, lai- 
mėję ar pralaimėję,. džiaugęsi ar kentėję. Tėvynės istorija 
atgyja asmenyje savo pilnaive. Buvoti tėvynėje tad ir 
reiškia buvoti jos istorijoje. Atsidūręs gi svetur, žmogus 
žino, kad į čia jis yra atkilęs, bet ne iš čia kilęs, net. jei 
ir būtų čia gimęs bei augęs, nes biologinis gimimas dar 
anaiptol nėra istorinis kilimas. Svetur žmogus buvoja nau- 
jakurio būdų. Jis čion yra atėjęs iš šalies, o ne išaugęs 
iš vidaus: čia nėra jo šaknų, o tik tuščia erdvė ir tuščias 
laikas, kuriuose jis nūn mėgina įsikurti. 

Bet kokiu būdu svetimos erdvės ir svetimo laiko istori- 
ja galėtų tapti dirva naujakurio šaknims leisti? Kaip ga- 
lėčiau vadinti sava tokią istoriją, kurioje nesu dalyvavęs 
jokia prasme: nei kaip asmuo, nei kaip šeimos palikuonis, 
nei kaip tautos augintinis? Kokiu būdu esu istorinė bū- 
tybė, buvodamas svetur? Štai klausimai, kurie įaštrina ir 
net įskaudina istorinę mūsų sąmonę; Mūsų jau nebe kaip 
žmonių apskritai, gyvenančių dvidešimtajame šimtmetyje, 
bet kaip lietuvių, atsidūrusių išskirtinėje tremties būklėje. 
Nuosekliai tad formulė „asmuo ir istorija” klausia ne tik 

žmogaus istoriškumo, bet kartu ir svetur buvojančio lie- 
tuvio istoriškumo. Asmens istoriškumas yra šiandien mums 
anaiptol nebe atsajus klausimas. Jis neatitrūksta nuo mūsų 
gyvenimo. Atvirkščiai, jis šį gyvenimą sklaido ir istorinę 
mūsų tapatybę ryškina. 

I. ASMUO IR LAIKAS 


1. Asmens apibūdinimas 


Kas yra asmuo?— Tai pats sunkiausias žmogaus filoso- 
fijos klausimas, į kurį niekas nėra davęs patenkinamo bei 
pastovaus atsakymo. Nemėginsime jo duoti nė mes. Tai, 
kas mums čia rūpi, yra aprašyti asmenį, vadinasi, kelti 
aikštėn tas jo savybes, kurios jį skiria nuo daikto ir kurias 
būtina suvokti, kad galėtume bent kiek giliau suprasti 
mūsų santykį su laiku, o tuo pačiu ir mūsų ryšį su is- 
torija. 

Nors kiekvienas vadinamės asmeniu, tačiau vargu ar 
įsisąmoniname, ką šis vardas iš tikrųjų reiškia. K. Jasper- 
sas net prikaišioja, esą mes „įprastu nerūpestingumu" net 
neklausiame, kas gi esu aš kaip Aš. Mes vykdome kasdie- 
ninius savo tikslus, atliekame savo pareigas, sakome Aš, 
tačiau visiškai nekvaršiname galvos, kaipgi buvoja tasai 
mūsų Aš. O nekvaršiname todėl, kad gyvename tarsi 
prieblandoje savęs pačių atžvilgiu. Kol esame vaiko am- 
žiuje, nesugebame atsigrįžti į save pačius; subrendę gi 
esame supami tiekos mūsajam Aš svetimų dalykų, jog 
šisai Aš lyg ir dingsta jų gausoje. Tuo tarpu pažinti Aš 
galima, pasak Jasperso, tik „pagal ji patį, o ne pagal 
ką kitą“ ?. 

Bet kaip tik čia ir prasideda sunkenybės. Joks šalia 
mūsų, tai yra pasaulyje, esąs daiktas į mus kaip asmenis 
nerodo. Mes, tarsi Adomas rojuje, niekur nieko neran- 
dame, kas būtų panašus į mus (plg. Pr 2, 20). Asmuo yra 
vienišius savyje. O vienišius jis yra todėl, kad yra vien- 
kartinis. Vienkartybė yra pagrindinė ir esminė asmens 
savybė. Nieko nėra pasaulyje į mane panašaus todėl, kad 
esu vienintelis. Niekas negali manęs nei atstoti, nei pa- 
kartoti, N. Berdiajevas net teigia, kad „asmuo sudaro pa- 
saulio nuolatinybės pertrūkį" 17. Kosminis vyksmas, būda- 
mas gamtinis ir todėl iš esmės pasikartojantis, yra nuola- 

tinis. Tuo tarpu asmuo išnyra šiame vyksme kaip vien- 
kartinis, kurio niekas pakartoti negali. Vaizdžiai kalbant, 
asmuo negali buvoti dviem egzemplioriais — nei tuo pa- 
čių metu, nei pakarciui. Aš būnu tik vieną vienintelį kar- 
tą. Manęs kaip paties niekad nėra buvę ir niekad nebebus. 
Šaukiamas būti antrą kartą, būčiau jau nebe aš pats, o 
kažkoks kitas Aš. Jei tad grįžčiau į nebūtį, grįžčiau į ją 
nebeatšaukiamai. Skirtis nuo kitų yra mano likimas. Žmo- 
giškoji prigimtis yra visiems bendra ir todėl tokia pati. 
Užtat žmogiškasis asmuo yra kiekvienam vis savas. „Vie- 
nas asmuo skiriasi nuo kito esmiškai" (H. E. Hengsten- 
berg). Kitaip tariant, asmuo neturi rūšies arba bendrinės 
giminės ontologiškai, todėl negali būti nė aptariamas lo- 
giškai. Asmens apibrėžties nėra. Asmuo gali turėti tik 
vardą, tikrinį vardą kaip kalbinę savo vienkartybės iš- 


tar: 

Šiuo savo vienkartiškumu asmuo kaip tik ir išsiskiria 
iš visos aplinkos. G. Marcelis teisingai pabrėžia, kad as- 
muo „nebuvoja priešais mus“, vadinasi, jis nepriklauso 
mūsų aplinkai ir „nesudaro jos. dalies"; priešingai, „jis 
peržengia visa, kas jį supa, taip kad jo šūkis yra ne sum, 
bet sursum” JL. Kitoje vietoje G. Marcelis paryškina šią 
mintį pridurdamas, kad „asmens savybė yra priešintis“. 
Bet .ką gi reiškia priešintis? Į tai Marcelis atsako: „Prie- 
šintis reiškia praZiurti" arba „praregėti. Ir kaip tik čia, 
pasak Marcelio; glūdįs skirtumas tarp individo ir asmens. 
Individas yra „tiktai statistinis dalykas"; tai bendrybė 
„dalinėje būklėje“; „individas yra be žvilgio ir be veido: 
tai nuobiry grüdelis” !?, Jis buvoja bevardės giminės būdu, 
nusakomu vokiškai man, prancūziškai on, lietuviškai veik- 
smažodžiu be asmens (sako, daro) arba dalyviu be lyties 
(sakoma, - -daroma). Šia prasme individas yra aklas sau 
pačiam, Tuo tarpu: asmuo šioje padėtyje kaip tik pražiūra 
arba praregi ir tuo sunaikina bevardiškumą ir belytisku- 
mą: asmuo nei pats nekalba, nei apie- jį negalima kalbėti 
bendrosios giminės vardu. Jis turi savo žvilgį, savo vei- 
da, savo. vardą, apan tik Jam pačiam, niekad ne kam 
nors kitam: 

Išsiskyrimas iš aplinkos padaro asmenį absoliučiu vie- 
netu,. teikiant šiam žodžiui ne. matematinę, bet ontologinę 
prasmę. Tai reiškia: asmuo nėra sudėtas iš dalių. Jis yra 
vientisas (simplex) savyje. Asmuo daug ką turi, bet jis 
niekuo nėra. Apie daug ką galiu tarti, kad tai mano: ma- 
no kūnas ir. mano siela, mano -proętas ir mano valia, mano 

jutimas ir mano jausmas... Tačiau nieko iš šios savo „sa- 
vasties” negaliu vadinti Aš: aš nesu nei kūnas, nei siela, 
nei protas, nei valia, nei jutimas, nei jausmas... Turinio 
atžvilgiu asmuo atrodo esąs niekis, nes iš tikro apie nieką 
negaliu tarti, kad esu tai ar tai. Jokiame žmogiškosios 
prigimties sande asmens rasti negalima: visa yra jo, nie- 
kas nėra jis. Ir vis dėlto aš tiek įtaigauju savo „nuosa- 
vybe", jog be manęs. ji ne tik nebūtų mano, bet jos iš 
viso nebūtų. Visi mano prigimties sandai —ir kūnas, ir 
siela, ir visos jų galios — yra tik tol, kol jie yra mano. 
Nustoję būti mano, jie liaujasi buvę apskritai. Liovusis 
man regėti mirties atveju, dingsta ir akis kaip regos or- 
ganas. Štai kodėl ir sakau: aš regiu (ne akis regi), aš 
mąstau (ne protas mąsto), ūš noriu (ne valia nori) ir t. t. 
Visų šių veiksmų autorius esu aš pats.: Visi jie yra mano 
veiksmai — net ir tuo atveju, jei jie vyktų anapus mano 
sąmonės, pvz, aš augu ar nebeaugu. Prasmingai tad 
G. Marcelis vadina asmenį „vispusiška esamybe — prê- 
sence globale": asmuo visados yra „čia pat ir dabar“ 1. 
Mūsų reikalui būdingiausia asmens savybė yra jo tapa- 
tybė. Žmogiškasis asmuo visados yra tapatus pats sau. Vis- 
kas aplinkui mus kinta; viskas kinta ir mumyse pačiuose. 
„Tačiau mes patys liekame visados tie patys. Joks kitimas 
nepajėgia padaryti, kad ašen virsčiau kitų. Asmuo kyšo 
pro visuotinį gamtos ir prigimties kitimą tarsi uola, liu- 
dijanti savą tapatybę. Ir tai yra ne tik mūsų sąmonės aki- 
vaizdybe, bet ir paties žmogiškojo būvio būtinybė: tapa- 
tybė yra asmėns būsena, Kai tik atsiranda įvaizdis, esą 
aš esu tapęs kitu, tuo pačiu atsiranda psichinis sutriki- 
mas ar net ir liga; liga todėl, kad savos tapatybės ob- 
jektyviai netekti negalima; jos netekimą galima pergy- 
venti tik subjektyviai. Gi subjektyvus pergyvenimas, kuris 
neatitinka objektyvios padėties, yra ligūstas pergyveni- 
mas. Užtat normali asmens būsena yra būsmas, ne taps- 
inas. O tai, kas suvokia tapsmą, turi būti ne-tapsmas. Aš 
tik todėl žinau, kad viskas kinta ir šalia manęs, ir manyje, 
kadangi aš pats nekintu. Aš esu šio kitimo nešėjas arba 
subjektas, bet nieku būdu ne pats kintąs dalykas arba 
kitimo objektas. . 
-Pastaruoju metu yra stipriai pabrėžiamas Aš santykis 
su Tu, net teigiant, esą „nėra Aš savyje, o tik AS-Tu”; 
„žmogus tampa Aš, tik paliestas Tu“ '*. Ši pažiūra yra 
teisinga, tačiau ji stovi kitoje plotmėje. Aš-Tu santykis 
turi skirtiną prasmę, nes jis yra ne ontologinė, o morališ- 

kai sociologine sąvoka. Ontologinį santykį Aš turi tik su 
Dievu; tiksliau sakant, Dievo atžvilgiu Aš buvoja ne san- 
tykyje, bet jis pats yra santykis su savo Kūrėju. Todėl 
šiandien taip įsakmiai pabrėžiamas „dialogas“ kaip asmens 
būsena yra ontologiškai galimas tik tarp žmogaus ir Die- 
vo. Bet tai yra jau religijos filosofijos klausimas, autoriaus 
keltas bei apsvarstytas kitoje vietoje !5. Tuo tarpu vieno 
Aš santykis su kitu Aš žmogiškojo būvio plotmėje nepa- 
siekia ontologinių gelmių: vienas Aš yra kitam Aš ontolo- 
giškai užsklęstas, taip kad ir norėdamas jis negali atsi- 
verti tiek, jog kito Aš būtų perregimas ar kad kitas Aš 
taptų jo dalimi. Nuosekliai tad visi bendruomeniniai san- 
tykiai tarp Aš ir Tu yra tik moraliniai ir socialiniai. Dia- 
logas tarp žmogiškųjų asmenų yra tik subendrinimas to, 
ką jie turi, bet ne to, kas jie yra. Savojo būvio aš negaliu 
subendrinti su kito būviu: aš bünu ir mirštu vienišas, 
net jei ir buvočiau apsuptas minios ir net jei prie mano 
mirties lovos stovėtų mano artimieji bei mano draugai. 

Moraliniai ir socialiniai santykiai liečia žmones ne 
kaip asmenis, o kaip asmenybes. Tuo tarpu, kaip G. Mar- 
‘celis pastebi, niekas tiek pavojingai nejaukia asmens klau- 
simo, kaip „perdėtas polinkis sulieti asmenį su asmeny- 
be" 'e, Asmuo yra žmogiškosios būtybės pagrindas, tuo 
tarpu asmenybė yra didesnis ar mažesnis jos galių išsi- 
skleidimas. Kiekvienas Žmogus yra asmuo, bet ne kiek- 
vienas yra asmenybė. Nelygstamas žmogaus kilnumas, 
kuriuo remiasi visos žmogiškosios teisės, yra grindžiamas 
ne tuo, kad žmogus yra asmenybė, vadinasi, išsiskleidęs 
savo galiomis, bet tuo, kad jis yra asmuo, vadinasi, vien- 
kartinis, vientisinis, visados tas pats. Asmens atžvilgiu visi 
žmonės yra lygūs, todėl visi ir privalo būti lygiai gerbia- 
mi bei saugojami visuomeninėje santvarkoje. Žmogus kaip 
asmuo nėra matuojamas nei jo galiomis, nei jo veikmeni- 
mis, o tik tuo, kad jis yra Aš — toks pat, kaip ir visi kiti 
Aš. . 2 


3 Asmens buvojimas laike 


Pastaroji asmens. savybė, būtent jo tapatybė, savaime 
kildina gana keblų klausimą: kaip asmuo, būdamas visa- 
.dos:tas pats, buvoja laike? Juk laikas yra vyksmas sa- 
vie ir tuo pačiu kitimas to, kas laike būna. Tuo tarpu 
tapatybė yra būsmas savyje ir tuo pačiu pastovumas to, 

kas tapatu. Atrodo tad, jog laikas ir asmuo yra priešin- 
gybės, išskiriančios viena kitą. Argi asmuo buvotų vir- 
šum bei anapus laiko? 

Kas yra laikas?— Į šį klausimą Augustinas atsako: „Kol 
niekas manęs neklausia, rodos, žinau, klausiančiajam bet- 
gi išaiškinti nemokėčiau“ (Conf. XI, 14). Taip yra todėl, 
kad, pasak Augustino, mes kalbame apie laiką, tarsi jis 
būtų mums pats artimiausias ir žinomiausias dalykas; mums 
atrodo, kad mes jį ir patys suprantame, -ir kiti jį mums 
-suprantamai perteikia. Ir vis dėlto: „Kas gi jį išreiškė 
žodžiu ir kas sugavo mąstymu?“ (t. p.), klausia Augus- 
tinas. Tarp laiko pergyvenimo ir laiko sampratos tvylo 
bedugnė.: Subjektyviai laikas yra patiriamas. ir .pergyve- 
namas taip, tarsi jis būtų pats mūsų būvis. Objektyviai ta- 
čiau jis nesiduoda nei nusakomas. kuria nors ištara, nei 
suvokiamas savo esme, M. Heideggeris net tvirtina, esą 
laikas yra tiek „kitos esmės“, jog, pasigaunant metafi- 
zikos, jis ne tik nera buvęs apmąstytas istorijos eigoje, 
bet „niekad nė negali būti mastomas" !7, Filosofijos isto- 
Tijoje likęs Aristotelio aptarimas, kad „laikas yra judėji- 
mo mastas", iš tikro nusako ne patį laiką, o tik judėjimo 
santykį. su. pažįstančiąja sąmone: judėjimą galima matuoti 
kategorija „anksčiau ir -veliau”. Betgi „anksčiau ir vė- 
liau“ jau remiasi laiku: matavimas laiko nesukuria ir jo 
esmės neatskleidžia, jis- tik padalija jį į tam tikrus są- 
monės sutartus vienetus (sekundės, minutes, valandas, die- 
nas ir t. t.). Pati laiko esmė šiuose padalijimuose anaiptol 
neglüdi. Judėjimo -matavimas yra tik kosmologinis laiko 
suėmimas į tam tikrus rėmus — daugiau nieko. 

Ar tai tik mūsų pažinimo negalia? Ar žmogus tik. ne- 
"pajėgia laiko esmės sugauti? O galgi mūsų negalia nuro- 
do į paties laiko pobūdį? Gal laiko esmė yra nesugauna- 
ma todėl, kad ten nėra ko sugauti? Didžiai prasminga, kad 
M: Heideggeris, apmąstydamas laiką kaip „esantį“ anks- 
čiau negu jo pergyvenimas ar matavimas, taip pat klau- 
sia: „Ar laikas iš viso turi „būtį“ !8? Augustinas į šį klau- 
simą atsako neigiamai; laikas būties iš viso neturi. Nors, 
aiskindamas laiką, žmogus ir pasijunta suglumes, vis del- 
kas nepraeitų, nebūtų nė praeitojo laiko“; taip pat jis 
tvirtai tiki, kad „jei niekas neateitų, nebūtų nė būsimojo 
Jaiko”; atu Ste laiko matmens buvoja nebūties būdu: bū- 
tojo laiko nebėra, būsimojo laiko dar nėra. O dabartinis 
arba esamasis laikas? Jis buvoja, pasak „Augustino, savo 

linkimu praeiti, nes „jei dabartis visados būtų dabartinė 
ir nepereitų į praeitį, ji būtų ne laikas, o amžinybė" (t. p.). 
Jei tad dabartis yra laikas, tai tik todėl, kad ji slenka 
praeitin, vadinasi, nustoja buvusi. Nuosekliai tad Augusti- 
nas ir formuluoja išvadą: „Tik todėl sakome tiesą, kad lai- 
kas yra, kadangi jis stengiasi nebūti — non vere dicamus 
tempus esse, nisi quia tendit.ad non esse” (t. p.). Tai 
reiškia: laikas tik tada yra laikas, kai praeina. 

Laiko tad esmė yra laikinumas: praeiti, dingti, išnyk- 
ti — tendere ad non esse. Kitaip tariant, laiko esmė yra 
grynai neigiama: tai pati nykstamybė. Teigiama prasme 
laikas esmės neturi, todėl nė negali būti objektyviai su- 
vokiamas bei nusakomas. Nes neigiamybę galima, . tiesa, 
pergyventi, tačiau jos negalima ištarti, kadangi joje nėra 
ko ištarti. Pats: savyje laikas yra tuščias: jis nieko ne- 
atneša ir nieko nenusineša !?. Todėl svarstomas ir sudyla, 
tarsi smėlis byrėtų pro pirštus. Laiką sklaidanti . sąmonė 
nieko nesugauna, ką ir patys galėtume -suvokti, ir kitam 
perteikti. Ne be pagrindo tad N. Berdiajevas laiką va- 
dina „tam tikra šmėkla“, kadangi, mėgindami sklaidyti ji 
kaip tikrovę, besireiškiančią trimis matmenimis (praeitimi, 
dabartimi ir ateitimi), nesugauname jo nė vieno matmens 
rėmuose: laikas „dingsta nebūties tamsybėse" 20, Todėl, pa- 
sak Berdiajevo, laikas yra „blogio išraiška“ ir „mirties pra- 
das" (t. p.), nes jis yra buvimo priešingybė: „ūkas naikina 


būtį. 


Kaip Gd buvoja asmuo laiko, šio būties Šaškintojo, 
atžvilgiu? Kad asmuo nėra kažkokia amžina būtybė, tai 
rodo jo gimimas ir jo mirtis. Prieš gimdamas, aš kaip Aš 
pais nesu buvęs jokia prasme. Nei: indiškoji reinkarnaci- 
jos idėja, nei T. de Chardino „sąmonės diego" (medžiago- 
je) teorija negali būti: pateisinamos asmens vienkartybės 
šviesoje; Reinkarnacijoje kelintaeilis žmogaus buvojimas 
žemėje išsprūsta iš jo sąmonės, ir jis jaučiasi buvojąs 
visad tik pirmą sykį. „Sąmonės diego“ teorija kildina as- 
menį iš ano diego kaip šiojo išsivystymą ligi sąmonės, 
tarsi asmuo turėtų savyje kažką, kas galėtų išsivystyti ir 
kas vestų jį ligi Aš rango. Reinkarnacija nieko neišaiški- 
na, kadangi ji vyksta anapus sąmonės ribų. „Sąmonės die- 


„go“ teorija paneigia asmens vientisumą (simplicitas), per- 


keldama ji į medžiagą kaip šiosios augimą ligi sąmonės *!, 
Iš tikro gi asmens vienkartybė aiškiai rodo, kad anapus 
jos tegali būti tik nėbūtis: Nes niekas nėra vienkartinis, 
kas turi rūšį, o visa, kas nėra kilę iš nebūties, kaip tik 

ir turi rūšį arba aną bendrąjį pradą, iš kurio tai ar tai yra 
atsiradę. Nuosekliai tad asmens „vienkartybė reikalauja 
nebūties kaip savo pradmės, o ši pradmė savo ruožtu 
nurodo į tai, kad asmuo nėra amžinas kilmės prasme (a 
parte ante). 


Tačiau asmuo nėra amžinas nė Sé prasme (a parte 
post). Egzistencinėje mūsų dienų filosofijoje daug kalba- 
ma apie mirties baimę, suprantant ją ne psichologine, o 
ontologine prasme kaip susidūrimą su nebūtimi. Gimda- 
mas asmuo kyla iš nebūties nesąmoningai, todėl apie 
gimimo baimę kalbėti netenka. Tačiau nuo pat gimimo 
akimirkos asmens buvojimas virsta eiga myriop ir tuo 
pačiu baime. Ir vis dėlto žmogus: bijo mirties ne todėl, 
kad ji pervestų jį iš vienos būsenos į -kitą — „vita muta- 
tur, non tollitur — gyvenimas yra pakeičiamas, ne sunai- 
kinamas“, kaip skelbia religija, o todėl, kad mirtis gali 
reikšti mano prapultį niekyje, vadinasi, ontologinį manęs 
kaip paties žiugimą. Religinis tikėjimas asmens amžinu- 
mu tokios „galimybės anaiptol nepašalina. Jis tik palaiko 
viltį, kad ši galimybė nevirs tikrove. Tačiau jis nepaša- 
lina rizikos, kadangi nenugali būtinybės žmogiškajai bū- 
tybei būti pagrįstai. O kas yra pagrįstas savo būvyje, tam 
mirtis visados yra ontologine rizika dingti nebütyje. Ver- 
čiami eiti šios rizikos keliu neišvengiamai, tuo pačiu esa- 
me verčiami žvelgti į akis nebūčiai kaip gresiančiai pra- 
„ pulčiai, kuri ir sukrečia žmogaus būtybę ligi pat gelmių. 
Manoji mirties baimė yra neigiamasis įrodymas, kad esu 
vienkartinis. Kitaip ko gi ir dėl ko gi bijočiau? Kas būna 
tik kartą, tas arba būna amžinai, arba dingsta amžinai. 
Būdamas iš niekio kilęs, asmuo tegali į niekį ir grįžti. 
Gimimas ir mirtis asmens atžvilgiu -yra absoliutiniai dy- 
džiai. Todėl įrodymų, kad asmuo yra nemirtingas savaime, 
nėra ir negali būti. Yra tik pasitikėjimas (pistis) Dievu 
Meile kaip manęs Kūrėjų, kad jisai, trokšdamas manęs 
kaip manęs paties, savo meilės troškulio-niekad neatšauks 
ir todėl mane kaip mane patį amžinai buvime grįs 22. 


- Asmens buvojimas yra tad, kaip matome, įstatytas į 
gimimo ir mirties rėmus ir šiuose rėmuose vyksta: gimda- 
mas asmuo -laikiname buvime išnyra ir mirdamas iš laiki- 
no buvimo pasitraukia. Visa tai didesnio galvosūkio ne- 
sudaro. Galvosūkis atsiranda tada, kai klausiame, kas gi 
yra šis laikinas asmėns buvojimas jo tapatybės šviesoje? 
Asmens pradžia (gimimas) ir galas (mirtis) rodo, kad :as- 

muo buvoja laike: laikas yra ne tik prigimties kaip kin- 
tančios, bet ir asmens kaip visad tapataus apsprendimas. 
Antra vertus, laikas, kaip sakyta, yra dingtis savyje. Jis 
yra laikas tik todėl, kad praeina: laikinumas yra laiko es- 
me. Užtat čia ir kyla klausimas, ar laikinumas apspren- 
džia ir asmenį. Jo pradžios ir jo galo atžvilgiu aišku taip: 
žmogus buvoja žemėje laikinai, vadinasi, praeinamai. Šia 
prasme tarp laiko linkmės dingti ir asmens buvojimo my- 
riop esama gilaus atitikmens. Iš laiko užbrėžtų rėmų iš- 
trūkti negalima, Tačiau kaip santykiauja asmuo su laiko 
matmenimis? Laikas, kaip minėta, turi tris matmenis: pra- 
eitį, dabartį ir ateitį. Kaip tad asmuo, būdamas visados 
tapatus sau pačiam, buvoja šios trijulės atžvilgiu? 


Visų pirma reikia pastebėti, kad anie trys laiko mat- 
mens nestovi šalia vienas kito, bet eina vienas po kito, 
kiekvienas dingdamas pačiu atėjimu. Šia prasme Aristote- 
lis teisingai suvokė laiko matavimo pagrindą: laikas gali 
būti matuojamas tik: kategorija „anksčiau“ ir „vėliau“ 
(proteron kai hysteron). Tai reiškia: laikas yra ne būsmas, 
o tapsmas. Bet vos tai ištarę, tuoj pat įžvelgiame, kad 
tokiu atveju asmuo kaip tik priešinasi laikui. Jei laikas 
yra tapsmas, tai asmuo, būdamas tapatybė savyje, negali 
tapti, vadinasi, dar nebūti (ateitis) ar jau nebebūti (praei- 
tis). Abu šie laiko matmens prieštarauja tapatybei ir todėl 
negali būti asmeniui taikomi.- Apie save kaip Aš negaliu 
tarti: „aš būsiu“ ar „aš nebūsiu". Apie save kaip Aš galiu 
tarti tik: „aš. esu“. Asmuo kaip tapatybė savyje tegali 
buvoti tik čia pat ir dabar. Kitaip tariant, asmuo neturi 
ir negali turėti nei praeities, nei: ateities, o tik dabartį. 
Būti dabartiniam yra ontologinis asmens apsprendimas. 


Todėl tai, ką K. Jaspersas sako apie atbudusią samo- 
nę, esą jos akivaizdoje Aš suvokiąs save greičiau „kaip 
tapsmą ir ateitį“ ®, iš tikro liečia ne mane kaip Aš, bet tik- 
tai mano prigimtį, kurios subjektas esu ir kuri iš tikro 
yra visiems laiko matmenims atvira:. ji vyksta, kinta, pra- 
eina. Šia prasme teisinga yra tarti, kad „aš, buvodamas 
laike, niekad nesu sau nei galas, nei atbaiga" (op. Cit, 
p. 325). Tačiau vien tai, kad žinau nesąs nei galas, nei 
atbaiga, iškelia mane viršum šio galo ir šios atbaigos, 
vadinasi, viršum kitimo bei tapimo. Galiu tik todėl teigti 
nesąs nei galas, nei atbaiga, kad aprėpiu tapsmą jo eigoje 
ir tuo pačiu nesu pati ši eiga. Jei tapsmas būtų manęs 

kaip Aš būsena, nesuvokčiau, kad esu jo nešėjas: taps- 
mas yra mano, bet aš pats nesu tapsmas — taip lygiai, kaip 
jautimas ar jausmas yra mano, bet aš pats nesu nei jauti- 
mas, jei jausmas: regėjimas, girdėjimas, džiaugsmas, liū- 
desys... Laiko kaip tėkmės sąmonė aprėpia jį visuose 
jo matmenyse ir suveda juos visus į dabartį. Tai, ką Au- 
gustinas sako apie Dievo santykį su laiko matmenimis, 
iš tikro tinka ir žmogaus asmeniui: „Tavo diena yra ne 
kasdiena, bet šiandiena“ (Conf. XI, 13). Nes. tiek vakar- 
dieną, tiek rytdieną jungiu šiandiena ir buvoju tik šian- 
dienoje, Aš nesu nei vakardieninis, nei rytdieninis, o tik 
šiandieninis. Ir ši šiandiena kaip manojo Aš laikas ištįsta 
į visą mano būvį arba, tiksliau kalbant, pats mano būvis 
ištįsta taip, jog jis apima ir praeitį, ir ateitį. 


Šiuo atžvilgiu M. Heideggeris prasmingai pastebi, kad 
„egzistencialiai suprastas gimimas niekad nėra praėjęs ne- 
buvimo prasme, taip lygiai kaip ir mirčiai netinka būsena 
to, kas dar neįvyko. Faktinis žmogus buvoja gimimu 7 
ir gimimu jau miršta buvojimo myriop prasme“ ?5, Anie tad 
laiko . rėmai — gimimas ir mirtis — visados yra Žmogaus 
būviui dabartiniai. Kalendoriškai gimimas yra praėjęs, o 
mirtis dar neatejusi. Egzistencialiai tačiau tiek gimimas, 
tiek mirtis visados yra čia pat ir dabar. Todėl kai Augusti- 
nas Dievui taria: „Visi Tavo metai stovi kartu, kadangi 
stovi (vadinasi, neteka) — simul stant, quoniam stant" 
(Conf. XI, 13), tai ši ištara iš tikro yra ne kas kita, kaip 
laiko apibūdinimas žmogiškojo asmens atžvilgiu. Visi laiko 
matmens asmeniui būna kartu, kadangi jie, suvesti į šian- 
dieną, nebejuda, vadinasi, nebeslenka nebūtin. 


Asmens tad laikas yra dabartis, nes tik dabartis išreiš- 
kia tapatybę laiko lytimi. Buvoti laike asmeniui reiškia 
buvoti dabarties matmenyje. Abu kiti laiko matmens esti 
asmens atkeliami į dabartį. Asmuo niekad nepergyvena 
praeities kaip nebesančios ir ateities kaip dar nesančios. 
Iš tikro būtų juk išmonė .tikėti, esą galima pergyventi 
tai, ko nebėra ar ko dar nėra, jei šie abu laiko matmens 
būtų atjungti nuo dabarties ir nebuvotų jos akiratyje. Lai- 
ko. slinktį nebūtin asmuo sulaiko tuo būdu, kad jis šią“ 
slinktį grąžina atgal, kai ji praėjusi, ir užbėga jai už akių, 
kol ji dar neatėjusi. Dabartis tampa asmeniui viso laiko 
buveine. Štai kodėl ir laiko vertės mastas yra dabartis: 
praeities žygiai ir ateities užmojai yra tiek vertingi, kiek 

jie turi reikšmės dabarčiai 2. Vienoje savo romano „La 
Nausėe — Šleikštulys“ vietoje J. P. Sartre'as sakydina Ro- 
guetiną, svarbiausią šio veikalo veikėją: „AS dėlioju savo 
atsiminimus pagal savo dabartį. Esu į dabartį nusviestas 
ir joje paliktas likimo valiai“. Asmens buvojimą dabartyje 
Sartre'as vadina „visiškai nuogu laiku — le temps tout 
nu”. Tai gal pats geriausias asmens laiko apibūdinimas: 
asmuo buvoja gryname laike, kuris yra pati dingtis on- 
tologiškai, kartu betgi ir pati būtis egzistencialiai. 


3. Asmens įėjimas į istoriją 


Ši išvada yra didžiai svarbi suprasti ne tik pačiam 
asmeniui, bet ir jo santykiui su istorija. Nes istorija nėra 
laikas apskritai. Laikas ir istorija nėra tas pat. Sakysime, 
gamta būna laike: ir jos daiktai, ir jos įvykiai yra ap- 
spręsti visų trijų laiko matmenų, tiek giliai apspręsti, jog 
gamtiniai vyksmai yra galimi tiksliai apskaičiuoti tiek at- 
gal, tiek priekin. Ir vis dėlto tik netiesiogine prasme būtų 
galima kalbėti, pavyzdžiui, apie saulės sistemos ar skruz- 
dės istoriją. Laikas yra visuotinis matmuo, ir jame buvoja 
kiekviena būtybė. Tačiau kad laikas virstų istorija, jis 
turi įgyti tam tikrą žymę: istorija yra ypatingas laikas. 
N. Berdiajevas vadina istoriją „ypatingo pobūdžio tikrove, 
ypatingo laipsnio būtimi, ypatingos sąrangos tikrenybe“ 
ir reikalauja, kad šį jos ypatingumą pažintume ir istoriją 
kaip savolišką „į tikrenybių hierarchiją įjungtume“ 27, Ki- 
taip istorijos paslaptis išspruksianti iš mūsų pažinimo.— 
Kuo tad istorija yra būdinga? Kas sudaro tą ypatinguma; 
kuris laiką paverčia istorija? 


Tardami žodį „istorija“, paprastai turime galvoje tai, 
kas praėję. Istorija nevadiname nei to, kas yra dabar, 
nei to, kas dar tik bus. Tiek dabarties, tiek ateities įvy- 
kiams teikiame istorinę reikšmę tik tada, kai į juos žiūri- 
me praeities akimis. Sakydami, pavyzdžiui, esą „istorija 
yra pasaulio teismas“, tikimės, jog dabartis ir ateitis at- 
skleis savo vertę, kai abi bus jau praėjusios: istorija yra 
visų vertybių teisėja tuo, kad apie jas sprendžia žiūrė- 
dama atgal. Todėl egzistencinė mūsų meto filosofija ir 
teikia praeičiai didžios svarbos, svarstydama žmogaus is- 
toriškumą: istorinio laiko sanklodoje „praeitis turi pabrėž- 
tina vaidmenį“, teigia M. Heideggeris 2. S. Kierkegaard’as 
gi beveik tapatina praeitį su istorija, pastebėdamas, kad 

net ir tuo atveju, kai apie istoriją nieko negalėtume pasa- 
kyti, vis dėlto „„sprendžiamasis istoriškumo požymis būtų 
tai, kad jis yra praėjęs“. Užtat Kierkegaard'as yra linkęs 
manyti, kad ir „gamta turinti istoriją“, kadangi ji turinti 
praeitį, nors šis jos istoriškumas ir nesąs tos pačios pras- 
mes, kaip Žmogaus: gamtai stingą dialektinio santykio su 
laiku 28. Kiekvienu atveju praeitis yra pagrindas, kuriuo 
istorija remiasi. Kalbant pagal logiką, praeitis yra bendro- 
ji arba gimininė žymė istorijos aptarčiai. 

Bet kaip tik čia ir slypi žodžio „istorija“ apgaulingu- 
mas, nes praeitis yra dviprasmė sąvoka. Metafiziškai mąs- 
tomo laiko praeitis yra tai, ko nebėra, kas yra jau nu- 
slinkę nebūtin. Jei tad istorija būtų tapati praeičiai kaip 
slinkčiai nebūtin, neturėtume: jokios- istorijos. Kas yra 
dingę, to iš viso nėra — nei pažinime, nei pergyvenime, 
nei tuo labiau mūsų veiksenoje: Tokiu atveju kiekviena 
kalba apie istoriją būtų iš tikro tik tariama problema, nes 
ji svarstytų tai, ko negalima nei patikrinti, nei pagrįsti. 
Sakysime: nuo Platono laikų yra kalbama apie Atlantidą 
kaip dingusį žemyną su savo gyventojais bei jų kultūra. 
Tačiau lig šiol nėra rasta aiškių ženklų, kurie liudytų, 
jog tokio žemyno iš tikro būta. Jei tad jis ir būtų buvęs, 
jis kol kas nėra istorijos objektas, kadangi yra dingęs be 
žinios. Kada beigi Atlantida taptų istorinė? Tada, kai pa- 
sisektų rasti. jos kultūros liekanų. Galimas daiktas, kad 
tokių liekanų ir esama, bet kol kas jos murns nėra žino- 
mos bei patiriamos. Todėl ir Atlantida kol kas tebėra 
mitas, o ne' istorija: Istorija +ji: al tik EE tai, 
kas nėra dingę. : 

Čia kaip tik ir pasirodo kita praeities prasmė, Istorija 
yra praeitis, tačiau tokia praeitis, kuri tebebuvoja, va- 
dinasi, kuri nėra praėjusi arba dingusi nebūtyje. Tai su- 
vokė ir Augustinas, kalbėdamas apie išganymo istoriją, 
kurią jis pavadino „quietem ex tempore"— rimtimi, išė- 
jusia užu laiko (Conf. XIII, 37), taigi nebeslenkančia ne- 
būtin, o pasiliekančia amžinai. Be“ abejo, visu svoriu ši 
mintis tinka tik „išganymo istorijai; kadangi jos nešėjas 
bei vadovas yra Kristus, iš tikro buvojęs užu laiko, tai yra 
amžinybėje. Jei Kristus nebūtų ‚prisikeles ir nesėdėtų Tė- 
vo dešinėje kaip „amžinai gyvas" (Žyd 7, 25), visas jo 
darbas būtų taip lygiai praėjęs, kaip ir bet kuris kitas 
žmogiškasis darbas. „Ex tempore — užu laiko“ Kristaus 
darbas tampa, tik jam pačiam buvojant „užu laiko“ arba 

įžengus „į patį dangų" (Žyd 9, 24), vadinasi, į tokią būseną, 
kurios matmuo yra grynas dabar. 

Augustino nurodymas į išganymo istoriją kaip į bū- 
seną „ex tempore“, vadinasi, kaip į nebeslenkančią nebū- 
tin, tinka tam tikru atžvilgiu ir kiekvienai kitai istorijai: 
istorija nėra tai, kas yra dingę, laikui slenkant nebūtin, 
bet tai, kas yra praėję ir sykiu kas tebebuvoja dabartyje 
kaip palikimas. Istorija anaiptol nėra metafizinė praeitis, 
vadinasi, nebūtis. Laikas, kaip sakėme, yra slinktis 
nebūtin. Istorija taip pat yra slinktis, tačiau taip, kad ši 
slinktis esti vėl atsigabenama dabartin ir tuo išgelbstima 
nuo dingimo nebūtyje. Štai kodėl Atlantidos mitas virstų 
istorija tik tada, kai jos praeitis pradėtų buvoti dabartyje 
kultūrinio jos palikimo lytimi, šį palikimą pažįstant bei 
pergyvenant. Tuo būdu aiškėja, kad istorija yra praeities 
sudabartinimas. . į 

Ir čia kaip tik pradedame suvokti esminį asmens ryšį 
su istorija. Jau sakėme, kad laiko matmuo, kuriame as- 
muo buvoja, yra dabartis. Būdamas visados tapatus, - as- 
muo negali būti nei praėjęs, nei dar neatėjęs. Be abejo, 
pračitis ir ateitis yra tokie laiko matmens, kurie yra savi 
ir asmeniui, kuriuos betgi jis atkelia dabartin, kadangi 
tapatybė tegali būti tik dabartinė. Praėjusioji ar būsimoji 
tapatybė yra prieštaravimas. Kas visados yra tapatus, tas 
visados yra ir dabartinis. Nūnai gi matome, kad istorija 
taip pat yra praeities sudabartinimas, vadinasi, kad ir is- 
torinio laiko" matmuo yra dabartis. Tai reiškia: tarp as- 
mens dabarties ir istorijos dabarties esama vidinio atitik- 
mens, nes istoriją turi ir tegali turėti tiktai Žmogus. Tuo 
tarpu žmogus niekad nesusitaiko su laiko dingimu. Žmo- 
gus žino, kad jis praeina. Tačiau jis nenori praeiti ir sten- 
giasi nepraeiti. Laikas veikia -prieš žmogų, užtat žmogus 
veikia prieš laiką. Žmogaus santykis su laiku yra „kova 
prieš laiką“ (C. Münster). Ir ši kova vyksta ne tik indi- 
vidualinėje, bet ir visuomeninėje žmogiškojo būvio plot- 
méie: Istorija kaip tik ir yra tokia kova su laiku, kova, 
vedama visuomeniniu mastu. Tai kova: už visuomeninės 
praeities dabartinybę. Praeitis yra pagrindinė istorijos ka- 
tegorija todėl, kadangi kaip tik ją žmogus nori pasilaikyti, 
kovodamas su laiko slinktimi nebūtin. Tuo būdu istorija 
virsta atvaizdu asmens buvojimo laike arba asmens dabar- 
tinybės. Asmuo nebūtų istorinis, jei jis nebuvotų dabar- 
tyje, ir istorija nebūtų istorija, jei ji nesudabartintų pra- 
eities, Istorija esmėje yra ne kas kita, kaip suvisuome- 

ninta asmens sankloda: nepraeiti, nedingti, o visad buvo- 
ti čia pat ir dabar — hic et nunc, l 

Praeities sudabartinimas padaro, kad tiek asmens, tiek 
istorijos laikas nėra sutrupėjęs, o vientisas ir sąryšingas. 
Istorijoje laikas yra visas kartu. Svarstydamas muziejuje 
sukrautus daiktus, buvojančius mūsų akivaizdoje, M. Hei- 
deggeris klausia: „Kokia teise vadiname šiuos daiktus is- 
toriniais, jeigu jie nėra praėję?” Atsakymas: kaip tik 
todėl juos ir vadiname istoriniais, kadangi jie nėra pra- 
ėję. Kas yra praėję slinkties nebūtin prasmę, tas nėra nė 
istorinis. Karste sudūlėjęs žmogaus kūnas, sudaužyta ir 
smiltimis virtusi statula, sudegę bibliotekos rankraščiai 
nėra istoriniai. Jie yra dingę. Jų praeitis yra absoliuti. 
Ji nebebuvoja dabartyje ir todėl nebegrindžia anų daiktų 
istoriskumo. W. Schappas net drįsta tvirtinti: „Griežta 
prasme praėjusios istorijos nėra“ *!. Iš sykio šis teiginys 
atrodo tarsi koks staigmuo. Giliau betgi pasvarsčius, jis 
atsiskleidžia kaip tiksli :istorijos esmės ištara. Nes „pra- 
ėjusi istorija" yra iš viso nebe istorija. Tai tik laiko tuš- 
tuma arba anoji šmėkla, apie kurią, kaip minėjome, kalba 
N. Berdiajevas. Praeitis yra istorinė tik tada, kai ji buvoja 
kaip praėjusi, vadinasi, kai ji yra praeitis ir dabartis drau- 
ge. Praeitis įtaigauja dabartį ir šia savo įtaiga ji virsta 
dabartine. Be praeities dabartybės gyvenama dabartis iš 
tikro būtų gryna akimirka be turinio. Tik praeitis padaro, 
kad dabartis pergali akimirkos matmenį ir tampa „ilga 
dabartimi“, tai yra tolydine, o ne byrančia pro mūsų būvį 
tarsi smėlis pro pirštus. „Mano dabartis — pastebi G. Mar- 
celis,— siunčia mane į mano praeitį, o mano praeitis pra- 
šosi mano dabarties“ 32. 2 

Šią Marcelio mintį reiktų suprasti tiek individualine, 
tiek visuomenine prasme: asmuo ryškėja tik istorijos švie- 
soje, ir istorija įvyksta tik asmens būvyje. „Kas esu, — 
sako K. Jaspersas, — žinau tik savo praeities padedamas. .. 
Iš praeities prabyla į mane dabartis. .. Mano praeitis tam- 
pa mano veidrodžiu: aš esu tai, kas buvau“ 2. Be abejo, 
Jaspersas čia turi galvoje visų pirma individualinę pra- 
eitį: asmens pergyvenimus, patyrimus, mintis, darbus, ku- 
rie žadina savęs paties atžvilgiu „čia pagarbą, čia panie- 
ka” (t. p.). Kadangi tačiau individualinė praeitis niekad 
nėra ir negali būti atjungta nuo visuomeninės praeities 
(tautinės ir valstybinės), tai posakis „mano praeitis" sa- 
vaime ištįsta ligi istorinės apimties. Nes tai, ką aš pats 
dariau, nėra be sąsajos su tuo, ką esu perėmęs iš savo 

tautos praeities įvairių įvairiausiais pavidalais: net mano 
sąžinės sprendimai, net mano tikėjimas ir dorovė nėra tik 
mano paties. Ir šie, tokie giliai asmeniniai dalykai yra 
neatskiriamai suaugę su mano tautos religija, jos tradici- 
jomis, jos papročiais, jos dorybėmis ar ydomis. Visa tai 
savo ruožtu gyvena dabar manyje kaip praeities suda- 
bartinimas. Be visos šios praeities „aš virsčiau,— pratęsiant 
K. Jasperso mintį — tuščia galimybe; be savo praeities pa- 
grindo aš esu nebe aš“ (op. cit, p. 322). Štai kodėl žmo- 
gus, kaip vėliau regėsime, iškritęs iš istorijos, ir nesusi- 
vokia, kas esąs. = 

Tai, kas čia taikoma praeičiai kaip buvojančiai dabar- 
tyje, tinka ir ateičiai, Ir ateitis būtų tik tuščias laiko sra- 
vėjimas artyn, laukiamas su siaubingu rūpesčiu dėl tamsių 
savo galimybių, jei mes jau iš anksto nepripildytume jos 
savų užmojų turiniu. Savais tikslais, savais planais, sa- 
vais lūkesčiais bei viltimis mes užbėgame ateičiai už akių, 
atkeldami ją į dabartį anksčiau, negu ji atvyksta kaip 
laiko matmuo. Kiek praeitį sulaikome, kad nepraeitų, tiek 
ateitį paskubiname, kad ateitų. Ateitis yra toks pat dabar- 
ties sandas kaip ir praeitis, todėl priklauso istorijai irgi 
taip pat kaip ir praeitis. Istorija yra praeities ir ateities 
susitikimas dabartyje. O šio susitikimo erdvė yra mūsasis 
žmogiškasis būvis: mes buvojame iš praeities į ateitį 

Nuosekliai: tad mes nė negalime kurti ateities taip, 
tarsi neturėtume praeities. „Praeitis, — gražiai pastebi 
J. Ortega, — yra vienintelė ginkludė, kurioje randame pa- 
dargų ateičiai kurti“ 3t, Norėdami susivokti, kur einame, 
turime visų pirma žinoti, iš kur ateiname. Tuo tarpu „žmo- 
gui nėra jokios kitos galimybės susivokti ateityje, kaip tik 
nagrinėjant praeitį, kurios veidas jau vienaprasmis, nusi- 
stovėjęs, nekintamas. ..-Mes atsimename praeitį, kadangi 
laukiame ateities“ (t. p.). Tai ir yra istorijos kilmė. Žmogus 
turi istoriją arba yra istorinė būtybė tik todėl, kad buvoja 
atskubančios ateities akivaizdoje, kurios jis apvaldyti ne- 
gali ir kuri jį baugina savo neaprėžtybe. Bet kaip tik šios 
neaprėžtos ateities galimybėse jis patiria, kad praeitis yra 
vienintelė, kurią jis turi kaip savą; ją vienintelę jis gali 
užčiuopti; ji yra, pasak to paties Ortegos, „laivelis, kuriuo 
žmogus keliauja į neramią ateitį" (p. 87). 

Praeities ir ateities sudabartinimas kaip tik ir padaro, 
kad visi laiko matmens susijungia į vienį ir kad laikas 
tampa ne nesugaunama šmėkla, o patirtine tikrove, kurią 
ir esame įpratę vadinti istorija. Istorija yra sąryšingas lai- 

kas. Tai laikas, kuriame praeitis nera dingusi ir ateitis 
nėra tik grynas lükuriavimas. Istorija susigrąžina praeitį 
ir ją pasilaiko; ji ateidina ateitį žmogaus rūpesčiais bei 
viltimis. Tuo yra nugalimas laiko laikinumas arba ana 
metafizinė jo slinktis nebūtin. Istorinis laikas virsta meta- 
fizinio laiko priešingybe. Istorija yra egzistencinis laikas, 
kuriame buvojame, ne paprastai slinkdami ir dingdami, 
o laikydami laiką savo rankose, būtent: savo atmintimi 
praeities atžvilgiu ir savo ryžtimi ateities atžvilgiu. 

Istorija kaip egzistencinis laikas visados yra mano is- 
torija; ne ta prasme mano, kad aš vienas būčiau ją su- 
kūręs, bet ta prasme, kad ji man yra sava kaip mano 
individualinės praeities ir ateities šaltinis bei pagrindas. 
Kaip aš pats niekad negaliu tapti kitu, taip lygiai aš nega- 
liu svetimos istorijos paversti sava istorija. Mano asmens 
tapatybė yra kartu ir mano istorijos tapatybė. Žmogus 
gali keisti erdvę, bet jis negali keisti laiko. Jis gali persi- 
kelti iš vienos gyvenvietės į kitą, tačiau jis negali persi- 
kelti iš vienos istorijos į kitą, nes tai reikštų pakeisti patį 
save kaip gyvenantį praeities ir ateities sasajoje. Kita 
istorija būtų jau kita praeitis ir kita ateitis. O kas gi su- 
gebėtų vieną praeitį pakeisti kita taip, jog Si. pastaroji 
virstų mano praeitimi? Kas sugebėtų vieną ateitį pakeisti 
kita ateitimi taip, jog šioji taptų mano viltimi bei ryžtu 
net mirti už ją? Šitokia tariama galimybė, mėginama pa- 
versti tikrove, ‘būtų tik savos asmenybės laužymas, ka- 
dangi buvoti istoriškai reiškia buvoti atsakingai tiek pra- 
eities, tiek ateities atžvilgiu. Istorija, būdama visados sava 
istorija, niekad negali būti nei man abejinga, nei aš jai 
abejingas. „Asmuo stovi istorijos akivaizdoje kaip visiš- 
kai atsakingas" 35, O nusikratyti istorinio atsakingumo nie- 
kas negali, nes tai reikštų nusikratyti egzistenciniu laiku, 
kuris perskverbia visą mano būvį, teikdamas jam vertės 
ar nevertės pobūdį. . = 

II. ASMENS BUVOJIMAS 
ISTORIJOJE 


1. Tautos“ atmintis 


"Kokiu tačiau būdu žmogus įsijungia į aną laiko mat: 
menų vienybę, kad nesudilių laiko sravėjime? Kitaip ta- 
riant, kokia galia žmogus išvengia laiko laikinumo ir įžen- 
gia istorijon kaip savon saugyklon? Nes buvoti istorijoje 
iš tikro reiškia buvoti saugiai. Be abejo, ir istorinis sau- 
gumas yra tik reliatyvus, kadangi mirtis ištinka ir pačią 
istoriją. Antra betgi vertus, turime pripažinti, kad istorija 
sureliatyvina mirtį: niekas istorijoje nemiršta visiškai. 
Žinomi romėnų poeto Horacijaus žodžiai „non omnis mo- 
riar, multaque pars mei vitabit Libitinam — ne visas mir- 
siu, geresnioji mano dalis išvengs laidotuvių deivės“ (Car- 
mina III, 30) gražiai nusako asmens mirties reliatyvumą 
istorijos eigoje. Kaip praeitis apskritai nedingsta, o yra 
istorijos atsikviečiama į dabartį, taip. nedingsta istorijoje 
nè asmuo, Tačiau kokiu būdu? | 

Esminė laiko dingties priešininkė, o tuo pačiu ir žmo- 
gaus gynėja nuo praeinamybes yra atmintis. Ji yra tai, kas 
pergali laiko slinktį nebūtin ir praeitį atkelia dabartin. 
Tai galia palaikyti žmogaus tapatybę, nes tai: galia pa- 
deryti, kad asmuo buvotų dabartyje. Ligos atveju netekęs 
atminties, žmogus subjektyviai netenka ir savos tapaty- 
bes: jo praeitis dingsta, ir jis jaučiasi esąs kažkas kitas, 
Todėl N. Berdiajevas atmintį vadina „tokiu principu, ku- 
ris veda nepaliaujamą kovą su mirtį nešančiu laiko prin- 
cipu” 28. Netekę šio principo, aną kovą pralaimime ir esa- 
me laiko nusinešami nebegrįžtamai. Atminties nebesugrą- 
žinta praeitis yra pati dingtis. Užtat niekur kitur laiko 
esmė dingti neišeina taip ryškiai aikštėn, kaip atminties 
veikloje. Atmintis yra statomasis pradas mumyse. Atmin- 
tyje apčiuopiu save savo pilnatvėje ir todėl laikau save 
savo paties rankose. Tik atmintis įgalina mane teisti savo 
praeitį arba jos išsižadant, arba ją pripažįstant bei ja di- 


341 


džiuojantis. Be atminties būtų neįmanoma jokia garbė ir 
joks gailestis ar atgaila, vadinasi, savęs paties vertinimas 
ir tuo būdu apsisprendimas, teikiant pačiam sau tokią ar 
kitokią konkrečią būseną. Be atminties žmogus būtų vi- 
siškai abuojas savo veiksmams, kurie jau yra praėję, ir 
žiūrėtų tik į ateitį, „kad viską iš naujo pradėtų“ — mintis, 
kurią J. P. Sartre'as kaip tik ir išvysto minėtoje dramoje 
„Musės“, paneigdamas gailesčio ir atgailos reikšmę prisi- 
kelti tiek asmeniui, tiek visuomenei. 

Tačiau ryžtas pradėti iš naujo, nelydimas žvilgio atgal, 
suskaldo laiką į nebesusisiekiančius trupinėlius ir tuo bū- 
du sunaikina jo pergyvenimą mumyse; pergyvenimą, ku- 
riame laikas visados esti pilnas, vadinasi, visais savo mat- 
menimis.. Rytdiena, .nebeturinti ryšio su. vakardiena, pra- 
sideda „vis iš naujo" dpgaulingu būdu, kadangi nauja gali 
būti tik santykyje su sena. Kas tokio santykio neturi, nėra 
nauja, o Ok kita. Atmintis, palaikydama sena, tuo pačiu 
grindžia ir nauja. Mes galime pradėti „vis iš naujo“ tik 
tai, kas nėra dingę, bet kas buvoja čia pat ir dabar. Šito- 
ki gi buvojimą "kaip tik ir teikia atmintis. Metafiziškai 
laikas yra neatsukamas; jo slinktis yra vienakrypte. Eg- 
zistencialiai betgi atmintis grąžina į dabartį visa, kas bu- 
vo praėję, ir visa tai dabartyje išlaiko. Augustinas, ap- 
mąstęs atmintį taip lygiai giliai kaip ir laiką, vadina ją 
„didinga begaline ertme — penetrale amplum ‘et infini- 
tum“, kurios niekas nepajėgia išsemti (Conf. X, 8). 

Ir štai šitoje ertmėje buvoja, pasak Augustino, ne tik 
„vaizdai gamtinių dalykų — kalnų, jūrų, upių, žvaigždžių — 
bet ir visa tai, ką pasisaviname iš menų bei mokslų (de 
doctrinis liberalibus), vadinasi, visa kultūra; buvoja jau 
nebe kaip vaizdas, bet kaip pats dalykas: „Aš nešioju sa- 
vyje ne jų vaizdus, bet juos pačius“ (Conf. X, 9). Visi 
kultūriniai dalykai buvoja atmintyje, pasak Augustino, 
„me taip, tarsi būčiau pasilaikęs tik jų vaizdą, o palikęs 
užu savęs (foris) patį dalyką“ (t. pl Ne! Jie buvoja at- 
mintyje patys savimi, savo turiniu: „Ne jų vaizdus randu 
„savo atmintyje, bet juos pačius ir jais naudojuos, kai tik 
noriu” (Conf. X, 10). i ` 

Tai labai modemi mintis, kuriai atstovauja, sakysime, 
ir M. Scheleris, nusakydamas ją beveik tais pačiais žo- 
džiais. Kalbėdamas apie priekaištą gailesčiui, esą atmin- 
tyje esama tik praėjusiojo veiksmo „vaizdo“, nejtaigau- 

jančio paties veiksmo ir todėl neįmanomo apgailėti, Sche- 
leris pastebi: „Atsiminimą sudaro ne tai, kad mūsojoje 

dabarties sąmonėje buvotų „vaizdas“, kuris tik vėliau 
mūsų spręsmu būtų jungiamas su praeitimi. Tikrame atsi- 
minime slypi pats praeities dalykas, pats gyvenimas ir bu- 
vojimas jame“ *7, Tai, kas yra anapus mūsų (pvz., gamta), 
buvoja mumyse iš tikro tik kaip vaizdas. Tačiau tai, kas 
yra mūsų pačių įvykdyta, buvoja atmintyje savu turiniu, 
Augustinas čia visiškai teisus. Jis tik klausia, kokiu keliu 
visi tie kultūriniai dalykai yra patekę į mūsų vidų, Jis 
ieško šio kelio mūsų pojūčiuose ir neranda, kadangi kul- 
tūriniai dalykai neturi pojūtinių savybių ir todėl negali 
būti pojūčių pagaunami ir į mūsų vidų nunesdami. Au- 
gustinui yra aišku, kad kultūra buvo buvusi ir anksčiau, 
negu jis ją pasisavino; ji tik nebuvo jo atmintyje. „Kur 
tad buvo visi šie dalykai ir kodėl, apie juos išgirdęs, tar- 
čiau: tai tiesa?" (t. p.). a 

Augustino atsakymas į šį klausimą yra platoniškas. 
Jis mano, esą kultūriniai dalykai, prieš juos pasisavinant, 
jau yra buvę pačioje besisavinančiojo asmens dvasioje, 
tik kažkur labai toli, tarsi olose paslėpti, taip kad jie nie- 


kad nebūtų iškilę į sąmonės paviršių, jei kas nors kitas, 
pvz., mokytojas, nebūtų jų savu veiksmu pažadinęs. Kul- 


tūros savinimasis esąs ne kas kita, kaip atsiminimas (anam- 
nėsis) to, kas yra buvę mūsų dvasios gelmėse-jau iš pat 
pradžios. Šiuo atžvilgiu Augustinas yra tikras platonikas. 
Tačiau jis nepastebi, kad šalia asmeninės atminties esama 
ir istorinės atminties ir kad šalia asmens -kaip atsiminimų 
nešėjo esama ir tautos kaip atsiminimų palaikytojos- bei 
ugdytojos. Atmintis yra principas, kuris sudabartina ne 
tik asmens praeitį, išlaikydamas jo tapatybę, bet ir tautos 
praeitį, kurdamas jos istoriją, nes istorija, kaip sakėme, 
ir yra praeities sudabartinimas. Tarti, kad tauta turi is- 
toriją, reiškia tarti, kad jos laikas nėra praėjęs ir virtęs 
nebūtimi, bet kad jis yra atminties susigrąžintas į dabartį 
ir tebebuvoja joje kaip neišnykes. „Atmintis yra istorijos 
pagrindas“ *, Bet kokia istorinė sąmonė, bet koks istori- 
nis pažinimas yra esmėje ne kas kita, kaip būdas, kuriuo, 
kaip Berdiajevas -pastebi, „atmintis nugali dūlėjimo dva- 
sią” (t. p.). Tai, kas atrodė esą nuo mūsų nutolę, sudū- 
lėję, išnykę, mirę, prisikelia atmintyje ir gyvena toliau. 

O vis dėlto atmintis, kaip istorijos grindėja, nėra indi- 
vidualinė atmintis. Istoriškai atsiminti yra kas kita negu 
psichologiškai atsiminti. Psichologiškai atsiminti galime tik 
tai, ką esame vienokiu ar kitokiu būdu patys patyrę. .Ta- 
čiau tautos praeitis — visi anie tolimi tolimiausi . Simtme- 

čiai — yra mūsų nepatirti bei nepatiriami jokiu būdu. Tau- 
tos istorijos plotas yra likęs anapus individualinio mūsų 
būvio. O jei vis dėlto tauta turi istoriją, vadinasi, jei 
jos praeitis tebegyvena jos dabartyje, tai reiškia, kad ana 
praeitis yra į dabartį atkelta anaiptol ne individualinės 
mano ar tavo atminties. Aš kaip Aš, kaip šis konkretus 
asmuo, nesu istorijos nešėjas. Aš esu istorinis tik todėl, 
kad buvoju bendruomenėje, būtent jos dabartyje, kurioje 
buvoja jos praeitis, apglobianti ir mane. Istorijos plotas, 
būdamas nepasiekiamas bei neaprėpiamas individualinės 
atminties, atgyja ir gyvena bendruomeninėje atmintyje, 
konkrečiai kalbant, tautos atmintyje, Aš dalyvauju šioje 
atmintyje, todėl tautos atsiminimai tampa mano atsimini- 
mais, o tautos istorija darosi mano istorija. „Aš išplečiu 
save patį, — sako K. Jaspersas, — tuo peržengiu savo paties 
būvį ir pratesiu jį į neaprėžtus laiko tolius” 8. Per tautinę 
atmintį šie toliai pasiekia mane, virsdami mano turiniu 
kaip dabartinis mano dvasios turtas. Tautos atmintimi vi- 
suomeninė praeitis darosi man dabartinė, todėl yra kartu 
ir mano praeitis. Anie tolimi. šimtmečiai yra praėję meta- 
fizinio laiko prasme. Bet jie visi buvoja manyje egzisten- 
cinio laiko prasme, kadangi per mano tautą jie buvoja 
čia pat su manimi ir manyje. Tiksliau. kalbant, aš pats 
buvoju juose ir esu jų laikomas bei nešamas, kad neding- 
čiau atsajaus laiko tėkmėje. Ne visas mirsiu tik todėl, 
kad teikiu geresniąją savęs dalį dabartimi tapusiai mano 
tautos istorijai. Nes tautos atmintimi susigrąžinta praeitis 
nebepraeina: ji gyvena tol, kol gyvena ir tauta. Tuo pačiu 
gyvenu ir aš kaip asmuo, kol esu šios nuolatinės dabarties 
dalyvis. Mirti istoriškai galiu tik tada, kai arba mano tau- 
ta miršta, arba aš pats nutraukiu savo sąmonės ryšį su 
savos tautos istorija. Tuomet individualinė mano mirtis 
yra perdėm apimlį: aš mirštu visas. Horacijaus „non om- 
nis moriar” yra galimas tik istorijos akiratyje. 


2. Tautos tradicija 


Istorija kaip tautos praeitis, gyvenanti jos dabartyje, 
yra objektyvus kultūrinis pavidalas arba, augustiniškai 
kalbant, pats daiktas, kurį tautos atmintis susigrąžino iš 
praeities ir jį saugo dabartyje. Šį tad dabartyje buvojantį 
kultūrinį tautos praeities pavidalą ir vadiname tradicija. 
Neretai — net ir mūsų pačių — žodis „tradicija“ yra su- 

prantamas gana siaurai: arba kaip atgyvenę papročiai, ar- 
ba kaip priešybė raštui. Iš tikro gi prasminė šio žodžio 
reikšmė yra žymiai platesnė. Žodis.;,tradere“ reiškia ne 
tik pasakoti, pranešti, dėstyti, bet ir ką nors patikėti, pa- 
vesti, testamentu palikti. Istorijos filosofijoje žodis „tra- 
dicija“ ir yra vartojamas šia pastarąja prasme, būtent kaip 
tautinės atminties turinys. Praeitis susiklosto tautoje tarsi 
testamentinis palikimas, vis iš naujo perteikiamas ateinan- 
čioms kartoms, kurios jį papildo savo įnašu, taip kad 
tradicija virsta nepertraukiama kultūrinio lobio kūryba. 
Tradicija yra ir veiksmas, ir išdava kartu. Kaip išdava ji 
gali būti labai sena. Kaip veiksmas betgi tradicija visados 
yra jauna, gaivi ir lanksti. Ji apgaubia visas buvusias, 
esamas ir būsimas kartas. Kaip išdava tradicija pripildo 
savu turiniu laiką ir padaro jį nebepraeinantį, nes kultū- 
rinis žmogaus laimėjimas pačių savimi nenyksta. Jis gali 
būti sunaikintas tik iš viršaus, bet ne sudilti bei išsisemti 
iš vidaus. Tradicija kaip tik ir yra kultūrinių žmogaus lai- 
mėjimų pastovumo apraiška. Ji yra laidas, kad susigrą- 
žinta praeitis visados pasiliks dabartinė. Užtat yra nesusi- 
pratimas laikyti tradiciją „atgyventais“ papročiais. Tra- 
dicija niekad nėra atgyventa, kadangi ji yra tautos kūry- 
biškumo išraiška, kuri nejaučiamai kyla, nejaučiamai esti 
perkuriama, todėl kiekvieną kartą aktuali ir gyvastinga. 

Šia prasme tradicijai priklauso visa, ką tauta yra su- 
kūrusi amžių eigoje: pasakos, dainos, šokiai, dailė, žmonių 
santykiavimo lytys, literatūra, filosofija, religija, o svar- 
biausia kalba. Visa tai eina iš kartų į kartas įvairių įvai- 
riausiais keliais. Kol tautos nemokėjo rašyti, tol savą tra- 
diciją jos perduodavo naujosioms kartoms žodžiu. Įšmoku- 
sios rašyti, jos užrašo ir pačią tradiciją bei naudoja raštą 
kaip perteikimo priemonę. Todėl nėra nė menkiausio rei- 
kalo naudoti bažnytinį skyrimą tradicijos nuo rašto: (tra- 
dicija — Šventraštis), nes rašytiniai dalykai priklauso tau- 
tos tradicijai taip lygiai kaip ir nerašytiniai. Be to, šiuos 
nerašytinius dalykus galima irgi užrašyti (muziką gaido- 
mis), nufotografuoti (fotografija yra irgi jau raštas) ar 
aprašyti ir tuo būdu perduoti toliau kaip tautos palikimą. 
Pats perdavimo būdas čia reikšmės neturi. Čia svarbu 
tik, kad tautos sukurtas lobis būtų perduodamas. Ar tėvas 
pasaką vaikui paseks žodžiu, ar perskaitys iš knygos, kiek- 
vienu atveju pasaka bus perduota. Ar jaunimas dainų iš- 
moks vakaronių metu, ar iš dainyno, kiekvienu atveju 
dainos bus perduotos. Galop net ir pats raštas juk yra tra- 

dicija. Senos kultūros tautos, pvz., arabai, graikai, kinie- 
čiai, rusai, saugo savo raštą labai stropiai, nors ne sykį jis 
yra didžiulė kliūtis šių tautų kalboms išmokti ir tuo būdu 
jų kultūrai pažinti. Tradicija yra kultūros lytyse įsikūni- 
jusi tautos patirtis; tai jos dvasia ir jos likimas. Ir ši pa- 
u esti perteikiama amžių eigoje vis toliau ir toliau. 

K. Jasperso žodžiais kalbant, ji yra tarsi kapitalas, kuris 
auga, kuris betgi gali būti ir eikvojamas * 2, 

Tuo atsakome į ankstesnį klausimą, kokiu būdu as- 
muo įsijungia į istoriją. K. Jaspersas yra gražiai pasakęs, 
kad „mes tampame žmonėmis ne biologinių paveldėjimu, 
o visados tik tradicijos turiniu“ (op. cit., p. 294). Tiesa, 
metafiziskai svarstant, esame žmonės jau pačią mūsų pra- 
dėjimo akimirką. Tačiau kaip metafizinis laikas dar nėra 
savaime istorinis laikas, taip ir metafizinė žmogaus būtis 
dar anaiptol nėra istorinė jo būtis. Kaip laikas virsta is- 
torija, tik sujungęs savo matmenis nedingstančion vieny- 
bėn, taip ir žmogus tampa istorinis, tik įžengęs ano -sąry- 
šingo laiko sritin. O įžengti Sion sritin jis gali tik -iženg- 
damas tradicijon tautinio palikimo prasme. Mano istorija 
prasideda pirmuoju mano kalbos žodžiu kaip ano palikimo 
pirmapradžiu. Paprastai tai esti motinos vardas; motinos, 
kuri pagimdė mane ne tik kūniškai, bet ir istoriškai tuo, 
kad perteikė man galimybę paveldėti tautos palikimą, be 
kurio būčiau pasimetėlis savame būvyje, kaip kad pasi- 
metėlis yra žmogus, netekęs atminties. Be kultūrinio savo 
tautos lobio niekad negalėčiau. tapti žmogumi subrendu- 
sios bei pilnutinės asmenybės prasme. Tik tada, kai da- 
lyvauju tautos atmintyje ir kai šios atminties turinys tam- 
pa mano dvasios turtu, esu žmogus kaip istorinė būtybė, 
vadinasi, ne taškas srovėje, o pati ši srovė, neaprėpiamai 
tolima savo praeitimi ir kartu dabartinė man ne: savo 
palikimu. 

Buvoti tad istoriškai reiškia būti praplėstam savu žmo- 
giškumu tiek į nebepasiekiamą praeitį, tiek į neįžvelgia- 
mą ateitį. Istorija suvisuolina asmenį. Kaip istorinė būty- 
bė žmogus yra gimęs anaiptol ne tik tais ar kitais metais. 
Ne! Jis yra išnešiotas bei pagimdytas ilgų amžių kultūri- 
nio vyksmo arba tradicijos. Kaip istorinė būtybė žmogus 
užtat nė nebuvoja tik savyje: jo būvis yra visas tautinės 
jo tradicijos plotas. Galop kaip istorinė būtybė..žmogus 
nė nemiršta dingimo prasme: jis gyvena tuose, kuriems 
perteikė tautos palikimą, kad jį neštų toliau: savo vaikuo- 
se, savo mokiniuose, savo darbuose. : DEE 

Tautinės tradicijos atžvilgiu asmuo gali elgtis dvejo- 
pai: jis gali jos laikytis mechaniškai ir jis gali ją keisti 
beatodairiškai. Pirmuoju atveju praeitis esti pergyvenama 
kaip vertės mastas, turįs likti nekeičiamas kaip ir kiek- 
vienas mastas: kas neatitinka to, ką vykdė mūsų tėvai 
ar tėvų tėvai, nesą vertinga ir todėl nepriimtina bei ne- 
puoselėtina. Šitokį nusistatymą ir iš jo kylantį gyvenimo 
būdą arba- stilių vadiname tradicionalizmu. Praeitis čia 
turi nelygstamą persvarą, o ateitis virsta tik praeities tę- 
siniu, kuris neatneša nieko naujo: pažanga išsisemia tuo, 
kad išsaugojama tai, kas yra buvę. Tokį tradicionalistinį 
gyvenimo stilių kuria ne tik atskiri asmens, ne tik atskiros 
grupės ar sektos, bet net ištisos tautos, pvz., beduinai. 
Betgi nesunku suvokti, kad. šitaip gyvenant esti suardoma 
ir istorija, ir pati tradicija. Istorija yra suardoma tuo, kad 
ji netenka laiko matmenų pilnatvės, būtent ateities.. Istori- 
ja, kaip sakėme, nėra tik susigrąžinta praeitis, bet ir pas- 
kubinta ateitis. Tuo tarpu tradicionalizme kaip tik šios pa- 
skubintos ateities nėra. Tradicionalizme ateitis atsravi tuš- 
Cu pavidalu, kadangi čia stinga žmogui ryžto kurti planų, 
kurie būtų vykdomi ateityje; kitaip sakant, čia nėra užuo- 
bėgos būsimajam laikui. O be tokios užuobėgos istorija, 
užuot buvusi tapsmas, virsta sustingusiu. būsmu. Ne vel- 
tui tad ir sakoma, kad tokios tautos, kurios gyvena grynai 
tradicionalistiniu stiliumi, istorijos iš viso neturi, nes atei- 
ties išskyrimas paneigia ` tapsmą kaip esminę istorijos 
savybę. 

Pati tradicija esti tradicionalizme ‘suardoma tuo, kad 
čia ji yra apvelkama tarsi biologiniu paveldėjimu, nekin- 
tamu bei nepraeinančiu. Tuo tarpu iš tikrųjų tradicija yra 
kūrybinis žmogaus laimėjimas, niekad nepasilaikomas ne- 
prarandamai. Kad tradicija išliktų, ji turi būti gyva ir 
uždeganti. Gyva ir uzdeganti ji betgi gali būti tik tuo at- 
vejų, kai nuolatos kyla iš ją palaikančios žmogaus 'dva- 
sios, o ne iš „taisyklių“ ar „nuostatų“. Kitaip tariant, tra- 
dicija yra gyva tik tada, kai esti palaikoma ateities švie- 
soje, vadinasi, šviesoje asmens kuriamų planų bei laukia- 
mų naujybių. Tradicija, iš kurios nelaukiama nieko naujo, 
yra nebe tradicija, o seniena: tai mirusi ir sukalkėjusi lie- 
' kana istorijos plotuose. Nuosekliai tad tradicionalizmas, 
kovodamas už tradicijos išlaikymą jos pilnatvėje, kaip tik 
šią pilnatvę suardo ir tuo būdu pačią "tradiciją galop pra- 
žudo. Sakysime, vestuviniai papročiai, kurie dabartinio 
vedybų pobūdžio neišreiškia ir yra joms pridėti tik iš 

viršaus, yra jau mirę, todėl pasmerkti išnykti kaip dirb- 
tiniai. Juokinga yra karti „piršlį melagį“, jei sužadėtinio ir 
sužadėtinės santykiuose piršlio iš viso nėra buvę. Šiuo at- 
žvilgiu tautinės tradicijos gyvybę dažniausiai pakerta iš- 
eiviai, kurie tikisi svetur išsilaikysią tuo, kad pamėgdžio- ` 
sią savos tautos papročius be ryšio su jų pačių gyvai sro- 
venančiu gyvenimu. Šia prasme nusikalsta Bažnyčios 
istoriškumui ir religinių tradicijų gynėjai, jas įamžinda- 
mi senoviniuose jų pavidaluose, praradusiuose kadaise bu- 
vusią gyvą savo prasmę. 


Antra vertus, asmuo gali tradiciją be atodairos neigti 
ir mėginti pradėt gyventi visiškai „iš naujo". Tokiu at- 
veju jo žvilgis krypsta į ateitį, ir visas jo gyvenimas virs- 
ta ištisa užuobėga to, ko dar nėra. Tokį gyvenimo stilių 
N. Berdiajevas vadina „futuristiniu gyvenimo jausmu, ku- 
ris remiasi ateities garbinimu ir yra statomas ant esančių 
akimirkų“ *!. Tai revoliucinė nuotaika, kuri sužlugdo isto- 
riją gal net dar labiau nei tradicionalizmas. Nes čia pra- 
eitis yra ne atkeliama į dabartį, bet iš viso. paneigiama: 
tautinė tradicija čia sąmoningai niekinama bei naikinama, 
nuo jos nusigrįžtant- savo vidumi ir ją slegiant iš viršaus. 
Planai gi ir užmojai yra kuriami ne kaip dabarties ir joje 
buvojančios praeities išdavos ar reikalavimai, o kaip gry- 
na viltis, kuria tikima, esa ji turėsianti kada nors įvykti. 
Jei revoliucinė nuotaika virsta visuomeniniu. sąjūdžiu ir 
prasiveržia politine revoliucija, ji gali iš tikro sunaikinti 
tradiciją lig pat šaknų ir tuo nuskurdinti tautos dvasią. 
Bet kadangi jokia santvarka negali gyventi tik viltimi, 
tai ir iš revoliucijos kilusi santvarka pradeda kurti savas 
tradicijas, kurios tačiau „esti dirbtinės, kadangi neišaugu- 
sios iš tautos vyksmo organiškai, o jai primestos iš vir- 
Saus „įsakymu“, Tokiu atveju menkaverčiai kultūriniai 
laimėjimai esti sąmoningai garbinami kaip genialūs, ir vi- 
sas gyvenimas apsigaubia melu. Komunistinių šalių gyve- 
nime tai regime visu, ryškumu ir nejaukumu. 

Laikydamas save tikrosios istorijos pradžia, o visą žmo- 
nijos ateitį suvesdamas į „priešistorę“, marksizmas ir kaip 
ideologija, ir kaip praktika yra pats didžiausias tradicijos 
priešas ir tuo pačiu esmiškai antiistorinis veiksnys. Jam 
laikas yra tuščias, ir jis mėgina pripildyti jį savais už- 
mojais ir lūkesčiais kaip gryna viltimi. Marksizmas yra 
istorinis nomadizmas, keliaujas iš tarpsnio į tarpsnį, nieko 
nesinešdamas su savimi kaip testamentinio palikimo. Ga- 

limas daiktas, kad kaip tik čia ir slypi priežastis, kodėl 
į marksizmą linksta ne vienas šviesuolis, nutraukęs ryšius 
su savos tautos tradicija ir tuo būdu virtęs dvasiniu no- 
madu. Šie dvasiniai nomadai, nebeturėdami savos istori- 
jos, glaudžiasi prie tokių ideologijų bei sąjūdžių, kurie ir- 
gi yra antiistoriniai. Marksizmas čia pasisiūlo kaip pats 
pirmasis ir pats griežtasis. Teisingai tad N. Berdiajevas 
marksizmą ir laiko nuosekliausiu, jau apšvietos metu pra- 
dėtu gyvenimo nuistorinimu *2 


3, Gimtoji kalba. 


Pagrindinė tautinė. tradicija ir tuo pačiu pagrindinė 
asmens būsena istorijoje yra kalba: istorijoje buvojame 
taip, kaip kalbame. H. G. Gadameris šiuo atžvilgiu pras- 
mingai pastebi, kad „tradicijos esmė yra buvoti kalboje 
kaip tarpininkėje“ *. Tai reiškia: kalba. perteikia mums 
tradiciją ir ją neša istorijos eigoje. Net ir nekalbantieji 
tautos praeities paminklai — dailės ar technikos dirbiniai, 
pastatai, kapai — gali būti įimti į dabartį tik juos prabil- 
džius, vadinasi, juos apsakius ar aprašius žodžiu. Be kal- 
bos visi šie paminklai neatgytų mūsų dvasioje ir todėl 
niekad nevirstų susigrąžinta praeitimi, kaip ja nevirsta 
vis dar ligi šiol neprabildinti, sakysime, Kretos raštai ir 
majų ženklai. Tas pat .yra buvę labai: ilgus amžius ir su 
hieroglifais, kol jie tebuvo nebylūs raižiniai. Kiekviena 
objektyvuota tautos tradicija virsta gyva tik tada, kai ji 
gali būti ir yra paverčiama kalba. 

Tačiau kalbos vaidmuo žmogui kaip istorinei būtybei 
tuo dar. anaiptol neišsisemia. Kalba ne tik pagelbsti su- 
prasti praeitį ir tuo būdu pergyventi istoriją sąmoningai, 
bet ji pati sudaro esminę tautos istorijos lytį. Kalba yra 
tautos istorijos išraiška, taip kad J. Lohmannas net tvirtina, 
esą „istorija gali būti suprasta tik kaip kalbos. istorija“ u 
Teoriškai kalbant, jei mums pavyktų atsekti, kaip ir kodėl 
yra kitusi mūsų kalba, tuo pačiu mums pavyktų atsekti bei 
atskleisti ir mūsų istoriją. O tai galėtų būti todėl, kad 
kalba nešasi su savimi tautos pasaulėjautą ir net pasau- 
lėžiūrą, kuri reiškiasi Visuose tautinės kultūros pavida- 
luose, tarsi šie būtų tik kalbos atmainos. Tiriant kalbos 
praeitį, savaime yra tiriamas ir tautos būvio būdas. „Tau- 
tos genijus, — pasak J. G. Herderio, — niekur kitur taip ge- 
rai neapsireiškia, kaip kalbos sąrangoje“ **, Kalboje tauta 
įkūnija savo dvasią visa jos pilnatve. Kalboje „gyvena visi 

tautos minčių turtai, jos tradicija, jos istorija, religija, 
gyvenimo nuostatai, jos širdis ir siela" (t. pl, Tos pačios 
pažiūros, gal Herderio įtaigaujamas, yra buvęs ir mūsų 
kalbos tyrėjas A. Salys. „Kalbos viena nuo kitos,— sako 
jis, — skiriasi ne tik išviršinėmis savo lytimis <...>, bet 
ir giliąja savo esme, susieta su tautos siela. Jei garsine 
lytimi tesiskirtų, seniai būtų įgyvendinta ir vienos pasauli- 
nės kalbos idėja. Kokios savimylos būtų tautos, jei savo 
ypatumą pabrėžtų kalba, kuri, kaip priemonė, tebūtų lygi 
vokiečių ar anglų gamybos dviračiui| Bet nusveria tai, 
kad tauta pati save kalboje pasako, kad kalba yra pagrin- 
dinis tautos sąvokos dėsnis, daug svarbesnis, pvz., kaip 
rasė. Kalbų skirtingumo esmę sudaro jų vidujinės sanda- 
ros skirtumai. Gretomis su skirtinga išviršine kalbos lyti- 
mi, kurią ausis girdi, eina ir ypatinga vidujinė kalbos 
lytis, kuri reiškiasi mąstysenos ir veiksenos skirtumais. 
Šita vidujinė kalbos lytis, kurioje sudėta visa tos kalbos 
turininė visuma, ir yra pats giliausias kalbos tautiškumo 
pradas. Vadinasi, kalbos yra tautiškos ne tuo ar kitu 
garsu ar žodžiu, gramatine lytimi, bet visu savo vidujiniu 
mastomuoju turiniu" 46, . 

Todel ne "kiek nenuostabu, kad tauta nė su vienu da- 
lyku nėra tiek giliai suaugusi, kaip su kalba. Kalba yra 
laidininkas, kuriuo teka į mus tautos kūryba: jos dainos 
ir pasakos, jos epas ir lyrika, jos drama, jos filosofija 
ir net jos mokslas. K. Vossleris, pavyzdžiui, teigia, kad 
„modernus gamtamokslis niekad nebūtų gimęs, jei jam 
pagalbon nebūtų atėjusios italų, prancūzų, vokiečių, an- 
glų kalbos ir nebūtų pašalinusios nevykusią lotyniškąją 
siaugę“ H Štai kodėl ir sakoma, kad kalba esanti „istorinė 
galybė" (W. v. Humboldt), kuri sujungia asmenį su jo 
tautos kultūra ligi pat šiosios gelmių. Kalba stiprina tauti- 
nį žmogaus būdą — jo elgimąsi ir jo mąstymą; ji pajaus- 

ina jo ryšį su bendruomene bei jos sukurtomis verty- 
bėmis; ji ugdo jo atsakingumą šių vertybių atžvilgiu, ska- 
tindama jas išlaikyti ir tobulinti, Žmogaus apsprendimas 
kelbai „yra toks pat savas, kaip ir vaikščioti stačiomis" 
(H. Ammann), Kaip sutrikęs vaikščiojimas stačiomis pa- 
daro žmogų invalidą fiziškai, taip sutrikusi kalba jį pada- 
ro invalidą tautiškai, o tuo pačiu ir istoriškai. 

Istoriškai kuriamosios galios tautos kalba turi todėl, 
kad jos pasisavinimas vyksta visiškai kitu, tiesiog prie- 
šingu būdu negu mokymasis svetimos kalbos. Savo „Iš- 
pažinimuose“ Augustinas pasakojasi, kad jis labai nemė- 

gęs graikų kalbos, tuo tarpu lotynų kalbą kaip gimtąją 
pasisavinęs nejučiomis, „auklių glamonėjamas, juokda- 
masis su besijuokiančiais ir linksmindamasis su bežaidžian- 
čiais" (Conf. I, 14). Vėliau, skaitydamas Vergilijų, verkęs, 
kad Didonė nusižudžiusi, Enėjui ją palikus. Ir čia pat 
Augustinas klausia: „Kodėl tad nekenčiau graikų kalbos? 
<...> Juk Homeras irgi sugeba austi tokių pasakėlių? 
O vis dėlto man, vaikui, jis buvo kartus“ (t. p.). Žvelg- 
damas atgal į lotynų kalbos savinimosi vyksmą, Augusti- 
nas pastebi vieną mūsų klausimui didžiai svarbų dalyką: 
vaikystėje jis išmoko ne lotyniškąjį žodį, bet suvokė lo- | 
tyniškuoju žodžiu tariamą daiktą. „Suaugusieji manęs ne- 
mokė, teikdami man žodžių pagal tam tikrą metodą (certo 
aliguo ordine)“ (Conf. I, 8). Kai jie vadindavę kokį nors 
daikią, tai jis girdėdavęs ne žodį, bet pagaudavęs aną 
daiktą —,,rem illam”, į kurį suaugusieji noredave atkreipti 
jo dėmesį tuo ar kitu „kūno judesiu, šia savaiminga visų 
tautų kalba“ (t. p.). Tai reiškia: vaiko sąmonėje žodis virs- 
la daikiu, o daiktas įstringa žodžio pavidalu. Todėl ir pa- 
ties vaiko norai išsiveržia žodžiais. Tiek viršinis, tiek vi- 
dinis pasaulis vaikystėje įgyja kalbinį pavidalą. Tuo būdu 
per kalbą ir pats vaikas, pasak Augustino, įžengia „gi- 
liau į judrią žmonių giminės bendruomenę“ (t. p.), kurios 
santykiai yra labai kaitūs, tačiau visados yra kalbos nusa- 
komi. Trumpai tariant, gimtoji kalba perteikia vaikui 
anaiptol ne žodžius, bet daiktus, norus, jausmus, veiks- 
mus ir santykius žodžio lytimi. Gimtojoje kalboje žodis 
iš tikro tampa „kūnu“ ir tik kaip „kūnas“ jis esti suvo- 
kiamas bei išmokstamas. Vaiko amžiuje išmokstame ne 
kalbos, bet mes išmokstame pažinti kalba nusakytą pa- 
saulį, kuriame buvojame. Pasaulis ateina į mūsų sąmonę 
kalbiškai apipavidalintas. Todėl negalima apie vaiką tarti, 
esą jis „išmoksta“ kalbėti. Vaikas kalbėti ne išmoksta, bet 
jis kalbėti pradeda — lygiai taip, kaip jis pradeda vaikš- 
čioti. Kaip vaikščioti išmoksta tik suparalyžiuotieji, taip 
ir kalbėti išmoksta tik tie, kurie vaikystėje sava kalba ne- 
kalbėjo arba vėliau ją sugadino. 

Bet štai Augustinas jau gana anksti (puerulus; Conf. 
I, 13) buvo verčiamas mokytis ir graikiškai. Tačiau grai- 
kų kalba jam buvo perteikiama jau visiškai kitokiu būdų 
negu gimtoji lotynų kalba. „Aš nemokėjau jokio (grai- 
kiškojo) žodžio, o buvau smarkiai spaudžiamas ir bau- 
džiamas, kad išmokčiau“ (Conf. I, 14). Lotynų kalbos Au- 
gustinas, būdamas kūdikis (infans utigue), irgi nemokėjo. 

Tačiau ji atėjo jam ne kaip žodžių virtinė, o kaip daiktų 
sąryšis: „Stebėdamas išmokau — advertendo didici” (t. p.). 
Tuo tarpu su graikų kalba jis susidūrė ne kaip su kalbiš- 
kai nusakytu pasauliu, bet tik kaip su tam tikra žodžių 
sąranga, kurią jis privalėjo išmokti pritaikyti pasaulio 
daiktams. Išgirdęs ar pats tardamas, sakysime, žodį „Coe- 
lum", Augustinas savaime tarė dangų kaip daiktą su viso- 
mis savo sąmonėje turimomis jo savybėmis. Išgirdęs gi 
graikiškąjį „ho uranės“, jis neturėjo jokio daiktinio ivaiz- 
džio. Tik paaiškinus, kad žodžiu „ho uranės“ graikai va- 
dina dangų, vaikas suprato šio žodžio reikšmę. Tačiau pats 
daiktas (dangus) ir toliau liko jo sąmonėje apipavidalintas 
kalbine „coelum“ lytimi. Prie šios jau turimos lyties šlie- 
josi nūn kita lytis, būtent graikiškoji kaip svetima, atė- 
jusi jau vėliau, todėl nemėgstama, kadangi kliudanti bei 
jaukianti, apsunkindama vaiko sąmonę. 

- Augustinas skundžiasi, esą jis buvęs verčiamas mokytis 
graikų kalbos, ir 'savo atgrasą šiai kalbai aiškina pedago- 
gine prievarta. Antra vertus, jis teisingai pastebi, kad 
„ir graikų vaikams! Vergilijus būtų sunkus“ (Conf. I, 
14), kadangi jis jiems būtų taip lygiai svetimas, kaip sve- 
timas Augustinui buvo Homeras. Vadinasi, ir graikų vai- 
kai turėtų būti verčiami mokytis lotyniškai, nes nė vienas 
vaikas nesimoko svetimos kalbos džiūgaudamas. Svetima 
kalba, prisistatydama nebe daikto, o žodžio pavidalu, sa- 
vaime virsta vaikui neįdomia: vaikui yra įdomus tik ne- 
žinomas- daiktas, bet ne nežinomas. žodis. Vaikas mielai 
vogroja, nes tuo būdu Us žaidžia daiktais, kuriuos taria 
ir džiaugiasi. Šitaip vaiko sąmonėje ir. susiklosto gimtoji 
kalba. Tuo tarpu svetimos kalbos žodis, ateinąs be daikto, 
reikalauja įtempti sąmonę, kad suvoktum ir išlaikytum jo 
reikšmę. Žaidimas, vyraves savinantis. imtąją kalbą, vir- 
sta darbu, mokantis svetimos kalbos. Čia ir glūdi vaiko 
atgrasa svetimai kalbai. Net ir savos tautos kalba, nepa- 
sisavinta „aukliy glamonėjimu“, esti vėliau mokomasi kaip 
svetimoji, vadinasi, dirbant, nebe žaidžiant. Todėl ir šio 
darbo vaisiai paprastai būna menkučiai. Nes svetimos kal- 
bos svarbą — net jei ši kalba būtų ir savos tautos kalba — 
suvokia tik suaugėlis. 

"Skirtumas tarp gimtosios kalbos savinimosi ir svetimos 
kalbos mokymosi kaip tik ir atskleidžia mums kalbą istori- 
nės galybės prasme. Pasisavindamas kalbiškai apspręstą 
pasaulį (ne išmokdamas eilę žodžių su jų gramatiniais san- 
tykiais!), vaikas savaime pasisavina ir šio apsprendimo 

būdą arba tąjį atžvilgį, kuriuo tauta interpretuoja — per- 
gyvena bei suvokia — pasaulio daiktus, jų veiksmus ir 
jų sąryšius. Jau W. v. Humboldtas įžvelgė, kad kalbos 
skiriasi ne tik savo garsais, bet ir vidine savo dvasia, 
kuri esanti ne kas kita, kaip tautinė pasaulio interpretacija. 
Nuosekliai tad „kiekviena kalba yra tam tikra pažiūra į 
pasaulį“ 218. Tautos žvilgis į pasaulį įsikūnija kalbos visu- 
moje ir yra perteikiamas iš kartos į kartą. Kalboje gyve- 
na bei veikia tautos vaizduotė, jos jausmai, jos protas, 
jos išmintis, jos patyrimas, sudarąs tam tikrą visumą, į ku- 
rią vaikas įgema, tuo pasisavindamas kalbinį tautos būvį. 
Ir šiuo pasisavintu turtų jis vėliau gyvena, papildydamas 
ji individualiniu savo büviu, tačiau niekad nepajėgdamas 
pralaužti pasisavintojo turto rėmų. Teisinga todėl yra så- 
kyti, kad buvojame istoriškai taip, kaip kalbame. Neš- 
damasi su savimi tautos pasaulėjautą bei pasaulėžiūrą, 
gimtoji kalba nešasi kartu ir mūsąjį būvį kaip suasmenin- 
tą išraišką pačios tautos būvio. 


4. Istorinė sąmonė 


Kai visa tai — būtent tautos praeities buvojimas tautos 
dabartyje — esti pergyvenama sąmoningai, tuomet kalba- 
me apie žmogaus isiorinę sąmonę, kuri jį ryškiai skiria 
nuo šio pergyvenimo neturinčiųjų ar jo nevertinančiųjų. 
Pagarsėjusiame savo veikale „Vakarų žlugimas“ O. Speng- 
leris pastebi, kad esama didelio skirtumo tarp to, kuris 
savo gyvenimą išskleidžia šimtmečiais, ir to, kuris jaučia 
jį kaip uždarą bei užbaigtą. Tokio jausmo valdomas žmo- 
gus istorijos neturi: „Jis neturi pasaulio kaip istorijos“ *?. 
Jis turi pasaulį tik kaip gamtą ar daugių daugiausia pa- 
saulį kaip kultūrinių kūrinių rinkinį. Tačiau jis neturi lai- 
ko matmenų vienybės ir tuo pačiu slinkties istorine pras- 
me. Kitaip tariant, kad asmuo turėtų istoriją, reikia, kad 
jis turėtų istorinę sąmonę. 

Istorinė sąmonė nėra istorinių žinių suma. Teoriškai 
galiu daug ką pasisavinti, tapdamas net praeities žinovų. 
Tačiau jei šis žinojimas ar tyrinėjimas nėra siejamas su 
mano paties likimu, jis neturi nieko bendro su istorine 
mano sąmone. Kiekvienas senovės istorijos profesorius 
pažįsta graikų ar egiptiečių praeitį geriau nei patys grai- 
kai ar egiptiečiai. Bet dėl to Graikijos ar Egipto praeitis 
anaiptol netampa jo praeitimi. Svetimo krašto praeitis nie- 

kad nevirsta istoriniu mano būviu, kadangi aš šios pra- 
eilies nesu kūręs jokia prasme ir jokiu atžvilgiu. Nei ji 
nėra mane įpareigojusi, nei aš jai nesu įsipareigojęs. To- 
dėl jos akivaizdoje laikausi abuojai, nors ją pažinčiau net 
ligi pat smulkmenų. Jos garbė ar jos gėda nėra mano 
garbė ir mano gėda. Aš nesijaučiu už ją atsakingas nei 
teigiamai, nei neigiamai. Manęs nedžiugina jos laimėjimai 
ir neslegia jos kaltės. Svetimo krašto praeitis nėra ana 
gyva srovė, kuri yra mane atnešusi į dabartį. Mane yra 
atnešusi kita srovė, būtent mano tėvų krašto praeitis. Tai 
ji yra tikroji mano būvio versmė. Todėl tik šios versmės 
sąmonė ir yra tikroji istorinė mano sąmonė. „Istorijos 
paslapčiai suprasti, — sako N. Berdiajevas,— reikia žiūrėti 
į istoriją kaip į savąją arba kaip į tai, kas yra mano is- 
torija ir mano likimas; reikia, kad aš pats įstočiau į isto- 
rinį likimą ir istorinį likimą įstatyčiau į savo paties žmo- 
giškąsias gelmes“ ©, Trumpai tariant, istorinė sąmonė yra 
tautinės praeities pergyvenimas kaip mano praeities. 

Turėdamas šią sąmonę, ir istorines savo žinias vertinu 
kitaip negu tuo atveju, kai jos man yra tik grynas „pra- 
eities mokslas". Istorinės sąmonės šviesoje praeities jvy- 
kiai ar asmens man nėra tik tolimi bei ūkanoti pavidalai, 
buvę ir praėję, gyvenę ir mirę. Jie man yra, kalbant 
K. Jasperso žodžiais, „dabarties amžinosios funkcijos“, ku- 
rios lieka visad reiklios, kadangi jos yra galų gale paties 
mano būvio funkcijos *!. Šių funkcijų šviesoje mano dabar- 
tinė kasdiena įgyja užnugarį; ji darosi man svarbi, kadan- 
gi esti įjungiama į neaprėpiamą visumą, nors pati savyje 
ji ir būtų labai smulki. Būdama betgi praeities nešėja da- 
bartyje, mano kasdiena gauna nuostabų svorį ir didžią 
vertę, nes joje atsispindi tautos palikimas. Istorija pra- 
plečia mano individualybę ne kuo kitu, kaip tik istorine 
mano sąmone arba tuo, kad jaučiuosi ne lašas, o srovė, 
ne atskiruolis, o narys, ne užbaiga, o tęsinys ir tuo pačiu 
pradžia kas kartą iš naujo. Teisingai K. Jaspersas apibū- 
dina istorinę sąmonę kaip meilę tam, kas yra buvę, net 
mazmoziui; kaip pagarbą tam, kas nesuvokiama bei neiš- 
tiriama; kaip ieškojimą net ir tolimiausių dalykų, jei tik iš 
jų kalba žmogus **. Istorinė sąmonė padaro žmogų krašto- 
tyrininku giliausia šio žodžio prasme — ne atsajam moks- 
lo, bet gyvam savo būvio reikalui. Ir kol ši kraštotyros 
sąmonė tautoje yra gyva, tol gyva yra ir tauta, ir Zmo- 
gus kaip tautietis. | 

Ne be pagrindo tad rusų istorijos filosofas P. Čaada- 

jevas (1794—1856) žmogų, neturintį istorinės sąmonės, va- 
dina pavainikiu. „Tautos,— sako jis,— gyvena giliais įspū- 
džiais, kurių yra palikę jų sieloje praėjusieji šimtme- 
čiai“ 53, Iš šių įspūdžių kyla tautos lyrika, epai, legendos, 
padavimai, įvairios idėjos bei planai (plg. p. 8), o svar- 
biausia — tasai pasididžiavimas, kuris lydi ir turi lydėti 
būsimąsias kartas. Nūn, neturėdamas istorinės sąmonės, 
žmogus buvoja taip, tarsi būtų gimęs be teisėto tėvo ir 
tuo pačiu be jam paveldėjimu priklausančio palikimo. Jis 
nežino, iš kur atėjęs, kas jam yra giminė, todėl nėra nė 
su vienu susijęs — tikras istorinis klajoklis, niekur nesąs 
namie, kadangi namai yra ne užeiga, o buveinė. Tuo tarpu 
nesant istorinės sąmonės, nėra nė buveinės pastovaus pa- 
silikimo prasme. Be istorinės sąmonės žmogus nežino, kur 
apsistoti. Jam niekas nėra sava. Jo dabartis yra tik aki- 
mirka, kuria jis šiandien, tiesa, gyvena, kuri tačiau rytoj 
jau nebebus jo. Tuo būdu jo laikas iš tikro slenka į nebū- 
tį ir ištirpsta be pėdsakų, kadangi jis nėra istorinės są- 
monės atkeliamas į dabartį ir joje išgelbstimas. 

Tai įtaigauja, be abejo, tokio klajoklio ir asmenybės 
išsivystymą, ir elgesį visuomenėje. Atitrūkęs nuo savos 
praeities, žmogus nebeturi jėgos ateičiai kurti, nes neten- 
ka šiai kūrybai medžiagos: iš dabarties akimirkų neįma- 
noma sudėlioti jokios prasmingesnės ateities. Todėl tokio 
žmogaus dabartis virsta jam našta, kuria jis mėgina atsi- 
kratyti, ją neigdamas įvairiausiais būdais. Anarchizmas pa- 
saulėžiūroje, elgesyje ir net išvaizdoje, traukimasis į getą 
įvairių sektų, būrelių, bendrijų ar net gaujų pavidalu, 
senosios kartos nepakanta, galop terorizmas, — štai isto- 
rinės sąmonės žlugimo apraiškos. „Zmogus.— pasak K. Jas- 
perso,— išėjęs iš istorijos ir įžengęs į tuštumą, gali grieb- 
tis prievartos, kad galop užbaigtų savo lūžį su istorija“ 7. 
Užuot įžvelgęs, kad tautos praeitis yra vienintelis pa- 
grindas naujam pasauliui kurti, jis šį pagrindą neigia ir 
todėl skeryčiojasi tiek žodžiu, tiek darbu, nieko nestaty- 
damas, o viską ardydamas. Ten gi, kur istorinės sąmonės 
stoka dar nedrįsta pereiti į visišką dabarties neigimą anar- 
chizmo ar terorizmo forma, ji prisiima buržuazinio gyve- 
nimo pavidalą ir virsta lėbavimu. Nes nutrūkus ryšiui su 
savo istorija, užsitrenkia durys prasmingon ateitin, ir visas 
tokio žmogaus laikas virsta tik šiandiena, kuria reikia „kuo 
geriausiai" naudotis: „Valgykime ir gerkime, nes rytoj 
mirsime“ (1 Kor 15, 32). Štai kodėl istorinė sąmonė gelbsti 
ne tik tautos palikimą, kad nenueitų vėjais; ji gelbsti ir 

patį asmenį, kad jis netaptų arba viską ardančiu vienišiu- 
mi, arba viską mėgaujančiu lėbautoju. 


Kalbant apie istorinės sąmonės vaidmenį, reikia tarti 
keletą žodžių ir apie istorijos mokslo reikšmę šiai sąmonei 
kilti bei ugdyti. Pats istorijos mokslas kaip mokslas, va- 
dinasi, kaip praeities žinių rinkimas bei tvarkymas, reikš- 
mės šiuo atžvilgiu neturi: svetimos praeities tyrinėjimas, 
kaip minėjome, jokios istorinės sąmonės negimdo. K. Jas- 
persas net regi du pavojus, kylančius iš istorijos mokslo: 
1) prarasti žmogaus istoriškumo pergyvenimą nesibaigian- 
čiame knaisiojimesi po praeitį ir 2) mėginti istorinį objek- 
tyvumą paversti tiesa visiems°®. Pirmasis pavojus kyla 
todėl, kad praeitis, kalbant Augustino žodžiais, yra „bega- 
linė ertmė“, kurioje mokslinis tyrinėjimas niekad neužsi- 
baigia. Jei betgi jis tiek skaldosi bei smulkinasi, jog vis 
labiau atsideda mažmožiams — istorinių disertacijų temos 
tai patvirtina labai akivaizdžiai, — tuomet istorijos mokslas, 
pasak Jasperso, „tik daugina atmatas (Schutt), kurių paži- 
nimas bei rankiojimas darosi beprasmis“ (t. p.). Antrasis 
pavojus kyla iš to, kad istorinis tyrinėjimas stengiasi būti 
kiek galėdamas objektyvus, niekad betgi nevirsdamas au- 
toritetingai galiojančiu visiems ir visados. „Istorinės eg- 
zistencijos tiesa, — sako Jaspersas, — niekad netampa viena 
vienintele tiesa visiems, o visad lieka tik reikmė bei ra- 
ginimas“ 55, 

Be abejo, ši reikmė gali išsigimti į romantinį praeities 
garbinimą ir sužlugdyti bet kokį objektyvumą. Tai irgi 
pavojus istorinei sąmonei, ypač tuo atveju, kai dabartis 
pasidaro niūri bei skurdi, o praeitis šviečia garbingai bei 
galingai. Bet net ir be romantikos tautos praeitis negali 
būti taip tiriama ir savinamasi, tarsi ji būtų gamtinis, šalia 
žmogaus esąs daiktas; negali todėl, kad ji visados yra ir 
mano praeitis, gyvenanti manoje dabartyje. Santykis su 
manimi pačiu praeities moksle tad ir padaro, kad istorija 
kaip mokslas visados yra daugiau ar mažiau subjektyvi 
ir kad šis jos subjektyvumas sudaro esminę jos savybę. 
Nereikia užtat jaudintis, jei svetimieji, sakysime, lenkai, 
rusai, vokiečiai, mūsų istoriją interpretuoja kitaip nei mes 
patys. Būdama žmogiškasis kūrinys, istorija savaime yra 
atvira įvairioms prieigoms ir tuo pačiu įvairioms inter- 
pretacijoms. 

Jei šie pavojai pašalinami, istorijos mokslas gali būti 
ir iš tikro yra didžiulė istorinės sąmonės parama bei atra- 

ma. Senas posakis, esą istorijos nepažįstą žmonės niekad 
neišeina iš vaiko amžiaus —, „homines istoriarum ignari 
semper sunt pueri“,— pasitvirtina gyvenime visu plotu: to- 
kių žmonių sprendimai visados turi nesubrendėlio žymių. 
Tik istorijos mokslas įgalina mus aprėpti praeitį ir pare- 
gėti joje tuos pagrindinius taškus, kurie lėmė ir tebelemia 
tautos žygiavimą laiko srovėje, Jis aštrina mūsų atsakin- 
gumą, be kurio istorinė sąmonė iš viso būtų neįmanoma; 
atsakingumą už praeitį tiek garbės, tiek kaltės atžvilgiu, 
kadangi kiekviena tauta yra ir nuopelninga, ir nuodėmin- 
ga. Istorinė sąmonė reikalauja, kad jaustumės esą nariai 
amžius trunkančios tautinės bendruomenės. Todėl ir šios 
bendruomenės žygiai — girtini ar smerktini — yra ir mūsų 
žygiai. Mes negalime nusiplauti rankų už praeities kaltes. 
jei ši praeitis yra mūsų praeitis, kaip negalime nesidi- 
džiuoti nuopelnais, kadangi jie yra ir mūsų nuopelnai. Vi- 
sa yra mūsų, ką paveldėjome iš praeities kaip savos tau- 
tos palikimą. 


Istorijos mokslas galop teikia istorinei sąmonei turinio, 
be kurio ji liktų tuščia ir todėl greitai išsigimtų į svaičio- 
jimus. Nėra nė mažiausio reikalo šį turinį plėsti ligi 
smulkmenų. Mokslinis praeities pasisavinimas yra žinovų 
reikalas. Tačiau yra būtina, kad kiekvienas tautos narys 
pažintų tautos kelią ir jo vingius tiek politikos, tiek kul- 
tūros srityje; kad būtų aiškūs šio kelio posūkiai, tu- 
réie lemiančią reikšmę — teigiamai ar neigiamai — toli- 
mesniam tautos išsivystymui. Tautinei sąmonei ugdyti 
rebūtina apsunkinti atmintį nesąryšingais faktais, nes, kaip 
P. Čaadajevas yra pastebėjęs, „kartais vienas sumaniai 
suvoktas bruožas teikia daugiau šviesos negu ištisa kro- 
nika“ 57, Istorinė sąmonė reikalauja ne atskirybių sumos, 
bet vieningos visumos, vieningo praeities vaizdo, kadangi 
kaip tik šia vienybe praeitis ir gyvena mano dabartyje. 
Istorinei sąmonei yra naudinga ne tiek istorijos mokslo 
mokytis, kiek istorijos mokslo teikiamus įvykius permas- 
tyti ir jų sąryšį įžvelgti. Istorijos mokslas yra sandėlis, 
iš kurio semiamės medžiagos savai praeičiai įsisąmoninti 
ir tuo būdu savai dabarčiai suprasti. Todėl šis mokslas ir 
turi būti kuriamas taip, kad būtų ne tik atskirų ar net 
palaidų įvykių aprašymas pagal šaltinius, bet ir šių įvy- 
kių interpretacija pagal istoriko turimą istorinę sąmonę. 
Istorijos mokslas ir istorinė sąmonė įtaigauja vienas kitą 
taip, kaip sava biografija įtaigauja joje aprašomą asme- 
ninį gyvenimą. 

III. ASMENS BUVOJIMAS 
SVETUR 


1. Išeivio tragika 


Niekas nepalieka savo tėvynės džiūgaudamas. Senieji 
kolonistai, buvę iškilmingai išlydimi kelionėn, nėra išei- 
viai tikrąja šio žodžio prasme. Jie yra greičiau savos tau- 
tos bei valstybės pratęsimas į naują šalį, jos perkėlimas 
ne kartą net į kitą žemyną, pasiliekant tai pačiai istorinei 
sąmonei ir tam pačiam politiniam ryšiui. Tik žymiai vėliau, 
kai šiose naujosiose šalyse kolonistų gyvenimas išsivysto 
tiek politiškai, tiek kultūriškai savarankiška linkme, jis 
pradeda tolti nuo tėvynės ir galop tiek nutolsta, jog se- 
nasis santykis visiškai nutrūksta, o dažnai yra net prievar- 
ta nutraukiamas, pradedant naują istoriją, o tuo pačiu ir 
naują tautą bei valstybę. Šitaip yra atsiradusios Amerikos 
ir Australijos žemynų tautos ir valstybės. 

Tačiau kolonistinio pobūdžio išeivių seniai nebėra. Šian- 
dien esama tik išeivių, kurie savo tėvynę palieka prievarta, 
išvaromi iš jos arba vargo, arba priešo. Tai arba duone- 
liautojai, arba pabėgėliai. Pirmieji ieškosi svetur geresnio 
gyvenimo, antrieji gelbstisi nuo persekiojimų ir mirties; 
pirmieji trokšta duonos, antrieji — laisvės. Negalėdami vie- 
nos ar kitos rasti tėvynėje, jie palieka šią su sopuliu šir- 
dyje, bet vis dėlto palieka, ne pratęsia ir ne perkelia sve- 
tur, kaip tai daro kolonistai. Duoneliautojai ir pabėgėliai 
viduje dažniausiai tik laikinai, iš tikro gi beveik visados 
amžinai. Retas duoneliautojas grįžta praturtėjęs, ir retas 
pabėgėlis sulaukia tokių pakaitų savo tėvynėje, jog į ją 
grįžtų kaip laisvas žmogus. Todėl pagrįstai galima teigti, 
kad šioms abiem išeivių kategorijoms buvojimas svetur 
virsta pastovia būkle. 

Ir kaip tik čia slypi pirmasis išeivio tragikos bruožas. 
Būdamas priverstas palikti tėvynę, išeivis puoselėja nuo- 
latinę viltį, kad kada nors vis dėlto jis grįš algal, sykiu 

betgi regi, kad ši viltis yra savęs paties apypulė, Je. zi 
belieka tik beprasmiškai tikėti, kad bent jo kaulai zs 
pelenai bus pargabenti tėvynėn. Beprasmiškas lukedis. "mea 
ar ne vis tiek, kur aš püvu: manęs „čia nėra“ (Lk 24, Ga 

Antra vertus, šiandien būdinga ir reikšininga yra Ger 
kad šios dvi išeivių kategorijos — duoneliautojai ir pre 
geliai — pamažu liejasi į vieną: žmonės dabar peza te- 
vynę todėl, kad politinis priešas naikina ne tik laisvę. 7 
ir duoną (plg. dabartinę Indokiniją). Ir kaip tik te Ači z 
dienų išeiviai nebėra tik pavieniai asmens ar natie ia 
grupės, o jau ištisos minios. Tėvynės padėtis išstumia m:i- 
lijonus, kurie bėga todėl, kad pasilikę vis tiek būtį Sj- 
naikinti arba bado, arba priešo. Užtat jų bėgimas, są 
nant jį su paskiruolių bėgimu, yra grynai neigiamas: = 
žengti savos valstybės sieną, danginantis į nežinią. Šis. 
esant pabėgėlių milijonams, neimanoma pasirinkti ne = 
lies, kurioje norėtum apsistoti, nei užsiėmimo, kuriam zt- 
rėtum atsidėti. Mūsų dienų išeiviai atsiduria visiškoje :2—- 
soje ir yra verčiami pasitikėti kitų tautų svetingumu Zeg 
kaip tik čia ir iškyla antrasis išeivio tragikos bruožas. 
net žymiai skaudesnis nei pirmasis. 

Kas gi yra svetingumas? J. Daniélou kreipia mūs; <= 
mesį į vieną, kaip jis sako, „nuostabų kalbinį faka”. CS. 
tent: „daugelyje kalbų žodžiai, reiškią svečią ir Dess. 
turi tą pačią šaknį“ 53, pvz., graikiškai svetimšalis vadizsai 
„xXenos“, priešiškumas —,,xenophobia“, gi svetiaguzas — 
„xenophilia”; lotyniškai svečias yra „hospes“. gi prašas 
„hostis”; lietuviškai žodis svečias reiškia ir sveti. ir svag- 
mąjį („josim į svečią šalelę"). Todėl, pasak Daničiou. sva- 
čias iš tikro yra svetimojo vardas; svetimojo, kuris 22 
priklauso mano rasei, mano tautai, mano giminei ar Sei, 
mai, kurį todėl galima pergyventi „ir kaip svečią, ir kzip 
priešą“ (t. p.). Kiekvienu atveju šis žmogus nėra VGA 
Gali jis būti priglaudžiamas ir net pavaišinamas, tačiau } 
niekad netampa vietiniu arba čiabuviu. Jis yra atejüras. 
vadinasi, svečias, kuris juo ilgiau būna, juo labiau nus- 
bosta, pereidamas galop į nekenčiamo priešo kategorij 2 
Norėdamas gi priešiškumo išvengti, jis turi nusižemi 3; 
vadinasi, elgtis, kalbeti ir mastyti taip, kaip ir SEN j 
priėmusieji. Būdamas pabėgėlis bei atėjūnas, jis vra EE 
šas, jį gi priglaudusieji yra gailestingieji. Tad jis ir priva- 
lo buvoti vargšo būsena, dėkodamas u? jam parodytą gai- 
lestingumą. Svetingumas yra elgsena vargšo akivaizAN 
ir tuo pačiu žmogaus pažeminimas. Ne du bičiuliai di 

prie vieno stalo, o vargšas atėjūnas ir nevargšas čiabuvis, 
net jei šis medžiagiškai būtų ir labai neturtingas. Svetin- 
gumas yra žmogaus atstumas nuo žmogaus ir galop žmo- 
gaus atstūmimas. Svečias ateina ir yra priimamas tik todėl, 
kad jis privalo išeili — pasak lietuviškosios patarlės: „Sve- 
teliai, susipratot ateiti, susipraskit ir išeiti". Amžinai sve- 
čiuotis reiškia tapti nepakenčiamam. Teisingai tad pastebi 
Bavarijos švietimo ministras H. Maieris: „Išeivio Jemtis yra 
būti pajuokos ir pagailos objektu... Naujojoje savo ap- 
linkoje jis esti svetimkūnis, ir jo likimas visiškai priklauso 
nuo jį priemusiojo (Gastgeber) malonės bei nuo aukšto- 
sios politikos užgaidų. Banga, kuri jį išplovė į svetimą 
krantą, gali jau rytoj nunešti jį nežinia kur" ®, 

Jei betgi išeiviai kur nors pastoviai ir įsikuria, tai čia 
pat jie esti tykomi savaimingos ar sąmoningos pastangos 
įliedinti juos į naujos šalies visuomenę ir kultūrą. Kiek- 
vienas kraštas trokšta atejünus suvirskinti. Net ir ten, kur 
svetimųjų grupės yra gausios ir kur jos turi tam tikrą 
svorį, o tuo pačiu ir tam tikrą savarankiškumą (pvz., 
Amerikoje ar Kanadoje), vis dėlto ir ten jos yra tiesiog 
iš vidaus verste verčiamos visą laiką kovoti su jliedinimu 
ir kęsti dėl to net viešą panieką. „Laiško Diogenetui“ (2 
šimtm.) autorius yra apibūdinęs krikščionis kaip žmones, 
kuriems „kiekvienas svetimas kraštas yra tėvynė, o kiek- 
viena tėvynė yra svetimas kraštas“ (V, 5). Atsiremdamas 
į šį keleivinį krikščionio nuotaikos bruožą, J. Daniėlou 
tikisi, kad krikščionis niekur nesijausiąs svetimšalis, ka- 
dangi jis visur rasiąs tėvynę, būtent „krikščioniškąją ben- 
druomene” *, Deja, po Vatikano II susirinkimo, įvedus 
gimtąją kalbą liturgijon ir platokai atvėrus vartus tauti- 
nėms lytims į bažnytinę sąrangą, ir Bažnyčia virto išei- 
viui krikščioniui svetimybe. Dabar ir Bažnyčioje išeivis 
jaučiasi esąs svetimšalis, kadangi ir Bažnyčia yra tapusi 
įliedinimo veiksniu arba anuo „tirpdinimo katilu“, nuo 
kurio pabėgėliui taip lygiai reikia gintis, kaip ir nuo poli- 
tinių ar kultūrinių svečios žemės veiksnių. Dar daugiau: 
šalia mokyklos Bažnyčia yra tapusi viena iš pirmaeilių 
nutautinimo priemonių, kadangi žmogus krikščionis trokš- 
ta turėti su ja santykių nuo pat mažumės, patekdamas tuo 
būdu — irgi nuo pat mažumės — svetimybės įtakon. Tai 
gal pats skaudžiausias bruožas išeivio tragikoje. 

Niekas svetimame krašte nenori išeivio tapatybės. Visi 
stengiasi šią tapatybę naikinti, diegiant jam kitą, tačiau, 
kaip netrukus matysime, melagingą, kuri žmogų paverčia 

istoriniu klajoklių. Manydamas įleisiąs šaknis į svetimą 
dirvą, išeivis galų gale pasijunta neturįs jokių šaknų. Gi 
kova už savas šaknis skiria jį nuo gyvenamosios aplinkos 
ir naikina pradinį šiosios svetingumą. Buvęs svečias, iš- 
eivis galop virsta tikru — bent psichologiškai — priešu tos 
visuomenės, kuri jam atvėrė duris ir padėjo išsigelbėti bei 
įsikurti. Padėka pereina į neapykantą ar mažų mažiausiai 
į abuojumą. Tai trečiasis išeivio tragikos bruožas, tampąs 
nuolatine jo būsena svetur. Nes jei išeivis nori išsilaikyti - 
nesunaikintas savo tapatybėje, jis turi atsiriboti, vadinasi, 
ištrūkti iš tų išskėstų rankų, kurios jį priėmė, kurių glė- 
byje jis betgi pradeda dusti ir galop visiškai uždūsta. 


2. Santykis su svetima istorija 


Šitoje vietoje susiduriame su išeivio būčiai lemtingu 
klausimu: ar iš viso yra įmanoma tėvynę palikti? Pirmu 
žvilgiu šis klausimas atrodo gana keistas ir net beprasmis. 
Argi milijonai įvairių įvairiausių pabėgėlių ir duoneliauto- 
jų nėra savos tėvynės palikę? Pamąsčius betgi giliau, klau- 
simas atsiskleidžia kaip esminis, kad suprastume, ką gi iš 
tikro reiškia buvoti svetur. ! 

Esame įpratę suvokti tėvynę visų pirma erdvės pras- 
me. Palikti tėvynę reiškia peržengti šios erdvės sienas. 
Tai yra ne tik įmanoma, bet ir tikra: minios žmonių yra 
savos tėvynės erdvę palikę ir atsidūrę už jos sienų. Ta- 
čiau tėvynė kaip erdvė yra tik rėmai, kuriuose gyvena 
tauta. Tam tikrą erdvės sklypelį vadinu savo tėvyne tik 
todėl, kad ten buvoja mano tauta. Tuo tarpu tautos bu- 
vojimas arba jos gyvenimas yra laikas, ne erdvė. Tiksliau 
sakant, tai laikas, vykstąs tam tikroje erdvėje. Tėvynės 
sąvokoje šie du sandai — erdvė ir laikas — susilieja į vienį. 
Bet juos galima ir perskirti. Galiu netekti tėvynės kaip 
erdvės, atsidurdamas svetur. Tai savaime aišku. Tačiau 
ar galiu netekti tėvynės kaip laiko, atsidurdamas užu jos 
istorijos? Ar istorija turi sienas, kurias galėčiau peržengti, 
pereidamas į naują laiką, kaip kad, bėgdamas nuo bado 
ar priešo, pereinu į naują šalį? 

Jei tėvynė būtų tik erdvė, šie klausimai būtų atsakomi 
savaime. Tačiau tėvynė nėra tik erdvinis gamtovaizdis, 
bet sykiu ir mano tautos gyventas bei gyvenamas laikas, 
vykstąs šiame gamtovaizdyje. Dar daugiau: erdvinis gam- 
tovaizdis virsta tėvyne lik tautos laiko arba jos istorijos 

apipavidalintas. Į tai mūsų dėmesį yra atkreipęs jau J. Gir- 
nius, aprašydamas tėvynės sąvoką: „Tėvyne kraštą per- 
keičia tautos istorija. Tauta susyja su tam tikru kraštu ne 
kitaip, kaip savo istorija, savo tame krašte pergyventu 
likimu“ (p. 133), Užtat „kraštas yra ne tik geografinė, bet 
ir istorinė sąvoka, nes jis ne tik gamtinė, bet ir žmogiš- 
koji erdvė. Per amžius telkdamas tautos kartas bendram 
gyvenimui ir būdamas tautinės civilizacijos vieta, kraštas 
tampa istorine tautos šventove. Visa istorija atsispindi 
krašte, ir kiekviena jo vieta vienaip ar antraip turi istorinę 
reikšmę. Jei ne žymiais mūšiais, tai bent darbo prakaitu 
kiekviena pėda nurodo praeitin“ D. Sutikime su geogra- 
fais, kad erdvės sankloda — upės, jūra, kalnai, lygumos, 
miškai — yra turėjusi didžią įtaką istorijai tų žmonių, ku- 
riems buvo lemta ta ar kitą gamtinę aplinką pasirinkti 
gyvenamąja savo erdve. Antra betgi vertus, turime sutik- 
ti ir su istorikais, kad istorijos eiga keičia erdvę. Saky- 
sime, lietuviškasis Mindaugo laikų gamtovaizdis tikriau- 
siai nebuvo toks, koks yra šiandien. O jei Lietuva yra va- 
dinama kryžių šalimi, tai ji ja, be abejo, nėra buvusi Vy- 
tauto metu. Kryžius, dar neseniai buvęs toks būdingas 
Lietuvos gamtovaizdžiu, yra aiškus istorijos padaras. Tą 
patį reikia tarti ir apie pastatus, vietoves, miestus, kaimus, 
kelius, net apie laukus ir miškus. Tai medžiaginė tėvynės 
pusė, 

Dvasinė jos pusė irgi yra istorijos kūrinys, pradedant 
kalba ir baigiant visuomenine santvarka. Tai žinojo ir 
ankstesnioji lietuvių karta, kuriai senosios Rusijos vieš- 
patavimo laikais teko mokslus eiti svetur. Sakysime, arkiv. 
J. Matulaitis viename savo straipsnyje (1896 m.) kelia 
klausimą, kas yra tėvynė, ir atsako: „Ar tiktai toji žemė, 
kur mes gimę? Ne, bet pirm visko jos dvasiški turtai, jos . 
tiesos, laisvė, papročiai, padavimai ir toji kalba, kurios 
mus Motina išmokino, ir tie broliai, tarp kurių gyvename, 
ir toji katalikų tikyba, kurią mums po savo galvos tėvai 
paliko" P. Trumpai tariant, tėvynė yra istorijos sukurta 
lautos buveinė. Ji apima ir erdvę, ir laiką, kurio eigoje 
kinta erdvė ir gema dvasiniai veikalai kaip šios erdvės 
turinys. Užtat tėvynei suprasti vienos geografijos nepa- 
kanka. Jai -reikia ir istorijos. Net žymiai daugau istorijos 
negu geografijos. er 

Jei tad tėvynė yra erdvės ir laiko junginys, tai apie 
pasitraukimą iš jos tegalima kalbėti tik erdvės atžvilgiu, 
nes tik erdvės sienas galima peržengti ir tik į naują erdvę 

galima patekti. Tuo tarpu istorijos sienų peržengti nega- 
lima ir į naują istoriją pereiti neįmanoma. Juk kas gi būtų 
ši nauja istorija? Ne kas kita, kaip istorija tos tautos, 
kurion esu priimtas kaip svečias, vadinasi, kaip atėjūnas. 
Be abejo, man yra suteikta teisė buvoti čia nuolatos, čia 
dirbti, gimdyti bei auginti vaikus ir galop mirti. Beta 
kokiu būdu atejünui — jo vaikams ir vaikų vaikams — 
svetimo krašto istorija galėtų tapti savąja? Kokiu gi būdu 
jis galėtų „iškeliauti“ iš savos tautos istorijos ir pereiti į 
kitą istoriją? - 

Pasakojama, kad po pastarojo karo vienas vokietis 
atsisakęs vokiškosios pilietybės ir prisiėmęs angliškąją. 
„Ką tu tuo laimėjai?“ — paklausęs draugas naująjį „anglą“. 
„Tuo aš laimėjau Antrąjį pasaulinį karą“, — atsakęs šisai. 
Tai prasmingas juokelis, kuris gana vaizdingai parodo, 
kaip neįmanoma kitų tautų istorijos padaryti savąja. An- 
glai iš tikro laimėjo Antrąjį pasaulinį karą, o vokiečiai jį 
pralaimėjo. Tačiau ar anglų pilietybės prisiėmimu vokietis 
išsijungia iš pralaimėtojų ir pereina laimėtojų pusėn? Kiek- 
vienam aišku, kad ne! Nei jis pats, nei jo vaikai ar vaikų 
vaikai, net jei ir būtų jie gimę Anglijoje, niekados negalės 
savintis anglų istorijos taip, kad galėtų tarti: mūsų Ha- 
beas Corpus, mūsų Šekspyras, mūsų Byronas, mūsų kara- 
lienė Victoria, nes tokia kalba būtų paprasčiausia netiesa. 
Tai būtų pastangos istorinę sąmonę grįsti melu. Ir tai 
tinka ne tik minėto juokelio vokiečiui. Tai tinka ir tiems 
lietuviams, kurie, apsigyvenę ar gimę Amerikoje, jaučiasi 
esą „amerikiečiai“: ir jie yra „laimėję“ Antrąjį pasaulinį 
karą. Tai tinka visiems išeiviams visuose kraštuose. 

Vokiečių teologė ir germanistė D. Sölle yra gražiai 
pastebėjusi, kad „aš nesibaigiu ten, kur baigiasi mana 
rankos, ir aš neprasidėjau ten, kur gimiau“ 3. Tai mintis 
teiginio, kurį randame ir K. Jasperso filosofijoje: „Savo 
kilme aš esu istorinis, kadangi niekad negaliu pradėti iš 
pradžios“ bi. Nes istorija ir pradžia išskiria viena kitą. 
Kas jaučiasi esąs istorijoje, tas nepradeda iš naujo. Pra- 
dėti iš naujo reiškia paneigti tai, kas yra buvę. Savos 
istorijos išsižadėjimas ar jai abuojumas kaip tik ir yra ana 
apgaulinga pastanga baigtis su savo rankomis kaip ap- 
čiuopiamos erdvės prasmeniu („esu tas, kur esu“) ir pra- 
sidėti ten, kur išvydome pasaulį („esu tas, kur gimiau“). 
Tokią pastangą K. Jaspersas vadina „troškuliu būti be 
istorijos — Wille zur Geschichtslosigkeit“ ir laiko ją „akla 
visumai“ %, Žmogui atrodo, kad istoriniai ryšiai esą ne- 

svarbūs, kad jis vienas kaip individas pajėgiąs susidoroti 
su savo būkle dabartyje, tarsi ši dabartis būtų be praeities, 
vadinasi, gryna pradžia, o nebe tęsinys. Tai neištikimybė 
sau pačiam, kadangi ji yra neištikimybė savai kilmei, sie- 
kiančiai neaprėpiamus savo tautos amžius. „O kas, — pasak 
K. Jasperso,— nėra ištikimas sau pačiam, tas nebus nie- 
kam ištikimas“ 6%, | 
Neištikimybė istorijai kaip savai kilmei ir padaro, ka 
žmogus virsta istoriniu klajokliu, keliaujančiu „į bedugnę 
tuštumą“ (K. Jaspers). Jungdamasis į naują istoriją, jis 
aiškiai jaučia ir net žino, kad tai melas, kad jokios nau- 
jos istorijos jis turėti negali. Gi nutraukdamas ryšius su 
sava istorija, jis pradeda gyventi neištikimojo būsena sau 
pačiam. ir apsiriboja akimirkos reikalais arba tuo, kas yra 
„aktualu“. Asmeninis apsisprendimas būti tos ar kitos 
tautos nariu — ši tariama „laisvė“ apsispręsti vilioja šian- 
dien ir mūsiškius ř— čia nieko nepadeda, kadangi toks 
apsisprendimas turi turėti istorinį užnugarį. Jo nesant, ap- 
sisprendimas lieka be turinio ir todėl netenka reikšmės, 
virsdamas savavališku veiksmu, kuris iš tikro dažnų daž- 
niausiai esti ne kas kita, kaip meilikavimas svetimiesiems 
kokios nors naudos, paprastai profesinės, dėlei. Be istori- 
nio užnugario apsisprendimas būti tos ar kitos tautos 
nariu įgyja nevertės pobūdį, nes apsispręsti už vieną tau- 
tą visados reiškia apsispręsti prieš kitą tautą. Kai lietuvis 
apsisprendžia būti amerikiečių, braziliečiu, kanadiečiu ar 
vokiečiu, tuo pačiu jis apsisprendžia nebūti lietuviu. Tai 
ir yra neištikimybė savai istorinei kilmei arba šios kilmės 
paneigimas, o tuo pačiu neištikimybė ir sau pačiam arba 
tikrosios tapatybės paneigimas. Dorinės nevertės toks ap- 
sisprendimas įgyja todėl, kad čia žmogus sąmoningai nei- 
gia tai, kas esąs, ir tuo pačiu meluoja sau pačiam ir ki- 
tiems. Asmeninis apsisprendimas yra reikšmingas tik tuo 
atveju, kai jis yra įsisąmoninimas to, kas jau savaime yra: 
tai istorinės sąmonės prašvitimas, Istorinę gi sąmonę gali- 
ma turėti tik ryšium su sava, niekad ne su svetima istori- 
ja. Svetimą istoriją galima tik išmokti, bet ne ja gyventi. 
„Nors aš — sako K. Jaspersas, — būdamas istoriškai sąmo- 
ningas, ir galiu imtis bendrauti (in Kommunikation treten) 
su svetima istorine sąmone, betgi aš negaliu nei į kitus 
perkelti to, kas ašen esu, nei pats perimti svetimybės jos 
pagrinduose“ %, Tai gili pastaba, galinti būti gaire visiems 
išeiviams visuose kraštuose. 
Ši lemtinga išeivių klaida yra paprastai daroma todėl, 

kad jie dažnai neskiria istorijos nuo kultūros. Kultūra, bū- 
dama „visa tai, kas protu ir kūnu sukuriama ir perduoda- 
ma ateinančioms kartoms“, ir apimdama „visas gyvenimo 
sritis“ ®, pasisiūlo išeiviui pirmiausiai, jam atkeliavus į 
svečią šalį. Ir jis privalo ją pasisavinti, jei nori šioje ša- 
lyje pasilikti. Jis privalo išmokti svetimos kalbos, pažinti 
jį priglaudusios visuomenės santvarką ir socialinį, moksli- 
nį, meninį jos veikimą; jis privalo gerai pasiruošti savai 
profesijai ir sąžiningai ją vykdyti. Trumpai tariant, išeivis 
privalo tapli dvikalbis ir dvikullüris. Tai būtina sąlyga ne 
tik įsikurti, bet ir pačiam kurti. „Išeiviška patirtis, — tei- 
singai kalbėjo T. Venclova IV PLJS kongrese — žmones 
praturtina, išplečia jų akiratį, tuo stiprindama kūrybingu- 
mo dvasią“ 70. Tai tinka ne tik pirmajai, bet ir visoms 
kitoms išeivių kartoms, kurioms tenka buvoti svetur. Šia 
prasme išeivio būsenos kaip „dar nepraregėtos privilegi- 
jos“ (kun. St. Yla) apibūdinimas yra labai tikslus. 

Vis dėlto svetimos kultūros prisiėmimas ir gilus jos 
pažinimas dar anaiptol nepadaro žmogaus šią kultūrą su- 
kūrusios ir tebekuriančios tautos nariu, nes kultūra yra 
ilgo vyksmo ir tautos istorijos vaisius. Protestantų dogma- 
tikas E. Brunneris vadina kultūrą „istorijos nuosėdomis ir 
istorinio žmogaus išraiškos priemonėmis bei jo pėdsa- 
kais“ ^, Mes galime anas nuosėdas pažinti ir jas pasisa- 
vinti; mes galime anais pėdsakais ir patys vaikščioti. Bet 
mes negalime būti ėję su anų nuospaudy bei pėdsakų au- 
toriumi tauta kuriamojo vyksmo keliu, kadangi jis eina 
šalia mūsų kaip ne mūsų kelias. Nuosekliai tad ir pėdsa- 
kai, palikti šiame kelyje, nėra mūsų pėdsakai. Išeivio gy- 
venamosios šalies kalba nėra jo kalba, tos šalies mokslas, 
menas, visuomeninė santvarka (monarchija, demokratija, 
diktatūra) nėra jo mokslas, nėra jo menas, nėra jo visuo- 
menės sąranga. Būti atvykusiam į tą ar kitą šalį ar joje 
gimusiam dar nereiškia būti atvykusiam į šios šalies isto- 
rija ar gimusiam iš jos istorijos. Svetima istorija niekad 
nėra ir negali būti mano kilmė, todėl šios istorijos nuo- 
sėdos bei pėdsakai arba kultūra, mano pažinta bei pasisa- 
vinta, nepadaro manęs kilusio iš anos istorijos. O jei esu 
svetimšalis istoriškai, tai tuo pačiu esu svetimšalis ir łau- 
Liškai, nepaisant, kad gyvenamojo krašto kultūrą pažin- 
čiau net ligi jos gelmių ir ja naudočiausi net geriau negu 
čiabuviai. Nes tik istorija kuria tautą, ir tik manos istori- 
jos tapatybė tautos istorijai padaro mane tos ar kitos tau- 
tos nariu. O asmeniškai apsispręsti už svetimą istoriją 

reikštų apgaudinėti patį save, kaip save apgaudinėjo anks- 
čiau minėto juokelio vokietis, manydamas anglų pilietybe 
„laimėjęs“ Antrąjį pasaulinį karą. Ši apgaulė yra labai 
patraukli, todėl ne vienas esti jos viliojamas ir ‘galop 
suviliojamas. Ir mūsų jaunimo keliamas savos tapatybės 
klausimas yra esmeje ne kas kita, kaip šios vilionės pa- 
sekmė. 

Į ankstesnį tad klausimą, ar galima savą tėvynę iš viso 
palikti, reikia atsakyti dvejopai. Tėvynę kaip erdvę palikti 
galima, ir ją yra palikę milijonai. Tėvynės kaip istorijos 
palikti negalima, kadangi negalima išeiti iš laiko. Žmogaus 
gi laikas visad yra istorija. Išeiti iš tėvynės kaip istorijos 
reikštų išeiti iš vieno buvusiojo laiko ir įeiti į naują bu- 
vusįjį laiką arba į svetimos šalies istoriją. O tai yra ne- 
įmanoma, nesunaikinus paties savęs. Kas tai mėgina, neten- 
ka bet kokios istorijos: paneigęs savąją ir negalėdamas 
prisiimti svetimosios, toks žmogus virsta istoriniu klajoklių, 
nežinodamas galop, kur apsistoti. Išeivių aistra „gerai įsi- 
kurti“ yra šios klajoklinės būsenos išraiška. „Geras gyve- 
nimas“ turįs atstoti prarastą įsišaknijimą savoje istorijoje. 
Tačiau šis nevykęs pakaitalas kaip tik ir yra pats pavo- 
jingiausias išeivių duobkasys. . 


3. Tremties sąmonė 


Kokia tad nuotaika gyvena ir privalo gyventi išeivis, 
nenorėdamas tapti trąša svetimai žemei? Koks jausmas turi 
jį lydėti, savinantis svetimą kultūrą ir sueinant į santykius 
su tais, kurie jį priėmė kaip svečią ir kurie vėliau mėgina 
padaryti jį „savuoju“? Šis klausimas kyla ne tik mūsų 
laikais. Jis kilo ir izraelitams, ištremtiems į Babilonija. Ir 
turbūt nėra pasaulio istorijoje geresnio į jį atsakymo, kaip 
šių Babilonijos tremtinių. Babiloniečių prašomi pagiedoti 
ką nors iš savo giesmių, izraelitai atsakė: „Kaip mes gali- 
me giedoti Viešpaties giesmių svetimoje šalyje?" Šimtas 
trisdešimt šeštoji psalmė yra išlaikiusi šį atsakymą ligi 
mūsų dienų pridurdama, esą izraelitai sukabinę savo mu- 
zikos instrumentus Babilono upės krantų karkluose, sė- 
dėję ant šių krantų ir verkę, prisimindami prarastą Sioną 
(plg. Ps 136, 1—4). ` 

Be abejo, tai nereiškia, kad Izraelis būtų šitaip elgęsis 
visą tremties metą (apie 70 metų). Pranašas Jeremijas 


366 


Viešpaties vardu įsakinėjo.tremtiniams statytis namų, veis- 
tis sodų, vesti bei tekėti, gimdyti vaikų, didėti, ne mažėti 
(plg. Jer 29, 5—7). Tremtis anaiptol nėra tapati neveikliam 
liūdesiui. Priešingai, tremtiniai ir svetur turį būti kūrybiš- 
kai veiklūs, kad apsirūpintų ir išsilaikytų, savo skaičiumi 
net augdami. Tačiau jie neprivalą pamiršti, kad jie buvoja 
svetur: yra iš kitur atvykę ir todėl neprivalą, kaip tas pats 
pranašas Jeremijas pabrėžia, garbinti svetimų dievų, va- 
dinasi, susilieti su čiabuviais, kadangi „svetimi dievai", 
tapę „savais dievais“, labiausiai pririša tremtinį prie tos 
tautos, kurios dievus jis garbina (plg. Bar 6, 2—72). Jaus- 
mas, kad kraštas, kuriame augau, mokiausi, dirbu, vis 
dėlto yra ne mano tėvynė, kad jis man yra svetimas gi- 
liausia žmogiškąja prasme, kad jame esu radęs tik prie- 
glaudą, o ne tikrąją savo pastogę, — šis jausmas ir sudaro 
išeivio būsenos esmę, būsenos, kurią vadiname tremtimi. 

Tačiau kodėl tremtimi? Juk ne visi išeiviai yra tremti- 
niai tiesiogine šio žodžio prasme. Išeivių esama įvairių 
įvairiausių: kolonistų, duoneliautojų, nuotykininkų, diplo- 
matų, įmonių atstovų, tyrinėtojų ir t. t. Visi jie yra, tiesa, 
palikę savo tėvynę, tačiau laisvu savo pačių noru, Trem- 
tiniais gi turėtų vadintis tik tie, kurie yra buvę iš savos 
šalies išstumti — nebūtinai fizine prievarta, kaip, sakysi- 
me, A. Solženicynas, bet ir moraline, nepakęsdami savo 
krašte esančios visuomeninės santvarkos, kaip pastarųjų 
metų išeiviai iš Lietuvos ar apskritai iš Sovietų Sąjungos. 
Vis dėlto ir šis fizinis ar moralinis išstūmimas liestų tik 
juos pačius. Jų gi vaikai ar vaikų vaikai, gimę bei augę 
jau svetur, nebebūtų tremtiniai, kadangi jie iš savo tau- 
tos erdvės nei patys nėra iškeliavę, nei ko nors — tiesio- 
ginio pavojaus gyvybei ar nepakeliamos santvarkos — 
nėra buvę išstumti. Todėl atrodo, kad išeivius reiktų skirs- 


tyti į dvi kategorijas: laisvai iškeliavusiuosius ir išstum- 


tuosius ir tik šiuos pastaruosius — ne jų vaikus ar vaikų 
vaikus — laikyti ir vadinti tremtiniais. Tokiu atveju trem- 
tinio kategorija būtų tik laikina: ji tetruktų tik tol, kol 
gyvena pirmoji išstumtųjų karta. Tik jai tetiktų ir ana 
tremties nuotaika, kurią randame izraelitų būsenoje ant 
Babilono upės krantų. 

Daugeliu atvejų šitoks išeivių rūšiavimas yra pagrįs- 
tas. Jei žvelgiame, pavyzdžiui, į anglų, italų, prancūzų, 
vokiečių išeivius Afrikon, Amerikon ar Australijon, turi- 
me sutikti, kad jie visi, išskyrus gal vieną kitą asmeninę 
išimtį, priklauso laisvai iškeliavusiųjų kategorijai. Tik 

Italiją valdant fašizmui, o Vokietiją nacionalsocializmui, 
yra buvę ištremtųjų ar išstumtųjų italų ir vokiečių, kurių 
dauguma betgi po karo grįžo atgal į demokratėjančius 
savo kraštus. Tą patį reiktų tarti ir apie mūsų, lietuvių, 
išeivius tarp pastarųjų dviejų pasaulinių karų. Ir jie yra 
buvę laisvai iškeliavusieji. Sąmoningai sakome „yra bu- 
ve”, kadangi šiandien, kaip netrukus matysime, ir jų pa- 
dėtis yra griežtai pasikeitusi. 

Tremties sampratą svarstant, dažnai lieka nepastebėtas 
ir todėl neatsakytas vienas klausimas: ar paliktos šalies 
padėtis neįtaigauja išeivio būsenos svetur? Konkrečiai kal- 
bant, ar šiandien lietuviui gyventi svetur yra tos pačios 
prasmės dalykas, kaip anglui, italui, prancūzui, vokiečiui, 
su kuriuo lietuvis mokosi toje pačioje mokykloje ar dirba 
toje pačioje įmonėje? Ar du kaimynai, namų savininkai, 
lietuvis ir vokietis, šiandien yra toje pačioje būklėje, gy- 
vendami, sakysime, Kanadoje? Trumpai tariant, ar išeivių 
padėtis yra ta pali, kai jų tauta yra laisva ir kai jų tauta 
yra svetimųjų pavergla? Net ir giliau šio klausimo nena- 
grinėjant, yra savaime aišku, kad ši padėtis anaiptol nėra 
ta pati, Būti išeiviu, tėvynei esant laisvai, ir būti išeivių, 
esant tėvynei priešo užgrobtai, nėra tos pačios prasmės 
bei reikšmės būsena. Šalia lietuvio mokąsis ar dirbąs an- 
glas, italas, prancūzas, vokietis buvoja svetur visiškai 
kitoje padėtyje ir todėl yra persunktas visiškai kitos nuo- 
taikos negu lietuvis, nors jie visi būtų gimę toje pačioje 
svečioje šalyje, ten augę ir gyventų toje pačioje aplin- 
koje.— Kodėl? 

Kol tėvynė yra laisva, tol galima gyventi svetur įvai- 
riu pagrindu, tačiau tėvynės vartai mums yra visados at- 
viri visokeriopa prasme — ir kultūrine, ir geografine. Ar 
mes kada nors pro šiuos vartus žengsime, priklauso nuo 
mūsų pačių, todėl ir neturi reikšmės objektyviai mūsų 
padėčiai tarp svetimųjų. Tėvynei esant laisvai, mes esa- 
me svetur ne kaip priglaustieji ar svečiai, bet kaip laisvai 
atkeliavusieji, todėl galį laisvai ir iškeliauti. Tėvynei esant 
laisvai, nėra skiriamosios sienos tarp jos ir mūsų. Ta pati 
istorija jungia mus su mūsų tauta, nors erdve ir būtume 
toli nuo jos. Tačiau erdvės nuotolis, kaip anksčiau sakyta, 
nesukuria laiko nuotolio, vadinasi, neišjungia mūsų iš 
mūsų istorijos, jei tik mes patys iš jos neišsijungsime, 
apgaulingai tikėdamiesi įeisią į svetimą istoriją. Todėl 
tėvynės laisvės atveju joks išeivis nėra tremtinys. Jis yra 
tik tautietis, gyvenąs užsienyje, arba nebe tautietis, jei 

yra išsižadėjęs savos istorijos su jos tradicija, kalba, pra- 
eities samone. Tevynes laisves atveju apie tremties PIO- 
blema iš viso kalbėti netenka. Būdami Lietuvoje, apie ją 
nė nekalbėjome. 

Padėtis betgi pakinta, tėvynei laisvės netekus. Tą va- 
landą, kai tėvynė svetimųjų yra pavergiama, tarp išeivių 
ir jų tautos įsiterpia pavergėjas priešas ir sukuria užtvarą, 
kurios įšeivis negali peržengti, nenusilenkdamas — vienaip 
ar kitaip — pavergėjui ir tuo būdu nepripažindamas — 
bent simboliškai — paties pavergimo. Kai šalis yra paverg- 
ta, nutrūksta laisvas santykis tarp išeivio ir jo tautos: 
išeivis atsiduria užu tėvynės pačiu tėvynės pavergimo 
veiksmu, kuriuo jis esti tiesiog išmetamas arba paskelbia- 
mas išmestu, nors ir ne visados oficialiai. Tėvynės siena 
pasidaro ne tik politinė siena, skirianti vieną valstybę nuo 
kitos, bet ir prievartinė užtvara, perskelianti tautą į dvi 
nebesusisiekiančias dalis: tėvynėje ir svetur. Svetur buvo- 
janti dalis yra atplėšiama nuo tautos, gyvenančios tėvy- 
nėje. Atsitiktinis santykis su tėvynėje esančia tauta virsta 
malone, priešo teikiama ar neteikiama. Ir tai tinka visoms 
išeivių kategorijoms, nes visų jų santykis su kraštu jo 
pavergimo atveju pasidaro vienodas: visi nelenkame tė- 
vynės, O kaipgi vadinsime žmogų, prievarta netekusį tė- 
vynės, jei ne iremliniu, nors jis savą šalį ir būtų palikęs 
laisvai arba gimęs bei augęs svetur? Nuosekliai tad kiek- 
vienas svetur gyvenąs išeivis, užgrobus priešui jo šalį, 
virsta tremtiniu. Tėvynės laisvės netekimas yra toks di- 
džiulis įvykis, jog jis perskverbia visą išeiviją ligi pat 
tolimiausių jos kartų, todėl keičia jos padėtį ligi pat jos 
būvio gelmių. Žmogus, buvęs paprastas išeivis, staiga 
virsta ištremtuoju. Pavergto krašto akivaizdoje išeivio ir 
tremtinio sąvokos susilieja. 

Todėl tremties esmę sudaro ne mūsų santykis su gyve- 
namuoju kraštu — pasilikti jame ar tikėtis grįžti; ne būdas, 
kaip palikome tėvynę — laisvai iškeliavę ar išstumti pa- 
vojų; ne vidinis jausmas — jaustis ar nesijausti tremti- 
niu; iremties esmę sudaro išeivio santykis su jo tėvynės 
laisve. Kol palikta šalis yra laisva, tol kiekvienas svetur 
gyvenąs tėvynainis yra tik paprastas išeivis — laikinas ar 
nuolatinis, atvykęs tiesiog iš tėvynės ar gimęs svetur. 
Tačiau kai palikta šalis laisvės netenka, tai kiekvienas 
svetur gyvenąs tėvynainis savaime virsta tremtiniu: tai 
objektyvi jo būsena, kurią jis kaip tik ir privalo padaryti 
sąmoningą, kurdamas tuo būdu savyje tremties sąmonę 

kaip vienintelį teisingą nusistatymą savo būvio atžvilgiu, 
Nes žmogų padaro tremtinį ne jo pergyvenimas, kurį jis 
puoselėja gyvenamajam kraštui, net jį pamildamas, bet 
prievariinis jo alitvėrimas nuo palikios tėvynės. Ir kol šis 
atitvėrimas trunka, tol trunka ir tremtis su visa savo bū- 
sena. Tad ir šiuo atžvilgiu tremtis dažniausiai yra tik lai- 
kina kategorija, kadangi neretai pavergtas kraštas vėl iš- 
silaisvina. Tačiau ji yra laikina ne todėl, kad išmiršta pir- 
moji ištremtųjų ar išstumtųjų karta, o todėl, kad su tė- 
vynės išsilaisvinimu baigiasi prievarta nutrauktas santykis 
su tėvyne. Išsilaisvinimo atveju tėvynės vartai vėl atsi- 
daro. i ' l 

Tėvynės pavergimas grindžia bei palaiko tremties są- 
monę visuose išeiviuose, nežiūrint, kaip jie būtų svetur 
atsidūrę ir kaip jie čia jaustųsi. Nes nesijausti tremtiniu 
tėvynės nelaisvės akivaizdoje reikštų nepergyventi bei ne- 
įsisąmoninti tautinės dramos ir neatveikti į tautos nelaimę. 
Tai reikštų būti jau iškritusiam iš savos istorijos ir jau 
virtusiam istoriniu klajokliu. Klausimas, ar tautos paver- 
gimas yra smūgis ir man pačiam, yra pats tikrasis mastas 
suprasti, ar dar esame suaugę su sava istorija, ar jau 
pradedame būti neištikimi savai tautai, o tuo pačiu ir 
sau patiems. Tai klausimas, kurį kiekvienas išeivis priva- 
lo kelti tuo atveju, kai jo tėvynė yra priešo užgožiama. 
Mums šis klausimas šiandien yra tiesiog degantis, ir nuo 
vienokio ar kitokio į jį atsakymo priklausys, ar liksime 
įsišakniję savoje istorijoje, turėdami tvirtą po kojomis pa- 
grindą ateičiai, ar tapsime bešakniais ir iš lėto sunyksime 
patys savyje, išnykdami svečios šalies sūkuriuose. As- 
mens ir istorijos neperskiriamas ryšys gal niekur kitur 
neišeina tiek ryškiai aikštėn, kaip atsakyme į šį klausi- 
mą. Tremties sąmonė yra aukščiausia šio ryšio viršūnė ir 
tuo pačiu mūsų tolimesnio likimo sąmonė. 


UŽSKLANDA 


Santykis tarp asmens ir istorijos yra pati skaudžiausia 
išeivijos vaikų ir vaikaičių problema. Tačiau ši problema 
tegali būti išspręsta ne tapus žmogumi be istorijos, vadi- 
nasi, ne ieškantis savo ateities svetimoje istorijoje, bet tik 
įsiglaudus į tą istoriją, kurią pačiomis savo dvasios gel- 
memis galime ir privalome vadinti sava istorija. O kurią 
istoriją galime šitaip vadinti, nurodo mums ne nauda, ne 
poaukščio siekimas, ne gyvenamojo krašto — įo kultūros 
ir visuomenės — megimas, bet tai, kas mane amžių eigoje 
yra atnešę į dabartį ir pagimdę kaip istorinę būtybę. Tik 
savos praeities kaip kilmės bei šaltinio pažinimas bei pri- 
pažinimas yra kelias išlikti „asmeniui istoriniu žmogumi, 
negyvenant savoje tėvynėje. Jokia svetima praeitis tokios 
gelimybės nesukuria ir negali sukurti. Kas ja vaduotųsi, 
nuistorintų save ir pasinertų į tokių pat nuistorintų būty- 
bių bevardę minią. Tik aiški ir ryžtinga savos istorijos 
sąmonė gelbsti išeivį iš šio žudančio klystkelio. Tik ši 
sąmonė parodo tikrąją asmens tapatybę kaip nenutrūks- 
tamą jo santykį su sava praeitimi. Todėl ir mūsų lietuviš- 
kojo jaunimo sieloje kilęs ir tebegyvas tapatybės klausi- 
mas galės būti išspręstas tik apmastant savo ryšį su sava 
istorija. Niekas šiandien nėra tiek aktualu, kaip šitoks 
apmąstymas — tiek asmeninis, tiek viešas įvairių svarsty- 
bų Bus 

i studija ir norėtų būti tiek paskata, tiek įnašas to- 
kioms svarstyboms. 

RETESNIŲ ŽODŽIŲ 
PAAIŠKINIMAS 


akivaizdybė — savaime aiškus dalykas arba ir pats aiškumas 
(evidencija), pvz., akivaizdybė nereikalinga įrodymų, pa- 
tyrimas yra akivaizdybės šaltinis. 

apimlus — daug ką apimąs, platus, erdvus, toli siekiąs; pvz., jo 
išsilavinimas yra nuostabiai apimlus. 

apraiška — tai, kas konkrečiai tuo ar kitu būdu reiškiasi; pvz., 
kūno temperatūros kilimas yra ligos apraiška. 

atitikmuo — kas atitinka kitą ar tolygu kitam; pvz,, svetimžodžio 
„anarchoretas“ lietuviškasis atitikmuo yra „atsiskyrėlis“. 

aisajus — atsietas arba atitrauktas nuo konkrečių žymių bei ap- 
linkybių (abstraktus); pvz., jo kalba buvo gana atsaji. 

būklė — padėtis arba situacija; pvz., ligonio būklė yra kritiška. 

būsena — būdas, kaip tas ar kitas dalykas būna (modus essendi); 
pvz., slogi būsena vargšų žmonių. 

būsmas — padėtis, kurioje nėra keitimosi (status esse); pvz., Par- 
menidas mokė, kad pasaulyje esama tik būsmo, vadinasi, 
kad jame niekas nekinta. 

būtybė — konkrečiai ` esantis arba būnantis padaras (ens); pvz., 
žmogus yra visuomeninė būtybė. 

būtinybė — tai, kas vyksta pagal tam tikrus dėsnius ir todėl 
būtinai įvyksta; pvz., žiemos arlejimas yra būtinybė; būti- 
nybė ir laisvė yra priešingybės. 

būtis — buvimo pagrindas ir jo šaltinis (esse); vartojama su pa- 
žyminiu, būtis reiškia egzistenciją: pvz., sunki mūsų būtis, 

būvis — vienybė savybių, būdingų žmogiškajam buvimui, arba 
tai, kas šiandien vadinama egzistencija. 

buvoli — trunkamai būti; savo buvimą įsisąmoninti; egzistuoti; 
pvz., žemėje žmogus buvoja tik laikinai, jis buvoja mirties 
linkui. 

dabarlinybe — dabar esąs dalykas, dabartis kaip kurio nors da- 
lyko savybė; pvz., tavo nelaimė man tebėra dabartinybė 
(visados stovi prieš akis). 

dingtis — dingimas, žlugimas, suprastas kiek konkrečiau; plg. 
slinkimas—slinktis, spaudimas—spūstis, trėmimas —tremtis. 

duzlumas — galimybė sudužti, sunykti; trapumas; pvz., politinės 
padėties dužiumas. 

ginkludė — vieta, kur laikomi ginklai, arsenalas; pvz. mūsų 
kuopos ginkludė stropiai saugojama. 

išdava — pasekmė, padarinys; pvz., diplomas yra ilgamečių pas- 
tangų išdava. 

išsibūli — išbaigti savo buvimą arba savo būvį; plg. išsikvėpti, 
išsipainioti, išsiverkti. 

įtaigauti — daryti įtakos, sugestijuoti; pvz., aplinka stipriai įtai- 
gauja mūsų elgesį. i 

įtampus — reikalaująs įtempti jėgas, intensyvus; pvz., šachmatai 
yra įtampus žaidimas. 

įvaizdis — įsivaizduojamas dalykas, daikto atvaizdas mūsų sie- 
loje; pvz., mes dažnai gyvename ne tikrove, o įvaizdžiais. 

kaita — keitimasis arba kitimas, suprastas kiek konkrečiau; pvz., 
žodžio kaita tarmėse. 

laikinybė — truputį konkrečiau suprastas laikinumas arba pra- 
einamumas; pvz., ši mano tarnyba tik laikinybė, vadinasi, 
greit pasibaigsianti. 

lytis — forma; pvz., moderninio meno lytys labai įvairios. 

matmuo — plotmė, dimensija; pvz., trumpiausias laiko matmuo 
yra dabartis. 

nuolatinybė — tai, kas kartojasi arba būna pastoviai, sąryšingai, 
nuolatos; pvz. saulės tekėjimas yra kasdieninė nuolati- 
nybe, 

paseka arba pasekmė — veiksmo ar įvykio padarinys; pvz., pot- 
vynio pasėkos arba pasekmės visados yra nuostolingos. 

perirūkis — pertraukimas, tarpas, cezüra; pvz., lyja be pertrūkio, 
Lietuvos krikštas buvo mūsų istorijos pertrūkis. 

pirmapradis — pats pradinis, pirmykštis, pvz., pirmapradis žemės 
pavidalas nebuvo toks, koks yra šiandien. 

pradme — pati pradžia, pradinis taškas; pvz., pasaulio pradmė 
mokslui yra neprieinama, neatsekama. i 

prasmuo — konkretus dalykas, turįs gilesnę prasmę; pvz., kry- 
žius krikščioniui yra išganymo prasmuo. 

pražiurti — praregėti, imti žiūrėti; pvz., šuniukai devintą dieną 
pražiūra; šį žodį reikia skirti nuo „pražiūrėti“, kuris reiškia 
nepastebėti ar ilgai žiūrėti, pvz., pražiūrėjau akeles. 

prieiga — priėjimas metodo prasme; pvz., prieiga prie poetinio 
veikalo yra kitokia negu prie mokslinio veikalo. 

priešgyniškas — kalbąs vis priešingai, priešinąsis (plg. priešgy- 
na); pvz., kiekvienas tavo žodis vis priešgyniškas. 

prietapa — tai, kas atsitiktina, kas tik pritapę (accidens), bet nėra 
esminga; pvz., melsva spalva akims yra tik prietapa. 

rega — regėjimo pojūtis (plg. klausa); pvz., nors ir senas, bet 
dar geros regos. 

reiklus — daug reikalaujantis; pvz., mūsų mokytojas yra labai 
Teiklus. 

sambėga — kas yra susibėgę, susibėgimo vieta; pvz., upių ar 
geležinkelių sambėga. 

samprata — aiškinamoji dalyko ar klausimo visuma, koncepcija, 
pvz., krikščioniškoji žmogaus samprata. 

sandas — sudedamoji dalis, komponentas; pvz, kalba yra tau- 
tinės tradicijos sandas, priesaga yra žodžio sandas, 

sąsaja. — sujungimas, sąryšis; pvz., filosofijos sąsaja su teolo- 
gija. 

saugykla — patalpa, kurioje kas nors "laikoma arba saugojama; 
pvz., muziejus yra praeities paminklų saugykla. 

skirtinas — išsiskiriąs iš kitų, specifinis; pvz., išlaikyti lietuvybę 
yra skirtinas išeivių uždavinys. 

sklaida — teorinis dalyko ar klausimo nagrinėjimas, ieškant jo 
esmės; filosofinėj kalboj atstoja „analizę“, bet nėra gam- 
tos mokslų terminas; todėl negalima sakyti „vandens sklai- 
da", o tik „vandens analizė“. 

siaigmena — kas netikėtai patiriama ar sužinoma ir todėl stebina 
bei jaudina, siurprizas; pvz.. tavo apsilankymas man yra 
tikra staigmena. 

svarsiyba — kritinis mąstymas ar pokalbis, ieškant sprendimo; 
daugiskaita „svarstybos“ yra „simpoziumo“ atitikmuo. 

tapatybė — dalykas, atitinkąs patį save (identitetas); pvz. as- 
mens tapatybė įrodoma pirštų nuospaudomis. 

tapsmas — nuolatinis kitimas (status fieri); pvz., Heraklitas tei- 
gė, kad visa yra tapsmas; tapsmas yra gamtos būsena. 

užmojis — kas užsimota padaryti, kam pasiryžta; pvz., platūs 
tavo užmojai, bet ar pakaks jiems jėgų. 

veikmuo — konkrečiai atliktinas veiksmas, pareiga, funkcija; 
pvz., pirmininko veikmuo yra vadovauti. 

vidurkis — esąs pačiame viduryje, centrinis taškas, svarbiausia 
vieta; pvz., seniau bažnyčia yra buvusi miesto vidurkis. 

vienišius — kas buvoja vienas, atsiskyrėlis; PVZ., yra vienišių 
ne tik žmonių, bet ir dramblių. 

vienkartybė — kas būna ar įvyksta tik vieną vienintelį kartą ir 
kam tai yra esminė jo buvimo savybė; pvz., žmogaus gy- 
venimas yra vienkartybė; asmuo yra vienkartybė, nes ne- 
gali buvoti dviem egzemplioriais. 


FILOSOFIJOS - 
KELIU 


BIOGRAFINĖ NUOTRUPA 
POKALBIUI SU JAUNESNIAISIAIS 


„Filosofuoti reiškia ne mokyti ar mokytis, 
o klausimą peršnekėti“. 


„Filosofijos kilmė ir prasmė“, p. 152 


Įvadas 


SUKAKTUVĖS KAIP POKALBIS 


Sukaktuvių dieną jubiliatas tyli: jam kalba kiti; jis 
pats paprastai taria tik padėkos žodį. Bet štai skirdamas 
manajai 70-ties metų amžiaus sukakčiai ištisą „Aidų“ nu- 
merį (1978, Nr. 2), jų redaktorius dr. Juozas Girnius pa- 
noro žengti kitu keliu, būtent: teikti šiai sukakčiai „dialo- 
go pobūdį" („Aidai“ — toliau A 57); dialogo ta prasme, kad 
sueitų pokalbio trys jauniausiosios mūsų mąstytojų kartos 
su seniausiąja, dar tebegyva karta. Tai naujas užmojis 
arba, J. Girniaus žodžiais tariant, „pirmasis lietuvių filoso- 
fy dialogas“ (A 56). Nes tiek Lietuvoje, tiek tremtyje bu- 
vęs įsigalėjęs nelemtas paprotys, kad „lietuviai filosofai 
turėtų vienas antro nematyti“; todėl „nė karto St. Šal- 
kauskis neprisiminė V. Sezemano, o šis anojo"; net „ir 
to paties fakulteto kolegos, vienas antrą bičiuliškai gerbę, 
kaip St. Šalkauskis, Pr. Dovydaitis, Pr. Kuraitis, taip pat 
savo raštuose „nepažinojo““ (A 56). Be abejo, šis „nepasi- 
žinojimas“ nereiškė nepaisymo. Įvairiomis progomis ir lie- 
tuviai filosofai prisimindavo vienas antrą: Pr. Dovydaitis 
rašė apie M. Reinį (1934) ir šnekučiavosi su St. Šalkauskiu 
(1936), St. Šalkauskis minėjo Pr. Dovydaitį (1936), A. Ma- 
ceina pagerbė St. Šalkauskį (1936 ir 1946), A. Dambraus- 
ką-Jakštą (1938) ir J. Girnių (1965). Vis dėlto tai buvo tik 
proginiai susitikimai, nesigalynėjant su kolegos mintimis 
savoms idėjoms grįsti ar bent joms paryškinti. Šia prasme 
Lietuvos filosofai iš tikro vienas antro „nepasižinojo“. Ta 
pati tradicija pratįso ir į tremtį — „ne dėl asmeninių moty- 
vų“, o todėl, „kad savų filosofų turime maža“ ir kad „kiek- 
vienas susirūpinęs daugiau ar mažiau skirtingais klausi- 
mais“ (A 57). 

Tai apgailėtinas paprotys visų pirma todėl, kad filoso- 
fija yra reikšmingiausia teorinė plotmė, kurioje susitinka 
asmuo su asmeniu, atsiskleisdami vienas kitam ir tuo įvyk- 

dydami esminę savo sanklodą buvoti santykio būdu. Moks- 
las, kuriame asmuo dingsta daikto dėlei (plg. „Filosofijos 
kilmė ir prasmė“ — toliau FKP 146—149), yra, tiesa, pada- 
linis, bet ne pokalbinis: jį galima kurti, pasidalijus jo 
sritį, tačiau jo negalima kurti, atvėrus pokalbiu kitam 
savą būvį. Šitoks atsivėrimas būtų moksle net juokingas, 
kadangi jis ničnieko nepadėtų daiktui pažinti. Tuo tarpu 
filosofavimas visad yra galynėjimasis su asmeniu, iš kurio 
būvio filosofija kyla, apspręsdama šįjį ligi pat jo gelmių. 
Platono dialogai yra išraiška ne tik jo polinkio į dramą 
(jaunystėje Platonas norėjęs būti dramaturgu), bet ir pa- 
čios filosofavimo esmės — būti dialogu visur ir visados. 
Šią prasmę turi filosofiniuose. veikaluose kitų citavimas, 
kitų kritika, kitais rėmimasis: vis tai dialogo- dytys. Lie- 
tuviškoji filosofija gal todėl ir tūpčiojo vietoje, kad per 
maža kreipė dėmesio į savuosius kaip mąstymo pokalbi- 
ninkus, kurie vieninteliai galėjo teikti paskatų gyvai mąs- 
tyti. Ne: Kanto ar Hegelio kritika galėjo, sakysime, pas- 
katinti Pr. Kuraitį permąstyti tomistinę ontologiją, bet 
susidūrimas su Šalkauskiu ar L. Karsavinu. Deja, tokio 
susidūrimo lietuviškojoje filosofinėje literatūroje kaip tik 
nėra buvę. . Da 
Užtat minėtu „Aidų“ numeriu dr. J. Girnius '4r- nori 
nutraukti aną tūpčiojimą prie savęs paties: jis nori, kad 
mūsų mąstytojai į vienas antro mintis „vienaip ar ki- 
taip" atveiktų, žvelgdami ne tik „į didžiuosius filosofus“, 
bet ir į savuosius, nors „mažoje tautoje“ jų ir reta (A 57). 
Tai, pasak Girniaus, yra būtina, kadangi tik šitokiu būdu 
esti „kuriamas savas filosofinis gyvenimas“ (t. p.). Nuo- 
sekliai tad ir sukaktuviniai jaunesniųjų straipsniai „Ai- 
duose” nėra senesniojo gyrius (nudėvėtasis „laudatio“), 
bet jo mąstymo skerspjūvis aiškinantis jo poziciją ir ke- 
liant „klausimus, kurie plaukia iš tos pozicijos“ (t. p.). 
Šitaip J. Girnius supranta „Aidų“ įnašą į manąsias sukak- 
tuves. Šitaip priimu jį ir aš pats, atsakydamas Platono 
žodžiais: „Kalbos apie filosofinius dalykus man teikia di- 
del? džiaugsmą, vis tiek, ar pats apie juos kalbėčiau, ar 
kitus girdėčiau- kalbant“ (Symposion, 173d),— tuo labiau 
kad, pasak to paties Platono, senesniojo kalbos jau blykš- 
ta „tarsi sapnas ir todėl darosi abejotinos“, tuo tarpu jau- 
nesniojo „dar smarkiai auga ir žėri“, teikdamos vilčių 
ateičiai (t. p. 175d). Tad dėkinga bei atvira širdimi atsi- 
liepiu kviečiamas pokalbio ir jungiuos į jaunesniųjų pra- 
dėtą manos pozicijos bei iš jos kylančių klausimų sklai- 

da; jungiuos ne kaip koks indų „guru“ ar izraelitų „rabi“, 
o kaip dalyvis, mėginsiąs savą žodį paversti filosofinės 
biografijos nuotrupa. Keldamas aikštėn asmeninį filosofijos 
pobūdį ir net pabrėždamas, kad „filosofija yra biografi- 
nė“ (FKP 154), savaime esu vedamas į savo paties gyve- 
nimą, kad atodairom apžvelgčiau jo klostymąsi filosofiniu 
pavidalu. Mano kalba su jaunesniaisiais bus senesniojo 
„pasipasakojimas“, kaip jis pats suvokia tą ar kitą dalyką 
savistabos šviesoje. 


I. SANTYKIS SU TEOLOGIJA 


Teologija velkasi paskui mane tarsi atsivyniojęs na- 
ginių apivaras, ir daugelis, regėdami šį apivarą, laiko ma- 
ne teologu, gal net visų pirma teologu, o tik antroje ar 
trečioje vietoje filosofu ar kuriuo kitu dvasinių mokslų 
(W. Dilthey'aus prasme) atstovu. Tokį įspūdį kelia tiek 
mano studijų eiga, tiek keletas raštų, kurie, pasak dr. 
J. Girniaus, yra „tiesiogiai teologinės knygos“ (A 52). 
Antra vertus, tas pats Girnius priduria, kad ašen filoso- 
favęs „ir tuose raštuose“, kuriuose esu svarstęs „teologi- 
nius <...> klausimus" (A 56). Atrodo tad, jog yra atėjęs 
laikas praskleisti kiek savą santykį su teologija, kad jis 
pasidarytų aiškesnis tiek man pačiam, tiek ir kitiems. Iš 
tikro teologiją esu ilgai studijavęs, o vėliau ir keletą kny- 
gų teologiniais klausimais parašęs. Tačiau ar tai padaro, 
kad mano mąstymo sąranga bei linkmė būtų teologinės? 
Štai klausimas, kyląs savaime, stebint nueitą kelią. 

Baigus man keturis kunigų seminarijos kursus Gižuose 
(Vilkaviškio vyskupijoje) 1928 birželio mėnesį, pasišauk- 
dino mane rektorius prel. J. Naujokas į savo darbo kam- 
barį ir liepė įteikti pareiškimą, esą „aš pats“ išstojąs iš 
seminarijos; kitaip profesorių taryba mane oficialiai pa- 
šalinsianti. Pagrindas (žodiškai): „Tamsta nesugyvensi su 
klebonais". Peštukas nebuvau — nei gimnazijoje, nei tuo 
labiau seminarijoje. Vaidų nekėliau. Su niekuo nebuvau 
net žodžiu stipriau susirėmęs. Argi klebonai būtų galėję 
sudaryti čia išimtį? Ar rektorius manęs nepažinojo, mokęs 
ir stebėjęs net ketverius metus? Šiandien, žvelgiant ato- 
dairom į tai, kas buvo pasakyta lygiai prieš 50 metų, man 
atrodo, kad prel. J. Naujokas buvo teisus; tik jis nesupra- 
to tikrosios savo žodžių prasmės; jis tarė juos psicholo- 
giškai, iš tiesų gi jie turėjo skambėti metafiziškai: „Tams- 
ta nesugyvensi su teologija“. 2 

Teologinis ir filosofinis mąstymas eina priešingomis 
kryptimis (plg. FKP 281—282): teologija prasideda atsa- 
kymu, filosofija prasideda kiausimu. Atsakymą teologijai 
teikia tikėjimas, tasai „laisviausiasis žmogaus veiksmas“ 
(H. de Lubac). Pati teologija kaip tokia atsakymo neturi; 
ji gauna jį ir todėl juo prasideda, paskui istoriškai šį at- 
sakymą tirdama, iš vidaus jį skleisdama, metodiškai jį 
sistemindama. Sakysime, Šventraščio teiginys „ir Žodis 
tapo kūnu" (Jn 1, 14) yra atsakymas, teikiamas tikėjimo 
į Kristų kaip Amžinąjį Logos jo santykyje tiek su dievybe, 
tiek su Zmogybe. Be šitokio atsakymo nebūtų jokios kris- 
tologijos kaip teologinės disciplinos. Užtat šiandien neretai 
girdimas posakis „vienas tikėjimas, o daugelis teologijų“ 
yra grynas nesusipratimas: vienas tikėjimas galį kildinti 
tik vieną teologiją; gi daugelis teologijų reikalauja ir dau- 
gelio tikėjimų, nes ne tikėjimas kyla iš teologijos, o teo- 
logija skleidžia jau turimą tikėjimą metodiniu nuosek- 
lumu, 

Bet kaip tik čia ir prasideda sunkenybės tam, kuris 
filosofuoja, vadinasi, klausia, Turėdama atsakymą savo 
pagrindu, objektu ir išeities tašku, /eologija neklausia. 
Kaip „mokslas nemąsto“ (M. Heidegger, plg. FKP 6—7), 
taip teologija neklausia. Ir tai visiškai nuoseklu. Juk atsa- 
kymas padaro klausimą beprasmį. Jei žinau kelią iš Bos- 
tono į New Yorką, tai būtų patyčia klausti praeivį, ar šis 
kelias tikrai į New Yorką vedas. O jei klausčiau nuošir- 
džiai, tai būtų ženklas, jog abejoju savo žiniomis. Klausi- 
mas, turint atsakymą, yra abejojimas atsakymu. Religijos 
srityje tai reiškia, kad mano tikėjimas yra arba silpnas, 
arba aš jo iš viso neturiu, nes tik šiais atvejais klausimas 
įgyja prasmės pats savyje ir esti pateisinamas psichologiš- 
kai. Štai kodėl klausiančiojo atžvilgiu teologas savaime 
nusiteikia nedraugiškai: klausiantįjį jis pergyvena arba 
kaip pašaipą, arba kaip svyruoklį. Teologui atrodo, kad 
klausti, turint atsakymą, reiškia arba tyčiotis, arba iš ti- 
kro abejoti ta ar kita tikėjimo tiesa. Jei toks klausėjas 
ruošiasi gi būti kunigu, tai savaime aišku, kad jis šiam 
pašaukimui netinka. Kunigo uždavinys juk yra ne klausti, 
o skelbti atsakymą, gautą iš Dievo per Bažnyčią. Užtat 
filosofuoti, vadinasi, klausti linkes seminaristas yra ne 
sevo vietoje. Tapęs kunigu, jis bus tik bėda hierarchijai, 
kadangi hierarchija, būdama ex professo tikėjimo duotų 
atsakymų sargė istorijoje (plg. 2 Tim 1, 14; 4, 2—5), tuo 
pačiu — irgi ex professo — yra klausimo priešininkė, įta- 

rianti netikejimu ar klaidingu tikėjimu (erezija). .kiekvie- 
ną, kuris tikėjimo akivaizdoje klausia. O kad šis įtarimas 
paprastai apima ir nedogminę sritį, yra kasdieninis visų 
kraštų patyrimas. Mūsų dienomis vykstąs sankirtis tarp 
vokiečių teologų (Haag, Hermann, Küng). ir vokiečių hie- 
rarchijos yra iš esmės ne kas kita, kaip sankirtis tarp 
filosofinio ir teologinio mąstymo. Kunigais įšvęsti ir teolo- 
gais tapę filosofai ir toliau mąsto klausdami, todėl kuria 
teologiją, kuri iš tikro yra jų pačių išmąstyta, bet ne iš 
bažnytinės’ tradicijos paimta, kaip to reikalavo jau šv. 
Paulius: „Permane in his guae didicisti — laikytis to, ko 
išmokai" (2 Tim 1, 14). Kunigas filosofas yra lygiai tokia 
pat gyvenimo netikša kaip ir kunigas poetas: pirmasis fi- 
losofuoja, antrasis eiliuoja ne iš kunigiškosios egzisten- 
cijos. į 

Ši teologinė atgrasa klausimui kaip tik ir yra buvusi ti- 
kroji minėtų prel. J. Naujoko žodžių „tamsta nesugyvensi 
su klebonais“ prasmė: „klebonas“ čia atstovauja teologi- 
niam mąstymui, kuris, prasidėdamas atsakymu, nepaken- 
čia visko, kas prasideda klausimų. Nuosekliai tad ir semi- 
narija nepakentė manęs, nors man pačiam ji yra buvusi 
didžiai teigiama tiek lavinimosi, tiek auklėjimosi mokyk- 
la. Tačiau ji negalėjo padaryti manęs teologu, tai yra to- 
kio mąstymo žmogumi, kuris nurimtų, gavęs tikėjimo at- 
sakymą. Neramuolių seminaristų esama aibės. Tačiau daž- 
niausiai jie klausia pertraukos, o ne pamokos metu, klau- 
sia ne teologijos profesorių, o savo kurso kolegų. Tai rodo, 
kad jų klausimas daugiau ar mažiau yra mokyklinis. Todėl 
jie juo neserga, ramiai eidami keliu kunigystėn. Tuo tarpu 
kas klausia pamokos metu profesorių, tame pamažu au- 
ga „spiritus contradictionis — prieštaravimo dvasia“, ir tas 
arba pats traukiasi, arba esti išstumiamas iš ano kelio. 
Taip yra atsitikę ir su manimi. Mano atveju „prabilo sa- 
vaiminga seminarijos vadovybės nuojauta, kad šisai dvi- 
dešimtmetis jaunuolis nesąs suręstas taip, jog būtų sielo- 
vūdis kunigiškąja prasme, Kas pats klausia, negali vesti 
kito, nes vesti reiškia žinoti kelią, neabejojant, kad tai 
kelias, o ne äunkelis. Mūnsterio vyskupas (vėliau kardino- 
las) C. von Galenas, perskaitęs P. Wusto knygą „Unge- 
wissheit und Wagnis — Netikrybe ir rizika“ (1936), tarė 
ji aplankiusiam filosofui: „Man nera jokios tikrybes ir 
jokios rizikos“. Tai tikras sielovadžio dvasinės sąrangos 
apibūdinimas. Sielovadis niekad nepergyvena tikėjimo 
kaip netikrybės ir todėl kaip rizikos. Kitaip jis nedristy im- 

tis vadovauti kito sielai, nes galima rizikuoti sava siela, 
bet nevalia rizikuoti svetima siela. Kas imasi sielovados, 
tas turi būti tikras nerizikuojąs. Manyje gi tokios tikre- 
nybės niekados nėra -buvę. Man tikėjimas — baisi rizika. 

Todėl religiniuose mano raštuose sielovados nėra nė 
šešėlio, ką yra pastebėjęs ir dr. J. L. Navickas, apibūdin- 
damas „Niekšybės paslaptį“: ,„„Niekšybės paslaptis“ ne- 
susirentė kaip etikos vadovėlis nė kaip grynai moralinės 
filosofijos apmatai, bet kaip istorijos teologijos veikalas, 
nušviečiantis dvasinį santykį su Dievu istorijos rėmuose“ 
(A 61). Apskritai dorinės problemos, visų pirma rūpinčios 
sielovadžiui, manęs niekad nėra kiek labiau traukusios. 
Žinodamas, kad artimiausioji dorinė žmogaus veiksmų nor- 
ma yra jo paties sąžinė (net jeigu objektyviai ji ir klystų), 
ir regėdamas, kaip ši norma vis labiau ryškėja žmonijos 
sąmonėje, visados pergyvendavau etiką kaip dirbtinių tai- 
syklių rinkinį, neturintį ontologinio pagrindo ir todėl ne- 
peržengiantį „gražaus elgesio“ matmens. Dėl tos pačios 
priežasties man yra svetima ir vad. „vertybių filosofija“ 
(M. Scheler, N. Hartmann), užtat labai savas M. Heidegge- 
rio teiginys, kad Dievo pakėlimas į „aukščiausios verty- 
bes" rangą yra buvęs galutinis smūgis jam numarinti Va- 
karų žmogaus dvasioje. Dėl to ir kelią į Dievo buvimą, 
einantį per prasmę — jos būtinybę žmogaus gyvenimui 
Fei veikimui (plg. B. Welte. Religionsphilosophie, 1978) — 
laikau klysikeliu, kuriuo vykstant neišvengiamai daromas 
loginis šuolis nuo „reikia“ į „yra“: žmogui reikia prasmės, 
taigi ji ir yra Dievo pavidalu. 

Manoji mąstymo linkmė yra nesielovadine ir tuo pačiu 
neteologine, nes teologija, nekrypstanti sielovadon, yra 
beprasmė. Šiandieninė pastanga paversti teologiją „tikėji- 
mo mokslu“ yra prieštaravimas savyje: mokslas, atremtas 
į priežastingą tyrimą, ir tikėjimas, atremtas į laisvą apsi- 
sprendimą, išskiria vienas kitą. Kaip nėra ir negali būti 
„laisvės mokslo“, taip lygiai nėra ir negali būti „tikėjimo 
mokslo“. Kitaip ir astrologija būtų mokslas. Teologija yra 
viena sielovados lytis arba vienas Bažnyčios pasiuntiny- 
bės veikmuo. Mėgindama atsipalaiduoti nuo šio veikmens, 
teologija iš tikro virsta astrologija. Kurti tokią „astrologi- 
nę teologiją“ man niekad nėra atėję nė į galvą. 

Kas tad yra manieji raštai, svarstą religinius klausi- 
mus?— Nors ir suvokdamas tikėjimą kaip riziką ir todėl 
netikdamas sielovadai, ašen visą gyvenimą likau ištikimas 
krikščioniškajai religijai Katalikų Bažnyčios pavidalu. Ma- 

nęs nuo jos nenutolino nei mano paties sankirčiai su mū- 
sąja hierarchija tiek Lietuvoje, tiek tremtyje, nei apskritai 
hierarchijos klaidos bei nuodėmės istorijos eigoje, nei 
žmogiškieji dvasiškijos netobulumai. Bažnyčios mokslo at- 
žvilgiu jaučiausi nuostabiai laisvas: dogma man niekad 


` nėra buvusi varžtai mąstyti. Bažnyčios atsakymą į pagrin- 


dinius mūsų buvojimo klausimus pergyvenau kaip savo ` 
palies atsakymą. Jis man neatrodė atėjęs iš viršaus, todėl 
svetimas, verčiąs bei slegiąs; priešingai, jis atrodė kilęs 
iš mano paties vidaus, todėl savas ir vertas toliau mąstyti. 
Laikiau ir tebelaikau išmone putlų teologų teiginį, esą 
„tikėjimo objektas peržengia žmogaus dvasią" (G. Sėhn- 
gen). Jei taip iš tikro būtų, tai kokiai gi dvasiai tikėjimas 
būtų skelbiamas ir kokios gi dvasios jo turinys būtų su- 
prantamas? Tikėjimo srityje galime daug ko nežinoti, ta- 
čiau visa, kas mums skelbiama, galime ir turime suprasti. 
Kitaip tikėjimas virstų prietarų, kuriuo vadovaujamasi to- 
dėl, kad tam tikra grupė tiki teigiamą ar neigiamą jo ga- 
lią — nelipti iš lovos kaire koja, neimti viešbutyje kam- 
bario, pažymėto skaičiumi 13, prisikalti pasagą ant durų 
slenksčio... Niekas, kas kalba žmogui, negali peržengti 
jo dvasios. Priešingai, jis turi nusileisti į šią dvasią ir 
paklusti jos dėsniams. Ir tik šis paklusimas padaro aną 
kalbą prasmingą. Štai kodėl Bažnyčia niekad nėra bijojusi 
įvilkti apreiškimo tiesų į filosofines ištaras. 

Iš šio tad pergyvenimo ir yra susiklostę religiniai ma- 
no raštai. Jie pratęsia Bažnyčios atsakymą į pažintinę plot- 
mę, paversdami jį filosofinių klausimu, mėginamu atsakyti 
jau mano paties. Todėl visi jie yra suręsti neteologiniu 
metodu —remtis Šventraščiu, Bažnyčios tėvais, teologais 
(ypač scholastiniais), liturginiais tekstais, galop oficialiais 
Bažnyčios nutarimais. Tai anaiptol nereiškia, kad visų šių 
šaltinių savo raštuose nebūčiau naudojęs. Tai tik reiškia, 
kad jie man liudija nagrinėjamo klausimo autentišku- 
mą — ne daugiau. Pats gi klausimas yra sklaidomas proto, 
Tai Krikščionybės filosofija tikrąja šio žodžio prasme, nes 
Krikščionybė, būdama istorinė tikrybė ir tam tikrų teigi- 
nių visetas, yra taip lygiai apspręsta logikos dėsnių, kaip 
ir bet kuri kita pažintinė sistema, todėl protui prieinama 
ir jo reikalaujanti: „fides guaerens intellectum — tikėji- 
mas, ieškąsis proto“, kaip tai yra nusakęs Anzelmas Ken- 
terberietis jau 11-ajame šimtmetyje. Yra juk tik viena lo- 
gika, būtent žmogiškoji. Dieviškosios logikos ar antlogi- 
kos, ar antilogikos nėra. Dieviškasis apreiškimas įsikūnija 

žmogiškojo pažinimo lytyse, ir dieviškasis Žodis byloja 
žmogaus žodžiu. Įsikūnijusi gi žmogiškojoje pažinsenoje, 
dieviškoji tiesa savaime patenka mūsojo mąstymo sritin ir 
virsta mūsojo apmąstymo objektu. Dar daugiau: ji virsta 
pirmaeilių mūsų apmąstymo objektu, kadangi ją esame 
laisvai prisiėmę kaip savą ir ja apsprendę savo būvį. Ma- 
nieji religiniai raštai ir yra šios dieviškosios tiesos kaip 
mano palies liesos apmąstymas bei pastanga ją kiek pra- 
skleisti tuo ar kitu atžvilgiu. Tai grynai mano paties kū- 
ryba, neturinti nei sielovadinio, nei tuo labiau mokomojo 
pobūdžio: filosofas nei moko, nei skelbia; jis tik dėsto. 

Šitoje vietoje mėginčiau paaiškinti dr. K. Skrupskelio 
keliamą klausimą: „Ar Maceina iš viso gali apie Dievą 
kalbėti? Ar jam lieka žodžių, sakinių Dievui atskleisti?" 
(A 66). Iš pažiūros atrodo, kad tai keistokas klausimas. 
Bet jis turi savą pateisinimą, būtent: laikydamas Dievo 
metafiziką nesėkme „ne tik istoriškai, bet ir esmiškai“ 
(„Religijos filosofija“ — toliau RF 47), stengiuosi kalbėti 
apie Dievą, ne kas jis ir ne kaip jis yra savyje, kaip tai 
caro Dievo metafizika, bet apie Dievą santykyje su žmo- 
gumi arba apie religijos Dievą. Tačiau K. Skrupskelis lyg 
ii pribijo tokio kelio Dievop, sakydamas: „Kur pradedame 
žmogumi, ten žmogumi ir baigiame. O pats žmogus tegali 
sukurti tiktai stabą“ (A 66). Todėl jis ir klausia: „Sakyda- 
mi, kad Dievas mus myli, mus sukūrė, kad jis geras, to: 
bulas, galingas, Dievui taikome iš šio pasaulio skolintas 
sąvokas. Ar taip darydami mes Dievo nesumenkiname? 
Sakydami, kad Dievas yra meilė, ar nesutapatiname su 
žcmiškąja meile? Sakydami, kad jis kūrėjas, — su mecha- 
nikais bei skulptoriais? Čia ir randame erezijos, gal tiks- 
liau — stabmeldybės, grėsmę“ (A 58). 

Į šį klausimą mėginu atsakyti Dievo kenozės idėja; 
ir reikia tik apgailestauti, kad dr. K. Skrupskelis kenozės 
idėjos, pagrindinės manojoje religijos filosofijoje, nena- 
grinėjo, ją tik primindamas (plg. A 70). Tuo tarpu tik ši 
idėja įgalina mus kalbėti apie Dievą (plg. RF 311—319). 
Dievo mes nesumenkiname, bet jis susimenkina pats; Die- 
vo mes nesuZmoginame, bet jis susižmogina pals. Ir tik 
apie šį susimenkinusį bei susižmoginusį Dievą galime kal- 
bėti prasmingai. D. Hume'o patyčia, taikoma prigimtosios 
teologijos (theologia naturalis) šalininkams ir cituojama 
Skrupskelio, esą „jų Dievas tesąs suvis kaip žmogus“ (A 
65), savyje anaiptol nėra patyčinės prigimties; kenotinis 
Dievas, vadinasi, Dievas, kurį vienintelį galime pažinti 

ir apie jį kalbėti, iš tikro ir yra „suvis kaip žmogus“. 
Dievas Absoliutas, tai yra Dievas savoje transcendencijoje, 
nebuvodamas jokiame santykyje su žmogumi, ir negali 
būti šiojo jokiu būdu prieinamas. Mistinės giesmės Ab- 
soliutui jo nė kiek prie mūsų nepriartina ir nė kiek jo 
neišreiškia. Greičiau yra priešingai. Juo kur mistinė gies- 
mė yra gilesnė bei gražesnė, juo ji sava išraiška yra kon- 
kretesnė, vadinasi, juo daugiau vaizdų bei prasmenų ji 
skolinasi iš pasaulio. Kad iš tikro taip yra, pakanka pa- 
skaityti šv. Jono a Cruce giesmę „Noche oscura — Tamsi 
naktis“, kurioje žmogus Dievas yra įvilktas į sužadėtinės 
ir sužadėtinio vaizdą ir kurioje naktis virsta tąja ertme, 
kurioje vyksta žmogaus Dievo susitikimas. Tai rodo, kad 
ir mistika gali sugauti Dievą lik mūsojoje plotmėje. Tik 
tada, kai Dievas prisiima būtybės būseną ir nužengia į 
jos matmenį, jis pasidaro mums artimas ontologiškai ir 
prieinamas gnoseologiškai. Dievo pasilikimas transcen- 
dencijoje yra pasilikimas anapus bet kurių mūsųjų kate- 
gorijų taip, jog tokiu atveju Dievo tarsi iš viso nebūtų. 

Nužengdamas gi į būtybės plotmę, Dievas neatsineša 
jokių skirlinų, tik jam vienam būdingų veikimo būdų, prie- 
monių ar lyčių: Dievas būtybės ploimėje veikia būlybės 
būdu. Kitaip mes jo veikimo net nepajustume, kaip nepa- 
juntame nė jo buvimo. Kenozė yra vienintelė ir tikrovinė 
Dievo būsena bei veiksena. Kas sunaikina kenozės onto- 
logiškumą, laikydamas ją tik dorine idėja, tas nutikrovina 
Dievą, jo neišaukštindamas, o tik atitolindamas nuo mūsų 
tiek, jog mes jo tokiu atveju iš viso rasti negalime, — 
net nė tikėjimu, nes tikėjimas čia neturi objekto, ką gi jis 
galėtų laikyti tiesa. Dievas, užsisklendęs transcendenci- 
joje, gal ir yra kažkokia Galybė, tačiau apie jį mes nieko 
nežinome ir todėl negalime jam tarti „mano Dieve“. Apie 
Dievą gi, nužengusį į mūsąją plotmę, vadinasi, apie keno- 
tinį Dievą, mes ir kalbame iš pasaulio skolintomis sąvo- 
komis, kadangi pats Dievo buvojimas pasaulyje yra ne 
šmėkla ar kaukė, o pasauliska Likrove, todėl ir galima 
išreikšti mūsosiomis sąvokomis. Štai kodėl kalbame apie 
Dievą ne tik analogiškai, bet tiesiog antropomorfiškai (plg. 
FKP 274—275), ir mūsų antropomorfizmai anaiptol nėra 
klaidos kenotinio Dievo atžvilgiu, vadinasi, Dievo, kuris 
yra „suvis kaip žmogus“. Šia prasme S. Kierkegaard'as 
yra gražiai įrašęs į savo dienoraščius (1837 liepos 20 d.): 
„Mes smarkiai kovojame prieš antropomorfizmus, o pa- 
mirštame, kad Kristaus gimimas yra pats didžiausias ir 

reikšmingiausias antropomorfizmas“. Apie Dievą, kuris yra 
„Suvis kaip žmogus“, ir reikia kalbėti suvis žmogiškai. 
Dieviškai kalbėti niekas neįstengia. Absoliuto, tai yra 
atsietinio Dievo, akivaizdoje. (jei kas tokion akivaizdon 
patektų) yra galima tik tyla, šventa tyla, bet liktai tyla. 

Štai kodėl Dievo metafizika, kurioje Dievas yra svars- 
tomas be santykio su žmogumi, net sąmoningai šį santykį 
iš Dievo pusės neigiant, kaip tai yra scholastinėje meta- 
fizikoje, — šitokia metafizika yra arba tuščias plepėjimas, 
nieko apie Dievą nepasakant, kadangi apie jį savyje nie- 
ko nė negalima pasakyti, arba slapta prielaida, kad Die- 
vas vis dėlto yra kenotinis, vadinasi, Dievas santykyje 
su žmogumi ir su pasauliu, susimenkinęs ir susižmoginęs 
Dievas, ir kad todėl apie jį galima kalbėti, nepaverčiant 
šios kalbos grynu plepalu. Būtų įdomus filosofijos istoriko 
uždavinys atskleisti šią slaptą prielaidą scholastinėje Dievo 
metafizikoje, nes tokia prielaida, atrodo, turėtų neišven- 
giamai būti: scholastika juk filosofavo Krikščionybės aki- 
ratyje, gi Krikščionybės Dievas yra kenotinis Dievas visu 
plotu — ir kaip Kūrėjas, ir kaip Išganytojas. Todėl nors 
kenozė scholastineje Dievo metafizikoje ir yra neminima, 
vis dėlto ji slypi jos pagrinduose kaip požeminis šaltinis. 
Kitaip ši metafizika būtų tokios pat vertės kaip ir Aristo- 
telio. Bet plačiau apie tai kalbėti yra ne šio pasipasakojimo 
uždavinys. Čia tik noriu pabrėžti, kad mano pastanga yra 
ne rasti Dievą savyje ir apie jį kaip lokį kalbėti, o rasti 
Zmogaus santykį su Dievu ir kalbėti, atsiremiant į šį san- 
lykį. Santykinis gi Dievas savaime yra kenotinis Dievas, 
ir kalba apie jį yra visados filosofinė kalba. Dievo atžvil- 
giu ji yra tiek pajėgi, kiek ir bet kurios kitos tikrovės 
atžvilgiu: ir Dievą ji nusako tik pro tam tikrą „regėjimo 
kampą“. Pavyzdžiui, lietuviškai „Dievas Tėvas“ anaiptol 
nėra tolygus ištarai „Dievas Sūnus“ ar „Dievas Šventoji 
Dvasia". Pirmasis yra lietuviškas kalbinėmis savo gelmė- 
mis, antrasis ir trečiasis yra teologinės dirbtinystės, kad 
pateisinty Šv. Trejybės asmenų lygybę: „et in majestate 
adoratur aegualitas“. 

Filosofinis religinių mano raštų pobūdis nėra buvęs 
tinkamai suvoktas nei bažnytinių cenzorių, nei daugumos 
skaitytojų: ir vieni, ir kiti regėjo juose Bažnyčios moks- 
lą, todėl taikė jiems tokius mastus, kurie filosofijai nėra 
įprasta taikyti. 

Bažnytinę aprobatą turi mano knygos, išėjusios prieš 
II Vatikano susirinkimą ar netrukus po jo — net tokios, 

kaip „Didysis inkvizitorius“ (II laida 1950) ir „Jobo dra- 
ma”, kurios savo turiniu aprobatos nebuvo reikalingos, 
net ir gana siaurai aiškinant bažnytinės teisės nuostatus 
(plg. CIC, can. 1385). Tačiau šios aprobatos reikalavo jų 
leidėjas prel. Pr. M. Juras. Neišpildžius šio reikalavimo, 
knygos nebūtų pasirodžiusios. Todėl stengiausi aprobatą 
gauti ir gaudavau. Vis dėlto jos gavimas būdavo gana 
savotiškas. Aprobatos davėjai — atitinkami vyskupai — 
skirdavo tą ar kitą lietuvį dvasiškį cenzoriumi, kuris skai- 
tydavo rankraštį teologinemis akimis, o pats rankraštis 
buvo parašytas filosofiškai. Iš šio tad skirtumo ir kildavo 
tiesiog beprasmių ginčų: dažnas cenzorius jausdavosi, tar- 
si būtų pastatytas popiežiaus vieton, kad neklaidingai ap- 
spręstų tą ar kitą cenzūruojamos knygos ištarą ar inter- 
pretaciją. Štai būdinga vieno tokio cenzoriaus laiško vie- 
ta, gražiai nusakanti minėtą nusistatymą: 
„Atrodo, kad jau būsiu pasakęs visa, kas ir kodėl 
šiuo klausimu „kliūva“... Vis iš naujo ir iš naujo 
stengiausi klausimą perstudijuoti, nes nenorėjau šiuo 
reikalu tarti „savo žodžio“. Mano žodis čia juk nieko 
ir nereikštų; ne jam tarti aš ir esu paskirtas. .. Spren- 
dimuose ieškojau Bažnyčios nuomonės ir savo są- 
žinės nurodymų“, (Slaptos dėlei neminiu laiško da- 
tos.— A. Mc.) 
Vargšas cenzorius! Jis stengėsi, kad manosios interpreta- 
cijos ne tik nebūtų priešingos Bažnyčios mokslui (tai ir 
yra tikrasis cenzoriaus uždavinys), bet kad jos būtų net 
ir nusūkytos taip, kaip įprasta teologiniam mąstymui bei 
teologinei tradicijai. Nė vienam iš cenzorių neatėjo į 
galvą, kad apreiškimas tikinčiajam filosofui tegali būti 
neigiamasis mastas, niekad ne teigiamasis nurodymas. Ap- 
reiškimas teigiamai nurodo tik teologui, teikdamas jam 
atsakymą. Tuo tarpu filosofą jis tik įspėja, jei šiojo išva- 
da neigia apreiškimo tiesą. Perkėlus apreiškimą kaip tei- 
giamąjį nurodymą į filosofiją, atsiranda maišatis, kurioje 
teolofija verčia filosofiją tapti jos tarnaite, kaip Petro 
Damianio (11-ajame šimtm.) laikais, reikalaudama, kad ši 
„tarnaitė“ padengtų stalą taip, kaip nori „ponia“. Mūsieji 
cenzoriai ir būdavo šios teologinės „ponios“ atstovai. Jie 
reikalaudavo pataisų, papildų, pralaidų, pastabų, kol vis- 
kas įgrisdavo ligi gyvo kaulo. Kad tai mane erzindavo 
bei pykindavo, yra savaime suprantama. Sykį vienam 
dvasiškiui šitaip savo nuotaiką išsakiau: 

„Man nepatinka ne pastabos ar pataisos, bet pats 
metodas, kuriuo svarstome religinius reikalus. Saky- 
sime, dr. A. Baltinis ir dr. P. Celiešius nesutinka su 
manąja „Saulės giesmės“ namų interpretacija. Ir ge- 
rai. Kodėl jie turėtų sutikti ir kodėl mana interpre- 
tacija galėtų būti vienintelė? Tačiau kam reikalauti, 
kad aš ją iš veikalo išbraukčiau? Maceina juk nėra 
joks oficialus Bažnyčios mokytojas: jis skelbia priva- 
tines savo pažiūras. Jeigu jos nesipriešina Bažnyčios 
mokslui, kodėl jam neleisti jų skelbti? .. Man irgi 
daug kas įvairių žmonių reikaluose nepatinka. Bet aš 
nespausčiau nė vieno visa tai išbraukti. Tegu žmogus 
turi savo nuomonę ir tegu ją reiškia. Kam čia norėti, 
kad veikalas visiems patiktų ir įtiktų? Ir koks tas 
veikalas turėtų būti, kad visiems sklandžiai nutekė- 
tų i jų dvasios skilvelį? Man nėra žinomos nė vienos 
knygos (net nė garsiausių teologų ar šventųjų), kuri 
nebūtų susilaukusi priekaištų bei kritikos. Kam tad 
tokių nepasiekiamybių mums siekti? Aš mielai gin- 
Čyčiausi su mūsų cerberiais cerberėliais ir tuo būdu 
ugdyčiau tai, kas kitur jau pasiekta: pasitikėjimą ra- 
šančiuoju, o ne iš anksto įtarinėjimą ir kiekvieno 
sakinio svarstymą ant aptiekoriškų svarstyklių. Ligi 
šiol maždaug taip ir elgiausi. Tačiau visa tai man 
įgriso ligi gyvo kaulo. Aš noriu poilsio ir ramybės. 
Belieka tad susilaikyti. Štai kodėl rankraščio negrą- 
žinsiu. O jeigu jį grąžinčiau, tai tik už didelę kai- 
ną — laisvės kainą turėti savą žodį“ (datos neminė- 
siu— A. Mc.). 
Dažniausiai šie ginčai baigdavosi susitarimu: nusileisdavo 
cenzorius, nusileisdavau ir ašen. Veikalas dėl to betgi 
nepagerėdavo, nes cenzoriaus priekaištai eidavo iš Vir- 
šaus, todėl ir atsakymas į juos būdavo tik priekaištaujamos 
minties susinimas — daugiau nieko! Užtat bažnytinės apro- 
batos aprėžimą tik kai kuriems veikalams (Šventraščiui, 
maldaknygėms. ..) po II Vatikano susirinkimo laikau vie- 
nu iš pačių svarbiųjų šio susirinkimo pasekmių. Mano 
knygos, pradedant 1970 metais, jau nebeturi bažnytinės 
aprobatos: ši meškos letena yra — bent nuo pasauliškių — 
nuimta. 

Tačiau ne tik cenzoriai ieškojo manuose raštuose Baž- 
nyčios mokslo; jo ieškojo ir ne vienas skaitytojas. O ne- 
radęs piktindavosi ligi sielos gelmių. Štai toks vieno skai- 
tytojo pasipiktinimas, išreikštas laišku (ne autoriui): 

„Noriu čia kalbėti tik apie premijuotąją „Saulės 
giesmę“. Turiu pasakyti, jog esu labai minėtos kny- 
gos nustebintas, kaip lygiai ir apie ją paskelbtų re- 
cenzijų. Ta knyga premijuota, recenzentų išgirta ir 
turi bažnytinę aprobatą. Man gi atrodo, kad joje 
autorius skelbia keistenybes, o kiek dalykas liečia 
tikėjimo dalykus, — beveik sektantiška. Jei autorius 
toje knygoje iš tikro dėsto Kat. Bažnyčios mokslą, 
tai ne be susirūpinimo turiu pasakyti, jog aš esu ne- 
katalikas, nes taip netikiu ir tikėti nesijaučiu galįs“ 
(laiškas 1955 gegužės mėn; adresato neminiu.— 
A. Mc.). 


Šio skaitytojo susirūpinimas yra visiškai -be reikalo: „Sau- 
lės giesmė“ yra grynai mano paties interpretacija šv. Pran- 
ciskaus poelgių bei siekių; ji anaiptol nedėsto Bažnyčios 
mokslo, ji tik šiam mokslui neprieštarauja. Filosofijos kaip 
laisvos interpretacijos ir tikėjimo tiesų kaip Bažnyčios 
mokslo sąjauka yra pateiktoje laiško ištraukoje pasiekusi 
beveik nebeperžengiamą laipsnį. Tačiau taip yra buvę ir 
su kitomis mano knygomis, ypač su „Jobo drama" (1950), 
šiuo filosofiskiausiu ano meto mano raštu: jo atžvilgiu teo- 
logai yra ilgokai urzgę pakampėmis, kaip tai atskleidžia 
šios knygos aprašas prof. J. Ereto monografijoje „Valan- 
čiaus šviesa už marių“ (rankr. p. 356—359). Net ir šian- 
dien — sukakties proga — dr. J. L. Navickas primena kun. 
dr. V. Rimšelio MIC recenziją (1951), pastebėdamas, kad 
„recenzentas turbūt nesuprato nei egzistencialistinės min- 
ties posūkio reikšmės, nei Maceinos filosofinės orientaci- 
jos" (A 60),— šiosios tikriausiai. Tačiau scholastikai virtus 
pastaraisiais metais beveik keiksmažodžių, senieji semi- 
narijų bei Teologijos fakultetų auklėtiniai prililo regėda- 
mi, kaip viskas žemėje praeina — net šv. Tomo autoritetas, 
kurį tiek įžūliai, kitokią nuomonę niekindamas, gynė ka- 
daise „Forum“ slapukas (plg. 1937, Nr. 15—17, p. 10—15). 

Koks tad yra mano santykis su teologija?— Jei „teo- 
logiją“ suprasime tradiciškai kaip Bažnyčios pasiuntinybės 
veikmenį pažintinėje srityje — tik šitokia teologija turi 
prasmę, — tai nesu teologas įr niekad juo nebuvau. Ginčai 
su hierarchija, su savo raštų cenzoriais, su šių raštų re- 
cenzentais sukosi aplink klausimą, ar ašen, interpretuo- 
damas tą bei kitą dalyką, nenusikalsiu Bažnyčios mokslui. 
Ne vienam atrodė, kad taip, man pačiam gi, kad: ne. Ere- 
zijos priekaištas yra buvęs man pats skaudžiausias; šiuo 

atžvilgiu buvau ir likau labai jautrus. Už šio priekaišto 
netiesą niekas niekad nėra manęs atsiprašęs, nes Bažny- 
čios atstovams nėra įprasta atsiprašinėti. Jie gali mestą 
kaltinimą pamiršti — de memoria delere: išdildinti iš at- 
minties“, kaip tai yra padaryta su Rytų Bažnyčios eksko- 
munika (1054),— bet ne jį atšaukti. Taip kad, laikui bė- 
gant, ir buvo „pamiršta“, kad ašen esu „gimęs eretikas“, 
„Masonas“, „antrasis Lutheris”... Tik mano paties širdis 
vis dar nėra tiek sukalkėjusi, kad būtų tai pamiršusi. Ta- 
čiau amžiaus saulėlydžio šviesoje imu suprasti atsakymo 
pagundą: turint atsakymą į vieną klausimą, manyti jį tu- 
rint į visus klausimus. Taip pat imu suprasti ir „Tėve 
mūsų“ prašymą: „ir nevesk mūsų į pagunda” (beje, mūsų 
teologai ir šį prašymą „pataisė“, nes ir jis skambąs jiems 
neortodoksiškai!), vadinasi, nesiūlyk, Viešpatie, man tokios 
tarnybos, kuriai esu netikęs. 

Jei betgi „teologiją“ suvoksime žodiškai kaip kalbą 
apie Dievą, tai esu teologas ir, atrodo, juo būsiu ligi savo 
amžiaus galo. Šia prasme net ir pastaroji mano knyga 
„Filosofijos kilmė ir prasmė“ (1978) yra „teologinė“, nes 
ir ji pamažu eina Dievo linkui ir jo klausimu užsisklen- 
džia. Dr. K. Girnius teisingai pastebėjo, kad ši knyga „tei- 
kia Dievo buvimo įrodymą“ ir kartu „sistemingai pagrin- 
džia“ (autoriaus) ,, „Religijos filosofijos“ svarstymus“ (A 
73), vadinasi, mėgina atverti kelią į Dievą kaip galutinį 
metafizikos laimikį (plg. RF 12, FKP 256). Be abejo, žmo- 
gus savo mastymu gali Dievą laimėti, gali jį ir pralaimėti. 
Kiekvienu tačiau alveju Dievas yra jo mąstymo objektas. 
Jis yra buvęs ir likęs taip pat ir mano mąstymo objek- 
tas, tremtyje net pirmaeilis objektas, ne kaip jis yra pats 
savyje — Dievo metafizikai niekad nesu buvęs kiek giliau 
atsidėjęs,— bet kaip jis yra santykyje su žmogumi, tai yra 
religijos Dievas. Galimas daiktas, kad manyje vyksta, kaip 
į tai kreipia dėmesį dr. K. Skrupskelis, „perėjimas, gal dar 
neužbaigtas, iš daugiau egzistencinės žmogiškosios patir- 
ties <...> į labiau atitrauktą sąvokų analizę“ (A 66). 
Greičiausiai tai yra noras egzistencinei patirčiai nutiesti 
logiškai stipresnius pagrindus ir tuo būdu išgelbėti šią pa- 
tirtį iš grynai psichologinės būklės, pakeliant ją į meta- 
fizinį matmenį. Psichologiškai galimas nurodymas į Dievą 
arba, K. Jasperso žodžiais kalbant, Dievo šifras — vis tiek, 
ar jis būtų pasaulis, ar žmogus — manęs nepatenkina: ga- 
limas šifras nurodo tik į galimą Dievą, o jausčiausi žemi- 
nas pats save, jei garbinčiau galimybę. Todėl ieškau büti- 

no nurodymo, logiškai būtino, nes būtinas nurodymas rei- 
kalauja ir būtino nurodomejo. Tokį būtiną nurodymą į 
Dievą kaip būtiną tariuosi radęs būtybės kaip kūrinio 
sampratoje. Perkėlus šią sampratą į žmogaus būvį, atsi- 
veria šio būvio sklaidai labai platūs bei tolimi akiračiai. 
Gal ši sklaida būtų kiek atsajesnė, negu tai yra buvę na- 
grinėjant inkvizitorių, Jobą, šv. Pranciškų ar antikristą; 
užtat ji būtų žymiai metafiziškesnė, logiškiau suręsta ir 
todėl pajėgesnė išlaikyti bandomąjį kritikos svorį. 

Baigdamas šią pirmąją pasipasakojimo dalį, norėčiau 
pastebėti, kad filosofijos ir teologijos santykį laikau tik 
skirtinu žinojimo ir tikėjimo santykių atveju, o žinojimo ir 
tikėjimo santykį taip pat tik skirtinu žmogaus ir Dievo 
santykių, arba religijos, atveju. Išvada: filosofijos ir teo- 
logijos santykis gali būti suprastas bei išspręstas tik re- 
ligijos filosofijos plotmėje. O kadangi religijoje, mano 
supratimu, ne žmogus pakyla į Dievo matmenį, bet Die- 
vas nusileidžia į žmogaus matmenį (kenozę), tai tuo pa- 
čiu ir tikėjimas nusileidžia į žinojimo sritį, konkrečiai 
kalbant, į filosofijos plotmę, prisiimdamas šiosios būseną 
bei veikseną. Filosofija virsta tikėjimo kenoze. Ne filo- 
sofija kinta, susidūrusi su apreiškimo tiesa, bet tikėjimas 
šia tiesa keičia savo pobūdį, paklusdamas filosofinio mąs- 
tymo dėsniams: dieviškoji tiesa įgyja žmogiškosios tie- 
sos lytį; dar daugiau: dieviškoji liesa tampa žmogiškąja 
liesa — „et verbum Caro factum est“ (Jn 1, 14). Ir juo 
religijos skelbiami teiginiai darosi žmogiškesni, juo jie yra 
tikresni sava tiesa. 


II. SANTYKIS SU FILOSOFIJA 


Mano gyvenimą valdo kažkokia priešingybė: netapti 
tuo, kuo norėjai, o tapti tuo, kuo nė negalvojai. Stodamas 
į kunigų seminariją ir, iš jos išmestas, vėl į ją grįždamas 
(1929—1930), mėginau tapti kunigu. Netapau. Linkdamas 
į literatūrą savo vidumi ir ruošdamasis pedagogikai savo 
studijomis, tapau — filosofu, Dr. J. L. Navicko apibūdini- 
mas, kad man „dialektika niekados nevirsta „keliu“, me- 
todu, nors filosofijos istorijoje nuo Zenono iki Merleau- 
Ponty dienų ji buvo žinoma tiktai metodo vardu" (A 63), 
kelia aikštėn gilią žmogiškojo būvio sanklodą: išsivystyti 
į savo priešingybę, nes dialektika iš tikro nėra tiktai me- 
todas, Jei mūsų būvis nebūtų suręstas dialektiškai, tai 
dialektika kaip pažinimo „kelias“ būtų grynas scholasti- 
nių ginčų žaismas protui miklinti. Neiginys arba prie- 
šingybė tampa mąsty ro stumtimi tik todėl, kad ji yra 
mūsų gyvenimo stumtis. Mano santykyje su filosofija ši- 
toksai dialektinis stūmoklis yra tiesiog apčiuopiamas, 


i. Filosofinės studijos 


Įstojęs seminarijon (1924), tuoj pat patekau į vad. „filo- 
sofinius kursus“ kaip paruošiamąjį tarpsnį teologijai. Nors 
Tomas Akvinietis ir mokė, esą jaunuoliai (juvenes) dar 
negalį studijuoti etikos ir metafizikos, kadangi jų protas 
dar nesugaunąs daikto, nors jį ir tariąs žodžiu — non 
attingunt mente, licet dicunt ore“— vis dėlto visose kata- 
likų seminarijose filosofija buvo ir tebėra dėstoma labai 
jauniems kandidatams, Tomas pasakytų: tiesiog „jaunik- 
liams — adolescentibus”. Lietuvoje šis dėstymas trukdavo 
trejetą metų, kurių eigoje būdavo mokoma ištisa tomisti- 
nės filosofijos sistema, pradedant logika ir baigiant etika. 

Jos dėstytojai Gižų seminarijoje buvo tik dėstytojai, nie- 
ko filosofiškai nerašę ir filosofiškai net nemąstę, Turėjo- 
me vieno prancūzų jėzuito (pavardę pamiršau) dviejų to- 
mų vadovėlį lotynų kalba, tad dėstytojui belikdavo san- 
traukines jo mintis kiek plačiau atpasakoti ir pavyzdžiais 
paryškinti — irgi lotynų kalba. Lotynų kalbą čia pabrėžiu 
todėl, kad nurodyčiau į priešingybę, kuri man paaiškėjo 
tik žymiai vėliau, būtent: filosofuoli galima lik savąja kal- 
ba. Apie filosofiją rašyti galima įvairiomis kalbomis, ta- 
čiau kad mintis, kaip nori Tomas Akvinietis, iš tikro pa- 
liestų mąstomąjį dalyką, o ne tartų tik nukaltą terminą, ji 
turi būti gimusi savojo žodžio pavidalu. Lotyniškai dės- 
toma seminarijose filosofija, tiesa, gerokai mus pralavino 
lotynų kalboje, užtat nususino mūsų mintį filosofijai. Lo- 
tyniška filosofija jaunuoliams (16—20 metų) yra tas pat, 
kas šiuo metu vokiečių pradžios mokyklų vaikams įvesta 
matematinė disciplina, vad. „Mengenlehre — aibių teorija“ 
(jos atsajumo jaunuolis arba iš viso nesuvokia, arba ją 
tiek sukonkretina kasdienos pavyzdžiais, jog dingsta pati 
jos esmė). 

Turinio atžvilgiu seminarinė mano laikų filosofija buvo 
griežtai iomislinė. Jokio galynėjimosi su kitokiomis pa- 
žiūromis nepatyrėme. Tiesa, vadovėlio autorius dažnai mi- 
nėdavo Kantą, ypač pažinimo teorijoje ir teodicėjoje, su- 
vesdamas betgi savo kritiką į nuolatos kartojamą posakį: 
„insipiens Cantius — kvailys Kantas“. Stiprėjo įspūdis, kad 
žmonijos mąstymo istorijoje nesą buvę išmintingesnio filo- 
sofo už Tomą Akvinietį ir kvailesnio — už Kantą. Visi kiti 
rikiavosi pagal šiuodu poliu. Filosofijos istorija Gižų se- 
minarijoje nebuvo dėstoma. Nesunku tad suprasti, kodėl 
filosofija manęs anuo metu visiškai netraukė. Ją mokiausi 
gerai (ore), tačiau ji nė kiek nejaudino mano širdies bei 
proto (mente). Gižų seminarijoje buvo įsikūręs „literatų bū- 
relis”: jo tad veikloje — pačiam rašyti, susirinkimuose skai- 
tyti, kritikuoti kitų dailiosios literatūros kūrinėlius — da- 
lyvavau visa siela. „Filosofų būrelio“ nebuvo, ir filosofijos 
klausimai niekam galvos nekvaršino. 

Įstojęs Kauno universitetan (1928), pradžioje uoliai stu- 
dijavau lietuvių (V. Mykolaitis-Putinas) ir vokiečių (J. Ere- 
tas) literatūras, pats šį tą rašinėjau ir vertinėjau Vergilijų 
bei Horacijų. 1929—1930 mokslo metus praleidau vėl ku- 
nigų seminarijoje Gižuose, priimtas atgal be jokių sun- 
kenybių. Tačiau 1930 metų vasarą — šį sykį jau iš tikro 
aš pūls — galutinai su ja atsisveikinau, grįždamas atgal į 

universitetą ir tęsdamas toliau literatūros studijas. Tik 
1931 metų Velykų atostogų metu St. Šalkauskis nukreipė 
mane į teorinę pedagogiką, o tuo pačiu ir į filosofiją. Pe- 
cagogika, Šalkauskio pažiūra, remiantis filosofija, o filo- 
solija užsibaigianti pedagogika; naujųjų kartų ugdymas 
yra negalimas be filosofinio apsisprendimo, o filosofinis ap- 
sisprendimas liekąs nevaisingas be ugdomosios sistemos. 
Platono pasaulėžiūroje bei veikloje Šalkauskis regėjo ryš- 
kų savos minties patvirtinimą. Todėl jis ir kreipė mane 
filosofijon, kad tuo būdu stipriau pasiruoščiau pedagogikai, 
kuriai ateityje turėjau atstovauti jo katedroje. Taip tad 
ir palikau abi lig tol studijuotas literatūras ir perėjau filo- 
sofijon, nors šis perėjimas buvo beveik tik formalinis. Iš- 
skyrus filosofijos istoriją (Pr. Dovydaitis, Pr. Kuraitis), var- 
gu ar universitete išmokau daugiau, negu buvau išmokęs 
seminarijoje. Daugiausia tik pakartojau lietuviškai tai, ką 
jau žinojau lotyniškai, nės nė viena universiteto dėstoma 
filosofinė disciplina (pvz., gamtos filosofija, teodicėja, eti- 
ka) neprašoko seminarijos lygio. Be abejo, pakartotinis 
tomistinės filosofijos studijavimas paliko manyje gilių pa- 
saulėžiūrinių bruožų, taip kad dr. J. L. Navickas teisin- 
gai pastebi, esą visi mano „darbai liudija scholastinės fi- 
losofijos neišdildomą įtaką bei poveikį“ (A 60). Be to, 
nuostabiai logiškai suręstas šios filosofijos statinys išmokė 
mane nuosekliai mąstyti. Ana minties neskuba, kuri, at- 
rodo, patinkanti dr. Navickui ir kurioje, pasak jo, nėra 
„jokių staigių šuolių“ (A 59), yra teigiamoji scholastinių 
studijų pasekmė. 

Užsieninės mano studijos (Belgijoje, Šveicarijoje, Pran- 
cūzijoje; Šalkauskis nenorėjo, kad studijuočiau Vokietijo- 
-je) buvo gana savotiškos; spaudoje jos kartais atpasako- 
jamos nevisiškai tiksliai. Su Salkauskiu, kuris vadovavo 
mano disertacijai, buvome sutarę, kad ją ginsiu Lietuvoje 
ir kad todėl mano laikas užsienyje nebus eikvojamas įpras- 
tinėms promocijos formalybėms. Tad ir tvarkiau jį taip, 
jog visų pirma pramokčiau kalbų ir kuo daugiausia prisi- 
lasyčiau žinių, kuriy man dar labai stigo. Visur buvau, 
kaip dr. J. Girnius teisingai rašo, „laisvas klausytojas“ 
(A 49), gerokai tingus paskaitoms lankyti, užtat gana uo- 
lus sėdėti bibliotekose. Studijoms užsienyje skirti metai 
(1932—1935) prabėgo beskaitant ir berašant. Dr. Navickas 
atspėja manąjį „brandos kelią“ sakydamas, kad tai „as- 
meniškų studijų, gilinimosi ir skaitybos kelias“ (A 59); 
šio kelio tikrai „neprideräty vadinti nei šalutiniu, nei an- 

traeiliu“ (t. p.), kadangi jis man pačiam yra buvęs ir 
pagrindinis, ir pirmaeilis. Bet čia pat turiu patikslinti toli- 
mesnį dr. Navicko aprašą: „Maceinos sisteminį vystymąsi 
ir brendimą apsprendė logikos, metafizikos, gnoseologijos, 
racionalinės psichologijos ir etikos kursai Europos uni- 
versitetuose“ (A 60). Nė vieno iš šių kursų nesu užsienyje 
klausęs. Tik Šveicarijos Freiburge lankiau sistemingai 
M. de Munnyncko estetikos (prancūziškai) ir kosmologijos 
(lotyniškai) paskaitas. Pati mano disertacijos tema „tau- 
tinis auklėjimas“ irgi buvo nefilosofinė. Todėl tiek skai- 
tyba, tiek klausytinų. kursų pasirinkimas ėjo daugiau pe- 
dagogine, o mažiau filosofine kryptimi. Gal tik kultūros 
filosofijos veikalų esu kiek daugėliau skaitęs; mat šią dis- 
cipliną buvau numatęs doktorato egzaminams šalia peda- 
gogikos. | SÉ : 
Dėstymas universitete (1935—1940) klostėsi taip pat fi- 
losofijai nepalankia linkme. Tiesa, St. Šalkauskis iš pat 
pradžios man perlėido kultūros filosofiją; tačiau ji buvo 
ir liko vienintelė filosofinė disciplina, kurią man teko dės- 
tyti nepriklausomybės metais, nors ir išskleistą įvairiais 
epizodiniais kursais (pvz., apie buržuaziją, prometėjiz- 
ma...). Kitos mano paskaitos telkėsi aplinkui pedagogiką 
(mokslinio darbo metodika, dabarties pedagoginės srovės, 
pedagogikos istorija...) ir net aplinkui teologiją (arki- 
vysk. J. Skvirecko įsakytas „krikščioniškos doktrinos“ 
kursas, kurį nežinia dėl ko teko dėstyti ir man). Laisva- 
laikio darbai irgi lietėsi su filosofija tik iš tolo. Vos grįžęs 
iš užsienio, tuojau (1936 m. rudenį) buvau įtrauktas į 
jaunųjų katalikų būrelį, svarsčiusį „Organinės valstybės 
pagrindus“, paskelbtus vėliau (1936 m. pavasarį) „Nau- 
jojoje romuvoje“. Tai lenkė, be abejo, mano. dėmesį į po- 
litinę filosofiją, tačiau stipriai sąlygojamą valstybinės ano 
melo mūsų sąrangos. Gi paskaita apie socialinį katalikų 
teisingumą (KVC konferencijoje 1936 m. rudenį) užsitrau- 
kiau müsosios hierarchijos (visų pirma arkivysk. J. Skvi- 
recko ir vysk. J. Staugaičio) rūstybę, kuri vos neišlėkdino 
manęs iš Teologijos-filosofijos fakulteto, sukeldama nerei- 
kalingą triukšmą ir palikdama neišdildomą kartėlį. (Ši rūs- 
tybė pratįso ir į tremtį ir buvo paveldėta jaunosios mūsų 
hierarchų kartos, kuri pasirodė esanti net aršesnė negu 
senoji: ginčas vad. „nepasaulėžiūrinės politikos" klausimu.) 
Tai vertė mane domėtis socialine filosofija, betgi ją ne 
ramiai svarstant, o ginantis nuo nefilosofiniy ir nesocia- 
linių priekaištų. Dalyvavimas gi „XX amžiaus“ redakcijos 


396 


kolektyve (1936—1940) vedė mane jau tiesiog į kasdieną 
ir net į žurnalistiką. Štai kodėl mano raštai, pasirodę anuo 
metu (1934—1940), yra savo turiniu arba pedagoginiai, ar- 
ba socialiniai, arba apskritai kultūriniai. Be abejo, ir juose 
esama filosofijos; bet ji čia yra ne pirmaeilis objektas, o 
greičiau tik raugas gana įvairialytėje tešloje. 


2. Savitas filosofavimas 


Viskas staiga pakito, laikinosios vyriausybės švietimo 
ministrui J. Ambrazevičiui-Brazaičiui paskyrus mane Fi- 
losofijos istorijos katedros docentu bei jos vedėju jau sa- 
varankiškame Filosofijos fakultete (1941): dabar filosofija 
tapo pirmaeile mano pareiga. Ją aiškintis ir aiškinti ėmiau- 
si įvairiais kursais, kurių priekyje stovėjo „Filosofijos 
įvadas“ ne kaip problemų ar sąvokų apžvalga, o kaip pa- 
čios filosofinės savimonės sklaida. Nors šių paskaitų ran- 
kraščio išsinešti į Vakarus ir negalėjau, tačiau ne viena 
jo mintis slypi „Filosofijos kilmeje ir prasmėje“; šios 
knygos pradžia iš tikro siekia 1941—1942 metus. O pa- 
ruoša „Didžiajam inkvizitoriui“, „Jobo dramai“, „Niekšy- 
bės paslapčiai“, vadinasi, tam, ką dr. Navickas vadina 
„konkretaus priėjimo principų“ (A 61), buvo R. M. Rilke's 
poezijos (visų pirma „Duineser Elegien“ ir „Das Stunden- 
buch“) interpretacija paskaitų pavidalu 1941 metais. Ir šis 
renkraštis yra likęs Lietuvoje.— Deja, mano filosofavimas, 
staiga prasidėjęs, buvo staiga ir nutrauktas, vokiečiams 
uždarius aukštąsias Lietuvos mokyklas (1943 03 18). Jis 
atsinaujino tik Vakaruose, kai 1944 m. rudenį apsigyvenau 
Würzburge ir ėjau skaityti į tenykščio universiteto filoso- 
fijos seminarą, kuris buvo šiltas (mano turimas kambarys 
buvo nekūrenamas), užtat visiškai tuščias: studentai buvo 
iki paskutiniųjų mobilizuoti, o knygų knygos, visi filoso- 
fijos šaltiniai, stūksojo lentynose, tarsi prašytųsi skaityto- 
jo. Prie jų tad ir praleisdavau ištisą dieną. Niekur ir niekad 
nesu tiek daug skaitęs filosofijos veikalų, kaip tuo metu 
Würzburge ligi jo sudeginimo (1945 03 16). Tuo būdu įžen- 
giau į filosofijos kelią, pedagogika visiškai nebesidomė- 
damas, o literatūrą padaręs tik mėgėjiškų dalyku. 

Mėgėjišku? Literatūros mokslą (kritiką, istoriją) iš tik- 
ro laip, literatūros meną — ne, nes kaip tik tuo pačiu 
metu, kai pradėjau truputį savarankiškiau filosofuoti, at- 
budo manyje ir troškulys vėl rašyti eilėraščius. Juos buvau 

mėginęs ir anksčiau seminarijoje, bet tai buvo jaunuo- 
liški bandymai, neturį vertės. Paskiau ištisą dešimtmetį 
(1932—1942) nerašiau nė vienos eilutės. Atrodė, kad poe- 
zijos mūza bus mane palikusi. Tačiau kaip tik 1942 metų 
žiemą ji vėl manyje pasiskardeno, šį sykį jau kiek sava- 
rankiškiau: „Gruodo" dalykėliai, kritikų pripažinti šio rin- 
kinėlio geriausiais, yra parašyti kaip tik 1942—1943 me- 
tais. Jei tad šiandien teigiu, kad tarp filosofijos ir poezijos 
esama gilaus vidinio ryšio, tai šis teiginys nėra tik atsaji 
tecrija, bet ir gyvas asmeninis pergyvenimas. Nuo to 
laiko šiedvi žodžio seserys buvoja manyje, nebepalikda- 
mos manęs nė katra. Kalbėjęs pastarojoje savo knygoje, 
kad Sokratas gyvenęs filosofiškai (plg. FKP 12—13), turiu 
šioje vietoje priminti vokiečių poeto Hėlderlino žodžius, 
kad žmogus gyvena ir poetiškai; „Dichterisch wohnt der 
Mensch auf der Erde", Ar poezijos gyvenvietė manyje 
yra lygios vertės, kaip ir filosofijos gyvenvietė, jau ne 
man spręsti. Aš pats tegaliu pridurti, kad poezijos buveinė 
mano širdžiai yra artimesnė ir kad aš joje dažnai lankaus, 
parsinešdamas šilumos ir į filosofijos buveinę. Poezijai esu 
dėkingas už tai, jog ji mano mąstymą saugo nuo dogmatiz- 
mo. Gal todėl ir esu priėjęs išvadą, kad filosofija yra in- 
terpretacija, ne tyrimas ir ne tikėjimas, nes šios abi pasta- 
rosios pažinsenos remiasi dogma: tyrimas — daikto pri- 
gimties sankloda, tikėjimas — laisvu ko nors kaip tiesos 
prisiemimu. Tuo tarpu interpretacijoje dogmų nėra ir ne- 
gali būti: interpretacija pakenčia šalia savęs net ir savo 
priešingybę, ko nepajėgia nei tyrimas, nei tikėjimas. 
Kokio mąstomojo tipo būčiau, teigiamai atsakyti nega- 
liu. Atsakydamas neigiamai, turiu prisipažinti nesąs filoso- 
fijos mokslininkas. Pateikdamas pluoštą kritinių pastabų 
ryšium su filosofijos kaip interpretacijos samprata, dr. 
K. Girnius pastebi, esą aš rūšiuojąs „filosofus į dvi kate- 
gorijas: „tikruosius“ ir „netikruosius — mokslininkus"" (A 
77). Terminų „tikras“, „netikras“ nevartočiau (jų savo 
knygoje nė nevartoju), tačiau skirtumą tarp filosofo ir 
filosofijos mokslininko net pabrėžčiau. Dr. K. Girnius tei- 
singai kreipia mūsų dėmesį į tai, kad „filosofais laikomi ir 
tie, kurie iš filosofijos duoną užsidirba“ (A 76). Tai tiesa. 
Tačiau valgyti duoną iš filosofijos galima dvejopai: filo- 
sožiškai, kuriant savitą būtybės interpretaciją ir ją per- 
teikiant klausytojams, kaip tai yra darę visi senieji ir kai 
kurie naujieji filosofai (pvz, M. Heideggeris ar K. Jas- 
persas), ir moksliškai, tyrinėjant kitų pažiūras ir jų mokant 

klausytojus, kaip tai daro didžiulė dauguma dabartinių 
filosofijos dėstytojų aukštosiose mokyklose (plg. FKP 25). 
Filosofija šiandien yra jau tiek išaugusi ir sujvairejusi, 
jog tyrimui lengvai prieinama (plg. FKP 139--144). Kiek- 
vienas gi tyrimas gimdo atitinkamą mokslą. Tuo būdu 
atsiranda ir filosofijos mokslas, kaip šiandien esama muzi- 
kos mokslo, meno mokslo, literatūros mokslo, kurių se- 
niau irgi nežinota. „Filosofijos mokslo“ tikrybė mūsų 
dienomis yra tokia aiški, jog vargu ar būtų prasmės juo 
abejoti, 

Tad žmogų, kuris atsideda filosofijai (ri aš ir vadinu 
filosofijos mokslininku, kadangi jis su filosofija elgiasi vi- 
siškai kitaip negu filosofas, Filosofas filosofiją — vis tiek, 
kaip ją suprastume — kuria, tuo tarpų mokslininkas ją, 
jau sukurtą, tiria. Kurti filosofijos atveju reiškia naujai 
mąstyti arba, mano pažiūra, naujai būtybę interpretuoti. 
Tirti gi reiškia sklaidyti filosofijos reiškinį tokį, koks jis 
yra ar yra buvęs. Be abejo, ir filosofas, naujai mąstyda- 
mas, galynėjasi su senuoju mąstymu, kuris jam niekad 
nėra abuojas, nes tai jo — teigiamasis ar neigiamasis — 
bendrininkas. Tačiau filosofas galynėjasi su juo ne jo, o 
scves palies dėlei. Filosofavimo plotmė visados yra mano- 
ji pažiūra, o ne kito teorija ar sistema, net jeigu jos ir 
neneigčiau. Asmeninis filosofijos pobūdis (plg. FKP 150— 
158) padaro, kad filosofas visados yra subjektyvus, o tai 
priešinasi tyrimui iš pagrindų, kadangi tyrimas tuo ir lai- 
kosi, jog yra galimai objektyvus, vadinasi, taria tai, ką 
taria pats tiriamasis dalykas. Kas tad filosofavimo plot- 
mėje leidžiasi būti apsprendžiamas buvusios ar esamos 
filosofijos kaip tikrovinio reiškinio, keldamas aikštėn jo 
sanklodą (loginę sąrangą, istorinį išsivystymą, visuome- 
nine (aka, paramą mokslui. ..), tas filosofijos nekuria, o 
ją tiria, ir tas yra ne filosofas, o filosofijos mokslininkas. 
Į filosofiją kaip savitą būtybės interpretaciją nereiktų žiū- 
rėti kaip į „filosofijos ir filosofo idealą“ (dr. K. Girnius, 
A 77): tai yra pati filosofavimo esmė. Kur tokio savitu- 
mo elgesyje su filosofija nėra, ten nė pačios filosofijos 
nėra; ten yra tik jos mokslas. Kaip muzikologijoje nėra 
muzikos, kaip meno istorijoje nėra meno, taip filosofijos 
tyrime — vis tiek, koks jis būtų — nėra filosofijos. Žino- 
ma, atskiras mąstytojas gali šiuos du veikmenis savo 
derbe derinti, ypač jei yra priverstas valgyti iš to duo- 
ną. Tačiau subjektyvi jo pastanga niekad neužgrindžia 
objektyvaus any veikmeny skirtingumo, Filosofijos isto- 

Tija net nežino didžių filosofų, kurie būtų buvę ir didūs 
filosofijos tyrinėtojai. Atvirkščiai, didieji filosofijos tyri- 
netojai (pvz., Brėhier, Gilson, Jäger, Überweg, Zeller. . / 
yra buvę gana maži filosofai. 

Šia prasme ir nesu filosofijos mokslininkas, nors 
„mokslininko“ darbą filosofijos srityje yra tekę dirbti il- 
gus metus, dėstant Rytų Europos filosofiją tiek Freibur- 
go, tiek Münsterio universitetuose. Kadangi filosofijos is- 
torija tyrimo reikalauja daugiausia, todėl jos ir vengiau 
labiausiai. Mano kaip filosofijos mokslininko uždavinys 
išsisėmė marksistinės filosofijos tyrimu: jos pagrindų suvo- 
kimu ir loginės jos sistemos išvystymu. Savitai interpreta- 
Cijai čia nebuvo vietos. Stengiausi marksizmą perteikti 
taip, kaip jis pats save interpretuoja svarbiausių savo at- 
stovų sampratomis. Užtat ne vienam klausytojui atrodė, 
esą ašen ir pats esąs marksistas. Mano dėstymas buvo pa- 
vyzdys, kaip mokslininko asmuo dingsta tiriamajame ob- 
jekte (plg. FKP 146): užčiaupdamas savo paties lūpas, jis 
leidžia jomis byloti dalykui; katalikas kalba ir turi kal- 
bėti taip, tarsi būtų marksistas. Bet kaip tik šitoks moks- 
liškas filosofijos dėstymas — kitokio nė būti negali, jei jis 
nori būti tikrai moksliškas, o ne svetimos filosofijos iš- 
juoka, kaip tai yra atsitikę dr. V. Juodeikos „Didžiojoje 
iliuzijoje" (Boston, 1978), — neatitiko mano polinkių, ir aš, 
pasitaikius progai, mielai perleidau visą Rytų Europos 
filosofiją jaunesniam privatdocentui, pats imdamasis sa- 
vitai filosofuoti: gerai ar blogai, giliai ar sekliai, bet savi- 
tai. Iš šio savito filosofavimo išaugo „Religijos filosofija“ 
(1976) ir „Filosofijos kilmė ir prasmė“ (1978), iš dalies ir 
„Didieji dabarties klausimai“ (1971), ypač paskutinieji du 
skyriai: „Evangelijų numitinimas" ir „Evoliucija ir religi- 
ja“ (Teilhard'o de Chardino kritika), kilę iš du kartu 
skaityto kurso „Tikėjimas ir žinojimas“ (1965 m. kaip se- 
minaras ir 1968 m. kaip paskaitos). Marksistinių kursų, 
kuriuose byloja dalykas, o ne aš pats, neskelbiau, išsky- 
rus epizodinių paskaitų rinkinėlį vardu „Krikščionybė ir 
sovietinė etika — Christentum und sowjetische Ethik” 
(1969), ir vargu ar kada nors juos skelbsiu: jie pareika- 
lauty iS manes dar gana daug tiriamojo darbo, kuriam ne- 
su gimęs ir kuriam, atrodo, nebebūtų jau nė laiko. Jei 
tad šiandien regiu esminį skirtumą tarp filosofo ir filoso- 
fijos mokslininko veikmenų, tai šis skirtumas (kaip ir 
poezijos ryšys su filosofija) taip pat yra ne atsaji pažiūra, 
o asmeninis pergyvenimas ir net kentėjimas. Esu įsitikinęs, 

kad kiekvienas kuriamai filosofuojas žmogus esti ištin- 
kamas tokio pergyvenimo bei tokios kančios, jei yra ver- 
čiamas filosofiją tirti, kad šiuo tyrimu galėtų pelnytis 
duonos kąsnį. 


3. Abejojimas metodo galimybe 


Visa tai siejasi su mano nusistatymu filosofijos meto- 
do atžvilgiu, Metodas yra esminis mokslo sandas, nes be 
tyrimo nėra mokslo, o tyrimo nėra be metodo, vadinasi, 
be skirtinos (specifinės) prieigos prie tirti norimo objek- 
to. Daiktas (ne kürinysl), būdamas pats savimi neapspręs- 
tas žmogiškajam pažinimui, neatsiskleidžia savaime; Jis 
turi būti atskleisdintas. O tai reikalauja tam tikro, kiek- 
vienai daiktų rūšiai skirtingo kelio į šių daiktų sąrangą 
bei jų veikimą; kelio, kurį ir vadiname metodu. Kol tokio 
kelio nėra, tol ir mokslo nėra, nes tol daiktas lieka ne- 
bylus. Metodas nėra mokslui nei atsitiktinis, nei antrinis. 
Metodas ir mokslas yra taip susiję vienas su kitu, kaip 
galimybė ir tikrenybė: metodas yra galimybė daiktui at- 
skleisti, o mokslas yra šios daiktinės sklaidos visetas. 
Nuosekliai tad ir E. Husserlis, stengdamasis pakelti filo- 
sofiją į mokslo rangą, pirmų pirmiausiai ieškojo jai skir- 
tino metodo ir tarėsi jį radęs - savoje fenomenologijoje, 
vadindamas ją tiesiog „specifiniu filosofijos metodu“ (Idee 
der Phänomenologie. Haag, 1958, p. 23), nes filosofija, 
būdama, pasak Husserlio, „visiškai naujo matmens daly- 
kas“, reikalauja ir „visiškai naujo metodo“ (p. 24). Nors 
Husserlis ir norėjo padaryti filosofiją „tiksliuoju moks- 
lu — strenge Wissenschaft”, tačiau jis neigė, kad filoso- 
fija galėtų perimti tiksliųjų mokslų, pirmoje eilėje gam- 
tamokslio, metodą. Būdama naujo matmens dalykas, fi- 
losofija, būdingai sako Husserlis, yra reikalinga „pagrin- 
džiai naujo metodo, kuris būtų priešingas gamtos moks- 
lų metodui“ (p. 25—26). 

Šio tad skirtino metodo galimybės filosofijoje aš ir 
neregiu. Norėdami rasti ar kurti filosofijai savą metodą, 
patenkame į užburtą ratą, kuriuo eidami vis grįžtame į 
tą patį tašką: manydami pasiekę pabaigą, žiūrime, kad | 
tebestovime pradžioje. Štai kodėl ir teigiu, kad filosofi- 
nis metodas yra ne kokia nors istorinė nesėkmė, o tie- 
siog loginė negalimybė, niekados nepergalima nei atskiro 
genijaus gabumu, nei filosofijos pažanga laiko eigoje (plg. 


26. A. Maceina, 6 t. 401 


FKP 139). Savo darbuose, kaip dr. Navickas pastebi, aš 
„jokio ypatingo metodo“ neturiu ir „iš viso apie jį“ nefi- 
losofuoju (A 59). Suvokdamas filosofiją kaip interpretaci- 
ją, net negalėčiau apie jos metodą filosofuoti, kadangi 
tokiu atveju mano 'siūlomas metodas būtų arba tikras ke- 
lias į būtybę, ir tuo pačiu vienintelis, arba primetamas iš 
viršaus ir todėl] dogmatinis. Interpretacija pačia savo es- 
me — kitaip ji nebūtų interpretacija — negali turėti vieno 
kelio, kaip kad jį turi tyrimas, gimdas tiktai vieną tos ar 
kitos rūšies mokslą: vieną astronomiją, vieną fiziką, vie- 
ną biologiją... Interpretacija gi, kaip ir pati filosofija, 
niekad nėra viena. Metodą gali turėti ir turi tik filosofi- 
jos mokslas, kuriame tyrimas yra vadovaujantis pažini- 
mo būdas, kaip ir kiekviename kitame moksle. Kalbėti 
apie metodą filosofijoje būtų tas pat, kas kalbėti apie 
metodą poezijoje, tapyboje, muzikoje... Tai reikštų iš- 
mokti filosofuoti, nes kiekvienas metodas gali būti ir yra 
išmokstamas. O išmokti filcsofuoti reikštų tą patį, ka ir 
išmokti būti poetu, dailininku, kompozitoriumi... Taip 
buvo manyta seniau (17 Simtm.; plg. N. Boileau, J. Brei- 
tinger) apie poeziją, turėjusią tuo metu savų katedrų ir 
savų profesorių. Taip manoma apie filosofiją dar ir šian- 
dien, 

Šitoje vietoje mėginčiau įsiterpti į dr. J. L. Navicko 
gražų, tačiau dviprasmį interpretacijos aprašą, kad patiks- 
linčiau paties metodo sampratą. „Interpretuoti,— rašo dr. 
Navickas, — reiškia imliu būdu (2 — Mc.) žvelgti į tikrovę 
ir ją nuolatos vėtyti, vartyti, kalbinti. Interpretavimas yra 
sąmoninga ir nuosekli proto veikla, ieškanti tikrovę at- 
verti ir užverti, prakalbinti ir nutildyti" (A 64). Ir čia pat 
jis klausia: „Argi tokia veikla nėra apgalvota ir metodiš- 
ka?“ (t. p). Kad ji yra apgalvota, negali būti jokios abe- 
jones. Kad ji būtų metodiška, galima ir reikia abejoti, ka- 
dangi žodis „metodiska” yra dviprasmis. Jis gali reikšti 
nuoseklumą, planinguma, sisteminguma, logiškumą; kas- 
dienos kalboje jis dažniausiai tai ir tereiškia. Šia prasme 
reikia pritarti dr. Navickui, kad „filosofijos istorijoje ne- 
aptinkame jokios teorijos ir jokios doktrinos, kuri būtų 
suręsta be plano, be tam tikro nuoseklumo, be taiklaus ir 
išmintingo klausinėjimo“ (A 59). Šia prasme galioja ir 
minimi P. Tillicho žodžiai, esą „filosofuoti <...> reiškia 
mąstyti metodiškai ir sistemiškai“ (A 58). Tačiau ar Hu- 
sserlis viso to nežinojo? O vis dėlto jis kaltino ligtolinę 
filosofiją, kad ši nesusikūrusi metodo ir todėl nesugebė- 

jusi tapti tiksliuoju mokslu. Čia žodis „metodas — meto- 
diskai" turi jau kitą prasmę: čia jis reiškia nebe mąsty- 
mo nuoseklumą bei planingumą, o skirliną prieigą prie 
objekto, kad šįjį atvertų bei jo sanklodą ištirtų. Tokios 
skirtinos prieigos filosofija, pasak Husserlio, kaip tik ne- 
santi susikūrusi ir todėl nė netapusi mokslu. Mat galima 
mąstyti nuosekliai bei sistemingai ir vis dėlto neturėti 
metodo, vadinasi, nerasti kelio į objektą ir tuo pačiu šio 
objekto nepasiekti. Nuoseklumas bei planingumas nėra 
laidas tikrovei pažinti. Tai ypač ryškiai regėti tiek se- 
novės, tiek viduramžių kosmologijose: jos yra išmąsty- 
tos labai nuosekliai bei planingai, kuriant net ištisas sis- 
temas, apimančias visą kosmą. Tačiau kadangi šios kos- 
mologijos neturėjo metodo, kuris būtų žmogų vedęs ły- 
rimo keliu, jos buvo ir liko tik pasaulio interpretacijos, 
o pasaulis, būdamas daiktas ir todėl interpretacijai ne- 
prieinamas, liko šalia anų kosmologijų nepažintas, koks 
jis yra iš tikrųjų. Knygoje minimas G. Galilei ryšium su 
daiktų kritimo dėsnių atsiradimu (plg. FKP 130—131) yra 
akivaizdus pavyzdys, kuo nuoseklumas skiriasi nuo me- 
todo. Nuosekliai mąsčius šimtus metų, kūs yra judėjimas, 
nė kiek nesužinota, kaipgi iš tikro daiktai juda; nesuži- 
nota todėl, kad neturėta metodo prieiti prie judančio 
daikto. Galilei pirmasis šį metodą — matuoti bei skaičiuo- 
ti — atrado ir tuo padėjo pagrindus mechanikos mokslui. 
Nuoseklumas yra bendras visai pažintinei mūsų būvio sri- 
čiai: ir filosofijai, ir mokslui, ir teologijai, ir net mistikai, 
kai ši apsako ar aprašo savo patyrimus. Visi mąstome 
nuosekliai, jei mąstome, o ne kliedime. Tačiau tai dar 
anaiptol nereiškia, kad jau turime ir metodą, kuris mus 
vestų į mastomojo dalyko sąrangą ir ją mums atvertų. 
Esama objektų, kurie jokiam metodui nepasiduoda. Nėra 
metodo mistiniam pergyvenimui patirti. Nėra metodo ti- 
kėjimui kildinti. Filosofijos objektas — būtybė kaip to- 
kia — irgi yra toksai metodui nepasiduodąs dalykas, todėl 
neprieinamas tyrimui, o tuo pačiu negalįs kildinti moks- 
lo. Yra galimas filosofijos (gen. object.) mokslas, tačiau 
yra negalima filosofija kaip mokslas. 


4. Atgrasa pažinimo teorijai 


Įžvalga, kad metodologija yra filosofijai svetimkūnis, 
paaiškina ir mano atgrasą pažinimo teorijai, kurios pasi- 
genda dr. K. Skrupskelis, kalbėdamas apie analogiją: 


403 


„ „Religijos filosofija“ pažinimo teorijos neišvysto. Tačiau 
analogijos sąvoką išryškinti kaip tik ir būtų pažinimo teo- 
rijos uždavinys“ (A 69). Taip pat būties ir būtybės kaip 
grindėjo ir grindžiamojo santykį su jo turiniu, pasak dr. 
Skrupskelio, „nusakyti būtų galima tiktai pažinimo teori- 
jos rėmuose“ (A 70). Šis apgailestavimas — gal net ir prie- 
kaištas — yra visiškai suprantamas, nes nuo Kanto laikų, 
kalbant N. Hartmanno žodžiais, „yra įprasta žiūrėti į pa- 
žinimo teoriją kaip į filosofijos pagrindimą“ (Grundzüge 
einer Metaphysik der Erkenntnis. Berlin, 1965, p. 3). Tuo 
tarpu manuosiuose raštuose tokio pagrindimo kaip tik 
nėra; nėra todėl, kad aš pritariu N. Berdiajevui, kuris sa- 
vo knygą apie žmogaus paskirtį pradeda sakiniu: „Aš ne- 
sirengiu sekti vokiečių tradicija ir apginti gnoseologiją; 
greičiau rengiuosi ją pasmerkti... Tasai, kuris savo jė- 
gas eikvoja gnoseologijai, retai kada pasiekia ontologiją, 
kadangi nuklysta nuo kelio, vedančio į būtį“ (De la Des- 
tination de l'Homme. Paris, 1935, p. 9). Taigi: gnoseologi- 
ja yra klystkelis. Užtat ir viltis, kad „pažinimo teorijos 
rėmuose“ galėtų paaiškėti analogijos svarba kalbant apie 
Dievą ar net pats Dievo ir žmogaus santykio turinys, yra 
apgauli. Kodėl? 

Vienoje vietoje E. Husserlis klausia: „Kaip gali įsitvir- 
tinti pažinimo kritika?“ (Die Idee der Phänomenologie, 
p. 29). Tai klausimas ne be pagrindo, nes „pažinimo kri- 
tikai“ visų pirma rūpi, „kas yra pažinimas savo esmėje“ 
(t. p.). Betgi jei, pasak Husserlio, pažinimo teorijos pra- 
džioje viskuo abejojame, tai kaip galima tuomet iš viso 
pradėti klausti? Todėl turinti „būti kokia nors būtybė (ein 
Sein) kaip absoliučiai duota ir nebeabejotina“ (p. 29—30). 
Ieškodamas tokios „būtybės“, Husserlis mėgina eiti Des- 
cartes'o keliu ir šiojo neabejojimą pačia abejone išplėsti 
visam mastomajam vyksmui: „Taip yra su kiekvienu co- 
gitatio... Pagavos (Wahrnehmen) atžvilgiu yra absoliu- 
čiai aišku ir tikra, kad aš tai ir tai pagaunu, sprendimo 
atžvilgiu, kad aš tai ir tai sprendžiu“ (p. 30). Kiekvienas 
vidinis mūsų veiksmas yra akivaizdus pats sau ir todėl 
neabejotinas. Ir vis dėlto Husserlio pastanga anaiptol nė- 
ra tolygi Descartes'o pastangai. Descartes atsirėmė į ne- 
abejojimą pačia abejone ne jos esmei suvokti, bet aki- 
vaizdumo mastui rasti: akivaizdu yra tai, kuo nebegalima 
abejoti; o negalima abejoti, kad abejoju. Šis mastas tinka 
kiekvienam mąstomajam veiksmui: akivaizdu yra, kad 

stebiu, suvokiu, tariu, sprendžiu. Ligi tol galima Husser- 
liu nesunkiai sekti. 


Tačiau kas yra šis mastomasis aktas arba Husserlio 
cogilalio savyje? Koks jo santykis su savu objektu arba 
tuo „tai ir tai — das und das“ (t. p.)? Tai visiškai naujas 
klausimas. Kad mąstau, yra savaime aišku: šis reiškinys 
yra absoliučiai duotas — net ir beprotybės atveju. Tačiau 
ką mąstau, lieka pačiu mąstymo faktu anaiptol neatsaky- 
ta. Ką mąstau: regėtos idėjos atsiminimą (Platonas)? po- 
kategorijas suimtą įspūdžių maišatį (Kantas)? absoliučią 
dvasią manyje (Hegelis)? O jei šis klausimas lieka neatsa- 
kytas, tuomet pažinimo teorija virsta arba logika, vadi- 
nasi, grynai formalia mąstymo dėsnių sklaida, arba psi- 
chologija, kuriai bepročio mąstymas yra net įdomesnis už 
filosofo mąstymą. Husserlis teigia, kad nuo to, ar pasi- 
seks sukurti „pažinimo mokslą“, priklauso ir „metafizikos 
kaip būtybės mokslo galimybė“ (p. 32). Tačiau filosofijos 
istorija liudija atvirkščiai: pažinimo teorija visados yra 
buvusi metafizikos apspręstū. Kaip kas interpretavo bū- 
tybę, taip suvokė ir pažinimo esmę. Niekas nėra sukūręs 
pažinimo teorijos, nepriklausomos nuo metafizikos ir to- 
dėl šiąją grindžiančios. Taip pat niekas nėra atsakęs į 
klausimą, kas yra pažinimas savyje, nors visi pažįstame 
ir vienodai pažįstame. O taip yra todėl, kad, norint atsa- 
kyti, kas yra pažinimas, reikia jau pažinti. Vadinasi, pa- 
žinimo sklaida tegali vykti ralilo būdu, nepajėgdama teik- 
ti jokio atsakymo, Protas nežino, kas jis pats yra. Kiek- 
viena jo ištara apie save patį yra tautologija, pvz., ,„pro- 
tas yra pažinimo galia“. Kad protas yra galia pažinti, mes 
žinome iš pat pradžios. Mes tik nežinome, ką reiškia pa- 
žinti. O į tai atsakydamas protas griebiasi to, ko klausia- 
me, būtent pažinimo, tuo būdu sukiodamasis „užburtame 
rate“. Todėl ir savo raštuose apie pažinimą — tiek jo es- 
mės, tiek jo metodo atžvilgiu — beveik nekalbu. O kur 
mąstymą truputį liečiu, pvz., „Jobo dramoje“ (I sk.), ten 
jis įsijungia į metafiziką kaip šiosios atšvaita. Vad. „ana- 
litinės filosofijos“ tradicijoje išaugusiems jauniesiems mū- 
su mastytojams tai nelabai patinka, ir jie jau senokai pa- 
sigenda „metodo problemos“, aptardami mano knygas 
(plg. dr. V. Doniela „Jobo dramos“ recenzijoje ...? me- 
tais). Tačiau jei jaunoji mūsų mastytojų karta, brendusi 
-anglosaksų kraštrose, apmąstytų ir pati tiesiog išmėgintų 
savistabos galią sustabdyti kiekvieną mūsų vidaus veiks- 

mą, ji tuojau suvoktų gnoseologijos kaip grindžiamosios 
disciplinos („nuo Kanto laiky"!) negalimybe ir į visą ai- 
bę pažinimo teorijų (N. Hartmannas yra jų radęs net 10) 
žiūrėtų kaip į interpretacines metafizikos atšakas, nei pa- 
tys dėl jų per daug nesiplėšydami, nei apgailestaudami, 
kad kiti dėl jų nesiplėšo. Nes kaip psichologija nežino, 
kas yra žmogus, taip gnoseologija (kartu ir logika) neži- 
no, kas yra pažinimas. Pažinimas negali tapti savęs ob- 
jektu, nesunaikindamas palies savęs. Čia slypi pažinimo 
teorijos nesėkmė. Kas moksle iš tikro yra pažangos stū- 
miklis ir laimėjimų laidas (metodas!), tas filosofijoje virs- 
ta skaudžia nelemtimi. 

Kur link tad krypsta mano žvilgis, jei jau panūsta jį 
„vadinti filosofiniu? Ne į kur kitur, kaip į metafiziką, va- 
dinasi, į tai, kas yra užu „fizikos“ aristoteline prasme. O 
užu „fizikos“ buvoja būtybė kaip būtybė, vadinasi, kaip 
esančioji. Ji tad yra metafizikos objektas, o tuo pačiu 
ir pirmaeilis kiekvieno mąstančiojo rūpestis. Pastaruoju 
metų mane vis labiau traukia Leibnizo klausimas, nuola- 
tos minimas M. Heideggerio, kodėl yra šis tas, o ne ver- 
čiau niekis. Iš tikro, kodėl yra „pasaulis“, jeigu jo galėtų 
ir nebūti? Kas laiko jį buvime, kad jis nenuslenka į ne- 
būtį? Kas išgelbsti jį iš galimybės nebūti? Tai senas ir 
net amžinas klausimas. M. Heideggeris jo neatrado. Jis 
tik jį paaštrino, jo neatsakydamas. Tai klausimas, kuris 
krypsta jau nebe į esmę, o į buvimą: ne „kas yra“, bet 
„kūd yra“ sudaro pagrindinę šio mąstymo problemą. Aky- 
lesnis skaitytojas galėjo pastebėti, kad esmės klausimas 
mano raštuose teturi antrinę reikšmę. Tai kaip tik ir nu- 
tolina mane nuo aristotelizmo-tomizmo, šių esmingai „es- 
mės“ filosofijų, kartu tačiau ir nuo platonizmo, kuris, įsi- 
steigęs idėjų karaliją anapus, nuesmino pasaulį, daiktų 
esmes perkeldamas užu jų ir tuo pačiu paversdamas juos 
šmėklomis, kurie nešioja tikrovės kaukę, betgi patys nėra 
autentinė tikrovė. Todėl „perregėti esmes“ (dr. J. L. Na- 
vickas) nelaikyčiau interpretacijos ar filosofijos apskritai 
veikmeniu. Tai veikmuo tik tam tikros filosofijos, kuri 
manęs nepatenkina, nes neatsako į minėtą Leibnizo klau- 
simą. Tuo tarpu tik atsakius, kodėl šis tas yra ir būna, 
atsiveria giliausia mūsų būvio sankloda. Būdamas savęs 
peties „skulptorius ir poetas“ (Picco della Mirandola), 
žmogus rūpinasi anaiptol ne tuo, kas jis yra savo esmėje, 
vienodoje visiems tos pačios rūšies individams, o kaip tik 
tuo, kodėl jis buvoja ir kaip jis buvoja savu nepakartoja- 

mai vieninteliu būviu. Filosofija, kuriai šis klausimas nė- 
ra jos vidurkis, manęs nepaliečia, kadangi jis manęs kaip 
manęs nė neliečia. 

Susitelkusi gi aplink buvimą, filosofija savaime žval- 
gosi kelio į buvimo pagrindą, o tuo pačiu į Iranscenden- 
ciją, kadangi galimybė nebūti tokio pagrindo reikalau- 
ja logiškai, o būtybės plotmėje jo negalima rasti ontolo- 
giškai: visos juk būtybės yra grasomos nebūties vieno- 
dai ir todėl visos reikalingos „grindėjo“, negalėdamos nė 
viena savintis jo vaidmens. Tačiau kur rasti tokį kelią į 
transcendenciją, kuris nebūtų, M. Heideggerio žodžiais 

„tariant, šunkelis (Holzweg), be ženklo išnykstąs mūsų 
minties tankumyne? Kaip interpretuoti būtybę, kad ji pa- 
ti savaime tartų esanti reikalinga grindėjo, vadinasi, bū- 
tų ne jaspersiškasis transcendencijos šifras, o ontologinė 
jos nuoroda, be kurios ir pati būtybė negalėtų būti mąs- 
toma? Tokią būtybės interpretaciją tikiuosi radęs būtybės 
kaip kūrinio sampratoje. Gi į šią sampratą mane yra at- 
vedęs pačios filosofijos apmąstymas. Būlybę mes tik in- 
terpretuojame. Mes jos nei tiriame, nei ją tikime. Filoso- 
fija yra tik interpretacija — niekas kitas. O interpretuoti 
galima tik kūrinį. Šis teiginys yra akivaizdus, ir juo jau- 
nieji mūsų mąstytojai, atrodo, neabejoja. Dr. K. Girnius 
tik pastebi, kad „pagrindinis klausimas lieka, ar būtybė 
yra kūrinys“ (A 79). Atsakyčiau: ji yra kūrinys todėl, kad 
leidžiasi būti interpretuojama. O kad ji leidžiasi interpre- 
tuojama, tai liudija visa filosofijos istorija arba jos gy- 
venimiškoji veiksena tūkstantmečiais. Suvokus gi būtybę 
kaip kūrinį, kelias transcendencijon atsiveria savaime, 
kadangi kūrinys negali būti mąstomas be kūrėjo. Ar „Fi- 
losofijos kilmėje ir prasmėje“ šis kelias yra pakankamai 
išvystytas, ne man pačiam spręsti. Galimas daiktas, kad 
jis yra likęs daug kur dar gana „duobėtas“, todėl reika- 
lingas nemaža „žvyro“ duobėms užlyginti. Betgi esu įsi- 
tikines, kad pats savyje šis kelias yra tikras. Man net at- 
rodo, kad mes tol neprieisime transcendencijos, kol ne- 
prieisime būtybės kaip kūrinio — šiuo ar kitu keliu, nes 
Dievą atskleisti galima tik peržengiant mūsąją tikrovę, 
filosofiškai kalbant, būtybę kaip būtybę. Loginė būtiny- 
bė peržengti tikrovę yra betgi reali tik tada, kai ji atsis- 
kleidžia ne mūsų pergyvenimuose (laimės troškulys, pras- 

" mės noras, mirties baimė. ..), bet pačioje būtybėje. O bū- 
tybėje ji atsiskleidžia tik tada, kai būtybė turi kūrinio 
sanklodą: kūrinys yra vienintelis, kuris turi tokį ontolo- 

ginį matmenį, jog savimi pačiu nurodo į anapus, vadinasi, 
į pagrindą, kuris yra jį pagrindęs ir jį kaip pagrįstąjį lai- 
ko. Stai kodėl dabartinį, tokį uolų, ypač teologų galvose, 
Dievo ieškojimą, sklaidant žmogaus pergyvenimus, laikau 
anuo M. Heideggerio šunkeliu, kuris, iš sykio buvęs toks 
aiškus ir net lengvai einamas, vėliau pradeda nykti ir ga- 
lop dingsta, nieko nepriėjęs. Dievas nėra žirnis, kurį ras- 
tum, ankštį išaižęs. O ankštimi nėra ir negali būti nei gam- 
ta užu mūsų, nei psichika mumyse. Todėl, mano pažiūra, 
turėtų liautis ir gamtininkai kalbėję apie „Dievo pėdsa- 
kus“ gamtoje, ir psichologai apie „Dievo troškulį“ žmo- 
guje, Kelias Dievop yra tik loginės būtinybės kelias. Tik 
tas nurodo į Dievą, kas savimi pačiu reikalauja būti per- 
žengiamas ir kieno pagrindas glūdi anapus jo paties; kitaip 
jis negalėtų būti nė mastomas. O tai ir yra kūrinys. Būdas 
gi suvokti, ar būtybė iš tikro yra kūrinys, yra jos inter- 
pretacijos galimybė ir kartu šios interpretacijos istorinė 
tikrenybė. 


5. Filosofija kaip interpretacija 


Kreipčiau tad jaunųjų mano pokalbininkų dėmesi į 
tai, kad „pagrindinis klausimas“ yra ne tas, ar būtybė 
yra kūrinys, o tas, ar filosofija yra interpretacija. Dr. 
K. Girnius tuo lyg ir abejotų: „Juk galėtume sakyti, kad 
filosofija yra sąvokų analizė, kad filosofai bando atskleis- 
ti loginę struktūrą tų sąvokų, kuriomis filosofas domisi 
ir etikoje bei politinėje filosofijoje, mokslų filosofijoje, 
gnoseologijoje bei metafizikoje. Šitoks apibrėžimas neap- 
taria filosofijos vien tik kaip būtybės interpretacijos“ (A 
77). Ar iš tikro? Ar „sąvokų analizė" nėra interpretacija 
to, kas šiomis sąvokomis nusakoma? Man atrodo, kad 10- 
ginės sąvokų struktūros atskleidimas yra tik vienas filo- 
sofavimo veikmuo, tarčiau: tik pats įvedamasis, anaiptol 
ne baigiamasis. Griežtai vykdomas, šis veikmuo netenka 
net filosofinio pobūdžio, kadangi sąvokų analizė yra ga- 
lima reikšti ir formulėmis, neturinčiomis jokio turinio, 
pvz., „visi M yra P". Tuo tarpu filosofinės ištaros visados 
yra turininės: jos taria tikrovę, o ne formalinį sakinį. Ta- 
riant gi tikrovę, savaime yra tariama jos interpretacija. 
Galima (ir reikia!) šias ištaras logiškai gvildenti, tačiau 
pats gvildenimas liktų bevaisis ir beprasmis, jeigu jis iš 

logikos nepereitų į metafiziką, vadinasi, neklaustų, kas 
yra tasai turinys, kurį ta ar kita sąvoka tarianti. Aukš- 
čiau minėta dr. K. Girniaus pastaba, esą filosofas domisis 
tam tikromis sąvokomis etikoje, politikoje, gnoseologi- 
joje, metafizikoje, kaip tik ir rodo, jog sąvokų analizė 
neišsisemia logine jų sąranga ir kad tuo labiau ši sąran- 
ga nėra analizės tikslas. Loginės sąvokų struktūros at- 
skleidimas, jei dr. K. Girnių teisingai supratau, turįs mus 
įgalinti geriau šias sąvokas suprasti bei jas panaudoti 
sprendžiant etines, politines, gnoseologines, metafizines ir 
įvairias kitokias problemas jų /urinio atžvilgiu. Tai yra 
aiškiai įvedamasis bei paruošiamasis darbas filosofavimo 
plotmėje. Todėl vargu ar būtų tikslu įvesti šį pradinį fi- 
losofavimo sandą į pačią filosofijos sampratą ir filosofiją 
pavadinti „sąvokų analize“. 

Nes kai tik peržengiame sąvokų analizę, vadinasi, kai 
klausiame, kokį turinį nešasi mūsų rastoji loginė tos ar 
kitos sąvokos sankloda, tučtuojau mūsų klausimas virsta 
ana sąvoka reiškiamos tikrovės interpretacija, kurios iš- 
vados niekad nepasiekia tyrimo išvadų tikslumo ir tuo 
pačiu verčiamumo. Dr. K. Girnius gražiai pastebi, kad „fi- 
lcsofija siekia pažinimo, bet turi pasitenkinti nevisuotinai 
priimamais teiginiais“ (A 78). Tačiau nevisuotinai priima- 
mi teiginiai kaip tik ir yra interpretaciniai teiginiai. Jokis 
tyrimu prieitas teiginys negali būti priimtas tik „kai ku- 
rių“. Žemė sukasi aplinkui saulę — visiems. Cezaris bu- 
vo sąmokslininkų nužudytas — irgi visiems. Tuo tarpu in- 
terpretacinės išvados gali būti vienų priimamos, kitų ne- 
priimamos — ne todėl, kad nepriimantieji būtų kvailesni 
už priimančiuosius, bet todėl, kad laisvė yra sudedamasis 
interpretacijos pradas ne tik interpreto, bet ir jo išvados 
atžvilgiu. Tad jau vien tai rodo, kad filosofija savaime 
jungiasi į interpretaciją kaip pažinseną, niekad nevirsda- 
ma verčiamojo pažinimo lytimi. Filosofiją galima apibrėž- 
ti, kaip norima, bet jokia apibrėžtis neįstengs panaikinti 
interpretacinio. jos pobūdžio, jei nenorėsime filosofijos pa- 
versti visuomeniškai prievarline dogma, kaip su ja šian- 
dien elgiasi marksizmas ir kaip su ja ilgus dešimtmečius 
elgėsi katalikiškoji hierarchija. „Teisingo" filosofinių klau- 
simų sprendimo nėra ir būti negali; kitaip dingtų. filoso- 
fijos daugingumas arba šis daugingumas būtų paskelb- 
tas „klaikia klaida“, išskyrus, žinoma, tą filosofiją, -kurios 
aš pats laikausi. Kas tad neigtų filosofiją kaip interpre- 
taciją, atkeltų vartus į filosofinį dogmatizmą ir tuo būdu 

į filosofijos žlugimą. Kilusi iš laisvės, filosofija ir gyvena 
tik laisve. 

Tačiau ką gi reiškia interpretuoti būtybę? — Šis klau- 
simas neramina jaunuosius mąstytojus, ir jie sustoja prie 
jo ilgiausiai. Dr. K. Girnius, sakysime, sutinka su manąja 
interpretacijos sklaida (plg. FKP 177—180), kiek ji liečia 
tapybą, literatūrą, muziką; betgi, sako jis, tai jam „ne- 
padeda suprasti, ką filosofija tariamai daro, interpretuoda- 
ma būtybę“ (A 78). Atsakyti į šį klausimą sunku ir leng- 
va; sunku materialiai, nes reiktų pateikti vieną kurią 
ištisą metafiziką kaip būtybės interpretacijos nuorodą; 
lengva formaliai, nes savo esme interpretacija visur yra 
tokia pat, būtent vidurkio dėjimas interpretuojamojo da- 
lyko atvirybėn ir šios atvirybės telkimas aplinkui aną vi- 
durkį, kuriant tuo būdu uždarą atvirybės apmatą. Taip 
elgiasi kiekvienas interpretas, taip elgiasi ir filosofas su 
būtybe. 

Platonui, sakysime, toksai vidurkis yra idėja (eidos) 
kaip „tikrasis daikto provaizdis“ (7-asis laiškas); tikrasis 
todėl, kad idėja neturinti savyje nieko, kas būtų priešin- 
ga jos prigimčiai (plg. t. p.); idėja neturi savyje savos 
priešingybės, kaip tai Platonas paaiškina nubrėžto apskri- 
timo pavyzdžiu: kiekvienas nubrėžtas apskritimas turįs 
bent dalelę tiesiosios linijos, tuo tarpu apskritimo idėja 
jokio tiesiosios sando neturinti. Padarius šį vidurkį mastu 
būtybei suvokti, gaunamas platonizmas, kaip nuostabiai 
ryškus bei atbaigtas apmatas, kuriame būtybė skyla į du 
matmenis: provaizdžio — atvaizdo ir kuriame siela atsi- 
duria tarp šių dviejų matmenų; ji gyvena atvaizdo plot- 
mėje, tačiau tikroji jos buveinė (heideggeriškai tariant: 
das Anwesen) yra provaizdžio plotmė. Iš to kyla įtampa, 
klaida, blogis, sykiu betgi ir pareiga, atsakingumas, vil- 
tis. Visa Platono filosofija yra persunkta šio vidurkio. Jei, 
pavyzdžiui, Sokratas „Teaitete“ dievažijasi, kad filosofuo- 
damas jis vykdąs tiktai savo motinos, akušerės Fainare- 
tės, amatą (plg. 149b), vadinasi, kad jis pažinčių neper- 
teikiąs, o tik padedąs joms gimti tame, kuris su juo kal- 
basis (plg. 160e—161d), tai šitokia pažinimo samprata yra 
galima tik minėto vidurkio šviesoje, kitaip tariant, švie- 
soje tam tikro santykio tarp sielos ir idėjos. Ir šis santy- 
kis ataidi tiek Platono pažiūrose į valstybę, tiek į auklė- 
jimą, tiek į meilę, tiek galop į patį žmogaus buvojimą 
žemėje kaip nuolatinį mirties troškulį (plg. „Fedonas“, 
63d—64b). Taip yra ne tik Platono filosofijoje. Taip yra 

kiekvienoje filosofijoje. Ir juo filosofas yra genialesnis, 
juo jo vidurkis yra aiškesnis bei skvarbesnis, juo todėl ir 
jo sukurtas būtybės apmatas yra sandaresnis (pvz, He- 
gelis). Esu įsitikinęs, kad ir analitinėje filosofijoje, dabar 
vyraujančioje anglosaksų ir skandinavų kraštuose, tokio 
vidurkio esama ir kad tai jis yra padaręs šią filosofiją 
„sąvokų analize“. Suprasti tą ar kitą filosofiją ir reiškia 
atrasti jos vidurkį, teikiamą būtybei, ir atsekti šio vidur- 
kio buvojimą atskirose anos filosofijos dalyse. Net ir tuo 
atveju, kai filosofas tariasi atsidedąs skirtinai sričiai — 
kalbai, menui, dorovei, politikai. ..„— jis turi savą vidur- 
kį kaip anų skirtinų sričių pagrindą, kuris jo sprendimus 
laiko ir juose apsireiškia. Kitaip tariant, kiekvienas filo- 
sofas yra melafizikas, nors, paviršium žiūrint, jis ir kra- 
tytųsi šio vardo. Kiekvienas filosofas interpretuoja visų 
pirma būtybę kaip būtybę, nors ir neprisipažintų tai da- 
Tas, 

Prasmingą šios rūšies pavyzdį teikia pats dr. K. Gir- 
nius, kalbėdamas apie filosofus, „kurie rimtai dirba gam- 
tos mokslo filosofijoje“ ir kuriems „esminiai klausimai 
liečia loginių modelių mokslui pritaikymo problemą, moks- 
linių sąvokų analizę ir nieko bendro neturi su būtybe 
kaip būtybe” (A 77). Galimas daiktas, kad šie filosofai iš 
tikro tariasi savo darbo — anų modelių ar sąvokų — ne- 
sieją su būtybe kaip tokia. Tačiau tai tik tariamybė, irun- 
kanti tol, kol šie filosofai esti kitų prakalbinami. Dr. K. Gir- 
nius gražiai toliau pasakoja, kad teigimas, esą „filosofai 
mąsto esmes, o gamtos mokslai apraiškas", šiems filosofams 
„liktų nesuprantamas, kadangi jie teigtų, kad gamtos ob- 
jektai iš viso „esmės“ neturi, kad „esmės“ ieškojimas tik 
nesusipratimas" (A 77). Kokiu betgi atveju šitoks teigi- 
mas būtų įmanomas? Tik tokiu, kai būtybė būtų inter- 
pretuojama kaip beesmė. O tai būtų metafizika tikrąja 
šio žodžio prasme, nes kas yra „esmė“, gali suvokti tik 
metalizika, ne fizika ar gamtos mokslai apskritai. Ir tik 
suvokus, kas yra esmė, galima teigti, kad daiktai esmės 
neturi ar kad jie ją turi. Galimas daiktas, kad analitinės 
tilosotijos vidurkis ir yra būtybė kaip beesmė. Tačiau tai 
anaiptol nereiškia, kad ši filosofija bei jos atstovai pra- 
eitų būtybei pro šalį. Be abejo, konkretus filosofinis dar- 
bas gali būtybės kaip tokios ir neapreikšti, žadindamas 
įspūdi, esą jis su būtybe ir neturįs „nieko bendro“. Tačiau 
pakanka tik kiek skvarbiau pažvelgti į tokio darbo pa- 
grindus bei jo įgalinimą (sakysime: tarti, kad gamtos ob- 

jektai neturi esmės), ir tam tikra būtybės interpretacija 
txoj pat iškyla aiksten. Todėl pritarčiau N. Hartmannui, 
kuris „visas filosofines problemas, net ir pačias sausiau- 
sias, o ne tik titaniškąsias“, laiko „metafizinėmis proble- 
momis", galimomis „svarstyti savo gelmėje tik pagal me- 
tafizinį jų turinį“ (Grundzūge der Metaphysik der Er- 
kenntnis, p. 8). Kas iš tikro savo darbo pačiais pagrindais 
praeitų pro būtybę, tas savaime praeitų ir pro filosofiją. 


6. Filosofinės tiesos įvairybė 


Iš sampratos, kad filosofija yra interpretacija, plaukia 
įr manasis nusistatymas filosofinės tiesos alžvilgiu. Aky- 
lesnis skaitytojas galėjo pastebėti, kad filosofinė tiesa ma- 
no knygoje gerokai sureliatyvinama (plg. FKP 204—208), 
laikant ją interpretacine tiesa ir teikiant jai savitą san- 
klodą, skiriančią ją nuo kitų tiesos rūšių (mokslo, tikėji- 
mo). Apskritai, mano įsitikinimu, tiesa nėra vienalytė. 
Bet kaip tik ši pažiūra kelia jaunuosiuose mūsų mąstyto- 
juose abejonių ir gal net prieštaros: „Jei Maceina nori 
realistiškai suvokti pasaulį — rašo dr. K. Girnius, — tai 
man neaišku, kaip jis tuo pačiu gali tvirtinti, kad tiesa 
nebūtinai vienalytė, kad dvi interpretacijos lygiai priim- 
tinos“ (A 79). Iš tikro man pasaulis yra ne tik įvaizdis: 
jis yra tikrovė, aš jį suvokiu „realistiškai“. Bet kodėl šis 
„Tealistiškas“ suvokimas negalėtų būti sutaikomas su tie- 
sos įvairybe bei jos kintamybe? Juk ir pats pasaulis kaip 
tikrovė nėra vienalytis. Tačiau tai tik formalinė nuoroda, 
reikalaujanti kiek išsamesnio pasipasakojimo, kuriuo kaip 
tik ir norėčiau užskleisti savo santykį su filosofija. 

. Visų pirma turiu prisipažinti nemėgstąs liesos ieškoti. 
Galimas daiktas, kad šis posakis kai kada užklysta ir į 
mano raštus, tačiau jis yra man nesavas. Nes išmąstę, ką 
gi reiškia tiesos ieškoti, atsiduriame akivaizdoje „Dievo 
apgaviko”, kurio bijojo Descartes, kuris betgi neišvengia- 
mai išnyra tiesos „ieškančiojo“" akiratyje tarsi šmėkla. Juk- 
tiesos ieškoti galima tik tuo atveju, kai ji yra paslėpta. 
Tačiau kokia gi prasmė yra tiesą slėpti, leisti žmogui ka- 
muotis jos troskuliu, klaidinti jį jos tariamybėmis ir ga- 
lop jos nerasdinti: niekas negali girtis tiesą radęs ir ją 
jau turįs. Todėl nors „tiesos ieškojimas“ yra didžiai gar- 
sus žodis, nuolat kartojamas teologiškai nuspalvintų pa- 

žinimo teorijų, man pačiam jis skamba tarsi vaikų šūks- 
niai Velykų rytą, kai jie siunčiami į sodą ieškotų „kiš- 
kio paslėptų“ kiaušinių ir radę džiūgauja, o jų tėveliai 
žiūri ir šypsosi, kvailiukus vaikus apgavę. Tai „tiesos 
ieškojimo“ vaizdas, Todėl nemėgstu tokių posakių, kaip 
„atskleidžia tiesą“ (dr. K. Girnius, A 79). Dar labiau nuo 
mano nuotaikos tolsta dr. J. L. Navickas tardamas, esą 
„interpretacija yra tas veiksmas, kuris kūrinius prakalbi- 
na savita mintim ir jausmu, ieškodama kūriniuose to, ką 
Maceina vadina vidurkiu“ (A 64). Manoje interpretacijos 
sampratoje vidurkis kūriniui yra Ieikiūmas interpreto, o 
ne kūrinyje ieškomas (plg. FKM 178—180). Ieškant gali- 
ma rasti kūrinyje tik vieną vidurkį, nes ieškojimas atsi- 
remia į tai, kas jau yra. O jei vidurkis kūrinyje jau yra, 
tai jis gali būti tik vienas. Tačiau tuomet ir interpretaci- 
ja tegali būti viena. Viena gi interpretacija yra priešta- 
ravimas savyje. Vienas yra tik tyrimas; nuosekliai ir jo 
išvada arba mokslo tiesa yra tik viena. Bet kaip tik todėl 
ji yra verčianti: galiojanti visur, visad ir visiems. Šiuo 
atžvilgiu tyrimą būtų iš tikro galima vadinti tiesos „ieš- 
kojimu“. Tačiau tyrimo „rasta“ tiesa yra tik viena tiesos 
lytis, o tiesos lyčių esama įvairių. Tuo ir paliečiame klau- 
simą, kodėl tiesa nebūtinai yra vienalytė. 

Savo studijoje „Meilės prasmė“ Vl. Solovjovas yra 
pastebėjęs, kad „tiesa, nežinanti savos kilmės, nėra jo- 
kia tiesa“ (Ii, 1). Tai didžios svarbos pastaba, nes maiša- 
tis tiesos mastų ir jos reikmės srityje paprastai atsiranda 
todėl, kad, gindami ką nors kaip tiesą, neklausiame, ko- 
kios gi kilmės yra ši mūsų tiesa. Tuomet mokslo tiesos 
verčiamumą taikome filosofijos ir net tikėjimo tiesai; fi- 
losofines tiesos laisvės ieškome mokslo tiesoje (pvz., vad. 
„indeterminizmas“ atomo sąrangoje); asmeninį tikėjimo 
tiesos apsisprendimą skelbiame visuomeniniu reikalavi- 
mu ir net valstybiniu įstatymu. Tuo atveriamos durys į 
savos kompetencijos peržengimą (mokslas), į kito pažiūrų 
panieką (filosofija: „insipiens Cantius”), į kitokio apsi- 
sprendimo nepakantą bei persekiojimą (tikėjimas: „mir- 
tis jums ir jūsų dievams“, F. Dostojevskis). Neklausiant 
tiesos kilmės, lengvai pražiūrima tiesos įvairybė — tiek 
savo sankloda, tiek savo reikme, tiek savo santykiu su 
ją skelbiančiuoju žmogumi. Tuo tarpu tiesos kilmė yra 
daugeriopa: esamą tyrimo tiesos, esama interpretacijos 
tiesos, esama tikėjimo tiesos. Visos šios pažinsenos yra 
esmiškai skirtingos. Tuo pačiu skirtingos yra ir jų iš- 

vados arba jų tiesa. Būtų iš tikro įdomu pasklaidyti šias 
skirtybes išsamiau bei giliau. Tačiau tai pralaužtų mūsojo 
pokalbio rėmus. Pasitenkinsime čia tik viena nuoroda, bū- 
tent tiesos santykiu su mumis pačiais kaip asmenimis. 
Būdama įvairialytė savyje, tiesa ir savo santykį su mumis 
apsprendžia įvairiai net ligi priešpriešos. 

Yra didžiai būdinga, kad tyrimo tiesa visus verčia, 
bet nė vieno neįpareigoja. Kad.kūnai krinta žemėn, grei- 
tedami pagal kritimo laiko kvadratą — ši tiesa manęs 
kaip manes nė kiek neliečia. Nesu įpareigotas jos skelb- 
ti, negaliu jos atsisakyti ar atšaukti, negaliu jos išduo- 
ti. Joks asmens kaip atsakingo subjekto mastas tyrimo 
tiesai netinka, kadangi ji yra ne asmens apsisprendimo 
ar kūrybos, o daikto sąrangos bylojimas. Tyrimo tiesa 
kalbu ne aš, bet ja kalba daiktas. Ši tiesa buvoja šalia 
manęs, todėl už ją ašen nė neatsakau. Jeigu ir pasirašy- 
čiau raštą, esą kūnai krinta pagal kritimo laiko kubą, va- 
dinasi, „atšaukčiau“ kritimo laiko kvadratą, tai būčiau 
tik pokštininkas, bet ne savo įsitikinimo išdavikas. Nie- 
kas nemiršta už tyrimo tiesą.— Jau kitaip yra su inter- 
pretacijos tiesa. Ji nė vieno neverčia, tačiau kai kuriuos 
įtikina, visų pirma mane patį kaip jos autorių. Kitaip 
jos neskelbčiau. Betgi interpretacinės tiesos itikinamumas 
yra atremtas, kaip savo knygoje esu dėstęs (plg. FKP 
162—185), į jos galią išaiškinti interpretuojamojo dalyko 
visumą. Ši gi jos galia yra visados aprėžta: jokia inter- 
pretacija neišaiškina visumos be liekanos. Todėl jokia in- 
terpretacija nėra pastovi, tuo pačiu nėra nė mane įparei- 
gojanti ligi mirties. Kito interpretacijos galiu iš viso ne- 
priimti, netapdamas juokdariu, kaip tai įvyksta mokslo 
srityje (plg. Galilei'aus teismą); savos interpretacijos ga- 
liu atsisakyti, netapdamas neištikimas pats sau, kaip tai 
esti tikėjimo srityje (plg. kun. Ragausko atvejį). Už inter- 
pretacinę tiesą miršta tik siaurapročiai.— Vėl kitaip yra 
su tikėjimo tiesa. Būdamas mano paties apsisprendimas, 
tikėjimas gali būti priimamas tik laisvai, todėl yra asme- 
ninis ligi pat žmogaus gelmių. Tikėjimo tiesa yra visa- 
dos mano paties tiesa — arba tikėjimo iš viso nėra. Tikė- 
jimo tiesos negalių nei tyrimu patikrinti (pvz., ar iš tikro 
Dievuje yra trys asmens), vadinasi, perkelti ją užu savęs 
į daiktinę plotmę, nei jos interpretavimu, aiškindamas vi- 
sumą, įtikinti save ar kitus. Tikėjimo tiesą galiu tiktai lał- 
kyti tiesa, o tai priklauso nuo mano laisvės pagrindžiai. 
Užtat tikėjimo tiesa ir liečia mane kaip mane patį: ji yra 

manoji būsena; aš ja buvoju, Paneigti tikėjimo tiesą reiš- 
kia paneigti buvojimą savimi pačiu arba išduoti save pa- 
tį — bent tokį, koks ligi šiol esu buvęs. Tikėjimo tiesa nė 
vieno neverčia, užtat kiekvieną įpareigoja ne iš viršaus 
tarsi įstatymas, bet iš vidaus kaip mano paties laisvės 
ryžtas. Mirti už tikėjimą yra ne aklatikio, o kankinio da- 
lia. Čia tikėjimo tiesa kaip tik ir virsta tyrimo tiesos prie- 
šingybe. 

Šios, nors ir trumputės, lygiagretės rodo, kad tyrimo 
tiesa nėra tolygi interpretacijos tiesai, o šios abi nėra to- 
lygios tikėjimo tiesai. Kiekviena turi savą sanklodą, nes 
kiekviena yra kitokios pažinsenos vaisius. Pasaulio rea- 
lumas tiesos įvairumo ne tik neneigia, bet tiesiog jo rei- 
kalauja, nes realus yra ne tik tyrimas (gamtos ar istori- 


.jos), susiklostąs įvairiais mokslais; reali yra ir interpreta- 


cija, susidėstanti filosofijos ir meno (tiek jo kūrimo, tiek 
juo gėrėjimosi) lytimis; realus yra galop ir tikėjimas, ku- 
rias bendruomenę, turinčią dogmų, kulto pavidalų ir elge- 
sio nuostatų. Visoje šioje sudėtingoje pasaulio realybėje 
esama tiesos, tačiau įvairialytės, kaip ir pati ši realybė. 
Kas linksta laikyti tiesą vienalyte, tas paprastai, nors ir 
ne visados sąmoningai, mąsto moksliškai ir tyrimą plečia 
į visą Zmogiskojo pažinimo plotą. Tai mūsų dienomis aiš- 
kiai jaučiama mokslo reikmė visa aiškinti Liriant; kartu 
tai yra ir mokslo putlumas, tyrimu mėginant visa išaiš- 
kinti. Kadangi tačiau šalia daikto kategorijos esama pa- 
saulyje dar ir labai plačios kūrinio kategorijos, kurioje 
tyrimas yra bejėgis, todėl mokslo reikmė visa apimti ir 
visa išaiškinti tyrimu reikia laikyti mada, kuriai privalu 
taip lygiai spirtis, kaip ir kiekvienai kitai madai, nes ma- 
da yra apgaulė ir tuo pačiu priklauso melo sričiai. Plės- 
dami tyrimą kaip vienintelį tiesos kilmės šaltinį, paten- 
kame galų gale į melą. 

Tiesa nėra sąvoka, ir jos apibrėžties niekas nėra pa- 
teikęs tokios, jog ji apimtų visokeriopą tiesą. Tiesa yra 
pavidalas. Šis pavidalas gali būti gamtinis, buvojas ne- 
priklausomai nuo žmogaus ir tyrimu tik atveriamas. Čia 
tinka posakis „ieškoti tiesos", kadangi ji daikto uždarumu 
iš tikro yra nuo mūsų paslėpta. Tyrimu mes ją randame 
arba, tiksliau sakant, atrandame. Tačiau ši gamtos tiesa, 
kaip sakyta, mūsų Aš-būtybės visiškai neliečia. Nei mano 
būvio prasmė, nei mano Aš-likimas nepriklauso nuo to, 
ar žemė sukasi aplinkui saulę, ar saulė aplinkui žemę. Ir 

prieš Koperniką, ir po Koperniko žmogiškosios būties prob- 
lemos buvo ir liko tos pačios. Bet štai savo istorijos ei- 
goje žmogus kuria naują pavidalą, vadinamą kultūra, ky- 
lančia iš būtybės interpretacijos ir padarančia šią inter- 
pretaciją regimą kalbos, filosofijos, meno, valstybės, tei- 
sės, iš dalies ūkio bei technikos lytimis. Čia posakis „ieš- 
koti tiesos“ visiškai netinka, nes čia tiesa nebe randama 
ar atrandama, o vykdoma ar net tiesiog kuriama. Dar 
aiškiau tiesos vykdymas regėti religijoje, kuri irgi išnyra 
žmonijos istorijoje kaip pavidalas, būdamas net reikles- 
nis negu kultūra. Trumpai tariant, vykdyti tiesą yra žmo- 
gaus pašaukimas. Žmogus kaip asmuo susivokia ne tir- 
damas gamtinį daiktą, o visų pirma interpretuodamas pa- 
tį save kaip Aš-būtybę ir šią interpretaciją įkūnydamas 
kultūros pavidalais. Religija pakelia Aš-savimonę aukštyn. 
tuo, kad suveda žmogų į santykį su transcendencija, nu- 
sileidžiančia į Zmogiskaji būvį ir buvojančia šio būvio 
būdu. Religijoje žmogus pasitinka Dievą kaip savąjį Tu 
ir tuo išaštrina savęs kaip Aš sąmonę ligi aukščiausio 
laipsnio. Šisai santykis, virtęs pavidalu, gali būti ir pa- 
prastai yra vadinamas aukščiausia tiesa. Tačiau jis tik 
dar sykį patvirtina, kad tiesa nėra vienalytė. 

Nėra jokio pagrindo tikėtis bei laukti, kad šios įvai- 
rialytes tiesos — tyrimo, interpretacijos, tikėjimo — ka- 
da nors istorijoje sueitų vienybėn ir sukurtų vieną vie- 
nintelę tobulą arba absoliutinę liesą, kaip apie tai sva- 
jojo J. Wronskis, Vl. Solovjovas, o pastaruoju metu 
Teilhard'as de Chardinas. Mes mąstome ne tam, kad įmū- 
rytume plytelę po plytelės į visuotinį tiesos statinį: tai 
tyrimo uždavinys ir tai mokslo statinys, augąs šalia mū- 
sojo Aš ir todėl šiojo neitaigaujas jokia prasme. Ir moks- 
lininkas, ir beraštis miršta vienodai. Mes mąstome tam, 
kad susikurtume pirmų pirmiausiai mūsų pačių apmatą, 
vadinasi, mūsų pačių tiesą, ir kad šią liesq vykdytume 
žemiškajame mūsų būvyje. Štai kodėl manojoje „filosofi- 
joje“, jei mano pabiroms jau būtų galima taikyti šį žodį, 
vyrauja asmuo — ne pasaulis gamtos prasme ir ne visuo- 
menė socialinių santykių prasme (J. P. Sartre'o posakis 
„pragaras — tai kiti“ yra man gana artimas). Mano san- 
tykis su filosofija yra iš tikro „mano santykis“, pabrė- 
žiant abu žodžius: „mano“ nurodo į tai, kad stengiuos 
žengti į savitą mąstymą; „santykis“ nurodo į tai, kad fi- 
losofija yra mano gyvenimo antrasis polius šalia manojo 
Aš, Iš šių dviejų polių sąveikos kyla įtampa, o tuo pačiu 

ir veikla, reiškusis daugiausia rašio būdu, nes raštas yra 
viena kalbos lytis, kalbos, kuri slepia savyje dar neissi- 
skaidžiusią vienybę tarp filosofijos ir poezijos. Ši vie- 
nybė turbūt ir bus būdingiausias mano veiklos bruožas. 


27. A. Maceina, 6 t. 


II. SANTYKIS SU KALBA 


Filosofija, kaip ir poezija, yra suaugusi su kalba pačia 
savo išraiškos lytimi: ji interpretuoja būtybę žodžiu. Tai, 
ką H. G. Gadameris yra pasakęs apie lyriką, tinka ir fi- 
losofijai, būtent: lyrikoje „kalba išeina aikštėn kaip kal- 
ba... Lyrinis eilėraštis apreiškia kalbą jos gryna esme“ 
(Wahrheit und Methode. Tūbingen, 1975, p. 557). Todėl, 
pasak Gadamerio, „juo labiau lyrika artėja prie poėsie 
pure idealo, juo sunkiau ji darosi išverčiama“ (t. p.). Pa- 
keitę šiuose sakiniuose žodį „lyrika“ žodžiu „filosofija“, 
nusakytume tikrąjį filosofijos santykį su kalba: filosofi- 
ja būtybę taria. Ji taria ją kalbesiu. Ji taria ją sakydama. 
Ir juo filosofija yra savitesnė, juo sunkiau yra ir ją iš- 
versti. Užtat filosofo žodis didžiai skiriasi nuo mokslinin- 
ko žodžio. Šiojo idealas, kaip knygoje minėta (plg. FKP, 
146, 288—289), yra bendrinė formulė, vadinasi, daiktas, iš- 
reiškiamas sutartiniu ženklu. Tuo tarpu filosofo žodis sten- 
giasi būti visados vienkartinė jo palies raiška, kurią visi 
supranta, kurios betgi niekas negali kitaip nusakyti (pvz., 
liet. „buvimas“ yra nenusakomas jokia kita kalba). 

Į tai atkreipė dėmesį ir jaunieji mano pokalbininkai 
pastebėdami, kad savas mintis aš dėstąs „gryna lietuvių 
kalba, kone visai net be tarptautinių terminų" (dr. K, Gir- 
nius, A 74); dar daugiau: aš net kuriąs „lietuvių kalbą. 
Retai sutinkami lotyniškosios kilmės tarptautiniai termi- 
nai, nes beveik visur Maceina stengiasi nukalti lietuviš- 
kaji" (dr. K. Skrupskelis, A 70). Dr. Skrupskelis net mano, 
esą manųjų raštų kalba „turėtų domėtis kalbininkai bei 
žodynų sudarinstojai" (t. p.). Tai tas pat, ką lygiai prieš 
10 metų esu girdėjęs ir iš L. Dambriūno, vadinusio mane 
vienu „iš filosofinės kalbos praktinių kūrėjų“, „nebega- 
linčių išsiversti senaisiais filosofinės kalbos ištekliais“, to- 
de] kuriančių „ne tik veikalus, bet ir filosofinę kalbą“, 

nors ši kalba, pasak Dambriūno kaip kalbininko, dar ir 
būtų ne visur nuosekli ir filologiškai tvirta (Gimtoji kal- 
ba, 1968, Nr. 1—2, p. 1; plg. p. 4—6). Taigi: kalbos gry- 
numas, svetimžodžių vengimas ir naujadarų teikimas esan- 
čios mano raštų, ypač pastarųjų, kalbinės savybės, krin- 
tančios skaitytojui į akį. 

Nesididžiuodamas jomis, nes laikau jas privalomomis 
kiekvienam rašto žmogui, norėčiau čia tik atkreipti dė- 
mesi į šių savybių kilmę: gimtoji kalba reikalauja tam 
tikrų sąlygų, kuriomis ji tarpsta. Gali šios sąlygos būti 
susidėsčiusios savaime, gali jos būti kuriamos samonin- 
gai, kiekvienu tačiau atveju jos turi būti, kitaip kalba 
sūsta ir žūsta, Be abejo, kalbos šaknys keroja tautinės 
dvasios gelmėse, bet jos reikalauja būti puoselėjamos, 
kad leistų lapus ir krautų žiedus. i 


1. Kalbos jausmas 


Apylinkė, kurioje man teko gimti bei augti, yra tur- 
būt lietuviškiausias mūsų šalies kampelis; lietuviškiau- 
sias ta prasme, kad, būdamas toli nuo didesnių miestų ir 
svetimų sienų, nėra buvęs paveiktas nei lenkiškosios, nei 
rusiškosios, nei vokiškosios kalbos ar kultūros. Tai ne vi- 
sai taisyklingas ketvirtainis: Pakuonis—Prienai—Silavo- 
tas—Veiveriai—Išlaužas—Pakuonis. Šioje erdvėje (Bagrė- 
nuose) išvydau pasaulio šviesą, šioje erdvėje (Klebišky- 
je) leidau vaikystę, šioje erdvėje (Prienuose) mokiausi. 
Didžiausias čia „miestas“ yra Prienai, mano metu teture- 
jęs per tris tūkstančius gyventojų, kurių gal koks ketvir- 
tadalis buvo žydai. Rusų, lenkų ir vokiečių Prienuose te- 
buvo pavienės šeimos. Todėl nors Prienuose gyvenau il- 
gokai (1919—1924), buvinėdamas čia vėliau beveik kiek- 
vienų vasaros atostogų metu, tegirdėjau tik lietuvių ir 
žydų kalbas. Žydų kalba (jidiš) nedarė, žinoma, jokios 
įtakos: juk negirdėta, kad lietuviukas imtų žydžiuoti, net 
jei su žydukais ir Zaisty ar būtų su jais susidraugavęs, 
kaip A. Kairio romane Radvila su Gordonu. Artimesnio- 
joje gi mano giminėje nebuvo nė vieno asmens, kuris 
būtų kalbėjęs lenkiškai ar rusiškai, išskyrus mano paties 
tevelj, praleidus; ketverius metus Petrapilyje ir pramo- 
kusį rusų kalbos. Vėliau jis buvo mėginęs ir mane jos 
pramokyti, tačiau ši jo pastanga baigėsi vaikiškomis pa- 
sakėlėmis, kaip „žila byla babuška“... Rusų kalbos, kaip 


419 


ir keletos kitų, pramokau jau suaugęs. Trumpai sakant, 
nei lietuviškoji tarsena, nei žodynas, nei sintaksė nebuvo 
mano vaikystėje itaigaujami kurios nors svetimos kal- 
bos, o kadangi minėto ketvirtainio žmonių tarmė maž- 
daug atitinka bendrinę rašomąją kalbą, išskyrus vieną 
kitą dzūkybę Prienų apylinkėse, tai ir mokykloje lietuvių 
kalbos sunkenybių beveik nejaučiau. 

Betgi čia pat turiu pabrėžti, kad lietuvių kalbos kaip 
mokslo objekto niekad nesu studijavęs. Tiesa, Teologijos- 
filosofijos (kaip ir Humanitarinių mokslų) fakultete visi 
turėjome išeiti keturių semestriniy valandų lietuvių kal- 
bos kursą, mano laikais dėstytą prof. J. Balčikonio. Bet 
tai buvo grynai praktinis kursas — taisyti dažniausiai pa- 
sitaikančias kalbos klaidas, kurių Balčikonis buvo prisi- 
rankiojęs iš mūsų spaudos. Šiuos taisinius buvau išmokęs 
dar prieš stodamas į universitetą. Mat mano lietuvių kal- 
bos mokytojas Prienų gimnazijoje kun. A. Astrauskas, 
prof. Balčikonio pažįstamas, buvo parsivežęs iš šiojo visą 
krūvą lakštelių, kuriuose kaip tik ir buvo surašytos anos 
kalbinės klaidos su jų pataisomis. Vieną vasarą, jau bü- 
damas kunigų seminarijoje, pasiskolinau šiuos lakštelius 
iš kun. Astrausko ir visus juos nusirašiau; paskiau nuolat 
juos vartodavau, dėdamasis į galvą tai, kas atrodė man 
dar nežinoma. Tuo būdu, pradėdamas lankyti Balčikonio 
lietuvių kalbos kursą, buvau jau tiek „apsišvietęs“, jog 
galėjau įtikti jam tiek rašomaisiais darbais, tiek klai- 
dingų sakinių taisymais lentoje. 

Pats kalbotyros mokslas manęs netraukė. Užtat prak- 
tiniai kalbos klausimai domino mane visą laiką ir tebe- 
domina ligi šiol. Ir dabar su didele atida skaitau kalbos 
kertelę „Draugo“ ar „Laiškų lietuviams“ skiltyse, čia pa- 
pildinėdamas, čia pataisinėdamas, čia patikrinėdamas sa- 
vas kalbines žinias. Tuo būdu yra susikūręs vad. „kalbos 
jausmas“ arba kalbinė nuojauta, kurie pasako, kas kalbiš- 
kai tinka ir kas netinka. Į senatvę šis įausmas arba nuo- 
jauta yra manyje stipriai paaštrėję. Gal tai nesužaloto 
jaunystės kalbiškumo atbalsis, o gal tai atveika į kalbiš- 
kai nelietuvišką dvasią, vis įžūliau bylojančią iš mūsų 
raštų tremtyje. 

Kas yra „kalbos jausmas" pats savyje, gražiai paaiški- 
na J. Lohmannas sakydamas: „Gimtosios kalbos jausmas 
<...> yra visų gyvųjų kalbos lyčių dabartis, buvojanti 
kalbančiajame vienalaikiu neišsklaidytos visumos pavida- 
lu” (Philosophie und Sprachwissenschaft. Berlin, 1975, p. 

95). Kitaip tariant, kalbos jausme kalba buvoja visa kar- 
lu. Kalbos jausmas nėra studijų pasekmė, o pirmykštis 
pavidalas, įgytas jau vaikystėje ir ugdomas visą gyveni- 
mą. Jis apima ne kalbos istoriją, o kalbos dabartį. Jis nė- 
ra gramatikos žinių gausa, o dvasinė nuojauta kaip pag- 
rindas kalbiniam našumui. Gimtajai kalbai ši nuojauta 
yra šaltinis, iš kurio plaukia jos skleidimasis naujais žo- 
džiais bei naujomis lytimis. Be abejo, kalbinė nuojauta 
taip santykiauja su pačia kalba, kaip intuicija su filoso- 
fija; abi yra vaisingos sava gelme, tačiau abi reikalin- 
gos patikrinti savo išdavomis. Intuicija filosofijoje reika- 
linga logikos, nuojauta kalboje reikalinga gramatikos. To- 
dėl rašant gramatika ir žodynas visados man guli paran- 
kiui, ir kartais reikia ilgokai juos vartalioti, kol išsklaidai 
kilusią abejonę ar pateisini kildinamą žodį. Gramatika ir 
žodynas yra ne kas kita, kaip kalbinė savistaba arba at- 
sigrįžimas į kalbos kategorijas bei taisykles, sąmonės at- 
rastas kalbinėje visumoje. Kas tad šių kategorijų bei tai- 
syklių neatitinka, negali būti kalbiškai priimama, nors 
kasdienoje ir būtų vartojama šimtus kartų. Kalbinės kas- 
dienos prieštaravimas kalbos jausmui yra nususinęs ir su- 
gadinęs ne vieną kalbą. Teisingai kai kuriose šalyse esa- 
ma įstaigų (pvz, Prancūzijoje Academia Française), ku- 
rios net oficialiai rūpinasi, kad kalbos išsivystymas neža- 
lotų kalbos jausmo. Šiuo atžvilgiu dabartinėje Lietuvoje 
mūsų kalba yra niokojama gana stipriai, kildinant aibę 
žodžių bei lyčių, kurios atitinka ne lietuviškąjį, o rusiš- 
kąjį kalbos jausmą (plg. sudėtinį veikalą „Lietuvių kal- 
ba tarybiniais metais“, Vilnius, 1967; J. Pikčilingis. Lie- 
tuvių kalbos stilistika. Vilnius, 1971; šioje knygoje tai- 
somos klaidos kaip tik ir yra kilusios rusų kalbos įta- 
koje). 

Kalba, kaip ir kiekvienas gyvas dalykas, reikalinga 
daug rūpesčio, kad augtų savo lytimis, liktų švari savo 
žodynu ir tapati savo sintakse. Gimtosios kalbos moky- 
masis ir jos tobulinimas yra vyksmas, trunkąs visą gy- 
venimą. Ypač rašant reikia visados klausti save, ar saki- 
nys iš tikro jau yra toks, jog iš jo dvelkia mūsų kalbos 
dvasia. Gimiajai kalbai nepakanka nedaryti gramatinių 
klaidų. Jai reikia, kad ji pati prabilių mūsų žodžiais. Šiuo 
atžvilgiu mes ne sykį nusikalstame, netaisydami ar per 
maža taisydami savo raštus. Piloto dėsnis „quod scripsi, 
scripsi” yra gimtosios kalbos žūtis. Jauniesiems mano po- 
kalbininkams patarčiau savo raštų kalbą taisyti bei ge- 

rinti patiems, neieškant „kalbininkų“. Kai jie kiekvieną 
savo raštą pertaisys ir perrašys (ris kartus — tai mano pa- 
ties įprotis — tuomet nereikės mums baimintis, esą lietu- 
vių kalba tremtyje virstanti kažkokiu „rumuniskuoju” 
mišiniu. Tai patarimas ne tik filosofams, bet ir literatams, 
nes ir šiųjų kūriniuose mūsų kalba tapo beveik pastum- 
dėle: didžiausia. rašytojo nuodėmė yra kalbą darkyti, užuot 
ją kūrus. 


2. Žodžio kilimas 


Kalbos jausmas kaip kalbinės visumos dabartis žadina 
klausimą, ar iš tikro esu filosofinės kalbos „kūrėjas“. Tai 
ne tiek biografinis, kiek filosofinis klausimas, būtent: ar 
atskiras žmogus pajėgia kurti žodį? Kas yra kalbinis nau- 
jadaras? Kokia prasme jis yra naujas? — Pamėginkime at- 
sakyti į šiuos klausimus konkrečiu pavyzdžiu. 

L. Dambriūnas priskiria man naujadarą „samprata“, 
kuris esąs „jau daugelio vartojamas" ir kurį jis laiko kla- 
siškai geru (plg. op. cit., p. 1—2, 4). Šiandien net nežino- 
čiau, ar šis žodis yra Mano „pasigamintas“, kadangi jį 
randame ir „Dabartinės lietuvių kalbos žodyne" (Vilnius, 
1972, p. 680). Bet ne tai čia svarbu. Čia svarbu tik, ar 
jis iš tikro yra pasidarylas® Ar galima pasidaryti žodį, 
kurio nėra buvę? Ar kartais kalbos mokslininkai nežiūri 
į kalbą, tarsi ji būtų tokia pat „gamybos“ žaliava, kaip, 
sakysime, -vilna (kasmet nauji drabužiai), oda (kasmet 
nauji batai), geležis (kasmet nauji automobiliai). Juk kas 
gi yra žodis „samprata“? Tai veiksmažodžio „suprasti“ 
vedinys. Veiksmažodžių, turinčių priešdėlį su-, mūsų kal- 
boje esama aibės, ir dažnas iš jų yra pajėgus virsti daikta- 
vardžiu, keisdamas priešdėlį su į sq-, sam-, san- ir gauda- 
mas atitinkamą galūnę La, -ė, -as, -is, -ys), pvz. suvers- 
ti — sąvarta, sumišti — sąmyšis, suplakti — samplaika, 
subrėkšti — sambrėškis, sunerti — sąnarys, sukabinti — 
sankaba... Toksai šių veiksmažodžių pajėgumas kaip tik 
ir įgalina mąstytoją savaime tarti daiktavardine lytimi 
veiksmažodžio reiškiamą pasekmę: kas sujaukta, yra sq- 
jeuka, kas sustatyta eilėn, yra sqstatas, kas yra susibėgę, 
yra sanbega, kas subūna, yra sambüvis, kas susiderinę, yra 


- sandara, kas susiglaudę, yra sanglauda, kas susikerta, yra 


sankirtis, kas susikryžiavę, yra sankryža, kas suplyšę, yra 
samplaiša ir t. t. Ne visi šie vediniai gal net būtų galima 

rasti įprastame žodyne, tačiau visi jie yra mums supran- 
tami, nes visi jie, tarsi šaukiami, savaime išnyra iš mūsų 
kalbos gelmenų, nešini aiškia prasme. Tode], tiksliai kal- 
bant, jie yra ne „pasidaryti“, o „gimę“: jie yra greičiau 
„Naujagimiai“, o ne „naujadarai“. Jiems tinka krikščio- 
niškojo tikėjimo formulė, kuria nusakomas Amžinojo Žo- 
džio (Verbum) kilimas, „genitum, non factum“, arba K. 
Bradūno eilėraščio posmelis: 

Žodis guli po širdim. .. 

Aš jį Sükteliu beveik negirdomis, 

Ir jis keliasi ir bėga. k 

i „Alkana kelionė”, p. 13 

Žodžio nebuvėlio atsirasti negali. Kiekvienas kalbinis ve- 
dinys ar darinys esti kildinamas jau iš esančio atitinkamo 
kamieno, buvojančio kalboje kaip sudedamasis jos pra- 
das. 

Vargu tad ar galima prasmingai kalbėti apie naujų 
žodžių „kūrimą“ ar „kalimą“. Šitoks „kūrimas“ bei „ka- 
limas“ yra įmanomas tik moksle, bet nieku būdu ne fi- 
losofijoje ar poezijoje; įmanomas todėl, kad mokslas žo- 
džio iš viso neturi: jis turi tik terminą. „Kas gi yra ter- 
minas?" — klausia H G. Gadameris ir čia pat atsako: „Tai 
griežtai aprėžtos prasmės žodis“ (op. cit, p. 392). Termi- 
nas visados yra vienaprasmis, nes kitaip moksle nė būti 
negali. Jei „trauka“ arba „gravitacija“ nebūtų savo pras- 
me griežtai aprėžta, fizikai nesusikalbėtų, kaip nesusikal- 
bėjo Babelio bokšto statytojai, ir fizikos mokslas būtų ne- 
galimas. Tik vienaprasmis termino pobūdis mokslą įgali- 
na —tiek jį kurti, tiek perteikti kitiems. Štai kodėl moks- 
lo galima mokyti ir mokytis, ką Kantas neigė filosofijos 
atžvilgiu. 

Bet kaip tik šis vienaprasmiškumas nuskurdina žodį, 
virtusį terminu. H. G. Gadameris vadina terminą „dirb- 
tiniu dalyku" (t. pl, kuris yra arba iš tikro padirbtas (pvz., 
Alka, „Altas, Balfas, Vlikas), arba iš prasmės įvairumo 
išimtas ir pagal vieną kryptį sukirptas (pvz., deguonis, 
garlaivis, trūkis). Terminas yra apiplėštas žodis, kadan- 
gi netekęs prasmės platybės. Kiekvienam kalbos žodžiui 
yra būdingas, kaip tai pastebėjo jau W. v. Humboldtas, 
„prasmės svyravimas“. arba, mūsiškai tariant, reikšmės at- 
švaitų gausa. Retas gyvos kalbos žodis teturi vieną reikš- 
mę. Kas tad „kala“ terminą, neišvengiamai naikina žodžio 
reikšmės gausą, teikdamas jam vieną vienintelę prasmę 

ir tuo užskleisdamas jo atvirumą vienos reikšmės rėmuo- 


Kaip labai terminas skurdina žodį, gali paliudyti ke- 
letas mūsų kalbos pavyzdžių. Sakysime: akis anatomijo- 
je reiškia tik kūno organą, pačioje gi kalboje šis žodis 
turi net devyneta reikšmių (plg. „Dabartinės lietuvių kal- 
bos žodynas“, p. 8); kampas geometrijoje reiškia tik tam 
tikrą linijų sanbėgą, gi kalboje jis turi septynetą reikšmių 
(plg. op. cit, p. 290); kelmas botanikoje ir miškininkys- 
tėje reiškia tik medžio liekaną su šaknimis (žemėje ar iš- 
rautą), kalboje gi jis turi septynetą reikšmių (plg. op. 
cit., p. 295); skaudus medicinoje reiškia tik tam tikrą orga- 
no įjautrinimą, kalboje gi šis žodis turi devynetą reikš- 
mių (plg. op. cit., p. 706); vanduo chemijoje yra aiškiai 
apibrėžtas skystis, kalboje gi jis turi penketą prasmių 
(plg. op. cit, p. 916); versti filologijoje reiškia tik žodį 
ar sakinį nusakyti kita kalba, pačioje gi mūsų kalboje 
„Versti“ turi net septyniolika reikšmių (plg. op. cit, p. 
929); vienas matematikoje reiškia tik pirmąjį dešimtainės 
skaičiavimo sistemos skaitmenį, kalboje gi jis turi septy- 
netą reikšmių (plg. op. cit, p. 934); žemė astronomijoje 
yra tik saulės sistemos planeta, kalboje gi įi turi net aš- 
tuonetą prasmių (plg. op. cit., p. 959); žvaigždė astrono- 
mijoje reiškia tik tam tikrą dangaus kūną, kalboje gi šis 
žodis turi penketą reikšmių (plg. op. cit., p. 972). Net to- 
kie iš sykio atrodą vienaprasmiai žodžiai, kaip „atimti“ 
(5), „būti" (10), „daryti" (9), „duoti“ (10), „leisti“ (21), 
„prigerti“ (5), „primusti" (7), „užkrėsti“ (6), „virti“ (5), 
„žiūrėti“ (7), „akmuo“ (4), „banga“ (4), „darbas“ (5), „ke- 
Has" (5), „vyras“ (5), „sausas“ (7), „žalias“ (6), iš tikro yra 
daugiareikšmiai: skliausteliuose pažymėti skaičiai nurodo, 
kieka reikšmių šie žodžiai yra kalboje vartojami, Mokslui 
takia kieka yra nepakenčiama, todėl jis ją siaurina, vers- 
damas žodį terminu, teturinčių vieną prasmę. Moksle tai 
yra būtina, filosofijoje gi tai neįmanoma ir nepakenčia- 
ma, nes filosofija ne žymi aprėžtą daiktą ar jo savybę, 
o taria atvirą būtybę. Nuosekliai tad filosofija terminų 
tiesiogine šio žodžio prasme nė neturi (plg. FKP, 292— 
294). 

Todėl nesijaučiu visiškai suprastas, kai jaunieji mūsų 
pokalbio dalyviai giria mano raštų kalbą, esą ji esanti 
beveik „be tarptautinių terminų“ (dr. K. Girnius, A 74); 
jų vietoje „beveik visur“ aš stengiąsis „nukalti lietuviš- 
kaji" (dr. K. Skrupskelis, A 70). Iš tikrųjų mano paties 

„naujadarų“ arba „naujagimių“ yra labai maža. Svarbiau- 
sia gi, kad jie nėra tokie, jog atstotų tarptautinius ter- 
minus: manieji žodžiai neturi termino savybių. Tai gana 
vaizdžiai parodo, sakysime, žodis „sklaida“. Jis tikrai yra 
mano paties „pašauktas“ iš lietuvių kalbos gelmių, ku- 
riose slypi ir kiti šios rūšies žodžiai: bristi — brasta, deng- 
ti — danga, eiti — eiga, kimšti — kamsa, keisti — kaita, 
nešti — našta ir naša (derlius), segti — saga, tad ir skleis- 
ti — sklaida. L. Dambriūnas laiko „sklaidą“ (kaip ir „samp- 
ratą") geru vediniu (plg. op. cit., p. 4). Šis žodis yra ma- 
no vartojamas vietoje filosofinės prasmės tarptautinio žo- 
džio „analizė“. Betgi tai anaiptol nereiškia, kad „sklaida“ 
galėtų atstoti „analizę“ ir kaip mokslo terminą. Galima 
visiškai prasmingai kalbėti apie Platono pažiūrų sklaidą, 
apie žmogiškosios būties sklaidą, net apie loginę sąvokų 
sklaidą. Tačiau būtų nesusipratimas sakyti „vandens sklai- 
da", „kraujo sklaida“, „miltų sklaida"... Pirmuoju atveju 
„analizė“ net netiktų. Posakiai „Platono pažiūrų analizė 
ar „žmogiškosios būties analizė“ skambėtų išpūstai ir tru- 
putį net juokingai. Tuo tarpu antruoju atveju „analizė“ 
negali būti pakeičiama jokiu lietuviškuoju naujadaru: tik 
„Vandens analizė“, „kraujo analizė“, „miltų analizė“ tiks- 
liai išreiškia tą veikmenį, kurį mokslas čia atlieka. Che- 
mijos moksle „analizė“ yra jau terminas, vadinasi, griež- 
tai vienaprasmis žodis, tuo tarpu filosofijoje „sklaida“ 
yra likęs savo prasme marguliuojąs bei svyruojąs, vadi- 
nasi, gyvas kalbos žodis. 

Tokio pobūdžio yra visi žodžiai, kurie yra arba ma- 
no paties „pagimdyti“, arba pasiimti iš mūsų kalbos loby- 
no, kad pakeistų lotyniškuosius, kaip tai pastebi dr. K. 
Skrupskelis (plg. A 70). Nes lotyniškieji žodžiai, būdami 
mirę, yra jau beveik virtę formulėmis, sukaustančiomis 
atvirą filosofinę mintį. Lietuviškieji gi žodžiai, išlaikę 
prasmės gausą, kaip tik saugo filosofiją nuo sustingimo. 
Gyvas lietuviškas žodis tebeslepia savyje Humboldto mi- 
nimą „prasmės svyravimą“, be kurio filosofija būtų ne- 
įmanoma, nes neleistų prabilti asmeniui, kaip to neleidžia 
mokslas. Tik žodžio atvirybė prasmės gausai įgalina as- 
menį tarti savas pažiūras vienkartine savo paties žyme. 
Štai kodėl, mano pažiūra, lietuviškieji žodžiai ir turi pir- 
menybę, norint filosofuoti. Sakysime: lietuviškoji „sam- 
prata“ yra žymiai atviresnė ir todėl lankstesnė negu lo- 
tyniškoji „koncepcija“; lietuviškoji „tikrybė“ reiškia kur 
kas daugiau negu lotyniškasis „faktas“, lietuviškoji „pa- 

kanta” nurodo į pakenčiamojo pažeminimą žymiai ryškiau 
negu lotyniškoji „tolerancija“: žmogus nekenčia to, kuris 
jį pakenčia. Regėdamas šią pirmenybę, aš ir teigiu, kad 
tikrai filosofuoti arba kurti savitą filosofiją galima tik 
gimtąja kalba. ; | 


3. Filosofinės kalbos klystkelis 


Tuo, atrodo, büty galima issklaidyti dr. K. Girniaus 
abejonę ryšium su analitine filosofija. Pasidžiaugęs, kad 
mano vartojami lietuviškieji žodžiai „iš tikrųjų daug na- 
tūraliau skamba. negu lotynų ar vokiečių kalbų nukalti 
naujadarai“ (A 80), jis rašo: „Tačiau nemanau, kad bū-- 
tų galima taip lengvai atskleisti ar sukurti lietuviškų Zo- 
džių, išreiškiančių analitinės filosofijos sąvokas, kurios 
dažnai susietos su gan naujais logikos laimėjimais“ (t. p.). 
Ši abejonė yra pagrįsta pažiūra — gal net nesąmoninga, — 
esą ne filosofavimas gimdąs filosofinę kalbą, o iš anksto 
turima arba „susikurta“ filosofinė kalba įgalinanti žmo- 
gų filosofuoti. Dr. K. Girniaus minima analitinė filosofi- 
ja yra geras tokios pažiūros pavyzdys. Ši filosofijos sro- 
vė yra anglosaksų išvystyta ir jų mąstyme, Girniaus liu- 
dijimu, vyraujanti (plg. A 77). Mums, europiečiams, ypač 
lietuviams mąstytojams, ji yra jau galava filosofija. Jos 
kūrime nesame dalyvavę, mažai ją pažįstame, o dar ma- 
žiau suprantame. Jos sąvokos ateina mums iš viršaus ar- 
ba iš lauko, todėl tegali būti mūsų išmokstamos, bet ne 
savaime ištariamos. Jas nusakyti mes galime tik aprašo- 
muoju būdu, kadangi jos yra mums nesavos. Šiuo atžvil- 
giu dr. K. Girniaus abejonė yra visiškai pagrįsta. 

Bet tai nėra tik analitinės filosofijos likimas. Toks li- 
kimas tyko kiekvieną gatavą filosofiją, kuri nėra mano 
filosofija. Kas gali, sakysime, lietuviškai (ar kuria kita 
kalba) išreikšti Tomo Akviniečio „esse“, jei net ir E. Gil- 
sonas tvirtina, kad šis žodis „tiesa, priklauso kiekvienam, 
tačiau jo vartojimo prasmė priklauso tik Tomui Akvinie- 
čiui vienam“ (Le philosophie et la théologie. Paris, 1960, 
p. 225). Žodį „esse“ vartoja ir F. de Suarez'as, tačiau šio- 
jo metafizika, Gilsono nuomone, „didžiai skiriasi nuo To- 
mo metafizikos“, o „kai du filosofai nesusitaria dėl bū- 
ties, tai jie nesusitaria iš viso (sur rien)“ (op. cit., p. 222). 
Norėdami tad išreikšti lietuviškai Tomo Akviniečio ir Sua- 
rez'o būties sampratas, galėtume jas tik aprašyti, bet ne 

žodiškai nusakyti, kadangi pagrindinė sąvoka „esse“, nors 
ir tariama tuo pačiu lotyniškuoju žodžiu, slepia savyje 
vis kitokį turinį. Naudodami tad vieną kurį lietuvišką ver- 
tini ar pakaitalą, mes šį turinį tik klastotume. Tvirtinda- 
mas, kad „lietuvių kalba nenusileidžia jokiai kitai kalbai, 
kuria istorijos eigoje buvo sukurta ar yra kuriama aukš- 
to lygio filosofija“ (FKP, 314), anaiptol nenoriu tuo pasa- 
kyti, kad yra lengva ar net galima lietuviškai išreikšti ga- 
lavos filosofijos sąvokas. Beveik būčiau tikras, kad yra 
kaip tik atvirkščiai: kaip niekas negali išsiversti lietuviš- 
kojo „buvimo“, taip lygiai mes negalime išsiversti loty- 
niškojo „esse“ ar vokiškojo Sein": E. Husserlio vartoja- 
mas „ein Sein" anaiptol nėra tapatus M. Heideggerio „das 
Sein". Analitinės filosofijos sąvokų terminai (čia, rodos, 
tiktų žodis „terminas”) nesudaro išimties ir neneigia lie- 
tuvių kalbos lankstumo. Jie tik nurodo, kad filosofinė kal- 
ba ir filosofavimas yra vienas ir tas pats dalykas, kadangi 
filosofavimas vyksta tiktai kalba. 

Betgi nė „kiek neabejoju, kad jei kuris nors lietuvis 
mąstytojas, sakysime, kad ir tas pats dr. K. Girnius, im- 
tųsi savitai permąstyti analitinę filosofiją, kurdamas ją 
jau kaip savo paties mąstymo išdavą, jis neturėtų didė- 
lcsnio vargo savoms sąvokoms lietuviškai ištarti, nes kas 
mąsto, tas ir kalba. Tik neaiškus mąstymas ar dar nesu- 
prastas dalykas nesiduoda ištariami. Kalba ir mąstymas 
yra tiek ankštai susiję, jog vienas sąlygoja kitą. Ir tai 
kyla iš kalbos pačios prigimties. Vienoje vietoje M. Hei- 
deggeris klausia: „Kokia yra kalbos būsena apskritai?.. 
Kaip kalba buvoja, kad ji gali būti „mirusi“? Ką reiškia 
ontologiškai, kad kalba klesti ir nyksta?“ (Sein und Zeit, 
p. 166). Į tai savo metu buvo mėginęs atsakyti jau W. v. 
Humboldtas žinoma ištara: kalba yra ne veikalas (ergon), 
bet veiksmas (energeia). Tai reiškia: kalbos būsena yra 
nuolatinis kitimas. Tačiau R. Hönigswaldas, galynėdamasis 
su šia ištara, pastebi, kad „kalba yra taip lygiai veiks- 
mas, kaip ir veikalas, būtent: ji yra veiksmas todėl, kad 
yra veikalas“, ir tik šioje kalbos dialektikoje „atsisklei- 
džia visas jos esmės bei veiksmo turtingumas“ (Philo- 
sophie und Sprache. Darmstadt, 1970, p. 92). Kalba yra 
apspręsta ir taisyklinga, sykiu tačiau ji yra kintanti ir at- 
vira. 

Pirmoji šios dialektikos pusė paverčia kalbą veikalu 
(ergon) ir įgalina žmogų ja kalbėti. Jei kalba nebūtų vi- 
sa kartu kaip tam tikras pavidalas, ji nebūtų iš viso kal- 

ba. Kalbeti galima tik tokia kalba, kuri jau yra ir büna. 
Antroji kalbos dialektikos pusė paverčia ją veiksmu (ener- 
geia) kalbančiojo lūpose ir vyksmu tautos istorijoje, va- 
dinasi, tokiu dalyku, kuris auga bei klesti kaip ir kiek- 
vienas gyvas padaras. Abi šios dialektikos pusės yra la- 
bai būtinos. Kai kalba kaip veikalas lieka vienintelė, ne- 
tekdama antrojo savos dialektikos nario (kalbos kaip 
veiksmo bei vyksmo), ji miršta. Taip yra atsitikę su 10- 
tynų kalba: šiandien ji yra tik veikalas. Popiežių pamoks- 
lai nepaverčia lotynų kalbos šneka, o be šnekos nėra kal- 
bos nei kaip veiksmo, nei kaip vyksmo, nes nėra tautos, 
kuri ja šnekėtų. Kai kalbos dialektika netenka pirmojo 
savo nario arba kalbos kaip veikalo, ji esti išduodama vi- 
sokiems kasdienos vėjams, kurie kalbą teršia svetimybė- 
mis žodyno, sintaksės ir net morfologijos atžvilgiu, tuo 
būdu ją žaloja ir galop susmukdo. Taip yra atsitikę, pa- 
vyzdžiui, su keltų kalba, paskendusia anglų kalboje, arba 
su lotynų kalba, suirusia rumunų kalbos mišinyje. Kalba 
kaip veikalas teikia kalbos veiksmui bei vyksmui ir pa- 
grindą, kuris šį vyksmą neša, ir rėmus, kurių vyksmas ne- 
privalo peržengti. Be kalbos kaip veikalo kalba netenka 
savos tapatybės. 

Kas tad gyvena šia kalbos dialektika, tam kalba yra 
tiek tvirta ir sykiu tiek atvira, jog jis pajėgia ja ištarti 
kiekvieną mintį, nesigriebdamas svetimybių ir nesisteng- 
damas kitos, jau gatavos, filosofijos žodžiams ieškoti sa- 
vos kalbos atitikmenų arba kurti vad. „filosofinę termi- 
niją". Filosofinės kalbos nėra tik ten, kur nėra filosofijos. 
Todėl „filosofinė terminija" kaip iš anksto susikurtas „vei- 
Akalas" yra tikras filosofinės kalbos klystkelis, nes jis at- 
jungia kalbą nuo mąstymo, laikydamas filosofinę sąvoka 
ar sampratą daiktu, kuris pirmiau būna ar atsiranda (pvz., 
technikos dirbiniai), o tik paskiau esti pavadinamas. Tuo 
tarpu filosofijoje nėra ir negali būti jokios nepavadintos 
sąvokos ar sampratos. Kas tad manosi stovįs priešais tą 
ar kitą sąvoką bei sampratą ir ieškąsis jai, sakysime, lie- 
tuviškojo pavadinimo, tas arba šios sąvokos bei sampra- 
tos iš viso neturi, arba mąsto nelietuviškai, mėgindamas 
svetimu žodžiu ištartą mintį sulietuvinti ir todėl kaldama- 
sis jai terminą. Filosofijos mokslininkai, kurie tiria bei 
dėsto kitų sukurtas filosofijas, yra dažnai tiesiog verste 
verčiami eiti šiuo klystkeliu, kadangi filosofijos mokslas, 
kaip ir visi mokslai, reikalauja griežto vienaprasmisku- 
mo ir tuo pačiu terminijos. Užtat ir yra rašomi veikalai, 

pavyzdžiui, apie žodžio „On“ reikšmes Aristotelio mąsty- 
me (plg. Fr. Brentano), kad būtų — kiek galima tiksliau — 
aprašyta, ką gi Aristotelis manė klausdamas, kas yra bū- 
tis ar būtybė (ti to on). Tačiau filosofai neturėtų leistis 
sugundomi šio klystkelio kurti dirbtiniu būdu kalbos pa- 
viršiuje tai, kas kyla savaime iš kalbinės visumos gelmių. 

Mūsų mąstytojų, pasidavusių šiam gundymui, prieky- 
je stovi Stasys Šalkauskis (1886—1941). Žiūrint atodairom, 
daros tiesiog nejauku, kad tauta, neturėdama filosofijos 
(dešimtmetis po I pasaulinio karo), užsigeidė įsigyti „fi- 
losofijos terminiją“. Anuometiniuose Šalkauskio darbuo- 
se ši užgaida prasiveržė visu ryškumu. Gėrėdamasis per 
anksti mirusio savo amžininko R. Bytauto (1886—1915) 
studija „Šis tas iš lietuvių kalbos filosofijos“ (1908), Šal- 
kauskis rašė, kad jei Bytautas būtų ilgiau gyvenęs, „da- 
bar turėtume jau tvirtą nustatytą filosofijos terminiją“ 
(Logos, 1927, Nr. 1, p. 1). Betgi ar Šalkauskis nežinojo, 
kad niekur pasaulyje tvirtai nustatytos filosofinės termi- 
nijos nėra ir negali būti? Kad jokia tauta nepradeda fi- 
losofuoti, kurdamasi terminiją? Šalkauskio pastangas pir- 
miausiai kurti terminus galima išaiškinti tik tuo, kad lie- 
tuvių kalba jam buvo ne gimtoji, o išmoktoji kalba. Šal- 
kauskio „namų kalba <...> buvo lenkų“ (p. 9); prie jo 
„lopsio skambėjo lenkų kalba“ (J. Eretas. Stasys Salkaus- 
kis. Brooklyn, 1960, p. 9, 90). Šalkauskio motina bajorai- 
tė, rodos, iš viso lietuviškai nemokėjo, nes, man užsukus 
į jų namus Šiauliuose 1936 metų vasarą ir valgant pietus, 
Šalkauskis su motina kalbėjo. prie stalo tik lenkiškai ir 
man vertė, ką buvo ji pasakiusi (aš pats lenkiškai nemo- 
ku). Tiesa, Šalkauskis lietuviškai išmoko gana gerai, bet 
tik „intensingu darbu“, todėl „dažnai buvo jausti, kad sve- 
tima kalba buvo formavusi jo kalbinę sąmonę pačioje 
jos užuomazgoje" (J. Eretas. Op. cit., p. 89). Svetimybių 
gausa, aistringai mėgstami veiksmažodiniai daiktavardžiai, 
ne vietoj vartojami žodžiai (pvz., „apsidairę į mūsų gyve- 
nimo lytis“), nejautrumas įvardžiuotiniams ir neįvardžiuo- 
tiniams būdvardžiams yra Šalkauskio raštų savybės, pa- 
darančios šiuos raštus sunkius skaityti bei suprasti — net 
ir tokiu atveju, kai jų turinys yra tik paprastučiai kasdie- 
nos reikalai (plg. J. Eretas. Op. cit., p. 92—98). Šalkaus- 
kiui stigo lietuviškojo kalbos jausmo arba kalbinės nuo- 
jautos kaip visuminio kalbos pavidalo, kuris skleidžiasi 
atskiruose žodžiuose bei posakiuose. Todėl jis ir tikėjosi 
galįs filosofinę kalbą ne pašaukti pačiu filosofavimo veiks- 


429 


mu, o šiam veiksmui teikti iš anksto pasigamintų termi- 
nų, kad į juos įvilktų nelietuviškai mąstomas sąvokas. 
Jis nuolat tarėsi su mūsų kalbininkais, ar tas bei kitas 
jo siūlomas filosofinis terminas esąs taisyklingai padary- 
tas, nenujausdamas, kad reikia, kalbant G. Marcelio žo- 
džiais, gramatiką ne turėti, bet reikia gramatika būti. O 
gramatika būti reiškia mąstyti gimtąja kalba. Šalkauskio 
pavyzdys rodo, su kokiomis didžiulėmis sunkenybėmis su- 
siduria žmogus, norįs filosofuoti lietuviškai, tačiau lietu- 
viškai arba tik išmokęs, arba lietuvių kalbą vaikystėje su- 
darkęs. Tai įspėjimas ne tik mūsų jauniesiems mąstyto- 
jams tremtyje, bet ir visiems tiems, kurių pagrindinė kū- 
rybos lytis yra kalba. 


4. Gimtoji kalba ir mąstymas 


Tuo būdu artinamės prie klausimo, kiek ir kaip gim- 
toji kalba apsprendžia mūsų mąstymą. Savo knygoje esu 
teiges, kad kalba teikia būtybės interpretacijai tam tikrą 
„regėjimo kampą“, vadinasi, tam tikrą požiūrį, kuris iš- 
tariamas žodžiu (plg. FKP, 294—297). Be abejo, „papras- 
tas kalbos vartotojas", kaip teisingai pastebi dr. K. Gir- 
nius (A 81), šio požiūrio arba „kampo“ dažniausiai ne- 
jaučia ir žodžio su tam tikru daikto pergyvenimu (jo 
veikmenimi, padėtimi, spalva, ..) nesieja. Tačiau tai anaip- 
tol dar nereiškia, kad tokio „kampo“ kalboje nebūtų ar- 
ba kad jis kalbos vartotojo pergyvenimų bei minčių ne- 
įtaigautų. Kalbant gimtąja kalba, pasak R. Hėnigswaldo, 
„daiktai prisistato <...> savo galimų apybraižų įvairu- 
mu“, ir žmogus „sprendžia apie daiktus“ kaip tik pagal 
šias apybraižas; sprendžia taip labai nesąmoningai, jog 
savo sprendimo skirtumą suvokia tik susidūręs su kito- 
mis kalbomis (op. cit, p. 184—195). Tai patvirtina ir pa- 
ties dr. K. Gimiaus prisipažinimas: „Turiu prisipažinti, 
kad kol neskaičiau Maceinos, nebuvau pastebėjęs skirtu- 
mo tarp „siuvėjo — Schneider" ir „tailor“ (A 81). Dar dau- 
giau: tik svetimos kalbos akivaizdoje žmogus suvokia, 
kad jo paties šnekėjimas yra kalba ir kad ši jo kalba ski- 
riasi nuo kitų kalbos. Gimtoji kalba yra būdas, kuriuo 
asmuo gyvena bendruomenėje, neišskiriant nė jį apsupan- 
čios gamtos. Šiandien antropologai stipriai pabrėžia Zmo- 
gaus galią buvoti visame pasaulyje, ne tik vienoje ku- 
rioje jo išpjovoje, kaip gyvulio atveju (ore, vandenyje, 

žemėje, medžiuose. ..). Vis dėlto ši galia reiškia tik fizinį 
žmogaus santykį su pasauliu: čia žmogus iš tikro nėra ap- 
spręstas tik vienai aplinkai; jo organai gali atlikti neap- 
rezta veikmenų daugybę, o jo įrankiai, atstodami bei pa- 
pildydami organus, įgalina jį buvoti beveik kiekvienoje 
aplinkoje — net ant mėnulio. Dvasiškai betgi žmogus bu- 
voja tik pavadintame pasaulyje, o pavadintas pasaulis jau 
yra interpretuotasis pasaulis, vadinasi, aprėžtas tam tik- 
ru požiūriu ir todėl nebesąs visuma. Kiekvienas mūsų žo- 
dis, nors to nepergyventume nė truputėlio, slepia sa- 
vyje šį požiūrį ir uždaro mus jo rėmuose. Šia dvasine 
prasme žmogus turi savą aplinką, kurią jam apibrėžia gim- 
toji jo kalba kaip amžiais susiklostęs veikalas: į jį Zmo- 
gus igema ir jame pasilieka. Gimtoji kalba yra „istorinė 
galybė“ (R. Hėnigswald. Op. cit., p. 185), iš kurios niekas 
išsilaužti negali, R 

Dr. K. Girnius norėtų abejoti šio teiginio tiesa, paste- 
bėdamas, kad, pavyzdžiui, „Hopi indėnai tik vienu žodžiu 
nurodo spalvas, kurias mes vadinama žalia ir mėlyna, o 
turi du skirtingus žodžius, nurodančius juodą spalvą. Bet 
tai dar nereiškia, kad skirtingai kalbantis skirtingai žiūri 
į pasaulį, o tik kad jų leksikonas skiriasi" (A 80). Kitaip 
sakant, tai nereiškia, kad Hopi indėnai matytų juodą spal- 
vą kažkaip dvejopai, nors jie ir turi du žodžius jai pa- 
vadinti. Šis pavyzdys yra vertas kiek giliau apmąstyti, 
nes jis savaime žadina klausimą: ar iš tikro skirtingi ž0- 
džiai kalboje reiškia łą patį dalyką? Ar tie du Hopi in- 
dėnų žodžiai, nurodą juodą spalvą, iš tikro nurodo lo pa- 
lies objeklo spalvą? Kalbos filosofija kaip tik ir norėtų 
suvokti, kodėl skiriasi žodžiai, jei jie reiškia tą patį daik- 
ta? O gal jie savu skirtingumu kaip tik atskleidžia ob- 
jekto skirtingumą? Keletas lietuvių kalbos pavyzdžių pa- 
rodys, kad šis klausimas anaiptol nėra beprasmis. 

Jei atsietai klaustume, kiek lietuvių kalba turi žodžių 
nusakyti rudai spalvai, turbūt tik suglumtume, nerasdami 
alsakymo, nes ruda spalva, atsajai mąstoma, yra visur 
ir visados ruda; tamsiau ar šviesiau ruda, tačiau vis ruda. 
Bet štai kai ši spalva lietuvio“ esti siejama su tam tik- 
rais objektais, ji gauna vis kitokį vardą: tos pačios spal- 
vos šuo lietuviškai yra rudas, karvė žala, o arklys sartas. 
Niekas betgi nenešioja „žalų“ kelnių ir nedėvi „sartos" 
skrybėlės. Tas.pat yra ir su pilka spalva. Šviesėdama ji 
lietuvių kalboje irgi siejasi su įvairiais objektais, keis- 
dama savo vardą: tos pačios plaukų spalvos žmogus yra 

žilas, karvė palša, o arklys šyvas. Tačiau niekas nedėvi 
„šyvų“ batų. Tik mūsų liaudies dainose užtinkame „syva 
kepurėlę“, bet niekados ne „žilą“ ar „palšą“. Kai balta 
spalva maišosi su juoda, gauname margą. Ir vis dėlto lie- 
tuviui arklys niekad nėra margas, o širmas; kiaulė taip 
pat yra ne marga, o degla. Genys gi margas. Ruožuotai 
marga katė yra raina, o tokių pat ruožų skarelė yra dry- 
za, Išeiginės kelnės irgi yra dryžos, o ne margos. Gali- 
mas daiktas, kad tarmėse minėtų spalvų pavadinimai tu- 
ri ir kiek kitokią prasmę ir kad jų esama žymiai daugiau. 
Bet ne tai čia mums rūpi. Mums rūpi tik nurodyti, kad 
ta pati spalva, nešiojama skirtingo objekto, lietuvio yra 
kitaip pergyvenama ir todėl kitaip pavadinama. Tai ne- 
reiškia, kad lietuvis rusvą ar pilkšvą spalvą fiziologiškai 
regėtų kitaip negu vokietis ar amerikietis. Tai tik reiš- 
kia, kad jis šią spalvą, susijusią su tam tikru objektu, re- 
gi kitokiu „kampu“ negu vokietis ar amerikietis. Jis regi 
ją ne atsajai. 

Šie pavyzdžiai, mūsų kalboje tokie gausūs, ir žadina 
mintį, gal šitaip yra ir su dr. K. Girniaus minimais Hopi 
indėnais. Gal ir jie dviem žodžiais vadina tą pačią juo- 
dą spalvą, betgi mąstomą ne atsietai, o turimą tam tikrų 
indėnų pergyvenime skirtingų objektų? Juk ir mums juos- 
vas arklys yra bėras, dainų „juodberis žirgelis“, o ne pa- 
prastai tik tamsus ar juodas. Gal taip yra ir su eskimais, 
kurie, kaip pastebi dr. K. Girnius, „turi tris žodžius snie- 
gui” (A 80)? Gal ir jiems tie trys žodžiai reiškia anaiptol 
ne tą patį sniegą? Gal lietuvių kalba ir čia galėtų mums 
padėti? Juk ir mes turime net keturis žodžius oro dükui 
pavadinti: audra, pūga, vėtra, viesulas. Visuose šiuose 
žodžiuose yra meteorologiškai įimtas tas pats oro siautėji- 
mas. Tačiau kiekviename slypi tam tikras požiūris arba 
„Kampas“, kuriuo lietuvis šį siautėjimą pergyvena. Todėl 
jis skiria vieną oro dūką nuo kito ne tik tiesiogine pras- 
me (gamtoje), bet ir perkelta prasme (visuomenėje), pa- 
vyzdžiui: „jo kalba sukėlė tikrą audrą", bet niekad ne 
„pūgą“ ar „vėtrą“, ar „viesulą“; „jis įsiveržė į namus kaip 
viesulas“, bet niekad ne kaip „pūga“, ne kaip „audra“, 
net nė ne kaip „vėtra“, Jei žodžio santykis su daiktu iš- 
leidžiamas iš akių, vargu ar tokiu atveju yra galima pa- 
tirti tikrąją žodžio prasmę. Sakysime, jei koks nors japo- 
nų mokslininkas klaustų, kiek žodžių turi vokiečių kalba 
arkliui pavadinti, tai būtų galima atsakyti, kad mažiau- 
siai penkis: Pferd, Gaul, Fuchs, Rappen, Schimmel. Ta- 

čiau tai būtų klaidinantis atsakymas, kadangi tik „Pferd“ 
reiškia arklį atsietine prasme. Tuo tarpu visi kiti žodžiai 
yra susiję su arklio pergyvenimu vokiečio dvasioje: 
„Gaul” yra lietuviškasis kuinas, vadinasi, nusivares ark- 
lys („ein alter Gaul”), „Fuchs“ — lietuviškasis sartis, „Rap- 
pen“ — juodbėris, o „Schimmel“ — šyvis. Skirtumas nuo 
lietuvių kalbos čia tik tas, kad mes arklio spalvos būd- 
vardį (bėras, sartas, šyvas) paverčiame daiktavardžiu, o 
vokiečiai arklio spalvoms nusakyti turi kiekvieną sykį 
skirtingą daiktavardį, neturintį savyje spalvos pavadini- 
mo. Išleisti iš akių šį žodžio santykį su daiktu yra gana 
lengva, ypač jei kalbos mokslininkas tiria ne savą gim- 
tąją, o svetimą, ypač „egzotinę“ kalbą. Todėl kalbos fi- 
losofui šiuo atžvilgiu reikia būti gana apdairiam. 

Kad toks apdairumas kalbos mokslo atžvilgiu yra rei- 
kalingas, gali patvirtinti sekantis pavyzdys. Lyginamosios 
kalbotyros profesorius Freiburgo universitete J. Lohman- 
nas, kuris 1927 m. vasarą, apsistojęs Prienų klebonijoje, 
mokėsi lietuvių kalbos, teigia, kad „tik lotynų kalboje 
yra „infinitivus historicus” arba pasakojamoji bendratis“ 
(op. cit, p. 275). Tuo tarpu tokios pasakojamosios ben- 
draties „praeities veiksmui nusakyti“ esama ir lietuvių 
kalboje (Lietuvių kalbos gramatika. Vilnius, 1971, t. 2, 
p. 414). Kai Prienų gimnazijoje, versdami Cezario „De 
bello gallico” susidüreme su tokiu „infinitivus historicus” 
ir suglume stebėjomės, kaip galima praeitį nusakyti ben- 
dratimi, tai mūsų lotynų kalbos mokytojas, gimnazijos di- 
rektorius kun. F. Martišius, atvėrė mums akis kaip tik 
lietuviškais pavyzdžiais: „Aš jam kaktą lyžt, jis man į 
ausį pykšt; aš rėkt ir bėgt, o jis vytis; jis mane griebti, 
aš nepasiduoti" ir t. t. Vis dėlto šiai praeitį pasakojančiai 
bendračiai suprasti, o ypač jai pavartoti gramatikos 2i- 
nių vargu ar pakaktų; čia jau reiktų gilesnio kalbos jaus- 
mo arba kalbinės nuojautos, kurių svetimam mokslinin- 
kui, kaip rodo Lohmanno pavyzdys, paprastai stinga. 

Todėl aš nė kiek neabejoju — kuo, rodos, norėtų abe- 
joti dr. K. Girnius (plg. A 81),— kad lietuviškai nekal- 
bąs žmogus nė negali galvoti kaip lietuvis. Žinoma, kal- 
bos mokslo akimis žiūrint, kalbos visų pirma skiriasi „dėl 
gramatinių ir sintaksinių priežasčių“ (dr. K. Girnius, A 
82). Bet iš kur kyla šios gramatinės ir sintaksinės prie- 
žastys — net ir toje pačioje kalboje? Kodėl Lietuvos pauk- 
ščiai ne „dainuoja“, o gieda, net ir gaidys? Kodėl tautos 
himną ar organizacijų himnus lietuviai taip pat ne „dai- 

nuoja“, o gieda, kaip ir šventas giesmes? Jei paties ob- 
jekto rimtis apspręstų žodį „gieda“, tuomet gaidžio gie- 
dojimas ant mėšlo krūvos būtų taip lygiai rimtai pergy- 
venamas kaip ir žmonių giedojimas Mišių metu. Kodėl 
Lietuvoje šuo niekad nėra „sartas“ ar „žalas“, nors jo 
spalva ir būtų lygiai tokia pat kaip arklio ar karvės? Juk 
fiziologinis šių objektų regėjimas visad yra toks pat. Ko- 
dėl kumelės vaikas lietuviškai vadinasi kumeliukas, o 
karvės ne „karviukas“, bet veršiukas? Juk žodžio „karvė“ 
vediniai yra lygiai gramatiškai galimi kaip ir žodžio „ku- 
mele". Kodėl liesas, nusivaręs arklys „gauna skirtingą var- 
da kuinas*, o gražiai nuauges, nušertas, ristas vadinasi 
žirgas? Gramatinės ir sintaksinės priežastys, skiriančios 
vieną kalbą nuo kitos ar vieną žodį nuo kito toje pačioje 
kalboje, iš tikro yra ne priežastys, o pūsekmės kažkokio 
gilesnio veiksnio, kuris jas kildina ir žodyje bei sakinyje 
įkūnija. 


5. Kalba kaip „regėjimo kampas" 


-Šį veiksnį aš ir norėčiau vadinti „regėjimo kampu“, 
suprantant regėjimą ne kaip fizinį akies organo veiksmą, 
o kaip daikto pergyvenimą visu savimi. Be abejo, atsa- 
kyti į klausimą, „kokiu konkrečiu būdu“ šisai pergyve- 
nimas ir jo skirtumai įvairiose kalbose „atsispindi žmo- 
nių galvojime ir gyvenime" (dr. K. Girnius, A 81), yra 
labai sunku, nes reto žodžio lytis atskleidžia aną kampą 
pakankamai aiškiai. Dėstydamas šią lyg ir „teoriją“ savo 
knygoje, minėjau skirtumą tarp vokiškojo „Schneider“ 
ir lietuviškojo „siuvėjo“: pirmasis reiškia žmogų, kuris 
visų pirma audeklą sukerpa, antrasis gi žmogų, kuris vi- 
sų pirma audeklą susiuva (plg. FKP, 291—292), nors abu 


* Šis žodis gali kiek paaiškinti mums, indoeuropiečiams, beveik 
nesuvokiamus semitų-chamitų kalbų daiktavardžius, reiškiančius ne pa- 
tį objektą, o objekto padėtį (plg. FKP, 297): kuinas irgi reiškia ne 
arklį kaip objektą savyje, bet arklį, atsidūrusį tam tikroje būklėje. 
Jei tad turėtume daiktavardžių, kiekvieną sykį vis kitokių, kurie reikš- 
ty kirkomą arklį, žabojamą arklį, jojamą arklį, girdomą arklj.... mes 
suvoktume pasaulį semito-chamitiškai, vadinasi, Ziüretume į daiktus, 
kaip jie buvoja toje ar kitoje padėtyje. Deja, tokių daiktavardžių 
mūsų kalba, nors ir būdama labai sena, beveik neturi. išskyrus vieną 
kitą, pvz., deičia — senas, dylantis mėnulis, perekšlė — perinti višta, Lie- 
tuviškai padėtį nusakome paties objekto vardu, kiek pakeistu prie- 
saga (pvz.. vadovas, valdovas, žiūrovas), arba prie objekto vardo pri- 
jungdami dalyvį, pvz., atrajojanti karvė). 

žodžiai ir nusako tą patį drabužių gaminimo amatą. Nėra 
abejonės, kad „regėjimo kampas“ esti įaudžiamas žodin 
jo kilmės metu ir kad ši kilmė yra labai sena, taip kad 
šiandien mes iš tikro savo vaizduotėje nebejungiame „siu- 
vėjo“ kaip nors ypatingiau su siuvimu, o ne su kirpimu. 
To nedaro tikriausiai nė vokiečiai. Šiuo atžvilgiu dr. 
K. Girnius yra teisus sakydamas, „kad juo daugiau Lietu- 
voje ir išeivijoje lietuviai krautuvėse pirks gatavus dra- 
bužius, juo mažiau jie iš viso sies žodį „siuvėjas“ su ko- 
kiu nors veikmeniu” (A 81). Civilizacijai išsivystant, veik- 
mens tiek kinta, jog pirmykštis jų pavadinimas netenka 
pradinės savo reikšmės. Tačiau šis žodžiui uždėtas civi- 
lizacijos luobas anaiptol nepadaro, kad žodis pačiu savi- 
mi prarastų aną „regėjimo kampą“, pagal kurį jis buvo 
kadaise ištartas ir vėliau kartų kartoms perteikiamas, ap- 
spręsdamas jų sąmonę ryšium su pasauliu. Šiam teiginiui 
patvirtinti norėčiau čia pridurti dar vieną pavyzdį, ku- 
riame anas „regėjimo kampas“ yra toks ryškus, jog krin- 
ta į akį kiekvienam, net ir paprasčiausiam kalbos varto- 
tojui, ir kurio mūsoji moderninė civilizacija nėra užtry- 
nusi, rodos, net negalės užtrinti. 

Moteris, ką tik pagimdžiusi kūdikį — vis tiek ar na- 
muose, ar ligoninėje,— lietuviškai vadinasi gimdyvė. „Re- 
gėjimo kampas“ čia yra gimdymo veiksmas, įaustas į pa- 
tį žodį ir virtęs tikrai apsprendžiamuoju pradu tiek žo- 
džio, tiek mąstymo atžvilgiu. Tardami ar girdėdami žodį 
„gimdyvė“, tuo pačių tariame ar girdime ir žodį „gimdy- 
ti”, kuris ataidi mūsų viduje tam tikra nuotaika, jausmu 
ar mintimi. Gimdomasis veiksmas lietuviui yra „kampas“, 
kuriuo jis regi naujagimio motiną. Tuo tarpu vokiškai 
ta pati moteris vadinasi Wöcherin. Tai moteris, kuri, pa- 
gimdžiusi kūdikį, turėdavo 6 savaites praleisti arba lovo- 
je, arba bent namuose, neidama bažnyčion (plg. H. Paul. 
Deutsches Wörterbuch. Halle/S., 1935, p. 661). Abiejų 
tautų moterys kūdikio atžvilgiu yra tokios pat: abi jos 
duoda pasauliui naują žmogų tuo pačiu veiksmu. Tačiau 
šių moterų pavadinimai lietuviškai ir vokiškai skiriasi ne 
tik garsais: jie skiriūsi pačia prasme, kadangi juose aiš- 
kiai jausti visai kitoks šių moterų pergyvenimas arba 
anas „regėjimo kampas“. Lietuvis pergyvena naujagimio 
motiną kaip gimdančiąją ir todėl vadina ja gimdyve. Vo- 
kietis regi ją kaip vykdančią seną paprotį likti 6 savai- 
tes namie, todėl vadina ja Wöcherin (die Woche — savai- 
tė). Gimdomasis veiksmas, kuris lietuviui, kuriant nauja- 

gimio motinos pavadinimą, yra pagrindinis, vokiečiui vi- 
siškai išslysta iš jo „regėjimo kampo“. Kas taria ar girdi 
žodį „Wöcherin”, tik grynai gramatiškai suvokia, kad tai 
moteris, neseniai pagimdžiusi kūdikį, nes žodžio „gimdy- 
ti — gebūren" čia nėra nė pėdsakų: tai žodis, kilęs ne 
dėl to, kad moteris gimdo, bet dėl to, kad ji 6 savaites 
sėdi namie. „Regėjimo kampai" lietuviui ir. vokiečiui čia 
yra visiškai kiti. Kaip tad galėtų jie, būdami tokie skir- 
tingi, neapspręsti mūsų pergyvenimo gimdančios moters 
atžvilgiu? 

Šia tad prasme ir mėginčiau kalboje regėti būlybės 
interpretaciją. Kalba yra daugiau negu tik priemonė su- 
sisiekti ar susižinoti. „Kalba, — teigia H. G. Gadameris,— 
yra greičiau toji visuotinė ertmė (Medium), kurioje vyks- 
ta pats pažinimas" (op. cit., p. 366). Būdas gi, kaip paži- 
nimas vyksta, yra interpretacija. Tuo būdu kalba savaime 
virsta pažinimo būdo arba interpretacijos vyksmu visiš- 
kai konkrečiu jo pavidalu. Tačiau kadangi kalba, kaip 
minėta, yra ne tik vyksmas, kuris eina ir praeina, bet, ir 
veikalas, kuris susiklosto ir pasilieka, tai ir joje vykstąs 
pažinimas įgyja pastovumo ir net standumo. Į šį tad pas- 
tovų bei standų pavidalą žmogus įgema, įauga ir jame 
buvoja, naudodamasis juo kaip akiračiu, kurio šviesoje 
jis regi bei supranta naujas pažintis. Kalba sukuria mu- 
myse savotišką „prizmę“, kuri savaip laužia visus iš pa- 
saulio ateinančius spindulius. Kalboje įkūnyta pasaulio 
interpretacija yra atvira viskam. Kiekviena kalba sugeba 
nusakyti visa, tačiau kiekviena tai daro savitu būdu. Tai 
ir yra jos „regėjimo kampas“. Jis nėra kokia formuluota 
pasaulėžiūra ar filosofija. Tai greičiau, kaip Gadameris 
gražiai pastebi, „vidurkis, kuriame jungiasi Aš ir pasau- 
lis“ (op. cit., p. 449). Kalba ir yra šios sąjungos išraiška. 
Joje byloja ir Aš, ir daiktas. Jei Aš negyventų bendruo- 
menėje, tai būtų tiek kalbų, kiek žmogiškųjų asmenų. 
Tačiau įgimdamas į bendruomenę, asmuo savaime įgema 
ir į jos jau turimą sąjungą su pasauliu kalbos lytimi. To- 
dėl nors vėliau asmuo ir sugeba teikti kalbai savojo Aš 
žymių („le style c'est l'homme“, E. Hello), tačiau jau tik 
gimtosios kalbos rėmuose. Šiuo atžvilgiu kalba ir yra, 
kaip minėta, „istorinė galybė“ (R. Hönigswald). 

Bet kaip tik šitoje vietoje mūsų pokalbininkas dr. 
K. Girnius klausia: „Ar mes iš tikrųjų tikime, kad viena 
kalba kalbantysis nepajėgia įstoti į kitos kalbos kampą?“ 

(A 82). Tai daugiaprasmis klausimas, reikalaująs tam tik- 
ros sklaidos, kad būtų bent kiek nušviestas. 

Mokslui kalba yra tik priemonė tyrimo ` išdavoms 
nusakyti: žodis yra jam tik terminas. Todėl įstoti į sve- 
timos mokslo kalbos „kampą“ galima visur ir visados, 
kadangi mokslo kalbai šis kampas visiškai nerūpi ir jai 
reikšmės neturi. Kaip mokslininkas atradėjas savo tyrimo 
išvadas pavadino, taip jos paprastai ir esti vadinamos, 
dažnai šių pavadinimų į savą kalbą net neverčiant, o 
pasigelbstint — mūsų atveju — jų sulietuvinimu galūnėmis 
arba lotynų kalbos svetimžodžiais. Gražų šios rūšies pa- 
vyzdį teikia dr. A. Klimas, kalbėdamas apie generatyvinę 
kalbotyrą: iš 38 jo išrašytų generatyvinės gramatikos ter- 
minų lietuvių kalba yra tik 9 lietuviški: visi kiti yra sulie- 
tuvinti lotyniškieji vediniai (plg. „Lituanistikos institu- 
to 1973 metų suvažiavimo darbai“. Chicago, 1975, p. 181). 
Ir taip yra ne tik kalbotyroje; taip yra visuose moksluo- 
se, ypač gamtamokslyje. Būtų tad iš tikro nuostabu, ko- 
dė] žmogus negalėtų svetimos kalbos tiek pramokti, jog 
sugebėtų ir savo paties tyrimo išdavas ja nusakyti. Lietu- 
vis mokslininkas gali rašyti mokslo veikalus bet kokia 
kalba, o svetimšalis mokslininkas gali juos rašyti lietu- 
viškai. Tokių svetimšalio ranka rašytų mokslo veikalų 
turime nemaža: beveik kiekvienas užsienietis, dėstęs Lie- 
tuvos universitete, yra lietuviškai rašęs. Tiesa, ne vieną 
iš šių raštų skaitydamas, žmogus jautiesi, tarsi važiuo- 
tum per gruoda. Tačiau mokslas pakelia šį „gruoda", ka- . 
dangi kalba nėra esminė mokslo išraiškos lytis. 

Jau kitaip yra filosofijos srityje. Bet ir čia reikia skir- 
ti filosofijos mokslą nuo pačios filosofijos. Kalbėti ar ra- 
šyti apie filosofiją (jos istoriją, jos sociologiją, jos psi- 
chologiją...) galima bet kokia kalba; reikia tik jos pa- 
kankamai išmokti. Geriausias pastarojo dešimtmečio vei- 
kalas apie Aristotelį yra parašytas švedo vokiečių kalba 
(plg. Ingemar Düring. Aristoteles. Heidelberg, 1966, 670 p.). 
Filosofuoti betgi, vadinasi, filosofiją kurti galima tik sa- 
va gimiąja kalba. Būdingas šiam reikalui pavyzdys yra 
L. Karsavinas, dėstęs mūsų universitete (1928—1946): 
kuitūros istoriją (Kaunas, 1932—1939, 5 tomai) jis rašė 
lietuviškai, tačiau filosofavo tik rusiškai (Kaune išleisti 
jo veikalai: Peri archön — Apie pradmenis, 1928; O lič- 
nosti — Apie asmenybę, 1919; Poema o smerti — Poema 
apie mirtį, 1932). Ne mažesnio būdingumo yra ir N. Ber- 
diajevas. Nors jo motina buvo tikra prancūzė ir nors jis 

pats gyveno Paryžiuje per dvidešimt metų (1924—1948), 
filosofinius savo veikalus jis rašė tik rusiškai; šie, daž- | 
nai dar tebesantieji rankraštyje, būdavo verčiami į pran- 
cüzy kalbą. Neigiamų požiūriu tai patvirtina W. Szilasi'o 
atvejis. Man dėstant Freiburge (i. Br.), vengrų filosofas 
W. Szilasi pavadavo prancūzų atleistą M. Heideggerį 
(Freiburgas po karo buvo prancūzų srities valdžioje) ir 
miėgino filosofines pratybas vesti fenomenologiniu Hus- 
serlio metodu, kurį E. Stein, Husserlio mokinė bei šali- 
ninkė, šitaip apibūdina: „Fenomenologinis metodas pra- 
deda žodžio prasme, rūpestingai lukštena jo kalbines reikš- 
mes ir pamažu eina prie paties dalyko, išryškindamas 
tikslią žodžio reikšmę“ (Welt und Person. Freiburg i. Br., 
1962, p. 7—8). Fenomenologiškai filosofuoti reiškia tad 
visų pirma turėti reikalų su kalba. Szilasi, tiesa, kalbėjo 
vokiškai visai laisvai, tačiau jis mąstė vengriškai. Feno- 
menologinės jo pratybos pradėjo užsikixsti. Tada viena 
studentė — tai pasakojo ji man pati — pasakė Szilasi'ui į 
akis: „Profesoriau, priežastis, kodėl studentai tyli, yra Jü- 
sų kalba (das liegt an Ihrer Sprache). Pavyzdžiui, Jūs sa- 
kote: hier steht Tisch (čia stovi stalas). Ką tai reiškia? 
Ką Jūs norite pasakyti, jei vartojate žodį „Tisch“ be ar- 
tikelio? Ar tai paprasta gramatinė klaida, ar kokia ypa- 
tinga fenomenologine Jūsų mintis? Mes nesuprantame, to- 
dėl ir tylime“. Mat Szilasi buvo studentams priekaišta- 
vęs, esą jie nemoką mąstyti. Kiek žinau, po to Szilasi šios 
rūšies pratybas nutraukė, Fenomenologinis metodas nesi- 
davė būti naudojamas svetima kalba. Atremtas į tikslios 
žodžio prasmės ieškojimą, jis reikalauja, kad mąstanty- 
sis būtų žodį ne išmokęs, bet jį nešiotų savyje, kaip tu- 
rintį prasmės gausą. 

Šie pavyzdžiai visiškai atitinka ir mano paties paty- 
rimą. Man teko dėstyti filosofiją svetima kalba net 14 
metų (1956—1970) ir pačiam parašyti (ne išversdinti) vo- 
kiškai dvi knygas ir keletą straipsnių. Kol visas šis darbas 
sukiojosi filosofijos mokslo rėmuose — tirti marksizmą, 
nagrinėti rusų filosofijos klausimus ar autorius — nenu- 
veikiamų sunkenybių nebuvo. Turtėjant vokiečių kalbos 
žinynui, lengvėjo ir darbas. Bet štai maždaug po 10 me- 
tų panorau pereiti iš filosofijos mokslo į pačią filosofiją, 
tai yra imtis pačiam filosofuoti. Šį norą vykdžiau „Filo- 
sofijos kilmės bei prasmės“ ir „Religijos filosofijos“ kur- 
sais. Tada man ir paaiškėjo, kad filosofuojant stoti į ki- 
tos kalbos „kampą“ iš tikro neįmanoma, E. Husserlis ieš- 

kojo „tiksliosios“ žodžio prasmės todėl, kad tikėjo filo- 
sofiją esant mokslu. Tačiau šios „tiksliosios“ prasmės ieš- 
koti galima tik tokiu atveju, kai žodis yra įgimtas, ne iš- 
moktas, nes išmoktosios kalbos žodis niekad neturi ano, 
anksčiau minėto, „prasmės svyravimo" arba prasmės gau- 
sos ir tuo būdu niekad nepajėgia atitikti asmeninės min- 
ties atošvaistų, be kurių filosofavimas yra neįmanomas, 
Išmoktosios kalbos žodis visados yra daugiau ar mažiau 
lerminas, vadinasi, vienaprasmis žodis. Tuo tarpu asme- 
ninė mintis yra prasmių gausai atvira, todėl ieškosi ir at- 
viro žodžio. Betgi atviras žodis yra tik gimtosios kalbos 
žodis. Todėl tik gimtaja kalba filosofuojant galima ištarti 
patį save. Filosofuojant svetima kalba, minties atošvaistos 
esti siaurinamos, keičiamos, susinamos, nes laisvė rinktis 
žodį čia yra labai siaura. Tai patyriau gana aiškiai, kai 
teko vokišką „Filosofijos kilmės bei prasmės“ rankraštį 
„perfilosofuoti" lietuviškai. Tik šio darbo metu jaučiau, 
kad mintis skleidžiasi taip, kaip jai. patinka, o ne kaip ją 
spaudžia svetimos kalbos rėmai. Štai kodėl visi ir vengia 
filosofuoti svetima kalba. Iš tikro niekas svetima kalba ir 
nėra filosofavęs, išskyrus vidurinius amžius. Bet argi šio 
meto filosofija jau sudaro filosofavimo viršūnę? Ar Euro- 
poje filosofija, kaip ir literatūra, neišsiskleidė tada, kai 
gimtoji kalba išstūmė lotynų kalbą? Tik teologijos samp- 
laika su filosofija teikia viduramžiams minties aureolę. 
Skyrium nuo teologijos šio meto mintis yra gana skurdi, 
nes skurdus yra žodis, kuriuo ji tariama. Stoti tad filosofi- 
joje į kitos kalbos „kampą“ reiškia savą Mintį skurdinti, 
nes svetimas „kampas“ man niekad netaps savas. 

Apie poeziją nėra reikalo kalbėti. Jau vien tai, kad 
poezijos neįmanoma išversti, rodo, jog tikrasis poeto žo- 
dis yra jo gimtasis žodis: dvikalbių poetų nėra. O kad 
tas ar kitas yra mėginęs rašyti ir nesava kalba (Petrarka 
Ictyniškai, Rilke prancūziškai. . .), tai šie mėginimai niekad 
neprilygo gimtosios jų kalbos kūriniams. Esama tik dvi- 
kalbių pamaivų. 

Ši trumputė dr. K. Girniaus klausimo sklaida rodo, kad 
juo ryškiau kalba išeina aikštėn kaip kalba, juo sunkiau 
darosi pasisavinti jos „regėjimo kampą“, o ten, kur ji 
virsta grynu kalbesiu, pvz., poezijoje, ten jos iš viso pa- 
sisavinti neįmanoma, Svarbiausia betgi, kad savinantis sve- 
timos kalbos „kampą“, esti prarandamas savos kalbos 
„kampas“. Šio teiginio įrodymas yra mūsų tremties jauni- 
mas — net ir tas, kuris dar kalba lietuviškai, kurio kalba 

tačiau yra jau tik susižinojimo priemonė, o ne jo mąstymo 
bei jutimo lytis. Kas vaikystėje regi pasaulį svetimu kam- 
pu, tas niekad jo neberegės lietuviškuoju kampu. 

Tuo galėtume mūsų pokalbį ir užskleisti. Be abejo, čia 
liko dar daug nepaliestų klausimų: mano santykiai su fi- 
losofijos istorija (dr. J. L, Navickas jį smarkiai perdėjo, 
plg. A 60); dialektikos vaidmuo mano mąstyme (man dia- 
lektika yra įausta į visą būtybės sąrangą; plg. dr. Na- 
vickas, A 63); įžvalgos ir logikos santykis (įžvalga priva- 
lo pasiteisinti logikos teisme; plg. dr. Navickas, A 63; 
vargu tad ar galima filosofijos pažangos laukti „iš įžval- 
ginių aktų", t. p.); žodžio ir daikto ryšys (jį regėčiau at- 
virkščiai negu dr. K. Girnius, A 77); svetimžodžių prasmė 
kalboje (jų nebijočiau, tačiau tik tokių, kurie jau yra 
termino pobūdžio ir kurių pakeitimas jaukia kalbą, pvz., 
„Bendrija“ kaip Bažnyčios pakaitalas); lietuvių kalbos su- 
sinimas tremties literatūroje (kai kurių mūsų rašytojų kal- 
ba yra tiesiog nepakenčiama) ir daugybė kitų, kuriuos 
jaunieji kėlė tik prabėgomis ir kuriuos užtat paliksime 
ateičiai, Čia pasirinkau tik tuos, kurie ir mano pokalbinin- 
kų buvo kiek plačiau svarstomi, ir mano biografijoje yra 
palikę kiek ryškesnių pėdsakų. 

Pradėjęs Platonu, norėčiau juo ir baigti, tačiau šį sy- 
kį ne jo filosofija, o vienu poetiniu jo dvieiliu, kuris gra- 
žiai nusako ateities svarstybų duZluma: 

Visa nešasi laikas; metai bėglūs pakeičia 
Povyzą, prigimtį, vardą ir laimę. $ 
Eilėraščiai, XXXI 

Iš Martin Heidegger. Platons Lehre von der Wahrheit.— P, 41, 

4 Ten pat.— P. 42, 46. : 

16 Ten pat.— P. 44—54. 

16 Ten pat.— P. 48. 

17 Ten pat.— P, 51. 

18 Ten pat.— P. 50. 

19 Martin Heidegger. Holzwege.— P. 244. 

22 Ten pat.— P. 245. 

3 Pig, Martin Heidegger. Zur Seinstrage.— P. 35. 

22 Martin Heidegger. Was ist Metaphysik? — P, 17. 

23 Marlin Heidegger. Über den Humanismus.— P, 18. 

2 Plg. Martin Heidegger. Was ist Metaphysik? — P. 17. 

25 Pig, Martin Heidegger. Zur Seinsfrage.— P. 35. 


2 Pig. Martin Heidegger, Was ist Metaphysik?'— P, 11.— Filo- 
sofijos suskilimą į šakas (Disciplinen) — į etiką, logiką, fiziką — Heideg- 
geris regi taip pat Platono mokykloje ir laiko šį suskilimą praside- 
dančiu Vakarų mąstymo nuosmukiu: „Šios šakos atsirado tuo metu, 
kai mąstymas virto „filosofija“, filosofija — mokslu (episteme), o moks- 
las — mokyklos reikalu bei mokykliniu užsiėmimu. Šitaip suprastos (i- 
losofijos eigoje kyla mokslas, bet dingsta mąstymas“ (Über den Hu- 
manismus.— P. 39), Mokslas mąstymo atstoti negalįs, nes „mokslas ne- 
mąsto“ (cit. Richard Wisser. Heidegger im Gesprdch.— P. 71). Todėl 
mokslo valdomame istorijos tarpsnyje ir tegalima skelbti, kaip tai 
darė Nietzsche, kad „Dievas yra miręs“. Tačiau Nietzsche klydęs — 
čia slypi jo nesuvokimas nihilizmo esmės,— manydamas, esą moksio 
tarpsnyje galima eiti Dievo ieškotų. Mokslo valdomos istorijos žmo- 
nės „nebegali jeskoti, kadangi nebegali mąstyti. Vieši stoviniuotojai 
(čia Heideggeris turi galvoje Nietzsche's minimą rinkos minią.— Me.) 
panaikino mąstymą, pakeisdami jį plepalu" (Holzwege.— P. 246). Vie- 
nintelis ieškotojas ir todėl mąstytojas esąs anasai Nietzsche's pamišė- 
lis, kuris šaukęs, kad Dievas mirė. „O galgi ten iš tikro šaukė mąsty- 
tojas de profundis?“ — klausia Heideggeris (t. p.). 

7 Ten pat.—P. 12. 

28 Ten pat.— P. 19. 

2 Ten pat. —P. 8, 

% Martin Heidegger. Über den Humanismus.— P. 31. 

3 Martin Heidegger. Was ist Metaphysik?— P. 8. 

32 Ten pat — P, 8; pig. Uber den Humanismus— P. 41. 

3 Martin Heidegger. Zur Seinsfrage.— P. 36. 

#4 Ten pat.— P. 35, 


35 Ten pat P. 36, 
% Fritz Heinemann, Existenzphilosophie — lebendig oder tot? — P. 

3 Leo Gabriel. Existenzphilosophie: Von Kierkegaard zu Sartre— 
Wien, 1951.— P. 127. - 

38 Cit. Richard Wisser. Heidegger im Gespräch.— P, 76. 

3 Friz Heinemann. Existenzphilosophie — lebendig oder tot?— 
P. 91. 

4 Martin Heidegger.. Einführung in die Metaphysik.— P. 14. 

4 Otto Pöggeler. Der Denkweg Martin Heideggers.— P. 163. 

#2 Büdingas tokios tamsios nuojautos pavyzdys gali büti Heideg- 
gerio vartojamas žodis „Wesen“ veiksmaZodine prasme, Metafizinėje 
kalboje šis žodis reiškia „esmę“, kartais „būtybę“ (ypač gyvąją). Se- 
niau betgi jis reiškė „vietą“, kur kas nors pasilieka, arba „buveinę“ 
(plg. Hermann Paul. Deutsches Wörterbuch.— Halle a. d. Sọ, 1935.— P. 
651). Heideggeris kaip tik grįžta į šią senąją prasmę ir labai dažnai 
vartoja žodį „Wesen“ veiksmažodinę prasme, vadinasi, prasme daikta- 
vardžio, padaryto iš veiksmažodžio wesen, kurio yra išlikusi tik vie- 
naskaitos trečiojo asmens lytis „west“, lietuviškai galima išversti žo- 
džiu „buvoja“. Pastaruosiuose Heideggerio raštuose ši veiksmažodinė 
prasmė prasikiša vis dažniau, taip kad tokie jo posakiai, kaip „das 
Wesen der Wahrheit”, „das Wesen des Seins” darosi dviprasmiai: ne- 
žinia, ar jais Heideggeris nusako tiesos ir būties esmę, ar kalba apie 
tiesos ir būties buvojimng ir net buveirę. Senųjų konkretinių žodžių su- 
abstraktinimas yra gal pats būdingiausias Heideggerio kalbos bruožas, 
padarąs šią kalbą dvelkiančią senoviniu pirmykštumu, apsunkinandiu 
pagauti tikrąją jos prasmę. 

# Otto Pöggeler, Der Denkweg Martin Heideggers— P. 158. 

4 Martin Heidegger. Sein und Zeit— P. 11. 

45 Martin Heidegger. Vom Wesen der Wahrheit.— P. 23, 

46 Ten pat.— P. 22. 

47 Martin Heidegger. Über den Humanismus— P. 12. 

48 Martin Heidegger. Vom Wesen des Grundes-— P. 5; plg. Sein 
und Zeit.— P. 4; Zur Seinsfragę.— P. 38. 

4 Martin Heidegger. Über den Humanismus.— P. 22. 

Martin Heidegger. Vom Wesen des Grundes.— P, 46—47. 

5! Ten pat.—P. 5. 

52 Martin Heidegger. Einführung in die Metaphysik.— P. 18. 

5 Martin Heidegger. Was ist Metaphysik? — P, 40; plg. Zur Seins- 
frage. — P, 40. 

5S Ten pat.— P 41. 

55 Ten pat.— P. 46. 

56 Ten pat.— P. 41. 

57 Martin Heidegger. Zur Seinsirage— P. 38. 

58 Marlin Heidegger. Was ist Metaphysik? — P. 44, 

5 Ten pat— P. 41. 

© Martin Heidegger. Zur Seinsfrage— P. 38. 

61 Martin Heidegger. Über den Humanismus.— P. 19; plg. p. 24. 

62 Martin Heidegger. Sein und Zeit.— P. 38, 

63 Martin Heidegger. Zur Seinsfrage.— P. 37; plg. p. 40. 

6 Martin Heidegger. Über den Humanismus.— P. 37; pig. p. 40. 

65 Martin Heidegger. Was ist Metaphysik? — P. 32. 

66 Martin Heidegger. Vom Wesen des Grundes.— P. 18. 

#7 Ten pat— P. 19. 

6 Ten pat— P. 15, 

69 Martin Heidegger. Was ist Metaphysik? — P. 41. 


70 Martin Heidegger. Vom Wesen des Grundes.-- P, 47. 

n Martin Heidegger. Einführung in die Metaphysik.— P. 18.— Fi- 
losofijos tikslas ir tuo pačiu jos užbaiga (eschaton) yra būtis. Šia 
prasme galima sutikti su Heideggeriu, kai jis sako, kad „pati būtis 
kaip lemtingoji (geschickliches) yra savyje eschatologinė"; todėl esama 
„būties eschatologijos“. Tuo Heideggeris grindžia graikų būties įžvalgų 
reikšmę, kurios kaip pradinės pasilieka ir net apsprendžia tolimesnią- 
sias, kadangi tikslas visados yra pradžioje, nors ir būtų įvykdomas tik 
pabaigoje. Jei tad mąstome būtį eschatologiškai, tai reikia „buvusios 
praeities laukti būsimojoję ateityje ir mokytis šiuo būdu apmąstyti tai, 
kas praėjo, ir tai, kas ateis“ (Holzwege—P. 301—302). 

"2 Plg. ten pat.— P, 21. ` : 

73 Ten pat.— P. 21—22. 

“ Ten pat P, 22—23. 

75 Ten pat.— P. 2—3. 

76 Martin Heidegger. Sein und Zeit.— P. 6. 

77 Pilato. Sophistes, 242a—243a. 

78 Martin Heidegger. Was ist Metaphysik? — P. 41. 

79 Martin Heidegger. Über den Humanismus.— P. 38, 

50 Ten pat.— P. 20. . 

8! Martin Heidegger, Was ist Metaphysik? — P, 42. 

32 Ten pat.— P, 7. 

8 Marlin Heidegger, Über den Humanismus.— P. 19. 

M Fritz Heinemann, Existenzphilosophie — lebendig oder tot? — P. 
90. ë 
85 Martin Heidegger. Über den Humanismus.— P, 43. 

89 Marlin Heidegger. Zur Seinstrage.— P. 16, 

87 Martin Heidegger. Was ist Metaphysik? — P. 20. 

88 Ten pat.— P. 21. 

59 Plg. S. Thomas Aquinas. De ente et essenlia— Cap. 6. 

9 Martin Heidegger. Über den Humanismus.— P. 19. 

9 Pig. Johannes B. Lotz. Sein und Existenz. —P. 97—119, 174— 
203: Max Müller. Existenzphilosophie im geistigen Leben der Cegen- 
wart,— Heidelberg, 1964— P. 63—72; Walter Schulz. Der Gott der 
neuzeitlichen Metaphysik.— Pfullingen, 1957.— P. 45-58; Guslav Sie- 
werth. Das Schicksal der Metaphysik von Thomas zu Heidegger. — Ein- 
siedein, 1959.— P. 361—381; Franz-Maria Sladeczek. Ist das Dasein Got- 
tes beweisbar? Wie steht die Existenzphilosophie Martin Heideggers zu 
dieser Frage? — Würzburg, 1967.— P. 71—72; Bernhard Welte. Die Cot- 
tesfrage im Denken Martin Heideggers // Innerlichkeit und Erziehung.— 
Freiburg i. Br,, 1964.— P. 177—192. 

92 Martin Heidegger. Uber den Humanismus. —P. 37.— Tas’ pat ir 
kitoje vietoje: „Ontologine žmogaus buvojimo pasaulyje interpretacija 
nesprendžia nei teigiamai, nei neigiamai apie būtį ryšium su Dievu“ 
{Vom Wesen des Grundes.— P. 36.— Išnaša 56). 

D Martin Heidegger. Vom Wesen des Grundes.— P. 42. 

H Plg. Martin Heidegger. Sein und Zeit.— P, 52 ir t. 

95 Martin Heidegger. Vom Wesen des Grundes.—P. 21. 

96 Ten pat—P, 22. 

H Ten pat.— P, 34. 

38 Ten pat.— P, 21; plg. p. 34. 

99 Ten pat.— P, 42—43. 

10 Ten pat — P, 42. 

30l Ten pat.— P. 43. 


102 Fritz-Joachim ven Rintelen. Philosophie der Endlichkeit als Spie- 
gel der Cegenwart.— Meisenheim-Glan, 1951.—P. 275. 

103 Marlin Heidegger. Was ist Metaphysik?— P. 8. 

14 Martin Heidegger. Über den Humanismus.— P. 19. 

105 Olto Pöggeler. Der Denkweg Martin Heideggers.— P, 161. 

100 Marlin Heidegger. Vom Wesen des Grundes—P. 49. 

107 Ten pat.— P. 46. 

108 Ten pat.— P. 40. 

100 Martin Heidegger. Zur Seinsfrage— P. 30; plg. Otto Pėggeler. 
Der Denkweg Martin Heideggers.— P. 179. 

110 Martin Heidegger. -Identität und Differenz. —P. 62; būties su- 
liejima su būtybe Heideggerio filosofijoje kelia aikštėn ir Johannes 
Michael Hollenbach. Sein und Gewissen: Eine Begegnung zwischen Mar- 
tin Heidegger und thomistischer Philosophie. — Baden-Baden, 1954.—P. 
58—80. 

1! Martin Heidegger. Über den Humanismus.— P. 42. 

12 Ollo Pöggeler. Der Denkweg Martin Heideggers.— P. 184. 

US Martin Heidegger. Über den Humanismus.— P. 19—20. 

14 Plg. Otto Pöggeler. Der Denkweg Martin Heideggers—P. 164, 

15 Martin Heidegger. Uber den Humanismus.— P. 36—37. 

16 Ten pat.— P. 19, 

117 Walter Strolz. Der denkerische Weg Martin Heideggers // Stim- 
men der Zeit.— München, 1969.— Nr. 9.— P, 185. 

IS Martin Heidegger. Was ist Metaphysik? — P. 21. 

IS Ten pat — P. 29. 

120 Ten pat.— P. 31. 

12! Karl Jaspers. Philosophie.— P. 677. 


122 Ten pat.—P. 850; moralines Jasperso filosofijos versmes arba 
jo bandymą metafiziką pagrįsti morale savo knygoje sklaido Dr. Juo- 
zas Girnius. Karl Jasperso egzistencinė metafizika // Laisvė ir būtis.— 
Brcck'yn, 1953.— P. 83—93. 

23 Caspar Nink, Philosophische Cottesiehre.— München, 1948.— P. 
84. 

14 Plg, Max Scheler, Der Formalismus in der Ethik und die mate- 
ticle Wertethik.— Bern, 1954.— P, 66—101. 

123 Karl Jaspers, Philosophie. — P. 797. 

136 Ten pat.— P, 788, 

127 Dr. Juozas Girnius. Laisvė ir būtis.— P. 113. 

128 fedor Tiulčev. Stichotvorenija.— P. 109. 

129 Ernst Cassirer. Philosophie der symbolischen Formen.— Berlin, 
1923— T. 1— P. 42.— K. Jasperso šifrai pirmiau būna, o tik paskiau 
reiškia, kadangi kiekvienas jau esąs dalykas, kaip sakyta, gali tapti, 
šifru, Tačiau kaip lik todėl šie Sifrai ir yra psichologinio ar moralinio, 
bet ne ontologinio pobūdžio: į juos kreipiamės mes, jie nesikreipia į 
mus; ju reikšmė vra mūsų prijungta prie jų buvimo, bet ne jų buvimas 
kilęs iš jų reikšmės. 

1% Tai autorius yra dėstęs kitoje vietoje, plg. Antanas Maceina. 
Religijos filosofija. — Putnam, 1976— P. 298—319; todėl čia šias są- 
vokas bei jų sąryšį tik pamini, 

13! Plg. Walter Bäcker, Die Geschichte der Thilosophie vor Sok- 
rates. — Frankfurt a. M., 1965.— P. 55—63. 

132 Pig, Ingemar Düring, Aristoteles.-— P. 211—212, 

133 Pig. Leo Dumpelmann. Kreation als ontisch-ontologisches Ver- 
hältris: Zur Metaphysik der Schönfungstheologie des Thomas von 
Aguin.— Freiburg i. Br, 1969.— P. 62—79; „relations quae dicuntur de 
Deo ad creaturam non sunt realiter in ipso“ (p. 62). 

188 Johann Wolfgang Goethe. Faust— Berlin, 1947.-— P. 49 (darbo 
kambario monologas). 

135 Plg. Marlin Heidegger. Was ist Metaphysik? — P. 36. 

136 Plg. Antanas Maceina, Religijos filosofija.— P. 217—227. 

137 Plg. ten pat.— P. 243—269; knygai jau išėjus, autorius užtiko, 
kad ir R. Guardini viename laiške (1963), išleistame iš pomirtinio jo 
palikimo, absoliuto sambūvį su reliatyvine būtybė grindžia Dievo ke- 
noze, plg. Romano Guardini, Theologische Briefe an einen Freund: Ein- 
sichten an den Grenzen des Lebens, herausgegeben aus dem Nach- 
lass. — München, 1976.— P. 7—14. 

138 Plg. ten pat,— P. 261—269. e 

139 Karl Jaspers. Der philosophische Glaube angesichts der Offen- 
barung. — München, 1963.— P. 258. 

10 Emerich Coreth. Metaphysik.—P. 540—541. 

4! Ten pat.— P. 541, 

42 Wilhelm Weischedel. Der Gott der Fhilosophen.— Darmstadt, 
1972.— T. Lo RB 25. 

13 Ten pat— P. XVIII. 

14 Ten pat.— P. 25. 

145 be, Walter Sirolz, Der denkerische Weg Martin Heideggers.— 
P. 182. 

48 Karl Löwith. Vorträge und Abhandlungen: Zur Kritik der christ- 
lichen Überlieferung. — Stuttgart, 1966. P, 262. 

4? Johannes B. Lotz, Sein und Existenz.— P. 100, 

48 Ten pat. — P. 106, 

M9 Martin Heidegger. Identität und Differenz.— P. 71. 

150 Pig. Karl Jaspers. Philosophie— P. 816--819; Der philosophi- 
sche Glaube angesichts der Offenbarung.— P. 213-—260. 

15i Plg, Norbert Hinske. Kants Idee der Anthropologie // Die Fra- 
ge nach dem Menschen: Aufriß einer philosophischen Anthropologie. 
Freiburg i. Br, 1966.— P. 426—427, 

152 Pig. Karl Löwith. Vorträge und Abhandlungen. —P. 269—270 
(E. Husserlio laiškas K. Löwithui). 

153 Max Scheler. Späte Schriften // Die Stellung des Menschen 
im Kosmos.— Bern, 1967.— P, 10, 

154 Martin Heidegger. Sein und Zeit—P. 7. 

155 Hermann Krings. Wissen und Freiheit // Die Frage nach dem 
Menschen. — P. 23. = 

156 Max Scheler. Späte Schriften.— P. 11; tos pačios pažiūros yra 
ir G. Marcelis; jis neneigia žmogaus mokslo laimėjimų, tačiau jis krei- 
pia mūsų dėmesį į tai, „kad mes vis dėlto suprastume, jog juo dau- 
giau dalykų apie žmogų patiriame, juo neaiškesnė darosi mums jo es- 
me"; Marcelis net būtų „linkęs klausti, ar ši atskirų pažinčių gausa mū- 
sy galų gale neapakina“ (Gabriel Marcel. Der Mensch als Problem. 
Frankfurt a. M., 1956.— P. 80), 

157 Plg. Martin Heidegger. Kant und das Problem der Metaphysik.— 
P. 189. 

158 Wolfgang de Boer. Das Problem des Menschen und die Kul- 
tur.— Bonn, 1958.— P. 12. 

158 Werber! Werner Rüssel, Gestalt des christlichen Humanismus.— 
Amsterdam, 1940.— P, 178—179, 

160 Max Scheler, Späte Schriften.— P. 123; plg. Max Scheler. Vom 
Umsturz der Werte // Zur Idee des Menschen.— Bern, 1955.— P. 173— 
195. 

16! Ten pat.— P. 124—144, 


458 


162 Herbert Werner Rüssel. Humanistische Theologie (įvadas į G. Pic- 
co della Mirandola veikalo „De dignitate hominis“ vokiškąjį vertimą) — 
Fribourg, Įb. d.].— P. 15. 

163 Giovanni Picco della Mirandola. Die Würde des Menschen.— P. 
45—50. 

14 Ten pat.— P. 51—53. 

165 Jean-Paul Sartre. L'Existentialisme est un Humanisme.— Paris, 
1946.— P. 20, 

!66 Plg. Fritz Heinemann. Existenzphilosophie — lebendig oder tot? — 
P, 91, 

167 Paul Tillich. Die Frage nach dem Unbedingten.— P. 184. 

168 Xavier Zubiri, Naturaleza, historia, Dios.— Madrid, 1951— P. 
337. 

169 Ten pat.— P. 339. 

13 S. Augustinus. Confessiones.— Lib. 11.— Cap. 6. 

11 Martin Buber. Gottesfinsternis— Zürich, 1953.— P. 60. 

172 Plg. Marlin Buber. Ten pat —P. 14; Fritz Leist, Nicht der Gott 
der Fhilosophen.— Freiburg i. Br., 1966— P. 26—30, 81—94. 

3 Plg. B. Vyšeslavcev. Obraz božij v suščestvę čeloveka // Putj.— 
Paris, 1935.— Nr. 49.— P. 48—71. : 

14 Fig. Martin Buber. Goltesfinsternis.— P. 19—20. 

175 Emil Brunner. Offenbarung und Vernunft.— Zürich, 1961.— P. 
435, 446, i 

IS Apybraiža žmogaus kaip kūrinio, mąstomo Dievo šviesoje, su- 
daro autoriaus „Religijos filosofijos“ antrosios dalies turinį. 

177 „Aš šlovinsiu tave, Viešpatie, visa mano širdimi, 

papasakosiu visus tavo nuostabius darbus, 
Linksminsiuos ir džiūgausiu dėl tavęs, 
giedosiu tavo vardui, o Aukščiausias“ (lof.). 


Priedas. 
FILOSOFIJA IR LIETUVIŲ KALBA 


! Richard Hönigswald. Philosophie und Sprache: Problematik und 
System.— Darmstadt, 1970.— P. 140, 
2 Johannes B. Lotz. Sein und Existenz— P. 135—136. * 
3 Martin Heidegger. Über den Humanismus.— P. 16. 
% Martin Heidegger. Holzwege.—P. 25, 44. 
$ Hermann Ammann. Die menschliche Rede.— Darmstadt, 1974— 
P. 103—104. 
6 Pig. Johannes B. Lotz. Sein und Existenz. —P. 148—149. 
7 Martin Heidegger. Holzwege.— P. 61. 
„5 Aurelius Augustinus. De Trinitate— Cap. XV, 10—15. 
9 Hans-Georg Gadamer, Wahrheit und Methode. —P. 397. 
10 Plg. ten pat — P. 403—404. 
1 Ten pat.— P. 380. 
12 Martin Heidegger. Was heisst Denken? — P. 51. 
13 Martin Heidegger. Über den Humanismus.— P. 5. 
4 Martin Heidegger. Zur Seinsfrage —P. 42. 
15 Martin Heidegger. Was ist das — die Philosophie? —P. 45. 
16 Karl Jaspers. Philosophie.— P. 228. 
17 Pig. ten pat.— P. 228—229. 

Iš Martin Heidegger. Über den Humanismus.— P. 6—7. . 

19 Marlin Heidegger. Zur Seinsfrage— P, 23, 

2 Karl Jaspers. Philosophie. — P. 288. 

2i Karl Jaspers. Ten pat.— P, 291. 

22 Ten pat.— P. 288. 

3 Hermann Ammann. Die menschliche Rede.— P. 107, 

4 Hans-Eduard Hengstenberg. Philosophische Anihropologie.— 
Stuttgart, 1957.— P. 104. 

3 Arnold Gehlen. Der Mensch: Seine Natur und seine Stellung in 
der Welt.— Frankfurt a. M., 1966.— P. 287. 

% Johannes Lohmann. Philosophie und Sprachwissenschaft.— Ber- 
lin, 1975.— P. 62. 

27 Ten pat.— P. 144; pig. p. 162. 

% Arnold Gehlen. Der Mensch.— P. 281—282. 

29 Šiuo atžvilgiu yra ypač būdingas sudėtinis veikalas „Mathema- 
tik und Dichtung” (München, 1971), kuriame autoriai (daugiausia ame- 
rikiečiai) mėgina sklaidyti poezijos kalbą matematinių metcdu, tikė- 
damiesi rasią poezijos esmę. Iš tikro betgi čia įvyksta tai, kas ir bio- 
cheminės analizės atveju: semiotinė ar semantinė kalbos sklaida yra 
pateisinamos, tik jos neranda to, ko ieško; matematinė kalbos analizė 
neranda poezijos esmės taip lygiai, kaip biocheminė organizmo anali- 
ze neranda gyvybės ar sielos. 

30 Hans-Georg Gadamer. Wahrheit und Methode.— P. 419. 

3 Richard Hönigswald. Philosophie und Sprache P. 91. 

32 Ten pat.— P. 139. 

3 Johannes Lohmann. Philosophie und  Sprachwissenschaft.— P. 
52—53. 

34 Semitų kalbų pabrėžiama būklę galima indoeuropiečių kalbomis 
aprašyti (ne išversti) tik dalyvių pagalba. Į tai per maža atsižvelgia ir 
naujausiasis psalmių verlimas: Kun. A. Liesis, kun. V. Aliulis, kun. 
Č. Kavaliauskas. Psalmynas (Bostonas, 1974. Ankstesnysis arkivysk. 
J. Skvirecko vertimas (plg. Psalmių knyga, Stuttgart, 1949) yra per 
daug žodinis, todėl sunaikina poelinį psalmių pobūdį; pastarasis yra 
per daug „suliaudintas“, todėl išlaiko, tiesa, poetinį, užtat sunaikina 
sakralinį psalmių pobūdį, pvz, „aplink mane zuja” (p. 31), „tupi lin- 
dynėj“ (p. 31), „išsižioję jie rėkia“ (p. 60), „burną pasižabosiu“ (p. 68), 
„lūpos mano prapliupo“ (p. 68), „valdovui meili tu, gražuole“ (p. 78), 
„griebti į naga” (p. 88), „sveikuteliai— apkūnūs“ (p. 119), „žemę Jie- 
žuviais valnoja“ (p. 119) „nerieskite sprando“ (p. 123), „kriokia už- 
migę“ (p. 124), „į nugarą spiria” (131), „terliot jo vainiką“ (p. 147), 
„darbais jie susiterliojo" (p. 1754, „šūsnys lavonų" (p. 184), „pastvers 
ir sutraiškys“ (p. 211), „ristas žirgas jį žavi“ (p. 235), Visi šie posa- 
kiai — jų minėtame vertime labai gausu — yra vaizdingi, todėl teikti- 
ni poeziją verčiant; tačiau jie neteiktini sakraliniams tekstams, kuriais 
yra virtusios psalmės šimtmečių eigoje. Poezija ir malda, visų pirma 
garbinamoji, negali išsiskirti; jos gi išsiskiria, jei poezijos vaizdingumas 
nepajėgia pakilti ligi maldos kilnumo (le sublime). 

35 Plg. Arnold Gehlen. Der Mensch.— P. 288, 

36 Richard Hönigswald. Philosophie und Sprache— P. 141—142. 

37 Hans Georg Gadamer. Wahrheit und Methode.— P. 362; plg. p. 
364—365. 

38 Johannes Lohmann. Philosophie und Sprachwissenschaft.— P. 251. 

39 Martin Heidegger. Holzwege.— P. 297. 

4 Ten pat.— P. 12. 

*1 Ten pat.— P. 13. 

42 Martin Heidegger. Einführung in die Metaphysik.— P. 10-11. 

D Martin Heidegger. Holzwege— P. 67; plg. Vom Wesen der 
Wahrheit— P. 15. 

mo veikėją arba buvėją. Žodis buvinys kalbinių sunkenybių nesudaro: 

30. A. Maceina, 6 t. 


SUDARYTOJO PASTABOS 


Šiame „Raštų“ tome spausdinami A. Maceinos darbai nėra susieti 
kokios nors vienos tyrimų srities analizės ir apmąstymų. Jų parašymo 
pretekstas nebuvo koks nors literatūros kūrinys, istorinis įvykis ar ko- 
kio nors nepaprasto asmens gyvenimas; jie taip pat nesudaro kokio nors 
ciklo, kaip kad būdinga daugeliui kitų iki šiolei „Raštuose“ spausdintų 
A. Maceinos darbų. Tai tiesiog darbai įvairiais teoriniais filosofijos 
klausimais. 


„Filosofijos kilmė ir prasmė“ — stambiausias ir, ko gero, pats reikš- 
mingiausias A. Maceinos filosofijos darbas. Jo pagrindą sudaro Miuns- 
terio universitete skaitytų filosofijos paskaitų kursas. Recenzuodamas šį 
veikalą, J. L. Navickas „Aiduose” (1978 m., Nr. 2) rašė: „...mineto vei- 
kalo pirmoji dalis persvarsto Jasperso pateiktus filosofavimo šaltinius: 
nuostabą, abejonę ir kančią, kuriuos jis trumpai aptaria savo „Einfūhr- 
ung in die Philosophie“ antrajame skyriuje. Antroje knygos dalyje domi- 
nuoja Heideggerio idėjos ir jo būties samprata, prie kurios Maceina 
prijungia transcendentalinę dimensiją“ (p. 62). Atskiru leidiniu šis vei- 
kalas buvo išleistas Romoje 1978 m. 

Studija „Asmuo ir istorija“ atskiru leidiniu buvo išleista Čikagoje 
1981 m. Ji išaugo iš dešimtajam Lietuvių Katalikų Mokslo Akademijos 
suvažiavimui (1976 m. lapkričio mėn. 26 d.) nusiųsto pranešimo tuo pa- 
čiu pavadinimu. (Vėliau, 1984 m., jis buvo išspausdintas LKMA suva- 
žiavimo darbų dešimtajame tome (p. 3—17) taip pat tuo pačiu pavadi- 
nimu, tik su paantrašte „Žmogaus istoriškumo prasmė ir vertė".) 

„Filosofijos keliu“ nebuvo išleistas atskiru leidiniu. Pirmą kartą jis 
buvo spausdinamas tęsiniais penkiuose „Aidų“ žurnalo numeriuose 
(1978.— Nr. 8.— P. 346—354; Nr. 9.— P. 391—396; Nr. 10.— P. 446— 
454; 1979— Nr. 1.—P. 11—15; Nr. 2.— P. 80—86). Vėliau jis buvo 
du kartus perspausdintas Lietuvos spaudoje („Literatūroje ir mene“ bei 
„Problemose“). Tai beveik autobiografinio pobūdžio darbas, savotiška 
autoriaus kūrybinio filosofijos kelio autoanalize, Imtis tokio darbo A. Ma- 
ceiną išprovokavo jo septyniasdešimtmečiui specialiai skirtame „Aidų“ 
numeryje (1978 m., Nr. 2) išsakyti jo kūrybos vertinimai bei kvietimas 
filosofiniam dialogui. Atsiliepdamas į tai, čia A. Maceina ir mėgina at- 
sakyti savo kūrybos vertintojams ir skaitytojams, autentiškai paaiskin- 
damas ir patikslindamas savo požiūrį į tas problemas, kurias daugiau ar 
mažiau yra užkliudęs savo kūrybinėje veikloje. 

Rengiant spaudai šiuos darbus, jų rašyba ir skyryba sutvarkyta 
pagal šiuolaikinius lietuvių kalbos normatyvinius reikalavimus, suvieno- 
dinta svetimvardžių rašyba, tačiau leksikos dalykai liko neliesti. Bib- 
liografinės veikalų „Filosofijos kilmė ir prasmė“ bei „Asmuo ir istorija" 
išnašos nukeltos į tomo pabaigą. 


LOTYNIŠKŲ IR KITŲ KALBŲ ŽODŽIŲ 
BEI POSAKIŲ ŽODYNĖLIS 

Cogilatio ad libitum — mąstymas savo nuožiūra 

Sicut liber, et pictura, et speculum — tarsi knyga, tarsi paveikslas, 
tarsi veidrodis 

Sola scriptura — tik raštas 

